
PRO  DOMO. 

Lehet-e  a  keresztény  világnézetet  beleállítani  a 
mai  kulturvilágbaV  Ez  az  én  problémám. 

Segítségére  akarok  lenni  a  modern  embernek  a 
keresztény  világnézet  kialakításában,  mert  tudom,  hogy 
sajátos  nehézségei  vannak. 

A  törtető  koroknak  ragyogó  eszméik,  nagy  erényeik, 
bűneik  s  forró  szenvedélyeik  vannak,  melyektől  elváltozik 
a  fölfogás  s  az  izlés  s  uj  irányt  nyer  az  érdeklődés.  A 
modern  korszaknak  is  van  sajátos  szelleme,  mely  oly 
benyomást  tesz  ránk,  mint  egy  önhitt,  merész,  kíméletlen 
ember  arca.  Más  ember,  más  arc ;  más  korszak,  más 
szellem.  E  szellemtől  függ  a  korszak  élete  s  világa.  Nem 
a  dolgok  változnak  el,  hanem  a  megvilágítás,  —  nem 
az  érvelés  logikája,  hanem  a  lélek  fogékonysága  vész  a 
tárgy  s  a  hagyományos  érvelési  módszer  iránt.  Ez  erő- 
szakos lelkületben  rendesen  az  érzelmi  elem  van  túl- 
súlyban. A  szenvedély  nagy  érzésekkel  dolgozik  s  lelkesü- 
lésében a  fanatizmus  túlzásai  jelentkeznek.  Csak  a  maga 
nyelvét  érti  s  idegen  beszéden  nem  töri  fejét ;  aki 
beszélni  akar  vele,  attól  követeli,  hogy  tanulja  meg  az 
új-kor  nyelvét. 

Én  beszélni  akarok  a  modern  emberrel ;  de  értem-e 
érzését  és  nyelvét?  értem-e  befejezetlen  lelkének  botrán- 
kozásait  és  vádjait  ? 

Mindenekelőtt  elnézéssel  kell  lennem  metafizikája 
iránt.  A  modern  világnak  gyerekes,  sőt  szörny-fogalmai 
vannak  a  kereszténységről ;  karikatúrák  kisértenek  fejé- 
ben ;  s  világhírű  emberek  is  valami  elmaradt  s  külső- 
ségeken rengő  gondolatszegénységet  tartanak  keresztény- 

ségnek.  Az  c'<fyházi  kereszténység  nekik  nem  egyéb  mint 
szellemtelen  sémák  összefoglalása  s  a  íetisizmusnak 
valamelyes  európai  kiadása.  Mily  fogalma  van  az  ., egy- 
házi'  kereszténységről  még  Tolstojnak  s  Chamberlainnak 
is,  kik  benne  az  igazi  kereszténységnek  lényeges  tanait 
nélkülözik  s  a  helyett  a  jDogány  mithologiához  hasonló 
mennyei  hierarchiának  térfoglalását  siratják,  minek 
következtében  alacsonyabb  fogalmakat  látnak  benne 
érvényesülni  mint  a  stoikusoknak  s  Julián  császárnak 
vallásosságában.  A  morálisnak  irányát  vak  engedelmes- 
séggel s  inditó  okainak  non-plus-ultráját  a  pokol  kinjai- 
tól  való  félelemmel  s  a  mennyei  gyönyörök  reményével 
azonosítják.  Ilyeneket  gondolnak  ők,  kik  idegenek  a  hit 
s  az  érzés  e  világában  s  azt  maguk  át  nem  élték !  Mint 
riporterek  jelennek  meg  az  exstatikus  szentek  előtt  vagy 
a  massabieli  szikla  mellett  s  életről  referálnak,  melyet 
át  nem  éltek.  E  fölfogás  mellett  természetesen  ,,az 
európai  társadalom  nemes,  gazdag  és  müveit  osztályai- 
ban kétségek  merülnek  föl  az  élet  azon  fogalmának 
igazsága  iránt,  mely  az  egyház  kereszténységében 
van  kifejezve.  A  magasabb  osztályok  megismerkednek 
a  klasszikus  irók  bölcsességével  s  midőn  egyrészt  a 
görögök  tanításainak  józanságát  s  világosságát,  másrészt 
az  egyház  tanainak  Krisztus  tanításával  való  össze- 
férhetetlenségét látják,  lehetetlen  nekik  tovább  az  egyház 
tanát  hinniök."  (Tolstoj,  Mi  a  művészet?  58.  1.)  Igen, 
ily  egyoldalú  s  téves  értesülés  mellett  valóban  igaz, 
hogy  nem  lehet  hinniök,  sőt  a  modern  érzés  a  régi 
eszményeken,  melyek  mint  égbemeredő  hegyek  állnak 
történelmének  látóhatárán,  nem  épül,  hanem  botránkozik. 
Nehézségeket  lát  mindenütt,  mert  félreértésekkel  kínlódik. 
A  tekintélyt  az  egyéniség  sírkövének,  a  formák  harmó- 
niáját l)ékónak  itéli ;  a  kedély  bensőségét  siró,  beteges 
hangulatnak,  —  a  hagyományokhoz  való  ragaszkodást  türel- 
metlenségnek nézi.  Nagyot  akereszténységben  nem  látsehol 
s  elkeseredésében  már  az  az  érzés  is  kerülgeti,  hogy  ugyan 
korszerű  s  világra  való-e  még  egyáltalában akereszténység? 

Nem  lehetne-e  már  most  e  szomorú  s  szerencsétlen 
állapoton  lenditenünk?  E  benyomásokon  tépelődve  az 
a  gondolatom  támadt,  melynek  Kunovszky  adott  némi 
kifejezést,  midőn  irja :  „ha  a  vallásosságot  föl  akarjátok 
ébreszteni,  járjatok  iskolába  a  sixtina-kápolnába ;  öltöz- 
tessétek szépségbe  az  igazságot  s  lendületet  adtatok  a 
vallásosságnak."  (Durch  Kunst  zum  Lében.)  Nekem 
pedig  az  a  nézetem :  állitsiik  a  régi  igazságokat  modern 
megvilágitásha,  hozzuk  közelebb  a  mai  kor  érzéseihez  s 
mi  is  föllenditettiik  a  vallásosságot.  Hogy  ne  volna  a 
kereszténység  világra  való,  mikor  oly  mély,  oly  isteni, 
mikor  a  fölség  méltósága  s  a  szépség  igézete  van  rajta; 
mikor  tele  van  erővel,  szeretettel,  irgalommal,  türelemmel! 
Mikor  oly  isteni  s  ugyanakkor  oly  emberi!  Misztériumok- 
nak épit  dómokat  s  befuttatja  azokat  a  kultusz  fölfutó 
rózsakoszorújával ;  szereti  a  gyermekek  alázatát  s  dicsek- 
szik a  hősök  vérével.  Nem  vagyunk-e  már  udvarképesek, 
mi  kik  Európát  trónra  emeltük?  Vagy  ugy  változott  el 
a  világ,  hogy  a  fa  koronája  a  maga  virágos  díszében 
megvetendőnek  tartja  gyökerét  és  törzsét?  Vagy  olyat 
fordult  talán,  hogy  kijózanodott  a  kereszténység  isteni 
előkelőségének  hitéből  s  csak  tettetés  és  alkalmazkodás 
árán  tarthatjuk  föl  a  világ  szemei  előtt  a  keresztény 
ideál  presztizsét? 

Nem  ;  mi  nem  igy  gondolkozunk ;  nekünk  a  keresz- 
ténység „szellem  és  élet"  s  azt  sz-eretnők,  ha  mindnyá- 
junknak az  volna!  Mi  azt  látjuk,  hogy  a  vallásos  érzés- 
nek egységéből  s  mélységéből  ered  a  nagy  egyéniség  s 
az  élet  virágzó  pompája,  a  fénytől  átitatott  tudomány, 
a  meleg  érzéstől  átjárt  közélet  s  a  hatalmas  lendületű 
művészet.  A  népéletnek  leghatalmasabb  ideáljait  a 
vallásos  érzés  hordozza,  azokban  nyilatkozik  meg  az 
élet  legközvetlenebb  s  legelevenebb  hatalma.  A  népekbe 
bele  van  oltva  a  keresztény  vallás  s  ez  előbb  volt 
ideáljuk,  mint  a  nemzeti  eszme.  A  régi  istenekhez  vissza 
nem  térhetünk,  mert  nem  hiszünk  bennük.  Történelmet 
hamisit   s    képtelenségekben    utazik,  ki  Hadúr  oltáraival 

akar  minket  lelkesíteni  vagy  a  német  népl)ől  Wotan- 
imádót  nevel.  A  ki  oltárokat  keres,  az  ne  zarándokoljon 
Hadúrhoz,  de  még  Sámsonhoz  és  Gideonhoz  sem ;  itt 
állnak    Krisztus    oltárai  s  örök    lámpák    égnek    előttük. 

Az  eövénnek  sem  lehet  mélv,  őszinte  s  harmonikusan 
eszményi  élete,  ha  kiveszett  belőle  a  vallásos  bensőség 
melege.  Az  olyan  lélek  nem  nézi  a  lét  mélységét  s  nem 
sejti  az  élet  magaslatait,  —  dacára  a  természettudomá- 
nyokra való  hivatkozásnak  —  benne  nem  ébredtek  föl 
a  lét  feszülő  kilengései  s  a  bensőség  inspirációinak 
szavát  nem  hallotta.  Empirizmus  s  agnosticizmus  itt 
nem  segit ;  ezek  abstrakciók ;  a  titokzatos  élet  azalatt  is, 
mig  okoskodnak  s  váltig  állítgatják,  hogy  nekik  a 
mosolygó  életen  kivül  más  nem  kell,  gazdagon  bugyog 
körülöttük,  virágok  nyitnak  s  gyermekek  születnek, 
mélységes  élet-áram  jár  végig  a  természeten ;  ki  állhat 
meg    itt    bambán,    s  ki  mondhatja:    mi    közöm    hozzá? 

A  haladás  pszichológiája  is  zavarja  a  modern 
embert,  nem  a  haladás,  hanem  a  haladás  pszichológiája, 
mely  elkapatottá  teszi  őt  s  gyanakodóvá  az  ősi,  hagyo- 
mányos szellemi  világgal  szemben. 

E  részben  is  tehát  segítenünk  kell  rajta. 

De  mi  sem  vagyunk  kifogástalanok  s  többször 
betegesen  érezzük  meg  az  időváltozást.  Mert  mikor  a 
kultúra  uj  eszméket  vet  föl,  jót,  rosszat,  kísértetbe  esünk, 
az  ujat  egyszerűen  visszavetni ;  s  gyakran  le  akarnók 
szegezni  a  régiséget  mindenestül,  hogy  gyönyörködjünk 
a  változatlanban.  Még  inkább  szokta  elmérgesitení  a 
kedélyeket  az  a  körülmény,  hogy  mindkét  fél  kísértetbe 
esik  azt  mondani,  hogy  készen  van  az  élettel  s  a  világ- 
nézettel, pedig  egyre  javítgat  s  változtat  rajta,  ami 
folytonos  félreértésre  és  herce-hurcára  ad  alkalmat. 
Legtöbb  összetűzésünk  merő  határvíllongás.  Legyünk 
szerények  s  értsük  meg  egymást.  Nézeteink  sok  tekintet- 
ben elváltoznak  s  az  igazság  térfoglalása  követeli  a  jobb 
belátás  elől  el  nem  zárkózó,  értelmi  fogékonyságot. 
Váljék  önelégültségünk  tavaszí  göröngygyé,  mely  szétesik 

ugyan,  de  azért   esik    szét,    hogy    csira   bújjék  ki  alóla, 
mely  majd  kalászos  szárrá,  majd  gyümölcsös  fává  fejlik. 

E  pszichológiai  tekinteteken  kivül  szem  előtt  kell 
tartanunk  a  kor  irányát  s  eszményeit,  hogy  alkalmas 
világításba  helyezhessük  a  keresztény  világnézetet. 

A  modern  kornak  iránya  az  intellektiializmiis  s 
eszménye  a  humanizmus.  Az  intellekiualista  irányzat 
abban  jelentkezik,  hogy  érteni,  tudni  s  látni  akar.  Cseppet 
sem  akarom  ez  irányát  elitélni,  sőt  értem  szimpátiáját 
a  tudomány  iránt,  miután  vivmányait  neki  köszöni  s 
számtalan  nyomorúságának  földi  megváltóját  üdvözli 
benne.  A  tudomány  lett  betegségeinknek  enyhítője  s 
csökkentője,  a  bacillusok  s  az  éhhalál  üldözője,  a  tenger 
árjainak  s  az  atmoszféra  villámainak  meghódítója.  S  a 
világosság  terjedni  akar ;  a  vivmányokat  közkincscsé 
akarja  tenni ;  siet  és  ideges.  Ez  irány  áthat  a  tudás 
sokféle  terére,  s  azt  megakasztani  nem  lehet,  sem  tilalom- 
mal, sem  elzárkózással,  sem  ignorálással.  Nemcsak  hogy 
nem  lehet,  de  a  hivő  világnézetnek  bele  kell  állnia  e 
korszellembe.  Fokozott,  szellemi  munkát  kell  kifejtenünk 
erkölcsi  s  eszményi  irányban  is,  mely  méltányolni  tudja 
s  szívesen  átveszi  azt,  ami  jó,  mely  megérti  a  világ 
folyását  s  fölhasználja  vivmányait.  Ne  nevesse,  ne 
kicsinyelje,  ne  rágcsálja  meg  a  törtető  irányzatot  senki, 
ne  legyen  kárörvendő  botlásain,  hanem  értse  meg 
gyöngéit  s  javítsa  ki  tévedéseit. 

A  szellemek  mindig  megtermékenyülnek,  valahány- 
szor az  igazsággal,  bármilyen  legyen  is  az  s  bármely 
téren  tűnjék  is  föl,  eleven  összeköttetésbe  lépnek.  Hogy 
zavarodás,  túlzás,  félreértések  nélkül  e  megtermékenyülés 
alig  esik  meg,  azon  ne  csodálkozzunk!  Melyik  bor  nem 
volt  must?  !  De  bizonyára  számot  kell  vetnünk  a  kutatást 
sürgető  időknek  kíméletlen  igényeivel,  be  kell  látnunk, 
hogy  azokat  ki  nem  elégíthetjük,  ha  csak  a  mai  műveltség- 
nek keretébe  bele  nem  állítjuk  a  régi  igazságot.  A  kultúra 
sok  uj  gondolatot  vet  föl ;  e  gondolatokat  le  kell  foglal- 
nunk s  e  világosság    mellett    egyre   arra    az    égi   fényre 

kell  utalnunk,  mely  tény  s  nem  vívmány,  s  melyet 
nem  lehet  kimagyarázni  sem  természetrajzi  evolúcióból, 
sem  történeti  fejlődésből. 

így  tettek  a  Gergelyek,  Vazulok,  Ágostonok  az 
antik  kultúrával,  igy  a  szt.  Tamások  az  arab-zsidó  világ- 
nézettel, s  mit  tegyünk  miV  Kövessük  őket. 

A  második  irányzata  a  modern  életnek  a  huma- 
nista ideál,  melynek  „természet",  „emberi  élet",  „szép 
világ",  „föld"  a  vezérszava  s  az  irányt  szolgálja  a 
technika  s  a  művészet. 

A  kultúra  egy  szép  világot  ügyekszik  teremteni  s 
azt  fénnyel  s  kellemmel  eltölteni,  melyet  nem  a  természet- 
fölötti rendből,  hanem  magából  a  természetből  merit. 
A  szép  iránti  érzéket  keltik  művészek  és  költők  s  azokra 
a  nemes  örömökre  oktatnak,  melyeket  a  természetből 
meríteni  lehet.  Lelkes  gondolkozók  kifejtik  az  igaznak  s 
a  jónak  fogalmát  s  mialatt  minden  ismeretnek  kiinduló 
pontjául  az  öntudatot,  a  cogito  ergo  sum-elvet  veszik 
föl,  addig  másrészt  az  erkölcsi  törvénynek  járó  hódolatot 
még  az  esetben  is  sürgetik,  ha  nincs  is  rajta  a  keresztény- 
ség bélyege.  A  költők  megéneklik  az  emberi  szivnek 
küzdelmeit  s  fájdalmait  s  lelkesítenek  az  életnek  eszmé- 
nyeiért. Mindenütt  az  emberit  keresik :  művészetben, 
vallásban,  történelemben,  életben.  A  történelem  egyre 
jobban  az  emberi  életnek  történelmévé  minősül  s  a 
történelmi  szellem  ébredésével  s  kivált  a  Napóleoni 
harcok  befolyása  alatt  fölébredt  a  nemzeti  érzés  s 
erősbült  a  fajszeretet  is.  A  kultúra  igy  lefoglalja  a  földet, 
a  világot  s  a  történetet  s  azt  a  földi  életnek  s  az  emberi 
törekvéseknek  körvonalával  határolja.  (Martensen, 
Christliche  Ethik.) 

Most  nem  arról  van  szó,  vájjon  igazak-e  vagy  nem 
ez  ideálok,  de  annyi  bizonyos,  hogy  ez  a  kulturirányzat 
is  gazdag  tartalmat  rejt  magában  s  haladásában  uj  meg 
uj  oldalait  mutatja  be  az  életnek.  E  kulturirányzattal 
nagyon  könnyen  lehetne  végezni,  ha  valaki  rámutat  a 
benne   rejlő    hiányokra    s    tévelyekre,    ha  sötéten  áll  ki 

eléje  s  rácitálja  a  „vadé  retro  satanas"-t;  de  kioltja-e 
ezzel  a  természetes  örömök  édes  szineit,  ellensúlyozza-e 
vele  annak  a  relativ  értékű,  de  megnyugodni  akaró 
életbölcsességnek  azt  a  kedves  temperamentumát,  mely 
rokonszenvet  ébreszt  az  átlagos  halandókban  s  értékeket 
léptet  föl,  melyeket  elbírálni  lehet,  de  eltagadni  nem ; 
ilyenek  a  természet,  az  emberiség,  a  művészet,  a  földi 
élet  s  föladatai?  Ne  ignoráljuk  őket  s  ne  nézzünk  rájuk 
sötéten,  hiszen  sok  igazságot  mondanak.  Mondják,  hogy 
a  világ  az  Isten  műve  s  hogy  gazdag  és  szép,  mint 
gondolatainak  tükre  ;  hirdetik,  hogy  a  természet  is  érték 
s  erő,  melyet  Isten  teremtett  s  ha  van  is  eredeti  bűne, 
de  a  bűn  nem  szűntette  meg  az  embernek  földi  feladatait. 
„Dominamini"  mondotta  az  Isten  az  emberiségnek; 
terjeszd  ki  uralmadat  földre  és  tengerre.  Ez  a  szépség 
—  tudom  —  sok  érdes  fonállal  van  átszőve,  melyek 
vezeklő  övvé  vastagodnak  a  világias  ember  derekán ; 
tudom,  hogy  a  komfortos  élet  mézcseppjeivel  szemben 
tengernyi  keserűség  hullámzik  s  az  eszthetikai  világ- 
nézet világos  foltjait  sötét  éj  váltja  föl,  mely  elnyeli  az 
emberi  gondolatnak  szikráit ;  tudom  mindezt,  de  azt  is 
tudom,  hogy  ez  a  természet  s  ez  a  világ  az  én  éltem 
fájának  talaja,  melyet  elhanyagolnom  nem  szabad,  hanem 
művelnem  kell,  hogy  azután  a  kegyelem  erejével  s  nap- 
sugarával uj  energiákat  kelthessek  benne. 

Van  a  humanista  irányzatban  természetesen  túlzás 
is.  Van  a  föld  szeretetének  s  az  ember  istenitésének 
olyan  túlzása,  mely  egész  a  természetfölöttinek  tagadásáig 
fokozódik ;  vannak  sötét  és  káromkodó  próféták,  milyen 
Nietzsche;  vannak  piszokban  turkáló  világbirák,  milyen 
Zola,  de  azért  van  igen  sok  jóindulatú  ember,  ki  a 
humanitásnak  káprázatos  befolyása  alatt  áll  s  akit  meg 
lehet  a  kereszténység  számára  nyerni,  ha  nem  beteges 
világ-undorral  s  eremita-hajlamokkal  közeledünk  feléjük. 
Mutassuk  be  nekik  azt  a  kereszténységet,  mely  nem 
embertelen,  rideg,  idegen,  hanem  mely  meg  tud  felelni 
az    ember    összes    igényeinek.    Ne    álljunk    a   középkori 


„fratres  spirituales"  álmodozó,  zavaros,  fájdalmas  világ- 
nézetének keretébe;  legyünk  meggyőződve,  hogy  a 
modern  kornak  elváltozott  érzésébe  kell  beleállnunk  s 
hogy  a  régi  gondolatokat  nem  szabad  a  múltnak  idegen- 
szerűségében bemutatnunk,  ha  azt  akarjuk,  hogy  meg- 
értsenek. Hagyjuk  meg  kultúránknak  tartalmát,  de 
egészítsük  ki  azt;  ha  kiegészítjük  a  világról  való  fogal- 
makat a  szellemi  s  természetfölötti  világnak  oly  föl- 
fogásával, mely  a  mai  kulturfoknak  imponál,  bizonyos 
vagyok  róla,  hogy  hitünk  nem  lesz  idegen  a  földön. 
Nemcsak  hogy  nem  lesz  idegen,  de  feléje  repülnek  a 
lelkek,  hiszen  szükségesebbet  s  fölségesebbet  nem  talál- 
nak! Ők  érzik  majd  ki  leginkább,  hogy  a  „szép  föld"  s 
a  „kellemes  élet"  kultúrája  magára  hagyatva,  szegényes 
s  elégtelen,  —  hogy  arcának  piros  rózsáit  hamar  fölváltják 
az  idegláz  foltjai,  —  hogy  metafizikai  elmélyedés  nélkül 
az  élet  céltalan  ébredés  s  keserű  enyészet.  Minden  lapos 
és  unott  benne.  Hiányzik  belőle  az  igazi  inspiráció  és 
intuíció,  a  művészet  lelke  s  az  erény  pátosza.  Minden  a 
földön  kúszik;  mindegy  ha  virágok  közt  is,  mégis  csak 
a  porban  kúszik  s  földet  eszik : 

Schon  kriech  ich  zwischen  Stein  und  Gras,  hungrig  auf  krummer 

[Fáhrte 
Zu  essen,  was  ich  immer  ass,  dich  Schlangenkost,  dich  Erde. 

(Nietzsche.) 

Emellett  pedig  az  emberiség  tele  van  vágygyal  a 
nemes  ideálok  után.  Gnosztikus  agyrémek  s  édeskés, 
ömlengő,  de  zűrzavaros  panteizmus  keres  egy  felsőbb, 
tisztább  religiót.  Lépjünk  eléjük  s  mutassuk  ki  nekik, 
hogy  magasabb  kinyilatkoztatás,  nagyobb  erő,  s  tökéle- 
tesebb fejlettség,  mint  amilyet  a  kereszténység  nyújt, 
sehol  sem  létezik.  A  legtisztább  s  legfelsőbb  religió  az 
Isten  fiainak  szeretetében,  a  szabadság  e  legszebb 
érvényesülésében  rejlik.  Mihelyt  ez  iránt  megegyeztünk, 
közelebb  jutottunk  a  lelki  élet  gyakorlataihoz  is  s  nem 
lesz  azok  körül  nagyobb  nehézségünk.  Hogy  bűn  is 
szennyezi  az  ember  lelkét,  azt  közösen   érezzük,  s  hogy  a 

rosszat  bánni  s  a  jóra  alázatos  s  bátor  reménynyel 
törekedni  kell,  azt  szivesen  elfogadjuk.  A  bűnbánó 
lelkeket  pedig  a  kereszt  igazítja  el  s  ugyancsak  a  kereszt 
vonzza  s  emeli  föl  azokat.  így  érünk  el  Krisztushoz  s 
ha  Márthaként  sürgölődünk  is  a  világon,  de  Máriával 
szivesen  ülünk  le  lábaihoz,  hogy  ajkain  függjünk  s 
lelkébe  elmerüljünk.  Ö  a  mi  utunk,  igazságunk  és  életünk. 
Életünk,  célunk,  boldogulásunk  a  fizikán  túl  terjed; 
azokban  a  régiókban  a  természettudománytól  hiába 
kérünk  tanácsot ;  az  nem  érti  nyelvünket.  Ott  Krisztus 
Urunk  a  tanitó ;  szerinte  Ítélünk  s  nemcsak  Ítélünk,  de 
ugy  is  élünk,  amint  ő  élt,  hogy  örökké  éljünk. 

Mélyen  meg  lévén  győződve  arról,  hogy  csak  a 
„szépen"  kialakított  élet  vonz  s  hogy  megreformálni  az 
életet  s  az  embereket,  nem  az  erőszak,  hanem  a  harmo- 
nikus lelkület  van  hivatva,  bizvást  bocsátom  közre  e 
fejtegetéseimet,  melyek  egy  keresztény  embernek  el- 
igazodását tükröztetik  modern  filozófián,  művészeten  és 
életen.  Azzal  az  öntudattal  járok  e  világban,  hogy 
semmit  sem  vesztettem  el  abból,  amit  hiszek  s  remélek 
s  bizom  benne,  hogy  még  másoknak  is,  kik  a  gondolat 
s  a  kétely  betegei,  visszaszerezhetem  az  egyedül  boldogító 
világnézetet.  Fájdalmam  nem  sorvasztja  el  bizalmamat, 
az  a  fájdalom,  melyben  a  modern  élet  gyötrelme  ég, 
hogy  látom  a  reményvesztett  pesszimista,  szkeptikus 
érzületet  terjeszkedni  s  tért  foglalni  életre  teremtett  s 
alkotni  hivatott  lelkekben.  Mi  legyen  belőlünk,  ha  nincs 
küzdelmes  s  törekvő  akaraterőnk,  ha  a  művészetet 
pepecselő  dilettantizmus,  a  tudományt  szkepticizmus  s 
az  életet  fatalizmus  foglalja  le?  E  végzetes  fejlődés 
átka  számtalan  vezető-szellemen  is  meglátszik,  mely  ha 
egyszer  letörte  az  örök  igazságokban  s  az  ember  céljában 
való  hitet,  lassanként  elfojtja  a  morális  érzésnek  ösztön- 
szerű visszahatásait  s  megfosztja  az  embert  akarat- 
erejétől is.  Sokan  akartak  akarni  már,  de  a  szkeptikus 
árkon  át,  melyből  az  sötétlett  feléjük,  hogy  minek  .  .  . 
hiszen     minden     hiábavaló,    —    átugrani     nem     birtak. 

Lelkükre  mély  l)ánat  szállt,  akaratuk  pedig  először 
élvezetbe,  azután  szégyenbe,  végül  undorba  merült  s 
ott  pusztult  el. 

Ilyenek  élték  át  azt,  amit  átélt  s  megirt  Beaudelaire 
„Les  fleurs  du  mai"  c.  müvében,  hogy  azután  öngyilkos 
kézzel  életét  vegye.  E  stixi  mezők  helyett,  hol  csak 
gyönge  árnyak  járnak,  vezessük  az  embereket  inkább 
a  jónak,  a  szépnek,  a  fölségesnek  virányaira ;  élvezzék 
a  jót  is,  „Les  fleurs  du  bon",  hogy  az  élet,  az  akaraterő, 
a  lelkesülés  szelleme  hassa  át  őket. 

¥.z  erőteljes  szellem  megreformálja  majd  az  életet 
is,  azt  az  eltorzított  s  elerőtlenedett  életet,  melyet  korunk- 
ban „a  gazdagok  és  tétlenek  s  kivált  a  nők  élnek,  távol 
a  természettől,  mesterséges  feltételek  közt,  a  tornától 
eltorzított  vagy  idomtalan  izmokkal,  gyógyithatlanul 
elgyengült  életerővel,  kiket  csak  a  szórakozás  és  mulat- 
ság tart  fönn  az  élet  képtelenségei  közt  s  csak  az 
szabadit  meg  némileg  a  halálos  unalomtól."  Ahol  a 
lélek  vész,  ott  a  test  is  romlik  s  a  nemzedék  elsatnyul 
s  viszont  a  hol  ideális  lendület  s  tiszta  életkedv  honol, 
ott  az  emberi  élet  az  egész  vonalon  föllendül.  Ha  csak 
némi  kis  részben  járulok  is  hozzá  az  életnek  ez  igazi 
„renaissance"-ához,  gazdagon  kárpótolva  érzem  magam 
minden  fáradozásomért. 

Végül  meg  kell  jegyeznem,  hogy  e  fejtegetéseim- 
ben nem  terjeszkedem  ki  mindenre,  minden  tanra  s 
minden  kapcsolatra  élet  és  hit  közt,  de  hisz  nem  is 
akarok  nyújtani  apológiát,  hanem  harmóniát  s  beérem 
a  középkori  egyházreformernek,  Joachim  de  Florisnak 
példája  szerint  a  .  .  .  citharával :  .,Qui  vére  monachus 
est,  nihil  suum  reputat  nisi  citharam,"  az  Istenben 
megnyugodott  léleknek  öröme  a  világ  s  az  örökkévalóság 
összhangja. 

Ez  álláspontra  helyezkedjék  a  szives  olvasó  s 
mentsen  e  fejtegetésekből    megnyugvást,    vigaszt  s  erőt. 

Esztergom,  1903.  szept.  16. 

A  szerző. 


A  szél  fordul. 

Tagadhatlan,  hogy  az  idealizmus  ébred.  Az  egyol- 
dalú, szétszedő,  analizáló  irányzat  háttérbe  kezd  szo- 
rulni s  az  ember  nemcsak  tudni,  hanem  .  .  .  élni  akar ; 
élni  akar  erő-  s  életteljesebben. 

Azért  kiindul  új  világot  s  bele  új  embert,  új  tipust, 
új  ideált  teremteni. 

Egyelőre  a  materializmus  lejátszotta  szerepét  .  .  . 
még  pedig  bátran  mondhatjuk,  hogy  minden  téren. 
Az  a  bölcsesség,  mely  kizárólag  anyaggal  s  erővel  dol- 
gozott, „mit  Kraft  und  Stoff",  gondolatszegénységnek  és 
vakságnak  bizonyult.  Akik  azzal  dolgoztak  s  müvüknek 
örvendtek,  azok  a  lélek  világában  a  baglj^ok,  denevérek 
s  éji  pillék  szerepében  jártak.  Szerény  élet  az,  de  hiába, 
más  élet  nem  adatik,  mikor  a  nap  leáldozik  s  éj  lesz. 
Az  idealizmus  a  nap ;  a  materializmus  az  éj  ;  a  zsoltáros 
azt  mondja  róla:  „in  ipsa  pertransibunt  omnes  bestiáé 
silvae" ;  a  besztiák  fölébrednek,  mikor  az  emberek  el- 
alusznak. Most  pedig  az  éj  foszladozik  s  a  nap  kel ;  a 
világ  szinei  kigyúlnak,  alakjai  megelevenülnek,  a  lélek 
lehelete  reszket  át  a  tájon.  Az  éj  s  a  gondolatszegény 
világnézet  nem  kell  már  senkinek. 

Az  idealizmus  tehát  föltámadását  üli  s  világnézete 
a  napkelet  jegyében  áll.  A  gondolkozó  s  érző  emberek 
kidörzsölik  szemükből  az  álmot  s  ugy  érzik,  hogy  az  élet 
vágya  átbizsereg  rajtuk  s  jelentkezik  az  alakitó  géniusz 
szenvedélye  bennük.  Nekik  is  mélyebbre  hatolni  s  ma- 

gasabbra  emelkedni  szenvedélyük  lett.  E  szenvedély 
boldogít,  szép  világot  lát,  mert  mindenütt  az  egészet 
látja  s  a  látszaton  tul  a  lelket  keresi. 

Az  uj  irányzat  kilengései  oly  erősek,  hogy  a  hindu 
szemlélődésre  emlékeztetnek.  Az  alakot  csodálják ;  hip- 
notizálva állnak  az  erdő  homályál)an ;  leborulnak  s 
imádkoznak  a  tengerpartokon ;  tisztelik  az  alakitó  erőt ; 
a  forma,  az  individuum,  a  géniusz  állnak  előtérben. 
Minden  fűszálban,  minden  virágban  az  élet  mélységeit 
szemlélik ;  e  szemlélet  örömmé  s  az  élet  öntudatában 
lelkesüléssé  változik.  Valóság,  élet,  szemlélet  kell  nekik ; 
ez  kincsük ;  ez  többet  ér  mindennél.  Nem  adna  közülök 
senki  egy  csepp  életet  tenger-értésért  s  tudásért. 

Ich  sag'es  Dir:  ein  Kerl,  der  spekulirt, 
Ist  wíe  ein  Thier,  auf  dürrer  Haide 
Von  einem  bősen  Geist  im  Kreis  herumgeführt, 
Und  rings  umher  liegt  schöne,  grüne  Weide. 

(Faust.) 

Ez  bizonyára  nem  haldoklás,  nem  sorvadás.  így 
nem  beszélnek  este,'  hanem  reggel.  Ezek  nem  mondanak 
le,  hanem  akarnak  valamit. 

Az  bizonyos,  hogy  akarnak ;  élni,  örvendezni,  lel- 
kesülni akarnak,  s  idegenkednek  az  eddig  divatos  gon- 
dolatoktól. 

Tágra  nyitják  szemeiket,  mikor  arról  hallanak  legen- 
dákat, hogy  a  darwinizmus  életet  magyaráz.  Hogy  is 
lehetett  ilyesmit  elhinni  róla,  mikor  az  élet  határa  felé 
sem  jár?  Hogy  lehetett  azt  róla  elhinni,  hogy  egy  kis 
harccal  és  alkalmazkodással  elővarázsolja  a  kakukfüvet 
a  hegvoldalon  s  a  szeszéi ves  kakukmadarat  a  vadkörte- 
fán  7  No,  de  ilyen  legendák  jártak  akkor,  mikor  az  em- 
berek oly  egyoldalúak  voltak,  hogy  az  életet  mozgásnak 
nézték  s  mást  nem  is  láttak  benne.  Mi  már  értjük,  hogy 
hogyan  járhattak  s  uralkodhattak  ily  szegényes  gondo- 
latok. Ertjük^  hogy  azért  járlak,  mert  akkor  éj  volt, 
sötét  volt,  az  emberek  álmodtak.  Azt  is  mondták,  hogy 
harc  van  a  természetben  s  azért  oly  változatos  az  élet ! 

S  mi  bölcset  mondtak  ezzel?  hát  ki  ne  harcolna,  mikor 
forró  vér  lüktet  ereiben  s  törtető  plazma  épit  izmaiban 
sejteket?  Azt  mondták,  hogy  az  alkalmazkodás  alakitó 
elvként  uralkodik  az  élő  természetben  s  azért  oly  szép 
s  harmonikus  minden.  No  ez  is  csak  szép  szó  s  nem 
ok.  Hát  hogyne  volna  alkalmazkodás  ott,  hol  titokza- 
tosan idomitható  s  idomokat  alkotó  élet  van  ?  De  honnan 
az  a  plazma,  az  a  vér,  az  az  idom,  az  az  alakulás  .  .  . 
az  a  büvös-bájos  élet  ? 

Nem,  nem ;  hagyjuk  az  álmokat.  Előttünk  a  leg- 
nagyobb tény  az  élet,  az  eleven  alak,  az  öntudat,  ez 
hordoz  harcot  s  fejlődést ;  ez  hordoz  gondolatot,  esz- 
mét ;  ez  állit  be  géniuszt,  költőt,  művészt,  bölcset ;  ez 
hordoz  kultúrát,  vallást ;  ez  élvez  örömöt,  bensőséget, 
békét ;  ezt  koszorúzza  meg  a  boldogság. 

Tíz  év  óta  a  darwinizmus  megrendült ;  egyik  fő- 
oszlopa  kidőlt,  mert  a  kiválasztás  elve  illúziónak  bizo- 
nyult; azzal  nem  lehet  többé  a  természet  csodálatos 
életszövedékét  kiszőni.  S  igy  az  út  megint  kanyaro- 
dik ...  a  lélek  felé. 

Azért  mondom,  hogy  fordul  a  szél ! 

A  lélek  kisért  mindenütt.  wSzinte  azt  mondanám, 
hogy  a  lélekből  kisértet  lett.  Ahol  a  gondolat  megáll,  s 
megzörgeti  a  bokrot,  mindenütt  lelket  ébreszt. 

A  tudomány  is  beszél  a  természetnek,  a  világnak 
lelkéről.  Leereszkedik  a  kutatás  titokzatos,  homályos 
mélységeibe,  s  elátkozott  börtönéből  visszahozza  az  élet- 
erőt. Lélek,  életerő,  uitaliznms,  mintha  már  hallottuk 
volna  e  neveket  emlegetni ;  de  úgy  emlékszünk,  hogy 
akkor  eltemették  őket ;  ha  tehát  megint  élnek,  akkor 
föltámadtak. 

Valóban  a  szél  fordult,  s  a  világ  megérezte,  hogy 
tavaszodik  s  föltámadás  készül. 

A  szélfordulást  elsőnek  a  művészet  jelezte.  A  szel- 
lemi életnek  legérzékenyei)b  szenzóriuma  a  művészet. 
A  csömör  rajta  látszik  meg  legelőször,  s  a  szikra  benne 
vet  lol)bot. 

Bátran  mondhatjuk,  hogy  a  művészet  elfordult  attól 
a  materialisztikus  naturalizmustól,  melynek  szeméhen 
nem  volt  tűz,  nem  volt  ihlet.  A  mérleg  s  a  méter  reális 
adatai  s  a  laboratóriumoknak  hűvös  légköre  nem  fog- 
lalhatta le  az  alakitó  géniuszt  sokáig.  Hamar  fölismerte, 
hogy  a  létet  nemcsak  a  matézis,  vagyis  a  kvantitás  olda- 
láról, hanem  más  szempontból  is  lehet  nézni,  s  e  szem- 
pontra éppen  a  művészetnek  kell  helyezkednie.  Mit  csi- 
náljon hideg,  józan,  lábvizes  motivumokkalV  Mit  csi- 
náljon a  „béte  humaine"-nel?  Ebből  héroszt  és  ideált 
faragni  lehetetlen.  Kitört  tehát  belőle  a  sokoldalúságnak 
vágya  s  az  érzéki  naturalizmusban  a  valóságnak  elnyo- 
moritójára  ismert,  mely  a  létet  egyoldalúan  fogja  fel  s 
kiéheztetésre  itéli  a  gazdag  természetnek  más  elhanya- 
golt irányait.  Merész  s  erőteljes  emberek  jelentek  meg 
a  szinen,  kik  le  akarták  győzni  az  egyoldalúságokat,  a 
szenzitivizmusnak  gyönge,  túlságosan  finom  levegője 
helyett  erőteljesebb,  éltetőbb  légkör  után  néztek.  Mind- 
egyikről el  lehetett  mondani,  amit  Roland-Holst  a  natu- 
ralista Gorterről  mond :  .,Ein  nackter,  starker  Mann 
erschien  Gorter  und  führte  die  Kunst  über  den  Ab- 
grund  ....  űber  die  hohen  Kámme  der  Naturphilo- 
sophie  hinweg  erklomm  er  den  Punkt,  v^^o  neue,  unver- 
muthete  Lánder  sich  in    seinem  Blicke  eröffneten." 

Ez  új  látnokok  közé  tartoznak  a  szociáldemokraták  is. 

Sok  látnók  támadt  föl  s  mindegyik  mást  látott;  de 
a  látomások  fölirata  egy  s  ugyanaz :   új  világ,  új  élet. 

Új  világot  új  társadalommal,  új  életideállal  és  élet- 
célokkal igér  a  szociáldemokrácia  is,  bár  bevallja,  hogy 
ideáljai  mind  a  földet  nézik  s  hogy  életcélja  beéri  egy 
szerény,  de  biztos  földi  boldogsággal ;  azontúl  pedig  nem 
várhatunk  semmit.  Nem  csoda,  hogy  e  szerény,  földi 
ideál  ki  nem  elégiti  a  modern  embert,  azért  a  lendüle- 
tesebb kiindulások  a  szegényes  szociáldemokratikus 
„ideállal"  szemben  a  szubjektivizmus  alapjára  állnak. 
Ott  a  vezérgondolat  az  individuum,  a  géniusz ;  keresik 
az  „erős  ember"  ideálját. 


Nézzétek  Nietzschét,  az  öntudatlan  szolgát,  aki  för, 
zúz  mindent;  aki  kalapácsával  elékteleníti  a  századok 
hódolatos  dicsfényétől  sugárzó  Krisztus-arcot,  s  vele 
szemben  fölállítja  a  maga  ideálját,  az  „Uebermensch"-t. 
Nietzsche  az  igazi  képromboló.  Pusztító  munkájában  nem 
tartja  őt  fel  sem  hagyomány,  sem  erkölcsi  nagyság ;  neki 
nem  imponál  sem  évezredek  kegyelete,  sem  másoknak 
tiszteletet  s  kíméletet  érdemlő  nézete ;  ő  kiáll  a  XIX. 
század  alkonyán  a  világ  szinterére  s  új  napot  igér.  Szava 
ének  és  melódia,  de  gondolatai  torzonborzak.  Ueber- 
mensch-e  nem  szép ;  fésületlen,  elvadult,  erőszakos. 
Logikája  nincs,  csak  fantáziája.  Prófétai  hivatást  fedezett 
föl  magában.  Orákulumnak  tartotta  magát ;  a  mélységbe 
iparkodott ;  de  alapot  nem  tudott  vetni  kinzó  s  elkínzott 
ideáljának,  melynek  nincs  más  értéke,  mint  az,  hogy  a 
jövendő  embert  keresi  s  nem  éri  be  a  materializmusnak 
s  a  naturalizmusnak  lapályaival. 

Az  új^és  jobb  világ  vágyától  égnek  a  többiek  is,  a 
misztikus  Tolstoj,  a  sötét  Ibsen,  az  idealista  Hart-test- 
vérek,  Haberkalt  a  matematikus,  Hollánder  a  filozofáló 
regényíró,  aki  regényében  ily  eszméket  hirdet :  „ich  will 
den  Menschen  im  Sinne  des  Christus  empfmden.  Ich 
will  mich  in  seine  Grösse  ung  Ewigkeit  senken  .  .  ,  ich 
w^ill  versuchen  zu  lében  nach  der  Lehre  des  Christus  .  .  . 
ich  w^ill'dadurch  die  harmonische  Auflösung  de  Lebens- 
dissonanzen. '  íme,  mily  érdekes  szélfordulás!  Költők, 
művészek,  tudósok  az  idealizmusnak  kapujánál  ülnek  s 
várják  a  jövendő  ember  ideáljának  napkeltét.  A  szellemi 
élet  vajúdik.  Valóságos  láz  töri  s  e  lázban  nem  csak  sejt 
s  lát  közelgő  uj  világokat,  hanem  rohamosan,  szenvedé- 
lyesen iramlik  feléjük  s  bizik  magában,  hogy  megfejti  a 
világproblémát  s  kiegyenlíti  a  természet  s  a  szellem 
közt  kiélesedő  ellentéteket. 

Kivált  a  német  szellemi  életet  töri  az  uj  világ-láto- 
másnak láza.  Ott  indulnak  meg  az  öntudatos  újitó  moz- 
galmak „zur  Umw^álzung  der  Geister" ;  ott  jelennek  meg 
nyakra-főre   művek   ily  cimek   alatt:   Weltentrátselung, 

Die  Religion  der  Zukunít,  Wellenschlagc  der  niensch- 
lichen  Kulturentwickliing,  Zur  Wiedergel)urt  der  Kultur- 
menschheit,  melyek  100—150  lapon  merik  az  új  világ 
s  az  új  ember  problémáját  megoldani. 

Az  egész  mozgalmat  az  ideálizmus  szelleme  járja  át. 
Vallásosak  akarnak  lenni,  a  szellemet  nem  tagadják,  a 
materializmust  utálják,  nekik  egy  ideal-realizmus  vagy 
real-idealizmus  kell  telve  bensőséggel,  mélységgel,  áhí- 
tattal és  érzéssel. 

De  ez  ideális  irányzat  még  nem  tisztult  meg  a 
ködös,  erőszakos,  rohamos  zűrzavartól.  A  próféták  bete- 
gek s  ebben  a  modern  pszichológiában  is  roppant  nagy 
szerepe  van  a  pathologiának.  Ezek  a  mi  idealistáink 
lázban  égnek ;  ezek  a  mi  prófétáink  kiállhatatlanul  ide- 
gesek és  türelmetlenek. 

Minél  forróbban  kívánják  ugyanis  az  újat,  annál 
őszintébben  utálják  a  régit.  Lelkesedésük  telve  van  ellen- 
szenvvel, sőt  gyűlölséggel.  A  káprázatos,  ragyogó  ideál, 
melyről  álmodoznak,  kioltja  a  régi,  nagy  gondolatok 
fényes  vonásait  lelkükben  s  ők  azokat  sötéteknek  látják ; 
legsötétebbnek  a  kath.  egyházat.  Soha  sem  hittem  volna, 
hogy  idealizmusra  törő  lelkek  annyi  elfogultsággal  s 
ellenszenvvel  rendelkezzenek,  ha  közvetlen  benyomásaim 
alapján  nem  szerzek  magamnak  arról  tüzetes  tudomást. 
Izgatott  lelki  állapotukban  egyes  szavak  tüzes  csóvákká 
válnak,  melyek  a  modern  szellemi  élet  égboltjára  min- 
denfelől emelkednek  s  reakciót,  modern  világnézetet, 
klerikálizmust,  politizáló  egyházat,  római  uralomvágyat, 
inferioritást,  germán-renaissance-t  emlegetnek.  A  művek, 
melyek  erről  tárgyalnak,  olyanok  mint  az  égő  tövis- 
bokrok, recseg,  pattog,  csattog,  szikrázik  minden  águk- 
boguk.  Jelszavak,  izzó  eszmék,  még  izzóbb  szenvedélyek 
pattognak  körülöttük,  gyors  és  végleges  döntést  sürget- 
nek, mialatt  egy  kalapba  dobnak  kinyilatkoztatást  és 
középkort,  apostolokat  s  egyházi  birtokot,  evangéliumot 
és  kúriát,  sz.  Pétert  s  VI.  Sándort,  isteni  jogot  s  kleri- 
kálizmust. A  kultúrát  szembe  állítják  a  kereszténységgel. 


az  újkort  a  középkorral,  a  vallásosságot  a  liturgiával,  a 
vallást  a  hittel.  A  különbségeket  ellentétekkel  fokozzák, 
fogalmat  fogalom  ellen  állítanak.  Összezavarnak  min- 
dent. Azonosítanak  dolgokat,  melyek  egymástól  távol 
állnak  s  összekötnek  olyanokat,  melyeket  szét  kellene 
választani.  E  fogalmi  tutti-fruttira  ráteritik  végre  a  régi- 
ség ellenszenvét  s  az  újdonság  páthoszát,  úgy  hogy  nem 
chaosz  s  nem  rend,  zűrzavar  nem  pedig  új  világ,  sötét- 
ség, nem  pedig  új  világnézeteknek  aranyos  napja  támad 
e  lelkiismeretlen  hamarkodásból. 

Ily  izgalmakban  az  apperceptio  törvényénél  fogva  a 
szellemek  elfogultak.  Csak  azt  látják,  a  mit  látni  akarnak, 
s  azt  hallják  meg,  a  mi  az  ő  nézeteiket  viszhangoztatja. 
A  modern  eszméket  az  egész  soron  dogmatizálják,  a 
keresztény  igazságokat  pedig  anathematizálják ;  a  renais- 
sance  hőseit  vagy  a  tudósokat  gloriolával  ékesítik;  a 
szentek  fejéről  pedig  a  koszorút  letépik.  Itélőszékük  elé 
citálják  az  egyházat  s  nyakába  varrnak  minden  közép- 
kori bűnt.  Jeanne  d'Arc  máglyája  elé  állítják  ;  borzadnak 
azon,  amit  Rouenban  az  egyházi  Ítélőszék  elkövetett  s 
nem  veszik  észre,  hogy  ők  is  igy  tesznek  azzal  a  másik 
hősies  szűzzel,  a  .,szeplőtelen  s  makulanélküli  jegyessel", 
az  anyaszentegyházzal,  akit  boszorkánynak,  „infame"- 
nak,  alávalónak  mondanak ;  akiről  a  XX.  század  elején 
történeti  könyvekben  igy  irnak :  „Le  ciel,  au  lieu  de 
foudroyer  les  criminels,  qui  agissaient  en  son  nom,  se 
couvrit  d'un  nuage  sombre ;  de  caractéres  sataniques 
apparurent  dans  la  nue  sinistre  ou  Fon  put  lire  ces  deux 
mots  a  jamais  execrés :  Église  Romaine^^  Ezt  látják  az 
ég  haragos  felhőjében,  ezt  a  két  mindörökre  átkozott  szót : 
„Église  Romaine."  S  ismét:  „Impudique  Église,  fléau  de 
l'humanité,  quand  donc  ton  régne  fmira-t-il  ?  S  ebben 
a  stílusban  ir  Chamberlain  is  „Die  Grundlagen  des 
XIX.  Jahrhunderts"  cimű  művében,  gazdag  költői  véná- 
val föleresztve,   toldva,  csűrve,   másitva,   magyarázva  a 


1  G.  Bouglé:  L'Église  Romaine.  251.  1.  249.  1. 


kulturlörlénctet,  mely  pedig  valóságos  s  nem  csinált 
történet  s  élet  akar  lenni.  Ez  utón  nem  jutunk  el  az 
igazsághoz  s  igaza  van  annak,  aki  azt  mondta :  „man 
improvisirt  einen  Justizmord  am  Christenthum.'' 

Gondolják-e,  hog}'  igy  boldogulunk  s  remélik-e, 
hogy  ily  alapokon  tisztult,  harmonikus  világnézetre  te- 
szünk szert? 

Különösen  sajnálatos  tünemény,  hogy  a  tudomány 
is  mennyire  benn  úszik  az  elfogultságban,  midőn  Momm- 
sen,  a  Jupiter  tonans,  kiadhatja  a  jelszót  a  katolicizmus 
ellen,  hogy  hivei  a  tudományos  elismerésre  igényt  nem 
tarthatnak,  mert  „föltevésekből"  indulnak  ki;  Mommsen 
ellenünk  sürgeti  a  „voraussetzungslose  Wissenschaft"-ot. 

Hogy  pedig  a  felekezetlenség  is  duzzadhat  elfogult- 
ságtól, —  s  hogy  a  föltevések  szempontjából  az  ateizmus 
s  a  panteizmus  csakúgy  hitvallások,  mint  a  katholiciz- 
mus  —  hogy  minden  hithű  katholikusról  azt  mondani, 
hogy  szinlel,  mégis  csak  a  legnagyobb  elfogultság,  azt 
Mommsen  bizonyára  meg  nem  gondolta. 

A  mommseni  deklamációk  állal  megindított  mozgal- 
makban kiváltkép  akath.  fdozófok  és  történetírók  tudomá- 
nyossága vonatott  kétségbe.  Eszerint  Möhler,  Duchesne, 
Jannsen,  Ehrhard  nem  történetírók,  mig  a  protestáns  s 
a  hitetlen  tudósok  teljesen  megütik  a  mértéket.  Halle, 
Rostock,  Lipcse  egyetemein  föltevések  nem  léteznek  s 
ott  a  kath.  egyház  is  a  legigazságosabb  megítélésben 
részesül.  Hát  még  a  katholikus  filozófia!  Hát  van  kath. 
filozófia  is  ?  Paulsen  kijelentette,  hogy  a  Thomismus  az 
egyháznak  a  pápa  által  dekretált,  hivatalos  filozófiája. 
Mi  diktálta  Paulsen-nek  ezt  a  kijelentést  7  gonoszkodás, 
vagy  elfogultság? 

Ugy-e  igy  nem  boldogulunk?  Azért  szivünkből  fakad 
a  vágy,  hogy  teremtsünk  tiszta  helyzetet  s  ne  növeljük  a 
zűrzavart!  Ismerjük  föl  az  eszmék  járását;  ismerjük  föl 
a  modern  ember  pszichológiáját  és  kedélyének  patoló- 
giáját. Vizsgáljuk  meg  nézeteit;  értsük  meg  izgatottságát 
és  ellenszenvét.  Födözzük  föl  az  apperceptiónak  behatá- 

sait  s  annak  következtében  az  eszmék  eltorzulását,  melyet 
fölfogásában  a  mi  nézeteink  szenvednek  ! 

Ez  egy  nagy  föladat,  ez  egy  nagy  kultúrtörténeti 
probléma  ! 

A  modern  világnézetben,  s  mindabban,  ami  a 
modern  ember  gondolatait  ez  időszerint  szinezi,  bizo- 
nyára lesz  sok  szép,  nemes,  erőteljes,  s  egészséges  elem ; 
ezeket  az  elemeket  meg  kell  különböztetni  s  egymástól 
elválasztani.  Tarthat-e  igényt  a  modern  kultúra  arra, 
hogy  mindenben  igaza  legyen  ?  Lehet-e  a  modern  szel- 
lemi világot,  mint  az  igazság  s  a  belátás  napjának  ze- 
nithjét  magasztalni?  Szabad-e  a  lélek  modern  életét 
mint  a  harmóniák  világát  eszményképül  az  emberiség 
szemei  elé  állítani?  Mire  valók  az  efféle  túlzások? 
Egyet  biztosan  tudunk,  hogy  a  modern  ember  szem- 
pontja, a  honnan  a  világot  nézi,  a  természettudomány 
vívmányainak  s  a  materialista  irányzattal  szemben  fel- 
ébredt misztikus  s  romantikus  idealizmusnak  kettős 
nyomása  alatt  eltolódott ;  azt  is  tudjuk,  hogy  látószöge, 
mely  alatt  a  világot,  a  földet,  a  földi  életet  s  az  ember- 
nek ez  életben  megoldandó  föladatait  nézi,  elváltozott; 
tudjuk  tehát,  hogy  kortársaink  sokat  máskép,  más  vilá- 
gításban, más  oldalról  s  következőleg  más  érzésekkel 
is  néznek,  s  ezt  is  modern  világnézetnek  hívják.  Lehet-e 
már  most  ezt  az  őserdejét  a  virágos  és  korhadt  fáknak, 
az  illatos  gyógyfüveknek  s  a  mérges  légy-gombáknak, 
a  tarka  pilléknek  s  a  napsugár  melegében  kikelt  kígyók- 
nak és  skorpióknak  egy  kalap  alá  fogni  s  mindig  e 
címmel  „modern  világnézet"  illetni  s  számára  föltétlen 
hitelesítést  kívánni?  Viszont,  lehet-e  az  e  név  alá  fog- 
lalt tarka-barka  világot  mindenestül  elitélni,  azt  téves- 
nek kijelenteni  s   anatematizálni? 

A  modern  szellem  bizonyára  sok  termékenyítő  mag- 
vat hint  el  a  revoluciók  által  fölszántott  mezőkön ;  bizo- 
nyára sok  lendületes  motívummal  szolgál  az  ósdi  ma- 
radiság letörése  után  fölébresztett  építési  jókedvnek ; 
bizonyára   sok  jó  irányt  nyit  az   ember   szellemi   tévé- 

kenységének  érvényesítésére.  Ezt  el  kell  ismernünk  s  a 
lelki  világ  e  gazdagodásán  örvendeznünk  kell. 

Annál  inkább  kell  ezt  tennünk,  mert  friss  vérre 
minden  oly  szervezetnek  s  pünkösdi  tűzre  minden  oly 
intézménynek  van  szüksége,  mely  emberekből  áll  s 
melynek  szellemére  az  emberi  szellem,  a  kor  fölfogása 
és  érzése  befolyással  van.  Nem  is  szigetelheti  el  magát 
az  emberi  élet  bármely  alakja  a  gondolatok  s  érzések 
járásától ;  már  csak  azért  sem,  mert  a  gondolatok  és 
érzések  ez  áramaiból  bizonyára  sok  erőteljes  impulzust 
s  töméntelen  elevenítő  csirát  meríthet. 

Némelyek  az  előnyök  kihasználásában  oly  buzgók 
lesznek,  hogy  könnyen  túlzásba  esnek.  Lelkesülésükben 
ugyanis  mindent,  ami  modern,  vagy  legalább  sok  olyas- 
mit a  modern  gondolatokból,  ami  tarthatatlan  és  túlzott, 
vívmánynak  tekintenek  s  lelkesen  dicsőítenek :  mások 
meg  az  ellenkező  túlzásba  esnek  s  nyakig  begombolódz- 
nak,  hogy  az  újdonság  szele  meg  ne  ártson  szellemi 
integritásuknak. 

Nem  kell  kijelentenünk,  hogy  sem  ezekhez,  sem 
azokhoz  nem  csatlakozunk.  A  modern  eszméknek  „in 
globo"  kárhoztatását  utáljuk  és  sajnáljuk ;  azt  a  tehe- 
tetlenséget, mely  nem  érzi,  hogy  a  modern  embernek 
más  benyomásai,  más  nehézségei,  más  látó-szöge,  más 
érzései  vannak  sok  dologban,  saját  magunk  embereiben 
nagyon  rösteljük  s  csak  egyet  sürgetünk,  azt,  hogy  érlel- 
hessük magunkban  a  sokoldalú,  méltányos  fölfogást  s 
a  pszichológiai  érzéket. 

Magában  a  kath.  egyházban  is  emelkednek  lel- 
kes hangok,  melyek  reformot  sürgetnek,  panaszok  hal- 
latszanak, melyek  maradiságokat  siratnak  meg ;  —  erő- 
teljes, szabadabb  kiindulások  vehetők  észre  a  tudo- 
mányban s  az  irodalomban,  melyek  a  katholikusoknak 
világravalóságát  nevelik  s  a  világtól  elfordult  szellemek 
gyönge,  beteges  irányzatát,  azt  amit  „v^^eltentfremdet" 
és  „weltenrückt"  szóval  bélyegeznek,  helyes  irányba 
terelni  vállalkoznak.   Kant   filozófiája   megérzik  a  tudó- 

Hiányosság  hangulatán :  erős  individualitást,  hensősé- 
get,  önmagukba  térést  hangoztatnak  s  e  szemponthói 
éles  támadásokat  intéznek  a  „politizáló  katholicizmus" 
ellen.  Politizáló  katholicizmus  alatt  azt  értik,  mely  poli- 
tikai hatalmi  állásra  törekszik  az  államban  s  az  egy- 
háznak politikai  szervezkedésében  védő  bástyát  emel. 
A  katholikus  refom-párt,  melyhez  első  sorban  Schell, 
Miiller  tartoznak,  e  törekvésekben  s  kivált  a  német 
centrum  hatalmában,  nem  lát  diadalt,  hanem  ellen- 
kezőleg „visszaélést  az  emberiség  legszentebb  kincsével, 
a  vallással."  A  politikai  szenvedélyek  —  mondják  ők 
—  elragadják  a  tömegeket  s  látszatra  egyszerű  hatalmi 
megnyilatkozásokat  teremtenek  az  egyháznak,  mialatt 
a  belső  csupa  rothadás  és  enyészet;  a  vallásosság  nem 
tüntet;  az  csendes  folyam,  mely  a  lelkeken  átömlik 
s  Isten  felé  tereli  őket;  tehát  befelé  forduljunk  s  a 
katholicizmus  is  ott  érvényesüljön,  hol  az  Ur  a  menny- 
ország útjaira  rámutatott,  mondván :  a  mennyország 
bennetek  van. 

Istenem !  ki  ne  akarná  a  bensőséget  s  hol  vannak 
bensőségesebb  emberek,  mint  a  szentek  V !  De  nem 
kell-e  ebben  a  részben  is  egyoldalúságtól  félnünk,  mi- 
kor az  emberi  életnek  kizárólag  egy  irányt  nyitnak  s 
csak  szeretetre  buzdítják,  vagy  mikor  csak  a  benső- 
ségbe  utalnak'?  Az  élet  nemcsak  szeretet,  hanem  jog 
is  s  a  kert  tövises  sövényzete  nem  virág.  Teljesen 
hiábavaló  volna  erős  falakat  emelni  s  tövises  ágakat 
egymásba  fonni,  ha  a  bensőségben  virágágyak  nem 
terülnének  el,  gyöngéd  plántákkal,  finom  virágpárták- 
kal, ittasitó  illattal.  A  kertfal  s  a  sövény  a  bensőség 
miatt  van.  Csakis  a  bensőség  képezi  e  külsőség  célját; 
de  ép  azért  nem  szabad  a  falat,  a  hatalmi  pozíciót 
ledönteni,  —  bár  elismerem,  hogy  a  kertészeknek  kőmi- 
vesekké  való  átvedlése  veszedelmes  s  nagy  körültekin- 
tést igényel  e  két  funkció  széjjeltartása. 

így  néz  ki  a  modern  szellemi  világ  arculata !  Ellen- 
szenvek, féltékenykedések,  túlzások  mindkét  oldalon  ! 

Mi  itt  a  föladat'?  Ismerjük  föl  a  helyzetet,  külön- 
böztessük meg  a  jót  a  rossztól,  vessük  el  a  rosszat,  Ítél- 
jük meg  méltányosan  az  ujat ;  más  szóval  állítsuk  a 
kereszténységet  a  modern  gondolatoknak  s  érzéseknek 
jegyébe,  s  vizsgáljuk  meg,  hogy  mily  szint,  mily  alakot 
ölt,  amely  új  alakjában  régi  igazsága  ugyan  változatla- 
nul megmaradna,  de  a  szivek  fölötti  hatalma  az  új- 
korban örvendetes  föllendülésnek  indulna. 


II. 

Világnézetet  keresünk. 

A  világhoz  szem  kell ;  olyan  szem,  amilyen  az  a 
legsimább  tükör ;  mert  csak  akkor  lesz  hű  a  kép,  akkor 
látjuk  meg  a  világot  s  a  világban  önmagunkat. 

Jó  szem,  jó  tükör,  hű  kép,  igaz  világnézet !  Enélkül 
ember  a  szó  igaz  értelmében  nincs.  Ezt  hangoztatja  a 
Göthei  szó : 

„Dich  im  Unendlichen  zu  finden 
Musst  unterscheiden  und  verbinden." 

Ha  látunk  s  értünk  ....  akkor  föltaláltuk  magun- 
kat. Valóban,  mi  volna  szükségesebb,  minthogy  meg- 
értsük önmagunkat. 

Mit  ér  az  élet,  ha  az  ember  nem  érti  meg  önma- 
gát, —  ha  a  lét  Óceánjába  tekintve,  nem  látja  meg 
ábrázatát,  —  ha  a  végtelenbe,  a  mindenségbe  kiáltva, 
elvész  hangja,  szava  s  nem  kap  feleletet  aggódó  kér- 
déseire. 

S  mégis  mily  különös,  szinte  idegenszerű  gondolat 
az,  hogy  keresnünk  kell   önmagunkat  ?  ! 

Igen,  furcsa,  ötletszerű  gondolat ;  de  egyszersmind 
mély  mint  a  lét,  magas  mint  a  cél  s  vonzó  s  biz- 
tató mint  az  öröm  s  a  boldogság.  Mindenekelőtt  pedig 
szükséges  e  föladatnak  megoldása ;  mert  ha  nem  talál- 
tuk meg  önmagunkat,  ha  nem  ismertük  föl  a  létben 
helyünket  s  a  törtető  életben  útjainkat :  akkor  az  élet- 
nek előttünk  nincs  észszerűsége,  nincs  érdeme,  nincs 
értéke. 


14 

Mink  van,  ha  magunké  nem  vagyunk  V  S  vagyunk-e 
egyáltalában,  ha  magunkat  meg  nem  találtuk'.'! 

Hogy  pedig  megtaláljuk  önmagunkat,  ki  kell  indul- 
nunk a  világba  s  vissza  kell  térnünk  önmagunkba.  Azt 
a  töméntelen  sokadalmat,  a  mindenség  tarka  világát,  az 
élet  és  érzés  és  küzdés  végtelenségét  szét  kell  szednünk 
s  önmagunkban  ismét  egységes,  harmonikus  világgá  ki- 
alakitanunk.  Ha  ez  sikerült,  megtaláltuk  önmagunkat. 
Tehát,  aki  a  nagy  világot,  a  létet  s  az  életet  önmagában 
harmóniává  emeli,  —  aki  azt  önmagában  egységesen 
kiépiti,  aki  a  létet  s  annak  sötét  és  derült  oldalait  s 
millió  apróságait  oly  mozaikká  tudta  összerakni,  hogy 
örömöt,  megnyugvást  s  élvezetet  talál  szemléletében,  aki 
a  világot  önmagában  virágos  kertté,  lelkének  gyöngyfogla- 
latává, reményeinek  s  áhítatának  templomává,  vágyainak 
virágos  folyómedrévé  tudta  kialakítani,  az  megoldotta  a 
problémát,  annak  sikerült  a  Göthei  tanácsot  tetté  váltani. 

Dich  im  Unendlichen  zu  finden 
Musst  unterscheiden  und  verbinden. 

Az  ilyen  ember  a  teremtés  központja,  szive  a  terem- 
tés szive,  s  lelke  a  világnak  tükre.  Szive  átérzi  a  terem- 
tésben lüktető  életet,  s  lelkén  tükröződik  a  nagy  világ 
kedves,  egységes,  harmonikus  képe.  E  képen  fény  és 
árny,  béke  és  mélységes,  ünneplő  komolyság  ömlik  el, 
mint  a  napsugaras  alpesi  vidéken. 

Vannak  szerencsés,  harmonikus  lelkek,  melyek 
olyanok  mint  a  legfmomabban  köszörült  velencei  tükrök, 
melyek  épp  azért  a  világnak  harmonikus  képét  birják 
s  gyönyörködnek  a  kép  szemléletében.  Objektív  lelkek- 
nek mondhatnám,  kik  eltelnek  gyönyörrel  a  konkrét 
világ  fölött  s  megittasodnak  a  szinek,  vonalak,  formák 
bájától.  Ezek  azok  a  plasztikus,  inkább  festő-,  mint 
költőlelkek,  kik  a  szinek  nyelvét  is  értik.  Ezek  azok  az 
érzékeny,  finom  lelkek,  kiknek  nyelvében  a  dolgok  zenéje 
hallatszik.  Gyönyörük  telik  az  életen ;  egyéniségük  átéli 
a  világot,  s  kitapasztalja,    életté   tapogatja  azt  ki  önma- 


15 


gában.  Hiszen  tapasztalni  annyi  mint  tapasztani,  mint 
tapogatni,  kitapogatni;  tapasztalni  világot  annyi  mint 
életté  kialakítani  azt.  Ezekben  a  lelkekben  formát  nyer 
a  világ  s  életté  válik  bennük ;  ezek  a  lelkek  az  ő  életük 
derűjébe  s  fényébe  meritik  a  világot;  mindent  megara- 
nyoznak a  derült  fölfogás  szellemével.  El  bennük  a  min- 
denség, mert  ők  az  élet  melegét  és  örömét  öntik  ki  rá. 

Vannak  mások,  kik  olyanok  mint  a  homorú  s 
domború  tükrök.  Ezeken  a  világ  eltorzulva  látszik.  Föl- 
fogásukból a  remekművek  is  eltorzulva  vigyorognak 
felénk  s  kacagnak  saját  éktelenségükön.  Ily  lelkekben  a 
világ  elveszti  fényét,  harmóniáját,  éktelenkedik  s  elpusz- 
tul. Ezek  a  lelkek  oly  szerencsétlenek,  hogy  semmit 
sem  tisztelhetnek,  mert  a  legszebbet  s  a  legnagyobbat 
is  elkinozzák  s  komikumba  öltöztetik.  Bennük  minden 
szenved,  minden  fél  és  ijeszt ;  a  szép  világ  kínpadra  van 
vonva.  A  világ  nem  tehet  róla,  A  hiba  nem  benne,  ha- 
nem bennük  van,  mert  roszul  fogják  föl  s  még  roszab- 
bul  vetítik  képét.  A  művész  tehát  hamisít  s  saját  disz- 
harmóniáját és  sötétségét  önti  kifelé  s  ettől  a  napfény 
is  éjjé,  a  gyermekszem  a  hülyeség  odújává,  a  virág  a 
mérges  kígyó  pártájává  válik.  Hány  ily  hamisító,  hány 
ily  karikatura-festő  van  a  világban !  Ők  is  készítenek  a 
világról  képet,  de  a  kép  nem  mosolyog,  hanem  vigyo- 
rog, vagy  múmia-arccá  válik.  Ennek  a  képnek  zenéje  a 
diszharmónia,  —  színezése  sötétség.  Nem  csoda,  hogy 
az  ilyenek,  ha  mély  szenvedélyek  laknak  bennük,  tör- 
nek, rontanak;  a  tagadás  világnézetének  homályában 
ülnek  s  vádolják,  gyalázzák  s  elitélik  a  világot,  hogy 
végre  ....  megvessék  önmagukat  is. 

Bármint  alakítsuk  pedig  a  világot  önmagunkban, 
ha  sötéten,  ha  derülten,  mihelyt  képet  teremtettünk  róla, 
van  világnézetünk.  Mi  legyen  a  világnézet  más,  mint 
világszemlélet?  Mi  legyen  egyéb  mint  a  világ  képe, 
melyet  a  lélek  teremtett  a  maga  sajátos  alc>k-érzéke 
szerint?  Ez  egységes  foglalatban  legyőzte  a  sokfélét;  — 
a  minden  egy  lett. 


16 

De  győzött-e  az,  aki  szerencsélenné  lett,  mikor  ön- 
tudatra ébredt'?  Fölébredt-e  az,  aki  kínra  ébredt'?  S  ér-e 
valamit  az  az  öntudat,  mely  a  nyomornak  s  a  kínnak 
öntudata?  Lehet-e  az  felsőbb  foka  a  létnek,  melynek 
elmaradhatlan  árnyéka  az  elégedetlenség  s  a  kétség'? 
Mit  ér  összefoglalni  a  világot,  mit  ér  azt  szétszedni  és 
összerakni  —  unterscheiden  und  verbinden  — ,  ha  a  lét- 
nek diszharmóniáját  öntudatunkban  siketitő  zajjá  növel- 
tük, ha  a  mosolygó  virágokban  a  lét  hamis  hierogliféit 
s  a  ragyogó  csillagokban  a  mélységben  fuldokló  élet 
villanásait  látjuk?  Mit  ér,  mindent,  a  sok  érthetetlensé- 
get  az  érzés  desperációjává  fokozni'?  Valóban  igy  bizo- 
nyulna be  rajtunk  Schiller  szava:  der  Mensch  wurde 
aus  einem  glücklichen  Objekt  ein  unglücklicher  Künst- 
ler!  Szerencsétlen  a  művész,  ki  világát  sötétséggé,  létét 
kínná  alakította,  —  ki  a  napsugarat  kioltotta  s  az  életet 
érthetetlen  tépelődéssé  változtatta !  Művészete  az  ilyen 
művésznek  csak  a  méregkeverés  lehet,  melylyel  meg- 
mérgezi önmagát  s  gondolatait  fertőző  anyaggá  változ- 
tatja. Szava  mételyt  terjeszt  s  tolla  élével  fölhorzsolja 
az  egészséges  lelkeket  s  a  halálnak  injekcióit  oltja  belé- 
jük. Minek  volt  annak  születnie,  születnie  az  öntudat, 
a  gondolat  világában?  Az  ilyen  bátran  fölpanaszolhatja 
Jobbal  születését,  a  napot,  az  órát,  melyben  a  világba 
lépett ;  de  Jób  az  Istenlátogatásnak  csak  átmenő,  viharos 
felhőjére  haragszik,  máshol  ő  nem  lát  kietlen  boldog- 
talanságot; de  mit  csináljunk  az  uj  Jóbokkal,  kik  az 
egész  világot  szemétdombnak,  a  létet  kínnak,  a  testet 
fekélynek  s  az  Istent  az  egyre  viharzó  és  mégis  kitölt- 
hetlen  harag  forrásának  nézik?! 

Ezek  pesszimisták;  lelkük  domború  tükör;  a  leg- 
szebb angyalarc  is  múmiává  nyúlik  meg  rajtuk;  ők  a  csúf- 
nak s  a  csúnyának  művészei .  . .  unglückliche  Künstler  I 

De  a  szerencsétlenség  nem  egyféle.  Vannak  más 
szerencsétlen  művészek,  kiknek  lelke  szintén  görbeség 
és  csupa  anomália.  Vannak  olyanok,  kik  a  szembeötlő 
világ    bájain,    mint    mézcseppeken    rengenek,    —  kik    a 

phaenomenonért  rajongnak,  az  életet  mohón  szívják, 
kik  örvendeznek  a  május  összes  trilláival  s  a  rét  zümmö- 
gése az  ő  zenéjük  s  e  zenében  ők  a  lét  boldogságának 
összhangját  hallgatják.  A  lepkékkel  karikáznak,  a  tücs- 
kökkel cirpelnek,  a  verebekkel  csiripelnek,  örülnek  a 
napsugárnak  s  amellett  szívtelenek  gondatlanságukban 
s  kegyetlenek  örömeikben,  mert  az  epedő,  az  életet  meg- 
örökíteni vágyó  léleknek  kérdéseire  süketek.  Ha  eped 
és  szenved  és  vágyik  és  kutat  bennük  a  lélek,  ők  csak 
a  napsugárra  s  a  virágra  mutatnak  s  a  mélységbe  gra- 
vitáló s  a  mindenség  mennyországába  magát  beleszántó 
lelket  magára  hagyják,  magára,  az  ideiglenes,  haldokló 
létnek  nyirkos,  ködös  környezetében.  Mily  szerencsétlen 
művészek  ezek  s  mily  fölületes  s  kisszerű  a  művük? 
Biztatnak,  hogy  a  májusnak  örvendjünk,  de  nem  távo- 
lithatják el  tőlünk  a  gyorsan  közeledő  őszt !  Virággal 
koszorúznak  s  a  koszorúban  hervadást  s  telet  hoznak 
ránk.  Minden  perspektívájuk  végén  ott  borong  az  élet- 
vég, az  elmúlás,  a  semmi.  Minek  akkor  az  élet,  az  ala- 
kulás, a  megkülönböztetés,  az  elkülönülés  s  az  öntu- 
datnak egyedi  kialakítása?  Minek  az  a  művészet,  mely 
összefoglalni  kényszerit  minket  létet,  életet,  mindenséget 
harmonikus  képben,  mikor  ez  a  kép  hazugság  és  ön- 
ámítás  s  maga  is  szétfoszlik?  S  miféle  édes  akkord  az, 
mely  kínzó,  sivár  diszharmóniába  megy  át  s  ugy  akar 
végződni?  Ezek  is  határozottan  „unglückliche  Künstler. " 
Mélyen  meg  vagyok  győződve,  hogy  az  nem  találta 
meg  önmagát,  aki  nem  a  l^oldogra,  a  megelégedettre,  a 
gyönyörittasra  akadt  önmagában.  Ismétlem,  az  nem 
találta  meg  önmagát !  Annak  a  világkép  kialakítása  nem 
sikerült;  az  romot  épített  huhogó  bagolynak;  az  tulaj- 
donkép nem  is  épített,  hanem  rombolt.  Aki  boldogságot 
nem  teremtett,  az  egyáltalában  nem  teremtett,  hanem 
pusztított ;  mert  teremteni  csak  jót  lehet.  Az  ilyen  nem 
is  él,  aki  ha  nem  is  pesszimizmussal,  de  megint  más 
méreggel  mérgezte  meg  életét.  Aki  nem  alakított  erő- 
teljes alakot  az  életnek,  az  egyáltalában  nem  tudta,  hogy 

mit  dolgozik  kezdet  óta  s  szét  is  esik  a  műve,  még 
mialatt  kezei  közt  tartja,  aminthogy  meg  sem  állhatott 
összetartás,  tehát  szeretet,  összeforrás,  tehát  meleg  s 
bensőség,  harmónia,  tehát  boldogság  nélkül. 

S  ne  mondjátok,  hogy  a  boldog,  megelégedett  eml)er 
hogy  az  mámor  s  álomkép!  Ne  mutassatok  rá  a  szenvedők, 
a  betegek,  a  rabszolgák,  szegények,  a  gyármunkások,  a 
kőszénbányászok  elaszott,  elsenyvedi  alakjaira,  s  ne  kér- 
dezzétek győzelmes  öntudattal,  vájjon  ezek  is  boldogok 
legyenek?  Én  az  Isten  müvét  nézem  s  nem  az  ember  sze- 
rencsétlen kontárkodását.  Annyi  tény,  hogy  az  ember 
elronthat  mindent  s  elronthatja  az  Isten  képét  önmagában. 
Ha  a  társadalmi  rend  az  Isten  képét  milliókban  eltorzítja, 
ha  őket  a  munka  jármába  kifejlődni  nem  engedi,  azt  teszi 
velük,  amit  én  a  pázsittal,  mikor  köveket  hengerítek  rá.  A 
kő  alatt  a  fűszálak  összezsugorodnak,  elhalaványodnak; 
szomjazzák  a  napsugárt  s  a  levegőt,  melyet  elfogtam  tőlük. 
A  nyomorúság  által  megakasztott  öntudatlanságért  nem 
tehetek.  Hengerítsétek  el  a  köveket,  s  meglátjátok,  hogy  a 
lelkek  mint  a  pázsit,  fejlenek,  szineskednek,  örvendeznek. 

Tekintve  a  léleknek  e  szerencsétlen  behelyezkedéseit 
a  világba,  a  legtöbbről  azt  mondaná  az  ember :  inkább 
ne  keresne  semmit,  inkább  ne  ébredne,  inkább  ki  ne 
indulna ;  élne  öntudatlanul,  tengődnék  valamiféle  igézet, 
s  elfogult  érzés  nyomása  alatt  .  .  .  inkább,  inkább ! 

Azonban  az  emberben  az  individualitás  törzsökös, 
hatalmas  ösztön ,  azt  kialakítani  neki  csak  oly  termé- 
szetes szükséglet,  mint  amily  természetes  szükség  a 
tölgynek,  a  bükknek  csírázni,  fejlődni,  nőni.  Csak  az  a 
különbség,  hogy  mig  számtalan  tölgynek  s  bükknek  sike- 
rül erőteljes  fává  válni :  addig  ember,  ki  a  létet  az  ön- 
tudat harmóniájává  kialakította  s  a  lét  kérdéseire  a  meg- 
nyugvás s  a  boldogság  érzéseivel  megfelelt,  vajmi  ritka. 
A  többi  vagy  fejletlen  alak,  mint  a  csirák,  az  álcák,  vagy 
szerencsétlen  művész,  —  homorú  és  domború  tükör. 


III. 

Harmonikus  világnézet  kell. 

A  harmonikus  világnézet  a  világnak  s  a  végtelennek 
tükröződése  a  normális  és  szerencsés  individualitáson. 
Igazi  világnézet  csak  szerencsésen  kialakított  individua- 
litásban, —  szerencsés  individualitás  csak  helyesen  meg- 
alkotott világnézetben  van  ;  mintha  azt  mondanám  :  jó 
kép  csak  finoman  köszörült  tükörben  van  s  jó  tükör  az, 
melynek  képe  a  szép,  harmonikus  világ. 

Segítsétek  jó  világnézetre  a  modern  embert.  Segít- 
sétek, mert  beteg ;  mert  lázas  a  feje  s  rémképeket  lát. 
Sokat  lát ;  képet  is  lát ;  de  milyet  ?  Szecessziós,  szimbo- 
likus agyrémeket.  E  kísértetei  sötétségbe  vezették  az 
embert  s  parodizálták  a  világot.  Homorúvá,  majd  meg 
domborúvá  nyomták  lelkét  s  ha  belenéz  önmagába, 
torzalakot  lát,  elképed  s  elborzad  tőle.  A  beteg  gondo- 
latok ugy  kisérik  őt,  mint  a  hallucinációk,  s  játszanak 
vele  s  bolonddá  tartják.  Ha  fölnéz  az  égre,  ködöt  lát  s 
az  nem  tetszik  neki ;  akkor  ott  terem  a  szép  föld  sze- 
relme, igézően  néz  szemeibe  s  visszacsalogatja  őt  az 
égről  a  földre.  Ha  megint  a  földre  néz,  a  sejtelmes  ég, 
mint  valami  feneketlen  mélység,  úgy  húzza  őt,  szelleme 
ott  settenkedik  körülötte  a  mulandóság  érzéseiben,  a 
szívnek  kielégithetlenségében.  Hová  nézzen  tehát  \^  Ha  a 
tudományra  bizza  magát,  az  élet  neveti,  az  az  élet,  melyet 
a  theoriától  elfelejtett ;  ha  megint  az  életre  veti  magát  s 
a  szürke  theoria  helyett  az  aranyos  élet  zöld  ágát  haj- 
hássza, hülyének,  csalódottnak,  rászedettnek  érzi  magát. 
Ha  a  tudomány  lámpájával  jár,  e  kurta  fénysugárú  lámpa 

mellett  vaksinak  bizonyul,  ki  a  közvetlen,  égbemeredő 
dolgokat  sem  látja;  ha  pedig  az  intuícióra,  Plató  szár- 
nyaló gondolataira  bizza  magát,  úgy  látszik  neki,  mintha 
az  elhagyott  lámpa  refraktorrá  válnék  bosszúságában, 
mely  megvakítja  megvetőjét.  —  Ha  a  kultúra  himnuszát 
zengi,  s  a  munkába  veti  a  földmeghóditás  reményét,  c 
himnusz  csakhamar  elégiává  válik :  ha  megint  elszontyo- 
rodva  a  lét  elégiáit  zokogja,  akkor  az  élet  örömei  paj- 
zánkodnak vele. 

Segítsetek  e  jó  bolondon,  az  emberen,  s  a  bolondok 
legbolondabbján,  a  modern  emberen  ! 

Láttatok  már  baglyot,  amint  a  napfényben  nagyokat 
pislant  s  a  vadásztól  magas  póznára  állíttatik?  Minden 
csíz  és  veréb  neki  megy  Minerva  bölcs  madarának, 
melyet  ép  a  ragyogó  nap  vakit  meg  s  ezáltal  a  veréb- 
szerű firmáknak  csúfságát  teremti  meg  benne !  Ily  jó 
bolond  lett  a  bölcs  ember ;  bagoly  lett.  Van  is  szeme ; 
de  az  ő  szeme  az  éjnek  való  szem.  Gondolataival,  tudo- 
mányával örökös,  ködös  szürkeségben  leledzik,  s  csúfot 
űz  belőle  életöröm,  praktikus  felfogás,  ösztön,  jókedv. 
Ezek  kompromittálják  őt  s  annyira  viszik,  hogy  aki 
Minerva  hive  és  szimbóluma  volt,  ugyanaz  az  élet  tehe- 
tetlenségének kitevője  lett. 

Segítsünk  tehát  a  modern  emberen ;  segítsük  őt 
mély,  józan,  igaz  világnézetre ! 

Értsük  meg  önmagunkat,  hogy  megértsük  őt. 

A  modern  ember  érzésébe  más  világ  vegyül  bele, 
mint  a  X.  századnak  világvéget  váró,  a  XII.  századnak 
keresztes  hadat  járó,  a  XV.  századnak  régi  világokat  tá- 
masztgató,  a  XVI.  század  újjászületni  vágyó,  a  XVIII. 
századnak  barokk-pásztoridilleket  játszó  gyermekének 
érzéseibe.  Más  világ  .  .  .  hogyne  volna  más  ?  Más  biz'  az, 
mert  sokkal  tágabb  lett  tudománya,  —  más  lett  irány- 
zata a  reális,  a  pozitív  munkában,  —  más  a  jogi  álla- 
pota, —  más  a  társadalmi  helyzete  I  A  modern  ember 
érzésébe  sok  szál  szövődik,  —  mely  régen  még  nem  volt 
megsodorva;  értsük  meg  tehát,  hogy  mi  minden   folyik 

bele  a  lelkébe.  Mennyi  történetté  vált  folyamat,  hány 
kis  és  nagy  revolució,  hány  katasztrófája  a  gondolko- 
zásnak, a  munkának,  a  jogviszonyoknak,  hány  új  társa- 
dalmi elhelyezkedés !  Uj  perspektívák  nyiltak  meg  neki, 
melyek  gyakran  csak  szinpadi  falak,  csak  kortinák,  fan- 
tasztikus csalódottaktól  s  vizionáriusoktól  megfestve.  Az 
élet  sokkal  gazdagabb,  mélyebb  valóságba  állitja  az  em- 
bert most,  mint  régen,  mert  amit  előbb  nem  ismertünk, 
az  most  elénk  tárult ;  de  azonkívül  az  életnek  tempója 
is  megváltozott ;  élénkebb,  frissebb,  rohamosabb  lett. 
A  modern  élet  szinpompája,  a  tendenciák  harca,  a  reklám 
megtévesztő  zsivaja  megzavarja  Ítéletében  s  érzésében  az 
embert.  Az  újdonság  vágya  hirtelenkedővé,  elhamarko- 
dottá teszi ;  kapkod  ;  gyorsan  lelkesül  s  ismét  nagyhamar 
lehűl.  A  modern  áramok,  ép  azért,  mert  ujak,  úgyis 
mindig  erőszakkal  lépnek  föl ;  ami  új,  az  friss,  az  erő- 
teljes, sőt  erőszakos  is.  A  benyomás,  az  impresszió  elő- 
térben áll ;  a  realitás  azalatt  föltételeztetik,  s  sértés  volna 
arról  kételkedni.  A  világos  látás  nem  az  új  gondolatok 
hajnalhasadásának  jellege.  A  tisztulási  folyamat  már  a 
csendes  nyugalomnak,  a  békés  időknek  munkája.  Addig 
pedig  szenvedélyesség,  lelkesülés,  tüzes  nyelvek  s  im- 
presszió járják.  Az  emberek  még  nem  látnak,  csak  a 
lökést  érzik. 

Ilyen  a  modern  ember  hangulata.  Hogy  erőszakos 
is  s  nem  igazságos,  azon  nem  szabad  megbotránkoznunk. 
Az  új  idők  áramlata  mindig  erőszakos.  Az  újságnak 
pszichológiáját  jellemzi  a  törtető  erő.  Az  emelkedő  osz- 
tályok mindig  tele  vannak  erővel.  Spartakusz  rabszolgái, 
Dózsa  György  parasztjai,  a  francia  sansculotte-ok,  a 
modern  szociáldemokraták  mind  radikálisok.  A  modern 
ember  is  ilyen ;  romantikus  a  jövőre  és  revolucionárius 
a  múltra  nézve.  Még  a  szociáldemokrácia  is  kérdezi : 
Sind  wir  Romantiker?  „Ja,  mehr  als  die  Welt  denkt. 
Aber  man  verfalle  nicht  dem  Irrthum,  den  Begriíf  Ro- 
mantik im  Sinne  des  Erdverloren-Schwáchlichen  zu 
fassen.  Zola  ist   („Munka"  c.   regényéről    van    szó)   eine 

kraftvolle  Kámpfernatur.  Der  Román  „Arbeit"  athmet  den 
revolucionáren  Geist,  der  ihn  von  jeher  beseelt  hat.  In 
ihm  zuckt  die  Ungeduld  des  Kámpfers.  Wenn  aber 
Kámpfer  etwas  taugen  sollen,  so  müssen  si  vom  Opti- 
mismus  beseelt  sein,  und  das  ist  umso  nothwendiger 
í'ür  Kámpfer  des  Socialismus,  wenn  sie  ernstlich  darán 
glauben,  dass  ihr  Kampf  weltumgestaltende  Wirkungen 
erzeugen  wird."  Ez  az  optimizmus  is  egyoldalúság,  de 
nem  tehetünk  róla  s  még  kevésbbé  lehetünk  meg  nél- 
küle !  Hisz  ez  is  erő ;  erő  bizony,  még  pedig  milyen !  de 
erejét  a  hitben,  az  intuícióban  birja,  mely  az  új  világ 
képét  vetiti  a  bámulok  szemei  elé. 

A  modern  ember  is  különféle  színpompás,  lázitó, 
hitben  erős,  szellemi  áramlatok  közt  áll ;  ezeket  meg 
kell  ismernünk  s  befolyásukat  lelkületére  méltányolnunk. 
Lelke  tele  ivakodik  az  új  Thetis  vizeivel,  s  azok  ellen- 
szenvet ébresztenek  benne  a  régi  források  ellen. 

A  szellemi  világban  az  uralkodó  csillagzat  a  pozitív 
tudomány,  az  ész,  az  értés !  Presztízsének  fényét  még 
nem  vesztette  el.  A  modern  ember  lelkében  ez  az  irány 
a  maga  kizárólagos  egyoldalúságában  is  még  mindig  ki- 
fogástalan és  megtámadhatlan.  Az  értés  erős  hitet  tá- 
masztott egy  jövendő,  új,  földi  világ  iránt ;  e  világnak 
a  tudomány  az  evangéliuma !  Uj  világot  azonban  nem 
lehet  alkotni,  ha  a  régit  romba  nem  döntjük.  Megteszi 
tehát  azt  is ;  romba  dönti,  inert  tagadja.  De  nem  akar 
puskaporral  s  karddal  dolgozni,  azt  megveti ;  neki  más 
hatalom  áll  rendelkezésére ;  ő  a  tudományos  elvek  által 
létesítendő  forradalmakat  sürgeti.  Ilyen  elv  az  evolúció, 
ilyen  rendszer  a  történeti  materializmus.  Az  elv  is,  a  rend- 
szer is  materialista.  Az  evolúció  nem  szükségképen  az, 
de  erős  hajlamai  s  ösztönei  vannak  rá  s  tulajdonképen 
az  evolúció  inspirálja  egyoldalúan  a  történeti  materia- 
lizmust s  jót  áll  az  új  világ  ránk  hasadásáért. 

A  korszellem  prófétái,  —  nem  a  tudósok,  hanem  azok, 
kik  a  tudósok  nyomában  az  inspirációnak,  az  ihletnek,  a 
lelkesülésnek   erejében   lépnek   föl,  azok  a  praktikusok. 

kik  a  tudomány  vívmányaiból  mindjárt  messzemenő  kö- 
vetkeztetéseket vonnak,  kik  egy  gondolatot,  egy  eszmét 
általánosítanak,  —  azt  gondolják,  hogy  most  már  való- 
ban lehet  az  új  világnak  megteremtéséhez  fogni.  Eddig 
nem  lehetett.  Eddig  a  tervek  utópiákká  s  a  fejtegetések 
legjobb  esetben  társadalmi  regényekké  szublimizálódtak, 
még  pedig  azért,  mert  nem  volt  tudományos  alapjuk  s 
nem  értették  meg  a  létet,  nem  értették  át  az  élet  törvé- 
nyeit s  az  összefüggést  ember  és  természet  közt,  mig 
most  minden  világos  .  .  .  Tehát  teremtsünk  új  világot, 
új  társadalmat  s  fejlesszük  ki  az  embert  szabadon  s 
bensőségesen. 

Kedves  pártfeleim !  Ilyen  a  modern  ember  pszicho- 
lógiája !  Világnézete  nélkülözi  a  befejezettséget  s  tele  van 
rohamossággal,  hamarsággal,  szenvedélyes  izgatottsággal, 
páthosszal  a  múlt  ellen,  a  hatalom  ellen  ;  ezekben  nem 
bizik  és  semmit  sem  akar  tőlük  elfogadni.  Hitet  sem. 
A  múltnak  tekintélye  elhomályosult  szemeiben  s  a  ha- 
talomban érdekszövetkezést  lát  a  maga  lenyügözésére. 
A  víziószerű  vágy  a  jobb-  és  közeljövő  után  természet- 
ellenesen színezi  a  modern  ember  lelkületét  s  lejtőre 
állítja  az  ő  fölfogásában  a  mi  rendithetlennek  tartott 
meggyőződésünket. 

Ezt  a  lelki  állapotot  át  kell  értenünk  s  át  kell  érez- 
nünk, ha  akarjuk,  hogy  megértsék  szavunkat.  Át  kell 
értenünk,  hogy  a  modern  ember  érzése  elváltozott,  s 
hogy  aki  beszélni  akar  neki  világról,  hitről,  Krisztusról, 
annak  nem  szabad  ezt  a  pszichológiát  szem  elől  tévesz- 
tenie. Beszéljen  a  mai  világ  érzéseinek  alapján,  aki  akarja, 
hogy  a  mai  világ  befogadja  szavát. 

Mi  gondoljuk,  hogy  azt  meg  lehet  tenni.  Mi  meg 
vagyunk  győződve,  hogy  jó  értelemben  egészen  modernek 
s  egészen  keresztények  lehetünk.  Mi  úgy  érezzük,  hogy 
mi  a  modern  kornak  gyermekei  vagyunk  s  hitünkkel  s 
meggyőződésünkkel    nem  kívánkozunk  vissza  a  múltba. 

A  keresztény  világnézet  köztünk  és  a  kor  színvona- 
lán álló  emberek  lelkében  él,  tehát  a  szó  igaz  értelmében 

modern.  A  keresztény  világnézet  nem  múmia.  Átsző vő- 
dik  millió  szivén  s  átreszket  millió  lelken ;  éltet  s  élet- 
erős hajtásokat  hajt  ma  is.  Hogy  él,  azt  hizonyitja  a  harc, 
melyet  ellene  vivnak !    Itt  és  most,  a  kornak  millió  fiát 
s  leányát  hevíti,  tehát  él,  s  élni  akar.  Modernnek  tartja 
magát;  nem  kívánkozik   vissza    a   múltba   és   közöttünk 
él,  a  villamos,  telegraíos,  telepathikus  világban.   Büszke 
korára,  de  elég  ifjú  még,  mert  haladni  s  többet  tudni  s 
alkotni  akar :  nem  érzi,  hogy  idegen  volna.  Nem  harag- 
szik a  tudományra  s  nem  vette  íől  liturgiájába  Rousseau 
imáját:   „Mindenható   Isten,    ments  meg  minket  a  tudo- 
mányoktól s  apáink  sorvasztó  művészeteitől !  Add  vissza 
a  tudatlanságot,  az  ártatlanságot  s  a  szegénységet ;  ezek 
azok  a  javak,  melyekből  a  boldogság  támad  s  melyeknek 
egyes    egyedül    van    értékük    előtted."    Ilyen   imát  a  mi 
katakombáinkban    sem    recitáltak.    Mi    nem    küzdünk  a 
kultúra   ellen    s    nem   kívánkozunk    vissza   az  erdőkbe; 
tehát  miért  gondolják,  hogy  korunk  ellen  küzdeni  aka- 
runk? Kor?  mi  az:  kor?    mondtam,    hogy    őserdeje    az 
életnek  s  a  korban  sok  a  kór ;  az  ellen  szabad  s  kell  is 
küzdeni.  Tehát  nem  a  kor  ellen,  hanem  a  kort  az  egy- 
oldalú  és   szélsőséges    áramlatokkal    azonosító    irányzat 
ellen    küzdünk    mi.    Az    ateizmus    ellen,  —  az  ateizmus 
sötét  csillaga  és  jegye  alatt  borongó  világnézet  ellen  fog- 
lalunk állást  s  ha  akarjátok,  azt  megengedem,  hogy  mo- 
dern, keresztény  világnézetet    vezetünk   harcba    modern 
ateizmus  ellen,  —  modern,  keresztény  szellemet  modern 
pogány  szellem  ellen ;  ezt  igen,  de  azt  már  nem  enged- 
jük,  hogy    a  reklámhősök  a  modernséget   kisajátítsák  s 
minket  a  modern  kultúra  kapuja   elé    dobjanak.    Minek 
tűrnők  ezt? 

A  modern  korban  is  még  teljes  érvényben  áll  a 
keresztény  világnézet.  Még-e?  S  mi  áll  fönn  kívüle? 
Mely  világnézet  önti  harmóniába  a  létet?  Melyik  még? 
S  melyik  úgy,  mint  ez? 

Különben  ezek  későbbi  kérdések.  Mi  most  csak  az 
útra  mutatunk,  melynek  végén  Krisztus  int  felénk,  nem 

mint  tan,  hanem  mint  tény,  még  pedig  mint  a  leg- 
nagyobb, a  legplasztikusabb  tény,  mint  imádandó  Isten- 
ember. Embert  keresnek ;  itt  a  tökéletes  ember.  Benső- 
séget  sürgetnek ;  Jézus  önmagunkba  int !  Inkarnációjáról 
álmodnak  a  nagynak,  fölségesnek,  hatalmasnak;  ezt  az 
inkarnációt  sürgeti  az  Ur  Jézus ;  életet,  tökéletes  életet, 
örök  életet  sürget.  „Die  volle  Plasticitát  gewinnt  die 
Religion  im  Lében  des  religiösen  Menschen ;  sonst  ist  sie 
siech  und  schwach.  Sie  will  einem  vollgültigen  Ausdruck, 
aus  einem  Guss.  Sie  will  das  Heldenhafte.  Allé  Menschen 
sind  „Heldenverehrer."  (Chamberlain.  Die  Grundlagen 
des  XIX.  Jahrhunderts.)  Ez  mind  szórói-szóra  igaz ;  egész, 
egyöntetű  emberek  után  vágyódunk,  kik  szerencsés  ki- 
fejezései az  igaz,  mély,  örök  életnek ;  ezek  a  mi  hőseink. 
Nekünk  van  ilyen  hősünk :  Krisztus  az ! 

Az  emberiség  zászlajára  ezt   a   képet   tűzzük.    Régi 
mint  az  igazság,  s  modern,  mint  az  élet! 


IV. 
A  vallásos  világnézet. 

A  világnézet  az  embernek  öntudatra  ébredése. 

Csak  a  világnézet  kialakításával  kezdődik  az  ember ; 
addig  az  ember  csak  szám,  de  nem  lélek.  Világnézet 
pedig  ott  kezdődik,  hol  az  a  valaki,  ki  a  világot  nézi, 
észreveszi,  hogy  ez  mind  nem  ő,  hogy  az  mind  más. 
S  milyen  idegen  az  a  furcsa  ,.más"  !  Mialatt  nézi,  elko- 
molyodik, mert  kezd  látni  valamit,  amit  addig  még  nem 
látott  soha,  kezdi  látni  a  napsugaras,  mosolygó,  virágos 
szülőföldön  a  néma,  rejtélyes  sphynx  vonásait. 

A  sphynx  oly  komoly,  oly  fölséges,  oly  idegen- 
szerű ;  világnak,  létnek,  életnek  hivják.  Ha  nem  gon- 
dolunk rá,  természetes  és  édes,  mint  az  otthon ;  de  ha 
gondolunk  rá,  hideg  és  néma  lesz. 

Igazán  hideg  s  idegenszerű.  Úg}'  tesz,  mintha  nem 
törődnék  velünk ;  napsugaras,  mikor  szomorkodunk  s 
felhős,  borús,  mikor  vigak  vagyunk ;  havat  hoz  húsvét- 
kor és  sarat  karácsonykor ;  hamvazó  szerdán  fölkelti 
napját  s  pünkösdkor  felhővel  boritja  egét ;  szomorkodik, 
mikor  vigadunk  s  ragyog  menyegzői  diszben,  mikor 
sirunk ;  bizony  ugy  tesz,  mintha  cseppet  sem  törődnék 
gondolatainkkal  s  érzelmeinkkel ;  másrészt  meg  mégsem 
mondhatjuk,  hogy  mi  közünk  hozzá,  mikor  ő  szült  s 
ápol,  virágot  fakaszt,  meleg  vért  pezsdit.  Szemébe  kell 
tehát  néznünk  s  bemutatnunk  neki  magunkat,  s  érdek- 
lődő tartózkodással  kell  a  néma  sphynxet  kérdeznünk: 
te  ki  vagy  ? 

E  bemutatkozástól  s  a  felelettől  függ,  hogy  mit  ért 
meg,  s  mely  helyet  szemel  ki  magának  a  világban  az 
ember. 

Hol  lesz  az  az  ő  helye?  a  mindenség  perifériájának 
igénytelen  pontjára  vagy  a  világ  központjába  helyezke- 
dik-e ?  A  kuckóba  áll,  vagy  trónra  ül  V  A  sarokba  húzó- 
dik vagy  a  csúcspontra  törekszik?  Koszorúnak  tartja-e 
magát  a  teremtés  homlokán  vagy  por-hamu-semminek 
a  szükségesség  vastalpai  alatt? 

A  milyen  helyet  szemelt  ki  magának,  olyan  lesz 
világa,  olyan  lesz  élete.  Tiszta,  derült,  uri,  öntudatos  lét 
lesz,  ha  előkelő  helyet  választott ;  sötét,  Ízetlen,  kegyet- 
len tengődés  lesz,  ha  szolgának,  béresnek  szegődött. 
Szárnyaló,  ideális  lesz  lelkülete,  ha  az  életet  s  a  lelket 
megtisztelte  magá])an ;  ellenben  alacsony  csúszás-mászás 
lesz  tengődése,  ha  a  lelket  eltagadta  s  önmagát  degra- 
dálta. 

Tegyünk  tehát  róla,  nézzünk  utána,  válasszunk,  de 
jól  válasszunk,  hogy  nekünk  való  helyet  találjunk. 

Ez  a  mi  belső  világunk  világnézetünktől  függ.  Ég- 
boltja, tengere,  fénye,  viharjai,  éjszakái  olyanok,  amilye- 
neket magunk  teremtünk.  Ha  ideális  a  világnézetünk, 
akkor  égboltunk  tiszta,  kristályos  olasz-ég,  amilyen  Ca- 
tánia  fölött  ragyog;  ha  pedig  szkeptikusoknak  vagy 
pesszimistáknak  csapunk  föl,  akkor  az  égbolt  is  savó 
szinű,  felhős,  alacsony  és  ködös  lesz,  s  alatta  nem  Ca- 
tánia  virul,  hanem  a  Lappok  földje  álmodik,  s  nem 
pálmák,  hanem  borókák  nőnek  rajta. 

Ki  akarna  tengődést  lendület  helyett  s  sark-övi  éjt 
tavasz  helyett  ?  Aki  azt  akarná,  az  a  szeretetet  s  örömöt 
nem  ismeri ;  annak  élete   nem  élet. 

Nekünk  tehát  erőteljes,  lendületes,  bensőséges,  ha- 
talmas világnézet  kell.  Hatalmasnak  kell  lennie,  mely  az 
élet  mélységes  mélyeiből  törjön  föl  s  megrendítsen  s 
magával  ragadjon ;  lendületesnek  kell  lennie,  mely  az 
égbe  emeljen  s  élni,  s  tenni  tanítson ;  bensőségesnek  kell 
lennie,  melynek  szavára,  mint  ezüstharang-szóra  mosoly- 

góra  fakadjon  az  öntudat  s  öröm  s  béke  lejtsen  végig  a 
lelken  s  mindenek  fölött  pedig  igaznak,  tehát  reálisnak 
kell  lennie,  mely  az  embert  az  Isten  gondolatai  szerint 
kialakítsa  s  méltósággal  koronázza. 

Erőteljes,  lendületes,  bensőséges,  reális  s  ugyan- 
akkor ideális  világnézet  csak  a  vallásos  világnézet  lehet ; 
mert  csak  a  vallásos  világnézet  öleli  föl  a  mélységet,  a 
létnek,  a  világnak  mélységét,  ahol  az  ő  forrásai.  Csak  a 
vallásos  világnézet  áll  ki  a  semmiség  s  az  elmúlás  mély- 
sége fölé  s  lelkesülve  nézi  az  örök  szépet,  mint  sz.  János 
Patmoszban  a  napövezett,  csillagkoszorús  asszonyt.  Csak 
a  vallásos  világnézet  győzi  le  a  napszámos,  robotos  élet 
örömtelenségét  s  az  fejti  ki  teljes  plaszticitással  az  em- 
bert, ki  hősnek  és  szentnek  született.  Csak  a  vallásos 
világnézet  az  a  magasba  emelkedett  gondolat,  mely 
átfog  létet,  életet,  végtelent  és  örökkévalót  s  lendületet 
vesz  a  halhatatlan  életbe. 

Ki  is  akarna  e  nélkül  világnézetet  formálni  V  Aki 
azt  akarná,  falusi  kovács  pörölyével  fogna  hozzá  áttört 
művű,  cizelált,  góth  kehelynek  kialakításához.  Chamber- 
lain az  oly  világnézetet  „die  Religion  des  Blödsinn"-nek 
hivja,  a  bárgyúság  vallásának ;  kemény,  de  igaz  szó ! 

A  világnézetnek  okvetlenül  kell  vallássá  szublimi- 
zálódnia.  Amely  világnézet  vallássá  nem  válik,  az  még 
ki  nem  virágzott ;  annak  sem  disze,  sem  értéke  nincs ; 
az  egy  oly  inda,  mely  a  földön  kúszik.  Azon  az  alacsony 
fokon  erőteljes  gondolat  nem  terem,  s  a  még  romlatlan 
lélek  azt  a  poros  laposságot  ki  nem  tartja ;  neki  ösztön- 
szerűen emelkednie  kell.  Alacsonyságban  csak  addig 
marad,  mig  kenyeret  és  pénzt  keres ;  mihelyt  a  megél- 
hetés gondjain  túlra  emelkedett,  szivének  érthetetlen 
mélységeiből  hangokat  hall  s  a  mindenség  óceánjáról 
szózatok  suttognak  feléje,  melyek  azt  hajtogatják,  hogy 
honnan,  hová  s  minek  élünk?  E  szózatoktól  a  léleknek 
azonnal  szárnya  nő  s  repül.  Igen,  ezek  azok  a  bűvös, 
titokzatos  hangok,  hogy  honnan,  hová,  minek? 


V. 

Honnan  ? 

Ha  jól  hallok,  ez  a  theologia  hangja ;  arca  le  van 
fátyolozva,  de  szava  édes  s  motívumai  fölségesek. 

E  motívumok  az  élet  értelmét  fürkészik  s  szomjaz- 
nak tartalmat  és  mélységet.  E  motívumok  életet,  örök 
életet  sürgetnek !  „Was  soll  eín  dem  Tode  verhaftetes 
Lében"  —  mondja  még  Harnack  is'?  Mit  csináljunk  az 
élettel,  mely  a  halálba  vész  ?  E  motívumok  harmóniát 
sürgetnek  a  lét  disszonanciáiba  s  nem  akarnak  diszhar- 
móniába fúlni.  Az  bűnös  végromlás,  sőt  öngyilkosság 
volna  s  gyilkos  csak  az  ördög,  a  Mefisztó,  ki  megásatja 
a  megvakult  Faustnak  sírját  s  tudja,  hogy  a  vak  Faustnak 
még  a  sirszélén  is 

„Vágya  be  nem  telek,  az  élv  sem  volt  elég, 
Mindig  a  változót  áhitván. 
Ha  jő  a  végperc,  az  üres,  a  hitvány. 
Szegény,  azt  megragadni  vágyna  még." 

Tehát  honnan,  hová,  minek?  E  motívumok  szálai 
vannak  beleszőve  a  menyasszonyi  fátyolba  s  a  szemfö- 
dőbe ;  s  ezek  nélkül  a  komoly  világnézet  fonalát  fonni 
s  az  életet  szőni  nem  lehet. 

Aki  a  világnézetből  kihagyja  a  legfontosabb  problé- 
mát s  ignorálja  a  legelső,  világraszóló  kérdést,  az  hami- 
sít és  erőszakot  követ  el  a  természet  ellen ;  az  mérgezi, 
az  irtja,  az  gyilkolja  a  természetet,  mert  leggyökeresebb 
ösztönét  nyomja  el  s  legnemesebb  hajtásait  töri  le.  A 
vallásos  ösztöneiben  megnyomorított  természet  a  leg- 
nvomorultabb    és    lesterméketlenebb ;    éktelenséííét  csak 

szerencsétlensége  haladja  fölül.  Az  ilyen  lélek  sötét  és 
nyugtalan,  nem  érti  meg   önmagát   s  élete    kinná  válik. 

S  méltán,  mert  a  természetnek  tősgyökeres  ösztö- 
nét elfojtani  szenvedés  és  romlás  nélkül  nem  lehet.  Néz- 
zétek az  agavét,  fejlik,  zöldül,  nyúlik  éveken,  évtizedeken, 
századon  át,  végre  kivirágzik ;  miután  kivirágzott,  mi- 
után erejét  abban  a  fehérvirágú  omló  bokrétában  kiadta, 
megnyugszik ;  nem  nő  tovább.  A  lélek  is  igy  tesz :  gon- 
dolatai emelik,  nyújtják,  vágyai  feszitik,  küzd,  törekszik, 
emelkedik ;  nyugalmat  és  koronát  keres.  Virágja  azonban 
csak  akkor  lesz,  ha  lendületes,  bensőséges,  tündöklő 
világnézetbe,  ha  vallásba  virágzott  I  Jól  mondja  Cham- 
berlain :  „Jedes  zu  der  Höhe  einer  Weltanschauung  sich 
erhebende  Denken  schiesst  in  Religion." 

A  vallásosság  tehát  természetes ;  oly  természetes, 
mint  a  természet,  melyből  a  vallás  fakad,  melyből  a 
vallás,  mint  ösztön,  mint  érzék  és  hajlam,  értés  és  érzés 
és  akarás  és  lendület  fakad. 

Kérlek  theologus  barátaim,  ne  tagadjátok,  hanem 
ismerjétek  el,  hogy  a  vallás  ösztön  is,  érzék  is,  hajlam 
is,  s  hogy  értés  és  érzés  és  akarás  is.  Ez  utóbbit  meg- 
engeditek; de  az  előbbitől  féltek.  Azt  gondoljátok,  hogy 
lefokozzuk  a  vallást,  ha  ösztönnek  és  érzelemnek  mond- 
juk. Féltek,  hogy  beleevezünk  a  szubjektivizmus  mámo- 
rába s  a  poetizmus  érzelgősségébe.  Ne  féljetek :  ez  a 
veszély  csak  akkor  fenyegetne,  ha  a  vallás  nem  volna 
egyszersmind  értés,  ismeret,  akarás  is,  —  ha  kizárólag 
ösztön  s  érzelem  volna ;  de  az  távol  áll  tőlünk.  Mi  tud- 
juk, hogy  a  vallás  mint  igaz  s  a  szó  teljes  értelmében 
befejezett  világnézet,  ismeretben  s  akaratban  nyeri  kife- 
jezését; de  ugyanakkor  a  természet  ösztönszerűségében 
bírja  meggyőzhetlen   erejének  titkát. 

Mert  a  tősgyökeres,  természetes  ösztönt  elfojtani  s 
kiirtani  nem  lehet.  A  koporsóból  is  kikel  az  s  eget 
kér.  Azért  ébred  a  vallás  is,  bár  annyiszor  temetik,  bár 
tüzzel-vassal  pusztítják.  A  természet  elpusztithatlanságá- 
val    lép    föl    mindannyiszor  s  létet  is  meg  eget  is  kér,  s 

nemcsak  kér,  hanem  követel,  s  ki  is  küzdi  azt.  A  val- 
lás ösztönében  a  természet  ősereje  lép  sorompóba,  s 
az  győzhetetlen.  Ez  az  ösztönszerű  természet,  melyet  a 
filozofálás,  a  szofisztika  még  meg  nem  tévesztett,  ugy 
harcol  a  maga  igazaiért,  hogy  azokat  mindig  kivivja. 
Kivivja  most  is. 

S  miért  ne  legyen  az  Isten  képére  teremtett  lélek- 
ben vágy  és  hajlam  és  ösztön  Isten  felé? 

Minden  tehetségnek  vannak-  spontán  megnyilatko- 
zásai, vannak  hajlamai,  melyeket  gravitációjuknak  hív- 
nék. A  léleknek  ösztöne  van  az  értésre,  tudásra,  kuta- 
tásra, ezt  a  tudás  ösztönének  mondom.  Van  érzéke  a 
symmetria,  harmónia,  a  szép  iránt;  ez  a  művészeti,  az 
alakító  ösztön.  Van  érzéke,  finom  észrevevése,  spontán 
Ítélete  a  jó  és  rósz  körül ;  ez  az  erkölcsi  ösztön.  Végre 
az  Isten  fölismerésében  van  természetes  könnyűsége, 
van  finomsága  arra,  hogy  szinte  megérezze  az  Istent; 
ezt  vallási  ösztönnek  mondom.  Bizony  vannak  lelkek, 
melyek  bámulatos  gravitációval  vonzódnak  az  Isfen  felé, 
melyek  „érzik"  őt,  beléje  ütköznek  s  bár  a  kultúrának 
szkepticizmusa  és  a  „filozófia"  szofisztikája  durvítja  ez 
érzéket,  mégis  csak  az  igaz,  amit  nem  szent  Ágoston, 
nem  sz.  Tamás,  hanem  Göthe  mond:  „Die  Ueberzeugung, 
dass  ein  grosses,  hervorbringendes,  ordnendes  und  lei- 
tendes  Wesen  sich  gleichsam  hinter  der  Natúr  verberge, 
um  sich  uns  fasslich  zu  machen,  eine  solche  Ueber- 
zeugung drángt  sich  einem  Jeden  auf,  ja  wenn  er  auch 
den  Faden  derselben,  der  ihn  durch's  Lében  führt, 
manchmal  fahren  liesse,  so  wird  er  in  doch  gleich  und 
überall  wieder  aufnehmen  können."  (Wahrheit  u.  Dich- 
tung.  IV.j 

Az  Istenhez  vezető  fonalat  az  embernek  gondolata, 
metafizikai  érzéke  ragadja  meg  s  ez  a  fonál  végre  is, 
bármint  nevezzük  azt,  az  okság  elve  lesz. 

Ezt  az  elvet  magából  ki  neiji  irthatja.  Kantnak  szub- 
jektivizmusába az  épp  ugy  bele  van  szőve,  mint  a  nap- 
fogyatkozástól félő  négereknek  gondolatába.  Ezt  az  elvet 

ki  nem  irthatja  még  akkor  sem,  mikor  uj  világot  terem- 
teni, a  régi  Istent  ledönteni  akarja ;  akkor  is  egy  új 
Isten  előtt  rogy  térdre.  Az  ember  nevetheti  a  fétiseket ; 
gúnyolhatja  Jahvet,  Brahmát,  Zeust,  Allaht;  vállat  vonva 
mehet  el  Buddha,  Mohamed  ereklyéi,  sőt  az  Ur  Jézus 
keresztje  mellett  is ;  de  azt  az  acélsodronyokhói  szőtt 
kötelet,  mely  a  világot  okához  s  az  emberi  gondolatot 
az  okság  elvéhez  köti,  el  nem  szakithatja.  A  kauzalitás 
vasmarkából  nem  szabadit  ki  semmiféle  hatalom  s  bár- 
mih'  kultúrára  s  civilizációra  is  tegyünk  szert,  ez  elven 
túl  nem  adhatunk  soha.  Nyelvünk,  fölfogásunk,  néze- 
tcink e  részben  régiek.  Dadogunk  oly  nyelven,  melyen 
a  Nilus,  Ganges,  Eufrát,  Jordán  partjain  is  csak  dadog- 
tak. Ha  valaki  azután  az  okság  ez  elvében  az  emberi- 
ségnek átkát  látja  s  haragszik  az  okság  Istenére ;  ha 
a  vallás  szellemeiben  apokaliptikus  lovasokat  lát,  kik 
végig  vágtatnak  a  földön  s  kiöntik  edényeiket,  melyek- 
ből méreg,  gyűlölet,  vér  ömlik  az  emberiségre ;  ha 
nevezetesen  a  kereszténységben  az  ázsiai  szellemnek 
végső  föllépését  látja,  s  azt  fogja  rá,  hogy  megmér- 
gezi az  emberiséget,  mert  félelmet  inspirál  az  élettől, 
undort  a  tettek  iránt,  gyáva  alázatot,  hülye  megoldást 
prédikál,  kővé  meresztő  tiszteletre  tanit  az  érthetetlen 
végtelen  iránt,  a  szenvedésben  kéjt  keres,  tompa,  fá- 
radt türelmet  dicsér,  s  kedvetlenséget  nevel  híveiben 
a  munka  iránt;  ha  végre  a  kauzalitás  elvét  szürke 
póknak  mondja,  mely  helytelenül  nevelt  lelkünk  egy 
zugában  leselkedik  s  az  okság  szálaival  köti  le  szár- 
nyainkat: mind  e  dühös  gyalázkodás,  mind  e  kegyetlen 
vérig  sebesítő  sértés  és  szemtelen  rágalom  annak  a 
szürke  póknak  egyetlen  egy  pókhálószálát  sem  képes 
szétszakítani,  mert  ez  a  pók  maga  a  józan,  a  természe- 
tes észszerűség. 

Egy  tekintet  a  szentekre  s  a  népek  életére  a  tények 
hatalmával  bizonyltja  a  vallásos  ösztön  mélységes  való- 
ságát. Mik  a  szentekV  Típusok,  melyeket  a  vallásos  ösz- 
tön tett  lehetségesekké  s  a  kegyelem  alakított  ki  reme- 

kekké.  S  mik  a  népek  vallás  nélkül?  Olyanok  nincsenek, 
mert  nem  is  lehetnek;  természetes  ösztöneikből  ugyanis 
ki  nem  vetkőzhetnek. 

Elismerem,  hogy  a  vallási  ösztön  nem  egyformán 
erős  az  emberekben,  mint  ahogy  az  érzés  s  az  alakítás 
ösztöne  nem  egyforma.  Hiszen  vannak  vallástalan  nem- 
zetek is.  Arabs  földön  a  kereszténység  soha  sem  vert 
gyökeret.  A  beduin  lelke  olyan  mint  a  puszta ;  szegény 
és  néma.  A  szellemtelen  materialista  chinai  nép  hasonló- 
kép, szinte  képtelen  a  keresztény  idealizmusra.  Lendület, 
mélység  nincs  bennük.  Nincs  füozófiájuk,  nincs  meta- 
fizikájuk. Nincs  érzékük  a  titokzatos,  a  fölséges  iránt. 
Gondolom  a  modern  zsidóság  is  ilyen.  Credójuk  csupa 
tény,  de  bensőség  nélkül.  Ok  konstatálnak,  szövegeznek 
hitet,  de  a  régi  formákból  kiesett  az  érzés  parazsa.  Ok 
számítanak  s  nézik  érdeküket  s  mennek  tovább.  Olya- 
nok mint  a  cigányok,  nem  imponál  nekik  a  lét  s  az  élet 
kérdése.  A  cigányok  hozzá  még  lusták  és  blazirtak ; 
viccelnek  de  nem  nevetnek ;  nem  is  nevethetnek,  mert 
az  ő  tompa  blazirtságuk  csak  nekünk  nevetséges,  nekik 
nem  az.  Ideális  népeknek  a  chinai,  a  zsidó,  a  cigány  min- 
dig nevetséges  figura  lesz ;  az  eszménytelen,  lapos  szel- 
lem, ha  különben  éles  is  és  átható,  olyan,  mint  egy 
lapos,  sunyi  arc ;  nevetünk  rajta. 

A  szeretet  s  a  hősiesség  sem  imponál  nekik  s  a 
magasztost  mindjárt  ellapitják.  (3k  a  nagy  szívnek  inspi- 
rációit nem  érzik  s  rögtön  valami  oly  motívumot  lép- 
tetnek föl,  mely  a  fölségesnek  kisszerű  keretet  teremt, 
s  igy  azt  agyonüti.  Gondolatomnak  illusztrálására  hall- 
gassuk meg  a  Jeruzsálemi  Talmudnak  Schabbat-tracta- 
tusából  a  következő  történetet  s  figyeljük  meg  a  zsidó- 
nak lapos,  szellemtelen  fölfogását,  mely  a  nagy,  nemes 
motívumot  megközelíteni  sem  képes.  Rabbi  Hila  meg- 
látogatja a  zsidót,  s  mikor  visszatér  haza,  a  rabszolga 
elkiséri  őt.  Veszett  kutya  veti  magát  útközben  a  rabbira, 
de  a  rabszolga  a  kutyát  magára  rántja  s  harapásától 
maga  elvész.  S  mit  gondol  az  áldozatos,  hősies  hűségről 

a  jámbor  zsidó'?  Nem  dicséri,  nem  magasztalja  azt,  ha- 
nem Izaiás  szavait  citálja:  „tiszteletes  lettél  szemeim 
előtt  és  dicsőséges  (ó  Izrael),  én  szeretlek  téged  és  em- 
bereket adok  érted  és  népeket  a  te  lelkedért."  (43,  4.)  így 
tiikröződik  a  hősies  emberszeretet  a  rabbinak  lelkén ! 
A  szolga  kiadta  lelkét  érted ;  élvezd  Izrael  az  életet ! 
Remélhetőleg  találkozik  még  elég  pogány,  aki  odaadja 
életét  érted !  Neked  lesz  annyi  eszed,  hogy  hasonlóképen 
nem  cselekszel. 

Ezek  a  lelkek  nem  alkalmasak  az  elmélyedésre,  a 
mély  érzésre,  a  szeretetnek  s  a  szemléletnek  elragad- 
tatására. 

De  ha  vannak  sekélyes  és  szegényes  érzésű  népek, 
vannak  megint  mélyen  vallásos  lelkek  természetüknél 
fogva,  kiknek  vallási  ösztönük  oly  mély  s  érzékeny, 
mint  Rafael  s  Michel-Angelo  s  Leonardo  da  Vinci  teremtő 
géniusza.  Vannak  Isten  felé  igazodó  lelkek,  oly  finomak, 
hogy  a  „lágyszellő  suttogásán"  is  fölismerik  s  megérzik 
az  Urat,  Istennel  szemben  nekik  oly  tájékozódásuk  s 
behelyezkedésük  van,  mint  a  delejtűnek  a  sarkkal  szem- 
ben. Nézeteik,  vágyaik,  Ízlésük,  energiájuk  szerinte  iga- 
zodik. Igaza  van  Fabernek,  mikor  irja :  „Némelyek  örö- 
mök, mások  szenvedések,  némelyek  erkölcsi  elváltozások 
vagy  szellemi  forradalmak  szerint  osztják  korszakokra 
életüket.  Némelyek  a  helyek  szerint  osztályozzák  éveiket, 
ahol  laktak,  mások  a  foglalkozás  szerint,  melyet  űztek. 
Vannak,  kiknek  életét  a  betegség  szántja,  mig  másoknak 
egyenletes  s  boldog  napjait  csak  a  gyermekség,  az  ifjú- 
ság s  a  megérett  kor  évei  osztályozzák.  De  az  életnek 
eseményszámba  menő  fordulatai  nem  ezek.  Események 
az  ember  életében  azok  a  napok  vagy  órák,  amikor  az 
Istent  uj  szempont  alatt  ismerte  föl.  Ezek  a  tulajdonké- 
peni  nagy  események !  Talán  minden  embernek,  de 
l)izonyára  a  legjobbaknak  életét  az  Istennek  egyre  mé- 
lyebb s  tágabb  s  igazabb  megismerése  jellemzi.  Ez  nem 
akkor  áll  be,  amikor  több  theologiai  kérdést  ismerünk, 
hanem    akkor,    midőn    Istenbe    mélyebben    behatolunk. 

Régi  igazságok  új  megvilágitást  nyernek,  új  igazságok  a 
hajnalpír  rózsás  arcával  tekintenek  ránk.  Valami  uj 
fogalom  Istenről  újjászületést  jelent !  Mily  szellemi  elvál- 
tozás ment  végbe  sz.  Péter  lelkében,  midőn  az  örök 
Atya,  ki  Fiának  buzgó,  lelkes  hivét  szerette,  e  Fiúnak, 
az  ő  Mesterének,  istenségét  kinyilatkoztatta !  Akár  álom- 
ban közeledett  Péter  felé  ez  ismeret,  akár  imában,  vagy 
hosszú  gondolatsorok  végső  fölvillanásakép,  mindegy, 
isteni  ismeret  s  isteni  ajándék  volt,  melyből  uj  élet 
fakadt,  az  egyház  ereje  mind  e  mai  napig.  A  maga 
nemében  minden  uj  gondolat  igy  hat."  (Das  kostbare 
Blut.  21.  1.) 

Az  ily  lelkek  jelszava  mindig  az :  duc  in  altum, 
evezz  ki  a  mély  tengerre  s   merülj  be  mélységeibe. 

Azért  mondom  :  értsétek  meg  önmagátokat,  s  érezzé- 
tek át  az  ösztönt,  mely  titeket  Isten  felé  ragad.  Ha  ki 
akarjátok  lelketekből  irtani,  vagy  el  akarjátok  azt  ha- 
nyagolni, vétkeztek,  s  ugyanakkor  lehetetlenségen  dol- 
goztok, hisz  darabokat  akartok  kitörni  abból  az  egy- 
séges, osztatlan  természetből,  mely  édes-magatokban 
ébred  öntudatra.  Abból  kitörni  pedig  szemért  sem 
lehet.  Bármit  tesztek  tehát,  ez  ösztönt  a  lélekben  el 
nem  fojthatjátok.  Ez  ezüstszavú  harangot,  mely  aetheri 
szférákban  cseng  s  titeket  a  magasba  hiv,  el  nem  némit- 
hatjátok  soha. 

Mert  ha  a  világ  a  végtelennek  mélységeiben  úszik 
s  e  hajónak  ti  vagytok  őrszemei,  lehetséges-e,  hogy 
e  mélységbe  meredve,  virrasztó,  kiváncsi  szemmel,  ne 
kérdezzétek,  hogy  mire  való  ez  iszonyú  nagy  világ,  s 
hová  tart  ez  a  szüntelen  iramlás  ?  S  ha  a  világ  e  titok- 
zatos mélységnek  szülöttje,  lehetséges-e  az,  hogy  anyá- 
tok útra  engedett  s  nem  oltott  szivetekbe  hazavágyó, 
anyja  után  siró  érzést?  Lehetséges-e,  hogy  ne  legyen 
bennetek  a  rokon  végtelennek  ereiből  egyetlenegy  vér- 
csepp  sem,  mely  ösztönszerűen  fölforrjon  a  kezdet 
és  vég  gondolataitól  s  titeket  haza  felé  ne  tereljen  7 
Ha    lelketek    arra    van    teremtve,    hogy    a    létet    nézze, 

lehetséges-e  az,  hogy  e  lét  örök,  néma  sphynx  legyen, 
melyen  ne  tükrözzék  soha  az  érthetőség  reflexe? 
Nem,  nem,  az  nem  lehet ;    ha  lelketekről  igaz,  hogy 

„zum  Sehen  geboren, 
zum  Schauen  bestellt," 

akkor  úgy  kell  néznie,  hogy  lásson,  hogy  lássa  a  világ 
harmóniáját,  s  e  harmonikus  világban  kiérezze  rokon- 
ságát, szoros  összeköttetését  a  végtelen  Istennel. 

Aki  ezt  ki  nem  érzi,  az  a  mindenség  óceánján 
úszik  ugyan,  de  nem  hajó,  hanem  wrakk ;  nincs  árboca, 
nincs  kormányrudja    s    főbaj,    hogy  vak   a  kormányosa. 


Ví. 

Hová?  Minek? 

S  valamint  a  „honnan"  néma  kérdése  hangos  lesz, 
valahányszor  gondolkozó  lélekkel  nézünk  a  világba ;  úgy 
a  „hová"    is  ránk   erőszakolja  magát,    s  feleletet  sürget. 

Végig  tekintve  az  életen,  a  küzdelmen,  a  harcon, 
melybe  bele  uszitnak  ideális  irányú  ösztöneink,  meg  kell 
találnunk  a  pihentető,  nyugasztaló  pontot,  mely  a  törek- 
vések s  törtetések  távlataiba  érthetőséget  önt :  cél  kell ; 
lét  kell,  nem  elmúlás !  A  célt  tisztelő  világnézet  semmi 
egyéb  mint  vallás. 

Igaz,  hogy  mindenütt  kell  cél.  Minden  világnézet 
azzal  izgat  és  lelkesít,  hogy  jót  és  boldogságot  igér ; 
amely  azt  nem  igéri,  abban  nincs  feszitő  erő. 

A  realisztikus  világnézetek  is  emlegetnek  kincseket ; 
azok  is  mesélnek  a  boldogságnak  kéklő,  illatos  szigetei- 
ről !  Vannak  ugyan  optimisták,  vannak  a  világot  élvező, 
gondtalan  lelkek,  kiknek  jutott  az  élet  bankettjén  téritek, 
kik  nem  a  messze  jövőben,  hanem  a  közelben  keresik 
az  élet  célját,  s  az  élet  öröménél  egyebet  nem  Ígérnek ! 
Éljünk,  mondják  Nietzsche,  Wagner,  Hart,  éljünk!  el- 
múlt az  éj,  a  nap  int  felénk,  az  élet  napja,  melyet  eddig 
elborítottunk  felhővel  és  köddel.  Biborszinben  égnek  a 
felhők,  virágok  lehelnek  illatot,  ünnepnapi  fuvalmát ;  a 
nap  sugarai  fölvillannak  a  magaslatokon  s  világosság  lesz. 
Minden  fényben  és  életben  fürdik.  A  tó  felületén  csil- 
lognak a  hullámfodrok ;  meleg  légáramlat  szárnyai  fod- 
rozzák a  tükröt ;  ébrednek  a  madarak,  emelkedik  a 
pacsirta,    füttye    hallatszik    a    rigónak,  vigan    kalapál    a 

harkály.  Ó  csak  hogy  eljöttél  életörömnek  napja !  Mit 
keressünk  életet  s  örömöt?  Itt  az  élet;  igyunk  belőle, 
mig  eltelünk  vele. 

Vannak  ilyenek;  de  kevesen  még  a  felsőbb  tizezer 
közt  is !  A  többinek  nem  ily  napsugaras  s  illatos  az  élete. 
A  kulturvilág  egyáltalában  nem  ismeri  még  a  pihenést. 
Osztály  harcok  tépik  a  társadalom  keblét,  milliók  nya- 
kában a  kényszermunkának  járma.  Üres,  sivár,  elnyűtt, 
fáradt  a  lelkük.  Nekik  nem  kel  föl  biborszinben,  hanem 
füstösen  a  nap ;  nekik  nem  a  rigó,  hanem  a  gőzgép  fü- 
tyül ;  nekik  nem  a  harkály  kalapál,  hanem  a  gyárak  zaka- 
tolnak ;  nekik  nincs  meleg,  illatos  légáramlatuk,  de  még 
levegőjük  sincs.  A  kulturmunka  elfogta  a  napot,  a  leve- 
gőt, az  erdőt,  s  a  gyárak  olajos,  kócos,  poros  börtönei- 
ben tartja  fogva  rabszolgáit.  Szép,  szép  a  haladás  him- 
nusa ;  szép  a  munka  dicsőítő  éneke  ;  de  e  himnust  nem 
azok  éneklik,  kik  a  munkát  végzik,  azok  nyögnek  és 
sirnak.  A  munka  templomai  az  elcsenevészedett  embe- 
riségnek kórházaivá  lettek,  melyekben  az  ember  tönkre- 
ment;  lefokozták  géppé,  elbutították,  beteggé  tették  s 
azután  az  utcára  dobták.  Ah,  ezek  a  roncsok  nem  útmu- 
tatói a  paradicsomnak.  S  a  milyen  a  munka  világa, 
olyan  egyáltalában  a  szellem  világa :  vergődő,  vajúdó, 
elégedetlen.  A  prófétáknak  azért  is  nagy  keletük  van, 
kik  megmásszak  az  ormokat  s  új  világot  néznek  ki  a 
nyomorultaknak.  Azalatt  pedig  folyik  a  társadalom  min- 
den rétegében  a  szüntelen  versenyekben  szakadásig  foko- 
zott munka  s  hangzik  a  biztató  szózat :  haladás,  szebb 
jövő !  Amit  a  jelen  még  el  nem  ért,  azt  elérik  a  jövendő 
nemzedékek  s  bár  sok  áldozat  s  sok  keserűség  árán,  de 
föltaláljuk  majd  az  elveszett  paradicsomot  ...  itt  a 
földön. 

Föld,  föld,  szép  föld,  —  boldog  élet  a  szép  földön, 
ha  nem  is  nekünk,  hát  majd  másoknak  ;  ez  a  kultúra  célja  ! 

Borzasztó,  kemény  beszéd  ez,  melyben  nincs  lágy- 
ság. Mintha  csontokat  zörgetnének,  ugy  hangzik;  nincs 
benne  harmónia.  Hogy  is  lehet  ilyesmit  mondani'.*  Föld, 

föld  s  megint  csak  föld '?  Mily  üres  és  ízetlen  ez  a  földíz ! 
Milyen  száraz  és  kietlen  mindaz,  amit  róla  mondanak. 
Nem  hiába  ez  az  a  föld,  mely  por  és  sár.  Azt  gondolják, 
hogy  itt  rajta  otthon  vannak ;  pedig  dehogy  ;  utón  van- 
nak s  mi  lesz  az  a  szép  föld  nekik?  Végre  is  sírüreg 
és  sírdomb !  Ki  bírja  el  ezt  a  kemény,  csontzörgésü 
beszédet,  mely  boldog  életet  ígér  a  szép  földön  ?  Hiszen 
erre  a  viszhang  mindig  csak  azt  feleli :  finis,  finis,  venit 
finis !  Vég,  vég,  pusztulás,  semmiség !  No,  ez  ugyan  ked- 
ves refrain ! 

Körülnézünk,  hogy  megtudjuk,  hol  van  az  a  gonosz 
dámon,  ki  a  képzelet  szép  földje  fölött  denevér-szárnya- 
kon elrepül  és  a  harmóniákba  véget,  romlást  rikácsol  V 
Jól  látunk-e  i  Nem  is  dámon  az,  hanem  a  tudomány ! 
Maga  a  tudomány  az,  mely  hirdeti,  hogy  a  nap  kihűl, 
a  föld  pusztasággá  válik,  tengerei  kiszáradnak  vagy 
megfagynak.  Minden  tevékenység  lassanként  kifárad, 
lassul ;  végre  elfogy  és  megszűnik.  A  szellem  elbutul ; 
nem  farag,  nem  vés,  nem  fest  többé.  A  sark-övek  kitá- 
gulnak, jégteritőiket  lecsúsztatják  a  szép  Európára,  Ame- 
rikára, Ázsiára,  s  mikor  már  Indiában  is  jég  lesz,  akkor 
a  braminok  bölcsessége  többé  nem  bántja  az  embert, 
mert  a  kontempláló  keleti  bölcsből  halzsirt  ivó  eszkimó 
lett.  Tudomány,  művészet,  szabadság,  haladás  mind 
lefokozódik  megint  abba  a  bamba,  lusta,  örömtelen  ten- 
gődésbe,  a  honnan  a  kulturmunka  által  kiemeltetett.  így 
hirdeti  a  tudomány  a  kultúra  végét ;  behamvazza  büszke 
homlokát;  port,  hamut  hint  a  fejére  mondván:  „me- 
mentó, quia  pulvis  es  et  in  pul verem  reverteris." 

Beérjük-e  e  borzasztó  kilátássar?  Az  életnek,  mun- 
kának, kultúrának  e  teljes  megsemmisüléséver?  Nem- 
csak, hogy  az  élet  vész,  de  a  mechanizmus  is  megáll. 
Lassanként  visszafejlődik  minden,  mig  végre  elpusztul. 
Hol  előbb  pálmák  virágoztak,  ott  moszatok  és  borókák 
tengnek  majd ;  hol  Michael  Angelók  faragtak,  majd 
eszkimók  fogdosnak  fókákat !  S  hová  lesznek  a  kultur- 
emberek?  Valamint  vadakból    művelődtek  kulturembe- 

rekké,  ugy  majd  visszafejlődnek  vadakká ;  nem  emészti 
azokat  majd  epedő  vágy ;  bamba  nyugalmukat  nem 
zavarja  kultur-probléma. 

íme  a  kultúra  halála  ....  ime  a  szép  földnek 
„boldog"  jövője,  jövő,  mely  még  a  legsötétebb  pesszi- 
mizmusnak is  sötét.  No,  ragyogó  legyen  az  a  kultur- 
eszmény,  melyet  ily  iszonyú,  sötét,  hideg  háttér  el  ne 
nyeljen.  A  mi  eszményünkről,  a  keresztény  mennyor- 
szágról azt  mondják,  hogy  „Wolkenkukuksheim"  ;  s 
foszlik-e  az  ugy  szét  köddé,  semmiséggé,  mint  ez  a 
„szép  föld" '.'  Rólunk  mondják,  hogy  váltót  állítunk  ki 
a  szép  mennyországra :  ug3'an  kérem,  mennyit  ér  a  váltó 
a  „szép  földre"'.^  De  azt  tudjuk,  hogy  a  szép  föld  jég, 
por,  füst,  köd,  semmi,  tehát  hogy  ez  nem  lehet  cél ;  a 
másikát  ugyan  nem  láttuk,  de  tudjuk,  hogy  kell  létez- 
nie, s  elévülhetlennek,  virágosnak,  boldognak  kell  lennie, 
mert  ez  a  cél,  s  a  célnak  kell  léteznie,  hogy  érthető 
legyen  a  lét !    , 

Ez  az  a  „ci vitás  coelestis",  melyről  az  apostol  be- 
szél, s  mely  felé  sietünk  mindnyájan,  nem  lévén  itt 
maradandó  városunk. 

A  nem  „maradandó  város"  a  „szép  föld."  Ebben  a 
„civitas  terestris"-ben  alkot,  teremt  az  ember  kultúrát 
s  szép  világot ;  kifejti  rajta  erőit,  hogy  azután  mint  fej- 
lett tipus  átmenjen  az  örök  hazába. 

Ne  gunyasszatok  tehát  csalódott  lelkek  a  jégbe 
fagyott  kultúra  romjain!  Van  szárnyatok,  repüljetek!  Ha 
a  göröngyhöz  ragaszkodtok,  ha  ideális  ösztöneiteket 
követni  nem  akarjátok,  visszafejlődtök,  repülni  elfelejttek, 
szárnyaitok  leszáradnak,  s  ti  magatok  is  meggémberedtek 
az  örömtelen,  borongó,  esztelen  tengődéstől.  Természet- 
tudománytok e  sötét  kinyilatkoztatásaitól  szétfoszlanak 
eszméitek,  elhervadnak  örömeitek,  megfogyatkozik  alkotó 
erőtök.  A  mechanizmus  kerekei  megőrlik  szabadságtokat; 
végre  azután  a  kerekek  is  megakadnak  s  marad  az  esz- 
telen, az  őrült  semmiség!  Laokontok  összetörik;  virá- 
gaitok   elszáradnak;    rombadőlt    góth    dómjaitok    olda- 

lál)an  vityillókat  épitenek  hülye  unokáitok !  Istenem ! 
ezért  dolgoztatok? 

Ez  a  credo  az  anarchizmus  és  nihilizmus  credója! 
Akik  ezt  hiszik,  azok  elkárhoznak,  s  a  céltalanság  pok- 
lába esnek !  Akik  e  keresztvízbe  merülnek,  azok  holt- 
tengerbe merültek,  hol  a  lélek,  a  genius,  a  lelkesülés 
megfúl !  Akik  önmagukban  csak  egy  kapricra,  csak  egy 
fölhúzott  órára  ismernek,  hogy  ketyegjen  s  azután  vég- 
sőt nyekkenjen,  azoknak  jobb  lesz  önmagukat  feledni, 
mert  öntudatuk  csak  kín  és  borongás  lehet.  Ha  mora- 
litást igényelnek,  a  kategorikus  imperativusokhoz  folya- 
modhatnak, melyek  kínpadra  húzzák  az  embert  esztelen 
poze-ért,  az  ostoba  emberi  méltóság  megóvásáért.  No 
akkor  csak  ide  az  abszint-pohárral ;  legyünk  Wertherek ; 
az  érdekesebb  is  s  a  fóka-periodust  meg  sem  várja. 

A  kinek  pedig  a  Werther  is  ostobaság  s  az  örök  cél 
álom  és  „Wolkenkukuksheim",  az  legyen  erős,  szenve- 
délyes állat ;  abban  legalább  meleg  vér  \an  s  kipusztit- 
hatlan  ösztön. 

Valóban  Raoul  Francé  eltalálta:  „Wenn  nicht  das 
unausrottbare  Thier  in  uns  den  Heroismus  des  AíFektes 
bewahrt  hátte,  es  wáre  unertráglich  schal  und  dumpf 
auf  Érden."  (i.  m.  82.  1.) 

Emberek!  meneküljünk  hát  legalább  az  ösztön 
heroizmusához,  az  jobban  fog  eligazítani  minket  cél, 
élet,  lét  iránt,  mint  a  kulturideálok ! 


VII. 

A  vallásos  világnézet  hatalma. 

A  lélek  oly  érző,  sejtő,  értő,  vágyódó,  nagy  világ, 
hogy  a  külső  világ  nemcsak  elfér,  hanem  teljesen  el  is 
merül  benne. 

De  a  lélek  világa  nem  kész.  Az  Isten  azt  is  úgy 
teremtette  mint  mindent ;  ősköd,  életerő,  csirák,  tehet- 
ségek az  ő  műve.  Chaosz  ott,  chaosz  itt.  A  világnak  a 
kezdetleges  állapotból  kell  szép  világgá,  a  léleknek  a 
hajlamok,  ösztönök,  tehetségek  kezdetlegességéből  fejlett, 
szép  harmonikus  lélekké  fejlődnie. 

A  lélek  ösztöneit  már  emiitettem.  Ez  ösztönöket 
mind  megannyi  tengelyt  húzta  át  a  lelken  az  Isten  keze. 
E  tengelyek  irányában  kell  kialakulnia  a  léleknek,  szín- 
pompás, virágos,  életerős,  boldog  öntudattá.  E  tengelyek 
irányában  kell  kiépülnie  az  emberiség  tudományának, 
erkölcsének,  művészetének,  vallásának. 

Tökéletes  és  szerencsés  lesz  az  emberiség  fejlődése, 
ha  tudomány  s  művészet  tekintetében  ép  oly  előnyösen 
fejlik,  mint  vallási  és  erkölcsi  életében.  Az  élet  a  lélek- 
nek e  négy  kifeszített  húrját  a  maga  részéről  egyaránt 
pengeti,  mert  váltakozva  majd  kutatásra  s  értésre,  majd 
művészi  alakításra  s  teremtésre  ingerli,  majd  pedig  a 
vallási  s  erkölcsi  életnek  motívumait  üti  meg  oly  erő- 
teljesen, hogy  mindenki  meghallja  s  alig  van  ember,  ki 
teljesen  elzárkózhatík  előlük.  Mikor  pedig  szerencsés 
kialakulást  teremthetnek  maguknak,  akkor  típusokat  állí- 
tanak a  világba :  a  tudósnak,  a  művésznek,  a  szentnek 
típusát. 

Mindenki,  aki  sikerült  ember  s  nem  torzó,  lehető- 
leg mind  a  három  irányban  fejleszti  ki  magában  a  ter- 
mészetes ösztönt:  kifejleszti  érzékét  a  tudás,  érzékét  a 
művészet,  s  nemkülönben  a  vallásos,  bensőséges  élet 
iránt.  Miért  is  n3'omoritaná  el  magában  a  valóságot, 
miért  fojtaná  el  az  életet  s  törné  le  az  aranyos  termé- 
szetet? Ha  a  tudást  tiszteli  s  a  művészetért  lelkesül, 
miért  vetné  meg  az  életnek  legmélyebb  s  legfölségesebb 
irányát,  a  vallásos  életet? 

Ha  ezt  megveti,  elrúgta  lábai  alól  emberi  méltósá- 
gának piedestalját  s  romba  döntötte  a  lélek  világát,  mert 
embert  s  embernek  való  világot  vallás  nélkül  teremteni 
nem  lehet. 

Végzetes  hibát  s  nagy  bűnt  követtek  el  a  modern 
tudósok  s  művészek,  mikor  csak  egy  irányban  fejlődtek 
s  a  lélek  többi  ösztöneit  s  tehetségeit  elhanyagolták. 
Egyoldalú,  szögletes,  torzalakok  lettek,  kik  a  gondolat- 
nak s  a  közérzésnek  helytelen  irányt  mutattak.  Ha  pl. 
a  művész  ki  akarta  magában  fejleszteni  az  alakitó  ösz- 
tönt, akkor  kiirtotta  magából  a  többit,  a  vallási,  a  tudo- 
mányos, a  praktikus  életre  irányuló  hajlamokat.  így 
járt  el  a  tudós,  az  is  mindent  elhanyagolt,  ami  a  tudást 
elő  nem  mozdította.  Ha  a  vallásos  ember  is  igy  csele- 
kedett, azt  sem  veszem  ki  kárhoztatásomból,  az  is  hibá- 
zott. Ezek  mind  vandálok  és  képrombolók.  Máskép  kel- 
lett volna  cselekedniök.  A  művésznek  ugy  kellett  volna 
a  művészi  tehetségeit  ápolnia,  hogy  valamennyi  ösztöne 
tisztult,  fejlett  volna  tőlük ;  a  tudósnak  ugy  kellett  volna 
értenie  s  behatolnia  a  világba,  hogy  nagy  eszméitől  föl- 
zsendül belső  világa.  Mert  végre  is  mit  akarnak?  Tudó- 
sok, művészek  az  élet  felsőbb,  tisztább,  nemesebb  for- 
máján dolgoznak  s  azt  alakítják  ki,  ahhoz  pedig  ember 
és  embernek  való  világ  kell. 

Annak  az  embernek  vallásosnak  kell  lennie,  mert 
nagynak  s  méltóságosnak  illik  lennie.  De  az  embernek 
nincs  hite  saját  méltóságába  és  nagyságába,  ha  Istentől 
elvonatkozik.    Az    ember    nem    érez    tiszteletet    önmaga 

iránt,  ha  nem  hiszi  a  végtelennek  őbenne  való  jelenlétét. 
Az  ember  nem  képes  becsülni  az  életet,  ha  nem  sejti  a 
végtelen,  természetfölötti  erőknek  s  gondviselésnek  benne 
való  érvényesülését.  Azért  a  gazdag,  a  mély,  a  boldog 
élet  csakis  a  vallás  hatalmában  áll  fönn.  Embert  az  teremt. 

E  hatalom  érintésétől  nyilik  meg  a  sziv ;  e  hatalom 
befolyása  alatt  lesz  mély  a  lélek;  lesz  érző,  lendületes, 
erőteljes,  szent  és   szabad. 

Mert  a  lelket  boldoggá  nem  az  önkényes  és  erő- 
szakos akarat,  nem  az  éles,  analitikus  értelem,  hanem 
az  összefoglaló,  harmonizáló  érzék,  a  teremtő  erő,  a 
művészi  alakítás,  a  nagy  s  nemes  sziv  teszi.  Az  önkény 
s  az  éles  ész  egoistákat  s  fanatikusokat  teremt.  Azokban 
a  tehetségekben  nincs  lendület,  nincs  bensőség;  nincs 
érzék  az  érthetetlen,  a  titokzatos,  a  fölséges,  az  imádandó 
iránt.  Konstatálni,  szétszedni,  lesben  állni,  érdekeket 
hajhászni,  arra  jók ;  de  az  életet  átérezni  vagy  pláne  azt 
alakítani  nem  képesek. 

Nézzétek  a  mély  érzésű  népeket;  ezek  alkotnak,  alakí- 
tanak, teremtenek  kultúrát  s  civilizációt,  s  e  kultúráknak 
őrlő  szúi  és  férgei  a  szoíiszta,  egoista  irányzatok. 

A  szemita  népek  ridegek,  számítók,  önzők,  kemények. 
Mit  teremtettek  '1  Az  ideális  kereszténység  nem  vert  köztük 
gyökeret,  ük  szikla  voltak,  melyen  az  őstradició  s  a  pró- 
féták ültek,  dörögtek  és  sírtak,  de  erdő  nem  virult  a  sziklán, 
gazdag  szellemi  élet  nem  fejlett  ki  rajta.  A  kiélt,  kime- 
rült Grácia  elvesztette  minden  idealizmusát,  szolgalelkű- 
ség foglalta  el  helyét  a  marathoni  vitézségnek.  Ha  a 
kétes  Dionysius  Areopagitát  leszámítjuk,  a  klasszikus 
görög  népnek  nincs  egyetlenegy  keresztény  zsenije.  A 
görög  nagy  szent  atyák  mind  barbár  vérből  valók  s  az 
ő  szellemi  örökségüket  is  fölemésztette  a  byzantinizmus. 
Hanem  a  hatalmas,  mély  érzésű  germán  és  szláv  népek- 
ben s  a  vérükkel  fölfrissített,  föllocsolt  román  keveré- 
kekben mély  s  bensőséges,  vallási  élet  indult  meg.  Az 
áriái  népfajok  örökölék  az  észnek  s  a  szivnek  azt  a 
szerencsés  egyensúlyát,  melynél  fogva  sem   az  ész  nem 

n3'omja  el  a  szivet,  sem  a  sziv  nem  burjánzik  az  esz 
rovására. 

Ember  a  szó  nemes  értelmében,  az  az  universális 
ember,  ki  tudós,  művész    és    szent,  csak   e  vérből  való. 

S  ha  Európa  eltompul  s  blazirt  lesz,  itt  is  ki  fog 
veszni  az  idealizmussal  a  keresztén3^ség.  Ha  valamikor  a 
mechanikus  munka  válik  egyetlen  szenvedéllyé  s  a  tech- 
nikát emelik  az  oltárokra ;  ha  valamikor  az  európai 
szellem  a  kvantitástól  nem  lát  végtelen  perspektívákat  s 
mindent  mozgásra  vezet  vissza  s  nem  kérdi,  hogy  mi  az, 
ami  mozog :  akkor  majd  itt  is  kivész  az  ideális  ember  s 
nyomott,  kietlen,  sivár  világ  nyomorítja  majd   a   lelket. 

Nem  is  nyomott  s  kietlen  lesz  az  az  élet,  hanem 
tagadása  lesz  az  életnek,  halál  lesz ;  mert  vallás  nélkül 
nem  sikerül  világot  és  életet  teremtenünk. 

Az  emberi  lélek  négy  ösztöne  közül  világnézetet 
alakitó  csak  egy  van :  a  vallás.  Minden  egyes  közülük 
oly  szükséges  mint  a  darab  kenyér,  de  egységesítő  s  az 
élet  ellentétjeit  harmóniává  alakitó  erő  csak  egy  van  s 
az  a  vallás.  Ez  az,  mely  a  mélybe  s  egyszersmind  az 
égre  mutat.  „Auf  das  ganze  zu  seben  —  mondja  Lien- 
hart  (Neue  Ideale)  —  das  Elend  mit  Sonne  zu  über- 
winden  ist  nur  dem  möglich,  dem  das  Weltall  bis  in 
die  tiefsten  Sternnebel  eine  gewaltige  Harmonie  ist,  nur 
dem,  der  den  ruhenden  Pol  in  den  Erscheinungen 
Flucht  gefunden,  der  aus  irgendwie  religiösen  Welt- 
anschauung  seine  Kunstanschauung  ableitet.  Die  Kunst 
wáre  bei  all  ihrer  lebenstrotzenden  Kraft  unverstándlich, 
wenn  man  ihr  diesen  unendlichen  Horizont  wegnáhme. ' 

„Unendlicher  Horizont",  végtelen  szemhatár  kell  már 
a  művészetnek,  hogy  költsön  és  teremtsen !  Hát  mily 
végtelen  szemhatár  kell  akkor  a  léleknek,  hogy  éljen. 
Aki  színben  alkot,  aki  kőben  alkot,  annak  kell  vég- 
telen szemhatárú  eszme :  hát  aki  életet  alkot,  annak 
mi  kell?  Ha  van  a  végtelenben  fokozás,  akkor  azt 
mondom,  hogy  annak  végtelenszer  végtelen  szemha- 
tár kell. 

Igen,  végtelen  szemhatár  kell  az  embernek.  Végte- 
len és  mégis  derült,  kristályos  égbolt  kell  tekintetének ; 
enélkül  elfajul,  eltörpül  s  elernyed  egészen.  —  E  végtelen 
szemhatár  nélkül  nincs  a  gondolatnak  tere,  az  eszmének 
lendülete,  az  életnek  boldogsága ;  e  végtelen  szemhatár 
nélkül  az  ember  gondolataiban  szkeptikussá,  érzelmeiben 
cinikussá  válik.  A  szkepszisnek  s  cinismusnak  pedig 
nincs  világa,  nincs  világnézete. 

A  ki  szkeptikus,  az  mindig  törpe.  A  szkepsis  a 
szellem  marazmusa.  Nem  mert  legyőzte  vagy  megha- 
ladta a  világot  s  az  örök  problémákat,  nem  azért  lesz 
valaki  szkeptikus,  hanem  azért,  mert  kedvetlen  s  vénhedt 
ember  lett.  A  vallás  horizontját  legyőzni  vagy  megha- 
ladni egyáltalában  nem  lehet ;  az  mindég  a  régi  s  oly  fix 
mint  a  ptolaemeusi  asztronómiának  kristályos  szférái. 

Hogyan  is  tudnánk  fölemelkedni  a  végtelen  szem- 
határok fölé?  Azt  nem  tehetjük,  mert  a  végtelennek 
tornácaiból  soha  ki  nem  kerülünk.  Mi  mindig  a  végte- 
lennek tornácaiban  'állunk ;  innen  nézünk  a  csillagos 
világba.  Ugy  látjuk,  hogy  ragyogó  flottán  evezünk ;  admi- 
rális-hajónk a  nap  s  földünk  s  a  többi  bolygó  körülötte 
imbolyognak  s  vele  együtt  iramlanak.  Az  egész  csillag 
flotta  előre  tör  az  ég  mély  óceánján  s  meg}',  siet.  Hová  ? 
bárhová  megy,  bárhová  ér,  mi  semmivel  sem  vagyunk 
előbbre,  nem  értünk  semmivel  sem  mélyebbre ;  Flam- 
marionnal  szólva  „nous  sommes  dans  le  vestibule  de 
l'infini "  ;  mindig  „dans  le  vestibule ",  s  mikor  érünk  a 
koronázó-terembe  ? 

íme  a  föld  egei  s  az  ég  földjei!  Aki  e  tornácban 
áll,  akár  P.  Secchi  refraktorjával,  akár  Flammarionnak 
népszerűsítő  képzeletével,  akár  Du-Prel  okkultizmusával, 
akár  Mádler  költői  vénájával,  az  mind  a  végtelenbe  néz ; 
azt  megszállja  a  függésnek  s  az  alázatnak  érzete.  Ez 
érzet  borzalommá  válik  Jób  szivében  s  imává  magasz- 
tosul Descartes  ajkain :  érzem,  hogy  véges,  korlátolt, 
gyarló  lény  vagyok,  melynek  mindig  a  jobbra,  a  na- 
gvobbra  kell  törekednie. 

Hogy  akartok  a  tornácból  kilépni?  Hogy  akarjátok 
szemeiteket  elfordítani  V  Hogy  akartok  e  végtelen  szem- 
határon  átlépni  ? 

Ezt  a  hatalmas,  mélységes  valóságot  föl  kell  fogni 
s  át  kell  érezni  s  rajta  kell  az  igazi  filozófiát  fölépiteni. 
Aki  ezt  nem  érti  s  nem  érzi,  az  elevenholt,  ki  csak  szá- 
nalmat kelthet  bennünk.  Aki  a  végtelen  égbolt  alatt 
csak  azt  tudta  kifilozófálni,  hogy  „primos  in  őrbe  deos 
fecit  timor ",  annak  a  szája  járt,  de  a  szive  nem  vert.  Az 
fölnézhetett  ugyan  a  csillagos  égboltra,  de  annak  az 
égboltnak  tükrözését  saját  szivének  mélységeiben  észre 
nem  vette.  Ezek  a  fáradt,  szkeptikus  gondolatok  Tolsztoj 
szerint  olyanok,  mint  a  krumplinak  hajtásai  a  pincében, 
halványak,  sápadtak  s  terméketlenek. 

Az  erőteljes  s  egészséges  vallásosság  nincs  ellentét- 
ben semmiféle  tudománynyal,  semmiféle  ébredéssel  s 
rinascimentoval ;  sőt  ha  valami,  hát  ez  inspirálja  az  alko- 
tást, a  föltalálást  s  lelkesíti  a  géniuszt.  A  föltalálónak 
inspirációra,  a  fölfödözőnek  tájékoztató  gondolatokra,  a 
filozofálónak  intuíciókra  van  szüksége  ;  ezeket  a  géniusz, 
a  lendület,  a  szeretet  adja.  Ahol  mély  szellemi  mozga- 
lom indul  meg,  hol  a  lelkeket  az  igazság  revelációi 
vonzzák,  hol  az  ismeret  látóhatára  tágul,  akár  a  mélybe 
induljanak,  Roger  Bacontól  Kantig,  akár  a  magasságba 
szárnyaljanak  Dantétől  Beethovenig  :  ott  mindig  az  egész 
embernek  kell  érvényesülnie  s  a  természet  őserőinek 
összhangzatosan  szerepelniök. 

Ha  a  tudományról  igaz  ez,  mit  szóljunk  a  művészet- 
ről!  Csak  az  imént  idéztem  Lienhart  szavait  „Die  Kunst 
wáre  bei  all  ihrer  lebensstrotzenden  Kraft  unverstánd- 
lich,  wenn  man  ihr  diesen  unendlichen  Horizont  weg- 
náhme."  A  művészet  is  csak  az  örök  gondolatoktól 
melegszik.  Vegyétek  el  azokat,  s  tél  borul  reája.  Jégvi- 
rágai lesznek,  melyeknek  szinük  s  illatuk  nem  lesz. 

Teremteni  csak  hitben  lehet,  az  eszményekbe  vetett 
hitben,  mely  szeretetre  s  lelkesülésre  ragad.  S  mi  a  val- 
lástalanoknak hite?   Hisznek    az  enyészetben,  a  semmi- 

ségben,  a  hiál)avalóságban,  a  lemondásban.  Próbáljatok 
a  hitetlenségnek  motivumaival  dolgozni,  értük  lelke- 
sülni. Ugyan  mit  fogtok  teremteni  V  Szeretnék  e  müvei- 
tekkel rátok  cáfolni,  hogy  lám  hit  nélkül  tehetetlenek, 
semmik  vagytok. 

Nem  is  csoda ;  a  vallástalanság  passzivitásba  s  her- 
vadásba  terel  s  elvezeti  az  öröm  s  a  tettvágy  eleven 
vizeit ;  a  kiszáradt  mederben  nem  marad  más  mint  ho- 
mok és  görgeteg,  melyen  nem  tükrözik  az  ég.  S  ahonnan 
az  öröm  s  az  életkedv  elvonult,  ott  természetesen  nincs 
lendület,  nincs  művészi  ihlet.  A  művészi  tehetségekből 
is  sötét  Ibsenek,  terméketlen  Björnsonok,  meghasonlott 
Gerard  Hauptmannok  és  Sudermannok  válnak  s  ájiildo- 
zás,  álmodozás,  félrebeszélés,  jajveszéklés  lesz  a  Múzsák 
állandó  nyavalyája.  Bekötött  fejű,  borogatott  mellű,  kösz- 
vényes lábú  Múzsák !  Hogyan  lejtsenek,  hogyan  énekel- 
jenek ezek? 

Pedig  a  Múzsák  nem  tehetnek  róla,  hogy  igy  elnyo- 
morították őket.  Ők  nem  voltak  ilyenek,  mikor  otthon 
voltak.  De  Graecia  s  Itália  kéklő  ege  alól  rabságba 
hurcolták  őket  berlini  homok-pusztákba  s  rideg,  ködös 
Fjordok  sziklafalaira.  S  ha  még  csak  ez  éri  őket.  De  ott 
a  köd,  mely  szemüket  fátyolozta,  rászállt  lelkűkre  s  a 
köszvény  belevette  magát  csontjaikba ;  sötét,  kedvetlen, 
kétkedő,  borongós  lett  géniuszuk.  Az  eszük  megmaradt, 
de  a  lendületűk  s  az  életörömük  elhervadt. 

Ha  pálmát  ültetnénk  át  Siracusából  Tronthjembe, 
az  megfagyna;  nos  és  ha  lelket  ültetünk  át  melegből 
hidegbe,  az  nem  fagy  meg  ?  Megfagy  biz  az  s  ha  mégis 
él,  az  tengődés  inkább  mint  élet  s  ha  verseket  költ  is, 
az  mesterség  inkább,  mint  művészet  s  ha  lendűl  is,  az 
a  repülőgép  vergődése  inkább,  mint  sas-  vagy  pacsirta- 
szárnyalás. 

Buckle  ki  akarta  mutatni,  hogy  az  indiai  kultúrát 
rizsevésből  lehet  kimagyarázni.  Ez  az  angol  spleen  igen 
mulatságos  s  nagy  kár,  hogy  buvárlatait  nem  folytatta 
s  nem  mutatta  ki,  hogy    az  olasz  kultúrát   articsókából, 

a  tót  kultúrát  krumpliból,  s  a  zsidó  kultúrát  foghagymá- 
ból kell  eredeztetnünk :  annyi  azonban  bizonyos  s  nem 
spleen,  hanem  tiszta  igazság,  hogy  a  kultúra,  a  művészet 
s  az  élet  szoros  viszonyban  áll  a  világnézettel.  A  világ- 
nézet olyan,  mint  az  égbolt,  melynek  különböző  zónái 
alatt  más-más  élet,  más-más  fauna  s  flóra  tenyész. 
Annak  a  flórának  égbolt  kell ;  mindegyiknek  a  maga 
ege.  Az  a  szőke  primula  az  aranyos  napsugárba  s  a  kék 
harangvirág  a  sötétkék  égre  néz,  s  ahol  egének  vége 
szakad,  ő  maga  sem  megy  tovább,  egy  lépésnyire  sem. 

így  vagyunk  az  alkotó  szellemmel,  ihlettel  s  az 
inspirációval ;  ezek  nem  szeretik  a  sötétséget,  a  kétséget, 
a  lemondást ;  hit  és  lelkesülés,  világosság  s  mély  meg- 
győződés kell  nekik. 

Bátran  mutathatok  e  részl)en  a  modern  irodalomra, 
a  modern  költészetre,  melynek  nincs  művészete,  mert 
nincs  vallásossága.  Maga  is  béna  s  kétségekben  vajúdik. 
Hogy  emeljen,  hogy  lelkesítsen  akkor  másokat?  Lantja 
el  van  repedve,  húrjai  elszakadtak,  tapogatódzó  keze 
reszket,  nem  is  a  siralmak  költészete  ez,  hanem  inkább 
siralmas  költészet.  A  nagy  problémákat  fölveti,  de  nem 
birja  megoldani ;  kérdéseket  feszeget  s  nem  tud  rájuk 
felelni:  „Ich  frage  meist ;  antworten  ist  mein  Amt 
nichf,  mondja  Rosmer  prédikátor  Ibsen  drámájában. 
Hát  miféle  költő  az,  aki  az  életről  fölvilágosítást  nem 
ad 7  Miféle  látnók  az,  aki  nem  lát?  A  tudatlanság  a  lét 
kérdéseiben,  a  skepticizmiis  a  léleknek  a  végtelenbe  törő 
ösztöneivel  szemben,  a  tehetetlenség  az  állati  ember  meg- 
fékezésében, jellemzik  e  nyivákoló,  melancholiában  el- 
ázott modern  költészetet. 

Ibsen  „Gespenster"-jeit  vágyódó  kiáltás  járja  a  „nap" 
után.  Hauptmann  harangöntője  panaszkodik,  hogy  az  ő 
harangja  csak  lent,  a  mélységben  szól,  fönt  a  magasban 
néma.  Pedig  ő  szeretné  a  magasság  szavát  harangércbe 
önteni.  Ami  harangot  önt  ő,  az  mihelyt  a  hegytetőn  álló 
templom  tornyára  fölhúzza,  lemerül  a  mély  tóba.  S  ő 
mégsem  nyugszik;    az  alacsonyság,    a    mélység    ki    nem 

elégíti ;  a  völgyek  békéjét  nem  élvezheti.  Mióta  a  hegyen 
állt,  fölfelé  tör,  a  felhők  fölött  kivan  lebegni  s  a  magas- 
ság erejében  akar  nagy  dolgokat  művelni,  „Werke  wir-' 
ken  aiis  der  Kraft  der  Höhen."  Krisztus  harangjait  el 
akarja  némítani  s  iij  harangszót  teremteni,  mely  hegy- 
nek-völgynek  hirdesse  „die  Neugeburt  des  Lichtes  in 
der  Welt."  Újjászületést  keres,  a  fénynek  újjászületését! 

A  harangot  még  azóta  sem  tudta  megönteni,  mert 
legújabban  egyik  alakja,  „Michael  Kramer'"  igy  füozofál : 
.,Wo  soUen  wir  landen,  \vo  treiben  wir  hin '?  Warum 
jauchzen  wir  manchmal  ins  Ungewisse'?  Wir  Kleinen, 
im  Ungeheuren  Verlassenen  ?  Als  wenn  wir  wüssten, 
wohin  es  geht  .  .  .  Von  irdischen  Festen  ist's  nicht  — 
der  Himmel  der  Pfaffen  ist's  nicht,  —  das  ist  es  nicht 
und  das  ist  es  nicht,  aber  was  ?" 

S  ez  akkorddal  búcsúzik  el  a  költészet  az  embertől, 
kit  vezetnie  kellene  s  elmerül  az  érthetetlen  létnek 
gomolygó  ködében  ! 

Ó  hát  félre  veletek,  ti  tehetetlen  árnyak,  ti  kisér- 
tetek !  Nekem  ideálok,  reális  ideálok  kellenek  !  Ideálokkal, 
melyek  az  ember  szubjektív  világának  illúziói,  be  nem 
érem !  Ideálokkal,  melyeknek  önmagukban  valóságuk 
nincs,  melyeket  mi  alkotunk  meg  magunknak,  mert 
késztet  rá  ideálszomjas  természetünk,  nem  alkuszunk, 
nekünk  reális  ideálok,  nekünk  ideális  valóságok  kelle- 
nek. Az  kell  nekünk,  hogy  az  örök  élet,  az  erény,  az 
érdem,  valóságok  legyenek  s  az  élet  határán  ránk  vár- 
janak. Az  kell  nekünk,  hogy  valóságos  mennyországba 
vezessen  el  az  Istenfélelem  s  az  Istenszeretet.  Az  élet 
útjai  kurták,  a  lélek  perspektívái  pedig  végtelenek :  mi 
azt  várjuk  s  reméljük,  hogy  halálunk  után  életünk  kurta, 
keskeny  utakról  az  örök  élet  beláthatlan  világába  térjen. 

Kant  szubjektivizmusa  szép,  de  nekünk  nem  elég. 
Mi  nemcsak  vallást,  de  igazságot  s  valóságot  sürgetünk 
s  másnak  oda  sem  nézünk.  Hogy  természetünk  ideálokat 
sürget,  azt  érezzük ;  hogy  azok  nélkül  nincs  eshetősége, 
nincs  mélysége,    nincs  tartalma  életünknek,    azt  tapasz- 

táljuk ;  de  nekünk  az  ideál,  mint  elvont  szükséglet  nem 
elég ;  mi  csak  akkor  nyugszunk  meg,  ha  az  ideált  reá- 
lisnak tudjuk.  Azzal  ugyancsak  nem  vigasztalnak  meg, 
hogy  természetünk  ideálokat  követel,  ha  egyszersmind 
nem  biztosítanak  róla,  hogy  azok  az  ideálok  nem  a 
képzelet  szülöttjei,  hanem  valóságok.  S  e  részben  sem 
Kant,  sem  Harnack,  sem  Chamberlain  tekintélye  nem 
segit  rajtunk ;  mert  mit  használ  nekünk  az  ideálizmus, 
ha  az  csak  képzelet.  S  mit  használ  nekünk  tudni,  hogy 
ez  a  képzelt  ideálizmus  szükséges'.'  Vigasztal-e  a  szem- 
fényvesztés, ha  szükségszerű  és  végzetes  ? 

Nekünk  reális,  ideális  és  transcendens  vallás  kell, 
olyan,  mely  a  földön,  a  világon,  a  csillagokon,  a  mulan- 
dóságon túlra,  az  örök  életbe  visz,  s  mely  nem  szub- 
jektív képzeteken,  hanem  ideális  valóságokon  épül. 

Ilyen  vallás  a  kereszténység,  még  pedig  annak  ere- 
deti, tősgyökeres  alakja  a  katholicizmus.  A  katholicizmus 
a  reális  ideálok  vallása  ;  ideáljai  nem  az  ember  lelkében, 
hanem  rajtunk  kivül  a  valóságban  ragyognak.  Itt  a 
vallás  valóságos  igazság. 

S  mivel  ilyen,  azért  van  világnézete  s  van  lelke. 
Azért  van  ihlete  s  költészete.  Azért  hat  ki  az  emberi- 
ségre az  ideálok  elragadó  hatalmával,  a  valóság  józan- 
ságával s  a  transcendentális  iránvzat  szabadító  hatalma- 
val ;  azért  vonzza  magához  azokat,  kik  teremtenek 
színekben,  kőben,  s  kivált  pedig  életben  remekeket. 


VIII. 
Ki  ad  nekünk  erőteljes,  harmonikus  világnézetet? 

A  kereszténységnek  megvannak  a  maga  ideáljai, 
transcendens  és  reális  ideálok;  a  súlypontjuk  túl  van, 
azért  transcendensek  s  azért  reálisok,  mert  igazak  és 
valók. 

Élet  az  ideálunk,  élet,  még  pedig  örök  élet.  Halha- 
tatlanságot szomjazunk,  melyet  szivünk  biztos  ösztönei- 
ből olvasunk  ki,  nem  a  faj,  nem  az  élet,  nem  a  fejlő- 
dés halhatatlanságát,  az  nekünk  nem  elég.  Arra  mi  azt 
mondjuk,  amit  svéd  Krisztina  mondott  Gusztáv  Adolf 
koronájáról :  non  mi  bisogna  e  non  mi  basta ;  nincs 
szükségünk  rá  s  nem  érjük  be  vele.  Mi  nekünk  a  faj, 
ha  mi  nem  vagyunk  ?  Mit  nekünk  a  világ,  ha  a  világban 
mi  semmi  sem  vagyunk?  Engedjétek  meg  nekünk  az 
értelmes  önzésnek  legalacsonN^abb  fokát :  a  létet.  Ezen 
alul  nincs  gondolat,  nincs  érzés,  tehát  a  szó  is  csak 
levegőverdesés.  Nekünk  a  léleknek,  az  individuumnak 
halhatatlansága  kell :  élek  én  mindörökké.  A  mi  ideá- 
lunk a  föld,  a  szép  föld,  oly  föld,  melyből  mennyország 
lesz.  A  mi  ideálunk  az  erény,  a  harmónia,  a  boldogság, 
de  amelyeknek  akkordjai  ebben  a  sűrű,  zsivajos  lég- 
körben még  nem  olvadnak  egymásba.  A  mi  ideálunk 
erő,  törtetés,  fejlődés,  küzdelem,  sötét,  alacsony  elemek- 
kel, meh^eknek  bennünk  is  van  része  s  melyeket  itt  le- 
győzhetünk, de  teljes  békét  tőlük  nem  élvezhetünk. 

Ezek  a  mi  ideáljaink,  melyeket  nem  mi  terem- 
tettünk érthetetlen  lelki  világunk  enyhítésére,  melyek 
nemcsak   bebizonyithatlan    postulatumok    s  ütött-kopott 

idealizmusunknak  mentsvárai,  hanem  valóságok.  Való- 
ságok egytől-egyig ;  mert  az  örök  élet  valóság.  Nem  az 
ember  költötte,  hanem  öntudatában  készen  föltalálta. 
Ösztöneink  ideális,  magasztos  irányzata  valóság,  mely- 
ről nem  tehetünk,  mert  nem  alkottuk  azokat,  hanem  ők 
minket.  Az  élet  értékét  nem  önszeretetünk  inspirációjá- 
ból tanultuk,  —  hogy  haladás  és  fejlődés  van  a  létben, 
hogy  a  tökélesbülés  lelkünknek  törvénye,  az  nem  ön- 
ámitás,  hanem  hasonulás  az  élet  eszményképéhez,  az 
élet  Urához,  Istenhez. 

Csak  egy  nagy  hibájuk  van  ez  ideáloknak  —  hibá- 
nak mondják,  kik  a  létet  a  földi  élethez  kötik  s  a  sirban 
nem  választó  árkot,  hanem  végleges  határt  látnak,  — 
nagy  hibájuk  van  ideáljainknak,  hogy  transcendensek; 
súlypontjuk  túl  van.  E  transcendens  ideálokkal  szemben 
kulturideálokat  akarnak  az  elégedetlen  elemek,  melyek 
kitöltsenek,  nemesítsenek,  boldogítsanak,  de  ne  utaljanak 
túlra.  Mit  nekik  az  az  ismeretlen  túlvilág'? 

Ők  haragusznak  ránk,  hogy  szétszakítjuk  az  embert 
s  meghasonlást  teremtünk  lelkében,  minek  következté- 
ben éj  és  nap,  ég  és  föld,  Ormuzd  és  Ahriman  küzdenek 
egymással  s  vallások  s  filozófiák  ellentétekké  élesednek 
s  fölszántják  lelkünket.  Szerintük  a  holt  fogalmaknak, 
a  holt  nézeteknek,  a  holt  cselekedeteknek  terhe  borul 
lelkünkre  s  mindennek  árát  mi  fizetjük.  Mire  való  e 
küzdelem,  ez  ingadozás  Isten  és  ember,  ég  és  föld,  siron 
innen,  siron  túl  való  élet  közt'?  Mire  való  a  határozat- 
lanságnak ez  örökös  átka?  Nem  kettő,  egy  a  valóság. 
Egy  a  lét,  az  élet,  a  boldogság! 

Tehát  csináljunk  rendet,  vezessük  be  az  új  ideálokat. 

S  tényleg  a  modern  gondolat  ráadta  fejét,  hogy  tel- 
jesen új,  úgynevezett  kulturideálokat  teremt,  s  hogy  az 
emberi  gondolkozásnak  s  érzésnek  ezáltal  új  irányokat 
nyit.  „Új  ideálokat",  melyek  egységet  teremtsenek  az 
emberben  s  harmóniát  öntsenek  lelkébe,  ez  lett  a  csata- 
kiáltás, az  átérzett  s  ép  azért  kiállhatatlan  nyomorúság- 
nak  kiáltó   szava.   Ez   lett  az  elszegényedett   világnak  s 

ugyanakkor  az  öntudatra  ébredt  ideálizmusnak  szózata, 
melyet  a  reálizmus  fogva  tartott. 

Tagadhatatlan,  hogy  van  e  mozgalomban  sok  ideá- 
lizmus s  az  ideálizmusban  sok  lelkesülés!  Ezt  a  fölsza- 
badult ideálizmust  az  alkotás  vágya  tölti  el.  Aki  erősnek 
érzi  magát,  az  mindig  ideálok  után  néz.  A  XIX.  század- 
végi ideálizmus  is  ideálokat  igér,  még  pedig  új  ideálo- 
kat, mert  átlag  elvesztette  az  összeköttetést  a  keresztény 
ideálokkal,  sőt  ellenszenvét  irántuk  gyűlöletté  fokozta. 
Ideáljait  nem  akarja  a  kereszténységtől  kölcsönözni,  alkot 
tehát  újakat. 

S  mit  szólunk  mi  ehhez  az  ideális   mozgalomhoz? 

Senkitől  sem  irigyeljük  ideáljait.  A  legrosszabb 
ideál  is  jobb  a  sötét  pesszimizmusnál !  Mihelyt  ideálok, 
valamiféle  rokonságban  állunk  velük,  mely  a  közeledést 
lehetségessé  teszi.  Sőt  a  velük  való  érintkezésünkben 
kiérezzük  azt  is,  hogy  hogyan  mutassuk  be  modern 
mezben  a  modern  embernek  a  mi  ideáljainkat,  ha  azt 
akarjuk,  hogy  azok  vonzzák  s  ne  taszítsák  az  embere- 
ket. Tanuljunk  bemutatkozást,  ha  akarunk  szives  fogad- 
tatást!  Az  idők  változta val  elváltozik  a  fölfogás,  s  az 
Ízlés,  minek  következtében  a  nagy  gondolatok  is  hát- 
térbe szorulnak  más  ragyogó  eszmékkel  szemben  s  nem 
vonzanak  lelkeket.  A  megszokottság  s  az  ósdiság  úgy 
vonja  be  foltokkal  az  eszméket,  mint  a  rozsda  a  kard- 
pengéket. Ezeket  tűzbe,  azokat  a  modern  gondolkozás 
áramába  kell  dugnunk;  ott  megtisztulnak,  ott  vissza- 
nyerik az  imponáló  fényt  és  sugárzást,  mely  kápráztatja 
s  impresszionálja  az  embereket.  Minden  régi,  változatlan 
igazságnak  lehet  új  kifejezést  adni,  mint  ahogy  azt  új 
meg  új  nyelven  lehet  kifejezni.  S  minden  korszaknak 
gyermeke  megkívánja,  hogy  a  maga  nyelvén  szóljanak 
hozzá  s  úgy  mutassák  be  neki  a  változatlant  is,  amint 
reá  hóditólag  hatni  képes  legyen. 

Mi  tehát  modern  stílusban  akarjuk  kifejezni  az 
örök,  változatlan  ideálokat;  ők  pedig  a  modern  stílus- 
nak egészen  új  ideálokat  keresnek. 

Ez  a  modern  ideálizmus  a  maga  ideáljait  két  irány- 
ban keresi ;  az  egyik  irányzat  az  észre  mutat  s  a  tudás- 
ban reménykedik;  siboletje  az  „igazság";  s  költőjük  azt 
énekli  róla : 

lm  Norden  —  ich  gesteh's  mit  Zaudern  — 
Liebt'  ich  ein  Weibchen,  alt  zum  Schaudern: 
„Die  Wahrheit".  .  .  hiess  dies  alté  Weib  .  .  . 

a  másik  irányzat  az  akarat,  a  fantázia,  a  művészet  ol- 
talma alá  fut  s  jelszava  „erős  individuum",  „szép  élet." 

Akik  az  „igazság"-hoz  menekülnek,  azoknak  egy 
része  az  exakt  tudástól  várja  az  ideális  életnek  meg- 
teremtését, —  mialatt  a  másik  párt  Kant  szubjektiviz- 
musával akarja  megoldani  az  ideális  lét  problémáját. 
Kinek  lesz  nagyobb  szerencséje?  A  tudósnak,  vagy  a 
filozófusnak  ? 

De  a  tudomány  vezérszerepe  ellen  az  élet-ideálok 
megvalósításában  nagy  ellenkezés  támadt.  A  tételek,  a 
fogalmak,  a  nézetek,  azok  nem  az  élet.  „Das  Wesen  der 
Welt  und  unseres  eigenen  Seins  kann  nicht  mit  Begrif- 
fen,  mit  Erkenntniss  alléin  erfasst  werden,  sondern  es 
will  mit  der  Gesammtheit  und  Ganzheit  des  Menschen 
umspannt,  d.  h.  es  will  gelebt  werden."  (Hart,  Die  neue 
Gemeinschaft.  9.  1.) 

Élni,  nemcsak  tudni ;  azt  akarjuk  !  S  tán  bizony  a 
tudósokat  tartsuk  az  élet  ragyogó  típusainak?  Hol  van 
több  kétség,  több  bizonytalanság  és  több  élettelenség, 
mint  épen  köztük? 

Annál  jobban  fölhangzik  a  szózat  „egészséges  ideá- 
lizmust!" Félre  a  meghasonlott  világgal,  akár  keresztény 
legyen,  mely  földet  égtől  választ  el,  akár  tudományos 
legyen,  mely  a  belsőt  a  külsővel  ellentétbe  állitja,  vagy 
a  belsőt  tekintetbe  sem  veszi.  A  teljes,  egészséges,  élet- 
vidám, harmonikus  ideálok  csak  akkor  mosolyognak 
reánk,  ha  egészen  az  életbe,  az  átélt,  nem  az  okoskodó 
életbe,  ha  egészen  erre  az  édes,  szép  földre  állítjuk 
őket,  —  ha  a  más  világnak,  a  beteges  ingadozásnak,  a 
kétségbeejtő    kettőségnek    végső    nyomát    is    eltöröljük. 

Egy  világ  van,  nem  kettő,  —  föld  van,  nincs  ég,  —  egy 
élet  van,  melyet  élünk ;  a  belső  és  külső  közt  nincs 
ellentét,  egy  az  mind ;  s  ez  a  világ,  ez  a  föld,  s  ez  az 
élet  minden  nekünk. 

Ezek  is  idealisták!  S  új  ideáljaik  mik? 

,.Der  Wille  zur  Macht. "  Akarj  hatalmas,  erős,  fejlett, 
független  lenni;  független  a  jótól  is,  a  törvénytől  is;  függet- 
len a  könyörülettől  s  az  irgalomtól  is.  Igazsággal  ne  tö- 
rődjél. Te  tűzz  ki  magadnak  célt,  életednek  irányt;  menj, 
siess,  törtess,  vágtass  át  rajta  s  megszabadultál  a  holt  fo- 
galmak átkától,  a  lelketlen,  üres  tradiciók  csontvázaitól. 

Ez  Nietzsche  kultur-ideálja. 

Szemeink  előtt  fölvonul  az  imperiális  ember,  a 
klasszikus  ember,  az  erő,  gőg  és  dac  embere;  az  „ego'" 
féktelen  és  vad  alakja,  vívmányainak  s  hódításainak  dia- 
dalmi szekerén  !  Neki  szolgálnak  az  emberek,  a  művésze- 
tek, de  műveltsége  mégis  rideg.  Ez  az  imperiális  ember 
visszaesést  képez  a  harmonikus,  szelid  erő  magaslatáról 
az  erőszak  ösztöneinek  világába.  Az  „Jo  triumphe"  riká- 
csoló vezényszó  a  harmóniákban ;  hiszen  rabszolgavilág 
fölött  hangzik  el ;  —  millióknak  szenvedéseiből  merit 
egynek  örömöt;  —  görnyedt  hátak  fölött  épit  egynek 
hatalmi  trónt ;  —  általános  sötétség  árán  az  egyéni  érvé- 
nyesülés villámával  akarja  a  világot  megvilágítani.  Ezt 
kópiázta  a  renaissance,  ezt  kópiázza  Nietzsche. 

Van  az  antik  embernek  más  szelídebb,  embersé- 
gesebb kiadása,  mely  a  szép  világnak  mintáján  s  motí- 
vumain indult  meg  s  harmonikus  embert  kívánt  terem- 
teni, nem  a  hatalom  s  a  rideg  önzés,  hanem  a  művészet 
sugallatából. 

Wagner  Rikárd  az  ember  futamodását  az  őt  kör- 
nyező, kiállhatlan  világból  az  esztétika  felé  tereli.  Fussa- 
tok, —  mondja  ő  —  a  valóság  zavarából  és  fölületességé- 
ből  a  költészetbe,  a  zene,  a  művészet  harmóniáiba  s  ott 
merítsetek  erőt  s  lelkesülést  egy  magasabb  rendű  életre. 

Esztétikai  világnézet,  ez  a  modern  kultur-ideáloknak 
legillatosabb  virága. 

Van  még  más  is !  Az  „iij  község"  az  élet-ideált  a 
vallás,  művészet,  tudomány  s  az  élet  legbensőbb  egy- 
másba olvadásában  keresi,  melyet  ha  valaki  átél,  teljes, 
tökéletes,  harmonikus  ember  lesz.  Eddig  ez  ideált  nem, 
lehetett  elérni,  mert  nem  értettük  meg  a  világot;  fél- 
tünk s  nyögtünk  a  kauzalitás  elvének  uralma  alatt  s 
mindig  önmagunkon  kerestük  a  célt.  Ez  tévedés  volt. 
Nincs  az  önmagunkon  kivül.  Mi  vagyunk  a  cél,  a  ko- 
szorú is.  Ha  élünk  gazdag,  telitett,  bensőséges,  örvendező 
életet,  mindent  elértünk. 

Ezek  az  új  kultur-ideálok !  Azt  dicsérik  rajtuk,  hogy 
ide  valók,  nem  idegenek,  hogy  mind  e  „szép  földnek" 
s  ez  „édes  életnek"  leányai.  Test  és  vér,  emberi  sziv 
és  érzés,  anyanyelv  jellemzi  őket ;  nem  ködösek,  nem 
aetheriek,  nem  kisértetek.  Ezeket  megértitek;  hangjuk 
zene,  szavuk  ének. 

Ezek  nem  szakítják  szét  az  embert  két  részre :  testre 
és  lélekre.  Ezek  nem  dobják  oda  testünket  hazánknak, 
lelkünket  az  égnek.  Holt,  elvont  fogalmakat,  milyenek  a 
lélek,  a  siron  túli  élet,  nem  ismernek ;  nekik  a  lélek  s 
az  élet  ez  az  itteni,  földi,  meleg  élet.  (3k  nem  tapogatnak 
szellemeket,  tudják  ők  jól,  hogy  a  szellemnek  teste  s 
csontja  nincs ;  hát  mije  van  ? 

t^zek  az  ideálok  mind  e  földben,  ez  életben  gyöke- 
reznek ;  gravitációjuk  a  föld,  súlypontjuk  a  világ.  Ők 
életet  fakasztanak  s  lelkesülést  gyújtanak  az  életért!  Az 
észnek  határt  vonnak  számokkal ;  a  szivet  csititják  ze- 
nével s  színekkel.  Isten  helyett  a  természethez  utasíta- 
nak s  a  religió  helyébe  a  kultúrát  léptetik ;  az  az  előbbi 
túlra  intett  s  az  égbe  jutni  buzdított;  ez  az  utóbbi  földi 
értékeket  („Diesseitswerthe")  nyújt,  s  az  imperiális  em- 
berért lelkesül. 

Lépjünk  tehát  sorompóba  s  mérkőzzünk!  A  mi 
mérkőzésünk  a  körül  forog,  amit  már  a  teremtő  Isten 
célul  tűzött  ki:  Teremtsünk  embert  a  mi  képünkre 
és  hasonlatosságunkra!  Ebben  lesz  mérkőzésünk!  Aki 
embert  teremt,  aki  embert  teremt  a  javából,  aki  igazán 

imperiális,  sőt  aki  isteni  embert  teremt,  azé  a  győzelem. 
Aki  föld  és  ég,  nap  és  éj,  élet  és  halál,  én  és  világ, 
ember  és  Isten,  sziv  és  ész,  ész  és  ideál  közt  harmó- 
niát teremt,  azé  a  győzelem !  Aki  a  teljes,  tökéletes, 
harmonikus  embert  tudja  megalkotni ;  akinek  ideálja  a 
világnézetek  tengeréből  izzó  nap  gyanánt  kel  s  derűt  s 
örömöt  hint  szerteszéjjel ;  akinek  ideálja  életre  zsendit 
s  mélyebb,  bensőségesebb,  teljesebb  életre  nevel ;  akinek 
ideálja  harmóniát  önt  az  ember  belső,  sejtő,  vágyódó, 
fejlő  világába :  azé  legyen  a  győzelem.  Részemről  elfo- 
gadom a  költő  szózatát  is : 

Aus  der  Ewigkeit  Schoss 

Ringt  schwellend  sich  ein  neus  Lében  los. 

Ein  Lében,  das  von  grosser  Freudé  glüht; 

Ein  Lében,  das  in  stoizer  PYeiheit  blüht; 

Ein  Lében,  das  auf  Lichtesflügeln  schwebt; 

Ein  Lében,  das  in  Seliglceiten  webt. 

Ja  unser  Tag  bricht  an.  I^er  Morgen 

Des  Menschentages,  purpurn  ílanimt  er  auf. 

„Lebt,  lebt,  und  Icrankt  am  Zweifel  fürder  nichl. 

Mit  Grübeln  nicht,  nicht  auí"  der  Worte  Sand 

Baut  ihr  das  Reich,  das  allém  Sturm  hált  Stand, 

Das  Reich,  das  aller  Tráume  Wirkliehheit, 

Das  Reich  der  Freudé,  Schönheitsglanzgeweiht! 

Lebt,  schaíTt  und  wirkt!  Schopft  dürstend  alles  Sein 

Lebt  Ali  und  Ewigkeit  in  euch  hinein!'" 

Mindenki  érzi :  ez  az  igazi. 

Nekem  is  élet  a  vágyam  s  öröm  a  himnuszom,  de 
mindkettőt  nem  elégítem  ki  frázissal  s  csillogó  retori- 
kával ;  nekem  biztos,  megokolt  gondolatmenet  kell,  mely 
a  legközvetlenebb  tényből,  az  öntudatból  kiindulva,  halá- 
lon s  világvégen  át  vezessen  az  igazi,  valóságos,  örök 
életbe,  melyet  én,  én  magam  élni  akarok. 

Kinek  fog  sikerülni  teljesen  e  mélységes  és  boldo- 
gító harmóniának  megteremtése'.^  Ezeknek  az  új  kultur- 
ideáloknak  bizonvára  nem. 


IX. 
A  természettudomány  világnézetet  nem  ad. 

A  modern  kultur-ideálok  egyik  része  az  „igazság" 
napjának  fölkeltét  várja;  attól  reméli  az  élet  s  a  lét  har- 
móniáját. Tipusuk  a  tudós  ;    szenvedélyük  a  tudomány. 

Honnan  jött  ez  a  kiszáradt,  halavány,  fázékony  tipus 
az  eleven,  hatalmas,  őserős  világba  7 

Az  antik-ember  a  művészet  vezércsillaga  és  jegye 
alatt  állt.  Világnézetét  nem  a  tudás,  hanem  az  érzés  in- 
spirálta. Ideáljait  ecsettel  s  vésővel  kezében  a  fantázia 
kereste.  S  nem  keresett  hiába,  mert  alkotott  szép  világot 
s  szép  testeket  formált.  Teológiája  az  istenségnek  eszté- 
tikai vetítése.  A  szép  Olimpus,  s  ami  lejtőin  él,  a  múzsák, 
nimfák,  párák,  géniuszok,  félistenek,  mind  a  harmóniá- 
nak s  a  szépségnek  gyermekei. 

kz  antik-embernek  nem  esett  nehezére  a  szivnek 
s  a  fantáziának  átengedni  a  tért,  hogy  töltse  ki  sejtelmei 
s  ösztönei  szerint  a  világot  s  adjon  formát,  mely  az  em- 
bert megnyugtassa  s  világnézetét  harmonikusan  kiala- 
kítsa. ()  még  nem  volt  tudós,  még  a  szemléletnek  embere 
volt.  Neki  még  nem  imponált  a  rész,  mert  gyönyört  s 
kielégítést  talált  az  egészen.  Ó  még  nem  szedte  rostokra, 
sejtekre  a  virágot ;  még  nem  értette,  hogy  a  viz  két  lég- 
neműből áll ;  ő  egyáltalában  még  spektátor  volt  s  min- 
den igyekvése  arra  irányult,  hogy  a  szép  világot  meg- 
hódítsa s  élvezeteinek  tárgyává  tegye. 

Azonban  e  nyugalom  nem  lehet  tartós,  mert  lesznek 
emberek,  kikben  az  érzés  s  a  tudás  vágya  áttöri  a  keleti 
édes  pihenésnek  vagy  az  indiai  kontemplációnak  vagy  a 

görög  esztétikai  harmóniának  sima  tükrét  s  az  emberi 
törekvéseket  abba  az  irányba  tereli,  hol  az  emberből 
tudós  lesz  s  az  élet  súlypontja  az  értésbe  csúszik  le. 

Ez  a  fordulat  nem  állt  be  mindenütt.  Indiában  az 
ember  lába  gyökeret  vert,  mikor  a  szép  világot  meg- 
látta s  itt  metafizikáját  is  a  fantáziára  bizta.  Gondolatai 
oly  virágosak,  mint  flórája  s  oly  szeszélyesek,  mint  a 
magnóliák  közt  repdeső  madarak.  Az  igazságot  tiszteli,  de 
úgy  tartja,  hogy  az  igazság  templomának  kapui  az  ember 
számára  mindig  zárva  maradnak:  leül  tehát  lépcsőikre 
s  játszik.  Máshol  a  gondolatot  be  nem  burjánozta  a  fan- 
tázia, ott  erősebb  s  szárazabb  s  józanabb  volt  s  ott  indul- 
tak ki  a  tudásnak  ösvényei,  keskeny,  köves,  vigasztalan 
ösvények,  melyeken  néhány  görög  bölcs  indult  meg,  kik 
a  világot  megérteni  akarták. 

Ez  az  irányzat  az  igazságot  tűzte  ki  megoldandó 
problémául ;  érteni,  lett  a  jelszó ;  ha  értünk,  akkor  bol- 
dogulunk. 

Az  értéstől,  a  megértéstől  függ  a  boldog  vagy  a 
boldogtalan  élet,  mondotta  a  szokratikus  bölcs ;  csak  az 
értés,  a  megértett  világ  állithatja  a  létbe  az  ideális  em- 
bert. A  bramin  mosolygott  e  kijelentésen,  neki  az  naiv 
értelmetlenség  volt.  Plató  és  Zénó  csak  az  egyik  kezét 
nyújtotta  oda  ez  irányzatnak ;  Aristoteles  azonban  neki 
látott  az  analízisnek  s  Demokrit  kezében  pláne  homok- 
sivataggá, számumszéllé  esett  szét  a  világ  s  az  európai 
szellem  azt  a  szűk  ösvényt  országúttá  szélesítette  s  a 
szellemi  életet  zárt  sorokban  arrafelé  terelte ;  tudomány, 
tudomány,  érteni,  tudni  ...  ez  e  világ  boldogítása. 

Hogy  tisztában  legyünk  az  értésnek  itt  nyújtandó 
megbirálásával  és  senki  félre  ne  értsen,  ki  kell  jelente- 
nem, hog}^  én  az  észt  nem  vetem  meg  s  nem  akarom 
lefokozni.  Tudom,  hogy  a  kultúrát,  amennyiben  az  világ- 
hódítás, az  ész  hordozza.  Új  fölíödözéseket,  találmányo- 
kat, új  világokat,  mélyebb  betekintést  a  világ  s  a  gaz- 
dasági élet  folyamataiba,  mindezt  az  észnek  köszönjük. 
Az  ész  szétszedi  a  természetet,  adatokat  g3'^üjt,  elemeire 

bontja  szét  a  történést,  erőkre  a  folyamatot.  Ellenben  a 
metafizikai  gondolkozás  nem  igen  halad;  s  ha  a  tapasz- 
talat nem  nyújtana  neki  új  tárgyat,  dologtalanul  ülne 
rendszereinek  foliánsain  s  egyre  ismételgetné,  amit  már 
ezerszer  hallottunk.  Mihelyt  a  tapasztalat  új  adatokat 
nyújt,  mihelyt  a  kutatás  új  irányokat  nyit,  azonnal  föl- 
pezsdül  a  rendszeresítő  ész,  földolgozza  az  anyagot,  rend- 
szerbe önti,  taglalja,  rendezi  s  fölépiti  szisztémáit  s  azután 
megint  úgy  kering  fölöttük,  mint  a  vércse  a  várrom  fö- 
lött; de  maga  a  metafizika  valami  igazán  újat  nem  talál. 
Tehát  szükségünk  van  a  kutató,  a  természetet  szétszedő, 
a  világot  darabokra  bontó  tudásra;  újságot,  fejlődést, 
haladást  csak  tőle  várhatunk. 

íme  tehát  szívesen  beismerem,  hogy  az  exakt  ter- 
mészettudás lenditi  a  haladás  kerekét  s  fölpezsdíti  az 
életet ;  a  kérdés  azonban  nem  ez,  hanem  az,  vájjon  a 
világnak  ez  az  ismerete  nyit-e  új  utat  az  életnek,  —  meg- 
változtatja-e lényegesen  az  élet  tartalmát,  —  megteremti-e 
az  ideális,  a  boldog  életet? 

Más  lesz-e  az  ember  az  ő  irányaiban,  az  ő  termé- 
szetében, a  tudás  által?  A  tudásból  való-e  a  harmónia, 
az  élet  értéke?  Meg  van-e  fejtve  az  élet,  átéltük-e  az 
életet  a  tudás  és  értés  funkcióiban  ? 

Nem  marad-e  minden  a  réginél  akár  gyalog  járunk, 
akár  gőzkocsin?  Akár  faggyú-gyertya  mellett  virrasz- 
tunk, akár  villamos  lámpák  mellett  olvasunk?  Akár  fa- 
lusi takács,  akár  birminghami  gyárak  szövik  ingeinket? 
Változott-e  az  ember,  mióta  nem  hiszi,  hogy  a  forrá- 
sokban nimfák  laknak  s  mióta  tudja,  hogy  a  viz  nem 
elem,  hanem  oxigénnek  és  hidrogénnek  egyesülése? 
Van-e  befolyása  e  tudásnak  az  élet  értelmére,  tartal- 
mára, boldogságára? 

A  tulajdonképeni  görög,  klasszikus  világ  nem  a 
tudásnak  világa  volt.  A  görögnek  a  valóság,  az  egész,  az 
élet,  a  szemlélet,  az  ember  az  ő  érzéseiben,  több  volt 
mint  a  szétszedett,  a  részekre  bontott,  rendszerekbe  szo- 
rított, fogalmakká  vékonyított  világ ;  a  szemlélet,  a  való- 

ság  neki  több  volt  mint  az  abstrakció  s  a  teória.  Maga  a 
görög  filozófia  sem  az,  amit  mi  most  tudománynak  mon- 
dunk ;  mert  végre  is  minden  igaz  filozóf  élni  s  nemcsak 
érteni  akar.  A  filozófia  végelemzésben  az  élet  nemes  és 
szép  formáját  keresi,  mig  a  modern,  exakt  tudomány 
érteni  akar.  A  modern  tudománynak  eszménykéj)e  az 
..igazság'  vagyis  az  értés;  az  igazi  filozófiának  eszménye 
a  valóság  vagyis  az  élet. 

A  régi  filozófnak  feje  nem  camera  obscura,  nem 
mauzóleum,  ahol  holt  fogalmak  vannak  raktáron ;  a  régi 
filozóf  élni  akart ;  tudni  is  csak  az  élet  helyes  alakjának 
föltalálására  akart.  „Élni  és  jól  meghalni'",  az  embert  a 
boldog  ember  képére  megteremteni ;  az  életnek  jó,  helyes 
alakot  teremteni,  ez  a  régi,  igaz  filozófia  föladata. 

De  a  régi  filozófiában  is  ki  van  kezdve  már  az 
irány,  mely  a  filozófiát,  az  .,élni-tudást "  tudománnyá 
sorva.sztotta,  az  az  irány,  mely  a  sokoldalú  életvalóságot 
síklappá  nyomta  össze  s  ez  abstrakt  képtől  elfelejtette 
s  elhanyagolta  az  életet.  Hozzájárul,  hogy  ez  egyoldalú- 
ságban az  ember  fanatikus  lett  s  azt  hitte,  hogy  mindent 
lehet  megérteni,  mindent  tudni  s  minden  értést  életcéllá, 
az  élet  érthetőségét  dogmává  emelte. 

S  mit  nyert  vele?  Tesz-e  tudni  annyit  mint  élni? 
Lehet-e  kettőt  valamikor  azonosítani? 

A  modern  fanatizmus  nem  sokat  törődik  e  kérdé- 
sekkel. Előre  csörtet  és  törtet  és  lelkesül.  A  hit  pátosza 
szól  belőle  s  jól  mondja  Raoul  Francé,  az  exakt  tudástól 
a  filozófiához  tért  tudós:  .,dasselbe  Pathos  des  Glaubens 
lasst  auch  unserer  Zeit  das  unbegreifliche  Abstractum 
.,Wahrheit"  als  möglich  und  máchtig  erscheinen  —  — 
desshalb  treiben  unsere  „gelehrten  Standé"  jetzt  einen 
Götzendienst  der  Wahrheit,  ein  Cluniacensertum,  so  hart, 
so  starr  und  streng,  dass  dagegen  auch  die  fanatischeste 
Askese  aller  Zeiten  und  Religionen  noch  lássig  erscheint." 
(Der  Werth  der  Wissenschaft  73.  1.)  Kemény,  merev,  ri- 
deg a  modern  szellemnek  ez  az  egyoldalú  iránya,  mely 
a   tudást   főelvnek,   az   értést    célnak    mondja,    mely    az 

értést  és  tudást  az  élettel  azonosítja ;  melynek  felekezetét 
alkotják  az  úgynevezett  „gelehrten  Standé",  melynek 
ideálja  van  s  az  a  tudás. 

Az  igazi  életnek  fölkelő  napja  a  tudás !  így  tartja 
azt  a  korszellem.  E  hajnalhasadásnak  leheletétől  meg- 
rezdül minden  fűszál,  minden  levél ;  minden  emher 
megborzong  tőle  s  fölfrissül,  hiszen  újságot  s  új  világot 
igér.  Azért  azután  neki  vágtat  a  munka,  az  erő.  Könyvet 
könyv  után  nyelnek  el ;  hetüözön  lepi  el  a  világot ;  min- 
den szem  lázban  ég ;  látni  akar.  Az  emberek  kutatnak, 
boncolnak,  bontanak,  kísérleteznek;  mást  nem  becsülnek. 
Mi  legyen  még  értékes  a  világon  ?  A  tudáson  kivül  a 
többi  mellékes.  Ez  a  ragyogó  eszme  elhomályosít  min- 
dent ;  csak  egyet  nem  tud  földeríteni,  egyet  nem  tud  el- 
tüntetni ;  a  nyugtalanságnak,  a  békétlenségnek,  a  ki  nem 
elégített  léleknek  árnyát  a  világ  arculatán. 

Nyugtalanság  és  hamarosság  kísért  a  tudós  világ- 
ban. Különösnek  látszik  s  némelyik  tán  meg  is  akad  e 
kijelentésen,  de  mégis  csak  annak  kell  azt  mondanom. 
.,Je  lánger  und  durchdringender  ich  in  das  Antlítz  des 
künílígen  Wundertháters,  in  die  Naturwissenschaft,  (mely 
az  élet  harmonikus  ideálját  fogja  megteremteni)  schaue, 
desto  klarer  w  írd  mir  darín  der  Zug  unmotivírter  Hast, 
der  Ausdruck  der  Eilfertigkeít,  der  mit  dem  Idealbíld 
eines  Gelehrten  durchaus  nicht  vereinbar  ist.  Wenn  ich 
auf  das  werdende  Geschlecht  der  Naturforscher  blicke, 
befállt  mich  ímmer  ein  misstrauisches  Erstaunen,  wie 
hald  sich  Einer  heute  „fertig"  fühlt,  wie  rasch  er  reif 
wírd,  „schaffen "  will  und  seltsame  Nöthígung  jetzt  allé 
treibt,  nur  fortwáhrend  zu  schaffen,  zu  suchen,  zu  ent- 
decken,  niemals  aber  beschaulích  zu  werden,  das  Ent- 
deckte  zu  geniessen  und  für  ihr  Lében  zu  verwerthen." 
(Raoul.  í.  m.  5.  l.) 

Emberek,  kortársaim !  azt  kiáltja  felénk  e  magába- 
szállt természettudós :  élni,  ez   a  lét  célja,  nem  tudni. 

De  a  mai  tudomány  tudni  akar  s  élni  elfelejt.  Ez 
a  világnak  óriási  baja  s  az  egész  kultúra  s  a  gondolatok 

világa,  mely  ez  alapon  épül,  beteg  lesz  tőle.  Az  élet 
elsorvad,  örömtelen,  szegényes  lesz ;  a  világnak  szétsze- 
dett dirib-darabjai  száraz  mechanizmussá  válnak. 

Hogy  is  szokott  tenni  ez  a  világnézet? 

A  céllá  emelt  tudás  merit  a  szép,  hűs,  titokzatos, 
erdei  forrásból  vizet  s  siet  vele  el  a  laboratoriuml)a,  ott 
alkatrészekre  bontja,  csinál  belőle  könenyt  s  élenyt, 
ahelyett,  hogy  a  forráshoz  leülne,  a  ligetben  gyönyör- 
ködnék, érző  lelkét  telítené,  s  meritve  a  hűvös  forrásl)ól 
innék  s  föléledne ! 

Ez  a  hűs,  kellemes  ital,  ez  a  föléledés  élet  volna  ; 
mialatt  az  oxigén  és  hidrogén  tudás.  S  mit  tud  s  mit  ért 
benne  végre  is  7  Az  oxigén  és  hidrogén  nem  viz,  s  a  viz 
nem  oxigén  és  hidrogén ;  a  viz  viz  és  az  oxigén  és 
hidrogén  megint  csak  oxigén  és  hidrogén  s  mi  ezzel  sem 
nyertünk  semmit ! 

S  igy  vagyunk  az  egész  vonalon.  Tudunk,  értünk, 
bontunk,  osztunk,  de  ez  még  mind  nem  élet.  S  ha  csak 
az  volna!  De  ugy  gondoljuk,  hogy  ez  az  irány  szegén} iti 
az  életet,  mert  a  valóságtól  s  annak  átélésétől  elidegenít. 
Elfelejtjük,  hogy  szemeink  vannak,  s  hogy  a  szem  nem 
rezgést,  hanem  szinpompát  lát ;  elfelejtjük,  hogy  füleink 
vannak,  s  hogy  azok  hangokat,  énekeket,  ritmusokat  s 
nem  hang-hullámokat  adnak  tudtunkra ;  kivetkőztetjük 
a  világot  alakjaiból,  színeiből,  hangjaiból  s  a  meztelen 
mechanizmusról  azt  gondoljuk,  hogy  ime  megvan,  ez  a 
világ,  ezt  kerestük. 

Ez  nem  a  világ !  Az  embernek  való  világ,  az  em- 
beri élet  kifejtésének  s  kialakításának  tere  nem  a  leb- 
rezgés,  nem  a  hanghullám,  hanem  a  szinek,  a  hangok; 
nem  az  atomok,  hanem  az  alakok ;  nem  a  tört,  hanem 
az  egész.  Mily  bűbájos  boszorkány  ámíthatott  el  titeket, 
hogy  a  rezgést,  a  hullámot,  a  törtet  világnak  nézzétek'.' 
A  világ  nem  atóndialmaz,  hanem  minket  környékező, 
titokzatosan  alakuló,  színben  ragyogó,  hangba  olvadó, 
meleg,  igaz  valóság. 

A  tudás  ezt  a  szép  világot  a  mechanizmusnak  mez- 


65 


telenségére,  pőrére  vetkőzteti,  halálfejeket  mutat  virágzó 
arcok  helyett  s  sürgő-forgó  atomtölcséreket  a  tölgyet,  a 
liliomot,  a  sast,  az  embert  kialakító  természetes  erők 
helyett.  Az  embert  leköti  az  anyagnak,  melyet  nem 
értünk,  gályapadjára  s  biztatja,  hogy  evezzen,  evezzen  a 
megszakadásig  a  realizmus  tengerén.  Ezen  a  nagy  illú- 
zión, mely  nem  létezik  csak  a  könyvekben,  csak  a  fogal- 
mak világában,  ahol  ugy  hivják  őt,  hogy  chemia,  fizika, 
technika,  nemzetgazdaság ;  de  a  valóságban  ezek  helyén 
a  gazdag,  szép  világ  áll  és  él. 

Érdekes  megfigyelni,  hogy  mily  biztosan  ismerik 
föl  a  józan,  természetes  érzékű  emberek  ennek  az  egy- 
oldalú iránynak  helytelenségét  s  mily  kevéssé  imponál 
nekik  a  nagy  tudomány  is,  ha  elfogult.  Különös,  de 
igaz,  hogy  a  tudomány  is  elfogult,  sőt  nagyon  is  elfo- 
gult. Göthe  szerint  az  egyoldalú  s  kizárólagossá  vált 
világnézet  elvesztette  ártatlanságát  s  nem  birja  a  világot 
úgy  nézni,  hogy  lássa,  nem  tudja  ugy  látni,  amint  van. 
„Die  Weltanschauung  aller  solcher  in  einer  einzigen 
ausschliessenden  Richtung  befangener  Theoretiker  hat 
ihre  Unschuld  verloren,  und  die  Objekte  erscheinen 
nicht  mehr  in  ihrer  natürlichen  Reinheit. "  (J.  P.  Ecker- 
mann,  Gespráche  mit  Göthe  III.  39.  1.) 

Tehát  hamisítani  akar  talán  a  tudomány '?  Nem 
hamisit  készakarva,  de  a  tudósok  saját  pápaszemükön 
át  nézik  a  világot  s  mindenkinek  csak  az  iránt  van  szeme, 
amit  ismer.  Amit  nem  ismer,  azt  nem  látja.  Göthe  a 
„Götz"-ben  is  föltünteti  a  tudományos  elfogultságnak  e 
nemét,  mikor  Götz  fiacskája  a  sok  tudománytól  nem 
ismeri  meg  apját;  igy  találkozunk  a  tudományos  világ- 
ban is  férfiakkal,  „die  vor  lauter  Gelehrsamkeit  und 
Hypothesen  nicht  mehr  zum  Sehen  und  Hören  kom- 
men."  (I.  m.  40.  1.) 

S  mily  bambán  néz  ez  az  egyoldalú  tudás  a  világ- 
fejlődés jövőjébe  I 

Nemcsak  hogy  pőrére  vetkőzteti  a  szép  világot,  de 
biztos    kilátásba    helyezi    a    végmegdermedését    minden 

mozgásnak  s  ezzel  a  világvéget.  Megdermed  a  világ, 
megalszik  a  fehérnye,  megfagy  a  viz,  sarkvidék  lesz  a 
szép  földből  s  akkor  természetesen  mi  is  megszimünk! 
„Mi  nem  hiszünk",  ez  az  utolsó  szava  az  exakt  tudósnak! 

Istenem  !  mi  lesz  azokkal,  kik  igy  hisznek  ?  Kiknek 
ily  sötét,  egyoldalú,  szegényes,  végzetes  hitük  van?  Kik 
neki  indulnak  az  értésnek?  ük  tudnak;  egy  darabig 
előrehaladnak ;  de  a  szétszedett  világból  a  létet  mélyeb- 
ben meg  nem  értik ;  mialatt  az  életet,  a  lélek  kialakítását 
elfelejtik ;  s  végre  a  világvégre  mutatnak.  Nem  mérgez-e, 
nem  öli-e  meg  az  ilyen  irányzat  a  lelket? 

Ezzel  a  biztosan  kiszámított  világvéggel  s  ezzel  a 
mechanizmussá  szegényitett  világgal  győzelmesen  ellen- 
keznek a  mi  életbölcsességünknek  ösztönei.  Ez  a  mecha- 
nizmus igaz,  de  ez  nem  az  én  világomnak  vége.  Mindez 
csak  egy  oldala,  csak  egy  része  a  világnak ;  amellett  s 
azontúl  van  még  más ;  s  ez  a  más  a  mi  világunk,  az 
egész,  a  való  világ,  hol  nemcsak  értés,  hanem  érzés, 
művészet  s  vallás  van ;  hol  ez  a  négy  egymásba  olvadva 
alkotja,  emeli,  neveli,  lelkesíti  az  embert. 

Élni,  élni,  ez  a  cél !  Az  életet  harmonikusan  kiala- 
kítani, bele  értelmet,  tartalmat,  fényt,  világosságot,  örö- 
möt teremteni,  ez  törekvésünk,  ez  vágyunk.  Akinek  ez 
sikerült,  az  a  mi  ideálunk.  Az  élet  harmóniája  azonban 
nem  állhat  az  exakt  tudásban.  Méltán  mondja  róla 
Chamberlain  :  „Ein  ausschliesslich  praktisches,  auf  That- 
sachen  und  auf  Industrie  gerichtetes  Wissen  entbehrt 
jeglicher  Bedeutung."  Mit  használ  ismereteket,  találmá- 
nyokat s  aranyat  halmozni  ?  Adjatok  az  életnek  szeren- 
csés, megnyugtató,  fénytől  s  melegtől  átjárt  alakot, 
akkor  megváltottátok  az  emberiséget. 

Az  exakt  tudás  nem  nyújt  megváltást.  Keressük  azt 
máshol. 


X. 

A  modern  filozófia  sem  nyújt  világnézetet. 

A  filozófia  közelebb  jár  az  élet  nagy  céljához,  az  a 
filozófia,  mely  nemcsak  tudni,  hanem  élni,  intenzive  s 
gazdagon  élni  akar. 

Igazi  filozófiának  csakis  azt  a  harmonikus  fölfogást 
és  fölértést  nevezem,  mely  az  intenziv  életnek  tud  alakot 
teremteni ;  az  igazi  filozófus  az,  ki  élni  tud,  ki  művész 
az  élet  kialakításában. 

Ez  a  filozófiának  klasszikus  fogalma,  melyet  a  régi 
bölcsek  kiváltani  iparkodtak  s  melyet  tapogatózva,  kísér- 
letezve több  kevesebb  szerencsével  érvényesíteni  töreked- 
tek. De  az  igazi  filozófok  a  filozófiának  e  klasszikus 
értelmében  a  keresztény  szentek,  milyenek  sz.  Ágoston, 
assisii  sz.  Ferenc,  neri  sz.  Fülöp ;  nagy  filozófok,  mert 
élni  tudtak.  Mások  nagy  tudósok  lehetnek  s  életük  mégis 
gyönge,  beteges,  silány ;  tudományukkal  ezek  is  hasz- 
nunkra lehetnek  ;  de  az  emberiségre  nézve  a  legnagyobb 
haszon  látni,  a  gazdag,  mély,  bensőséges,  megnyugvó, 
hivő,  bizó,  boldog  életnek  eleven  megtestesüléseit. 

Krisztus  Urunk  kimondta  ezt :  én  vagyok  az  élet  .  .  . 
jöttem,  hogy  életük  legyen,  hogy  gazdag,  túláradozó 
életük  legyen.  A  kereszténység  e  nyomokon  halad ; 
életet  sürget,  életet  ad.  A  kereszténység  tehát  az  igazi, 
klasszikus  filozófiának  uj,  természetfölötti  kiadása.  Hogy 
mire  képes  s  mily  motívumokkal  dolgozik,  azt  később 
meglátjuk,  most  azonban  azt  a  kérdést  vetjük  föl,  hogy 
melyik  filozófia  vállalkozik  még  a  gazdag,  mély,  boldog 
élet  megteremtésére  ? 

Melyik?  Lépjen  elő,  s    alakítsa    szabadon    ideálját. 

Az  első  a  materialisztikus  világnézet.  Hogy  lehet 
ilyen  két  szót  egymáshoz  fűzni :  merő  anyag  és  világ- 
nézet? A  materializmus  világnézetet  nem  adhat,  nem 
karolhatja  föl  a  lét  összes  kérdéseit. 

Mit  nyerünk  vele,  ha  az  evolúció  igaz  ?  Tekintsetek 
arra  a  miniature-képre,  arra  a  huszonnégy  órára,  melybe 
Schmidt  H.  szorította  bele  a  természettudományos  böl- 
csességet. E  képben  a  föld  élete  a  mai  napig  éjféltől 
éjfélig  terjedő  történésben  van  összefoglalva.  Éjféltől 
délig  csak  egysejtű  ázalagok,  majd  moluszkok,  férgek, 
csigák,  íz-állatok  lakták  a  földet.  Este  nyolckor  meg- 
jelentek a  halak  is ;  11-ig  éjjel  szerencséltettek  a  hüllők 
és  csuszó-mászók.  Maradt  még  ^U  óra ;  ebből  a  mada- 
raknak és  emlősöknek  kifejlődésére  43  perc  esik ;  az 
utolsó  két  perc  pedig  az  emberé.  E  két  percből  a  tulaj- 
donképeni  világtörténetre  csak  5  másodperc  esik ;  ez  az 
öt  másodperc  a  6000  év. 

így  tesznek  azok,  kik  egy  távcsővel  játszanak  s 
majd  a  szűk  nyilason,  majd  a  tág  nyilason  nézik  a 
vidéket.  Egyszer  kicsiny  piciny,  elenyésző,  máskor  meg 
óriási  nagyméretű  a  kép ;  de  a  dolgon  a  nézegetés  nem 
változtat  semmit.  így  vagyunk  e  vetítésekkel ;  akár  elhiszi 
valaki  a  miniature-képet  Schmidt-nek,  akár  nem  hiszi, 
akár  elfogadja  az  evolúciót,  akár  nem,  az  a  dolgon  sem- 
mit sem  változtat,  mert  semmivel  sem  hoz  közelebb  a 
lét  fölértéséhez.  A  kétkedő  majd  azt  mondja  Göthével : 

„Der  Erdenkreis  ist  mir  gut  bekannt  (bár  az  volna) 
Nach  drüben  ist  die  Aussicht  uns  verrammt." 

S  mennyire  „verrammt"  ? !  Annyira,  hogy  arra  felé 
egyáltalában  ki  sem  indulhatunk,  mert  a  természettudo- 
mány a  földön,  a  természetben  jár,  s  ahol  az  végződik, 
ott  az  ő  útjainak  is  vége  szakad,  tehát  tovább  nem  is 
mehet.  Erre  nézve  mondta  Dubois-Reymond  1880-ban 
a  berlini  Akadémiának  Leibnitz  ülésén  azt  a  hírneves 
szót:    ignoramus    et    ignorabimus.    Galiani   ellen  tartott 

felolvasásában  megkülönböztetett  hét  világrejtélyt,  melyek 
közül  hármat-négyet  megoldhatónak  mond,  többet  nem. 
S  ez  még  most  is  igy  van ;  jóllehet  az  öreg  Haeckel 
190()-ban  kiadott  „Weltráhsel"  c.  dilettáns  művében 
mindent  megold. 

S  mit  old  meg  a  „szellemes  könyvcimek  föltalálója, 
a  jelszó-  és  cimke-költő",  Nietzsche?  Semmit  s  nekem 
ugy  látszik,  hogy  ő  nem  is  akart  megoldani  valamit.  0 
ittas  lesz  a  szép  szavak  szellemességétől ;  azzal  itatja  le 
olvasóit.  De  ha  ezek  kialusszák  a  mámort,  látnak  .  .  . 
semmit. 

Az  ő  filozófiája  szerint  fejlődés  nincs  is,  csak  kör- 
ben futás.  Minden  visszatér,  minden,  a  leghitványabb 
semmiség  is.  „Das  w^ar  mein  Ueberdruss  am  allén  Dasein. 
Ach  Eckel,  Eckel,  Eckel!"  (VI.  K.  Leipzig.  1896.  320.  1.) 
„Ich  komme  wieder  mit  dieser  Sonne,  mit  dieser  Erde, 
mit  dicsem  Adler  und  dieser  Schlange,  nicht  zu  cinem 
ncuen  Lében  oder  besseren  Lében  oder  ánlichen  Lében, 
im  Grössten  und  auch  im  Kleinsten,  dass  ich  wieder 
AUer  Dinge  ewige  Wiederkunft  lehre."  (322.  1.)  Ez  bor- 
zasztó unalmas ;  ettől  az  unalmas  w^erklitől  csömört 
kapott  már  a  régi  Ecclesiastes,  ettől  az  unalomtól  feküdt 
sirjába  a  bramin  szent  s  várta  a  halált ! 

„Alles  geht,  alles  kommt  zurück ;  ewig  rollt  das 
Rad  des  Seins.  Alles  stirbt,  alles  blüht  wieder  auf.  Ewig 
láuft  das  Rad  des  Seins."  (317.)  Ha  pedig  ez  unalmasan 
s  folytonosan  forgó  kerék  elé  be  is  van  még  fogva  az 
ember,  akkor  két  lába  dacára  is  nagyon  hasonlit  a 
száraz  malomba  fogott  lóhoz. 

Van-e  az  ilyen  léten  harmónia,  szépség,  van-e  az 
ilyen  életben  értelem  és  öröm,  van-e  rajta  fény  és  vilá- 
gosság ?  Adj  örömöt  és  kedvet  az  élethez !  Olts  bele 
boldogságot  és  lelkesülést !  Töltsd  el  tiszta,  nemes  érzé- 
sekkel s  öntudattal !  Ezt  tegye  az  igazi  filozófia  ;  ez  volna 
méltó  az  életbölcsességhez!  E  helyett  undort,  unalmat, 
kedvetlenséget,  megvetést,  önzést  prédikálni,  eszeveszett 
dolog. 

Ki  él  meg  az  undor  jegye  alatt?  Még  az  a  pocso- 
lyás béka  sem ;  még  annak  is  öröm  kell  és  zene !  Néz- 
zetek kérlek  e  nagyhangú,  de  képtelen  filozófiának 
szemébe,  s  nevessétek  ki :  hátha  elszégyenli  magát.  Néz- 
zetek azután  annak  az  igazi  életbölcsességnek  arcára, 
mely  „sub  specie  vitae  aeternae"  állitja  bele  az  életet, 
mely  fényt  sző  az  élet  sötét  éjszakáiba  is,  mely  a  vég- 
telen igazat,  jót  és  szépet  gondolatokban  kiváltja,  mely 
boldogsággá  s  megelégedettséggé  varázsolja  át  a  harcot 
s  küzdelmet  is!  Nézzetek  kérlek  e  két  arcba!  Melyiktől 
kértek  inspirációt  az  élethez,  szivetek  vágyaihoz,  éltetek 
kifejlesztéséhez?  Az  undortól  vagy  az  örök  boldogságtól? 
Amely  világnézet  nem  tud  életet  teremteni,  amely  nem 
tud  tudományt,  művészetet,  erkölcsi  ösztönt,  szenvedést, 
keresztet,  szeretetet  és  örömöt,  betegséget  és  halált  har- 
móniába önteni,  az  elvesztette  a  csatát ;  annak  nincs  sem 
prófétai  lelke,  sem  királyi  méltósága,  sem  szivet  boldo- 
gító bensősége.  A  tudománynak  s  művészetnek  festé- 
keket, ecsetet  s  vésőt  kell  e  munkához  szolgáltatnia ;  de 
maga  a  tudomány  is  csak  napszámos,  csak  robotos  mun- 
kás !  A  mester,  a  művész  az  lesz,  ki  az  ecsetet  s  a  vésőt 
kezelni,  ki  a  festékeket  keverni,  a  márványt  faragni 
tudja  ...  a  végtelen  örök,  boldog  élet  mintája  és  ideálja 
szerint.  Minek  a  szinek  s  az  ecset,  minek  a  márvány  s 
a  véső,  ha  nincs  örök  ideál?  S  ideált  ott  kerestek,  hol 
igy  köszöntenek :  Ach  Eckel,  Eckel,  Eckel  ? ! 

No,  én  Raoul  France-szal  tartok  :  „az  iskolák  filo- 
zófusaira az  életnek  nincs  szüksége ;  ők  csak  a  festéket 
s  az  ecsetet  szolgáltatják.  Igazi  filozóf,  amilyenre  a  kul- 
túrának szüksége  van,  csak  az  lesz,  ki  erőteljes,  s  benső- 
séges életformát  alkot"  ...  ki  szellemet  s  életet  lehel 
az  emberiségbe ! 

Ha  a  filozófiának  ezt  a  mélységes  értelmét  fölfogtuk, 
akkor  birjuk  megítélni  a  kultúrának  azon  végzetes  hibáit, 
melyekbe  az  emberi  szellem  beleesett,  mikor  a  íilozófiát 
mint  bölcsességet  összezavarta  s  fölcserélte  a  filozófiával 
mint  tudománnyal.    A    „philosophia    sub  specie    vitae", 

mehet  az  antik  szellem  művelt  s  melynek  a  keresztény- 
ség adott  igazi  tartalmat,  mikor  a  vitát  vita  aeterná-nak 
jellemezte,  ez  az  igazi  életfilozófia  háttérbe  szorult  a 
tudománytól  s  az  emberből,  ki  életbölcs  lehetett  volna, 
könyvmoly  lett. 

Nekünk  ember  s  nem  könyvmoly  kell ;  mi  életet 
keresünk  s  aki  életet  ad  nekünk,  az  a  mi  emberünk. 

Nem  is  adhatja  azt  nekünk  senki,  sem  betűkkel, 
sem  tanokkal,  hanem  csak  tényekkel.  S  nem  is  elszige- 
telt, bár  fölséges  tényekkel,  hanem  csak  oly  ténnyel, 
amilyen  az  élet,  amilyen  az  egyöntetű,  az  embert  átra- 
gyogó, átjáró  élet.  A  nagy  tényeket,  akár  fölfödözések 
legyenek  azok,  akár  remekművek,  a  kultúra  fölszivja, 
s  a  fölfedező  s  az  alkotó  maga  elvész  a  nagy  tények 
árnyékában  ;  de  aki  nekünk  életet  nyújt  egységes,  har- 
monikus kifejtésben,  az  nem  vész  el,  annak  meleg,  főn- 
kéit, impozáns  egyénisége  egyre  előttünk  áll  és  jár  s 
követésre  buzdit.  „Nur  das  Lében  wird  vom  Lében  auf- 
bewahrt,  weil  es  immer  erneuert  und  nachgeahmt  wird. 
Christus  hat  sein  Lében  uns  gégében  ,  .  . !"  (Raoul 
Francé,  Der  Werth  der  Wissenschaft.) 

Próbáljunk-e  még  másfelé  szerencsét?  Merre  tetszik 
menni?  Kant  szubjektivizmusa,  Schoppenhauer  pesszi- 
mizmusa vagy  a  legújabb    Hart-féle  pantheizmus    felé? 

A  pesszimizmus  mindenben  csak  önámitást,  öncsa- 
lódást  s  mámort  lát.  Ami  az  életnek  lendületet,  meleget, 
erőt  kölcsönöz,  az  Schoppenhauer  szerint  olyan,  mint 
az  injekció  a  súlyos  betegnek.  Az  ember  ide-oda  dölöng 
az  élet  tövises  avarjain  ;  néha  vannak  világos,  öntudatos 
percei,  amikor  belátja  a  lét  alávalóságát  és  nyomorult- 
ságát,  de  azután  megint  mámorba  merül.  Minden  öröm, 
kedv  és  lelkesülés,  minden  ami  az  életet  fesziti  s  az 
életkedvet  ébreszti,  az  mind  csak  morfium-injekció  és 
opiumszippantás.  Az  ember  ezek  állal  feledteti  önma- 
gával az  élet  nyomorát.  Az  egyik  vallással,  a  másik 
tudománnyal,  a  harmadik  művészettel,  a  negyedik  dicső- 
séggel,   az    ötödik  szerelemmel,    a    hatodik    kényelmes, 

zavartalan  élettel,  a  hetedik  az  arany  vöröses  fényével 
ámitja  el  magát.  Kell  nekik  foglalkozás,  kellenek  fájda- 
lomenyhitő  cseppek,  kell  önfeledés  I  Mi  is  volna  velünk, 
ha  ez  a  sok  mámor  fölmondaná  a  szolgálatát'?  Mind- 
nyájan elemésztenők  magunkat ;  a  folyókon  hullák  úsz- 
nának, a  fákon  akasztott  emberek  lógnának,  a  bokrokban 
revolver  dörrenések  némítanák  el  a  legszebb  májusnak 
csalogányait.  De  a  világ  tervét  ez  az  életundor  meghiú- 
sítaná. A  gonosz,  embert  kínzó  természet,  a  gyűlölet 
Istene  fölsülne!  Következőleg  a  „ratio  vitae"  egyre  gyó- 
gyítgat, ha  ópiummal  s  morfiummal  is,  s  belelovalja  az 
embert  az  élet  s  az  öröm  szomjába.  így  megittasodva, 
igy  elkábítva  tovább  töri  magát,  küzködve,  vergődve, 
nehéz  fejjel  suttogja  ,xsak  előre.'' 

S  hová  előre '?  Hisz  az  élet  mezeje  tövises  tarló  ? 
Hisz  a  világ  nem  is  a  Szalve-Regina  imának  a  vallis 
lacrimarum-ja,  hanem  az  a  Dantei  erdő,  hol  az  átkozot- 
tak eleven  fák,  melyeknek  ágai  hajtanak  levelet,  de 
minden  levél  s  minden  ág  a  szenvedésnek  szerve,  mely- 
hez ha  nyúlsz,  sikit  a  lélek;  s  e  kietlen,  örömtelen 
völgyben,  abban  a  tövis-őserdőben  látsz  néhány  rózsát, 
mely  int  feléd,  mely  vonz  és  húz.  Az  sem  illatos  való- 
ság, hanem  képzeleted  játéka,  melyet  te  vallásnak,  tudo- 
mánynak, művészetnek,  szerelemnek,  dicsőségnek  hivsz. 
Szerencsétlen  ittasfejü  ember,  mi  lesz  veled  ?  Ezért  töröd 
magad  ?  Igen ;  a  rózsa  int,  s  te  neki  vágtatsz  a  tövis- 
ős-erdőnek.  Megviselve,  rongyosan,  megtépett  testtel 
iramodol,  futsz,  törsz  előre  s  mikor  már  oda  érsz,  s 
kiterjeszted  a  kezedet  utána,  elhervad.  No,  de  se  baj, 
előtted  a  látóhatáron  nyílik  egy  más,  sokkal  szebb  s 
bajosabb  virág ;  ez  megéri  a  vért  s  áldozatot ;  tehát  rajta  ; 
újra  előre  neki !  így  rohan  az  ember,  a  szegény,  csaló- 
dott, ittasfejü  ember  s  a  „ratio  vitae"  dörzsöli  kezeit  s 
nevet,  nevet  oly  hangosan,  hogy  azok,  kik  a  hajszában 
nincsenek  érdekelve,  meg  is  hallják  kacagását. 

Emberek,  kértek  e  bölcsességből?  Nem  látjátok 
arcán  a  hülyeség  és  bambaság  kifejezését  ?  Nem  veszitek 

észre,  hogy  ki  az  ittas  közülünlí,  mi-e  vagy  Ő7  Az  élet 
fejlik;  fejlik  az  önámitás  utján  s  hová  fejlik?  S  mi  lesz 
e  nagy  csalódásbór?  S  ki  a  csaló?  S  mit  akar  az  a 
csaló  ?  Hogy  lehet  a  lét  a  tökéletlenség  szitója  ?  Hogyan 
lehet  az  állitás  a  tagadások  édes  anyja? 

Halljátok  csak !  A  pesszimizmusnak  az  ördög,  nekünk 
meg  az  Isten,  neki  a  tagadás,  a  semmi,  nekünk  meg  az 
örök,  a  végtelen  tökély  az  értésnek  kulcsa ;  mit  gondol- 
tok, melyik  részen  van  az  igazság?  Ott-e,  ahol  van 
minden,  vagy  ott-e,  ahol  semmi  sincs  ?  Mire  való  az, 
mily  észszerütlen  őrültség  az,  az  emberiséget  egy  tövises 
tarlón  végig  kergetni  s  mikor  a  végén  fáradtan,  csaló- 
dottan összeroskadt,  akkor  vigyorogni  és  kacagni  ?  Minek 
ez?  Találtok  ebben  észt,  gondolatot,  virtust?  Hiszitek-e, 
hogy  az  a  bölcsesség,  mely  a  földet  alakította  s  a  nap- 
sugár munkáját  kipontozta,  —  hogy  az  íxz  érzék,  mely  a 
búzavirágot  s  a  liliomot  megfogalmazta  s  kimintázta, 
hogy  az  a  bölcsesség  az  ember  csodálatos,  mélységes 
ösztönei  és  tehetségei  elé  az  exisztenciának  őrült  karne- 
válját tűzte  ki  célul?! 

Feleljetek ;  én  bátran  nézek  döntéstek  elé. 

Azután  pedig  hagyjátok  ott  az  ész  hajótöréseinek  e 
roncsait;  ti  annyira  megvethetitek  őket,  hogy  meg  nem 
mérgezhetik  természetes  ösztöneiteket. 

S  ez  kell ;  félre  a  méreggel,  mely  életet  pusztit ! 
Félre  a  sötétséggel,  nekünk  világosság  kell.  Van  a  világon 
tövis,  van  éj,  van  halál  is  ;  de  az  erdő  nem  a  tövis  miatt, 
s  az  égbolt  nem  a  sötétség  miatt  s  az  élet  nem  a  halál 
miatt  van.  Van  lét,  s  lesz  lét  .  .  .  ez  az  igazság ;  van  lét, 
van  tökéletlen,  hiányos,  küzdelmes  lét;  de  majd  lesz 
erőteljes,  hatalmas,  tökéletes  lét !  Az  kezdet,  ez  vég  és  cél. 

Vannak  materiális,  vannak  ideális  javak ;  sem  azok, 
sem  ezek  nem  ópium-golyócskák  !  A  tudomány,  a  művé- 
szet, a  szeretet,  a  dicsőség  ne  legyen  önfeledtetés,  hanem 
könnyebbűlés.  Legyen  az  örökkévalóság  sarkcsillaga 
felé  fordított  életnek  lendítése,  vigasza  és  disze.  Efemer 
vigaszok,  hervadó  lombok    ezek,  bevalljuk;    de  az  nem 

baj;  hiszen  ezeken  túl  s  ezek  fölött  van  az,  ami  állandó 
s  örök;  ezek  fölött  ragyog  az,  mi  az  életnek  vezércsil- 
laga :  Krisztus,  ki  a  mi  életünk  I 

Tovább  megyek !  Ha  valaki  e  sötét  gondolatokat 
föl  akarja  váltani  derült,  fényes  kiindulásokkal  s  a  pesszi- 
mizmust az  élet  könnyelműségével  fejeli  meg,  annak  is 
állunk  elébe.  Nem  zavar  meg  minket,  ha  mondja :  egy- 
szer élek,  hát  élvezek !  Helyesen ;  feleljük  mi ;  de  ha 
már  az  élvezetre  tértünk,  olcsó,  szegényes  élvezettel  be 
nem  érjük.  Mi  igazán  s  szenvedélyesen  akarunk  élvezni! 
Adjatok  hát  élvezetet!  Mit  hoztok'?  Kitálaljátok  élveze- 
teiteket, koszorúztok  rózsákkal,  itattok  a  Wertherek,  a 
Byronok  abszintes  poharaiból  s  azután '.'  Hát  nem  látjá- 
tok, hogy  ez  az  élet-öröm  annak  a  nagy,  mély  életszo- 
morúságnak, annak  a  pesszimista  szomorú  ábrázatnak 
festett  lárvája'.'  Ti  más  cimkék  alatt  ugyanazt  a  mérget 
áruljátok !  Hisz  ez  mind  ópium  és  mámor !  Menjetek 
vele  a  chinai  kocsmákba,  a  törtető  szellem  halhatatlan- 
ságának temploma  körül  ne  ólálkodjatok. 

Elvezni  akarunk,  de  nem  ópiumot.  Tele  szivjuk  lel- 
künket örömmel,  de  nem  mámorral.  Lelkünk  ne  legyen 
ittas  az  abszinttől,  hanem  az  örök  élet  boldogságától !  A 
szentírás  is  mondja:  „inebriabuntur  ab  ubertate  Domus 
Dei  et  torrentc  voluptatis  tuae  potabis  eos."  (Ps.  35,  9.) 
Nem  cseppek,  „torrens",  hegyi  folyó,  kell  neki  az  isteni  élve- 
zetből ;  csak  az  oltja  ki  szomját.  Hervadó  rózsasziromért 
ezt  nem  adjuk.  De  a  rózsasziromnak  is  elismerjük  lét- 
jogosultságát s  örülünk  neki.  Azt  sem  tartjuk  ópiumnak, 
ha  észszerűen  használjuk.  Nem  is  lehet  ópium  és  csa- 
lódás semmi,  amiben   igaz    szépség  és    észszerűség  van. 

Annál  kevésbbé  lesz  ópium  a  vallás,  mint  a  mely  a 
lélek  legmélyebb  s  legideálisabb  ösztöneinek  hajtása  s 
nem  lesz  ópium  az  a  természetfölötti  sem,  mely  a  szent 
kereszténységben  lép  elénk.  A  vallás  nem  ópium,  mert 
ez  annak  a  „ratio  vitae"-nek  a  legszükségesebb  alkatrésze. 
A  kereszténység  sem  ópium,  mert  a  vallásos  természetet 
megalkotó  Istennek  hozzánk  való  leereszkedése.  Külön- 

ben  is  az  ópium  altat,  a  hit  pedig  fölnyitja  szemeinket, 
s  a  tünékeny,  az  ideiglenes,  látszatos  léten  túlra  igazítja. 
Látókká  tesz,  kik  a  láthatatlant  látják.  Ráállit  arra  a 
sziklára,  a  gondolatok  s  az  érzelmek  nyugvó  és  nyug- 
tató pontjára,  melyet  bú  és  öröm,  kín  és  élvezet,  idő 
és  örökkévalóság,  élet  és  halál  ki  nem  emel,  el  nem  sö- 
pör; melynek  fényét  nem  csökkenti  tudomány,  művészet; 
melyre  árnyat  nem  vet  erkölcsi  sülyedés  ;  melyhez  folt, 
rozsda  nem  tapad  időtől  s  mulandóságtól. 

Pesszimizmus,  szenzualizmus  e  szerint  ki  nem  elégit. 
Kihez  fordulhatnánk  tehát  még  s  kitől  kérhetnénk  még 
ideális  ösztöneinknek  kielégítést  s  enyhítést?  Bizonyára 
az  idealista  filozófiának  korifeusaitól,  tehát  Kanttól  vagy 
a  költö-filozófus  pantheistáktól. 

Valóban  a  modern  ideálizmus  egyik  hatalmas  árama 
teljesen  Kant  szubjektivizmusának  jegyében  törtet  előre 
s  midőn  az  ideálokat  akarja  a  phánomenonok  játszi 
világából  kimenteni,  az  ember  belsejébe  mutat.  Szereti 
a  szentírás  szavát  idézni,  mely  hirdeti,  hogy  a  „menny- 
ország bennetek  vagyon"  s  kap  rajta  s  dobolja,  hogy 
bizony  ott  van  s  hozzáteszi,  hogy  csak  is  ott  van  s 
megokolja,  mert  hát  hol  is  volna  másutt. 

Mennyországtok  s  összes  ideáljaitok  mind  ott  belül 
vannak ;  csakis  bennetek,  fölfogástok  s  lelkesüléstek  belső 
világában  bírnak  léttel  s  értékkel ;  többet  mondok  :  künn 
nincsenek.  Kerestek  mennyországot?  Az  csak  is  bennetek 
van.  Kerestek  Istent,  halhatatlanságot,  örök  életet?  .  .  . 
Kívül,  kívül  az  nincs!  De  hát  nem  elég,  hogy  bennetek  van? 

A  józan  ész  megdöbbenve  hallja  e  végzetes  distink- 
ciót, mely  a  belső  s  a  külső  világ  közé  a  valóság  határ- 
vonalát vonja.  E  határvonalon  belül  van  a  belső  világ; 
ott  van  a  képzelődés,  a  vágyak,  a  remények  ködös  fata- 
morgánás,  délibábos  világa ;  mi  alakítjuk,  mi  színezzük ; 
s  mi  van  kívül?  S  ha  meghalunk,  mi  lesz  akkor  a  képzelet 
világából  ? 

Még  a  protestáns  theologia  is  ráment  erre  a  lépre. 
Rálépett    erre  az    ideálisan    szűk  ösvényre  s  nem    vette 

észre,  hogy  ez  az  út  a  hitnek  s  az  ideáloknak  vesztőhelyére 
vezet.  Nem  theologiisok,  hanem  szemfényvesztők  járhat- 
nak csak  rajta,  vagy  mondjuk,  gyönge  eml)erek,  kik 
ellenmondást  konstatálnak  a  reális  s  az  ideális  világ  közt 
s  ez  ellenmondásból  ideáljaikkal  a  szubjektív  érzések 
meleg,  de  szerintük  is  teljesen  megbizhatlan  világába 
menekülnek.  Ott  biztonságban  érzik  magukat,  mert  érvük 
minden  nehézséget  leteremt,  az  az  érv,  hogy  „én  igy 
érzek." 

Mi  lesz  a  theologiából,  ha  ez  útra  lép '.'  Elvész  reális 
értéke ;  igazságaiból  eszmék  válnak,  melyeket  bizonyí- 
tani fölösleges  s  nem  is  lehet.  Ha  az  igazság  csak  az, 
amit  szeminel  látni,  tapintani,  mérni  lehet ;  ha  az  érzéki 
tapasztalat  adatain  épül  föl  a  tudomány  temploma, 
akkor  abban  Istennek,  léleknek,  szabadakaratnak,  hal- 
hatatlanságnak nincs  helye ;  akkor  az  ideálok  nem  fér- 
nek bele  e  tudománynak  keretébe. 

Mindezt  megdöbbentő  őszinteséggel  mondja  ki  Har- 
nack :  „Wir  vermögen  unsere  raumzeitlichen  Erkennt- 
nisse  mit  dem  Inhalt  unseres  Innenlebens  nicht  in  die 
Einheit  einer  Weltanschauung  zu  bringen.  Nur  in  dem 
Frieden  Gottes,  der  höher  ist  als  allé  Vernunft,  ahnen 
wir  diese  Einheit."  (Wesen  des  Christenthums  95.  1.) 
íme  az  ideálok  ellenkezése  a  tudománnyal  I  S  ismét : 
„Alles  religiöse  ist,  gemessen  an  der  sinnlichen  Erfah- 
rung  und  dem  exakten  Wissen,  paradox;  es  wird  hier 
ein  Element  eingeführt  und  für  dar  wichtigste  erklárt 
(pl.  Isten,  lélek,  kegyelem,  halhatatlanság,  örök  élet), 
welches  den  Sinnen  gar  nicht  erscheint  und  dem  That- 
bestand  der  Dinge  in's  Gesicht  schlágt."  (44.  lapon). 

S  mi  sors  éri  akkor  az  ideált  \'  „Eloszlik  mint  a 
buborék,  s  marad,  mi  volt,  a  puszta  lég."  Igazak-e,  valók-e 
azok  az  ideáloké  Nem  illuziók-e,  mint  himes  képzetek, 
mint  édes  álmok?  Ne  kérdezd,  hogy  valók-e?  Légy 
hős !  Légy  bátor  s  vedd  őket  úgy,  mintha  valók  volná- 
nak s  akkor  érezni  fogod,  hogy  a  mennyország  van 
benned  s  az  Isten  van  veled. 

így  foszlik  szét  az  ideállal  a  mennyország,  a  lélek, 
a  halhatatlanság,  s  az  ideális  irányzatokba  belehajszolt 
ember  az  emausi  tanítványok  szavait  ismételheti :  nos 
autem  sperabamus  .  .  .,  s  fájdalommal  tapasztalja,  hogy 
ez  az  ideálizmus  maga  töri  össze  az  ideálokat. 

„Átkozott  füozófok",  kiáltják  erre  Hart  és  társai. 

„Átkozott  tudomány",  kiáltja  Raoul  Francé. 

„Átkozott  scientia,  mely  a  sapientiát  száműzi'  ki- 
áltják Scotus  Erigena  óta  az  életbölcsek. 

„Félre  veletek,  kik  megmérgeztétek  a  lélek  forrá- 
sait ;  takarodjatok !  Te  pedig  szenvedő  emberiség,  hall- 
gass ránk !  Éljetek,  fejlődjetek,  töltekezzetek !  Gondola- 
taitokból ne  fonjatok  magatoknak  töviskoszorút !  Ne 
kutassátok  az  életet,  hanem  szeressétek  s  élvezzétek!" 
„Lébe  dich  und  dein  Lében."  Ne  boncoljátok  szét  a 
virágot,  hanem  éljetek  úgy,  mint  az.  Tanuljatok  tőle. 
A  virág  nem  tudja,  hogy  gyönyörködtök-e  szinein,  vagy 
rá  nem  hederitve  toporzékoltok  el  mellette ;  nem  törő- 
dik veletek ;  feslik,  pompázik,  illatozik ;  ti  is  úgy  tegye- 
tek !  Szívjátok  magatokba  az  életet  s  az  illatot,  s  ragyog- 
jon föl  lelketeken  a  virág  szépségének  ihlete.  A  nap 
ragyog,  felhőket  tornyosit,  villámokat  tüzesit,  szőlőt  érlel, 
epret,  barackot  zamatosit.  Nem  tud  róla,  hogy  mennyi 
áldás  áramlik  sugarainak  rezgő  hullámain  a  földre ; 
nem  is  kell  azt  tudnia ;  elég  hogy  minden  virágos  s 
illatos,  hova  sugara  ér !  Elet !  élet !  ez  legyen  evangé- 
liumotok!  Hiszen  az  Úr  is  mondta:  „Én  vagyok  az 
élet."  Mi  vagy  Te  Úr,  Te  Minden?  Mi  vagy?  Mi  a  te 
neved?  Elet.  Mit  hoztál  nekünk?  Mit  akarsz  tőlünk? 
„Azért  jöttem,  hogy  gazdagabb,  bőségesebb  életetek 
legyen." 

Milyen  kedves  szirén-hangok  ezek !  Kinek  ne  tet- 
szenének? „Lébe  dich  und  dein  Lében;  erfülle  dein 
Wesen"  s  prófétai  ihletséggel  mutatnak  az  ideálra  .  .  . 
az  édes,  a  boldog  életre !  Legyen  örömünk  az  életen ! 
Teljünk  el  élvezettel  minden  fűszál,  ininden  szin  és 
hang  fölött.  Pihenjünk    meg  a  természet  kebelén,  reng- 


78 


jünk  rajta,  mert  mi  vagyunk  virága  s  gyümölcse.  Erez- 
zük s  élvezzük  az  élet  hullámzását;  merengjünk  az 
életnek  csodálatos  kiáradásain  s  nézzük  tüneteit  mint 
a  végtelennek  álmait.  Fejtsük  ki  magunkban  a  nemes, 
a  fenkölt  gondolkozás  és  érzés  hatalmát!  Ébresszük  föl 
a  természet  pompáját  önmagunkban  öntudatra,  a  bol- 
dogság öntudatára. 

Ugv-e  ez  is  ideál '.'  Hogvne  volna.  De  hánvnak  ? 
Csak  azoknak,  kik  poétikus,  indiai  önfeledésben  tölthetik 
napjaikat.  Mindez  ideálok  erős,  boldog,  független  indi- 
viduumokat sürgetnek.  A  hóditó,  igézetes  vonás  rajtuk 
az  erőteljes  individualitás.  Ajkukról  egy  szózat  hallat- 
szik :  légy  Apolló,  légy  Héra  I 

S  mit  csináljunk  a  tömegekkel,  kik  Apollók  és 
Hérák  nem  lehetnek?  Hagyjátok  el,  ne  zavarjátok  a 
hatalom  álmait  ily  csúnya  reális  képekkel  I  Ideálok  nem 
a  tömegeknek,  hanem  a  sors  választottainak  valók  I 
Örüljünk,  hogy  mások  nyakán  ülhetünk,  hogy  pedig 
azok  ott  lent  nyögnek  és  sirnak,  azt  bizzuk  rájuk;  az 
az  ő  dolguk. 

íme  az  erős,  az  imperiális  individuum,  mely  élet- 
kedvtől s  erőtől  duzzad ! 

Bár  az  volna !  Ne  bízzatok  benne !  Nézzétek,  hogy 
mivé  foszlik  az  erős,  független  individualitás  álma  a 
sors  választottjainak  legtöbbjében'?  Merő,  tisztátlan,  érzéki 
élvezetté,  melyet  az  abszint-pohár  s  a  revolver  keretez.  A 
kultur-emberen  győz  az  állat,  ,,das  unausrottbare  Tier." 

0  homo  europaeus !  én  értem  kínodat.  Miért  nem 
születtél  chinainak,  miért  nem  passziv  hindu  kontem- 
plátornak?  Minek  jöttél  Európába,  a  nagy  türelmes, 
csendes  Ázsiának  e  geográfiai  foszlányára,  hogy  itt  láz 
gyötörje  agy  velődet  s  öntudatod  kinokra  ébredjen  \'  Itt 
Isten,  itt  alkotó,  itt  művész  akartál  lenni,  s  ördög,  rom- 
boló kontár  lettél,  s  teremtettél  ideálokat,  melyek  gyöt- 
relmeidet nem  enyhítik ! 

0  homo  europaeus !  Értsük  meg  egymást  s  egyez- 
zünk meg !  Abban  a  nemes,  a  művészetért  lángoló  iránv- 

zatban  sok  szép  vonást  látunk  s  mi  vagyunk  az  elsők, 
kik  azokat  méltányoljuk.  Az  erős  individuum  az  a  mi 
ideálunk  is,  bár  a  testvériség  szeretete  a  mi  első,  imá- 
dandó testvérünk  öröksége.  Harmóniát,  békét,  boldog 
életet  mi  is  áhítozunk ;  mi  is  ez  eleven  forrásokat  keres- 
sük, melyekből  életet  ihatunk.  A  természet  nekünk  is 
kedves ;  minden  vonásán,  rajzán,  szinén  gyönyörködünk 
s  ugy  szivjuk  magunkba  benyomásait  mint  az  édes 
mézet.  De  az  útirányban  eltérünk,  ideáljaink  másfelé 
terelnek. 

„Elet,  élet."  Mi  is  ezt  mondjuk;  ez  tulajdonkép  a 
mi  evangéliumunk.  De  mi  ezt  az  evangéliumot  tetté 
váltjuk  az  által,  hogy  az  ideálizmust  valóságnak  s  nem 
érzelgésnek  nézzük.  Mi  nem  csak  azt  mondjuk,  hogy 
„Vissza  az  ideálizmushoz",  s  még  kevésbé  hirdetjük: 
„travailler  sans  raisonner",  „éljünk  s  ne  okoskodjunk"  ; 
ezt  Voltaire  mondotta  desperációjában.  Nekünk  ez  nem 
elég.  Mi  értelmesek  és  idealisták  vagyunk  egy  személy- 
ben. Mi  azt  mondjuk:  „Vissza  a  valláshoz !  Éljen  az  élet 
és  a  gondolat!  Éljen  a  föld  és  az  ég!"  A  siron-inneni 
ideálok  gyöngeségek,  nincs  értékük ;  a  kultúra,  mely 
ezekkel  a  földizü  ideálokkal  dolgozik,  felhőkre  épit  s  ki 
nem  elégít.  Menekülnünk  kell  tehát  azokhoz  az  ideálok- 
hoz, melyek  siron-innen  s  siron-túl  érvényesülnek.  Csak 
ezek  azok  a  hatalmak,  melyek  életet  hordozhatnak,  lelket 
kitölthetnek,  ösztöneinket  csitithatják.  Ezek  azok  a  szu- 
verén hatalmasságok,  melyek  az  életet  nem  metszik  át 
a  sirnak  árkával ;  az  ő  jegyük  alatt  a  földi  s  az  égi  lét, 
az  élet  s  az  örök  élet  egy  áram,  egy  lendület,  mint  a 
gyökér  s  a  virág  is  egy  s  nem  kettő.  Nem  két  lét,  nem 
két  élet,  hanem  egy,  egyetlen,  egységes  áramlat.  Nunc 
per  speculum  et  in  aenigmate,  tunc  facie  ad  faciem ! 
Most  hajnal  van  és  pirkadás,  azután  ragyogó  napvilág 
lesz !  Most  álcák  és  tökéletlen  alakok  vagyunk,  azután 
fejlett,  tökéletes,  szárnyaló  lelkek  leszünk.  Ne  mondjá- 
tok, hogy  ez  lehetetlenség!  Vegyetek  kézbe  februárban 
egy  tulipán-gumót,  májusban  szedjetek  le  az  eresz  alól 

eg}'^  álca-gubót ;  nézzétek  meg  jól !  Ugy-e,  ezek  nem 
maradnak  meg  igy "!  Nem  ;  hiszen  ez  észszerűtlen,  csúnya, 
buta  lét  volna !  Nos  ?  Valamennyi  nemes  ösztönötök 
mind  transcendentális,  mind  a  halhatatlanságba  van  iga- 
zitva;  hát  nem  érzitek-e,  hogy  befejezetlen,  fejlődésben 
levő  teremtmények  vagytok? 

Ha  szivetek,  ha  ösztöneitek,  ha  eszetek  szavára 
hallgattok,  mind  beismeritek,  hogy  nektek  a  föld,  a  világ, 
a  siron-inneni  lét  nem  elég.  Csak  ha  az  utcák  szenve- 
délye, csak  ha  a  nemtelen  ösztönök  gőze  száll  lelke- 
tekre, —  csak  ha  auktoritásokra  hagyatkoztok,  melyek 
mind  vagy  vakmerően  merednek  l)ele  a  tagadás  éjjébe, 
vagy  lármával  siketitik  egymást  s  fojtják  el  magukban 
a  jobb  érzést :  csak  akkor  veszitek  rá  lelketeket  arra  a 
másik  hitvallásra,  hogy  én  hiszem,  hogy  nincs  örök  élet. 

Ez  is  egy  actus  fidei !  Kietlen,  buta,  hideg !  S  miféle 
tekintélyekre  támaszkodik?  Olyanokra,  melyek  nem 
tudnak,  nem  látnak,  hanem  azt  mondják :  gondolom, 
hogy  nincs  örök  élet. 

0  ti  szegény  bölcsek  !  Gyönyörű  a  ti  koponyátok 
inventáriuma !  Ez  az  inventárium  igy  szól :  én  hiszem, 
hogy  nincs  örök  élet,  mert  mások  azt  gondolják,  hogy 
nincs. 

S  ezt  is  filozófiának  hivják? 

Mégis  csak  jó  cimet  adott  Marx  Károly  a  maga 
könyvének:  .,Das  Elend  der  Philosophie  I"  No  ezzel  a 
hajótörött  filozófiával  szemben  ismételhetjük  méltán 
Geibel  szavait : 

Studiere  nur  und  raste  nie ; 

Du  kommst  nicht  weit  mit  deinen  Schlüssen. 

Das  ist  das  Ende  der  Philosophie, 

Zu  wissen,  dass  wir  glauben  müssen ! 


XI. 
Az  eszmék  esélyei. 

Föl  akarom  most  érteni  a  modern  ember  pszicho- 
lógiáját, mely  a  kereszténységgel  szemben  új  elhelyez- 
kedést keres. 

Ez  a  pszichológia  őserdő ;  vannak  uralkodó  eszméi, 
irányzatai,  ellenszenvei ;  vannak  hagyományai ;  van  át- 
örökölt terheltsége ;  mindenekelőtt  pedig  van  története, 
mert  ez  a  pszichológia  is  lett ;  befolyással  birt  reá  sok 
századnak  élete. 

Ne  haragudjunk  rá,  hanem  értsük  meg.  Ne  hara- 
gudjunk rá  támadó  ingerlékenységeért  vagy  tompa  érzé- 
ketlenségeért;  tartsuk  inkább  szem  előtt,  hogy  ritka  az 
a  lélek,  mely  sima  tükör;  a  legtöbbje  domború  tükör; 
képeik,  melyeket  vetitenek,  torzképek  s  azokért  lelkesülnie 
senkinek  sem  lehet.  Igaz,  hogy  jó  volna,  ha  minden  ember 
egységes,  harmonikus  képben  foglalná  össze  a  világot, 
de  mikor  a  művész,  a  lélek  elfogult,  ügyetlen,  szeszé- 
lyes s  mindent  összefoglalva  szerencsétlen,  ki  tehet  róla, 
hogy  műve  nem  sikerül. 

S  nemcsak  hogy  torzit,   hanem    hamisan  is  szinez. 

A  színeket  az  uralkodó  eszmék  s  az  azok  nyomá- 
ban járó  érzületek  adják.  Az  egyes  korszakoknak  más- 
más uralkodó  eszméik  vannak,  melyeket  ha  sikerülne 
találóan  szimbolizálni,  minden  korszakot  egy-egy  ember- 
arc képviselne ;  tipikus  fejek  sajátos  kifejezéssel,  sok 
szenvedéllyel.  Ez  eszmék  váltakozásának  törvényét  mi 
most  nem  kutatjuk;  elég  azt  tudnunk,  hogy  az  eszmék 
váltakoznak,  fölküzködnek,  uralkodnak,  azután    hanyat- 

lanak  s  lealkonyodnak,  régi  egyptomi  dinasztiákhoz  s 
modern  parvenu-családokhoz  hasonlóan. 

Az  uralkodó  eszmék  mint  vívmányok,  mint  reak- 
ciók,^mint  intuíciók,  mint  remények  s  törekvések  jelent- 
keznek a  történelemben.  Egy-egy  fölfödözés,  amilyen  a 
gravitáció  törvényének  vagy  az  új  világnak,  Amerikának 
fölfödözése,  a  papir-  vagy  a  könyvnyomtatás  föltalálása, 
lángba  boritja  a  szellemi  világot ;  egy-egy  szerencsés 
irán3'zat  a  művészetben  vagy  a  technikai  fejlődésben  vér- 
mes reményekbe  ringatja  bele  a  közérdeklődést ;  azután 
ismét  intuició-szerű  gondolat,  amilyen  pl.  az  evolúció, 
lefogja  az  emberi  szellem  összes  erőit  s  királynéjának 
csap  föl.  E  vezető  gondolatoknak  hatása  meglátszik 
azután  mindenen  :  irodalmon,  művészeten,  Ízlésen,  poli- 
tikán, kiváltkép  a  közérzésen.  Az  appercepció  törvényénél 
fogva  az  uralkodó  irányzat  fásulttá  s  érzéketlenné  teszi 
a  lelkeket  más  irányzatok  iránt ;  különös  hangulatokat, 
szimpátiákat  és  antipatiákat  támaszt.  Mialatt  a  közérdek- 
lődés az  uralkodó  gondolatnak  és  érzésnek  tág  ország- 
útján jár,  addig  a  gondolatvilág  más  vidékei  elhagyatott 
pusztaságokhoz  hasonlítanak ;  útjaikon  fű  nő  s  csak 
archaeologusok  járnak  rajtuk.  Ha  beszélnek  is  róluk, 
érzést  s  lelkesülést  nem  váltanak  ki ;  valami  érthetetlen, 
sajátos  nehézkesség  jellemzi  gondolatvilágukat.  Nem  a 
szavakon  múlik,  nem  a  mondatalkotáson,  nem  az  alany 
és  állítmány  száraz  összefűzésén  vagy  elválasztásán,  ha- 
nem az  egész  fölfogáson ;  nincs  lélek,  nincs  szellem, 
nincs  érdeklődés  s  lelkesülés  hozzá ;  más  a  divat. 

De  azért  mindezekben  a  változatokban  az  emberi 
szellem  mégis  mindig  jót  akar,  mindig  egyet  akar :  bol- 
dogulni akar  s  a  lét  harmóniájának  fölértésére  törekszik. 
„Zu  schauen  und  zu  wissen,  zu  bilden  und  zu  gestalten" 
ez  az  ő  programmja.  Ismereteit,  nézeteit,  tapasztalatait, 
vágyait,  érzéseit,  reményeit  ...  ezt  a  belső  nagy  világot 
harmóniába  akarja  hozni  a  külsővel.  Egyre  épit  s  egyre 
rombol,  mert  a  világ  fejlik.  Alattunk,  körülöttünk,  fö- 
löttünk a  tünemények  folyama   siklik.    Új  ismeretek  új 

szisztémákra  kényszerítenek ;  új  átnézetek  új  összefogla- 
lásokat sürgetnek.  Minél  magasabbra  hágunk,  annál  tá- 
gabb perspektívák  nyitnak  s  minden  ily  új  meghágott 
magaslatnak  más  az  élete,  más  a  flórája.  Ez  újdonság- 
nak meleg  érintése  örömöt  s  élvezetet  ébreszt ;  az  élet- 
kedv lehelete  mint  a  tavasz  szellője  rügy  eket  s  bimbókat 
fakaszt.  Mit  csináljon  az  egyre  dagadó,  mélyedő  s  táguló 
világban  a  lélek,  az  a  lélek,  mely  csupa  ideg,  csupa 
érzék  és  feszültség'.^  Elragadtatással  szemléli  az  impo- 
záns valóságot  s  az  újdonság  benyomásai  alatt  sejtelmek 
szállják  őt  meg  a  még  föl  nem  födözött,  letakart  világról. 
Már  ujjai  közt  tartja  a  leplet,  a  még  nem  értett  való- 
ságnak fátyolát,  már  ráncigálja,  néha  úgy  tetszik  neki, 
hogy  már  le  is  ránthatná  s  szemébe  nézhetne  az  érde- 
kes, titokzatos  ismeretlennek. 

Ki  akarná  rossz  néven  venni  az  emberi  szellemnek, 
ha  e  benyomásoktól  megrendül  érzelmi  világa,  ha  a 
ragyogó  gondolatok  s  a  kápráztató  sejtelmek  magokkal 
ragadják,  mondjuk,  ha  szenved?  Az  iránytű  is  reszket, 
ha  villám-folyam  áramlik  el  mellette,  s  mi  az  iránytű  a 
lélek  érzékenységével  szemben,  mely  arra  született,  hogy 
értse  s  érezze  a  világot?  Ki  ne  értené,  ha  a  fölfogás  s 
az  érzés  millió  szinváltozatot  mutat  s  annak  következ- 
tében a  gondolatok  mint  az  egymásra  eső  .szinek  egy- 
mást oltják,  egymást  elváltoztatják  vagy  kigyújtják'? 

Ezekből  változik  el  a  lélek  érzülete  s  izlése ;  ezek 
behatásától  nyeri  kifejezését  arculata;  ezektől  lesz  finom, 
lelki  s  ideális,  vagy  durva,  nehézkes  és  önző.  Elragad- 
tatással nézem  e  tipikusan  alakított  s  bámulatosan  szí- 
nezett arcokat.  Egyik  az  égre  néz,  másik  a  földre  néz ; 
az  egyiknek  szemében  a  hit  világa,  a  másiknak  tekin- 
tetében a  tudás  sugara  tükrözik;  majd  a  hit,  majd  a 
tudás,  majd  az  ideális,  majd  a  reális  irányzat,  majd  az 
ég,  majd  a  föld  lesz  kulcsa  a  harmóniának ;  majd  a 
dedukció,  majd  az  indukció  lesz  módszere  a  kutatásnak. 
Egyszer  teljesen  neki  fekszik  a  lélek  a  földnek,  csak  ezt 
hajtogatja ;    ez  az  ő  zenéje  és  szemevilága ;    majd    ismét 

neki  lendül  az  égnek  s  a  föld  a  „vallis  lacrymarum" 
özvegységi  fátyolába  burkolózik. 

Hagyjuk  most  a  theoriát  s  térjünk  át  a  valóság 
szemléletére. 

Tekintsük  meg  csak  az  utóbbi  szíízadoknak  lelki 
világát,  hogy  fölfoghassuk  azt  az  elváltozást,  melyen  a 
gondolat  s  az  érzés  átesett,  s  azt  a  különböző  színezést, 
melyet  magára  öltött  történet,  tapasztalat,  élet. 

Valóban  mennyire  más  és  más  világok  azok,  melye- 
ket az  egymást  váltó  korszakok  fölfogása  és  érzése  vetit. 

A  renaissance-ban  a  természet  felé,  mondjuk  inkább 
a  „szép  föld"  felé  fordulnak  a  szellemek.  A  renaissance 
a  fölfödözések  korszaka,  melyben  új,  feledett,  elhanya- 
golt világot  találtak  föl !  A  középkori  keresztény  társa- 
dalom a  végtelen,  nagy  eszinék  benj'^omása  alatt  állt, 
mindent  csak  e  perspektíván  át  nézett  és  látott ;  láng- 
szellemei dolgoztak ;  óriási  munkában  egységes  kifejezést 
adtak  a  keresztény  gondolatoknak,  három  művet  állitva 
a  létbe :  a  művészet  terén  a  góth  dómokat  s  a  Divina 
Comoediát,  —  a  tudományban  a  Summa  theologicát,  — 
s  az  életben  a  keresztény  nyugat-európai  társadalmat. 
Ezek  művek,  melyeknek  súlya  alatt  görnyedezett  a  föld  ; 
nagyok,  impozánsak,  dicsőségükre  válnak  megterem- 
tőiknek. Az  a  néhány  század,  melynek  munkáját  rájuk 
fordították,  nem  elvesztett  idő,  hanem  nagyszerűen  ka- 
matoztatott napszám. 

Mikor  e  művek  elkészültek,  az  emberi  szellem  ki- 
fonta és  kiszőtte  összes  értelmi  tartalmát  s  mikor  már 
nem  pergett  az  orsója,  ölbe  tette  kezeit  s  szószátyárrá 
lett.  Szőrszálakat  hasogatott,  s  szavakat  hüvelyezett.  Ezt 
a  lélek  ki  nem  tartja  sokáig  ;  fölkelt  tehát  s  kutatni  kez- 
dett. A  középkori  gondolkozás  és  érzés  rétegei  alól  ki- 
ásta az  individuális  szellemek  világát. 

Ha  a  renaissancc-nak  filozófiai  hátterétől  elvonat- 
kozunk s  azt  csak  mint  irodalmi  és  művészeti  föllen- 
dülést tekintjük,  akkor  forrásaira  a  XIII.  század  végén 
akadunk. 

Ezt  a  föllendülést  a  természetnek  s  az  antik  világnak 
tanulmányozása  keltette.  Két  géniusz,  Giotto  és  Dante, 
fordult  a  természet  felé.  El  volt  mind  a  kettő  töltve 
hittel,  el  volt  töltve  az  evangélium  inspirációival  s  tisz- 
telettel a  nagy  keresztény  ideálok  iránt,  de  azért  azt  a 
másik  fonalat  is  kézbe  vették,  melyet  emberkéz  sodrott 
s  melyet  a  középkorban  elhanyagoltak,  fölvették  a  régi 
művészet  megszakadt  tradícióit.  Ők  alázatos  keresztény 
hivek  voltak,  de  szivükben  egyesitették  a  hitet  a  termé- 
szettel, az  eget  a  földdel,  a  kegyelmet  a  természetes 
erővel !  Találtak  e  harmóniában  annyi  szép,  fölséges  in- 
spirációt, annyi  alakitó  kiindulást,  hogy  beérték  vele. 

A  természetnek  a  kegyelemmel  való  párosítása  oly 
természetes,  oly  következetes,  mint  az  Istennek  két  egy- 
mást átkaroló  gondolata  s  mégis  óriási  fordulatot  jelent 
a  világ  felé. 

Tény,  hogy  a  középkor  elfordult  a  természettől  s  ez 
által  eldugultak  az  inspirációnak,  a  művészi  alakitásnak 
gazdag  forrásai;  a  szimbolizmus  túltengése  megmereví- 
tette az  alakítás  hajlékonyságát  s  hideg  jelleget  sütött  a 
művekre.  A  művészet  az  ideáktól  elfelejtette  az  alakot 
s  ügyetlen  s  alaktalan  lett ;  a  gondolat  kitekerte  a  szép- 
nek nyakát.  A  középkor  világa  is  kicsinyes  és  szűk  volt ; 
asztronómiájában  a  föld  központnak,  —  geográfiájában 
Európa  nagynak  érezte  magát. 

Ez  a  szűk  világ  azután  tágulni  kezdett;  a  sejtés  s 
a  kutatás  kiszélesítette  a  világ  határait  s  az  érdeklődést 
a  természet  felé  terelte. 

„Természet"  lett  a  jelszó.  A  természet  lett  az  em- 
berek szenvedélye;  mindenki  érte  lelkesült;  kutatni, 
élvezni,  nézni  akarta  őt.  Megmásszak  a  hegyeket,  —  kez- 
dik élvezni  a  szép  vidékeket,  —  észre  kezdik  venni  a 
színeket  s  a  vonalak  harmóniáját.  Petrarca  szerelmes 
Vaucluse-be  s  nem  fogy  ki  dicséretéből ;  kertje  oly  ked- 
ves neki,  mint  bibliothecája ;  nyomában  az  érzékkel  biró 
szellemek  mindenütt  szomjazó  lélekkel  jártak  s  a  termé- 
szettől közvetlen   inspirációkat  kértek.   A  kutatás  vágya 

és  sikerei  kritikusabbakká  is  tették  a  szellemeket  s  ellen- 
szenvet s  megvetést  támasztottak  bennük  a  középkori 
kritikátlan  hiszékenység  s  babonás  hajlandóságok  ellen. 
A  föltétlen  tisztelet  Aristoteles  és  Plinius  s  hasonló  te- 
kintélyek iránt  ellenszenvet  keltettek  bennük.  Nemcsak 
hogy  nem  rajongtak  értük,  hanem  a  hagyományos  meg- 
győződést sok  pontban  megtámadták  s  sürgették  a  kuta- 
tás s  a  kritika  szabadságát. 

Ez  a  fölfogás  akkor  közdivat  volt,  de  magában  véve 
kifogást  nem  érdemelt.  Hiszen  a  hit  járta  át  még  Petrar- 
cának s  társainak  életét ;  Petrarca  maga  minden  éjjel 
fölkel  imádkozni,  pénteken  csak  vizbe  mártott  kenyérrel 
él,  a  szent  Szüzet  kiválóan  tiszteli.  Később  lett  csak  a 
renaissance-ból  a  kereszténység  antithezise,  mikor  a  ter- 
mészet szeretetével  s  az  antik  formák  tiszteletével  a  po- 
gány eszme  is  átplántálódott  a  szivekbe  s  magából  az 
emberből  bálványt  csinált. 

Ha  a  renaissance  közvetlenül  akadt  volna  rá  a  ter- 
mészetre s  az  antik  művészethez  nem  jár  iskolába,  akkor 
meglehet,  hogy  a  szép  természetet,  a  szép  formát,  a 
szép  testet  nem  emancipálja  a  hitnek  s  a  léleknek  szol- 
gálata alól.  Minek  is  ezt  emancipálni  ?  Hiszen  Isten,  lélek 
született  urai  a  világnak  s  a  testnek.  Vagy  nem  ünnepli-e 
a  szentírás  a  természetet,  mielőtt  Aeneas  Silvius  leirta 
az  albánói  hegyeknek  s  Amiátának  kellemeit?  A  szép 
természet  szeretete  nem  töri  le  a  kegyelmet,  sem  a  ke- 
gyelem a  szép  s  nemes  természetet.  A  szellemi  szépnek 
s  az  örök  szeretetnek  fenve  nem  homálvosul  el  a  ter- 
meszelnek  szépségétől.  Bármily  nagy  gondolat  szebb 
mint  valamennyi  csillag  s  egy  Istentszerető  lélek  több 
mint  a  világ. 

A  baj  ott  rejlett,  hogy  a  szép  természetet  emelték 
kizárólagos  uralomra  s  a  szép  formák  kultuszával  együtt 
járt  a  régi  pogány  nézeteknek  föltámadása.  A  szép  ter- 
mészetnek tisztelete  ledér,  buja,  kéjvágyó,  erkölcstelen, 
hitetlen  világnézetbe  öltözködött.  A  szép  természet  meg- 
igézte az  embert  s  nem  emelte  őt  fel  az  Istenhez,  hanem 

maga  számára  foglalta  le  szeretetét  s  a  renaissance-ból 
a  szép  test  kultusza  lett. 

Az  új  ideál  azontúl  az  ember,  az  úr-ember,  aki  ki- 
kifejti erőit,  kialakítja  testét,  érvényesiti  tehetségeit  s . . . 
boldogul  ahogy  tud.  Boldogulását  önmagának  köszöni. 
Az  ösztön  az  erő,  a  géniusz  a  szerencse  ;  akinek  e  ket- 
tőből jutott,  az  számit,  a  többi  nyomorult  féreg.  Az  erős, 
tehetséges  lélek,  —  az  erős,  izmos,  egészséges,  edzett 
test,  —  az  erőteljes,  ösztönöktől  duzzadó  természet,  ezek 
teszik,  ezek  emelik  az  embert.  „Sequere  naturam",  ez 
lett  a  törvény.  A  .,natura"  pedig,  tudjuk,  tág  fogalom. 
Lehet  az  a  „natura"  ideális,  mely  ösztöneivel  a  túl- 
világba, a  halhatatlanságba  utal;  lehet  az  a  „natura"  a 
nemes,  elit-lelkeknek  ösztöne;  de  lehet,  hogy  a  „natura" 
alatt  az  alantjáró,  aljas  ösztönt  értik.  Ki  tehet  róla,  hogy 
a  renaissance  csakhamar  erre  az  útra  tért  s  a  „sequere 
naturam"  elvet  úgy  fordította  le:  tégy  amit  akarsz,  csak 
akarj  erősen.  Érvényesülj,  törekedjél  hatalomra,  szerezz 
pénzt,  sok  pénzt  .  .  .  s  a  törvény  után  ne  tudakozódjál ; 
hisz  a  törvény  te  magad  vagy. 

így  lett  az  ember  úrrá,  igy  lett  ő  minden  s  a  szép 
föld  s  a  szép  test  lett  gyönyörűsége. 

Az  ellentét  a  kereszténység  s  az  elpogányosodott 
renaissance  embere  közt  óriási ! 

A  középkori,  mélységes  keresztény  érzésben  a  világ, 
a  föld  elvész ;  renaissanceban  a  világ,  a  föld  minden. 
Nézni,  látni,  alakítani,  élvezni  a  világot ;  szerepelni,  élni ; 
erősnek,  hatalmasnak  lenni ;  ez  a  lelkek  vágya.  A  meta- 
fizika elhervad  az  ő  szemeikben,  nem  érdekli  őket.  Nem 
mintha  tagadták  volna,  de  nem  törődtek  vele.  A  föld 
vonzotta  őket  s  azt  akarták  meghódítani ;  az  eget  persze 
nem  tagadták,  de  könnyen  felejtették.  A  renaissance 
gyermekének  lelke  az  érzéki,  a  tüneményes  világon  reng 
s  ő  minden  csinja-binja  iránt  érdeklődik.  Kitágul  előtte 
a  világ ;  a  föld  gömbbé  lesz  s  a  csillagok  földekké.  A  föld 
nincs  már  titokzatos  rémekkel  körülvéve ;  az  Okeanosz 
folyó  tengerré  szélesbül  s  mélységeitől  nem  félnek  s  át- 

hajóznak  rajtuk.  Az  emelkedő  osztáhok  tele  vannak  ön- 
tudattal, duzzadnak  erőtől  s  tettvágytól  mint  a  tölgyek 
tavaszkor  az  élettől.  Aki  a  renaissance  korszellemének 
leheletétől  ébredezett,  hatalmat,  gazdagságot,  élvezetet 
szomjazott,  szabadabb  kialakulást  keres  s  azért  folyást 
enged  ösztöneinek  s  szenvedélyeinek.  Érzékeit  akarja 
kielégíteni  s  megittasul  a  világ  szemléletétől.  Azért  csupa 
szem  a  természet  iránt.  Lelkén  most  máskép  tükrözik  a 
csillag,  a  virág,  a  tenger,  az  ég ;  előbb  is  tükrözött,  de 
nem  méltatta,  nem  kutatta  színeiket ;  a  nagy  gondolatok 
lefoglalták  őt  s  csak  a  természetfeletti  égbe  nézett.  A  szent 
önmagába  nézett  s  az  Isten  országát  kereste  s  szerette ; 
a  renaissance  nem  nézett  önmagába :  neki  csak  a  kül- 
világ kellett ;  azon  függött,  abban  kívánt  érvényesülni. 
A  szent  lemondó  volt,  önzetlen,  áldozatkész  volt;  a  re- 
naissance gyermeke  erősen  arisztokratikus  hajlandóságú, 
skrupulusok  nélkül  s  végtelenül  önző.  Csak  a  nagyot,  a 
hatalmat,  a  nyilvánosságot,  a  közvetlenül  gyakorlatit  tisz- 
teli ;  azért  neki  piac,  óceán,  csatatér  kell ;  neki  diadal- 
menet, koszorú,  dicsőség  kell ;  fényről  s  pompáról  álmo- 
dik. A  szintéren  mindenütt  királyok,  hadvezérek,  hősök, 
fölfödözők,  hajósok,  művészek,  építészek,  konquistadorok, 
nagykereskedők,  patríciusok,  gavallérok  mozognak  ;  élni, 
hatalomban,  erőben  élni  s  élni  a  világot,  —  ez  a  jelszó. 

íme  az  ember  a  földszínen !  A  fellegekből  lejött  a 
földre.  íme  az  ember  mint  Úr  a  földön !  A  regnum  Dei 
helyett  a  regnum  mundi.  .,Die  mittelalterliche  Gottes- 
herrschaft  war  zu  einer  Diesseitsherrschaft  geworden.'" 
(Július  Hart,  Der  neue  Gott.  19  s  k.  I.) 

A  renaissance  vissza  akarta  hozni  az  embert  az 
égből  a  földre ;  meg  akarta  részegíteni  a  föld  szerelmé- 
vel, a  formák,  a  színek  szépségével ;  akarta,  hogy  itt 
merengjen  s  ne  ránduljon  át  egy  más  világba;  akarta, 
hogy  gyönyörködjék  a  természeten  és  sejtse  méh^ségeit. 
Mindenféle  változatban  nevelte  benne  a  világ  szeretetét, 
azt  a  szeretetet,  mely  feledi  az  Istent.  Fölléptette  a  ke- 
reszténységtől   idegenkedő    szellemet;    leült    a   görögök 

lábaihoz  s  hallgatta  Sophokles  kardalait;  a  klasszikus 
világra  mutatott  s  e  föltámasztott,  ragyogó  világ  szegé- 
nyesnek s  sötétnek  mutatta  neki  a  közelmúltnak  világát. 

Ez  az  ember  gyönyörködött  önmagában.  Az  erős 
invidualitás  lett  az  ő  eszménye  s  önmagában  akarta  látni 
a  szép  természetnek  fejét,  urát,  királyát,  virágát,  koszo- 
rúját. Át  akarta  fogni  értelmi  tekintetével  az  emberi 
ismeretek  világát;  amellett  ki  akart  tűnni  vívásban,  lo- 
vaglásban, birkózásban  és  labdázásban.  Enciklopédikus 
ismeretek  és  fmom  műveltség  által  lendületet  akart  adni 
szellemének,  föl  akarta  ébreszteni  valójának  energiáit  s 
harmonikusan  ki  akarta  fejleszteni  a  test  és  lélek  erőit. 

A  természetnek  e  kizárólagos  szeretetével  együtt  jár 
a  „tiszta  észnek"  szeretete  s  a  hajlam  a  természetnek  a 
természetfölöttitől  való  elválasztására.  „Je  pense  —  mon- 
datja Albertivel  a  renaissance  egyik  történetirója,  Jean 
Guiraud  —  qu'á  Dieu  dóit  étre  laissé  le  sóin  des  choses 
divines  et  que  les  humaines  seules  sönt  de  la  compe- 
tence  du  juge."  A  biró,  államférfiú,  a  polgár  ne  vegyen 
tekintetbe  „isteni",  természetfölötti  szempontokat,  hanem 
igazodjék  kizárólag  földi,  emberi  tekintetek  szerint. 

Ne  törődjék  az  erkölcstan  természetfölötti  törvé- 
nyeivel, viselkedjék  közönyösen  a  lelki  érdekek  iránt  s 
legyen  kizárólag  földi  javakra  s  ideiglenes  célokra  gondja. 
A  természetnek  kizárólagos  érvényesitéséből  szülemlett  a 
természetes  észnek  kizárólagos  fölmagasztaltatása  s  bizo- 
nyos apathia,  hogy  ne  mondjam,  bizonyos  ellenséges 
érzület  keletkezett  az  emberekben  a  hit  és  a  kinyilatkoz- 
tatás ellen.  Nem  lehet  az  máskép.  Ha  a  szubjektivizmus 
istenittetik,  —  ha  az  „ego",  az  erős,  a  kifejlett  s  önma- 
gában gyönyörködő  individuum  bálványoztatik,  akkor  a 
racionalizmus  lesz  a  divat  a  gondolat  világában  s  az  erős 
„ego"  foglalja  le  a  maga  számára  a  szabad  kutatásnak  s 
a  legfelsőbb  Ítélkezésnek  jogát. 

így  nézett  ki  a  renaissance  embere ;  dacos,  erősza- 
kos, kegyetlen,  öntelt,  egyoldalú,  vakmerő,  ábrándos, 
racionalista  s  naturalista  volt.  Szenvedélye  a  világnak  s 

az  énnek  szeretete  volt.  S  ez  a  pszichológia  a  mi  lelkünk 
terheltsége;  valamikép  magunkon  hordjuk  s  magunkkal 
visszük  a  lélek  e  százados  örökségét. 

Természetesen  a  renaissance  szenvedélye  sem  volt 
tartós.  Ez  a  láz  is  enyhült,  ez  a  tűz  is  lanyhult,  ez  a 
mozgékonyság  is  megmerevült  s  mikor  ez  megtörtént, 
ismét  fordult  a  világ. 

A  renaissance  erőteljes  kiindulása  kiadta  erejét  mint 
a  vándor,  miután  hosszú  utat  befutott  s  az  emberek  más 
kedvtelések  után  néztek. 

A  nagykereskedő  polgárságból  nagy  uraság,  a  kalan- 
dok után  vágyó  vállalkozókból  rest,  fáradt  emberek,  a 
művészekből  s  tudósokból  udvaroncok  lettek  s  a  renais- 
sancenek  klasszikus  életért  rajongó  társadalma  beevezett 
a  bürokrácia  lagunájába.  Az  erőteljes,  individuális  ki- 
kezdésekre  következett  az  előnyös  meghódolás  az  állam 
hatalma  s  a  király  fölsége  előtt.  A  királyból  Caesar  lett 
s  ez  a  klasszikus  eszme  elnyelte  a  többi  eszmét.  A  cae- 
sari  individuum  megsemmisítette  a  többi  individualizáló 
akarhatnámságot ! 

A  renaissance  öntelt,  Lands-Knecht-természetű,  füg- 
getlen érzelmű  embere  átvedlett  a  XVII.  századbeli  nagy- 
urak s  királyok  udvarában,  miután  az  utcáról,  a  piacról, 
az  óceánról  a  szalonokba  tért.  A  teremtő  géniusznak 
nagy  tekintélyű  versenytársa  támadt  a  mathematikában 
s  filozófiában.  A  teremtő  intuíció,  az  összegesitő  fantázia 
s  a  géniusz  törvénytalkotó  tettereje  mellé  egyenrangú 
versenytárs  gyanánt  állt  a  filozófia,  melynek  inspirációi 
Des  Cartesban,  New^tonban  s  Lebnitzban  ugyancsak 
különböznek  Thomas  More,  Erasmus,  Michel  Angelo, 
Schakespeare  géniuszától.  Ezek  a  fantáziának,  azok  a  szá- 
raz észnek  emberei ! 

Az  irodalom  is  urat  keresett!  Maecenások  szolgá- 
latába szegődött.  A  természetes  ragyogás  s  a  közvetlen 
természetes  szépség  helyett  hamis,  mesterkélt  pompába 
öltözött;  udvaronccá  lett.  Az  emberek  élete  külsőségessé, 
üressé  s  hiúvá  vált,  elvesztette  mozgékonyságát  s  meg- 

merevült,  mintha  maga  is  csak  számtani  képlet  lett 
volna,  s  minél  tovább  fejlett  a  szellemtelenség  irányában, 
annál  kiállhatatlanabb  hatalommá  növekedett  feje  fölött 
az  abszolutizmus  s  annál  terhesebbé  s  kietlenebbé  vált 
a  helyzet.  Soká  nyögött  ebbe  is  bele  az  ember,  de  végre 
is  elfordult  a  tövises,  terhes,  kinzó  léttől  s  megint  csak 
a  természet,  a  félreértett  természet  felé  fordult,  s  a  ter- 
mészetességben kereste  bajainak  orvosszerét. 

Most  is  természetet  s  nem  eget  szomjazott. 

De  a  XVIII.  század  nem  a  renaissance  stílusában 
fogta  föl  a  természetet.  A  renaissanceban  a  természet 
szeretete  lázas,  erőszakos,  individuális  szenvedély,  mig  a 
XVIII.  században  lágy,  szociális  érzést  merítenek  belőle. 
A  nap-hősök,  a  Prométheuszok  törtető,  klasszikus  világa 
helyébe  idilli  jelenetek,  érzelgők  s  tilinkózó  pásztorjáté- 
kosok léptek.  Rousseau  idealizálta  a  természetet,  de  nem 
a  renaissance  stílusában.  Ez  is  föld-  és  világ-szeretet 
volt ;  de  nem  Leonardo  da  Vinci  föld-íze ;  ez  teljesen 
más  íz  volt.  A  XVIII.  század  természet-szeretetében  nem 
volt  meg  a  hősies  vonás,  hanem  nagy  adag  lemondással 
indult  a  világba. 

A  dolog  érthető.  A  kedélyek  diszgusztálva  voltak  s 
kiállhatatlan  ostobaságnak  tetszett  nekik  a  lélekre,  versre, 
művészetre,  fasorokra,  ruházatra  rákényszeritett  póz  és 
paróka ;  el  volt  csűrve-csavarva  a  világ ;  félre  tehát  ez 
ízetlen,  kiforgatott  természettel,  —  mondották  elkesere- 
dettségükben, —  szeressük  a  természetet.  Szeretetük  azon- 
ban érzelgéssé,  szavuk  ömlengéssé  lett.  Már  nem  akartak 
sakkot  s  lovagjátékokat,  hanem  csak  zálogot  játszani. 
A  hősök  levetették  a  páncélt,  a  rendek  a  kacagányt  s  a 
király  is  úgy  öltözködött  mint  a  polgár.  Lovagok  helyett 
nyárspolgárok,  konquistadorok  helyett  békés  családapák 
jelentek  meg  a  színen.  A  burzsoá  öntudata  duzzadt  a 
szabadság,  testvériség,  egyenlőség  eszméitől  s  várta,  hogy 
teljesen  polgárivá  váljék  a  világ.  A  század  magára  öltötte 
a  demokratikus  formákat  s  intézőül  a  harmadik  rendet 
emelte  föl  a  világ  színpadára.    A  harmadik   rend  intéz- 

kedett  is  ;  letörte  az  epikainak  tiszteletét  s  a  klasszicizmus 
helyett  a  természetességet  s  az  abszolutizmus  helyett  a 
néptömeget  emelte  a  trónra. 

Látjátok  a  hatás  s  visszahatás  játékát  az  emberiség 
életében '? !  Az  emberi  szellem  egy  irányban  kifejti  erőit, 
szétfejti  rügyeit,  bimbóit ;  azután  megfordul  mint  a  föl- 
futó inda.  A  lélek  is  sokféle  tehetségek  szöveté])ől  van 
kombinálva;  ő  is  a  lét  tengelyén  fölkúszik  még  pedig 
elcsavarodó  csiga-vonalakban,  majd  az  ég,  majd  a  föld 
felé,  majd  a  belső,  majd  a  külső  világ  felé,  majd  az  ana- 
lizis,  majd  a  szinthezis,  majd  az  idealizmus,  majd  a  rea- 
lizmus, majd  a  metafizika,  majd  az  esztétika  irányában ! 

A  renaissanceban  nagyot  csavarodott,  a  XVII.  szá- 
zadiján ismét  irányt  változtatott,  a  XYIII.  században  ismét 
elváltozott ;  akkor  rávágott  véres  pallosával  a  forradalom 
s  elcsititott  művészetet,  poezist,  gondolatvilágot,  hogy  a 
polgári  társadalom  kijózanodása  után,  ismét  ellentétek, 
kínok,  örömök  váltakozzanak  fölöttünk. 

S  most?  Most  a  játék  tovább  folyik;  de  ez  a  játék 
már  nem  történelem,  hanem  valóságos  élet  s  ép  azért 
minket  igen  nagyon  érdekel.  Érdeklődés,  sőt  izgatott 
kíváncsiság  az,  mellyel  e  korszak  ábrázatának  vonásait 
tüzetesen  akarjuk  figyelemre  venni.  Lázasan  kutatjuk, 
hogy  miféle  gondolatok  járnak  e  modern  fejben,  miféle 
érzelmek  gyúlnak  s  halaványulnak  el  ez  arcon,  miféle 
idegrángatódzásoktól  vonaglik  ez  ajk '? 

Modern  ember,  mondd  meg  nekem,  mi  a  te  remé- 
nyed, érdeked,  irányod,  hogy  megmondhassam  neked, 
hogy  mi  legyen  hited.  Annyit  tévedtél,  vergődtél,  ke- 
seregtél, remélhetőleg  okultál  is,  mondd  meg  hát,  hogy 
mire  szántad  el  magadat?  Föl  vagy  le? 

Egy  szó  mint  száz ;  a  modern  ember  reménye,  sze- 
relme, érdeke,  iránya  megint  csak  a  világ,  a  föld,  „der 
Erdensinn"  ;  ő  szerelmes  a  világba  s  aki  hozzá  közele- 
dik, az  ezt  a  kedvenc  gondolatát  ne  bántsa,  ez  ideálját 
ne  vesse  meg. 

Jól  van.   Nem   bántani,   hanem   kérdezni   akarjuk; 

melyik  az  a  szép  világ,  melybe  a  modern  ember  re- 
ményét veti? 

Két  modern  ember  van :  a  szenvedő  s  az  élvező 
ember ;  az  emelkedő  rétegek  s  az  uralkodó  osztályok 
tipusa  s  természetesen  az  ő  világuk  is  más  és  más. 

A  szenvedő  s  a  reménykedő  világ  jelenleg  új  világ- 
teremtő hatalomnak  oltalma  alá  vonul,  s  ez  a  gazdasági 
hatalom.  Ez  az  emelkedő  osztály  azt  gondolja,  hogy  eddig 
az  ideológia  sajátos  törvényszerűségével  váltakoztak  a 
korszakok  ideáljai,  anélkül,  hogy  ezt  a  törvényt  ismerték, 
következőleg  a  fejlődést  irányították  volna.  Eddig  a  nem- 
zedékek nem  tudták,  hogy  az  életet  tulajdonkép  mi  moz- 
gatja s  a  társadalmi  alakulásokat  mi  intézi.  Ezt  azért  nem 
tudták,  mert  a  nemzetgazdaság  titkaiba  nem  hatolhattak. 
Gondolták,  hogy  a  haladásnak  útjait  az  eszmék  jelölik  ki 
s  hogy  a  fejlődés  törvényei  az  ideológiában  gyökereznek. 
De  mindig  azon  vették  magukat  észre,  hogy  valami  titok- 
zatos kisértet,  mely  körülöttük  settenkedik,  kiüti  kezük- 
ből a  kész  rendet ;  ez  a  gonosz  démon  a  gazdasági  élet 
volt.  (3k  erre  a  hatalomra  nem  fektettek  nagy  súlyt,  s 
azt  gondolták,  hogy  az  eszmék  szerint  s  nem  pedig  a 
munka  s  termelés  módja  szerint  alakul  a  világ. 

De  most  megkerült  végre-valahára  az  emberi  élet- 
nek s  a  társadalmi  alakulásoknak  kulcsa;  a  termelés  mód- 
jában fölfedezték  az  élet  lenditő  kerekét  s  a  társadalom 
alakitó  elvét.  Ez  teremti  meg  a  társadalom  alkotó  ré- 
szeit :  munkást,  polgárt,  iparost,  földbirtokost,  napszá- 
most, összes  fény- s  árnyoldalaikkal.  Vallás,  erkölcs,  jog, 
művészet  az  mind  ideológia,  fogalmi  atmoszféra,  mely 
nem  egyéb,  mint  a  gazdasági  életnek  vetülete.  Nincs  hát 
már  nehézség  a  boldog  világnak  megteremtésében;  értjük 
nyitját  s  mihelyt  birtokba  vesszük  a  teremtést  s  meg- 
reformáljuk azt  a  szociáldemokráciának  programmja  sze- 
rint, meg  lesz  a  boldog  élet  a  földön,  az  igazán  emberi 
természetes  élet,  melynek  meg  fog  felelni  a  természetes 
érzés,  a  természetes  erkölcs,  az  igazán  emberi  vallás, 
emberi  költészet,  jog  és  művészet. 


V 


94 

Ez  az  igazi  tudás,  az  igazi  látás !  Az  úgynevezett  his- 
torikus materializmus  tárja  föl  előttünk  az  em])eri  életnek 
valódi  képét,  az  érti  át  az  emberi  természetet,  társadal- 
mat s  életet;  „als  ein  Ganzes  liegt  die  Welt  vor  ihr." 

így  gondolkoznak  a  szociáldemokrácia  bölcsei. 

Igen,  egész  s  egy  az  ő  kezükben  a  világ.  A  keresz- 
tény világnézetet,  mely  különböztet  anyag  és  szellem, 
test  és  lélek  közt,  azt  megvetik.  Nincs  két  dolog ;  ami 
kettőnek  látszik,  az  egy.  A  növény  is  a  földből  nő  ki  s 
a  napsugárban  fejti  ki  szirmait ;  de  azért  összes  l)ája, 
alakja,  illata  mégis  csak  a  gyökérből  van  ;  úgy  a  társa- 
dalom is  az  emberi  életnek  komplikált  báj-  és  illat-teljes 
virága;  szellem  és  költészet  színezi;  de  azért  összes  bája, 
illata,  ereje,  mondjuk  szelleme,  az  anyagi  létből  való. 
A  régi  ideológia  ezeket  az  öntudati  állapotokat  különálló 
okra,  az  úgynevezett  lélekre  vezette  vissza ;  az  új  ideo- 
lógia ezt  nem  teszi,  hanem  a  szellemet  az  anyagi  lét 
funkciójának  veszi.  A  régi  ideológia  tele  volt  titkokkal ; 
árnyékában  jól  megtermett  a  miszticizmus ;  az  új  ideo- 
lógia föltárja  a  miszticizmus  forrásait,  melyek  a  meg 
nem  értett  világból,  a  tévesen  gondolkozó,  a  magamagát 
agyongyötrő  embernek  világából  fakadtak.  A  miszticiz- 
musnak álmában  ringatódzó  embert  fölkelti  az  igaz  tu- 
dásra ;  „ébredj,  —  azt  kiáltja  feléje,  —  ébredj,  láss  s  intéz- 
kedjél! Nem  lesz  már  titok,  nem  lesz  fájdalom  a  földön! 
Mennyország  nincs,  de  boldogságot  Ígérhetek  neked  itt 
a  földön!"  S  mi  az  a  boldogság'.'  „Man  erwartet  ein 
neues,  natürliches,  harmonisches  „Erdensein",  mit  einem 
wenn  nicht  hell  leuchtenden,  doch  sicheren  Glück ;  ein 
neues  Lében  des  gesellschaftlichen,  moralischen  Men- 
schenwesens."  (H.  Roland-Holst,  Der  Misticizmus  in  der 
neueren  Litteratur.  Neue  Zeit.  1901—2.  I.  B.  13.  H.  396.) 

íme  a  szenvedő,  a  reménykedő,  az  elégületlen  mo- 
dern ember  világa ;  föld,  föld,  szép  föld,  boldog  élet  a 
földön  ...  ez  az  ő  álma ! 

S  hogy  ez  álomból  valóság  legyen,  megfeszül;  karjai 
duzzadnak  erőtől  s  munka  által  meg  akarja    hódítani  a 

kapitalizmustól  bitorolt  földet.  Praktikus  irányban  halad 
s  nem  törődik  semmiféle  metafizikával.  A  világot  mint 
érzékei  alá  eső  valóságot  fogja  föl  s  elvonatkozik  min- 
den filozofáló  kérdéstől.  Nem  becsül  mást,  mint  az  élet- 
kellemet. Énekei  a  munkának  himnuszai.  A  nagy  vív- 
mányok lelkesítik ;  a  gépek  ütemszerü  zakatolása  az  ő 
harmóniája.  0  is  meg  akarja  hódítani  a  földet,  mint  a 
renaissance  embere ;  de  ez  az  ember  idealista  s  ariszto- 
krata volt ;  a  modern  világhóditó  nem  az.  0  reális  poli- 
tikus, reális  számitó,  reális  mérnök,  reális  gyáros,  reális 
munkás !  Ez  az  ember  is  erős,  vasember ;  de  nem  azért, 
mert  páncélba  öltözködik,  hanem,  mert  vasgépekkel  dol- 
gozik. Reszket  ütéseitől  a  hegyeknek  sziklafala ;  reng  a 
föld,  mikor  végig  dübörög  rajta.  Befogni  a  vizet,  a  vil- 
lámot, a  napsugárt,  a  tengert,  a  szelet!  S  lesz-c  mind- 
emellett vigaszunk'.'  Az  élet  praktikusa  ezt  nem  kérdezi. 
Nem  törődik  vele,  hogy  a  föld  egykor  kihűl,  a  szél  s  a 
tenger  elül,  a  napsugár  kialszik  ;  a  kultúra  elvész  ;  mind- 
ezzel nem  törődik  ;  neki  ez  metafizika  ;  neki  ez  mind  jövő 
s  nem  jelen,  már  pedig  neki  csak  a  jelen  iránt  van  ér- 
zéke;  „er  hat  den  Gegenwartssinn",  mondaná  Schoppen- 
hauer ;  ő  az  élet  zsidaja,  echt  szemita. 

Mennyi  kemény,  kegyetlen  vonás  van  ezen  a  mo- 
dern arcon !  Mennyi  elfojtott,  üldözött,  agyonkinzott  ér- 
zelem, —  mennyi  letorkolt  s  agyonhallgatott  kinos  aggo- 
dalom, —  mennyi  kiátkozott,  száműzött  s  egyre  vissza- 
térő gond  e  modern  szivben  s  lélekben !  Itt  egyensúly 
nem  lehet ;  nincs  is  ! 

Mihelyt  ez  a  durva,  nehézkes  s  késztetett  tipus  gon- 
dolkodóba esik,  azonnal  meglág3ul  s  kiverődik  rajta 
saját  megokolatlan  állapotának  kinja.  Látszólag  ugyan 
ez  az  erős  világhóditó  bonomiás  jókedvvel  néz  a  vi- 
lágba, de  kedélyvilágának  tőszomszédja  a  pesszimizmus. 
A  bizalomtól  duzzadó  s  öntelt  lélek  oly  könnyen  válik 
dekadenssé  s  pesszimistává,  mihelyt  feléje  száll  a  gon- 
dolat s  mihelyt  megrezzen  benne  a  természet  ösztö- 
neinek érzete. 

Lett  is  dekadens.  A  modern  világ  nagyrésze  az. 
Azok,  kik  az  életnek  napszámában  s  a  kenyérgondok 
igájában  nincsenek  lefogva,  a  vigasztalan,  szenvedő  lét- 
ből az  esztétikába  menekültek.  Üdülést  és  enyhet  a  szép- 
ben találtak.  Máshol  nem  kereshették.  Az  ő  világnézetük 
ugyanis  a  valóság  pusztaságában  biztató  perspektívákat 
nem  nyitott,  mialatt  az  esztétika  a  gyönyörűség  kertjeit 
varázsolta  eléjük.  Itt  találkoztak  megint  eszményekkel, 
itt  szellemdús  szép  típusokkal ;  itt  gerjedt  föl  bennük  az 
életnek  vágya  s  öröme  s  a  szépnek  élvezete  az  ő  belső 
világuknak  valósága  lett. 

Azonban  ez  a  világ,  az  esztétikának  ez  a  világa 
sem  lehet  elszigetelt  s  a  valóságos  világnak  panasza  és 
kinja  elől  el  nem  zárkózhatik  teljesen.  A  nagy,  való 
világnak  küzködő  és  szenvedő  eszményei  az  esztétikai 
eszményekhez  apellálnak,  mint  testvéreikhez  s  a  létnek 
kínját,  az  elégedetlen  szívnek  fájdalmát  keverik  az  élve- 
zetnek mézébe. 

Ez  antagonizmus  szüli  a  romantikusokat,  a  Werthe- 
reket,  a  világfájdalom  áldozatait  I  Mások  elszántabbak  s 
moU-akkordok  helyett  a  satanizmus,  a  dámonizmus,  a 
titánok  harci  énekeire  zendítenek.  Immoralisták  jelennek 
meg  a  színen,  Goethe,  Byron,  Shelley  után  .  .  .  Friedrich 
Nietzsche!  Máshol  a  satanikusból  blazírt  kéjenc  válik, 
„der  stumpf  über  dem  Absynthglas  brütet.  Zwischen 
Absynth,  Ópium  und  Morphium  auf  der  einen  und  der 
Pistole  auf  der  anderen  Seite  verbringt  Werther  von  da 
an  seine  Tagé.  Zum  letzten  hat  er  gegriffen,  zum  Alko- 
hol, und  wüste  Visionen  der  Deliriumangst  steigen  vor 
ihm  auf."  (Július  Hart,  Der  Neue  Gott.  31.  1.)  Orgiákat 
ülni,  Istent,  törvényt  tagadni,  a  hit  romjain  bolyongni 
kétségbeesett  szivvel,  durrogni  a  nemi  ösztönök  kínjától 
s  állati,  kéjes  elragadtatásokat  végig  élvezni . . .  ime  ezek 
a  Decadence  ritmusai. 


XII. 
Az  esélyek  törvénye. 

De  legyen  ennyi  elég  a  modern  érzés  genealogiá- 
jái)ól !  Legyen  ennyi  elég  az  emberi  lelkesillések  s  elra- 
gadtatások tragédiájából ! 

Mennyi  gondolat  és  érzés  s  hányféle  gondolat  és 
érzés  járta  az  ember  lelki  világát.  S  ez  valamikor  mind 
modern  volt.  Ezek  a  vad,  torzonborz,  kemény,  majd 
megint  szentimentálisan  lágy,  ezek  a  szenvedélyesen 
lelkesülő  s  ördögileg  gyűlölő  lelkek,  mindenik  a  maga 
módja  szerint,  beleálltak  a  világba  s  nézték  s  tükröztet- 
ték magukon  a  csillagot,  a  virágot,  a  tengerfenék  életét 
s  a  zónák  geográfiáját,  a  történeti  korszakokat  s  a  val- 
lások és  filozófiák  járását,  a  tudomány  s  a  művészet 
váltakozásait  ....  mindegyik  a  maga  módja  szerint 
nézett  is,  látott  is.  Ugyan  mit  látott?  nem  volt  más  és 
más  képe  a  világról,  más  és  más  hozzáértése  s  hivatott- 
sága  a  nagy  föladatok  megoldására? 

Mindenesetre  volt  s  mi  ezen  okulunk,  hogy  ne 
váltakozó  nézetek  s  érzések  behatása  alatt,  hanem  objek- 
tív alapon  állva  Ítéljünk  az  emberről  s  az  embernek 
örök  érdekeiről. 

Rásegit  minket  erre  az  eszmék  esélyeinek  története, 
mert  végig  tekintve  a  küzdelmek  s  változatok,  az  egy- 
oldalúságok és  kizárólagosságok,  a  relativitások  ez  őser- 
dején, megértjük  az  emberi  pszichológiának  természetét, 
megértjük  a  modern  ember  hibáinak  s  tévedéseinek 
okát  s  egyszersmind  e  hibák  s  tévedések  legyőzésének 
módját. 

Ezek  után  én  tisztán  láthatom  a  modern  ember 
lelkületének  jellemző  vonásait  s  megértem  őt  érzéseiben 
s  nehézségeiben.  Megértem  őt  racionalizmusában  s  natu- 
lizmusában,  megértem  a  szép  földért,  a  földi  boldog- 
ságért való  rajongásában,  megértem  természetimádását 
s  hozzá  való  ragaszkodását  s  mikor  ezt  fölfogom,  látom 
azt  is,  hogy  mi  a  túlzott,  mi  a  beteges,  mi  az  egyoldalú 
e  lelkületben  s  úgy  nyúlhatok  hozzá,  hogy  ő  is  meg- 
érezze :  no  ez  ért  engem  s  épp  azért  nem  zárkózom  el 
előle. 

Ugyanis  a  pszichológiai  fejlődés  menetét  véve,  hár- 
mat konstatálhatunk : 

Először  azt,  hogy  az  emberi  szellem  váltakozva 
cik-cakban  halad,  mint  a  villám, 

másodszor  azt,  hogy  ez  egyoldalú  irányzatok  ellen- 
tétekké növekszenek, 

s  harmadszor,  hogy  a  modern  embernek  föladata 
ez  egyoldalúságokat   fölérteni  s   azáltal  azokat  legyőzni. 

Ezekről  kell  meggyőződnünk. 

S  az  elsőre  nézve :  honnan  az  emberi  szellemnek  az 
a  különböző  irányítása,  hogy  majd  a  földre,  majd  az 
égre,  majd  a  külvilágba,  majd  saját  én-jébe  néz?  Hogy 
majd  rombolni  kész,  majd  alkotni  vágyik?  Ez  onnan 
van,  mert  az  embernek  sokféle  tehetsége,  gondolkozásának 
pedig  két  iránya  van :  a  deduktív  s  az  induktív  irány, 
az  analysis  s  a  synthesis.  Ezeket  a  különböző  tehetsé- 
geket nem  kultiválja  egyformán,  hanem  majd  az  egyikét, 
majd  a  másikát  hanyagolja  el.  Az  élet  sorba  veszi  a 
tehetségeket  s  a  szellemnek  erőit  s  érvényesülésüknek 
irányait  s  ha  az  egyikre  ráunt,  átcsap  a  másikba.  Biz- 
tosra vehetjük,  hogy  a  jövendő  azokat  a  tehetségeket  s 
erőket  eleveníti  föl,  melyek  ez  idő  szerint  parlagon 
hevernek. 

A  váltakozó  korszakoknak  fiziognomiája  e  lelki 
folyamatot  tükrözteti ;  mert  amilyen  az  irány,  olyan  az 
érzés,  mely  kiverődik  az  egész  műveltségen,  életen,  diva- 
ton,   hajlamokon,    kedvteléseken,     művészeten,    Ízlésen. 

Eszerint  váltakoznak  optimisták,  pesszimisták,  misztiku- 
sok s  romantikusok,  —  eszerint  alakulnak  a  nemzedé- 
kek, hogy  erőszakosak  vagy  lágyak,  békések  vagy  türel- 
metlenek, idealisták  vagy  realisták.  így  támadnak  a 
renaissance-nak,  majd  megint  a  XVII.  és  XVIII.  század- 
nak tipusai,  az  egymást  váltó  századoknak  gyermekei, 
nemcsak  más-más  öltözettel,  divattal  s  játékkal,  hanem 
más-más  irányba  terelt  lelkülettel.  A  pesszimizmusnak 
korszakát  fölváltja  az  életöröm,  —  az  adatgyűjtés  kedv- 
telésére következik  az  ismeretek  filozofikus  átdolgozása, 
—  a  reális  gondolkozást  kicseréli  a  lelkesülésnek  s  az 
elragadtatásnak  állapota.  Egy  darabig  kritikus  lelkek 
voltunk,  szétszedtünk  s  lebontottunk  mindent ;  majd 
ismét  hozzáláttunk  az  építéshez  s  hitben  erős  leikekké 
válunk.  Egy  darabig  deduktívek,  majd  ismét  induktivek 
voltunk,  hogy  végre  az  intuicióban  legyen  örömünk. 
Egy  darabig  meghasonlottunk  s  kételyektől  elcsigázva 
s  idetova  hányatva  idegesek  és  lázasak  voltunk  :  később 
ismét  a  betegségből  föllábadt  embernek  nyugalmát  érez- 
zük s  érdeklődéssel  keressük  az  egyéniség  egységes  át- 
érzését, mely  minden  ismeretét  s  érzelmét,  élet-  és  világ- 
tapasztalatait egy  belsőleg  kikerekített,  ellentmondásoktól 
nem  zavart,  lelki  életbe  foglalja  össze  s  az  ismeretből 
életet  s  öntudatot  varázsol  elő. 

Ha  valaki  a  szellem  ez  ingadozásainak  azzal  akarná 
elejét  venni,  hogy  rendszert,  összefoglalást  nem  csinál, 
mig  a  teljes  igazságnak  birtokába  nem  jut,  az  lehetet- 
lenségen törné  a  fejét.  Hiába  várunk ;  a  tudomány  soha- 
sem lesz  készen.  Részletező  s  szétszedhető  s  ismét  ösz- 
szegesitő  munkája  egyre  folytatódik.  Ha  az  egész  igaz- 
ságra várunk,  hiába  várunk,  az  egészet  különben  is 
nem  a  tudomány,  hanem  a  tudást,  művészetet,  erköl- 
csöt s  vallást  összefoglaló  harmonikus  élet  adja. 

Azt  is  mondhatnám,  hogy  a  szellemi  élet  az  inga 
lengéséhez  hasonlít,  s  a  lélek  majd  a  külvilágba  leng 
ki,  majd  ismét  visszaleng  önmagába.  Majd  a  világ,  majd 
a  belső    élet    vonzza  őt.  Egyszer  a  világ    minden,  majd 

megint  az  én  a  minden.  A  mélységes,  keresztény  közép- 
korban a  világ  elvész  a  hittől ;  a  XVIII.  század  idealiz- 
musában a  világ  elvész  az  én-től.  A  renaissanceban  a 
világ,  a  föld,  az  a  minden,  melyben  a  szép,  élvezetes 
életnek  szinterét  látták,  mig  a  XVII.  század  mathema- 
tikusai  a  világban,  mint  a  szükségesség  s  a  mechanika 
csodamüvében  gyönyörködnek. 

íme  az  „én"  is  s  a  világ  is  különféle  alakot  ölt  az 
egymást  váltó  nemzedékek  szemeiben.  Más  a  szerepe  az 
„én"-nek  a  középkor  hitében  s  más  a  XVIIl.  század 
idealizmusában  ;  más  a  világ  szine  a  renaissance-ban  s 
más  a  XIX.  század  realizmusában.  Ez  a  váltakozás  rejti 
magában  a  föléledésnek  s  a  megújulásnak  titkát ;  ez  vet 
föl  más-más  megkapó  gondolatot,  mely  tündököl,  ragyog, 
kápráztat  s  máskép  láttatja  a  világot. 

Ezzel  elértünk  a  második  tételhez,  hogy  a  különb- 
ségek ellentétekké  élesednek. 

Más-más  korok  máskép  látják  a  világot. 

Máskép-e  ?  Igen ;  annyira  máskép,  hogy  itt  az  a 
más  és  más  már  ellentétté  élesedik  ki.  Az  ellentét  nincs 
meg  a  valóságban,  de  kialakul  az  ember  érzéseiben.  A 
lelkesülés,  a  hajlam,  a  rajongás  az  egyikért,  vakká,  sü- 
ketté teszi  hiveit  más  irányzatok  iránt  s  aki  vak  és  süket 
valamivel  szemben,  az  könnyen  tagadásba  veszi  azt. 

A  renaissance  embere  nem  tagadta  az  eget,  de  a 
föld  elkápráztatta  szemeit  s  úgy  tapadt  a  földhöz,  hogy 
könnyen  megfeledkezett  az  égről,  s  az  ellenszenv  révén 
pogánnyá  s  Krisztustagadóvá  lett.  A  hitetlenség  nem 
tartozik  a  renaissance-hoz  ;  semmi  köze  hozzá  ;  de  az  in- 
dulatok révén  kifejlődhetik  belőle.  A  renaissance  embere 
nem  tagadta  a  nemzetet,  a  családot,  a  hazát,  de  öndi- 
csőségében  annyira  fürdött  s  individualitásának  kifej- 
lesztéseért úgy  rajongott,  hogy  haza,  nemzet  tőle  akár 
nem  is  léteztek  volna.  Itt  az  individuum  elnyelte  a  szo- 
ciális irányzatot.  —  Viszont  a  XVIII.  századnak  roman- 
tikusa nem  tagadta  az  individuumot,  mikor  a  csendes 
idillért  rajongott  s  lovagjáték  helyett  pásztorjátékot  ját- 

szőtt ;  nem  kellett  neki  tagadnia  a  társadalmat  sem  az 
én-nek  szeretetétől  s  a  kultúrát  sem  a  természetért  való 
rajongástól,  de  mennyire  megérzik  e  szentimentális  lel- 
keken a  kísértés,  hogy  ők  bizony  csak  a  zöldbe  vágy- 
nak s  Noválissal  szeretnék,  ha  kezük-lábuk  gyökeret 
verne  s  ők  maguk  csalittá  változnának. 

Tehát  idők  multával  máskép  érzünk,  más  eszmé- 
nyekhez vonzódunk,  még  ha  az  előbbi  gondolatokat  nem 
is  tagadjuk  s  mialatt  megfordul  az  érdeklődés,  a  kedv, 
a  hajlandóság  szele,  a  régi  irányok  a  mi  szemeinkben 
holt  erekké,  lagunákká,  posványokká  válnak.  Nevetjük, 
kicsinyeljük,  megvetjük  a  multat ;  tudománya  nem  im- 
ponál, módszerének  nincs  tekintélye  ;  művészete  nekünk 
copf  és  izetlenség.  Ily  lelki  állapotban  a  szellemek  meg- 
csömörülnek  s  elfásulnak  a  régi  gondolatoktól ;  nagyon 
hajlandók  a  régi  tradíciók  kétségbevonására  s  rokonszen- 
veznek a  tagadással. 

Mennyi  érzelem  s  indulat,  mennyi  csömör  és  ked- 
vetlenség, mennyi  ösztönszerüség  és  szenvedély,  mennyi 
pszichológiai  és  társadalmi  reflex  szövődik  tehát  abba 
bele,  amit  modern  világnézetnek,  modern  eszméknek,  mo- 
dern művészetnek  hivunk.  A  pszichológiának  pathologiája 
itt  lépten-nyomon  érvényesül.  A  testnek  bizonyára  nincs 
annyi  betegsége  s  gyöngesége,  mint  a  léleknek. 

De  azért  az  igazság  nem  vész  el  s  az  embernek 
érzéke  sem  fogyatkozik  meg  végleg  az  igazság  s  a  szép- 
ség iránt ;  eljön  az  idő,  midőn  fejlődésünk  egyoldalúsá- 
gait fölértenünk,  s  azok  fölé  emelkednünk  sikerül. 

Mi  már  ismerjük  pszichológiánk  törvényét,  mely 
szerint  a  logikai  irányzat  váltakozik  az  aesthetikaival,  az 
ész  a  fantáziával,  a  deduktív  gondolkozás  az  induktív 
módszerrel,  az  idealizmus  a  realizmussal.  Mi  tudjuk, 
hogy  mindezen  átesünk,  s  ugyanakkor  tudjuk  azt  is, 
hogy  ez  nem  az  egész,  nem  a  sokoldalú,  hanem  a  rész- 
leges s  az  egyoldalú  igazság;  nem  engedjük  tehát  ide- 
oda  tereltetni  magunkat  ösztöneink  által,  hanem  méltá- 
nyosak akarunk  lenni  a  szociális  divatban  az  individuum 

igényei  iránt,  s  viszont  az  individuális  irányzatl^an  a 
szociális  követelmények  iránt ;  a  realizmus  korszakában 
nem  akarjuk  megvetni  a  metafizikát,  s  viszont  az  ideális 
kilengésekben  nem  akarjuk  kicsinyelni  a  realizmus 
alapjait. 

Erre  a  belátásra  tegyen  szert  az  ember  s  akkor 
eszményt  és  fizikát,  eget  és  földet,  tudományt  és  hitet, 
művészetet  és  munkát  tud  majd  harmóniába  hozni.  Sze- 
retheti a  szép  földet  s  szeretheti  a  végtelenül  szebb  eget, 
—  szeretheti  a  természetet  s  ugyanakkor  lelkesülhet  a 
kegyelemért,  —  szeretheti  az  életet  s  ugyanakkor  meg- 
halhat az  örök  élet  vágyától,  —  szeretheti  az  erőteljes, 
fejlett  individuumot  s  ugyanakkor  karjain  hordozhatja  a 
gyöngét,  a  szegényt  s  az  egész  emberiséget. 

Elismerem,  hogy  sem  a  múltban,  sem  a  jelenben 
nem  sikerült  az  embernek  e  harmóniának  megterem- 
tése! E  részben  kevés  köztünk  a  „szerencsés  művész"; 
s  mégis  csak  az  volna  a  legszebb,  ha  valamikor  köz- 
kincsesé  tehetnők  ezt  a  harmóniát.  A  törtető  irányokat 
mindig  az  optimizmus  jellemzi  s  kizárólagosság  a  jel- 
legük !  Az  új  világoknak  mindig  prófétáik  s  vizionáriu- 
saik  vannak  s  költészetük  a  romantika !  Hát  ismerjük 
föl  ezt  végre-valahára  s  tegyünk  ellene !  E  belátástól  az 
ellentétek  elsimulnak ;  mert  a  valóságban  nem  ellenté- 
tekről, hanem  a  résznek  részszel  való  szembeállításáról 
van  szó,  mialatt  érzelmeink  forradalmai  s  renaissance-ai, 
demokratikus  s  arisztokratikus,  naturalista  s  idealista 
irányzatai  csinálják  a  zavart. 

így  most  már  kiismerhetjük  magunkat  a  modern 
ember  érzelmeiben,  s  fölismerhetjük  azt  is,  hogy  mi 
kell  neki. 

A  modern  ember  szereti  a  földet,  a  szép  világot ;  sze- 
reti a  természetet  s  a  természetest  tudományban  s  művé- 
szetben ;  a  modern  ember  szereti  az  életet  s  vágyik  annak 
minél  teljesebb  kifejlesztése  után ;  az  universalis  ember, 
ez  a  testben  s  lélekben  tökéletes  ember,  amint  azt  Leone 
Alberti  s  Leonardo  da  Vinci  megálmodta,   képezi   most 

is  ideálját.  Ez  az  erőteljes  ideál  a  természet  ösztöneivel 
nem  néz  farkas-szemet  s  az  elesett  ember  gyöngéit  nem 
igen  veszi  számba.  Az  ész  imponál  neki  kimondhatlanul 
s  az  ő  fórumához  appellál  minden  ügyben.  Az  erkölcsi 
ideálokat  nem  tagadja,  de  a  természet  ösztöneit  túlsá- 
gosan becézi.  Szóval 

szép  világ  és  szép  természet, 
erőteljes  individuum  s  gazdag  élet, 
belső,  érzelmes  világ  s  művészet, 
bensőséges  vallásosság  s  harmonikus  lét 

képezik  a  legjobbaknak  ideáljait. 

A  mi  föladatunk  abban  áll,  hogy  a  mondottak  sze- 
rint ez  ideálokat  ne  a  tagadás  egyoldalúságának,  hanem 
a  harmonikus  kiegyenlítés  mélyebb  igazságának  alapjára 
állítsuk. 

Én  azt  gondolom,  hogy  a  legmodernebb  ember  is 
mélyen  keresztény  lehet,  mint  a  hogy  a  századok  s  a 
korszakok  változatos  szellemi  világában  is  éltek  mindig 
keresztények  és  szentek ;  csak  értse  meg  pozícióját  s 
emelkedjék  önmaga  fölé.  „Sedebit  solitarius  et  tacebit, 
quia  levavit  super  se",  üljön  le,  térjen  magába,  emel- 
kedjék a  játszi  élet  benyomásai  fölé  s  akkor  hinni  s 
bízni  fog. 


XIII. 

A  természet  szeretete. 

A  modern  ember  szereti  a  földet,  a  szép  világot ; 
szereti  a  természetet  s  a  természetest  életben  s  művé- 
szetben. Feléje  fordul  szenvedélyeivel,  s  belőle  meriti 
számtalan  örömét. 

A  modern  ember  szubjektive  fogja  föl  a  termé- 
szetet ;  gondolataival  járja  át,  érzelmeivel  melegíti  föl  a 
világot;  hangos,  illatos,  hangulatos  világot  teremt  magá- 
nak ;  bizonyos  rokonságot  talál  érzései  s  a  természet 
jelenségei  közt ;  emberi  érzést,  emberi  szenvedélyeket 
lehel  beléjük,  melyektől  megelevenedik  fa,  bokor,  völgy, 
bérc,  felhő,  vidék. 

A  ki  szeretve  a  szép  természetet, 
Eltársalog  látható  formáival, 
Ahoz  sokféle  nyelven  szól  az  is. 
Ha  víg,  az  is  víg  hangon  válaszol. 
Beszédesen  mosolyg  rá  s  bájosan 
S  részt  véve  zordon  töprengésiben 
Hegyes  fulánkjukat  észrevétlenül 
Gyöngéden  és  szelíden  lopja  el. 

(Bryant.J 

Van  is  a  természeten  annyi  kedves  s  őserős  vonás, 
annyi  finom  szál,  annyi  szivárványos  szín,  amennyi 
kellett,  hogy  a  titokzatos  Isten  arcának  fátyolát  lehessen 
belőlük  megszőni ;  van  benne  oly  mélytüzű,  kifogyhat- 
lan  s  titokzatos  élet,  hogy  az  Isten  szeretetének  lehe- 
letét ki  lehessen  érezni ;  van  benne  annyi  varázs,  ihlet, 
annyi  zamat  és  méz,   hogy  aki  belemerül,    az    átélni  és 

ízlelni  kényszerül  édességét  és  kellemét!  Meg  is  tette 
ezt  az  ember  s  meg  nem  bánta !  Valahányszor  a  termé- 
szethez fordult,  vigaszt  talált  a  kicsinykedő  élet  kelle- 
metlenségeiben ;  erőt  talált  egy  túlfmom,  raffmált  élet- 
nek gyöngeséget,  irányt  talált  eltévelyedései  közt.  A 
gondolat  tévútjai,  melyeket  filozófiának  hivnak,  az  élet 
izetlenségei,  a  copf  türhetetlensége,  a  megfogyatkozott 
erő,  —  a  természethez  utalták  az  embert.  A  természet 
az  emberi  gondolatnak  s  érzésnek  egyik  főiskolája ; 
mikor  szenved  s  tűrhetetlenné  válik  élete,  hozzá  mene- 
kül. Szellemi,  művészi  életünk  könnyen  válik  abnor- 
missá;  egyoldalúságok  megtévesztik  az  alkotó  géniuszt, 
az  emberek  Ízetlen  s  gondolatlan  majmokká  vedlenek 
át;  ilyenkor  a  nagy,  a  hamisítatlan,  az  erőtől  duzzadó 
s  impozáns  természet  nekünk  erőforrás  s  életlehelet.  A 
mélység  árnyában  épp  úgy  mint  a  tengerek  ragyogó 
fényszórásában,  sötét  felhők  alatt  épp  úgy  mint  hajnali 
fényben  a  prózai,  a  lapos  érzés  vész  s  érintésüktől 
ünnep  lesz  a  lélekben.  Erős  érzés  s  ihlet  leng  felénk ; 
a  költészet  forrásai  újra  fakadnak  s  a  fakó  avarban 
virágok  festenek. 

Az  ilyen  emberek  belső  világa  derült  és  kedves  s 
érzéküket  a  természet  szinpompája  iránt  s  örömeiket  az 
Isten  remeklésein  nagygyá  neveli  a  finom  észrevevés  s 
a  jelenségek  tarka  láncolata,  „a  korai  mandulafa  első 
virágának  felduzzadt  bimbója  épp  úgy  mint  a  fehér  hó- 
alkotta  kúp  a  magas  hegyen ;  a  téli  eső  mormolása, 
mely  a  hosszú  éjszakákon  át  az  ablakot  csapkodja,  épp 
úgy  mint  a  jégláncaitól  szabad  pataknak  a  tavaszi  mező- 
kön át  csörgedező  folyása ;  a  mennydörgéssel  és  villám- 
mal terhes  tomboló  vihar  zaja  épp  úgy  mint  a  csöndes 
ligetben  fészkelő  csalogány  dala;  a  vakitó  délvidék  és 
meleg  szinei  épp  úgy  mint  a  halovány  hold  ezüstös 
fénye ;  a  tücsök  cirpelése  a  nyári  csöndben  épp  úgy 
mint  a  kakuk  hangja  a  hallgatag  lejtőkön ;  a  virágról- 
virágra szálldogáló  méh  zümmögése  épp  úgy  mint  a 
habok  csobbanása  a  visszhangzó  partokon :  benned  min- 

den  isteninek  tetszik  nekem ;  a  szeretettől  kezdve  a 
halálig  minden." 

Ki  ne  Írná  ezt  alá'?  Ki  vágná  rá,  hogy  „hisz  ez 
csak  költészet!"  Költészet?  Hát  az  semmi?  Ez  az  arany- 
porral telehintett  levegő,  ez  a  narancsszinii  felhők  közt 
leszálló  nap,  ez  a  békéltető,  esti  harangszó,  ez  mind 
valóság ;  olyan  mint  énmagam !  Itt  nincs  mit  tagadni, 
nincs  mitől  félni,  nincs  mit  kifogásolni ! 

Igen,  úgy  kellene  annak  lennie !  S  hozzá  teszem  ; 
bár  úgy  volna ! 

Bár  erőteljes  és  igaz,  természetes  és  őserős  volna 
minden !  Bár  ne  lágyulna  el  az  erőteljes,  hatalmas  ter- 
mészet iránt  való  szeretetünk  cukrosvizü,  erőtlen  érzel- 
géssé  s  érte  való  lelkesülésünk  az  örök  eszméknek  taga- 
dásává !  De  már  ismerjük  az  emberi  lélek  csapodársá- 
gát  s  vonzalmainak  útvesztőit ;  nem  csodálkozunk  tehát 
azon,  hogy  rokonszenvéből  könnyen  bűbáj,  szeretetéből 
kultusz,  lelkesüléséből  imádás  lesz  s  hogy  vonzalmai- 
nak szenvedélyességében  elveszti  a  helyes  irányt,  s  túl- 
zásokba s  hatványozásba  téved. 

Én  úgy  látom,  hogy  igen,  s  onnan  van  azután, 
hogy  Ízetlen  és  gyönge  és  tehetetlen  irányzattá  válik  ez 
a  természetszeretet  a  lélekben  s  félreértésekre  ad  alkal- 
mat. Túlzásokból  csak  félreértések  és  gyűlölködések 
származhatnak. 

A  félreértés  kikerülhetlen  s  a  gyűlölködés  el  nem 
marad ;  pedig  mi  szeretnők,  ha  elmaradna.  Nem  a  mi 
érdekünk  s  nincs  rá  szükségünk. 

A  modern  természetszeretetnek  szüksége  van  hideg- 
viz-gyógy-kurára ;  ideges,  hisztérikus  és  kiszámíthatat- 
lan, túloz  s  a  valóságot  ignorálja.  Mihelyt  lelkesül, 
mitoszt  s  mesét  költ  s  szétfoszlik  előtte  a  világ.  O  azt 
hirdeti,  hogy  az  erőteljes,  mélységes,  hatalmas  termé- 
szetet szereti,  pedig  nem  azt,  hanem  saját  ábrándképeit 
szereti.  Szereti  azt  a  természetet,  melynek  elysaeumi, 
virágos  rétéin  az  életöröm  s  a  szépség  jár  karonfogva, 
melynek  árnyában  s  napvilágában  egyaránt  az  élet  mo- 

solyog.  Szereti  azt  a  természetet,  melynek  ultramarin- 
kék égboltja  alatt  amorettek  s  fecskék  röptükben  elkap- 
ják a  hulló  virágszirmot,  ahol  a  néma  öröm  s  az  öröm- 
ittas lelkesülés,  a  költői  ihlet  s  a  művészi  intuíció  lakik 
gondtalanul.  Szereti  azt  a  természetet,  melynek  csak 
mosolyát  látja,  azt  a  mosolyt,  melyet  a  görög  istennők 
s  Correggionak  sz.  Katalinjai  hordoznak  ajkukon.  Sze- 
reti azt  a  természetet,  melyen  az  afrikai  szél,  a  Khedive 
kertjeinek  s  az  Indiák  magnóliáinak  illatától  ittasan  leng 
végig.  Szereti  azt  a  természetet,  melyről  mondja,  hogy 
érti,  hogy  belát  titkaiba,  hogy  az  „élet  értelmét"  már 
kitudta,  s  hogy  nincs  rajta  s  benne  titokzatosság,  mély- 
ség, örvény,  mely  elnyel  gondolatot,  akaratot,  észt  s  . . . 
tiszteletet  parancsol  és  megadást. 

S  mert  a  természetet  igy  szereti,  a  kirándulónak 
játszi  jókedvével,  a  Városligetbe  induló  vasárnap-dél- 
utáni közönség  világnézetével,  azért  gyűlölködik  s  nem 
szeret  engem. 

En  úgy  látom,  hogy  a  modern  kultúrának  ez  a 
szépségittas  szelleme  hidegen  s  idegenszerűen  néz  reám, 
mintha  azt  mondaná :  mit  akarsz  te  nálam,  te  sötét 
férfiú  ?  Én  értem  neheztelő  tekintetét  s  a  vádaskodó 
szót,  de  ez  nekem  pathologia;  beteggel  van  dolgom.  Ez 
a  beteges,  szépség-ittas  szellem  rokonszenvezve  megy 
végig  Hellasz  műremekeinek  hosszú  sorai  közt  s  meg- 
sóhajtja azt  a  szép  világot,  mely  mint  az  elveszett  pa- 
radicsom délibábos  képe  foszlik  szét  az  ázsiai,  „meg- 
váltó" hitnek  és  kegyelemnek  fuvalmától.  Visszasóhajtja 
a  szép,  derült  isteneket.  Ha  a  Vatikán  múzeumaiban 
lecsukja  szemeit,  aranyos  fények  suhannak  el  mellette 
a  márvány-padlón  s  a  magas  folyosókon  titokzatos  su- 
sogás vonul  át,  mintha  messze,  távol  száműzött  szelle- 
mek szólalnának  meg.  Azután  egy  tekintet .  .  .  s  fölreb- 
ben, megijed ;  mi  lelte  V  A  középkor  mered  reá  sötéten, 
kioltja  az  istenek  aranyos  lábnyomait,  hamut  szór  a 
napsugaras  virányokra  s  szőrkámzsát  húz  az  emberiség 
fejére  s  rárivalg :  Kyrie  eleison  ! 

Ily  benyomások  alatt  a  modern  embernek  termé- 
szetszeretete egyre  metszőbb  ellentétté  élesedik  s  a  sötét 
Krisztus-képtől  el  a  szép  istenek  felé  hajlik,  .  .  .  ter- 
mészet-vallássá lesz !  Úgy  érzi  magát  ez  a  modern  kul- 
tur-szellem,  mintha  száműztük  s  anathematizáltuk  s  a 
természetet  az  ördög  művének  nyilvánítottuk  volna  s 
viszonzásul  csak  sajnálni,  megvetni  s  gyűlölni  tud  min- 
ket. Szemrehányólag  s  öntudatos  biztossággal  mutat  rá 
a  természetre,  mint  a  gondolatok,  az  érzések  s  a  mű- 
vészi alkotások  nekünk  való  forrására.  Természetellenes 
undorodást  vesz  rajtunk  észre  s  lelkületünk  neki  imely- 
gősnek  és  sötétnek  s  szomorúnak  látszik.  Tehetetlen 
viaskodással  vádol,  mikor  a  természet  ösztöneit  állitólag 
nem  méltatjuk  s  félreértjük  s  más  valamit,  ami  a  ter- 
mészeten túl  van,  keresünk.  Szemünkre  hányja  az  em- 
bernek meghasonlását  s  megsiratja  a  klasszikus  kort 
harmóniájáért,  az  eszme  s  a  forma  egyensúlyáért.  A 
természetsugallta  művészetre  mutat,  arra  a  ritmusra, 
ahonnan  a  görög  szobrászat  ékesszólását  nyerte.  Nézzé- 
tek ezt  a  márványba  lehelt  csodavilágot;  bámuljátok 
ezt  az  ékesszóló,  drámai  menetű,  nyomatékos  művésze- 
tet; csodáljátok  meg  ezeket  az  ékes  ragyogású,  fénnj'el 
átitatott  márványszobrokat,  melyekből  az  élő  alak  lágy- 
sága  s  néma  ütemszerűsége  csillog  felétek !  Bámuljatok  és 
sírjatok;  e  szép  világ  eltűnt,  mikor  a  természet  értéke 
elveszett,  mikor  a  virágos  földre  a  kereszt  árnyéka 
borult.  Azóta  ingunk,  bolygunk  s  nyugtunkat  nem  talál- 
juk. Hellasz  és  Názáreth  közt.  Krisztus  és  Dionysos 
közt,  a  kereszt  s  a  Thyrsus-bot  közt  leng  ides-tova  a 
kultúra.  Ki  lesz  Megváltója? 

Mily  keserű,  mily  mérges  panasz,  mely  csábitó 
ábrándképekkel  s  nyomasztó  keserűséggel  tölti  el  hiveit! 
Olyan,  mint  a  római  sirokkó-szél,  meleg,  párás,  kábitó 
és  mérges. 

S  mi  mégis  nyugodtan  hallgatjuk  e  keserű  szemre- 
hányást ;  szivünkre  tesszük  kezünket  s  kijelentjük :  mi 
nem   gyűlöljük  a  szép,    a    nemes    természetet;    mi    úgy 

szeretjük,  mint  az  Isten  képét  s  féltékenyen  óvjuk,  hogy 
e  képet  árny  és  szenny  ne  érje,  hogy  a  romlás  gőze  s 
a  sirok  lehelete  meg  ne  szállja.  Hogy  mit  tettek,  hogy 
hogyan  éreztek  régen,  mi  közünk  ahoz  ?  De  gyülölünk-e 
mi 7  Gyűlöletről  szó  sincs!  Igaz,  hogy  nem  istenitjük, 
nem  imádjuk,  nem  kanonizáljuk  a  természetet;  de  küzd-e 
valaki  úgy  a  szép  s  nemes  természetnek  jogaiért,  meg- 
torolja-e valaki  úgy,  mint  mi  a  lealázott  természetnek 
megbecstelenitéseit?  Azt  sem  mondjuk,  hogy  a  termé- 
szet szent  és  szeplőtelen  ;  hogy  is  mondhatnók  azt,  mikor 
bűnösségének  szeplőit  tengernyi  köny  és  vér  mossa ; 
de  ki  siet  őt  úgy  fölemelni,  foltjait  letörülni,  az  állatiast 
nemesíteni  s  a  meghalt  szépség  szellemét  benne  föl- 
eleveniteni  ?  Ki  úgy,  mint  mi  ?  ! 

Félre  az  egyoldalú  igézettel ;  hallgasson  el  a  szemre- 
hányás ;  értsük  meg  egymást  s  értsük  meg  önmagun- 
kat, hogy  jól  szerethessünk. 

Elismerjük,  hogy  a  középkor  szellemi  világában  a 
természet  iránt  való  érzék  nem  volt  eleven  s  a  szeretet 
s  a  lelkesülés  a  szellemeket  nem  a  természet  felé  so- 
dorta. De  ez  a  kor  Ízlése,  mondjuk,  aesthetikai  s  érzelmi 
iránya  volt  és  semmi  egyéb,  ük  keresztények  voltak  s 
a  természetért  nem  rajongtak ;  mi  keresztények  vagyunk 
s  a  természetért  lelkesülünk. 

A  korok  változnak  s  velük  változik  érzék,  érzés, 
Ízlés.  A  régi,  klasszikus  ember  sem  szerette  a  termé- 
szetet úgy,  mint  mi.  Aki  azt  gondolja,  hogy  a  renais- 
sance  az  antik  világ  természetszeretetét  ébresztette  életre, 
az  rossz  pszichológus,  s  rossz  kulturismerő.  A  régi 
kultúrák  csak  úgy  nem  ébrednek  életre,  mint  a  régi 
emberek;  régi  emberek  most  nem  léteznek;  az  embe- 
rek mindig  modernek. 

Az  ó-korban,  Hellaszban,  Rómában,  Tivoliban,  Ba- 
jáéban sem  szerették  a  természetet  úgy,  mint  ma  sze- 
retik Luzernben,  Nizzában,  Cannesban,  Capriban.  A 
modern  ember  természet-kultusza  idegen  volna  Hellasz- 
ban ;  mert  az  ókor  nem  találta  gyönyörét   a   természet- 

ben,  mint  szubjektív  érzelmeinek  tükrében ;  nem  irt  le 
valamely  vidéket,  mint  harmonikus  egészet,  melyet  mű- 
vészi remeknek  tekintett  volna.  Az  alpesi  világ  csodái 
iránt  érzéketlen  volt ;  neki  a  szép  természet  mint  a  kel- 
lemdús  életnek  kerete  tetszett ;  Aquae  Albulaeban  a  kénes 
vizeket,  Bajáéban  a  kies,  hűs  nyaralókat  kereste ;  nem 
turistáskodott,  hegyekre  nem  mászott. 

A  középkor  is  vak  volt  a  természettel  szemben ; 
gyermekeit  a  természet  szépsége  nem  érdekelte.  Ha  a 
virágok,  levelek  formáiban  s  szinpompáján  gyönyörkö- 
dött is,  egyes  vidékeknek  a  maga  egészében  föltárult 
bubája  iránt  közönnyel  viseltetett.  Ez  a  közöny  olva- 
dozni kezdett  a  XIII.  században  ;  azóta  födözik  föl  las- 
sanként s  apránként  az  „újkori"  emberek  a  szép  ter- 
inészetet.  Közelebb  hozzák  az  ember  lelkéhez  s  meg- 
kedveltetik vele. 

De  azért  a  középkornak  voltak  mélységes  s  ma- 
gasztos benyomásai,  hiszen  érzett,  lángolt,  lelkesült,  al- 
kotott ;  de  azok  a  benyomások  nem  a  virágos  földről, 
nem  a  tajtékzó  árból,  nem  a  gletserek  zöldes  jégmezői- 
ről, sem  a  tenger  foszforeszkáló  tükréről  vetődtek  rá. 
Voltak  érzelmeik,  hiszen  hőseik  életet  áldoztak  esz- 
mékért ;  volt  művészetük  s  góth  dómjaik  hirdetik  kezük 
remeklését ;  de  a  kellem,  a  játszi  grácia  háttérbe  szorult 
a  fölséges  elől.  Volt  költészetük  s  mélytüzű  szenvedé- 
lyük, volt  bensőségük  s  örvényszerű  miszticizmusuk, 
de  Ízlésük  nem  a  bájos  természet,  hanem  a  harcmező, 
nem  a  tajtékzó  vizesés,  hanem  a  monostor  szigorú 
csöndje  felé  vonzódott. 

S  honnan  a  harcmező  s  a  csatazajt  elnyelő  monos- 
tori csend  iránt  való  vonzalmuk'? 

Harcokban  éltek.  Barbár  népek  szenvedélyei  tom- 
boltak a  világon  végig,  a  régi  klasszikus  világ  romba 
dőlt,  elrothadt  s  rothadását  az  Úr  új  özönbe  temette, 
mely  nem  vízözön,  hanem  az  ázsiai  népek  özöne  s  a 
harcok  vérözöne  volt ;  a  vadságnak  és  szenvedélyesség- 
nek,  a  világvajudásnak  e  kínjai  és  átkai  közt    csak    egy 

gát  bizonyult  erősnek,  mely  a  népözön  hullámait  föl- 
tarthatta, csak  egy  hatalom  bizonyult  hivatottnak  az  új 
világrend  megteremtésére:  a  szent  kereszténység...  a 
maga  pápáival,  püspökeivel,  dómjaival,  kolostoraival. 
Ez  állította  a  világba  a  láztól  égő  testtel,  az  Istenről 
megfeledkezett  kultúrával,  a  szenvedélyek  őrjöngésével 
szemben  a  parancsoló,  hóditó,  üdvözitő  hatalmat. 

Csodálkozunk-e,  hogy  az  isteni  hatalom  jobban 
imponált  a  középkori  embernek  mint  a  vadon,  mint  az 
erdő,  hol  bölénybika  és  farkas  és  medve  lakott,  mint  a 
kietlen  hegycsúcs,  hová  út  nem  vezetett  s  a  halál  vára- 
kozott az  emberre?  Volnának-e  turistáink,  ha  még  nem 
küzdöttünk  volna  meg  a  természet  őserőivel,  a  vadon 
rémeivel,  ha  az  erdők  a  vadak  s  a  haramiák  fészkei 
volnának?  S  ime,  a  modern  ember  csodálkozik,  hogy 
a  középkorban  nincs  meg  az  érzék  a  természet  iránt. 
Az  akkor  még  nem  lehetett ;  decemberben  márciusi  ibo- 
lyát hiába  keresünk. 

S  ismétlem,  az  ó-klasszikus  világban  sem  volt  meg 
a  természetnek  modern  kultusza.  Az  ó-klasszikus  világ 
a  természet  szépségeit  annyiban  becsülte  meg,  amennyi- 
ben a  jó  élet  harmonikus  keretéül  szolgáltak  s  testük- 
nek élvezetet  nyújtottak.  Művészetüknek  is  eszménye  a 
szép  test  volt.  Kezükben  az  emberi  test  vagyis  inkább 
a  testté  formált  márvány  érzékennyé  lett  a  lélek  összes 
behatásai  iránt  s  ezek  a  csillogó,  az  élő  alak  lágyságát 
s  vonalainak  hullámzását  oly  szerencsésen  kialakító  már- 
ványszobrok képezik  dicsőségüket.  —  De  a  középkor  e 
klasszikus  világról  azt  is  tudta,  hogy  rosszul  s  nemte- 
lenül  szerette  a  világot ;  tudta,  hogy  annak  a  világnak 
fiai,  kik  „szőlőlevéllel  s  repkénynyel  koszorúzottan, 
ciprusi  serleggel  kezükben,  ajkaikon  Chio  mézével,  puha 
rózsaágyról  tekintettek  az  égre  és  habokra,  az  erdőkre 
s  hegyfokokra,  a  hóövezte  bércekre  és  tajték-mosta  szi- 
getekre", a  szép  természetnek  utálatos  megbecstelenitői 
lettek.  Csoda-e,  hogy  a  bűnös,  vad,  megbecstelenitett 
természetet  és  világot  nem  szerették  ? ! 

Ez  az  idegenkedés  a  külvilágtól  erőt  vett  leikükön 
s  aszkezisük  is  ezt  a  jelleget  öltötte  magára.  Szent  Ber- 
nát csupa  tüz  és  érzelem,  bár  nem  hallgat  a  világ  har- 
móniáira s  nem  csodálja  a  virágok  szineit.  Nyelvezete 
édes  és  érzelmes,  bár  nem  szinezi  azt  a  hegyek  kéklő 
árnyaival  s  a  vízesések  örökös  szivárványával.  Gyen- 
gédsége lágy  és  édes,  bár  inspirációit  nem  szedi  a  Rajna 
vidékeiről,  nem  a  Bodeni  tó  csillogó  tükréről,  sem  a 
Sántis  örök  hóval  övezett  hegyláncáról.  Az  „Énekek 
énekét"  gyönyörűen  magyarázza,  bár  az  inspirált  költő- 
nek szeretetét  a  természet  iránt  nem  osztja;  hasonlatait 
nem  kölcsönzi  az  árnyas,  a  virágos,  a  fölséges,  a  titok- 
zatos természetből,  hanem  saját  én-jének  mélységeibe  s 
bensőségének  örvényébe  zárkózik. 

De  ez  nem  elv,  hanem  legfölel)b  izlés ;  ez  nem 
dogma,  nem  keresztén3'ség.  Szent  Bernát  nem  né- 
zett föl,  mikor  a  Rajna  vidékén  s  a  Bodeni  tó  part- 
jain a  keresztes  hadat  prédikálta ;  assisi-i  szent  Fe- 
renc pedig  nézett  virágra,  szivárványra,  csörgő  pa- 
takra ;  megsimogatta  a  gerlicét  s  hymnuszt  költött  a 
napról. 

Lehet,  hogy  Cassiodor,  Theodorik  hatalmas,  asz- 
kéta minisztere,  a  haldokló  s  romija  dőlt  klasszicizmus- 
nak derült  világából  nem  vitte  el  magával  Taginae  fölött 
emelkedő  kolostorába  a  természet  szeretetét.  Ármány  és 
vérengzés,  népek  halála,  trónok  kidőlése  s  a  szép  Itá- 
liának romjai  nem  voltak  alkalmasak  eltölteni  a  lelket 
a  szép,  de  szenvedő  s  földúlt  természet  szeretetével.  0 
kibujdosott  a  világból  s  megváltást  keresett  a  hitben  s 
boldogságot,  egy  szebb,  elpusztithatlan  világot  várt  a 
reményben.  Kolostora  magasan  feküdt ;  cyprus  s  thuja- 
fáktól  árnyékolt  kert  köritette ;  ott  a  cyprus-fasorok 
közt  jártak  redős,  uszályos,  sötétszürke  ruhában,  fejü- 
kön a  kalantikával,  melyet  hajdan  Isispapjai  hordoztak, 
szende  szüzek  és  bánatos  özvegyek.  A  kert  közepén 
forrás  szökell  s  márványpadok  álltak  köröskörül,  vad- 
rózsák fonták  egymásba  karcsú,    erőteljes    hajtásaikat  s 

árnyékot  vetettek  a  durva  dombor-műre,  mely  szent 
István  megköveztetését  ábrázolta. 

E  forrás  mellett  ült  Valéria,  a  nápolyi  patríciusnak 
leánya,  fehér  tündöklő  ruhában,  melyet  arany-csatt  tar- 
tott össze  bal  válla  fölött ;  sötétbarna  haja  hullámosan 
omlott  le  s  repkény  fonódott  köréje.  A  leán}^  papirusz- 
tekercset tartott  kezében  s  Hektor  búcsúját,  Andromaché 
fájdalmát  olvasta  belőle  és  sirt. 

Elevenítsük  meg  magunknak  e  színpompás  képet 
s  hallgassuk  meg  a  klasszikus  romantikának  s  a  modern 
természetimádásnak  félreértéseit,  melyekből  ellenünk  vá- 
dakat kovácsolnak. 

Cassiodor,  a  jámbor,  szigorú,  testet  és  világot  gyű- 
lölő Cassiodor  oda  lép  a  leányhoz  s  azt  mondja  neki : 
„Ne  sirj !  Ha  szereted  a  világot,  menj,  ahová  akarsz ; 
hisz  nem  tart  vissza  senki." 

„Nem  mehetek,  —  feleli  Valéria  —  két  hatalom 
küzködik  bennem.  Bármelyik  győz,  én  mindig  vesztek." 

„Leányom,  ne  beszélj  igy !  Nem  mérheted  össze 
azt  a  két  hatalmat,  a  világ  örömét  s  a  mennyország 
boldogságát." 

„O  Cassiodor,  hiába,  hiába;  jaj  azoknak,  kiknek  a 
sors  a  vágy  kettős  ösztönét  oltotta  keblükbe,  mely  majd 
a  csillagok  felé,  majd  a  virágok  felé  húz ;  egyiknek  sem 
örülhetnek.  Én  keresztény,  de  római  is  vagyok.  Az  a 
sötét,  hideg,  komoly,  fenyegető  sz.  hit  lelkemnek  min- 
dig idegen  jövevénye  volt ;  de  hatalma  van  fölöttem ; 
nem  menekülhetek  előle.  Az  önmegtagadás,  a  lemondás, 
a  fájdalom,  a  tövisek  vallása  elhervasztja  lelkemben  a 
virágok,  s  napsugarak  világát.  Minden  örömömre  lesben 
állnak  mint  az  a  sötét  vértanukép  a  rózsák  mögött. 
Nem,  nem,  Cassiodor !  az  én  lelkem  a  földet,  a  szép 
világot  szomjazza,  és  boldogságot  itt  a  földön  keres.  Én 
a  föld  gyermeke  vagyok,  itt  úgy  érzem  magam,  mint 
aki  otthon  van  !  Te  kéklő  ég,  tündöklő  márvány,  ti  piros 
rózsák  s  illat-  és  fény-telt  levegő;  forró  ajkkal  szívom 
leheleteteket.  Ki  titeket  élvez,  az  boldog.    Jaj    annak,  ki 

elvesztette  e  világot.  A  te  túlvilágodról,  Cassiodor,  nincs 
képe  aggódó  lelkemnek  .  .  .  Köd  és  árnyak,  ijesztő  két- 
ség ül  a  sirontúli  sötétségben." 

Szegény  Valéria!  Ki  forgatta  el  e  szép  gyermek 
fejét?  Neki  kéklő  ég,  csillogó  márvány,  piros  rózsák 
kellenek ;  neki  ez  a  szép,  napsugaras,  zöldelő  föld  kell ; 
meghasonlott,  mert  az  egyik  hatalom  a  csillagok,  a 
másik  a  virágok  felé  vonzza  őt.  S  óh,  az  a  sötét 
Krisztus-kép  ! 

„Mennyivel  szebb  ennél  Homer  derült  világa!" 

Szegény  gyermek,  ki  zavarta  meg  eszedet?  Űgy-e, 
elhervasztották  virágaidat,  a  rózsalugasból  elűzték  csa- 
logányaidat, a  szökőkút  vizerét  kiszárították  s  eledbe 
tették  a  sötét  vértanú-képet!  Meglehet,  hogy  azt  is 
mondták  neked,  taposd  a  virágot,  gyűlöld  a  szép 
földet,  költözködjél  a  márvány-házból  Taginae  barlang- 
jaiba s  ez  téged  oly  jéghidegen  érintett,  hogy  most  sira- 
tod Homer  szép  világát,  s  neheztelsz  a  „sötét,  a  komoly, 
a  fenyegető"  kereszténységre  ! 

Hadd  el  azt ;  én  mást  mondok  neked !  Én  szere- 
tem a  szép  természetet;  szeretem  a  nap  keltét  s  az  est 
homályait;  szeretem  a  tónak  kristálytiszta  tükrét  s  a 
viharkorbácsolta  tengert ;  szeretem  az  illatos,  májusi 
mezőt  s  a  magas  hegycsúcsok  granitromjait ;  szeretem 
s  szeresd  te  is ;  de  ez  nem  elég  nekem !  Mit  ér  nekem 
Itália  szinpompája,  mit  földre  hullt  ég-darabokhoz  ha- 
sonló tavai  s  tengerei?  Mit  ér  nekem  a  napsugár,  ha 
kihűl  s  a  virág,  ha  elhervad?  Szeretem  ezt  is,  azt  is, 
mig  forró  s  illatos,  de  mindkettő  a  túlra  int  s  azt 
mondja :  szépségűnk  lépcsőül  szolgáljon  neked  az  iga- 
zán szép,  bensőséges  életre ! 

Jer  Valéria !  Taginae-nél  szebb  világot  mutatok  ne- 
ked ;  jer  a  Como-tó  partjára.  Nézd  azt  a  csuklyás,  kám- 
zsás barátot  ott  előttünk !  Sziklás  partokon  függő  kertek 
közt,  bibor-  és  viola-szinnel  átitatott  vidéken  jár  s  mégis 
fejére  húzza  csuklyáját.  Az  oleander  tűzben  égő  virágai, 
a  jázmin    ágai,   az    illatos    mirtusz    arcába   csapnak  s  ő 

még  sem  néz  föl ;  ő  ignorálja  a  piros  gránátfát,  a  rózsát 
s  a  liliomot ;  neki  nem  kell  babér  és  tölgyfa,  nem  föl- 
fölszökelő  vízsugár  s  illattal  telt  levegő.  O  nem  építette 
volna  föl  Velencét,  —  nem  modellálta  volna  Dávidot, 
Mózest  s  az  Éj  szobrát,  —  ő  nem  festette  volna  a  Sixti- 
nát  s  nem  építette  volna  Szent-Pétert.  Benne  az  emberi 
szellem  nem  válik  hajlékonnyá,  finommá  ;  nem  nevelne 
Rafaeleket  s  nem  munkáltatná  varázs-vésőkkel  a  köve- 
ket. S  mi  azt  mind  megtesszük  s  nem  félünk,  hogy  hi- 
tünkkel ellenkezésbe  jutunk.  Miért  mondod  tehát,  hogy 
elhervasztjuk  s  elsötétítjük  a  szép  világot  ? 

Nem  hervasztjuk  el  —  ismétlem  — ,  de  elhervad  s 
megfagy  önmagában  s  nekünk  biztos,  maradandó  vá- 
rosra s  ki  nem  hűlő  világra  van  szükségünk.  S  nem- 
csak ez  a  világ-hervadás  az,  mely  a  szép  világon  túlra 
készteti  tekintetünket  s  űz  téged  is  az  örök  élet  ösztöneivel 
örökéletű  partokra,  de  oda  késztet  minket  ez  a  szép 
világ  is,  ha  azt  összeségében  s  nemcsak  egyoldalú  tük- 
rözésében tekintjük. 

Te  égsz  Itáliáért,  Itáliának  szivárványos  színekkel 
telitett  világáért,  de  meggondoltad-e,  hogy  Itáliát  Alpe- 
sek  körítik,  vad,  szaggatott,  föltürt,  föltorlódott  szirtek, 
hegyek,  örvények,  a  pokol  inspirációit  lehelő  sötét  szik- 
lák, kegyetlenek,  komorak,  kemények !  Te  égsz  a  szép, 
derültj  napsugaras  életért;  de  meggondoltad-e,  hogy  a 
szép  élet  csak  ritka  halandónak  s  annak  is  gyér,  fös- 
vény kézzel  szórt  adomány?  Meggondoltad-e,  hogy  a 
napsugár  éjbe  vész  s  a  ragyogó  szem  könybe  lábad, 
hogy  a  derült  ég  elborul  s  a  tavaszra  s  nyárra  ősz  kö- 
vetkezik ?  Meggondoltad-e,  hogy  a  betegség  árnya  kiséri 
az  életet  s  a  halálban  az  árnyék  éjjé  lesz'?  Lám,  te  mind- 
ezt nem  nézed  !  Te  ezen  a  lebegő,  himes,  játszi  fátyolán 
a  hervadó  szépségnek,  te  a  hajnalpirján  s  az  esti  al- 
kony szines  felhőin  akarsz  világot  építeni !  Hadd  el ; 
ebből  harmónia  nem  kerül  ki.  Föllengzéseidnek  csaló- 
dás s  őrjöngés  lesz  vége.  Virágot  és  csillagot,  napsugárt 
és  éjt,  életet  és  halált,   földet    és  eget  foglalj  össze ;    ezt 

éld  át;  meglásd,  hogy  lelked  mélységeiből  kitör  majd 
az  elragadtatás  a  békének,  a  megnyugtatásnak  ez  édes 
harmóniája  fölött. 

Isten  veled,  Valéria,  törüld  le  könnyeidet  s  úgy 
tekints  a  virágokra,  hogy  a  csillagokról  meg  ne  feled- 
kezzél. 

A  szép  világ  szeretete,  gondolom,  nem  tesz  már 
szemrehányást  nekem ! 

De  talán  nekem  lesz  hozzá  szavam ! 

Sokszor  hangzott  már  köztünk  a  természet  hymnusa. 
Fölhangzott  a  renaissence-ban  s  életre  keltette  a  művé- 
szetet, de  túlzott  egyoldalúságában  ártott  a  hitnek.  A 
természet  szeretői  meghidegültek  hit  s  egyház  iránt. 
Kellett  ez  nekünk?  Fölhangzott  a  szentimentális,  eler- 
nyedt XVIII.  században  újra  s  variálta  a  jelszót :  vissza 
a  természethez  .  .  .  vissza  az  erdőkbe !  S  Horácius  bá- 
mulhatott, hogy  szállóigéjével  „amare  nemora",  „fugere 
urbem",  a  kultúrát  megfenyegetni  lehessen.  Kellett  ez 
nekünk  ?  S  manapság  ismét  hangzik  ez  a  hymnus ;  a 
szép  természetbe  szeret  bele  a  világ  s  megittasul  gyö- 
nyöreitől ;  a  természettel  hitelesít  mindent ;  ami  termé- 
szetes, az  szép  és  szent ! 

Ezeket  a  hymnusokat  mi  nem  zengedezzük.  Tudjuk, 
hogy  beteges,  ideges,  túlfeszült  képzelet  ábrándjai,  de 
azért  Virgil  összes  Georgiconjait  elszavaljuk  s  gyönyö- 
rünket találjuk  zsályán  és  kakukfüvön,  diófán  és  liceum- 
bokron. 

Mi  e  szóra  „természet"  nem  bomlunk ;  mámoros 
képzeletek,  ideges  gondolatok  nálunk  nem  programm. 
Mi  tudjuk,  hogy  a  természet  mélység,  fönség,  gazdagság, 
de  hogy  a  természet  ura  az  élet,  az  öntudat,  a  gondolat, 
a  művészet,  a  kultúra  s  ezeknek  a  hatalmaknak  kell  a 
természetet  elfoglalniok  s  átmunkálniok,  akkor  lesz  csak 
egységes,  szépséges,  valóságos  világunk.  Nekünk  a  kul- 
tivált, a  feg}  elmezett,  a  nemesitett  s  az  eszmékkel  beol- 
tott természet  kell.  S  mi  a  jelszót,  hogy  ., vissza  a  ter- 
mészetbe" csak  e   megszorítással    fogadjuk  el.    .,Termé- 

szét,  természet,  az  nekünk  nem  elég  —  irja  Arthur  Bonus 
—  természet  a  zabálás  s  az  emberevés  is ;  természet  a 
szenvedélyeknek  s  ellentmondó  ösztönöknek  förgetege  s 
forgataga  is ;  ez  mind  természet,  de  ez  nemtelen,  nyers, 
állatias  természet." 

Ne  azt  hirdessék,  hogy  vissza  a  természetbe,  hanem 
inkább  azt,  hogy  emancipáljuk  magunkat  a  természet 
alól,  amennyiben  az  az  eszme,  az  erény,  a  kultúra  győ- 
zelmeit gátolja.  Mert  a  gondolatnak  s  az  erénynek  kell 
uralkodnia  a  természet  fölött  s  ez  az  uralom  nem  hull 
készen  ölünkbe,  azt  erőszakkal  kell  megszereznünk.  Erő- 
szakkal irtotta  az  ember  az  őserdőt  s  pusztította  a  fene- 
vadat ;  erőszakkal  szárította  ki  a  posványt  s  szorította 
gátak  közé  a  folyókat ;  erőszakkal  töri  a  sziklát  s  faragja 
a  márványt ;  erőszakkal  gyalulja  a  fát  s  épit  magának 
házat ;  erőszakkal  fogja  le  a  villámot  s  ir  s  beszél  általa 
a  távolba ;  éppen  úgy  erőszakkal  töri  meg  az  ember 
önmagában  az  alacsony  ösztönt,  erőszakkal  teremt  ren- 
det a  szenvedélyek  csatamezején  s  kiemeli  az  öntudat  s 
a  nemes  lélek  fegyelmezettségét  a  vér  s  a  szolgai  ösz- 
tönök békóiból. 

így  lesz  az  ember  úr-emberré.  Aki  a  természetnek 
vakon  szolgál,  az  tönkreteszi  a  kultúrát  s  önmagát.  Még 
a  művészetet  is  agyon  lehet  ütni  a  természettel.  Ha  a 
művészet  úgy  hódol  a  természetnek,  hogy  csak  repro- 
dukálja a  természet  műveit,  akkor  megszűnt  művészet 
lenni !  Nem  másolni,  hanem  fölemelni  kell  a  természe- 
tet ;  ezt  tegye  művészet  és  élet,  akkor  kultur-élet  lesz 
belőle.  S  valóban,  ha  minden  költő,  mint  költő,  túlvi- 
lági fényt,  a  gondolat  derűjét,  a  hangulat  melegét  árasztja 
műveire ;  ha  minden  művész  megszépíti  a  természetet  s 
az  átszellemül  kezei  közt :  mit  fog  tenni  akkor  a  szent, 
a  lélek  embere  saját  természetének  szolga-ösztöneivel? 
A  romlásból  kiemeli  a  romlatlanság  igényeit,  —  a  tes- 
tiség mocsarain  keresztül  vezeti  a  tiszta  vizeret,  —  a 
gyöngeség  s  a  lanyhaság  kocsonyás  kagylójából  nap- 
fényre hozza  a  gyöngyöt. 

Miért  legyen  a  zavaros,  földúlt,  állatias,  alacsony 
természeté  az  utolsó  szó  7  Miért  ne  lehetne  hidegebb, 
sötétebb  részeit  megvilágítani  és  fölmelegíteni?  A  költő, 
a  művész  kezei  közt  az  eszme  fuvalmától  megszépül  s 
átszellemül  a  természet;  miért  pártolnók  az  alacsony, 
az  eszméktől  át  nem  járt,  az  ösztönök  impulzusait  kö- 
vető természetet?  Szép  természetet  akartok?  helyesen; 
a  szép  természet  az,  mely  az  örök  gondolatok  napfényé- 
ben ragyog.  Ennek  az  átszellemült,  megdicsőült  termé- 
szetnek szól  hymnusunk. 

A  természetnek  ily  átszellemült  szeretetével  kezet 
fog  az  evangélium,  s  magaslatairól  fölséges  kilendülése- 
ket  vesznek  a  szentek.  Gondoljatok  az  Isten  trubadúr- 
jára, assisii  sz.  Ferencre !  Istennel,  az  örök  szeretet  mé- 
zével, a  mérhetlen  napok  napjának  fényével  van  telitve 
az  ő  szemeiben  a  természet.  Lehet  azt  szeretni ;  szárnyat 
ölt  e  szeretettől  a  lélek  s' tiszta,  zavartalan  érzések  s 
örömök  aetheri  magaslataiba  emelkedik.  Ragyogó  ékes- 
szólással szól  az  ilyen  szerető  lélekhez  a  természet  s 
fölajánlja  fáit,  virágait,  füveit,  villámát,  napsugarát  esz- 
méinek, vágyainak,  hangulatainak  szimbólumaiul.  A 
pálma  az  igazat,  a  cédrus  az  erőslelküt,  a  liliom  a  tisz- 
tát ;  pálma,  fahéjfa,  ciprus,  olajfa,  balzsam  a  szent  Szüzet 
jelképezi ;  a  hajnal  pírjával,  a  hold  aranyos  sugarával 
szinezi,  a  puszták  füveinek  illatával  köríti  alakját,  olajat 
s  drága  kenetet  önt  fejére,  ajka  neki  olyan,  mint  a 
karmin-szalag ;  a  drága  kövek  csillogásából  készíti  a 
mennyország  mozaikját  s  a  tavasz  szeretete,  mely  a  cserje 
bimbóját  s  a  patak  vizét  dagasztja,  az  örök  szeretetnek 
tavaszára  figyelmezteti,  melynek  szem  nem  látta  s  fül 
nem  hallotta  szépségeitől,  a  szigorú  aszkéták  s  az  elfony- 
nyadt  karmelitanők  szive  dagad. 

Erre  az  átszellemült  természetre  támasztjuk  mi  is 
szívesen  művészetünket,  költészetünket;  belemerülünk, 
hogy  annál  gazdagabban  vonulhassunk  vissza  kedélyünk 
mélységeibe.  Nem  bánjuk  azt  sem,  hogy  művészetünk- 
ben filozófiai  átszellemülés,  érzéssel  való  áthatolás  által 

mindennek  lelket  s  életet  tulajdonítunk  s  a  természet  a 
mi  gondolatainkban  föltámad,  él,  lehel,  beszél.  Ez  irány- 
zatnál fogva  a  szív  áll  a  központban  s  lágyság  jellemzi 
költészetünket;  minden  ösztönös  s  emberi  lesz,  amit 
megérintünk.  Szeretünk  álmodni  s  benső  világunkat  a 
végtelenbe  tágítani,  de  ugyanakkor  kedvünk  telik  a  ter- 
mészeten s  a  pozitív  irányzatokon. 

Oly  lények  vagyunk  egy  szóval,  kik  a  kozmosz 
mélységei  s  a  hullámzó  kalásztenger  közt  repülünk ; 
gondolataink  a  végtelenbe  vesznek  s  kezünk  a  mező 
kalászaival  játszik. 

Az  erőteljes,  szép  természet  tehát  a  mi  részünk  s 
vagyunk  oly  modernek,  hogy  azt  szeressük ;  kultuszt 
nem  csinálunk  szeretetünkből  s  érzésünket  beteges  szén- 
timentalizmussá  nem  lágyítjuk.  Jean  Paul  háromféle  em- 
bertípusából: „es  gibt  Pílanzen-,  Tier-  und  Gottmenschen" 
az  elsővel  nem  ellenkezünk,  a  harmadikra  törekszünk, 
a  másodikat  utáljuk.  Nem  lenyomni,  leütni,  kerülni, 
hanem  fölemelni  s  a  hivő  lélek  bensőségével  áthatni 
kívánjuk  a  természetet. 


XIV. 

„Erős  érzékiség." 

Tehát  az  átszellemült,  a  gondolattal  s  nemes  érzé- 
sekkel átitatott  természetet  azt  nem  gyűlöljük.  Nem ;  az 
a  mi  kertünk,  gyönyörűségünknek  kertje,  s  mi  vagyunk 
urai ;  mint  a  régi  ember  ura  volt  a  gyönyörűség  kertjének, 
az  Isten  s  ember-szeretettől  átjárt  természetnek. 

S  mit  csináljunk  azzal  a  természettel,  melyet  ma- 
gunkban hordozunk,  mert  mi  is  egy  darab  természet 
vagyunk?  Szeressük?  Gyűlöljük?  Szeressük  úgy  ahogy 
van :  piszkosan,  borzasán,  sötéten,  vadul,  —  vagy  sze- 
ressük úgy,  hogy  szeretetünk  által  tisztuljon,  simuljon, 
derüljön,  szelídüljön?  Hogyan  szeressük ?  Két  szeretettel 
rendelkezünk  ;  az  egyik  Dionysos  bacchansaival,  a  másik 
az  ég  angyalaival  rokonszenvez  ;  az  egyik  thyrsus-bottal, 
a  másik  kereszttel  kezében  jár;  az  egyik  kéjjel,  a  másik 
késsel  fegyverkezik  ?  Mi  szerethetünk  az  érzékek  mohó- 
ságával, a  szenvedélyesség  tüzével,  az  ösztön  rohamos- 
ságával.  Mi  szerethetünk  úgy,  hogy  kihajtani  engedjük 
örömben,  élvezetben,  gyönyörben  összes  erőinket  —  ki- 
élhetjük összes  életkészletünket. 

Hány  ditiramb  hangzik  e  tárgyról  s  hány  programm  ! 
A  föld  embere  s  az  ég  embere  más-más  ideállal,  más- 
más tűzzel  vonul  el  előttünk ;  mindkettő  nagy  szeretetet 
s  nagy  ellenszenvet  hordoz  keblében,  az  egyik  az  érzé- 
kiségtől,  a  másik  a  szellemiségtől  van  elbájolva. 

A  régi  renaissance  eszménve  az  erős  ember ;  az  az 
ember,  aki  győzi.  Kifogástalan  anatómiával,  erős  ideg- 
zettel, egészséges  izomzattal ;  aki  futni,  lapdázni,  evezni, 

vivni,  birkózni  tud ;  aki  kiállhat  Michael  Angelonak, 
hogy  izmait,  körvonalait  átvigye  a  Sixtina  boltjaira  s 
Írja  alá :  Ezechiel,  Jezaias,  Cumea,  Persica.  Más  szent 
vagy  nem  szent  nevet  is  irhát  alá;  mert  e  nevek  csak 
cimkék,  keresztény  vagy  pogány  vignetták  a  humanista 
ideálon  ;  az  erős,  egészséges,  természetes  emberen.  A  dac, 
az  erő,  az  élvezet,  az  élni-tudás  és  élni-győzés  élveteg 
alakjainak  élén  Dionysos,  a  kacagó,  szőlőlevéllel  koszo- 
rúzott isten. 

S  ez  a  tipus  ma  is  imponál  .  .  .  leginkább  imponál 
beteges,  fejfájós,  migraines  embereknek.  A  ki  beteg,  an- 
nak az  egészséges  élet  eszményi  fényben  ragyogó  nap. 
Beleringatja  s  elbűvöli  vele  magát.  Megsóhajtja  az  erő- 
teljes érzékiség  életét,  az  oroszlánt,  mely  összetöri  az 
antilopát  s  kerítéseket  ugrat  át  borjúval  szájában,  —  a 
sast,  mely  a  förgeteget  túlsivitja  s  felhőin  átveti  magát 
csendesebb  légrégiókba,  —  a  tölgyet,  melynek  ágai  alatt 
embereket  s  „isteneket"  sodor  a  mulandóság  árja;  meg- 
sóhajtják s  hajtogatják:  ó  szép,  ó  erőteljes,  ó  életerős 
természet !  Nekem  is  ez  tetszik :  erős  izom,  éles  karom, 
éles  szem,  az  az  hogy  nekem  is  ily  erőteljes,  nekem 
való  érzékiség  kellene,  —  érzékiség,  amely  győzi. 

Aki  a  Vatikán  szobrai  közt  járkál  s  az  édes  ragyo- 
gású s  cikkázó  fényhatásu  márványnak  vonalaiban  a 
testi  erő  s  az  emberi  szépség  ideáljait  szemléli,  az  meg- 
sóhajtja azt  az  itt  ragyogó  erős,  szép  életet.  Elvonat- 
kozva az  élet  reális  küzdelmeitől  s  elvonatkozva  a  lélek 
kikerülhetlen,  lépten-nyomon  nyiló  perspektíváitól,  el- 
ragadtatásaival s  lelkesülésével,  szeretetével  és  szenve- 
délyeivel e  ragyogó  szép  alakok  közé  ékelődik.  Az  antik 
eszményeket  a  testi  erőben,  a  szépségben  látja  megtes- 
tesítve s  meglehet,  hogy  egynémelyik  nem  látja  be,  hogy 
ez  a  régi  gondolat,  miért  ne  lehetne  uj  evangéliummá, 
mely  megváltson  uj  Poggiókat,  uj  Albertiket,  Leonar- 
dókat,  Borgiákat,  Bembókat^' 

0  szép  élet,  erős  földi  élet  .  .  .  álmodozik  Nietzsche, 
a  migraines,  beteges    szobatudós,  a   könyvmoly,    a  XIX. 

századbeli  német  íilolog,  aki  belefúrta  magát  a  régi 
klasszicizmusba,  mint  a  csibor  a  vizeskádba  s  megiri- 
gyelte a  régiektől  a  klasszikus  érzést,  a  klasszikus  de- 
rültséget, a  lelkiismereti  szűk  spanyolfalakat  nem  ismerő 
világnézetet.  Nevetni,  kacagni  akart  ő  is,  ki  többnyire 
elnyűtt,  fejfájós  melancholiával  nézett  a  napsugárba ; 
Chio  mézéről  álmodott,  kinek  keserű,  rósz  szájize  volt ; 
meg  akarta  magát  koszorúzni  rózsával,  repkénnyel  s 
vigadni  akart,  tombolni  akart  s  legyőzni  Napóleonként 
a  világot,  ő  .  .  .  a  füológ.  „A  mosolygós  jókedvűnek, 
a  kacagónak  koronáját,  azt  a  rózsakoszorús  koronát 
adjátok  ide  —  irja  ő  — ,  ó  felejtessétek  el  velem  az 
özvegy-túzok-gunyasztást,  s  a  buta  koldus-szomorú- 
ságot." 

Tehát  neki ;  eresszétek  meg  az  élet  áramát ;  húz- 
zátok föl  a  zsilipeket ;  hadd  zúgjon,  törjön,  pezsegjen  le 
az  érzékek  sima  lapjain ;  hadd  nyilaljon  végig  idegeite- 
ken a  szép,  földi  élet ! 

Ne  feszélyezzen  semmi  e  természetes  kiáradástok- 
ban  !  Kő  akar  cserjévé,  bokor  fává  lenni ;  nézzétek,  hogy 
tör  föl  a  lét  az  életbe,  az  élet  a  fokozott  életbe;  nézzé- 
tek, hogy  tör  fölfelé,  hogy  tolakodik,  megolvad,  selyem- 
finomságu,  olajos  folyásúvá  válik  a  buta  göröngy,  csak- 
hogy éljen  s  élvezzen.  A  cserje,  a  fa,  a  boglárka  lesi, 
kinézi  az  élet  nyitját;  bizsereg,  erjed,  hogy  érezzen; 
vágyik  az  érzésbe;  állatnak  kínálkozik;  az  állat  meg 
embernek,  akár  ausztráliai  csúnya  négernek,  s  az  ember 
meg  hová?  minek?  kinek  kínálkozzék?  Az  ember  úr- 
ember,  Caesaré  Borgia,  Napóleon,  Goethe  legyen.  Elő- 
kelő és  hatalmas !  S  teremtsen  magának  világot ;  csi- 
náljon új  leltárt;  a  mire  eddig  azt  irták,  hogy  jó,  irja 
rá,  hogy  rósz ;  amire  azt,  hogy  rósz,  irja  rá,  hogy  jó ; 
ismerje  meg  jobban  a  világot  s  becsülje  meg  újra  a 
létet,  az  életet ;  már  csak  jobban  fog  érteni  az  uj  leltá- 
rozáshoz, mint  azok,  kiket  szokás,  tompitó  tradíció,  em- 
berbűvölés,  embermajmolás  vert  békókba. 

Legyen  úr,  erős  úr ! 


123 


Kivált  pedig  ne  silányitsa,  ne  hervassza  az  életet 
s  az  élet  ösztönét  önmagában  !  Ne  illetődjék  meg  a  sze- 
gényen, a  szenvedőn,  a  gyöngén ;  földi  bolha  lesz  min- 
dig a  világon  !  Ne  becsülje  az  alázatost,  a  gyöngét,  a 
szemérmest,  a  meddőt ;  ezek  a  hanyatlásnak  álcái ;  az 
élet  kadáveres,  hullófélben  s  züUőfélben  levő  alakjai! 
Hagyjátok  őket  menekülni  a  derült  világból ;  a  denevé- 
rek is,  a  pókok  is  szétrebbennek  a  toronyban,  ha  abla- 
kot nyittok  a  napsugárnak !  Én  pedig  mondom,  ne  félje- 
tek élni ;  maradjatok  itt  s  élvezzetek !  Egy  törvényiek 
legyen  ;  jó  az,  ami  az  életet  fejleszti,  ami  örömeit  szapo- 
rítja, gyönyöreit  izzitja ;  az  mind  jó ;  rósz  az,  ami  her- 
vaszt, ami   csüggeszt,  mi  a  sziv  verését  lassítja. 

De  azért  Nietzsche  nem  az  a  komisz,  aljas  kéjenc ; 
ő  nem  az  a  sátáni  immoralista ;  ő  az  erős  érzékiség  da- 
cára utálja  a  komiszat,  az  alávalót ;  ő  az  úr-embert,  de 
nem  az  állatot  akarja  fajzitani!  Az  ember  volt  már  állat- 
ember ;  volt  Barbár  és  Skytha,  volt  Hottentot  és  ausztráliai 
néger ;  ne  legyen  az  többé,  legyen  emancipált,  úr-ember. 

Ugy-e,  hogy  igy  szoktak  álmodozni  az  emberek  7  A 
szegény  a  gazdagok  boldogságáról,  a  földönkúszó  féreg 
a  sas  virtuozitásáról,  a  beteg  az  egészségről,  a  filolog, 
a  migraines,  fejfájós,  beteges  filológ,  Graecia  klasszikus 
érzékiségérőlV  Ha  akarunk  pesszimizmust,  kriticizmust, 
optimizmust,  fanatizmust,  szentimentalizmust,  miszticiz- 
must tanulmányozni,  ismerkedjünk  meg  előbb  a  sziszté- 
máknak eleven  forrásaival,  azokkal  a  sötét,  keserű  vagy 
derült  és  rajongó,  beteg  vagy  egészséges  íilozófokkal, 
kikből  az  emberiségre  az  az  árny  vagy  az  a  fénysugár 
vetődött.  így  álmodta  meg  Nietzsche  a  modern  kultúrá- 
nak egyik  jelszavát : 

Az  erőteljes,  egészséges  érzékiséget !  A  virágzó,  a  szép 
embert:  Apollót  és  Hérát! 

Kár,  hogy  nevet  adott  alakjainak,  mert  e  nevekkel 
a  pogányságba  tért.  Ha  nem  ad  nevet  nekik,  a  theolo- 
gusok  elkiáltják  magukat :  Ádám  és  Éva.  Kár  ugy-e,  hogy 
Ádám    és    Éva   parasztnév  s  nem  előkelő?   No  de  hisz 

nem  a  néven  niiilik,  ha  a  dolog  egy.  Mily  különös  talál- 
kozás, ha  igazán  egy  volna. 

Mi  legyen  az  az  Apolló  és  Héra  V  „Zwei  blonde  Bes- 
tien"  ?  Szép  vadállatok  vagy  szép,  szellemtől  ihletett 
állatok?  Emancipált  lények,  emancipálva  a  vadság,  rút- 
ság, ösztönszerüség,  érzéki  mohóság  békóiból,  tehát  em- 
berek, igazi  úr-emberek?  Mert  fokozni,  éleszteni,  fejlesz- 
teni akarjátok  az  életet,  ugy-e  az  ember  életét  úr-emberi 
életté?  Fejleszteni,  ébreszteni  akarjátok  ugy-e  az  embert 
s  nem  az  állatot? 

Azért  mondtam  nektek,  hogv  rósz  nevet  adtatok; 
ideáljaitok  nem  Apolló  és  Héra,  hanem  Ádám  és  Éva, 
az  egészséges,  virágzó,  szellemtől,  gondolattól,  erőtől  ki- 
csattanó, ideális  emberek.  Erős  a  lelkük,  illatos  mint  a 
kakukfű  a  harmatos  reggelen  ;  erős  a  testük,  betegség, 
halaványság  nem  bántja ;  tiszta  a  vérük.  Isten  keze  s 
nem  a  szenvedélyek  boszorkája  keverte.  Nem  sötétek, 
nem  zavarosak.  Életerejük  árama  kristálytiszta,  mély  és 
erős ;  iszap,  szeny,  sár  nincs  benne.  ízlésük  romlatlan ; 
idegük  finom ;  érzékük  érintetlen.  S  e  mély  életet  át- 
járja a  fény,  az  intelligencia  fénye,  s  irányozza  királyi  kéz, 
az  Istengyermek  méltóságának  öntudata,  akarat,  az  a  rom- 
latlan, erős,  bátor  akarat,  az  az  igazi  „Wille  zur  Macht." 

De  hagyjuk  a  személyesitést  s  beszéljünk  prózai 
józansággal.  Ugy-e  erős,  egészséges  érzékiséget  akarnak? 
Nekünk  ez  a  kifejezés  kétes,  csábitó  és  csuszamlós.  Ezer 
ember  közül  999  elcsúszik  az  érzékiségnek  zúgó-padján 
s  beleesik  az  állatiasságba ;  engedjetek  meg  nekünk  más 
kifejezést.  Mi  kivesszük  az  egészséges  érzékiségből  mind- 
azt, ami  egészséges  és  erő  van  benne  s  azt  mondjuk, 
nekünk  emberi  előkelőségre  emelt  érzékiség  kell;  nekünk 
az  eszmék  uralma  alá  hajtolt  s  az  erény  hatalma  alatt 
álló  érzékiség  kell;  szóval  mi  már  emberek  vagyunk; 
mi  az  érzékiség  zúgó-padján  az  állatiba  visszacsúszni 
nem  akarunk. 

S  most  ne  füozófáljatok,  hanem  nézzetek  szét  a 
világban !    Mit  értek   el  az    erős,    életteljes  érzékiségnek 

hirdetésével?  Embert  akartok,  úr-embert  akartok  ne- 
velni s  állatot,  dekadens  alakot  nyomoritatok  össze.  Azt 
mondhatjátok,  hogy  félreértenek.  De  hogy  is  ne  értse- 
nek félre  ? !  Alltatok  már  gyermek-korotokban  a  zúgó- 
nak  padjain,  ahol  zöld  vizfonál  nyálkás,  csúszós  felület- 
tel vonja  be  a  deszkát  s  a  viz  nyílként  siklik  le  rajta? 
No  és  ha  álltatok  talán  a  zúgón,  de  mentetek-e  végig 
rajta?  Dehogy  mentetek;  lépni  és  fölfordulni,  ott  egy 
pillanat.  Rögtön  lefordultatok.  Ilyen  a  ti  erős,  életteljes 
érzékiségtek ;  aki  rálép,  elcsúszik  s  el  is  esik. 

S  e  föltüzelt,  ittas,  kábult  érzékiség,  melynek  egyre 
csak  azt  suttogják  fülébe,  hogy  élj,  égj,  szabad  vagy  .  .  . 
condottierinek,  konkvisztádornak  csap  föl  s  el  akarja 
foglalni  az  embernek  bitorolt  világát.  Zsarnoknak  kiáltja 
ki  az  erényt,  s  a  szellemet ;  görög  érzékiséget  állit  szembe 
keresztény  fegyelemmel  s  az  ösztönöknek  hízelegve  igéri, 
hogy  övék  a  világ. 

Ez  az  irányzat  lehet  modern,  elámíthatja  a  művé- 
szetet, erős  fűszerekkel  és  savakkal  dolgozhatik,  mely- 
ben szétfől  filozófia,  vallás,  tudomány,  erény ;  de  az 
bizonyos,  hogy  lázba  dönti  s  eleven  parázsra  teriti  a 
lelket ;  pogány  még  a  lelke  is,  pogány  utolsó  porcikájáig. 

Ez  az  irányzat  a  parasztlázadás  az  ethikában  ;  orgia 
az  Akadémia  berkeiben ;  kaszárnya-éj  a  Santa-Maria- 
Maggiore  templomában.  Ez  az  irányzat  megbűvöli  az 
ifjúságot  s  valamint  a  lelkesülés  a  keresztért  —  tévesen 
bár  —  a  szent  sirhoz  vezette  a  középkor  gyermekeit: 
úgy  a  lelkesülés  Dionysos-ért  a  métely  sirjába  viszi  a 
modern  kor  fiatalságát. 

Bárki  teszi,  keritő  és  ámitó.  Hiába  filozofál ;  nem 
filozóf  ő,  hanem  derwis,  aki  beletáncolja  magát  dühbe 
és  szitokba  s  azután  marcangol  testet,  lelket,  eszmét. 
Hiába  filozofál  Nietzsche ;  nem  az  istenit,  hanem  az  ör- 
dögit szolgálja ;  az  erős  érzékiség  nem  istennő,  hanem 
ördög.  Neki  tudnia  kellene,  hogy  az  ember  érzékiséggel 
van  kitapasztva ;  bőre  kifeszített  érző  hártya,  érzékeny, 
gyúlékony,  szomjas  és  mohó.  Az  ösztönöknek  lehet  hi- 

zelegnie,  lehet  az  érzékiségre  kiönteni  a  klasszikus  szép- 
ség báját!  „Wie  es  die  Götter  thun",  azt  megfesteni  és 
kivésni  is  lehet  s  az  istenitett  érzékiségnek  szobrai  alá 
az  érzékiségtől  reszkető,  élvszomjas  fiúkat  s  leányokat 
állithatják ;  de  ebből  csak  parasztlázadás,  orgia  s  a  vég- 
nek végén  rothadás  lehet.  Népek  rothadnak,  elkásásod- 
nak  mint  a  túlérett  gyümölcsök,  melyek  energiájukat 
erjedésbe,  az  erkölcstelen  életnek  erjesztésébe  fektették, 
így  aztán  fölpuffadtak  s  túltengő  test,  az  alaktalanságba 
s  diszharmóniába  hizott  test,  csúnya,  lágy,  gyönge  és 
rothadt  lett.  A  lélek  kialudt  benne;  lámpához  hasonlí- 
tott, melynek  pislogó  lángja  kékül,  végre  elalszik,  el- 
nyeli az  olaj.  Szemhez  hasonlított,  mely  friss,  tiszta, 
ragyogó  volt,  de  aztán  az  állatnak  erőszakosan  kitola- 
kodott pofacsontjai  s  a  testnek  hájbuckái  mögött  elmerült. 

Hát  mire  való  ez  a  hanyatlás,  ez  a  lefokozás,  ez  az 
atavizmus,  hogy  szellem  helyett  üres,  kacér  szépség 
kerekedjék  fölül  s  az  érzékiség  sötét  csillagát  tűzze  ki 
életünk  egére  \M 

Az  ember  mint  vadember  világosan  magán  hordja 
az  érzékies  rabságnak  összes  jeleit.  Hosszú  emancipáló- 
dási  harcok  után  jutott  annyira,  hogy  a  békókat  meg- 
lazithatta,  de  lehetetlen  neki,  azokat  levetnie  s  az  ata- 
vizmus egyre  beigazul  rajta;  gyakran  visszaesik  az  ál- 
latba !  Ne  harsogtassátok  tehát  füleibe,  hogy  erős,  életteljes 
érzékiség  kell  neki;  úgy  is  zúg  mindkét  füle  az  érzékiség 
dévaj,  orgiás,  majd  lágy  és  csábító  hangjától;  inkább  hir- 
dessétek neki  a  tisztult,  az  emancipált,  az  előkelő  érzékisé- 
get, mely  fölött  az  eszme  ragyog  s  az  erény  uralkodik ! 

Ez  egyedül  logikus  s  emberhez  méltó  keretben  lel- 
kesüljön Goethe,  Nietzsche ;  s  velük  lelkesüljünk  mi  is 
az  ideális  emberért ;  meglátják,  hogy  mi  nem  ellenke- 
zünk velük ;  mert  lelkünk  vágya  és  eszménye  szól  belő- 
lünk, mikor  mi  is  vélük  azon  éldelgünk,  hogy  az  ideális 
ember  legyőzi  az  erőtlen  s  eltévelyedett  Ízlést  és  divatot 
s  visszatér  s  följut  a  természetességnek  virányaira.  Föl- 
használja a  történetet,  a    természet-tudományt,  az  antik 

világot,  hogy  eligazodjék  s  kiismerje  magát,  Nem  zár- 
kózik el  a  való  világtól,  hanem  beléáll ;  nem  csügged 
s  nem  kedvetlenkedik  el,  hanem  annyit  fogad  be  ma- 
gába a  világból,  amennyit  magában  harmonikus  életté 
fejleszthet.  Totalitásra,  harmóniára,  arra  törekszik,  hogy 
egész,  egységes  legyen ;  harcol  és  küzd  minden  széthú- 
zás ellen ;  mindaz  ellen,  ami  egymástól  szétszakítja  s 
széjjeldobja  az  értelmet,  az  érzékiséget,  az  akaratot,  a 
kedélyt.  Erős,  magasműveltségű,  mindenben  ügyes,  ön- 
magát fékező,  önmagát  megbecsülő  tipust  fogalmaz  meg, 
s  azt  ideáljává  tűzi  ki,  mint  olyat,  aki  a  természetet 
bőségesen  fölkarolja  és  fölszivja,  s  aki  ezt  a  szabadságot 
magának  megengedni  képes.  És  a  többi,  és  a  többi! 

Ezt  mind  megengedjük,  csak  tisztuljon  vele  a  za- 
varos érzékiség,  s  mederbe  szorittassék  a  romboló  erő. 
Mi  ismerünk  ily  tisztult,  erőteljes,  harmonikus  típusokat ; 
Nietzsche  nem  ismer ;  annyira  nem  ismer,  hogy  Goethére 
s  Napóleonra  gondol ;  entia  realissima !  Engedje  meg, 
nekünk  ezek  az  urak  nem  eléggé  reálisak;  bizzék  diszkré- 
ciónkban, tudunk  hallgatni;  behunyjuk  mind  a  két  sze- 
münket e  férfiak  „egészséges'"  érzékiségére,  de  ideálokul, 
az  emberi  előkelőségre  emelt  érzékiség  ideáljaiul  őket 
elfogadni,  nevetség  volna ! 

Nekünk  e  részben  csak  egyetlen  egy  ideálunk  lehet 
s  ez :  az  erény  által  kialakított  s  a  szellem  szépségétől 
ihletett  érzékiség,  más  szóval  ember,  ki  az  állatot  le- 
győzte s  az  állatiast  az  eszme  fényével  hatotta  át.  Azzal, 
hogy  azt  legyőzte,  cseppet  sem  gyöngült ;  rohamosságát  le- 
törte, de  erejét  megőrizte ;  —  füstös  lángjait  kioltotta,  de  iz- 
zását megtartotta;  —  a  természet  fiziológiai  lázadásait  meg- 
fékezte, de   lelkesülésének   melegét  le   nem    lohasztotta. 

A  mi  ideálunk  a  harmonikus  ember;  test  és  lélek,  vér 
és  szellem,  szenvedély  és  erény  összhangban;  a  mi  ideálunk 
a   szép,  átmunkált  természet.  Ez  az  igazi  kultúrember ! 

S  ilyennek  kell  lennie  az  embernek ;  mert  az  ember 
is  megtestesülése  az  eszmének;  a  lélek  testet  öltött  benne, 
a  testből  és  lélekből  egységes   alak   lett.   Mint  ahogy  az 

élet  elvei  testet  öltenek  vonalakban,  színekben,  rostok- 
ban a  természet  ölén,  s  a  művész  gondolatai  megteste- 
sülnek festékben  s  márványban  a  művészet  ihletésétől : 
úgy  kell  az  ideális  embernek  abban  a  legfinomabb  anyag- 
ban, abban  a  levegőszerű  életben  kifejezésre  hoznia  az 
eszmét,  az  erényt.  Mert  a  művészet  alakit  ugyan,  de  a 
főalakitó  a  magamagát  alakitó  lélek.  Életben  s  nemcsak 
kőben  s  szinben  kell  az  eszmének  kifejezést  adnunk, 
még  pedig  az  élet  egész  vonalán,  úgy  hogy  értés,  érzés, 
szenvedély,  tevékenység,  mindez  takarója  legyen  a  gon- 
dolatnak;  test  és  idegek,  forma,  termet,  tartás,  alak, 
tevékenység,  munka,  öröm,  gyönyör,  szenvedés  lelket 
alakítsanak.  Szolgáltassa  az  eleven  ember  az  élet  összes 
megnyilatkozásaival,  a  sziv  összes  érzelmeivel  s  szenve- 
délyeivel, azt  a  levegőszerű  anyagot,  festéknél  s  már- 
ványnál finomabbat,  melyben  kialakítjuk  az  ideális  em- 
bert, az  úr-embert, 

A  görög  művészet  azért  nagy,  mert  a  görög  ideált 
szép  formában  örökítette  meg,  kiváltkép  a  férfiúi  s  a  női 
szépséget.  A  művészi  föladat  megoldása  szempontjából 
óriási  előnye  volt  a  görög  művészetnek,  hogy  közelfekvő, 
emberi  eszméket  karolt  föl,  melyeket  sikerűit  is  neki  a 
márványra  ráöntenie.  A  gondolatnak  s  az  alaknak  e  har- 
móniája nélkül  nincs  megnyugtató,  igazi  művészet ;  mert 
ahol  a  gondolat  küzd  s  kialakulást  nem  talál,  ahol  a 
forma  elmarad  az  eszme  nagysága  mögött,  ott  a  disz- 
harmónia, ott  a  szakadás  s  az  aránytalanság  száműzi  a 
szépet  s  az  élvezetet.  Szakasztott  igy  vagyunk  az  ember- 
rel. Csak  az  az  igazán  nagy  élet,  mely  az  eszmét  s  az 
erényt  az  egészben,  testben  és  lélekben,  szivben  és  ész- 
ben, eszmeiségben  és  érzékiségben  összhangzóan  kiala- 
kította s  a  nagy  eszmény  közt  s  a  szép  forma  közt  a 
harmóniát  megteremtette. 

Heureux,  qui  les  surprend,  ces  justes  harmonies, 
Oú  vivent  Tame  et  la  forme  á  la  fois. 

(SuUy-Proudhomme,  L'art.) 

Akik  e  harmóniát  meg  nem  teremtik,  azok  kontá- 
rok s  műveik,  már  mint  jómaguk,  szörnyalakok. 

Lehetnek  irók,  művészek,  politikai,  katonai,  orvosi 
hírességek,  de  hiányzik  helőlük  az  igazán  „szép  élet" ; 
hiányzik  bennük  az  a  fölséges,  eszménytől  besugárzott, 
mély  nyugalmú,  derült,  békés  élet.  E  hires  emberek  még 
erős  állatok,  házasságtörő,  rothadó  kéjencek.  Bajuk  az, 
hogy  az  ideális  ember  nem  fejlett  ki  bennük  szeren- 
csésen ;  Cyrano  de  Bergerac  lovaghoz  hasonlítanak,  ki 
vitéz  lovag  s  poéta  volt,  de  amellett  rém-hosszú  orrával 
szomorú  alak  volt.  Aki  a  szellem  s  az  eszme  munkása, 
az  mindig  elit-ember  legyen  s  magánéletében  se  tartsa 
lelkét  moslékon.  Mert  mit  használ  a  szellemi  munka, 
mely  átszellemülést  sürget,  mikor  utána  a  „feiront"-ban 
előmászik  az  állat  s  lefalja  az  érzéki  örömök  rózsáit : 

Pfuj !  Láttál  már  csupasz,  enyves  csigát, 
Amint  rút  teste  rózsán  mászik  át? 

(Cyrano  de  Bergerac.) 

E  tekintetben  tehát  az  erkölcsiség  valóban  alakitó, 
tisztító,  fmomitó  munkát  végez  az  érzékiségen,  mely 
munkában  részt  kellene  vennie  a  művészetnek  s  az  iro- 
dalomnak. Segiteniök,  emelniök  kellene  az  embert,  hogy 
érzékiségünkön  mindig  átcsillámoljék  az  erkölcsi  erő, 
mely  szelídebbé  teszi  az  állat-embert,  verőfényesebbé  a 
szenvedélyektől  áttüzesitett  életet,  —  s  gyengédebbé  az 
uralkodó,  rossz  hajlamot.  Szebb,  tisztább,  mélyebb  tüzű 
s  mélyebb  érzésű  életet  kellene  szolgálniok  s  az  aljas 
motívumokat  megvetniök.  Alacsonyból,  buja  gazból  van 
elég ;  azt  ápolni  s  öntözni  fölösleges ;  de  a  lelket,  a 
nemes  lelket  az  állattal  szemben  segíteni  s  azt  fénnyel 
s  tisztult  érzéssel  átjáratni,  valóban  ideális  művészethez 
illő  föladat. 

Nincs  is  művészet,  hol  a  lélek  meg  nem  csillan  s 
ahol  megcsillan,  ott  kiérzi  mindenki,  hogy  ez  az,  ez  az 
igazi  művészet ;  a  lelket  sugárzó  s  a  lelket  megszerettető 

9 


130 

szépség.  Minden  művészet  célját  hirdeti  Roxan,  a  leányos 
asszony,  urának,  Christiánnak  lábainál : 

„Azért  jövök  most,  hogy  pirulni  láss! 
Azért  jövök,  hogy  nekem  megbocsáss! 
Bocsásd  meg  azt  a  sértő,  balga  tettem'. 
Hogy  csak  az  arcod  szépségét  szerettem. 
S  hogy  később  mint  a  kis  madár. 
Mely  szökdécsel,  mig  végképp  tovaszáll, 
Szépséged  és  lelked  közt  ingadoztam 
Szeretve  benned  mindakettőt.  S  mostan? 
Férjem!...  Uram!...  Győztél  magad  felett! 
Nem  szeretek  mást,  csak  a  lelkedet! 
Örülj,  mert  azt  szeretni  csak 
Ami  mulandó,  szétömlő  alak, 
Nemes  sziveknek  kínosan  kevés, 
Külsőd  a  lélek  kellemébe  vész. 
,  Az  csak  csinos  volt,  ez  isteni  szép !.. . 

Szépségedet,  mellyel  voltakép 
Meghóditottad  halhatatlan  részem, 
Most  tisztán  látom  . . .  mert  eltűnt  egészen." 

(Cyrano  de  Bergerac.  IV.  felv.) 

Az  érzéki  részben  ragyogjon  az  eszme ;  az  érzéki 
emberben  az  erkölcs  fegyelme !  De  a  művészek  is  em- 
berek ;  saját  meg  nem  értett,  s  félreértett  énük  torz- 
képeit, kinövéseit  s  alaktalanságait,  a  szellem  s  az  állat 
diszharmóniáit  vetitik  ki  műveikbe,  s  azok  „élvezésében" 
az  állat  állatot  szül. 

Minek  azt  festeni,  ami  alacson}^,  extravagáns  és  rút? 
Minek  szivni  magunkba  a  zavart  mély  nyugalom  helyett, 
a  kétség  s  a  gyűlölet  honiját  isteni  derültség  helyett,  a 
rútnak  s  a  túlzottnak  inspirációit,  a  klasszikus  fölség  és 
tökéletesség  fuvalata  helyett?  Mire  jó  ez? 

Castelar  gáncsolja  Giulio  Romanot,  hogy  nincs  meg 
benne  Rafael  szellemének  zavartalan  harmóniája,  mély 
nyugalma,  isteni  derültsége,  klasszikus  tökélye.  Giulio 
Romano  szereti  a  túlzottat,  az  extravaganst  s  néha  a 
rútat.  Így  Rafaelnek  egyik  eszményi  szűz  képére  macs- 
kát rajzolt ;  ezzel  akarván  a  háztűzhely  igénytelenségét  a 
mennyég  magaslataira  felvinni ;  Constantin  és  Maxentius 

csatáját  föltüntető  képre  pedig  szörny-alakú  törpét  fes- 
tett, amit  sohasem  engedett  volna  meg  a  mester,  kinek 
lángeszében  Phidias  fölsége  ülte  föltámadását. 

„Phidias  és  Rafael  felsége",  ezt  ugyan  kevesen  értik 
s  Roxannal  sem  értenek  egyet  sokan,  hogy 

„—  —  —  azt  szeretni  csak, 
Ami  mulandó,  szétömlő  alak. 
Nemes  sziveknek  kínosan  kevés."' 

Kik  a  „kínosan  kevéssel"  is  beérik,  azok  természe- 
tesen a  nemes  sziveknek  fölséges  élvezetétől  elesnek ;  s 
nemcsak  elesnek,  de  a  raffmált,  túlcsigázott,  önvesztébe 
uszított  érzékiességben  elvadulnak,  elernyednek,  kiégett 
kráterekké,  örömtelen  existenciákká  lesznek. 

így  kell  annak  lennie,  máskép  nem  lehet.  Ki  birja,  ki 
győzze  erővel,  ellentállással  azt  a  tüzet,  mely  Jób  szerint 
a  csontvelőbe  hat,  —  ki  győzze  érzékenységgel,  finom- 
sággal, mikor  az  a  durva  állat  gázol  a  lélek  érzelmei  s 
gyöngéd  fakadásai  közt,  —  ki  győzze  hűsitő  harmattal  és 
üde  locsolással  azt  a  folytonos  hervadást,  mely  lélekre, 
arcra,  szemre,  ajkra  a  meghalt  szépségnek  halavány- 
ságát  teríti  ? 

Ezt  nem  győzi  senki,  de  a  természet  bosszúját  sem 
tarthatja  föl  senki.  Bacillusaival,  baktériumaival  nyilaz 
rátok  s  a  ti  foszlott  életerőtök  nem  tart  pajzsot  e  nyil- 
zápor  fölfogására. 

Fegyelmet  nem  akartatok,  hamut  fejetekre  hinteni 
féltetek ;  de  fővárosaitok  pora  megrothasztja  tüdőtöket 
s  ti  elszáradtok  a  tüdővésztől,  miután  megfogyatkoztatok 
az  erkölcsvészben.  Ti  építetek  magatoknak  városokat,  s 
utáljátok  az  unalmas  falukat,  de  városaitok  tornyos  há- 
zai s  e  házak  börtönszerű  szobái  nélkülözik  a  vizet,  a 
levegőt,  az  eget,  a  napfényt,  az  erdőt.  Mi  lesz  az  orosz- 
lánnal, ha  pusztájából  kifogjátok,  hol  a  vörhenyes-barna 
homokhoz  hasonult  szőre  és  sörénye  s  hol  a  csillag- 
bűvös éjjeleken  járt  préda  után,  mi  lesz  vele,  ha  vas- 
rekeszbe   zárjátok?    Mi    lesz  a  hallal,    ha    kifogjátok  az 

óceánból  s  aquariumaitok  üvegfiókjaiba  helyezitek,  hogy 
úszszék'?  A  természetellenes  élet  meggyöngíti  s  elveszi 
kedvét  az  élettől !  Csillagbűvös  s  napizzitott  puszta  he- 
lyett rácsos  börtön  s  óceán  helyett  üvegtartó !  0  ezekbe 
az  élet  nem  fér  be ;  elhervad  s  elrothad. 

Az  érzékiség  börtön,  rácsos  fogság  a  szabad,  az 
ideális  léleknek ;  mindegyik,  aki  belekerült  csábjai  közé, 
érzi,  hogy  rab  és  szolga  lett.  Az  érzékiség  félhomályos, 
bűvös  aquarium ;  az  életösztön  tarkítja  képzeletes  alak- 
jaival, ingerel  s  leköti  egy  időre  az  érdeklődést,  de  mi 
az  üvegtartó  az  óceánnal  szemben,  a  friss,  tiszta  mély- 
ségekkel szemben  ;  kedvetlen  rab-életet  zár,  melynek  ön- 
tudata a  desperát  Nietzsche-i  „Eckel,  Eckel,  Eckel!" 

Csoda-e,  ha  az  érzékiség  mámorában  tönkre  tett  ter- 
mészet erő  után  vágyik,  erőt  s  egészséget  keres  ?  Csoda-e, 
ha  kimondja :  hát  hagyjuk  már  el  egyszer  azokat  az  ala- 
kokat, melyeket  Paris  sarából  gyúrt  Zola;  hát  nincs 
más  mintásabb,  igazabb  alakja  s  oldala  a  létnek  mint  a 
rothadás  s  a  bűz?  Csoda-e,  ha  kimondja,  hogy  a  bordély- 
ház s  a  demimonde  kacérkodhatik  a  kávéházak  söpre- 
dékével, de  az  élet  virága,  mely  szép,  fölséges  és  tiszta, 
nem  az  erjesztő  gödrökben  keresendő? 

Csoda-e,  ha  a  modern  kor  törtető  szellemei  többet, 
jobbat  kivannak  s  erős  érzékiséget  sürgetnek?  A  kifeje- 
zés ugyan  veszedelmes,  de  gondolatmenetünkben  mi  is 
fölkiáltunk :  ó  igen,  adjatok  nekünk  erős  érzékiséget. 

Ne  értsetek  félre !  Az  Istengondolta  embernek  erős, 
egészséges  érzékiség  kell ;  abban  az  elfajzott,  elkorcso- 
sodott  érzékiségben  pedig  erő  ugyan  egy  mákszemnyi 
sincs !  Mert  miféle  erő  az,  mely  a  túlizgatott,  ideges,  vér- 
szegény, halaván}^  kedvetlen  ifjakban  s  leányokban  él? 
Miféle  bőség  és  mélység  az,  mely  az  érzéki  szenvedély- 
nek sokágú  folyamát  s  a  sziv  összes  érzelmeit  az  egyet- 
len szerelem  medrébe  szorítja?  Nincs-e  a  szivnek  más, 
mély,  hatalmas  érzelme,  melyet  méltó  volna  művelni  s 
fejleszteni?  A  fejlett,  erőteljes  egyednek  érzékisége  nem 
találna  más  érvényesülést,  mint  a  csapongó  szerelmet  s 

ez  legyen  a  férfiú  s  az  ideális  nő  mindent  eltöltő  érzelme, 
mely  dönt  élet  és  sors  fölött?  Az  egyik  nemnek  a  másik 
iránt  való  hajlama  és  vonzalma  egy  erőteljes  s  termé- 
szetes ösztön,  de  ez  érzelemnek  túlhajtott  kultusza  már 
magában  véve  is  nem  erős,  hanem  gyönge,  beteges,  sor- 
vadó érzékiséget  hiv  létbe. 

Félre  az  egyoldalúsággal  s  a  túltengessél !  A  buja 
termés,  mely  aranykalászt  igér,  megdől  és  elrothad ! 
Félre  a  társadalommal,  ha  „High  Life"  is,  melynek  filo- 
zófusai és  költői  „nyugodtan  lépnek  a  szép,  bűnös  asszony 
elé",  megcsókolják  kezét  „und  schauen  ihr  verstándnis- 
sinnig  in  die  schönen,  thránenfeuchten  Augen  ..."  alig- 
hanem, hogy  „könnyeit  letörüljék  s  vele  megértessék, 
hogy  a  bukás  elkerülhetetlen."  (High  Life,  Zeitschrift  für 
die  vornehme  Welt.  Schöne  Sünderinnen  von  Masco 
Brociner.)  Ki  a  parasztokkal  az  „előkelő  világból"! 

Nekünk  ez  az  egész  irányzat  az  elgyengült  lélek 
betegeskedését  s  a  természetes  érzésnek  elkásásodását 
bizonyltja.  A  természet  ezeket  a  folytonos  moll-fortyo- 
gásokat  nem  ismeri  s  majd  kiheveri  a  művészek  idétlen 
gondolatait  és  sápkórját  is.  Azzal  vigasztaljuk  magunkat, 
hogy  az  „erős  érzékiséget"  sem  filozófiával,  sem  szín- 
darabokkal agyonütni  nem  lehet.  Az  örökös  szerelmi 
csicsergést,  a  holdkóros  álmodozást  és  rajongást  épúgy 
megunják  az  emberek,  mint  a  piszkos  verizmust  s  a 
mikroszkóppal  megvizsgált  nemi-betegség-bacillusokat,  s 
elundorodva  a  sok  meztelenségtől,  végre  azután  igazán 
„erős  érzékiség"  s  nem  elpuhult  nyávogás,  nem  elkásá- 
sodott  testek  után  kívánkoznak. 

Hát  hagyjuk  őket  már  egyszer  magukhoz  térni  a 
görcsökből,  a  hisztérikus,  alkoholos,  morfinista  verizmus 
álomlátásaiból.  Erőt  és  vért  beléjük !  Vért,  azt  a  vért, 
melyet  az  érzékiség  apostolai  lecsapoltak  belőlük ;  s  erőt, 
azt  az  erőt,  melyet  miután  kieresztettek  a  bűn  fertő- 
jébe, athletikai  klubbokkal,  turistasággal,  sporttal  akar- 
nak megfejelni.  Mi,  mi  kívánunk  most  vért  beléjük,  mert 
látjuk,  hogy  „enyves  csigák"  lettek  s  a  vérük  megaludt ! 

Mi,  mi  követelünk  most  számukra  erőt,  valamit  abból  a 
hősies  páthoszból,  mely  markában  tartja  szenvedélyeit 
s  parancsolni  tud  érzékiségének !  Mi,  mi  kívánunk  most 
nekik  erőteljesebb  irányt,  mel}'  nem  az  állatot  tartja 
erősnek  az  ember  rovására,  s  nem  helyezi  a  kiirthat- 
lan  bestiát,  —  akár  szőke  legyen  (Blonde  Bestie),  akár 
barna  —  a  fenkölt  s  eszmétől  földeritett  érzés  fölé.  Erő, 
vér,  nemes  irány,  akkor  lesz  az  érzékiségben,  ha  a  test 
fölött  a  lélek  uralkodik  s  nem  megfordítva,  a  lélek  fölött 
a  test  burjánzik. 

Tehát  ne  legyen  a  művészet  s  az  élet  az  érzékiség- 
nek  s  kiváltkép  a  szerelemnek  kovácsműhelye,  hol  vala- 
mennyi szurtos  inas  és  legény  az  ösztön-fújtatót  nyaggatja 
s  üti  a  vasat,  úgy  hogy  szikrát  hány;  fogadjuk  meg  Manzo- 
ninak  s  Fogazzaronak  szavát,  akik  biztosítanak  róla,  hogy 
van  ebből  a  túltengő  érzéki  idealizmusból  untig  elég. 

„A  szerelem  szükséges  a  világon  —  irja  Manzoni,  — 
de  van  s  lesz  is  belőle  mindig  elég.  Valósággal  nem  hasz- 
nálunk vele,  ha  művelésében  fáradozunk,  mert  ezzel  a 
műveléssel  nem  érünk  el  egyebet,  mint  hogy  föléleszt- 
jük s  lángra  lobbantjuk  ott  is,  ahol  arra  nincs  szükség. 
Vannak  még  más  érzelmek,  meljekre  az  erkölcsiségnek 
szüksége  van  s  melyekre  ugyancsak  jó  volna,  ha  az 
irók  ráhangolhatnák  a  lelkeket ;  ilyenek  a  könyörület, 
a  bocsánatadás,  a  gyöngédség,  a  felebaráti  szeretet,  az 
önfeláldozás,  a  küzdés,  a  bátorság.  Ez  érzelmekből  soha 
sincs  elég,  s  dicsőség  az  Íróknak,  kik  az  emberiséget 
ezekben  valamire  segitik !  De  abból,  amit  szerelemnek 
nevezünk,  szerény  számítással  legalább  is  ezerszerte  több 
van,  mint  amennjire  szüksége  volna  tiszteletreméltó  fa- 
junknak az  önfentartásra.  Azt  vélem  tehát,  hogy  oktalan 
munka  ezt  az  érzelmet  irodalmi  művekkel  folyton  élesz- 
teni s  erről  annyira  meg  vagyok  győződve,  hogy  ünne- 
pélyesen kijelentem,  hogy  ha  akár  csodalátomásban  s 
elragadtatásban  a  szerelemnek  legékesszólóbb  megnyilat- 
kozásai is  jutnának  eszembe  s  szebben  tudnék  irni  róluk, 
mint  ahogy  eddig  ember  irt,  nem  fognék  tollat  a  kezembe, 

hogy  csak  egy  sort  is  vessek  belőlük  papírra;  annyira 
bizonyos  vagyok  róla,  hogy  megbánnám!" 

S  mit  szólna  az  „erős  érzékiségnek "  megrontóiról 
ma  Manzoni,  mit  Ruggiero  Bonghi,  a  volt  olasz  minisz- 
ter és  kritikus,  ki  a  legideálisabb  szerelemnek  s  az  ér- 
zéki szenvedélynek  leghűbb  ecsetelőjére,  Fogazzarora 
úgy  olvasta  rá  Manzoninak  most  idézett  szavait,  hogy 
Fogazzaro  meghökkent,  s  megfogadta  azontúl  a  mester 
szavát,  —  mit  szólnának  ezek  mind  ma,  mikor  művészet 
és  költészet  csak  szerelemben  utazik  ?  Mikor  a  művészet- 
nek legédesebb  s  legkapósabb  motívumai  a  vetkeződések  ? 
Mikor  a  művészek  a  High-Life-társaság  tagjainak  fejéből 
fürdő-kabint  csinálnak  s  a  képzetek  mind  e  tárgy  körül 
forognak  ?  Mikor  a  szabók  kísértetbe  jönnek  a  művészek- 
nek hadat  üzenni,  mert  félnek,  hogy  a  nuditás  divattá 
lesz  ?  S  mikor  ez  mind  megvan,  akkor  az  erős,  egészséges 
érzékiség  száműzve  van ;  a  gyönge,  a  beteges,  a  túliz- 
gatott érzékiség  az  feszeleg  s  ront  Ízlést  és  erényt.  Mert 
az  erős  érzékiségnek  mint  az  egészséges  fának  védő 
kérge,  —  az  erős  érzékiségnek  mint  az  érző  idegnek  gon- 
dos takarója  van:  fegyelem,  szerénység,  szemérem  a  védő 
kérge ;  e  nélkül  nincs  erős  érzékiség.  Ezt  a  gondosan 
szőtt  takarót  le  ne  tépjék,  ezt  a  kérgét  le  ne  hántsák, 
mert  különben  elszárad  a  fa,  elsorvad  az  ideg ;  s  nekünk 
nem  söprű,  de  ágas,  lombos,  virágos  fa  az  élet. 

Nőjjön  és  fejlődjék  tehát  az  erős  érzékiség,  de  a 
szép,  nemes  lelkiség  keretében.  Hordozza  homlokán  az 
ember  jegyét.  A  természet  is  azt  akarja,  de  meg  nem 
teremti,  ha  legnemesebb  erői,  ész  és  sziv,  nem  fognak 
vele  kezet  s  nem  győzik  le  a  sötét,  buta,  bár  tüzes  ösz- 
tönök hatalmát. 


XV. 

Kéj  és   szeretet. 

Az  érzékiség  mindig  probléma  lesz.  Nagy,  bűvös 
hatalom,  melylyel  nehéz  boldogulni.  Sikamlós,  mintha 
az  olympiai  küzdők  olajával  volna  megkenve ;  amellett 
kihivó  és  merész  s  halálra  szánt  mint  egy  gladiátor. 
Elbizakodott,  mert  ismeri  gyöngéinket;  tudja,  hogy  min- 
denkiben közülünk  van  egy  darab  országa.  Úgy  jár  köz- 
tünk mintegy  fékvesztett  bazilizkus.  Esz  s  füozófia,  aka- 
rat és  erény,  hős  és  gyermek,  világtörténelem  s  családi 
tűzhely  hüledezik  s  sápadozik  tekintetétől,  reszket  és 
reng  ütéseitől.  Van  karma  és  selymesbőrű  keze.  Tud 
mélyen  szántani  s  tud  simogatni,  a  mint  kedve  tartja ; 
tud  fenékhullámokat  gördíteni  s  lágy  fodrokat  vetni, 
ahogy  neki  tetszik.  Ha  kigyulad  szenvedélye,  sodor, 
ragad  s  elförgetezik  áldozataival ;  majd  meg  enyhén 
vonzza  őket,  szivükbe  fekteti  bubáját  s  ők  indulnak 
utána ;  mennek,  amerre  nem  akarnak ;  akaratuk  vele 
szemben  nincs ;  meg  vannak  bűvölve. 

Mikor  hatalmas  tehetségeket  nyergel  meg  az  érzé- 
kiség, s  azok  szolgálatába  szegődnek,  akkor  sűrű  ködöt, 
majd  meg  forró,  kormos  füstöt  tud  okádni  a  tiszta  látás 
s  a  zavartalan  gondolatvilág  éterébe ;  mikor  pedig  a 
költői  lant  húrjai  közé  veszi  magát  inspirált  szenve- 
délye, kábitó  leheletet  lehel  tükörtiszta  lelkekre  is ;  a 
tükör  fátyolos,  a  lélek  zavaros  lesz  tőle. 

Ez  a  hatalom  mint  testi  szépség,  mint  nemi  ösz- 
tön, mint  élvezet  és  szerelem  lép  a  világba.  Hajlamaihoz 
nem  kell  kommentár.    Minden    világnézetben  fölvetődik 

probléma  gyanánt ;  ignorálást  nem  tűr ;  hallgatni  róla 
nem  lehet.  Ifjaink  s  leányaink  elvonulnak  ez  ösztön  bál- 
ványképei alatt  a  művészet  asszisztenciája  mellett  s  észre- 
veszik, hogy  azok  a  gyönyörűségek  saját  szenvedélyeiknek 
idealizálásai.  Mit  tegyenek?  Szóljatok!  Hallgattok?  Szól- 
jatok, mit    csináljon   e    bűvölő    hatalmakkal  az  ember? 

Irtsuk  ki?  Ha  kell  tán  késsel  is?  Vagy  olvasszuk 
bele  életűnkbe  örömeiket,  —  szőjjűk  bele  rikitó  színei- 
ket? Mérsékeljük  talán  tűzét  vagy  oltsuk  ki  az  ösztönös 
szenvedélynek  azt  a  perzselő  hevét,  mely  mint  a  tró- 
pusok zónájának  flórája  kábitó  s  illatos,  de  virágai  s 
csörgő-kigyói  mérgesek? ! 

Mit  tegyünk  vele?  Eljűk  világunkat  s  vonjunk  vál- 
lat az  ember  panaszára,  ki  flagellansnak  vagy  thebai 
múmiának  készül?  Menjünk  Parisba,  de  mutassunk  utat 
talán  azoknak  is,  kik  La  Trappé  s  Lourdes  felé  ipar- 
kodnak? Mit  csináljunk?  Pazaroljunk-e  esprit-t  az  ösz- 
tönös, önfeledett,  rohamos  szenvedélynek  igazolására  és 
kanonizálására? 

Isten  ments !  Azt  soha  sem  tenném !  Mert  hegy- 
szakadékokért nem  mondok  le  az  Akropolisról  s  viharért, 
hogy  az  szabadon  búgjon  és  sivítson,  nem  mondok  le 
Beethovenről. 

Miért  mondjak  le  géniuszról  és  szellemről  a  nyers 
erő  miatt?  Hiába  beszéltek  vademberek!  Nem  mondok 
le  a  vad  karrarai  sziklákért  Apollóról  s  Laokonról ; 
nem  mondok  le  a  meredek  lázkereszti  szirtért  az  esz- 
tergomi bazilikáról ;  mindegy  ha  a  sziklát  meg  is  törik, 
mindegy ;  Apollóért  és  remek-templomért  bátran  tehetik. 

Én  alakítani  akarok;  alakítani  ösztönös,  vad  ter- 
mészetből harmonikus,  eszményi  embert ;  minek  mon- 
danék le  róla  a  vad  természetnek  proklamált  jósága  s 
Rousseautól  megénekelt  érintetlensége   miatt? 

Mások  azonban  nem  gondolkoznak  igy. 

A  francia,  voltairi,  szalonvilág  szívesen  dédelgeti 
az  emberben  az  ösztönös,  az  élvezetsóvár  természetet; 
karmait  nem    vágja    le,    hanem    keztyűt  húzat  rájuk.  A 


138 


meztelent  szereti  s  hogy  érdekes  s  ne  kaírer-stilusú  le- 
gyen, lefátyolozza  átlátszó  csipkékkel.  Az  állat  rossz 
szagát  parfümmel  s  az  ösztön  szellemtelenségét  esprit- 
vel  teszi  udvarképessé.  S  azután  vigyorog  az  erényre,  a 
simplicius-erkölcsre  s  ajánlja,  hogy  mondják  el  az  olvasót 
a  világ  megtéréseért. 

A  francia  esprit  egészen  olyan,  mint  pocsolyán  a 
napsugár ;  bűzhödtebb  lesz  tőle.  Ily  világnézet  tönkre 
teszi  az  eszméket,  s  az  ideálok  hajóját  Kirke  hegyfoka 
felé  tereli  s  nemcsak  hogy  viaszt  nem  önt  utasainak 
füleibe,  hanem  viszketeggel  ingerli.  Az  ilyen  társaság 
biztosan  kiszáll  s  a  kirkei  metamorfózison  is  átesik ; 
disznó  lesz.  Megtartja  frakkját,  cilinderjét,  meg  a  selyem- 
szoknyát s  a  mousselinzsebkendőt,  de  a  lelke  s  az  ösz- 
töne kirkéi. 

Ez  a  világnézet  telve  van  lemondással  az  ideál  s  en- 
gedményekkel a  meztelen  természet  iránt,  s  mondhat- 
juk, hogy  divatos. 

Divatos  az  nemcsak  Parisban,  divatos  az  másutt  is. 

Ahol  nincs  Itália  s  Kirke  hegyfoka,  van  Germania 
Venus-hegy ékkel.  A  motivum  ugyanaz,  csak  a  színe- 
zés más. 

Mi  lesz  e  hegy  gyei  a  gondolkozó,  tudós  nációban? 
Mélyen  a  vár  alatt  vonul  egy  kis  csapat  .  .  .  Schoppen- 
hauer,  Goethe,  Wagner,  Nietzsche  .  .  .  s  mik  ők?  ellen- 
ségek vagy  trubadúrok  ? 

Schoppenhauer  nem  trubadúr.  Torkig  van  a  mé- 
tely lyel  s  romlással ;  sajnálja  a  degradált  nőt  s  a  velőkig 
rothadt  társadalmat.  A  világ  posvány  neki  s  úgy  látja, 
hogy  az  értelem  s  a  művészet  mezőin  is  mocsárflóra 
terjeszkedik;  enyves  csigák  húzzák  meg  rajtuk  útvona- 
laikat ;  útjaik,  termékük  szenny  és  piszok.  E  sötét  ember 
nem  tud  segítséget.  Ő  azt  hirdeti,  hogy  a  rothadó  testet 
nem  lehet  föltámasztani.  Ránk  rivalg :  ismerjétek  föl  a 
tényt ;  rothadtok ;  kontempláljátok  s  értsétek  meg,  hogy 
porrá  változtok. 

Goethe  nem  sötét  ember,  Faustot   az    ördög   végig 

hengergeti  az  élvezetnek  s  a  klasszikus  szépségnek  biro- 
dalmán s  azután  kidol)ja  onnan  s  a  tettek  mezejére 
állitja.  Kutass,  —  biztatja  magát  Faust  —  érts,  tégy; 
alakitsd  a  világot;  ismerd  föl,  hogy  „im  Anfange  war 
die  That."  Te  is  tégy  s  ne  álmodozzál!  Ne  sopánkodjál, 
ne  keseregj.  Az  élvezet  nagy  hatalom  s  azt  ki  nem  dis- 
putálja a  világból  sem  tudás,  sem  erőszak ;  de  ne  bizzuk 
rá  a  világot.  Hunyjunk  szemet,  mig  a  vér  tüzes  s  re- 
méljük, hogy  lehűl. 

A  Venus-hegy  tehát  Goethének  rózsaszinben  ég. 
„Allé  Theorie  ist  grau" ;  theoria  azt  meg  nem  döntheti. 
Azt  a  kihivó,  ingerkedő  szépséget  a  gondolatok  szürke 
fátyola  le  nem  borithatja.  Mit  is  ér  a  szürke  fátyol 
azzal  a  rózsásszinű,  meleg,  mosolygó  valósággal  szem- 
ben, melybe  a  szép  élet  öltözködik  s  mely  a  képzelet 
bűbájos  kertjeinek  falairól  int  a  megigézett  emberféle? 
Minden  libbenése  egy-egy  hulláma  az  igézetnek ;  e  hul- 
lám tűz  s  locscsanásától  tűzvész  támad  agyban  és  erek- 
ben. Ezt  a  lázat  érzi  mindenki,  apostol  és  tékozló  fiú, 
de  az  egyik  chinint,  a  másik  abszintet    vesz    be    ellene. 

Végre  azonban  lejön  a  hegyről  egy  megtépett,  szo- 
morú lovag,  Tannháuser !  Fönn  volt,  ott  élt,  de  most 
lejött ! 

A  nemes  érzés  győzött  benne  s  kiragadta  magát  az 
érzéki  kéj  s  az  ösztönös  mámor  fülledtségéből.  A  Venus- 
hegv  utálatos  előtte  s  lelkében  az  élet  friss  áramává 
dagad  napsugár,  csillagos  égbolt,  wartburgi  erdő.  A 
gyönyörittas  tekintet  lázas  távlatai  szétfoszlanak ;  a  déli- 
báb s  az  ábránd  az  erdő  leheletétől  szétfolyik;  valami 
kedvesebb,  kristályosabb,  tisztább  s  mélységesebb  szem- 
határ bontakozik  ki  előtte  a  ködből  és  párázatból.  Van 
azon  is  fény,  ott  is  vannak  meleg  szivek,  ott  is  szeret- 
nek s  örvendnek,  de  egészség  s  békesség  a  tempójuk. 
Ott  is  uralkodik  szépség,  de  nem  az  a  kábitó,  az  a  lá- 
zas, hanem  az  a  derült,  az  a  fényes  és  átlátszó ;  ott  is 
pezseg  a  vér,  dobban  a  sziv,  de  a  mozgás  ritmusa  a 
szép  élet  jegye  alatt  áll,  melyet    a   szép    lélek  inspirál ! 

Ez  valami.  Ez  erő  és  újság ! 

A  modern  élet  túlcsigázott  kultúrájának  beteges 
érzékenységén  s  érzékiességén,  —  romlott,  raí'fmált  élv- 
szomján úgy  leng  végig  ez  az  erőteljes  áramlat,  mint  a 
tenger  lehelete  a  pusztán.  Eletet  s  higgadt  intuiciót  hoz 
magával.  A  kikre  rálehel,  azok  ocsúdnak  s  kezdik  látni, 
hogy  ez  is  élet.  Megcsillan  előttük  a  szépség  látomása 
a  szenvedélynek  s  az  ösztönnek  démoni  éjjében.  S  ez  a 
szépség  másfajta  mint  a  húsevő,  velőt  száritó  Venus ; 
ez  a  szépség  szeretetet,  szűzies  erkölcsöt,  békét  s  bol- 
dogságot lehel.  Ez  az  a  v^artburgi  Erzsébet,  de  nem  is 
a  Tannháuseré,  hanem  az  a  szent,  kedves  thüringiai 
Erzsébet ! 

Az  emberi  szépség  e  finom  szövésű,  tiszta  ihletű, 
érintetlen  lelkületű  lelkek  érzéseiben  magasztosul  fel. 
Ösztöneik  vannak,  a  vérük  is  meleg ;  tekintetűkre  nem 
esnek  a  szenvedély  szürke  sávjai ;  ajkukat  nem  pittyeszti 
szomj ;  termetűket  a  szerénység  s  a  fegyelem  motivumai 
alakítják;  életűk  nem  fáradt,  érzületük  nem  alacsony; 
egész  lényükre  lelkük  szór  derűt ;  oly  fényesség  játszik 
rajtuk,  amilyen  a  zúzmarás  erdőben  s  a  holdtalan  éjfél 
tejútján  ömlik  el. 

Nekünk  ez  tetszik,  mert  szép,  üde,  erős,  romlatlan; 
de  másoknak  ez  az  eszmény  émelygős  gyöngeség !  0 
barbárságba  hanyatlott,  klasszicizmust  negélyező  filo- 
lógok ! 

Ennek  a  mi  eszményünknek,  ennek  a  lélek  által 
uralt  szépségnek,  ennek  a  fegyelmezett  s  átszellemült 
érzékiségnek,  ennek  a  szépszenvedélyű  életnek  ront  neki 
Nietzsche.  Nietzsche  „princeps  in  crudelitate  pollita 
auctoritas !" 

Neki  az  nem  tetszik ;  mert  a  beteg  embernek  a  láz 
tetszik  s  a  morfinistának  idegrohamok  kellenek.  „Keine 
Senta-Sentimentalitát ;  —  kiált  föl  indulattal  —  sondern 
die  Liebe  als  Fátum,  als  Fatalitát,  cynisch,  unschuldig, 
grausam  .  .  .  Die  Liebe,  die  in  ihrem  Grundé  der  Tud- 
hass der  Geschlechter  ist!"  (Der  Fali  Wagner.  9.  1.) 

Ez  kell  neki!  Ugy-e  térjünk  ki?  A  bika  dühös  s 
neki  megy  a  ragyogó,  csillogó  márvány-angyalnak.  Nincs 
érzéke  a  vonalaknak  és  színeknek  e  játéka  iránt.  Neki 
ez  gyöngeség,  betegség,  szentimentalizmus.  Neki  ez  undor 
és  utálat,  s  a  helyett  szenvedélyt,  vadságot,  perzselő 
tüzet  kivan,  hogy  ennek  is  oda  kiáltson :  „Mass  haltén!" 
Hogy  a  szenvedélyt  lelkiségbe  foglaljuk,  —  hogy  a  tiszta 
ifjú  s  áhítatának  pirja  van  oly  szép  mint  egy  mauritá- 
niai tánc,  —  hogy  az  erdő  leheletében  is  van  élet,  annyi 
legalább  is  mint  az  imperiális  fölfuvalkodottságban,  ez 
neki  mind  nem  imponál.  0  bele  szárad  az  elfogult  gőg- 
nek  merevségébe ;  az  erőszakosságnak  rhamsesi  múmiá- 
jává lesz. 

Ilyenek  azok  az  erőszakos  emberek,  kik  az  életet 
gyöngítik,  s  kik  egy  szenvedélylyel  a  többi  erőt  és  tehet- 
séget, melyek  mindnyájan  fejlődést  sürgetnek,  leütik ; 
félnek,  hogy  eunuchokká  lesznek  s  ránk  fogják,  hogy 
késsel  segítjük  a  morálist  s  ime  ők  azok,  kik  lábbal 
taposnak  érzelmeket,  gázolnak  virágok  közt;  félrebeszél- 
nek s  gyűlöletet  emlegetnek  ott,  hol  a  szépség,  a  har- 
mónia, a  szeretet  ünnepel. 

E  ditirambos  satyr-lelkek  meg  nem  zavarnak !  Mi 
az  egységesen  egészet  keressük  ;  mi  a  tiszta,  eszménjá  fény- 
től s  érzelmi  melegtől  átjárt  életért  lelkesülünk,  életért, 
mely  meleg  a  vértől,  s  fényes,  átlátszó,  tükröző  a  lélektől. 

Mi  az  erkölcsileg  tiszta  emberekben  s  a  szűzies 
ifjúságban  nem  akarunk  vérszegény,  holdkóros,  sápadt 
nemzedéket.  Mi  is  értjük,  látjuk,  sőt  halljuk  a  görög 
szobrok  ritmusát ;  halljuk,  azt  a  néma  ékesszólást ;  lát- 
juk azt  az  édes  ragyogást,  melybe  a  szépség  öltözködik, 
de  nekünk  a  szép  lélek  az,  mely  a  szépség  inspiráció- 
ját adja ;  ő  az,  mely  az  ideált  teremti  s  övé  a  kéz,  mely 
azt  megalkotja. 

Mi  a  szép  fejben,  arcban,  szemben,  termetben  har- 
móniát látunk,  de  ha  ezen  a  jól  fönhangolt  lanton  nem 
géniusz,  nem  lélek,  nem  kéz,  hanem  állat  s  karom  ját- 
szik, akkor  nekünk  a  lant  sem  tetszik. 

A  szenvedély,  ösztön,  erő  szép,  szinte  fölséges  az 
afrikai  oroszlánban  s  a  kőszáli  sasban,  de  ehhez  az 
emberben  még  az  erkölcsi  erőnek,  az  erkölcsi  fölségnek 
kell  járulnia.  Csak  ha  az  erkölcsi  szépség  ragyog  föl 
rajta,  csak  ha  az  a  csillám  csillan  meg  rajta,  melyből 
lélek,  jóság,  erény  ragyog  felénk,  csak  akkor  lesz  iga- 
zán szép  s  fölséges  az  ember. 

A  szellem  által  lesz  az  ember  szép  individualitás  ; 
kedves  és  erős,  en3'he  és  bátor,  nyugodt  s  csupa  élet. 
Benne  a  szenvedés  is  más  skálákat  játszik  mint  az  állat- 
ban s  a  szenvedély,  ha  háborog  is  mint  a  tenger,  de 
az  égbolt  nem  sötét;  csillagok,  erkölcsi  ideálok  ragyog- 
nak rajta. 

Minden  erkölcsileg  tiszta  emberben  a  fölség,  a 
méltóság,  az  igazi  nagyság  ébred  öntudatra.  A  mérséklet 
elsimit  rajta  sok  redőt  s  a  jóság  sajátos  kellemében  a 
szépség  mosolyára  ismerünk.  Az  ilyen  lélek  „sub  specie 
vitae  pulchrae"  áll,  áll  és  él ;  erénye  derült,  napsugár 
ragyog  az  arcán  ;  fejlett  öntudata  a  kultúrának  jegyét 
hordozza. 

Ezek  a  tipusok  egyformák  a  Tiberis  és  Tájó,  a 
Szajna  s  a  Duna,  az  Eufrát,  Jordán  és  Nilus  partján. 
Nem  ismeritek?  Ezek  a  tipikus,  ragyogó  lelkek  küzdöt- 
tek a  bestiával  az  arénákon.  Ez  az  öntudatos  nemzedék 
dacolt  a  Caesarral  a  Colisseumban.  Ezek  a  virágzó  leá- 
nyok, ezek  a  klasszikus  arcélű  és  vérű  ifjak  és  férfiak 
nyúltak  fegyvertelen  kézzel  az  imperiális  hatalomnak 
kerekei  közé  emberi  szabadságért.  Ennek  az  erkölcsileg 
tiszta  nemzedéknek  homlokán  ragyogott  föl  a  csillag, 
mely  új  világnak  hajnalhasadását  hirdette  I  Ez  volt  a 
legnagyobb  s  a  leghősiesebb  harc,  mely  a  .,pro  liber- 
tate" zászlót  lengette ;  de  nem  beszélt,  nem  dühöngött, 
csak  tett ;  égbemeredő  tettekkel  hirdette,  hogy  a  bűzös, 
pontusi  mocsarakkal,  szir  táncosleányokkal,  részeg  pat- 
ríciusokkal, meztelen  patriciákkal  megmételyezett  világba 
ismét  bevonult  az  Isten,  a  lélek,  hogy  embert  formáljon 
az  ő  képére  és  hasonlatosságára. 

Ezt  a  lelki  embert  csak  bravúros  erény,  csak  nagy- 
lelkű erő,  mondjuk,  csak  szép  lélek  alakíthatta  ki. 

Mert  csak  a  lélek  alakit ;  itt  akropoliszt,  ott  vati- 
káni loggiákat,  itt  wallhallát,  ott  kölni  dómot  s  végre 
a  mi  a  fő  :  embert !  Akropoliszt,  wallhallát,  dómot  kő- 
ből, nyers,  durva  sziklából,  —  a  loggiák  bűbájos  fényét 
tarka  festék-mázból  s  az  embert  a  nyers,  ösztönös,  szen- 
vedélyes természetből. 

A  nyers  természetben  lélek  és  test,  ideál  és  kéj, 
erkölcs  és  szenvedély  húz  ujjat  egymással ;  de  hogy  e 
szerte-széjjel  húzó  elemek  harmóniában  egyesüljenek, 
erkölcsi  erő  és  kegyelem  kell  ahhoz,  mely  a  természet- 
nek bozontos,  erőszakos,  zavaros  emberéből  kultur- 
embert,  embert  a  szó  legnemesebb  értelmében  alakítson. 

Hagyjátok  alakítani !  Nem  fojt,  nem  gyilkol,  nem 
pusztít,  hanem  fékez,  irányoz,  hajlít,  derít.  Nem  öltöz- 
tet rongyba,  nem  fésületlen,  mosdatlan  szennybe;  ha- 
nem a  szerénység,  az  illem,  az  érző  lélek  szemérmetes- 
ségébe.  Nem  telit  undorító  gondolatokkal,  nem  utáltatja 
meg  az  életet;  hanem  a  mérséklet  művészetével  forrást 
fakaszt  a  pusztában  s  a  sziklából  mézzel  táplál.  S  ha 
itt-ott  repeszt,  szakit,  vés,  gyúr,  fúr,  üt:  akkor  sem  van- 
dál  ő,  hanem  kőfejtő  és  szobrász :  munkája  nem  pusz- 
títás, hanem  alkotás. 

Ha  néha  túloz,  az  sem  baj.  Túloz  a  test  is  s  gazba r 
nő^  s  elfojtja  a  lelket.  Miért  ne  nőjjön  egyszer  virágba  a 
lélek  s  miért  ne  hozzon  gyümölcsöt  annyit,  hogy  recseg- 
jenek s  töredezzenek  a  tehertől  az  ágak.  A  gazdag,  belső 
világ  elnyeli  a  külsőt,  a  lélek  a  testet ;  a  lángész  a  maga 
eszméibe,  a  szent  a  maga  belsőségébe  vonul  s  békét  s 
örömöt  élvez.  Hála  Istennek,  hogy  ily  mélységek  is 
vannak  az  érzéki,  könnyelmű,  fölületes  élet  lapá- 
lyai  közt ! 

Ertitek-e  hát  ezek  után  a  szűzies,  tiszta  léleknek 
testre  is  kiömlő  szépségét,  a  limpídezzát  s  a  gráciát? 
Géniusz,  művészet,  ideál,  erény,  szépség,  fölség,  erkölcs, 
mind  ezt  nézik;  feléje  fordulnak  mint  a  flóra  a  nap  felé  ! 

Ez  a  szépség  lágy  és  meleg  és  illatos  és  üde ;  csupa 
bensőség,  tűz  és  élet ! 

Megértitek  akkor  azt  is,  hogy  az  ideális  szépségnek 
művészete  miért  festett  Madonnákat  és  Caeciliákat  mint 
Rafael  s  Katalinokat  mint  Correggio?  Csupa  élet  és  fi- 
nomság, csupa  lélek  és  érzékenység,  valódi  szellemi  elő- 
kelőség sugárzik  ez  alakokról.  Nézzétek  meg  egyszer  jól 
azt  a  mosolyt,  mely  Correggio  Madonnáján  s  Katalin 
arcán  ömlik  el  s  ha  e  mosolyból  a  lelket  kiérzitek,  mely 
igy  tud  tündökölni,  akkor  nem  szorultok  többé  apoló- 
giákra, melyek  az  erkölcsi  tisztaságot  védjék  s  nem  kell 
félnetek  idegrohamos  emberektől,  kik  ez  ideálokra  ha- 
ragusznak. 

Caecilia,  Ágnes,  Katalin  nem  hideg,  nem  érzéketlen, 
hanem  lágy  és  tüzes  és  szerető  lelkek !  Nem  Vesta- 
szüzek,  az  erőszakos,  terméketlen  lemondásnak  kénysze- 
rében, hanem  szerető,  szenvedélyes  jegyesek.  Mind  je- 
gyesnek tartja  magát,  mind  azzal  dicsekszik.  Ajkukon  az 
„énekek  éneke"  zeng,  azzal  a  tüzes,  olvadékony  nyelve- 
zettel, mely  összes  képeit  a  földi  szerelemtől  kölcsönözte, 
A  jegyes  eped,  megsebezték ;  elpanaszolja  boldogságát, 
„megsebezted  szivemet  testvérem-jegyesem" ;  a  meny- 
asszony is  eped:  „az  én  szerelmesem  az  enyém  s  én  az 
övé"  (2,  16.);  keresik  egymást  hegyen-völgyön,  egymás- 
ban élnek. 

Hogy  beszél  szent  Ágnes,  mily  nyelven,  mily  érzel- 
mekkel? Ágnes,  a  római  leány,  ki  „insulájából"  sétára 
indulva  gyakran  elhaladt  a  Mons  Palatínus  lábánál  fekvő 
Vesta-szüzek-háza  mellett;  látta  a  néma,  rideg,  kevély 
tömlöcöt,  hol  leányok  pózolnak  s  dacolnak  a  sziv  vá- 
gyaival s  a  természet  szenvedélyeivel.  De  hát  nem  érezte-e 
Ágnes,  hogy  ő  is  az  erőszakosságnak  s  az  öngyülöletnek 
e  rideg  útjain  jár? 

Nézzetek  e  római  leány  arcába !  Kinevet  titeket,  ti 
tompaeszü.  Nietzschei  barbárok,  ti  kik  ködben  nevelked- 
tetek s  nem  értitek  a  lélek  derült  örömeit.  „Nem  va- 
gyok én  Vesta-szűz,  én  jegyes  vagyok !  Tisztaságom  nem 

hideg  mint  a  hó,  mely  mégis  megolvad  a  szerető  tekintet 
tüzétől ;  tisztaságom  meleg  mint  a  szeretet  s  fehér  mint 
a  myrtus.  Ujjamon  gyűrű  van ;  a  Dominus  Jesus  Chri- 
stus  gyűrűvel  jegyzett  el  magának  (annulo  suo  subarr- 
havit  me) ;  gyöngyökkel  s  drágakövekkel  ékesítette  föl 
karjaimat  s  nyakamat  (collum  meum  et  dexteram  meam 
cinxit  lapidibus  pretiosis  .  .  .  corruscantibus  et  vernan- 
tibus  gemmis).  Jegyesem  szája  édes  nekem  mint  a  tej 
és  méz  (mel  et  lac  ex  ore  ejus  accepi).  Szépsége  elra- 
gad engem  s  nem  adom  oda  semmiért  (pulchritudinem 
ejus  sol  et  luna  mirantur) ;  koszorút  kötött  fejemre,  a 
jegyes  koszorúját  (tamquam  sponsam  decoravit  me  co- 
rona) ! 

Ó  Ágnes,  Ágnes,  miféle  érzések  ezek?  Kárhoztassuk 
talán  vagy  botránkozzunk  rajtuk?  De  te  szent  és  vértanú 
vagy  s  nyomaidban  járnak  hősies,  ragyogó  lelkek ;  tehát 
igazad  van. 

Igen,  igazad  van  !  A  keresztény  szűziesség  a  leglel- 
kesebb s  legodaadóbb  szeretet.  „Es  ist  die  Vergeistigung 
der  Liebe."  Nem  való  mindenkinek;  nem  való  lelkének, 
nem  vérének,  s  akinek  nem  való,  az  hagyja  el  a  hiába- 
való erőlködést  s  szánja  rá  magát  házas  életre.  De  akinek 
való  a  szeretet  és  szerelem  átszellemülése,  azt  ne  féltsé- 
tek, az  n^emjvét  a  természet  ellen,  hanem  fölemeli  s  a 
szellemi  erő  szépségébe  öltözteti  azt. 

Ez  az  irányzat  nem  beteg.  A  hol  tisztán,  tüzesen  s 
eszményiesen  szeretnek,  ott  nincsenek  betegek.  Jegyesek 
nem  lehetnek  betegek.  Ha  tüzesen  és  eszményiesen  nem 
tudnak  szeretni,  vagy  a  vérüknek  nem  való,  menjenek ; 
de  ne  féltsék  azokat,  akiknek  vérük,  szivük  s  lelkük  is 
ez  es^méiv}'i  szeretetre  termett.  Bízzátok  azt  azokra,  kiket 
a  lélek  emel  és  inspirál.  Ne  féltse  a  veréb  a  sast,  hogy 
a  természet  ellen  vét,  mikor  magasan  repül ;  ne  féltsétek 
a  fecskét,  mikor  a  tenger  fölött  elrepül ;  nem  fúl  bele, 
hazamegy. 

Maradjon  az  „animalis  homo",  a  sűrű  vérű,  nehéz- 
kesebb eml)er  az  élet  rendes  útjain  ;    de  ne  haragudjék 

a  „spirituális  homo"-ra;  ne  nehezteljen  az  ösztön  az 
ideálra/  A  tisztaságnak  sok  foka  van ;  minden  fok  győ- 
zelem, alak,  szépség  és  művészet ;  vannak  azután  e  foko- 
kon magaslatok,  hol  a  győzelem  mint  hősiesség,  a  szép- 
ség mint  átszellemülés,  a  művészet  mint  remekelés 
mutatkozik  he.  S  ezt  tisztelni  s  megtapsolni  kell.  J 

Rajta  tehát!  Ha  úgy  tetszik,  harcoljanak  az  Anti- 
christusok  a  Madonna  Sixtinának  szépsége  s  Correggio 
Katalinjának  mosolya  ellen !  Mondják,  hogy  nekik  cy- 
nikus,  kegyetlen,  ösztönös  szeretet  kell !  Rajta  !  Mi  tud- 
juk, hogy  az  ember  mellett  a  földön  állatok  is  élnek, 
ki  nem  pusztíthatjuk  fajukat,  de  arról  le  nem  mondha- 
tunk, hogy  azokat  magunknál  alacsonyabbaknak  ne  tart- 
suk. Fogják  ránk,  hogy  nem  szeretünk,  —  hogy  indula- 
tunk víz  és  jég !  vádoljanak,  hogy  szeretetünkben  nincs 
tűz,  nincs  szenvedély ;  az  ideálra  mutatunk,  melynek 
szeretete  feledtet  világot,  dicsőséget,  alacsony  ösztönt ; 
Ágnessel  kiáltunk :  „regnum  mundi  et  omnem  ornatum 
saeculi  contempsi  propter  amorem  Domini  mei  Jesu 
Christi",  hatalmat,  Caesari  uralmat,  a  Palatin  s  a  Fo- 
rum fényét,  az  Augusták  szépségét,  az  insulák  kellemét 
megvetettem  !  Ne  dobjatok  rám  követ,  mert  ezt  szere- 
tetből tettem.  Vagy  inkább  Wagner  Rikárdot  citáljuk'? 
ám  legyen : 

„Nicht  Gut,  nicht  Gold, 

noch  göttliche  Pracht, 

nicht  Haus,  nicht  Hof, 

noch  herrischer  Prunk; 

nicht  triiber  Vertragé 

triigender  Bund, 

noch  heuchehider  Sitté 

hartes  Gesetz; 

Selig  in  Lust  und  Leid 

lasst  die  Liebe  nur  sein." 

S  ez  sem  tűz,  ez  sem  szenvedély  ?  Ez  is  viz  és 
jég?  Legyőztük  a  világot,  vérünk  bíborába  öltözköd- 
tünk, tiszta  nemzedéket  neveltünk ;  ez  a  mi  nemességi 
levelünk ! 

S  ti  mit  tudtok?  Mihez  értetek?  Mit  hoztok  létre? 
Jelszavatok  „cynisch,  grausam".  Kedélyetek  lázas  és  in- 
gerült. Betegek  vagytok,  mert  nem  értitek  meg  önmagá- 
tokat. Még  a  leghősiesebb  eszmények  égboltján  is  csak 
egyet  láttok :  sakter-kést !  Ezt  őrületnek  hivják. 

XVI. 

Élet  és  egyéniség. 

„Die  Musik  —  mondja  egy  jeles  német  iró  —  soll 
man  nicht  ersinnen,  sondern  ersingen.  Auch  das  Lében, 
es  soll  erlebt  werden."  Ki  hallott  zenét,  mely  néma  lett 
volna  s  ki  látott  életet,  mely  ki  nem  alakult  volna?  Az 
élet  alakot  sürget ;  úgy  sürgeti  azt  mint  a  szervetlen 
anyag  a  jegecek  idomait  s  mint  a  szerves  anyag  a  nö- 
vények s  az  állatok  formáit.  Formát,  alakot,  befejezett- 
séget keres  és  sürget  minden.  Az  emberi  élet  is  keresi 
a  szép,  harmonikus  formát.  Az  emberi  élet  alakja  az 
egyéniség. 

A  szép,  harmonikus  egyéniség  az  emberi  élet  mű- 
remeke. Mint  ahogy  a  csira  szárba,  lombba,  virágba  vá- 
gyik :  úgy  vágyik  az  ember  egyéniségbe.  A  szép  eg3'é- 
niség  a  legszebb,  amit  elérni  lehet.  Az  kijegecesedése  a 
világnézetnek,  az  virága  az  életnek,  az  zenéje  az  öntu- 
datnak, az  megtestesülése  a  láthatatlannak. 

Az  egyéniség  az  élet  erejének  és  eredetiségének  egy- 
egy  kiadása.  Minden  öntudat  egy-egy  világ ;  de  a  hatal- 
mas egyeddé  alakitott  öntudat  egy  szép,  gazdag  világ. 
Valóságos  műremek ;  mert  van  költészet  s  művészet  s 
ritmus  nemcsak  a  szinek  s  a  vonalak  s  a  hangok  játé- 
kában, hanem  az  élet  millió  szálainak  harmonikus  egész- 
szé  való  kiszövésében  is.  Ez  is  művészet ;  ehhez  is  for- 
maérzék, hajlam,  géniusz,  s  mindenekelőtt  nagy  eszmék 
és  jó  anyag  kell.  Az  anyag  az  alkalmas  természet. 

Igen,  az  alakításhoz  alakitható  anyag  kell;  ha  az 
nincs,  művészetünk  elszárad.    Mi  lett    volna    szobrásza- 

tünkből,  ha  nem  volna  fehér  csillogó,  kristályos  márvá- 
nyunk'? Mi  lett  volna  belőle,  ha  nem  volna  kövünk 
hozzá,  mely  vágyik  az  alak  után  s  fölszivja  magába  a 
vonalak  hullámzását ;  mely  kihivja  a  művészt,  hogy 
tegyen,  alkosson,  teremtsen  jobbat,  finomabbat,  lelkibb 
vonásokat,  mert  ő  azokat  is  s  a  leheletszerűt  is  elbirja? 
Bizony  ha  nincs  márványunk,  nincs  ilyen  művészetünk. 
Éppen  úgy  mondhatjuk,  ha  nincs  alkalmas  természe- 
tünk, melyet  gyúrni,  alakítani,  szellemmel  itatni,  harmó- 
niákkal átjáratni  lehessen,  akkor  nincsenek  nagy  egyé- 
niségeink. 

De  természet,  szellem,  élet,  érzék  van  elég ;  csak 
föl  kell  ébreszteni.  A  lelkek  szomjasok  és  mohók,  csak 
öntudatukra  kell  hozni,  hogy  mit  akarjanak,  mit  keresse- 
nek ;  meg  kell  nekik  mutatni  az  élet  értékét  és  fölada- 
tát, mel3^et  öntudatukban  tetté  kell  váltaniok.  A  tett  a 
hatalmas  „én. "  A  legnagyobb  tény  és  tett  a  szép,  a  bol- 
dog egyéniség! 

„Höchstes  Glück  der  Menschenldnder 
Ist  nur  die  Persönlichkeit." 

E  pont  körül  könnyen  megegyezünk.  Minden  filo- 
zófia valamikép  az  „én "-be  int.  Az  evangélium  pláne. 
Lenni,  élni,  hatalmasnak  lenni;  az  alacsony  embert 
nagygyá  nevelni ;  a  szolgát  szabaddá  tenni ;  a  gyönge- 
séget erővel,  a  testet  lélekkel  legyőzni ;  az  élet  vágyait 
kihúzni,  ki  a  sir  árkain  s  a  mulandóság  lombhullásain 
s  a  halál  fagyos  mezőin  túlra,  túl  az  örök  életbe ;  ez  az 
ő  vágya ;  ez  programmja.  Vita,  vita  abundantius  ...  ez 
az  ő  Ígérete !  Spiritus  et  vita  ...  ez  az  ő  legédesebb 
szava.  A  világ  elmúlik  s  az  ő  dicsősége ;  az  ég  s  a  csil- 
lagok is  elmúlnak ;  de  megmarad  az  egyed,  a  szeren- 
csésen kifejlett,  az  erényes  öntudat.  Ez  nem  lát  halált, 
ez  legyőzte  a  halált. 

Az  erőteljesen  s  erényesen  kifejlett  életé,  az  örök 
életet  s  az  örök  boldogságot  magában  hordozó  öntudaté 
tehát  a  győzelem ;  az  megmarad ;  az  a  világ  virága* 

Ezt  sürgeti  a  mi  Urunk  Jézus  Krisztus !  O  léptette 
a  világba  a  győzelmes  öntudatot,  hogy  az  ember  az  Isten 
szeretetének  tárgya  s  hogy  a  lélek,  az  az  „én",  több 
mint  az  egész  világ.  Az  evangélium  azt  hirdeti :  Mind- 
egyik közületek  több  mint   valamennyi  világ ! 

Ez  öntudatot  élvezni  kell !  Ha  Goethéről  mondják, 
hogy  „er  ist  das  Gefáss,  in  welchem  Europas  Kultur  zur 
Einheit  gebraut  wurde" ;  mit  tett  akkor  Krisztus?  Mit 
teremtett?  Mit  keltett?  Mily  életet  támasztott,  mily  fényt 
gyújtott,  mily  öntudatot  ébresztett?  Az  Úr  Jézus  a  világ- 
nézet gyúpontjába  az  emberi  lelket,  az  öntudatot  állí- 
totta, —  melyben  az  evangélium  fénysugarai  az  egyéni 
méltóság  fölismerésének  világosságát  s  a  szabadság  sze- 
retetének tüzét  gyújtották  meg.  Krisztus  Urunk  hozta 
magával  az  individuumot,  ő  ébresztette  föl  az  embert  s 
fektette  szivébe  az  öntudatot :  íilius  Dei  sum.  Jézusban 
az  ember  lépett  a  világba,  ki  többnek  tudja  magát  min- 
deneknél, s  aki  az  öntudatnak  e  hatalmát  állitja  szembe 
a  világgal.  Félelmet  nem  ismer,  bizalmat  lehel,  biza- 
lommal, fölényének  s  győzelmének  öntudatával  megy  a 
halálba  is,  mint  akinek  a  halál  nem  az  enyészetnek  sötét 
portája,  hanem  a  fény  s  a  derű  perspektívája.  így  lett 
fejévé  annak  az  emberiségnek,  mely  öntudatlanságból 
méltóságának  s  belső  értékének  öntudatára  ébredt,  mel}' 
ez  öntudatban  a  lét  uj  fokára  hágott  s  a  haladásnak 
s  a  fejlődésnek  beláthatlan  ösvén3^eire  Iépett\^z  az  ön- 
tudat a  jövendőség  kinyilatkoztatása,  mely  a  kétezeréves 
életet  az  evangélium  fényében  csak  gyermeklépésnek 
nézi  s  teljesebb  s  fejlettebb  emberiséget  sürget./ 

Jól  teszi.  A  teljesebb  emberiségnek  típusa"  a  fejlett, 
a  szellemben,  erényben,  s  erőben  gazdag  egyéniség ! 

Mig  ez  ritkaság,  s  csak  nagy  szerencseszámba  megy, 
addig  az  emberiség  álcaszerü,  csecsemőszerű  életben 
senyved.  Addig  az  evangélium,  mely  Krisztus-képmáso- 
kat sürget,  a  nagy  Krisztusnak  gyönge  gypsz-öntvén3^ei- 
vel  kényszerül  beérni.  Addig  a  krisztusi  eszme,  a  „íilius 
Dei",  még  csak  eszme,  melyet  kevesen  élnek  át.  Addig 

az  élet  még  csak  fogalom,  melynek  eleven,  meleg  kiadá- 
sai ritkaságok.  Addig  az  evangélium  gondolatai  mint 
sejtelmek  lejtnek  köztünk,  de  melyeket  stilizálni  nincs 
erőnk !  Addig  csak  beszélünk  s  harsogunk  haladásról, 
hatalomról,  fejlődésről,  de  hiányzik  a  haladás,  a  ha- 
talom, a  fejlődés  virága :  az  ember  ! 

Ez  sem  elég.  Mikor  az  Úr  Jézus  igy  fölemelte  az/ 
embert  a  lét  trónjára,  ép  azáltal  elsülyesztette  körülötte;' 
a  világot,  azt  a  világot,  mely  neki  csak  lépcső,  csalc 
támla,  csak  szőnyeg  s  a  belső  világot  nyitotta  meg  nekií 
Fölébresztette  a  zsibbadt,  a  fejletlen  belső  életet,  —  meg-j- 
ele venitette  a  belső  világ  színeinek,  hangjainak,  alakjai-i- 
nak, csodálatos  valóságának  fölfogására  a  lélek  szerveit ; 
—  a  küzdésnek,  az  ösztönöknek,  az  életfunkcióknak  erő- 
központot teremtett ;  igy  vált  kezei  közt  a  dudvás,  ga- 
zos, bozontos  természetből,  a  kásás,  erőtlen,  enyves  em- 
berből királyi  alak,  mely  acélosan,  erőteljesen,  bátran 
áll  a  lábai  alatt  elterülő  világ  fölött,  s  melynek  hatal- 
mán s  erején  mindig  ott  ragyog  a  szépségnek,  a  lélek- 
nek derűje. 

Azért  mondom  én  :  Krisztusban  jelent  meg  köztünk 
az  új  ember,  az  az  ember,  ki  egy  új  világot,  az  igazi 
emberi  élet  világát  nyitotta  meg  nekünk  azzal  a  bizta- 
tással, hogy  ez  a  mi  mennyországunk  s  itt  kell  érvé- 
nyesülnünk. 

/Éreztünk-e  már  valamikor  ilyesmit?  Járt-e  már 
néha^  közel  hozzánk  a  sejtelem,  hogy  ha  szép  a  zene, 
ha  szép  az  ének,  ha  szép  a  vonalak  s  a  szinek  harmó- 
niája, hogy  akkor  szép,  sőt  sokkal  szebb  az  a  lélek, 
mely  ezt  a  szépséget  megpillantotta  s  színben,  hangban, 
vonalakban  elénk  öntötte'?^  A  külső  szépséget  a  lélek 
átéli  s  csak  saját  életénekrmélységeit  érzékiti  meg  han- 
gokban s  márványban.  A  lélek  a  lant  s  a  természet  a 
kéz,  mely  e  lantból  a  szépség  harmóniáit  csalja  ki ; 
rajta,  húrjain  váltódik  ki  életté,  gyönyörré,  művészetté, 
boldogsággá,  ami  kivül  élettelen.  Érzékében  rejlik  a  titok, 
melynél  fogva    gyönyört    és  kint    képes    kiváltani  s  rit- 


152 


must  és  harmóniát  s  ütemszerüséget  hozni  levegőbe  és 
éterhiiHámokba.  S  ugy-e  ez  érzésben,  e  fölfogásban,  ez 
átélésben  van  az  élet,  s  az  az  élet  mind  ott  belül  van? 
Azért  mondom,  fejlesszük  ki  az  érzés,  a  fölfogás,  az 
akarás  világát ;  teremtsünk  világot : 

Hier  fordert  man  Euch  auf  zu  eigenem  Dichten; 
Von  Euch  verlangt  man  eine  Welt  zur  Welt. 

Teremtsetek  szobrot,  műremeket,  de  eleven  szobrot, 
nem  márványból,  hanem  önmagatokból !  Teremtsetek 
világot,  mely  által  a  világ  a  ti  világtok  lesz,  mely  nél- 
kül nincs  világtok,  nem  éltek,  semmik  sem  vagytok ! 

E  belső  kialakuláshoz  mindenekelőtt  nagy,  merész 
öntudat  kell  az  iránt,  hogy  a  fődolog  s  a  legfontosabb 
az  élet ;  az  élet  pedig  én  vagyok ;  a  világ  központja  én 
vagyok ;  az  egyedül  értékes  dolog  én  vagyok ;  minden 
értem  van,  minden  azért,  hogy  az  az  „én"  kialakuljon, 
hogy  teljes,  hatalmas  s  boldog  legyen. 

Ne  botránkozzatok  meg  e  merész  kijelentéseken ; 
ezek  mindegyitekről  igazak.  Mindegyikről  igaz,  hogy 
„én,  én,  ez  minden."  Világos,  hogy  minden.  Reám  nézve 
ez  minden  s  ha  én  nem  vagyok,  mit  nekem  a  minden? 
Isten,  világ,  lét,  boldogság,  csak  az  „én"  révén  közele- 
dik felém ;  ha  én  nem  vagyok,  nincs  Istenem,  nincs 
világom,  nincs  örömöm,  nincs  boldogságom ;  ha  én 
nem  vagyok,  nincs  gondolatom,  vágyam,  beszédem ; 
néma,  sötét,  semmi  a  minden. 

Nézzétek  ezt  a  teremtő,  költő  „én"-t;  ő  csinál,  ő 
teremt  mindent !  Ez  a  világ  világ  nekem,  mert  állok  a 
központjában.  Én  szórok  rá  fényt  szemeim  tekintetével 
s  zenét  és  ritmust  idegeim  rezgésével.  Szemem  nélkül 
ez  mind  sötét ;  ideg  nélkül  ez  mind  néma  és  buta. 
Nekem  kell  azt  a  világot  színeznem  s  szépségbe  öltöz- 
tetnem ;  nekem  kell  benne  az  érthetőt  fölfödöznöm. 
Nekem  kell  mélységeibe  ereszkednem  s  a  végtelent 
gondolataim  aranyszálaival  összefűznöm.  Nekem  .  .  ., 
nekem  .  .  .  kell  ezt  tennem. 

E  föladattól  hangos  lesz  énem  ;  fölébred  érző,  értő, 
sejtő,  vágyódó  lelkem  ;  megizgul  benne  az  élet  s  kiindul ; 
meghúzza  saját  növekvésének  tengelyeit ;  csillagokat  tűz 
az  égre ;  át  akarja  fogni,  föl  akarja  szivni  életté  a  létet, 
hogy  benne  minden  látássá  s  érzéssé  váljék  s  hogy  ez 
intuiciótól  és  ez  eksztázistól  boldog,  gazdag,  isteni  élete 
legyen. 

így  lesz  a  világ  az  én  világom,  melyet  én  átélek, 
melyet  én  élettel  átjárok  s  melynek  én  vagyok  a  virága 
s  a  szemevilága.  így  alakul  ki  a  lét  bennem  ismeretté, 
sejtéssé,  hitté,  erénynyé,  szeretetté,  boldogsággá,  elra- 
gadtatássá, így  épül  föl  bennem  az  örök  élet  dantei 
szféráinak  csigavonala,  melynek  csúcspontján  állok  én 
s  élvezem  a  megnyugvást  lét,  élet,  cél  s  boldogság  fölött. 

így  lesz  bennem  enyém  minden  !  így  lesz  életté  és 
harmóniává.  Aristoteles  azt  mondta,  hogy  a  lélek  az 
értés  által  elváltozik  mindenné,  vagyis  hogy  magába 
fogad  mindent;  amit  ért,  az  az  övé,  az  az  ő  világa. 
S  az  evangélium  azt  mondja  sz.  Ágoston  szerint,  hogy 
az  Istenben  minden,  ami  van,  tiszta  merő  élet:  „quod 
factum  est,  in  Ipso  vita  erat."  S  ezt  a  mi  öntudatos  éle- 
tünkről is  elmondhatni  némiképen;  az  öntudatban  minden 
merő  élet,  merő  szemlélet,  merő  érzés,  kín  és  gyönyör, 
fájdalom  és  öröm.  S  ami  nem  az,  az  reám  nézve  nincs ! 

Nem  vagyok  én  idealista,  nem  mondom  én,  hogy 
csak  az  van,  amit  én  nézek  ki  a  világban ;  de  reám 
nézve  semmi  sincs,  amit  nem  tudok,  nem  látok,  nem 
érzek,  amin  lelkem  fénye  nem  ragyog  s  szivem  melege 
nem  vibrál.  Amit  ismerek  s  amit  hiszek,  amit  érzek  és 
szeretek,  az  alkotja  a  világot  s  más  világ  nincs,  mint 
az  én  világom ;  nekem,  számomra  nincs. 

Látjátok,  hogy  az  egyéniségben  alakul  ki  a  világ 
s  minden  ott  künn  a  belsőért  van.  Minden  ott  künn  az 
élet  ajtaja  előtt  áll  s  kopog  s  zörög  s  kér  bebocsátta- 
tást, koldul  életet. 

Tőletek  koldul.  Érintsétek  meg  s  élni  fog.  Tekint- 
setek rá    s    élni   fog   szineitek   tüzében,    figyeljetek  rá  s 

élni  fo<í  harmóniáitok  zenéjében.  Vegyétek  föl  magatokba 
s  alakítsátok  át  művészetté,  boldogsággá,  örömmé  azt  a 
puszta,  csupasz  létet.  A  világ  kitárja  előttünk  gazdag- 
ságát, a  végtelenbe  kinyújtja  tereit,  feneketlenségekké 
mélyeszti  ösvényeit  s  meghívja  az  életet,  hogy  benne 
kifejlődjék. 

S  az  az  élet  megint  csak  én,  csakis  én  vagyok. 
Én  élek  s  csak  magamból  tudom,  hogy  mi  az  élet.  A 
világ,  ég,  föld,  úszó  csillagok  az  én  életem  tükrén  akar- 
nak tükröződni. 

Méltán  mondhatom  mindezek  után,  hogy  a  világ 
utánam  eped  s  bennem  akar  kifejlődni  s  kialakulni 
életté.  Ez  veleszületett  fölénye  az  életnek  a  lét  fölött ; 
ez  filozófiája  a  létnek,  hogy  a  lét  öntudatszomjas  és 
életsóvár.  Ezt  mondja  ösztönünk,  ezt  fiziológiánk,  ezt 
pszichológiánk,  mely  az  egész  világot  szembe  állítja 
velünk,  fölállítja  körénk  mint  központ  körül  s  ösztönöz 
rá,  hogy  azt  az  egész  világot  fölvegyük  s  fölszivjuk  ma- 
gunkba, hogy  azt  gazdag,  bensőséges,  boldog  életté  vál- 
toztassuk. 

Úgy-e  igaz? 

Hier  fordert  man  Euch  auf  zu  eigenem  Dicliten ; 
Von  Euch  verlangt  man  eine  Welt  zur  Welt! 

s  mert  igaz,  eleget  kell  tennem  e  követelménynek;  te- 
remtek világot,  az  az  hogy  kialakítom  önmagamat. 

Van  hozzá  önérzetem,  mert  tudom,  hogy  minden 
értem  van ;  nem  mintha  én  volnék  mindennek  korlátlan 
ura,  hanem  úgy,  hogy  bennem  akar  kivirágzani  minden; 
bennem  vágyik  virágba  a  szár,  az  ág,  a  lomb  ;  bennem 
vágyik  életbe  a  lét.  Ez  a  tény  az  én  méltóságom  s  az 
én  fölényem.  Van  hozzá  ideálom ;  szép,  ragyogó,  isteni 
gondolatom !  Van  hozzá  merészségem,  mert  harcolni  s 
áldozni  kész  vagyok  az  igazi,  az  örök  életért !  S  van 
hozzá  géniuszom  is,  legalább  annyi,  hogy  érzékem  van 
a  művészet,  a  zene,  a  világnézet  szépsége,  a  színek  rit- 
musa s  a  filozófia  iránt  s  ki  akarnám  alakítani  magam- 
ban az  életet  a  legkisebb  részletekig,  az  állás,  testtartás, 

járás,  taglejtés  módozatáig  ;  l)ele  akarom  vinni  az  életet 
minden  porcikámba  s  az  öntudatot  ki  a  lét  perifériáiba. 

Ezt  akarom.  De  hát  nem  akarják-e  ezt  mások  is? 
Veszedelmesnek  s  végzetesnek  kell  ez  akaratot  monda- 
nom, mint  amelyet  sok  örvény  fenyeget  és  sok  lidérc- 
láng kísértetbe  visz,  ha  végig  nézek  a  világon  s  szem- 
lélem ez  akaratnak  próbálkozásait.  A  próbálkozásokból 
is  kevés  van  s  ami  van,  oly  abnormis,  oly  alaktalan, 
oly  bizarr  és  csúnya!  Az  emberiség  legnagyobb  része 
még  öntudatlan  tömeg,  még  csak  automata ;  majmol,  de 
nem  él.  Erkölcsi  fogalmai  sablonok,  holt  s  üres  formák 
s  e  formákkal  van  megdolgozva  lelke,  mint  ahogy  a 
szobafestő  sablonokkal  és  matricákkal  megdolgozza  a 
falakat.  Elismerem  a  Nietzschei  szónak  kegyetlen  csat- 
tanóságát a  „Herdenmesch"  s  a  „Herdenmoral"-ról ; 
bizony  ezek  a  tömegek  csak  a  tömeg  pszichológiájának 
rángatózásait  érzik,  az  egyéniség  finom  hajtásaira  még 
nem  lelkiek  eléggé. 

Nagy  rovása  van  az  emberiség  ez  öntudatlan  fej- 
letlensége tekintetében  a  gazdasági  életnek,  mely  a  tech- 
nika haladásával  elkápráztatja  az  embereket  s  a  külvi- 
lágra tereli  összes  figyelmüket.  A  villamosság  kenyeret 
ad,  de  mit  csináljanak  a  szép  egyéniséggel?  Minek  még 
az  Istennel  foglalkozni,  mondotta  valaki,  mikor  már 
ismerjük  a  villamosságot?  Ez  a  kérdés  legjobban  jel- 
lemzi a  belső  világnak,  tehát  az  igazi  életnek  nihiliz- 
musát. Mig  a  külső  világ,  mig  a  létért  való  küzdelem  az 
emberrel  elfelejteti  a  belső  világot,  addig  még  nem  az 
életnek,  hanem  a  gépnek  jegyében  él ;  még  nem  ember, 
hanem  csak  gép.  Gép  is,  állat  is.  Béte  humaine,  ma- 
chine  humaine ! 

Mennyi  félember,  kik  keresik  s  meg  nem  találják 
magukat,  kik  nem  készek  s  befejezetlenül  szaladgálnak 
a  világban,  kik  semmit  sem  hatnak  át  öntudattal  s 
lélekkel  s  kik  az  egyéniség  formáját  nem  öntik  rá  a 
hivatásra,  foglalkozásra  s  életre.  Hány  ember  mozog 
körülöttünk,  aki  nem  él ;    akiben  a  gondolat    s    az    élet 

öntudatos  alakot  nem  öltött  s  akinek  nincs  semmije, 
amit  ifíazán  övének  mondhatnánk.  Mikor  Olaszorszáfí- 
ban  látok  épületeket,  melyeket  a  stilusok  dirib-darab- 
jaiból  állitottak  össze,  mint  régi  dór  oszlopokból,  bazi- 
likái architravokból,  olaszos-góth  signoriák  romjaiból, 
korai  renaissance  farag  ványaiból,  melyeket  összeszedtek 
s  egymáshoz  ragasztottak ;  eszembe  jönnek  azok  az  em- 
berek, kiknek  nevük,  fiziológiájuk  egy  személyt  jelez 
ugyan,  de  egyéniségük  nincs ;  ami  e  kategóriába  való, 
az  mind  másé,  az  dór,  az  góth,  az  renaissance-i ;  csak 
nekik  nincs  semmijük.  Az  embernek,  az  életnek  kerete 
megvan,  de  nincs  kitöltve ! 

Ezek  közt  méltán  járhatunk  az  apostol  kesergő 
panaszával :  kelj  föl  —  kiálthatjuk  —  álmaidból !  A  nap 
már  fölkelt ;  a  krisztusi  öntudat,  a  Jézusi  önérzet,  az 
Isten-fiának  életteljes  alakja  már  ránk  szórja  világossá- 
gát és  melegét.  Keljetek  föl ;  ittasodjatok  meg  az  evan- 
gélium bóditó  párázatától,  mely  „szellemet  és  életet" 
lehel  rátok  !  Éljétek  bele  magatokat  az  önérzetbe,  mely 
királyi  trónt  keres  magának  s  az  emberek  társaságát, 
nem  a  vad  Gallusok  szemeiben,  hanem  a  hit  világos- 
ságában, királyok  szenátusává  formálja  át. 

A  legtöbb  ember  még  semmit  sem  akar.  Magvak  ők, 
de  a  magtárban;  nincs  hazai  földjük,  nincs  napviláguk ! 

Mások  akarnak;  duzzadnak  az  élettől  s  erőtől,  az 
öntudat  fellázad  bennük  a  formák,  hagyományok,  sémák, 
keretek  ellen ;  de  sajnos,  ez  a  lázadás  gyakran  paraszt- 
lázadásnak minősül.  Az  egyéniség  kialakul  bennük,  de 
nem  a  harmónia  jegyében.  Pedig  a  diszharmónia  nem 
tartja  magát  sehol,  sem  a  természetben,  sem  a  művé- 
szetben ;  filozófiában  ép  ol}^  kevéssé  mint  a  népéletben. 

Schoppenhauer  is,  Nietzsche  is  egyéniség,  de  ezek 
a  gyűlölet  inspirációira  hallgatnak.  Goethe  is,  Wagner  is 
egyéniségek  ;  a  kedves  érzékiség  s  az  esztétika  napsuga- 
raiban ;  Napóleon,  Cesare  Borgia,  a  hindu  braminok,  a 
zsidó  hősök  is  egyéniségek,  a  vaspatkós  erőszak  vagy  a 
lágy,  engedékeny  kontempláció  egyoldalúságával. 

Schoppenhauer  gyűlölte  a  világot  a  diszharmónia, 
a  kegyetlenség,  az  erőszak  s  a  kétszinűség  miatt.  Gyűlölte 
a  zsidót  ó-szövetségi  kizárólagossága  s  földhöz  tapadt 
„Gegenwartssinn"-je  miatt;  a  muzulmánt  koránja,  a 
modern  szellemet  moralitást  valló  s  immoralitásban 
megrothadó  farizeizmusa  miatt  s  ki  akarván  nőni  vala- 
hogyan e  társadalomból,  egy  másik,  de  érthetetlen  világba 
hajlott  át. 

Nietzsche  gyűlölte  az  alacsonyt,  a  íilisztert,  a  kap- 
tát s  megbűvölten  állt  a  klasszikus  világnézetnek  hatal 
mas  egyedei  előtt,  kik  áttörnek  mindenen    mint  a  lavi 
nák  s  túlteszik  magukat  törvényen,  kereten,    morálison 
Schoppenhauer  kétségbeesett  a  morális  fölött ;  Nietzschei 
kétségbe  vont  minden  morálist.  \ 

Ne  igy,  ne  igy !  így  nem  boldogulunk !  Nem  szabad 
éket  verni  az  ész  s  a  sziv,  a  föld  s  az  ég,  az  ember  s  a 
társadalom  közé.  Egyoldalúságoktól  nem  fogunk  meg- 
menekülni végleg  soha;  de  az  egyoldalúságot  legfölebb- 
eltűrni  szabad,  elyyé.  emelni  azt  soha  sem  szabad.  Min- 
cíeiT  kultúra  valamiféle  eszmét  szolgál  s  valamiféle  esz- 
ményt sürget,  érte  hevül,  érte  ég;  minden  kultúra  egy-( 
egy  virág,  egy-egy  stilus  jegyében  áll ;  de  ha  stilus  s  ha 
virág  akar  lenni,  legyen  harmonikus,  legyen  szép.  Más 
a  kankalin  s  más  a  kökörcsin  s  más  a  vadrózsa  tipusa, 
de  mindegyik  szép,  mert  a  föld  s  a  napsugár  szeretete' 
eg3^esűl  benne.  Ha  a  stilus  szaggatott,  ha  a  harmónia 
szenvedés,  akkor  a  kultúra  nem  virágot,  hanem  rongyot 
produkál. 

S  nem  rongyolt,  nem  szétfoszlott  lelkek-e  ezek  a 
modern  tipusok  ?  En  e  sötét,  keserű,  cinikus,  kegyetlen, 
gázoló,  gőgös  típusokban  nem  látom  a  szép  szeretet  vo- 
násait. Valami  oly  émelygős,  oly  beteges  hangulat  ömlik 
el  rajtuk.  Mind  az  alávalót,  az  utálatost,  a  piszkosat,  a 
rothadtál  nézi,  hogy  elteljék  megvetéssel,  undorral  s 
gyűlölettel.  De  minek  a  kloakát  annyira  méltányolni  s 
minek  a  francia  esprit-vel  a  csatornák  sarában  turkálni? 
Minek  a  sebeket  ünnepélyesen    kikötözni  s  a  fekélyeket 

a  színpadokon  fölfakasztani  s  minek  mindenkinek  hány- 
tatóval  szolgálni  ? !  Vagy  nincsenek  tiszteletreméltóbb 
funkcióink,  mint  a  hányás  s  oly  mély  pszichológia 
rejlik-e  ebben,  hogy  a  világot  az  utálatossal  foglalkoz- 
tatni méltó  dolog  legyen  ? !  Minek  a  bizarr  szinek,  a 
groteszk  alakok,  a  kuncsorodó,  a  kacskaringós  vona- 
lak, a  belek  gyürűzésére  emlékeztető  szecessziónak 
kultusza,  mire  való  ez  a  zsámiska,  melyet  kacsa-, 
páva-,  mandula-,  bél-motivumokból  kotyvaszt  össze 
Ízlés  és  divat  7 

Mire  valók  ezek  a  nag}^,  terméketlen  tehetségek  ? ! 
A  tiszta,  nyílt  sasszem,  melynek  éle  olyan  mint  a  nap- 
sugár, tetszik  nekem ;  de  ha  csak  ködöt,  homályt,  éjt  lát 
mindenütt,  hát  hisz  akkor  akár  vak  is  lehetne?  Tetszik 
nekem  a  mélységes  értelem,  mely  örvényekből  a  vég- 
telennek mélységeibe  s  onnan  a  mérhetetlenség  óceán- 
jaiba merül ;  de  ha  árulóvá  lesz  s  erejét  a  tagadás  s  a 
meghasonlás  szellemének  szolgálatába  szegődtette,  mit 
csináljak  vele?  Ha  a  tehetség  a  maga  nagyságát  arra 
használta,  hogy  az  embert  összelapítsa;  ha  a  gigászok 
arra  valók,  hogy  epigonokat  neveljenek,  a  szív,  a  len- 
dület, a  művészet  epigonjait:  mily  köszönettel  tartozom 
nekik?  Egyedüli  érzelmem  velük  szemben  az  őszinte 
részvét  s  az  óvakodás  „nicht  zu  diesen  werden  gleich." 
Nem!  Nem!  Isten  veletek  modern  nagy  emberek,  ter- 
mészetes érzékem  sugallja,  hogy  nektek  nincs  igazatok 
s  hogy  ti  szétrobbant,  terméketlen  bolygók  vagytok!  Ti 
betegek  vagytok !  Fantáziátokat  lefoglalták  a  betegség 
rémei;  —  szivetekben  kísértenek  az  erkölcstelenség  hajó- 
töröttjei ;  —  ti  a  világban  csak  a  gyöngét,  a  gazt,  a  go- 
nosztevőt, az  orgyilkost,  a  paráznát,  a  házasságtörőt,  az 
őrültet,  a  kétkedőt,  az  alávalót,  a  kéjencet  látjátok ;  ti 
egy  szép  ember  láttánál  mindjárt  beleibe  s  gyomrába 
merültök  ;  ti  Paris  megpillantásánál  mindjárt  kloakáiba 
vetődtök ;  nektek  dög-ösztönötök  van.  Ti  hasonlók  vagy- 
tok azokhoz  a  zöld,  kék-zománcos,  csillogó  legyekhez, 
melyek  csakis  a  dögre  s  a  kloakákba  szállnak  s  petéiket 

csak  azokban  rakják  le ;  gondolataitok  máshol  ki  nem 
kelnek,  csak  a  rothadás  milieu-jében. 

Hát  ezért  nem  tudok  én  értetek  lelkesedni,  mert 
látom  rajtatok  a  betegség  árnyalatát,  a  keserű,  romlott 
gyomornak  ráncát  ajkaitok  körül  s  ha  olvastam  műve- 
tekből egy-két  fejezetet,  kinézek  az  ablakon  a  zümmögő, 
illatos,  virágos  természetbe,  vagy  a  fák  mélázó,  sö.tét 
lombja  fölött  el  az  éjnek  ünneplő  csillagaira  s  erről  a 
szép  valóságról  lenézem  s  leélvezem,  hogy  nektek  nincs 
igazatok.  Nem  a  temető,  nem  a  kloaka,  nem  a  rom,  nem 
a  szemétdomb  az  élet  s  a  lét  tükre ;  egy  kis  ludvirágban 
több  a  nekünk  való  igazság,  mint  mindezekben. 

Akik  a  szép  érzékiségnek,  a  gazdag  élvezetnek,  az 
esztétikai  világnak  gyermekei,  mint  Goethe  s  Wagner, 
azok  is  lehetnek  kerekded  s  bizonyos  irányban  befejezett 
egyéniségek ;  de  ezek  az  emberek  olyanok,  mint  azok  a 
festmények,  melyeken  látok  fatörzseket,  de  nem  látok 
lombsátort  vagy  látok  magasba  nieredő  falakat,  de  nem 
Igjtok  égboltot.  A  gazdag  érzékiség,  a  gazdag  élet  nő, 
fejlik;  de  hová?  Ajiagy  perspektívák  le  vannak  róluk 
törülve.  Szép  képek  perspektívák  nélkül.  A  lélek  úgy 
nézi  őket,  mint  a  japán  képeket ;  csillogó  szinek,  kecses 
alakok,  finom  kivitel,  elragadó  konkretizmus  s  mindez 
perspektíva  nélkül ! 

Ha  igaz,  hogy  „das  Gefáss,  in  dem  Europas  Kultur 
zur  Einheit  gebraut  wurde,  heisst  Goethe",  akkor  ez  az 
edény  nem  a  szent-Grál,  s  nem  is  vér,  nem  tüzes  bor, 
hanem  sör  van  benne.  Ne  értsen  senki  félre ;  nem  becs- 
mérlem Goethének  gazdag,  mély  érzésű,  szemléltető  s 
szemlélő  lelkét,  de  a  jiősök  páthosza  hiányzik  belőle. 
O  szereti  az  embert,  a  leányt,  az  ifjút,  az  asszonyt;  lel- 
kén tükröződik  a  természet;  napsugár  és  virág,  kő  és 
hegy  az  ő  gyönyörűsége ;  ő  művészetté  tudja  varázsolni 
a  természetet ;  ő  maga  is  művészet  volt  egyedi  kialaku- 
lásban ;  de  a  végtelenség  nyugasztaló  békéjét  s  az  Isten- 
szeretet derűjét  nem  látom  rajta.  Lelkén  nem  tükröződik 
az  öröm,  reniéay,  „spes  immortalitate  plena",  a  halba- 

tatlanság  erejében  kivirágzott  remény  !  Neki  nincs  érzéke 
a  mélység  iránt. 

Az  európai  ember  nem  a  mélység  embere ;  inkább 
könnyed,  játszi,  szkeptikus  és  cinikus.  A  mélység  Ázsiá- 
ban van  otthon.  íme  Tolstoj  a  mélységnek  modern 
képviselője.  Nagy  benyomások  alatt,  a  végtelennek  ár- 
nyékában misztikussá  lett  s  ugyanakkor  alázatos  és  kö- 
nyörületes. „Menj  világgá  és  tűrj !  A  világot  meg  nem 
változtatod!"  Ez  az  ő  jeligéje.  A  célt  biztosan  föl  nem 
ismerheted,  —  a  jónak  irányát  valahogy  kitudhatod. 
A  világ  roppant  nagy  s  te  nagyon  kicsi  vagy ;  a  lét  mély- 
ség s  az  élet  örvény !  Graecia  napsugaras  tekintete  szép 
virágokat  s  szép  szemeket  gyulaszt ;  harmóniáját  zenévé 
s  dallá  változtatja  egy  nagy  tehetségű,  de  a  mélység 
fölött  meg  nem  akadt  népnek  játszi  lelkülete.  Ah !  az  a 
dal,  az  a  zene!  De  hogy  is  énekelhettek  a  lét  problé- 
máinak örvényei  fölött?!  Ugy-e  az  a  dal  csak  halluci- 
náció, ugy-e  az  a  szép  világ  csak  káprázat?! 

A  lét  tele  van  sötétséggel  s  borzalmakkal  s  az  élet 
titokzatos,  félelmes  ösztönökkel ;  átlátszó  ég,  mosolygó 
szépség,  édes  boldogság  csak  azok  számára  van,  kik  a 
káprázaton  túl  nem  látnak.  E  borzalmas  hatalmaknak 
s  őserős  ösztönöknek  alakítása  csak  kis  mérvben  illeti 
meg  az  embert ;  nem  annyira  az  alakitás,  mint  inkább 
az  alkalmazkodás  az  ő  része.  Tolstoj  füozófiája  az,  hogy 
a  valóságot  csak  annyiban  ismerhetjük  föl,  amennyiben 
a  sok  nem-valót,  a  sok  tévelyt  s  ábrándot  kitapasztalni 
sikerül.  Ezt  az  ismeretet  is  a  lélek  inkább  saját  érzéké- 
nek, a  jó  sorsnak  mint  a  tudománynak  s  a  munkának 
.köszönheti;  a  géniusz  az  igazságot  kinézi,  s  önmagában 
szemléli ;  ott  találja  föl  egyszersmind  a  harmóniát ;  a 
szépet  nem  a  korcsból,  hanem  a  szép  lélek  inspirációi- 
ból tanulja  megismerni. 

íme  e  misztikus,  alázatos,  könyörületes  embernek 
mily  sötét  az  ege,  mily  örömtelen  a  világa,  mily  kevés 
fény  ömlik  el  rajta,  s  e  sötét  ég  alatt,  e  fénytelen  világ- 
ban jár-kel  egy  magát  emésztő,    mélységes    életű    lélek. 

Más  ég  alatt,  más  milieuben  ez  emberből  szárnyaló 
Plató  lehetett  volna. 

Tekintsétek  meg  Tolstojnak  arcképét  s  mellszobrait 
s  kiérzitek,  hogy  készakarva  nem  neveztem  ezt  az  arc- 
képet fénj^képnek. 

De  azért  e  misztikus,  sötét  égen  van  egy  csillag,  mely 
biztat,  s  melynek  fényén  megérezzük,  hogy  nem  tévelybe, 
hanem  igazságra  vezet  s  ez  az  a  gondolat,  hogy  „az  élet 
értéke  a  belső  embernek  kialakulása."  Az  élet  mint  csira 
rejlik  bennünk  s  azt  ki  kell  fejlesztenünk ! 

Ó,  kinek  fog  tehát  sikerülni  az  ember?  Ez  a  nehéz, 
ez  az  isteni  arc  és  kép  és  alak?  Ki  lesz  az  a  művész, 
aki  megfogalmazza,  kirajzolja,  kialakítja  magában  az  em- 
bert ? !  Csak  az  lesz  itt  a  szerencsés  művész,  aki  az  igaz 
s  az  egész  gondolatot  szépen  kialakította. 

Az  lesz  az,  ki  az  embernek  való  világot  az  egész 
vonalon  önmagában  életté  változtatta  s  ki  a  nagy  igaz- 
ságokat, a  mély  ösztönöket,  a  nagy  szenvedélyeket  har- 
móniába hozta.  Az  egész  kell  nekünk  s  nem  a  tört ! 


11 


XVII. 
„A  szép  egyéniség." 

A  szép  egyéniséghez  mindenekelőtt  nagy,  bizó  gon- 
dolat kell,  mely  uralkodó  hatalommá  emelkedik  s  erőt 
s  szépséget  sugároz  az  ember  belső  világába.  Ez  a  gon- 
dolat az  Istent  imádó  s  az  örök  boldogságba  vágyó, 
derült,  meleg  világnézet.  Ez  a  világnézet  a  nap  az  égen 
s  körülötte  lejtnek  gondolataink  csillagai,  s  ezek  idomít- 
ják titokzatos  s  erőteljes  behatásokkal  az  ember  életét. 
A  kereszténység  nagyszerű  világnézettel  szolgál, 
melytől  nem  fogjuk  megirigyelni  sem  a  klasszikus,  antik 
görögöt,  sem  a  bramint.  Dicsősége  az,  hogy  egybeolvasz- 
totta az  életet  s  a  halált,  vagyis  hogy  halált  nem  ismer. 
Elet  s  túlélet,  idő  és  örökkévalóság,  föld  és  ég  neki 
ugyan  különböző  stádiuma,  különböző  étape-ja  az  ön- 
tudatos létnek,  de  nem  kettő,  hanem  egy ;  egy  életnek 
folytatása ! 

Ez  az  egységes,  meg  nem  szakított  élet  fejlik  több, 
hatalmasabb,  belsőségesebb,  mélységesebb,  izzóbb,  élve- 
zetesebb öntudatosságba,  mint  ahogy  az  ember  élete 
fejlik  embrióból  csecsemőbe,  csecsemőből  gyermekbe, 
gyermekből  ifjúba,  ifjúból  férfiúba,  akár  Napóleon,  akár 
Goethe,  Tolstoj  vagy  assisii  szent  Ferenc  legyen. 

Ez  az  élet  itt  a  földön  a  fizikai  rendbe  van  bele- 
ágyazva; világa  majd  Szahara,  majd  májusi  rét,  majd 
hófúvás,  majd  fenyőerdő-illat,  majd  napsugár,  majd  sze- 
szélyes felhők  járása.  Az  életnek  küzdenie  kell  a  termé- 
szettel s  önmagával,  a  jóval  s  a  roszszal,  szenvedéssel  s 
kínnal ;  az  egész  világ    neki    tört    szilánkok   garmadája, 

melyekből  világnézetének  ideáljai  s  akaratának  buzdulá- 
sai  szerint  összerakja  a  szép  egyéniség  ragyogó  mozaik- 
képét. 

A  „szép  egyéniséget"  meg  kell  teremteni,  ki  kell 
alakítani ;  az  nem  terem,  az  nem  nő  magától ;  az  nem 
jön  készen  a  világba,  hanem  művészet  által.  Tehát  a 
„szép  egyéniség"  a  művészet  jegyében  áll. 

A  világ  úgy  terül  el  lábaink  előtt  mint  a  tenger, 
szolgál  kincscsel,  gyöngygyei,  hullámmal ;  gazdagítani  s 
emelni  akar  s  fölajánlja  szolgálatát,  hogy  átvisz  a  boldog, 
fejlett  élet  örök  révpartjaira ;  csak  fogjuk  le,  foglaljuk  el 
s  használjuk  föl,  hogy  az  élet  mienk  legyen.  Hasonló- 
képen a  belső  világ,  érzelmeink,  ösztöneink,  hajlamaink, 
érzéseink  árnyalatai,  mind,  mind  formát  sürgetnek,  hogy 
a  szépség,  az  alak  uralkodjék  rajtuk.  A  tudomány  szintén 
sürget  rá,  s  mialatt  az  objektiv  világ  sokoldalúságának 
föltárásával  megóv  a  szubjektív  fölfogás  kis  méreteitől, 
azalatt  a  bölcseség  s  a  mérséklet  szelíd  fényét  önti  ránk. 

íme  a  periféria,  a  nagy,  gazdag  belső  és  külső  világ 
s  e  perifériának  vezérlő,  mindent  egységbe  foglaló  köz- 
pontja :  a  szép  egyéniség. 

A  szép  egyéniségnek  szenvedélye  az,  ami  az  erdők, 
ami  az  élet  szenvedélye  egyáltalában,  hogy  fölszivja 
magába  a  nap  s  a  csillagok,  az  ég  s  a  föld  energiáját 
s  azt  sajátosan  kialakítja  magában.  Amit  a  tölgy  tesz, 
s  az  árnyékban  viruló  kankalin,  amit  a  kőszálakról  az 
ég  tengerére  ereszkedő  sas  tesz  s  a  puszták  csillag- 
ragyogású  éjjelben  prédára  vadászó  oroszlán,  azt  akarja 
a  szép  egyéniség  is  tenni,  a  világ  energiáját  életté  akarja 
magában  változtatni,  még  pedig  szép  s  erőteljes  életté. 
A  világ  energiája  a  fizikába  s  a  morálisba  van  letéve  s 
a  természetfölötti  rendben  még  az  Isten  külön  behatá- 
sait szolgáltatja  nekünk,  melyeket  kegyelemnek  hívunk. 
E  három  energia  harmonikus  egységbe  olvasztva,  adja 
a  „szép  egyéniséget." 

Az  erős  fizikum,  a  jó  ideg,  az  egészséges  izomzat, 
a  tiszta  vér,   nagy    előny  a  „szép  egyéniség"  kifej leszté- 

sebén  ;i  de  mindenekelőtt  kell  hozzá  jó  lélek.  Lélek,  az 
erkölcsi  világ  energiáinak  kifejlesztésére ! 

Az  erkölcsi  világnak  energiái  a  gondolatok,  az  ideá- 
lok, a  motivumok;  ezek  azok  a  mennyei  hatalmak,  melyek 
fölöttünk  járnak,  szemünkbe  ragyognak  s  melyeknek  ere- 
jét s  szépségét  át  kell  vinnünk  önmagunkra.  Mindenfelől 
környez  a  természet  ereje  s  szépsége  s  minden  buzdit, 
hogy  alakítsuk  ki  magunkon  az  Isten  gondolatait.  Rólunk 
is  oly  harmonikusan  szépet  gondolt  az  Isten  mint  a  ten- 
ger kagylóiról,  mint  a  mező  virágairól,  mint  a  lepke- 
szárnyakról, mint  a  hársfa  finom  ágazatú  lombkoszorú- 
járól ;  tehát  értsük  meg  s  szeressük  meg  s  alakítsuk  ki 
magunkban  gondolatait.  Aki  az  Isten  gondolatai  szerint 
alakul  s  az  ő  akaratát  teljesiti,  az  minden  tekintetben 
meg  fogja  ütni  a  mértéket,  föl  fogja  találni  a  szép  fejlő- 
désnek útját  s  az  élet  értelmét. 

Ezt  az  igazságot  mi  folyton  hirdetjük,  de  a  világ 
rá  únt,  mert  nem  gondolt  a  szavaknál  semmit;  csak 
mióta  Tolstojtól  hallja  ugyanezt,  azóta  figyel  s  kezd 
hinni,  hogy  ez  nem  szó,  hang,  levegő,  semmi,  hanem 
„szellem  és  élet." 

Erre  nézve  irja  Tolstoj  Leo  Schmitt  Jenőnek  1901. 
június  2-án :  „Je  álter  man  wird,  desto  unbestreitbarer 
und  klarer  wird  die  Ueberzeugung,  dass  der  einzige  Sinn 
des  Lebens  das  Erfiillen  des  Willens  Gottes  ist,  welches 
eigentlich  so  freudig,  leicht  und  von  dem  grössten  Er- 
folge  ist."  Ki  akarjátok  magatokban  fejleszteni  az  egyé- 
niséget? Teljesítsétek  az  Isten  akaratát,  mint  ahogy  tel- 
jesül az  a  vadrózsán,  a  kankalinon,  az  illatos  hársfán, 
a  művészi  bravúrral  kialakított  kagylón. 

S  mi  legyen  a  neve  az  egyéniség  e  kiépítésének 'Z 
Voltak,  kik  ezt  Tolstojizmusnak  keresztelték;  de  Tolstoj 
maga  protestál  ez  ellen :  „Es  giebt  keinen  Tolstojismus 
und  wird  ihn  niemals  gebén,  da  alles  was  ich  in  mei- 
nen  Schriften  gesagt  habé,  vor  1800  Jahren  in  den  Evan- 
gelien  viel  besser  gesagt  worden  ist.  Wer  die  Ueber- 
tünchung  entfernt,  die  ein  Gemálde  verdeckt,  is  darum 

noch  kein  Maler."  (Tolstoj  levele  Schroeder  Felixhez 
1893.  május  23-án.) 

Tehát  ennek  nem  Tolstojizmus,  hanem  Evangélium 
a  neve! 

S  képes  lesz-e  az  evangélium  energiája  erőteljes 
egyéniségeknek  s  szép,  hősies  típusoknak  megteremté- 
sére ? ! 

Sokan  irigylik  az  antik-görögnek  egységes  indivi- 
dualitását s  elzarándokolnak  saját  környezetük  ködös 
világából  Homér  fénnyel  s  napsugárral  itatott  Graeciá- 
jába.  Sokan  panaszkodnak  Schillerrel :  „Ich  verkenne 
nicht  die  Vorzüge,  welche  das  gegenwártige  Geschlecht, 
als  Einheit  betrachtet  und  auf  der  Wage  des  Verstan- 
des  vor  dem  bestén  in  der  Vorwelt  behaupten  mag  :  aber 
in  geschlossenen  Gliedern  muss  es  den  Wettkampf  be- 
ginnen  und  das  Ganzé  mit  dem  Ganzén  sich  messen. 
Welcher  Einzelne  Neuere  tritt  heraus,  Mann  gegen  Mann, 
mit  dem  einzelnen  Athenienser  um  den  Preis  der 
Menschheit  zu  streiten?"  Tehát  hol  van  az  ember,  ki 
mint  egyed  méltán  kiléphetne,  hogy  az  athenei  polgár 
egyéniségével  szembe  álljon  s  kihivja  a  világot :  embe- 
rek, Ítéljetek,  ki  szebb  \>  Ő  vagy  én  ?  Schiller  szerint  ilyen 
nincs.  Tudományunk  nagyobb,  mert  az  a  közé,  de  egyé- 
niségünk nincs ;  az  athenei  elragadná  a  pálmát ! 

Félre  poéták,  hamis  próféták !  Aki  ilyet  mer  mon- 
dani, az  vak,  az  nem  lát,  az  süket  is,  megrögzött  is.  Aki 
ilyet  mond,  az  nem  értette  meg  Krisztust,  annak  szá- 
mára a  kereszténység  csillagos  ege  felhővel  van  bebo- 
rítva. Aki  ilyet  mond,  az  átaludta  tizenkilenc  századnak 
életét  s  történetét  s  alszik  most  is  s  agyrémekhez  zarán- 
dokol s  bálványokat  tisztel  „in  der  Götterdámmerung !" 

Igaz-e,  hogy  az  ideális,  harmonikus  egyéniség  csúcs- 
pontján a  hellének  tündökölnek  s  onnan  szórják  szét  a 
barbár  világra  kultúrájuk  igézetét  V  Hagyjátok  el  e  gye- 
rekes aggodalmakat !  Világnézet  ügyében  a  keresztény- 
séget egy  nap  említeni  sem  lehet  az  antik-görög  nézetek 
balgaságaival ;  ideálok  tekintetében  ,  pedig  türtőztessétek 

magatokat  kevéssé  s  megmutatom  nektek  a  keresztény- 
ség ideáljait :  Krisztust,  a  szent  szüzet  s  a  szenteket !  Ez 
a  világnézet  s  ez  ideálok  el  is  merülnek  az  emberi  lé- 
lekbe, ki  is  feszitik  a  térben  s  időben  korlátolt  életet 
a  mérhetetlenség  s  az  örökkévalóság  világává ;  csak  az 
sajnos,  hogy  a  lélek  nem  ébred  öntudatára  fölséges  hi- 
vatásának s  hogy  az  agyag  nem  veszi  föl  magába  az 
ideálok  éltető  lehelletét.  Az  ideál  ragyog,  a  géniusz  vir- 
raszt, alkotásainak  múzeumai  telvék  az  általa  alakított 
egyéniségek  élő  szobraival;  de  a  világ  sár  marad  s  buta 
agyag  s  a  költő,  ki  isteneket  keres,  elbandukol  az  Olym- 
pusra,  ott  pitymallik  neki  ...  az  agyrém ! 

Mi  ezen  fönn  nem  akadunk.  Mi  látunk ;  látjuk  azt 
is,  hogy  mások  vakok.  Mi  meg  vagyunk  győződve,  hogy 
a  mi  világnézetünkkel  nagyszerű  egyéniségeket  lehet  ki- 
alakítani, bár  bevalljuk,  hogy  aránylag  kevesen  fordí- 
tották hasznukra  az  egyéniséget  kialakító  motívumokat. 

A  mi  ideálunk  az  egyéniségről  különben  a  régi ; 
az  nem  is  lehet  más,  mint  az  egységes  és  harmonikus 
ember,  erő  és  élet,  élet  és  meleg  valóság. 

Kellenek  hozzá  nagy  gondolatok  s  azoknak  kiala- 
kítása az  ember  legyen,  s  ne  múmia ;  köztünk,  velünk 
éljen,  akit  megértünk  s  akin   melegszünk. 

Az  első  elem  a  szép  egyéniségben  a  világnézet.  Az 
az  ő  égboltja,  ahol  a  nap  ragyog  s  csillagok  tündökölnek 
s  sugaraik  leszivárognak  s  beleszövődnek  az  egyéniségbe. 
Az  „örök,  hűséges  gondolatok"  áthatolnak  a  belső  világ 
sötétségén,  az  érzékiség  lágyságán  s  nehézkességén,  az 
ösztönök  durvaságán  s  alaktalanságán,  s  megdolgozzák, 
megmunkálják  azt,  ami  durva :  átderitik,  a  mi  erőszakos 
és  sötét  s  harmóniát  teremtenek  a  széjjelhúzó  erők  s 
tehetségek  közé. 

így  csillan  meg  az  egyéniségen  a  szépség  fénysu- 
gara !  A  fölénj'es,  mindenen  áttetsző  gondolat  uralko- 
dóvá lesz,  s  egységet  teremt  a  sokféleségbe  s  szépséget 
önt  az  alakulásra !  így  lesz  az  egyéniség  eggyé  s  egy- 
ségessé; ész  és  sziv,   test    és  lélek,  Isten  és  világ,  tudó- 

niány  és  hit,  ösztön  és  erény,  fizika  és  morális  „sub 
specie  vitae  pulchrae"  találkoznak  benne.  S  ott  ugyan- 
csak jó  nekik  lenni !  Itt  az  egész  uralkodik  a  részeken 
s  a  felsőbb  hatalom  az  alsóbbakon.  Ez  a  felsőbb  ha- 
talom a  szellem,  mely  az  érzékiséget  finomabbá  s  áttet- 
szőbbé teszi  s  ösztönösséget  s  erőszakosságát  az  erény 
formáiba  szorítja.  Erő  és  alak  van  a  szellemben,  azért 
kezei  közt  a  test  s  az  érzékiség  is  átszellemül  s  átalakul. 
A  nagy  gondolatok,  a  ragyogó  ideálok  finomabb  érzést 
teremtenek  s  a  testre  is  az  erény  fegyelme  alatt  acélos- 
ság, egészség  és  szépség  árad. 

Az  ily  egyéniségnek  sajátos  bubája  s  világossága 
van !  A  nagy,  örök  eszméket  tiszteli,  szereti,  lélegzi,  de 
nem  gondol  csak  a  végső  dolgokra,  hiszen  a  végső  dol- 
gok, amilyenek  az  élet,  halál,  dicsőség,  neki  közvetlen 
dolgokká  lettek ;  az  ő  világosságuk  neki  örökös  nap. 
Ezek  a  végső  dolgok  nem  borítanak  szemfödőt  világra, 
csillagra,  bokorra,  csigára ;  nem,  ő  ezt  a  szemfödőt  nem 
tűri ;  ő  mindezeknek  szemébe  néz,  mosolyog  s  azt 
mondja :  értlek. 

Az  ő  felfogásában  minden  szebb,  élénkebb,  tün- 
döklőbb lesz.  A  szinek,  a  virágok,  az  emberek.  A  virá- 
gok szebbek  az  ő  lelkében,  mint  a  réten.  Mert  lelkéből, 
érzéséből  kiárad  a  szeretet  s  a  béke  világossága,  mely 
mint  örök  derű  lebeg  az  általa  kontemplált  világon ; 
mindenen,  a  betegségen,  a  szegényen,  a  hervadáson  is. 
0  mindent  glóriában  lát.  Azt  mondják  a  naturalisták, 
hogy  „mindent  a  temperamentumon  keresztül  kell  szem- 
lélni" ;  ez  kitűnő  tanács,  melyet  meg  is  fogadunk.  Ml 
mindent  az  örök  s  a  szép  életnek  temperamentumán  ke- 
resztül nézünk  s  látunk.  A  mi  temperamentumunk  a 
glória  s  a  nagylelkek  páthosza ;  azért  a  mi  szemléletünk 
egy  szent  s  elragadó  vizió ! 

De  mi  nem  csalódunk,  mikor  vizionáriusok  vagyunk, 
sőt  mi  vagyunk  azok,  akik  látnak.  Mi  kiérezzük  a  dolog- 
ban rejlő  bűbájt,  mert  nekünk  érzékünk  van  az  élet  ér- 
telme iránt.   Akinek  az  nincs,  az  nem  lát,  az  nem  érez. 

Nézzétek,  mennyi  a  természetben  az  éter-rezgés, 
mennyi  a  levegő-hullám,  hogy  csapkod  ez  a  kettős 
óceán  ;  fát,  hegyet,  vizet,  követ,  falat,  eget,  földet  mos, 
de  nem  vált  ki  szint,  sem  harmóniát,  csak  a  szemben 
és  a  fülben ;  ott,  hol  az  élet  ereje  virraszt,  ott  válik  rez- 
gésből szin,  mozgásból  ének;  egészen  igy  van  az  a  belső 
világban ;  szint,  fényt,  dalt,  éneket,  igézetet,  bűbájt  a  cso- 
dálatos nagy  világ  csak  ott  kelt,  ahol  érzék  van  hozzá, 
s  ahol  a  lélek  nem  alszik.  Az  ily  temperamentumos  lé- 
leknek szózatos  ajkán  testet  öltő  igévé  válik  az,  ami 
másokban  szunnyad,  — ^  ő  nevet  ad  annak,  amit  mások 
nem  ismernek,  —  ő  átérzi  amit  mások  nem  éreznek.^ 

Minden  ilyen  lélek  valóságos  fényforrás.  Benne 
összesűrűsödik  az  anyag,  az  éter,  s  kigyulad,  hogy  ra- 
gyogjon s  másokat  vezessen. 

A  második  alkotó  eleme  a  szép  egyéniségnek  a  har- 
mónia lélek  és  test,  erkölcs  és  ősztön,  fizika  és  morális 
közt;  mert  amint  mondtam,  az  ember  nem  múmia,  nem 
gondolat,  nem  elv,  hanem  élet  s  meleg  valóság. 

Az  individualitás  valóság  s  élet  legyen ;  más  szóval 
kimunkált  s  megtestesült  gondolat  legyen.  Mig  a  gon- 
dolat s  a  gondolatok  rendszere  az  agyba  zárkózik,  addig 
azok  theoriát  s  tudományt  alkotnak;  de  a  theoria  s  a 
tudomány,  az  nem  élet.  Mily  különbség  van  az  orvos- 
tudomány s  az  élet  közt!  Nézzétek  ezt  a  múmiaszerű, 
köhögős,  kiszáradt  alakot,  kit  pólyázni  kell  a  tavasz 
lehelete  ellen,  ennek  az  embernek  az  agyában  le  vannak 
rakva  az  erőteljes  élet  sémái,  s  formái,  de  őmaga  nem 
éled  tőlük;  nézzétek  azt  az  erőteljes,  virágzó  ifjút,  ki 
hegyen-völgyön  dalolva  jár,  ki  a  réten  szökell  s  a  he- 
gyeket mássza;  ebben  az  ifjúban  a  séma  élet!  Nézzétek 
az  evangélium  hirdetőjét,  aki  beszél  s  aki  nem  aszerint 
él ;  mily  bágyadt,  hervadt  alak  ez ;  kóró  az  élet  víz- 
folyásai mellett;  de  ime  ott  a  szent,  kiben  az  ige  testté 
lett,  ki  úgy  beszél,  hogy  beszédje  az  élet  valóságából 
tör  elő.  A  gondolat  tehát  csak  forma  és  séma ;  csak  le- 
nyomat és  száraz    virág ;    ezzel  be  nem  érjük ;    nekünk 

az  átélt,  a  kialakított  gondolat  kell.  A  sémának  test  kell; 
a  testté  lett  ige  vonzza  kezdet  óta  az  embert. 

Tehát  test  és  lélek  adja  az  igazi,  emberi  individua- 
litást ;  —  az  emberi  élet  összeségében  kialakított  gondo- 
lat jellemzi  a  szép  individualitást. 

Eszerint  az  emberi  életet  nem  korlátozhatjuk  a  szel- 
lemire, hanem  a  szép  individualitásnak  föl  kell  ölelnie 
a  szellemit  s  az  érzékit,  a  lelkit  s  a  testit;  igy  lesz  az 
ember  egész,  tökéletes  ember.  Az,  hogy  valaki  „szép 
lélek",  az  nagy  dicséret,  de  hogyha  ez  a  szép  lélek  egy 
szétrongyolt,  összetört  vagy  fekélyes  testben  nyög,  az 
nem  az  emberi  élet  s  nem  a  szép  individualitás  eszménye, 
s  ha  az  emberiség  igy  alakulna,  bizonyára  tönkremenne. 
Viszont  az  is  igaz,  hogy  a  „szép  test",  az  „isteni  test" 
magában  véve  barbár  gondolat;  a  „corpora  plus  quam 
humana"  dicséret  volt  ugyan  a  klasszikus  irók  ajkán, 
de  a  barbár  gallok  dicsérete;  ezzel  mi  be  nem  érjük; 
nekünk  „animae  plus  quam  humanae"  is  kellenének 
azokba  a  testekbe.  Nekünk  isteni  test  s  isteni  lélek, 
nekünk  isteni  ember  kellene  ! 

Hogy  az  „isteni"  lélek  az  állati  testet  s  a  vak  ösz- 
tönt csak  erővel  és  hatalommal  kezelheti,  az  iránt  két- 
ség nincs ;  de  én  most  szeretem  hangsúlyozni,  hogy  a 
szép  individualitás  lélekben  és  testben  erőteljesen  stili- 
zált s  egységes  ember  legyen !  Ne  vesse  meg  a  testet, 
ne  a  természetet,  ne  az  érzést,  ne  az  ösztönt,  ne  az  iz- 
mot, ne  a  vért,  hanem  iparkodjék  szépségét  a  léleknek 
s  a  formának  harmóniájában  kialakítani;  mert  csak  e 
harmóniától  szép  az  emberi  élet.  A  csillogó  márvány- 
szobor szép,  nemcsak  a  rajta  kifejezett  szép  gondolat, 
hanem  a  szép  kifejezés  miatt  is ;  a  kép  nemcsak  az  alak 
vagy  a  báj  fölséges  eszményiessége,  hanem  a  vonalak 
s  a  színek  harmóniája  miatt  is  lesz  remekművé ;  épp 
úgy  az  individualitás  a  szép  léleknek  szerencsés  meg- 
testesülésében ragadja  el  a  pálmát. 

Azért  bátran  hirdetem,  hogy  mi  tiszteljük  a  testi 
erőt,  mi  tiszteljük  a  testet,    melyet  egészség,    életkedv  s 

aranyos  temperamentum  villanyoz.  Mi  becsüljük  azokat 
az  élvezeteket,  melyeket  a  sport,  a  testi  ügyesség,  az 
izmok  ereje  s  az  életöröm  kiválthat  hegyen-völgyön, 
erdőn-réten.  Tudjuk,  hogy  mily  jótékonyan  hat  be  a 
testi,  erőteljes  élet  a  lélekre,  s  mint  őrzi  s  teliti  a  lélek 
termékenységének  forrásait;  tudjuk  azt  is,  hogy  a  lélek 
a  testi  élvezetet  fmomitja  s  érzéket  ad  a  rétek,  erdők, 
hegyek,  szóval  a  természet  örömei  iránt ! 

Harmóniát  az  emberbe,  egységet  érzéki  s  szellemi 
világába,  ez  a  mi  kívánságunk.  Ne  két  életet  éljen,  éljen 
egyet.  Éljen  itt  a  földön  igaz,  gazdag  életet;  éljen  földi  éle- 
tet, mely  az  égbe  nő !  Ne  mondjuk,  hogy  csak  lelki  életet 
éljen  s  a  testit  ignorálja  ;  mondjuk  inkább,  hogy  éljen 
ügy,  hogy  erőteljes  és  szép  individualitássá  fejlődjék. 

,,Heureux,  qui  les  surprend,  ces  justes  harmonies, 
Ou  vivent  Táme  et  la  forme  á  la  fois" 

mondja  a  művészet,  vagy  mint  a  megtestesült  Istenről 
mondja  a  szentírás : 

„Ékes  alakú  vagy  az  emberek  fiai  fölött,  kedvesség 
van  elöntve  ajakidon  .  .  .  Kösd  föl  oldalodra  kardodat, 
oh  hős !  Dicsőségedet  és  ékességedet,  igen,  ékességedet . . .! 
Fölkent  téged  az  Isten,  a  te  Istened  vigasság  olajával 
társaid  fölött.  Mirrha  és  áloe  és  kázia  van  ruházatodban, 
az  elefántcsont  házakból  királyok  leányai  gyönyörköd- 
tetnek tégedet  ...  A  királyné  (jegyesed)  jobbod  felől 
áll  ofiri  aranvban,  körülvétetve  sokszínű  ékességgel." 
(Zsolt.  44.,  3.  4.  8.  9.  10.) 

„És  mindnyájan  bizonyságot  tőnek  mellette  és 
csodálkozának  a  kedves  igéken,  melyek  az  ő  szájából 
származnak  vala  és  mondák:  Nemde  ez  József  ^a?" 
(Luk.  4.  22.) 

„És  felelének:  a  názárethi  Jézus  felől,  aki  próféta 
férfiú  volt,  hatalmas  a  cselekedetben  és  beszédben  Isten 
s  az  egész  nép  előtt."  (Luk.  24.,  19.) 

„Soha  ember  igy  nem  szólott,  mint  ez  az  ember. "" 
(Ján.  7.,  46.) 

Az  ilyen  individuumok  emberek,  kik  köztünk  élnek, 
kik  nem  emancipálták  magukat  az  élet  alól,  kik  nem 
vágták  el  a  kötelet,  mely  őket  a  világhoz,  a  kultúrához 
köti.  Hisz  a  világ  hajóján  evezünk,  kultúráját  élvezzük 
s  az  emberiség  az  a  kör,  az  a  milieu,  melyben  kifejlő- 
dünk. Mi  volna  belőlünk,  ha  a  földtől  el  a  végtelen 
űrbe  hajittatnánk?  S  mi  lesz  belőlünk,  ha  igaz,  teljes 
emberségünk  létföltételeit  elhanyagoljuk  s  azoktól  ma- 
gunkat emancipálni  akarjuk?  A  széptől,  jótól,  igaztól, 
nemestől  függni  mindig  annyit  tesz,  mint  igazán,  gaz- 
dagon élni ;  ezek  a  függések  boldogságok  s  valóságos 
„uraságok" ;  a  tőlük  való  nem  függés  pedig  tagadás, 
szegénység  és  vadság. 

Hol,  merre  jártok  tehát  emberek,  hol,  merre  haj- 
hásszátok az  életet?  Kérlek  éljetek!  „Lébe  dich  und 
dein  Lében!"  Ha  kőből  szobrot,  festékből  képet  alkotni 
művészet :  mennyivel  nagyobb,  fontosabb  és  ideálisabb 
művészet  lesz,  létből  életet,  életből  szép  életet,  ember- 
ből egyéniséget  formálni ! 

Ez  gazdagság,  ez  boldogság,  ez  dicsőség ! 

Gazdagság,  mert  a  világ  a  szép  egyéniségben  válik 
öntudattá ;  boldogság,  mert  az  élet  bamba  tengődés  vagy 
hervasztó  kín,  ha  nincs  benne  harmónia  és  öröm ;  végre 
dicsőség  is,  mert  a  Teremtőt  az  az  ember  dicsőíti  meg, 
ki  az  ő  gondolatait  átveszi  s  önmagán  kialakítja.  A  szép 
egyéniség  a  teremtés  koronája,  benne  kivirágzott  az  élet. 


XVIII. 
Az  arisztokrata-nemzetség. 

Nemcsak  lenni,  hanem  élni ;  ez  a  mi  vezető  gon- 
dolatunk. Ez  a  gondolat  sürget  élni,  az  életnek  alakot 
adni,  rajta  az  eszmét,  a  gondolatot,  a  szép  formát  kife- 
jezni. Ha  igazi  egyéniségről  van  szó,  az  mindig  sajátos 
alakot  ad  az  életnek ;  az  által  lép  föl,  hogy  a  létből 
sajátos  életet  formál.  Az  egyéniség  tehát  az  önmagát 
kialakított,  önmagát  egységbe  s  harmóniába  foglalt  alak. 
Az  egyéniség  az  önmagát  teremtő  mű  és  művész.  S  mi- 
vel műről  s  művészről  van  szó,  nem  lehetséges  más- 
kép,   mint   hogy  a  szépség  jegyében  mutassa  be  magát. 

A  min  szeműnk  megnyugszik,  az  mindig  a  szépség 
jegyében  áll.  A  szemnek  világossága  a  szépség.  Ha  nagy 
egyéniségekről  van  szó,  melyek  vonzanak  s  megnyug- 
tatnak, azokon  is  a  szépség,  a  harmónia  az  a  bűvös 
hatalom,  mely  reánk  hat.  Az  ily  egyéniségek  szép  mü- 
vek ;  művek,  melyek  lettek  s  melyeknek  művészük  van. 
Amilyen  mű  a  Madonna  Sixtina,  Correggio  bájos  Ma- 
donnája és  Katalinja,  Donatello  keresztelő  szent  Jánosa, 
Wagner  Tannháuserja,  olyan  mű  a  szép  egyéniség. 
Amilyen  új  forma,  új  alak  Rafael  vagy  Correggio  vagy 
Boticelli  Madonnája,  olyan  új  forma  s  új  alak  a  szép 
egyéniség.  Lehet  benne  annyi  teremtés,  annyi  poézis, 
annyi  mélység,  mint  egy  remekműben  ;  azonban  lehet- 
séges az  is,  hogy  kevésbbé  világraszóló  a  gondolat  nagy 
mérete,  de  azért  mégis  sajátságosan  harmonikus  és  szép ; 
olyan,  mint  a  kankalin,  vagy  egy  szép  dal.  Lehetséges, 
hogy  az  egyéniség  nap  az  égen;    lehetséges,    hogy    tűz- 

oszlop  a  pusztában ;  de  lehetséges  az  is,  hogy  csak  szent 
János-bogárka,  mely  az  erdőszélen,  bűvös,  illatos  éjben 
lejt  a  sötét  fenyűfák  közt ;  s  nem  elragadóan  szép-e  ez 
is?  Szent  Pál,  assisii  szent  Ferenc  olyanok,  mint  az 
egyéniség  hőskölteményei,  melyekben  kifejezést  nyer  a 
hősiesség  ideálja ;  de  kit  ne  bűvölne  el  szent  Perpetua 
és  szent  Erzsébet,  ezek  a  fölfutó,  kúszó  rózsák,  melye- 
ket az  Üdvözítő  leszakított,  mikor  legpompásabban  nyíl- 
tak, s  egyházának  koszorújába  font'?!  S  hány  van  ilyen V 
Elragadtatással  reng  rajtuk  gyönyörittas  tekintetünk. 

Szépek ;  s  a  szépség  az  ő  állapotuk  s  az  ő  tettük. 
Schiller  szava  beigazul  rajtuk;  „Die  Schönheit  ist  unser 
Zustand  und  unsere  That."  Nagyobb  tett  nem  lehetséges. 
Az  élet  a  lét  legtökéletesebb  kiadása,  s  e  legtökéletesebb 
létnek  az  egyéniség  a  legszebb  formája. 

Ehhez  jó  anyag  kell ;  csillogó,  jegeces,  fényes,  erős 
s  mégis  hajlítható  s  idomítható  természet ;  természet, 
mely  alakot  szomjaz ;  természet,  mely  kihívja  a  teremtő 
kedvet.  Erős,  acélos  physis,  amilyenről  Paracelsus  irja : 
„A  természet  nem  alkotott  gyengén  ;  nem  is  úgy  szokott 
az  lenni  nálunk,  kik  fenyűtobzok  alatt  nőttünk  fel",  s 
gyúrható,  alakitható  psyché,  mely  mint  a  márvány, 
szinte  szomjazik,  mohón  vágyik  az  alak  után. 

De  mindenekelőtt  ideál,  eszményi  irányzat  kell, 
mely  lelkesül,  küzd  és  harcol. 

Ideál,  genius  és  gladiiis ! 

Az  ideál  Krisztus,  az  Isteníia,  ki  az  életnek,  még  pedig 
az  örök  életnek  jegye  alá  állit:  „Vita,  vita  aeterna  .  .  ." 
az  ő  jelszava.  Mindenkiben  az  örök  élet  kezdődik  ki ; 
ezt  az  életet  ki  kell  alakítani,  mert  ez  a  legnagyobb,  ez 
az  egyedüli  kincs.  Krisztusban  ránk  lehelt  az  örök  élet 
s  mi  öntudatára  ébredtünk  annak,  hogy  mik  vagyunk, 
mit  érünk  s  hová  vágyunk.  Krisztusban  jött  le  hozzánk 
s  lépett  felénk  a  morális  nagyság ;  inegérintett  s  monda : 
kelj  föl,  ki  a  tehetetlenség  s  az  öntudatlanság  ágyában 
nyomorogsz,  kelj  föl  s  járj,  s  kiáltsd :  ego  sum !  Kiáltsd : 
En  több  vagyok  mint  minden  ! 

Ez  a  nagy  igazság,  hogy  az  ember  több  mint  min- 
den, léptette  világba  az  igazi  úr-embert,  az  ébresztette 
föl  életre  az  egyéni  méltóságot.  Nézzétek,  mily  új  nem- 
zedék jelenik  meg  a  földön  :  az  Istennek  gyermekei !  Mi 
isteniek  vagyunk  —  mondják  ők  —  nekünk  isteni  éle- 
tünk van  ;  nem  csak  lesz,  de  már  van ;  a  mi  hivatásunk 
dicsőség  és  boldogság,  boldog  örökkévalóság. 

Mily  óriási  értékek  léptek  ez  öntudattal  a  világba  ? 
Nem  csoda,  hogy  megakasztottak  mindent,  letörtek  min- 
dent s  kezdtek  egy  új  történelmet ;  ignoráltak  világot, 
emberiséget,  időt,  mely  addig  volt  s  a  názárethi  Jézus 
születésének  barlangjára  ráirták  a  világtörténelemnek 
kezdetét,  az  anno  I. 

Ez  az  óriási  érték  s  erőkészlet  semmi  egyéb,  mint 
az  egyéniség,  mely  Isten  képére  teremtve,  isteni  erővel 
töltekezve,  tökéletességre  s  boldogságra  tör.  Ember,  de 
isteni;  korlátolt,  de  aki  mégis  egy  egész  világot  hordoz 
magában.  Minden  lélekben  kifeszül  egy  új,  mélységes 
égbolt,  új  firmamentum,  végtelen  perspektívákkal,  s  ez 
égbolt  alá  elfér  a  világ,  elmerül  benne  a  mindenség, 
mint  a  kavics  a  tengerben.  Minden  individuum  határo- 
zottan körvonalozott  egység  s  mégis  a  „mennyország 
van  benne."  Ezt  az  individuumot  akarja  Krisztus  föl- 
szabadítani az  öntudatlanság  békóiból ;  meg  akarja  vál- 
tani s  buzditja,  hogy  szülessék  újjá  s  lépjen  be  a  lélek 
világába,  az  isteni  életbe. 

Ez  az  Úr  Jézus  biztosítja  az  embert,  hogy  ő  több 
mindennél.  Biztosítja,  hogy  az  embert  nem  kötheti  le 
semmiféle  hatalom;  biztosítja,  hogy  minden  a  mienk, 
„akár  élet,  akár  halál,  akár  a  jelen,  akár  a  jövendőség"  ; 
szivjuk  tehát  föl  a  világot  s  alakítsuk  ki  magunkban 
igazsággá  s  szeretetté. 

Nem  veszitek  észre,  hogy  milyen  világot  roppantó 
s  világot  épitő  új  gondolatok  ezek  7  Öntudat,  érték,  mél- 
tóság!   Mi  ezzel  szemben  a  Caesar,   mi   az   impérium'?! 

De  talán  káprázat,  talán  képzelet  ez  az  új  tan  ? 

Nem ;  e  szuverén  lelkeknek  erő  áll  rendelkezésükre. 

Isten  segiti  őket!  Segiti,  mert  az  ő  vére!  „Semen  Dei", 
az  Isten  magva  van  bennük  s  a  vér  nem  tagadja  meg 
magát.  Van  benne  tűz  és  energia  s  ezt  az  Úr  szivárog- 
tatja bele  úgynevezett  „kegyelmével",  vagyis  folytonos 
isteni  behatásokkal.  Csak  egyre  vigyázzon  az  „isteni 
nemzedék",  hogy  el  ne  fajuljon  benne  „az  Isten  fiainak 
magasztos  gondolata",  az  Isten  fiainak  öntudata. 

A  „Filii  Excelsi  omnes",  a  Fölségesnek  fiai  mind 
az  Istenen  függnek ;  erejüket  belőle  szivják  s  ez  erővel 
önmagukat  alakítják. 

A  „Filii  Excelsi"  jelszava  természetesen  az  „excel- 
sior."  Ez  egy  lelki  világot  jelez,  melynek  öntudata  csupa 
erő,  egészség,  acélosság,  bátorság,  lendület.  Nem  pesszi- 
mista, nem  dekadens,  nem  Wertheri.  Érzi,  hogy  győzi. 
A  forma-érzék  s  az  alakítás  vágya  az  ő  temperamen- 
tuma. A  szép,  teljes  individuumok  milieuje.  Mert  az 
individuum  önmagát  alakítja;  az  alakítás  az  ő  ter- 
mészete. 

Egyre  szebb,  gazdagabb,  tökéletesebb  világot  akar 
s  akiben  van  hozzá  erő  és  hivatás,  azt  tüzeli  és  kész- 
teti, hogy  teremtse  meg  a  jobbat.  Ez  utón  létbe  hivja  a 
szellemi  világok  hierarchiáját  s  az  élettökéletességnek 
beláthatlan  fokozatait.  Soha  sem  mondja,  hogy  elég, 
mindig  tökéletesebbre  vágyik:  „legyetek  tökéletesek  mint 
a  ti  mennyei  atyátok  tökéletes."  Ti  testvérek  vagytok  s 
e  részben  egyenlők,  de  lelketekben  típusok  szunnyad- 
nak, szebbnél  szebb  lefátyolozott  arcok,  rajta  testvérek, 
ki  tudja  kialakítani  a  szebbet?  Ki  tudja  fölszítani  a 
mélységesebb  tüzet,  ki  a  gyengédebb  érzést  ? ! 

S  Íme  a  testvérekben  fölforr  az  isteni  vér  s  hajtja 
őket,  hogy  teremtsék  meg  Krisztus  hívebb  hasonlatos- 
ságát. Azt  mondták  nekik,  hogy  egyenlők  vagytok  s 
ime  az  individualitás  révén  versenyre  kelnek,  olympiai 
versenyre  az  isteniilésért  9 

Úgy  gondoltuk,  hogy  az  Isten  fiainak  egyenlősége 
valamiféle  szellemtelen  lapossággá  s  a  versenyt  kizáró 
demokráciává  fejlik  s  ime  arra  ébredtünk,  hogy  a  menny- 

ország  csupa  arisztokrácia    s    az    Isten  fiainak  jelszava: 
éljen  a  jobb,  a  legjobb  ! 

A  kereszténység  buzdit  a  jobbra;  az  alsóbbal  be 
nem  éri.  Nem  vet  meg  senkit,  nem  tapossa  a  gyöngét, 
de  lelkesülése  a  művészi  szép  lélek.  Tiszta  s  tisztább, 
ragyogóbb  s  tündöklőbb  lelkeket  akar  s  nem  szereli  le 
a  törekvést  soha.  Parancsokat  ad  mindenkinek  kőtáb- 
lákon,  de  tanácsait  a  lelkekbe  súgja  s  ég  utána,  hogy 
tanácsaiból  valóság,  élet  ....  tehát  magasabb  szépség 
váljék.  A  nemtelent,  a  közönségest,  a  lemondót  ki  nem 
állhatja.  Neki  a  lemondás  a  jobbról,  a  tisztábbról,  a 
szebbről,  mindig  parasztlázadás.  Neki  a  házasság  szent- 
ség, a  család  szentély,  de  a  közönséges  szentség  s  a 
szerény  szentélyek  mellett  el  nem  feledi  a  szüzesség 
hősiességét  s  a  kiváló  szentség  dómjait.  Miért  legyen 
minden  lélek  közönséges,  miért  ne  legyen  köztük  hősie- 
sebb s  kiválóbb?  Miért  építsünk  csakis  az  apró  ener- 
giák stílusában?  miért  ne  legyen  köztük  ihlet  és  szár- 
nyalás? 

Az  individuális  irányzat  mindig  arisztokratikus, 
mert  művészete  az  önálló,  az  eredeti  alakítás.  Nem  dol- 
gozik sablonokkal,  hanem  eszmékkel  s  bár  ragyogó 
példaképek  veszik  őt  körül,  föladata  mégsem  merő 
kópiázás;  a  ragyogó  példaképek  csak  megtermékenyítik 
az  öntudatot  s  az  öntudat  azután  a  benne  rejlő  energia 
és  lelkesülés  fokának  megfelelőleg  alkot  és  alakul. 

Nézzetek  végig  a  szentek  s  a  szerencsésen  kialakí- 
tott lelkek  sorain,  mit  láttok?  Látjátok  a  szellem  arisz- 
tokráciáját, —  látjátok  a  „Wille  zur  Macht"  megteste- 
süléseit. Mint  ahogy  a  sudárpálma,  mely  leveleit  a  nap 
tüzébe  mártja,  mint  ahogy  az  erőteljes  tölgy,  mely  vas- 
tag törzsén  élettől  duzzadó  lombkoszorút  hordoz,  kifej- 
lett, erőteljes  alakjai  a  természetnek,  s  az  öntudatlan 
„Wille  zur  Macht"  megvalósulásai :  úgy  ezek  az  izzó, 
pálmaágas  lelkek  s  azok  az  őserős,  tölgykoszorús  hősök 
a  törtetés  ritmusaira  hallgatnak,  az  „ariston",  a  „leg- 
jobb"   az  ő   jeligéjük.    Mélységes    meggyőződés    s  tiszta 

önzetlenség  alakította  ki  ezeket  a  típusokat;  a  meggyő- 
ződés isteni  hivatásukról  s  isteni  erejükről.  Arcuk  szel- 
lemet, szemük  szeretetet  sugároz.  Előkelő,  finom,  lelki 
lelkek,  kik  az  emberfölöttit  kifejezték  testükben  is,  s 
kik  a  szellem  szépségének  fegyelmét  átvitték  hajlamaikra 
s  szenvedélyeikre  is,  lelki  emberek,  kik  az  alak  ará- 
nyait külformájukon  is  megőrzik,  nem  elhízottak,  nem 
hájasak  Dante  szavai  szerint : 

„quel  capestro 
Che  solea  far  li  suoi  cinti  piú  macri." 

(Inferno  27,  91.) 

Ez  a  kötél,  —  mondja  Dante,  sz.  Ferenc  kordájára 
vonatkozva  —  az  arány,  a  harmónia,  a  fegyelem  köte- 
léke sovány  derekakat  övezett!  Minden  ily  alak  kiemel- 
kedett a  világból  mint  a  gránit-csúcsok,  s  az  emelő  erő 
a  mulandóságnak,  a  szerencsének,  a  jólétnek  kicsinylése 
volt.  Mindegyik  az  önmegtagadásnak  óriási  erőkészletét 
halmozta  föl  magában ;  győzelmekről,  fáradhatlanságról, 
odaadásról  beszélt. 

Kiérezzük  úgy-e  ez  alakulásban  a  géniusz  ihletéi?! 
Hogy  is  lehetne  meg  a  legnagyobb  művészet,  az  ember- 
nek, a  szép  individuumnak  teremtése,  géniusz  s  ihlet 
nélkül '? !  Akik  a  szép  individuum  műtermében  dolgoz- 
nak, azok  rajongnak  az  életért,  szomjazzák  az  életet.  Ez 
az  igazi  filozófia !  Ez  az  arisztokratikus  nemzedék  erő- 
ről s  életről  álmodik  s  mert  ezt  teszi,  elkerüli  a  szkep- 
szisnek s  a  terméketlen  kritizálásnak  zátonyait.  Neki  a 
szkepszis  oly  állapot,  melynek  a  fiziológia  nyelvén 
ideggyöngeség  a  neve ;  s  a  kritika  oly  foglalkozás,  mely 
a  camera  obscurában  képeket  szemlél  s  azokat  életre 
ébreszteni  nem  tudja.  Ideggyöngeségben  s  tehetetlen 
kontemplálásban  az  élet  s  az  erő  tavasza  nem  szenved. 

Végül,  ahol  az  ideál  s  a  géniusz  alkot,  ott  harc 
van,  otl  a  gladiiis  szerepel. 

Az  alakítás  alakot  visz  át  az  alaktalanra  s  szépsé- 
get a  formátlanra  s  ezt  az  alakot  csak  úgy  lehet  átvinni, 
ha  az  alaktalanságot  letörjük.  A  művész    az    által    viszi 

át  az  alakot  a  márványra,  hogy  leüti  róla  az  alaktalan- 
ságot ;  a  gondolatátvitel  mindig  lökés,  fúrás,  törés,  gya- 
lulás ;  a  gondolat  az  anyag  országába  gladiuszszal  kezé- 
ben tör  be  s  erőszakkal  hódit. 

Az  egész  kultúra  a  kard  s  a  harc  jegyében  áll. 
Töri  a  természetet  vésőivel,  kalapácsaival,  fúróival,  eke- 
vasaival, s  ezáltal  kivési  s  kitöri  az  anyagon  a  gondo- 
latot. Mi  a  kultúra  más,  mint  hóditó  hadjárata  az  em- 
beri gondolatnak,  mely  nemcsak  kontemplál,  nemcsak 
lát,  hanem  megfogja  s  lenyűgözi  a  természetet.  A  kul- 
túra házat  épit,  Pantheont  és  Akropolist,  de  hogy  azt 
tehesse,  széttöri  a  sziklát  s  kifejti  a  kőből  a  gondolatot ; 
a  kultúra  lefűrészeli  az  erdőt  s  hajót  s  bölcsőt  gyalul 
deszkáiból :  kitöri  az  ércköveket  s  zúzza  s  olvasztja ; 
töri  a  kendert,  fonja,  szövi,  fehéríti ;  mindenütt  tör, 
bont ;  a  természet  alaktalanságát  töri  le,  hogy  átvigye 
reá  a  gondolat  alakjait,  a  szépséget ! 

Amit  mondunk  a  fáról,  kőről,  ércről,  rostról, 
azt  kell  mondanunk  az  ösztönös,  vad,  bozontos  emberi 
természetről ;  a  természet  mindenütt  természet ;  anj^ag, 
mely  alakot  vár  az  öntudatra,  az  alakítás  hatalmi  öntu- 
datára ébredt  embertől.  A  lélek  is  borzas,  sötét;  fényt 
és  szépséget  szomjaz;  adjatok  rá  ruhát,  mert  meztelen; 
a  lelket  csak  a  szépség,  a  harmónia  ruházhatja.  A  lélek 
alaktalan  és  dúlt ;  szenvedélyek  járnak  benne  ;  árnj^ékot 
sőt  éjt  vet  reá  a  lét  titokzatosságának  örvénye ;  két  sark 
közé  van  ékelve,  a  szellem  s  az  állat  közé ;  a  világ  mo- 
solyog reá  s  fölébreszti  a  föld  gyermekének  vonzalmait 
s  a  csillagok  tükröződnek  rajta  s  rezgő  sugaruk  egy  más 
világnak  követeléseit  vetiti  beléje. 

Állítsátok  bele  a  kétségek  s  a  belátások,  a  kilen- 
dülések  s  hanyatlások  e  rengetegébe  a  művészt,  hogy 
csináljon  rendet,  hogy  harmóniát  teremtsen  a  föld  s  az 
ég,  a  test  s  a  lélek,  az  Isten  s  a  világ,  a  modern  érzés 
s  a  vallás  közé ;  de  ha  akarjátok,  hogy  az  alaktalanság- 
ból alak,  az  emberből  nagy,  nemes  individuum  váljék, 
adjatok  a  művésznek,  az  ihletett  léleknek  kezébe  kardot, 

vésőt,  ekevasat ;  mert  ő  törni,  vésni,  simítani,  egymásba 
illeszteni  fog;  ő  harcolni  fog  a  nemtelen,  az  alacsony, 
a  kétértelmű,  a  bizonytalan,  a  kinos,  a  gyönge  ellen. 

Zwischen  Amboss,  ja,  und  Hammer 
Wird  Gefáss  zur  Zier  der  Kammer 
Ausgewirkt,  doch  muss  es  glühen 
Sonst  ist  eltel  Künstlers  Mühen. 
Káme  das  Gefáss,  o  Jammer! 
Kait  und  elslg  untern  Hammer, 
Bráche  es  und  zum  Verderben 
Warfe  man  hlnaus  die  Scherben! 

énekli  egy  régi,  középkori  költő. 

Tehát  mi  is  törünk,  taposunk,  szakítunk,  harcolunk, 
írtunk!  A  dudva,  a  paréj,  a  penész,  nem  talál  kegyel- 
met minálunk.  Mi  küzdelmes  nemzedék  vagyunk.  Sokak- 
nak ez  nem  tetszik,  kik  a  hindu  megnyugvásnak  vagy 
az  állattal  való  kibékülésnek  apostolai.  Sokan  ránk  fog- 
ják, hogy  félreértettük  a  szép  természetet  s  az  élvezet 
világát  küzdőtérré  változtattuk.  Sokan  azzal  vádolnak, 
hogy  széthasítottuk  az  embert  s  megkeserítettük  életét ; 
a  szép  földről  azt  mondtuk,  hogy  „vallis  lacrímarum" 
s  az  örömök  nemtőjének    derekára    szőrövet    kötöttünk. 

Beszéljenek,  amit  akarnak  ;  mi  a  kultúrának,  vagyis 
a  természet  meghódításának  zászlóját  lobogtatjuk;  mi  a 
természetre  a  gondolat  szépségét  s  az  érzés  harmóniáját 
öntjük,  s  ha  ez  eljárás  harc  és  küzdelem,  azt  föl  nem 
panaszoljuk,  s  nem  kifogásoljuk.  A  mi  uralmunk  a  gon- 
dolatnak, a  harmonikus  eszmének  térfoglalása  az  ala- 
csony természet  fölött ;  a  mi  diadalunk  a  sötétnek  s  hit- 
ványnak átszellemülése  fényben,  szépségben,  dicsőségben. 

Most  pedig  ránk  zúdíthatja  Nietzsche  is  gőgös  meg- 
vetésének s  gyűlöletének  nyilait !  Ránk  foghatja,  hogy 
rabszolgák  s  alacsonyak  vagyunk !  Rágalmazhat  szolga- 
lelkűséggel  s  meghunyászkodással !  Mi  úgy  érezzük  ma- 
gunkat mint  az  arénák  keresztényei,  kikre  a  Caesarok 
ráuszították  a  vadállatokat,  s  emlékszünk,  hogy  a  görög 
leánynak  Agathának,  is    azt   mondta  a  catanai    praetor : 

„Nem  szégyenled  magadat,  hogy  római  nemes  leány  lé- 
tedre a  keresztények  szokása  szerint  élsz?"  Nietzsche, 
ön  plagizál !  Ön  nem  eredeti !  Ezt  a  maga  vádját  már 
rég  hangoztatták;  elernyedt  emberek  mondogattak  ily 
léhaságokat  a  világ  legyőzőinek  szemeibe.  Ugy-e  akkor 
mi  is  plagizálhatunk  s  ugyanazzal  a  dicsőséges  leánnyal 
mondhatjuk:  „a  keresztények  alázata  és  szolgasága  sok- 
kal előkelőbb  a  királyok  hatalmánál  és  fölségénél !"  Mert 
az  az  alázat  a  mi  hódolatunk  a  végtelen  szépséggel  szem- 
ben, a  mi  szolgaságunk  nem  egyéb  mint  függés  az  örök, 
ragyogó  s  valóságos  ideáloktól. 

Függjön  igy  a  márvány  Apolló  vonásaitól ;  függjön 
igy  a  Madonna  Sixtina  vászna  a  szinek  bájától,  s  vége- 
zetül hagyjátok  szabadon  kimondanom :  függjön  igy  a 
lélek  is  az  igazság  s  a  szépség  harmóniájától.  Mig  függ, 
addig  remekmű  ;  mihelyt  elszakad,  vége  van,  szétesik ; 
por  és  rongy  lesz  belőle ! 


XIX. 
A  mi  Urunk  Jézus  Krisztus. 

A  mi  eszményünk  az  Úr  Jézus  Krisztus. 

Ki  ő  ?  0  az  Isten  Fia ;  Isten  és  ember.  0  az  em- 
berben nyilvánvalóvá  lett  Isten.  Isten,  ki  egy  teremtett 
léleknek  gondolataiban,  szenvedéseiben  számunkra  élt 
ideális,  isteni  s  mégis  emberi  életet. 

De  hogyan  lehet  az  Isten  emberré? 

Az  Isten  szellem,  aki  áthat  mindent.  Sokféleképen 
nyilatkoztatta  ki  magát ;  a  világ  az  ő  gondolata,  a  gé- 
niusz az  ő  inspirációja ;  a  próféták  s  a  lelkes  imádkozok 
érzéseiben  s  látomásaiban  szól ;  azután  külön  mindegyi- 
künkhöz szól,  hozzánk  nem  kívülről,  hanem  belülről ; 
hisz  O  bennünk  van. 

De  mindezen  a  megnyilatkozáson  túl  megnyilatko- 
zott Krisztusban.  Lefoglalta  a  krisztusi  lelket,  a  krisztusi 
szivet ;  magáévá  tette  azt,  hogy  valamint  az  én  vérem 
s  az  én  kezem  az  enyém,  úgy  legyen  ez  a  krisztusi  lélek 
s  krisztusi  sziv  az  örök  Igéé.  A  krisztusi  lélek  emberi, 
teremtett  lélek ;  a  krisztusi  sziv,  a  véges  élet  orgánuma ; 
de  mindez  a  „Verbum"-é,  aki  föllépett  a  világ  színpa- 
dán mint  Istenember,  az  élet  s  a  dicsőség  koszorújával. 
Önmagában  kialakitotta  a  legszebb  lelket ;  fölhangolta  a 
legtökéletesebb  műszert,  a  krisztusi  szivet ;  kifejlesztette 
a  legfölségesebb  életet ;  ránk  sugároztatta  bubáját  s  aki- 
nek lelkén  fölragyogtatta  képét,  azokat  föltartóztathat- 
lanul  magához  vonzotta. 

A  bolygókat  a  nap  tömege  vonzza ;  a  lelkeket  pedig 
Krisztus  szépsége  ragadja.  E  szépség   az  igazság  s  a  jó- 

ság  kelleme.  A  bolygók  útja  fényes  vonal,  melyet  az 
éter  tengerébe  rajzolnak  bele  az  égi  testek ;  a  lelkek  útja 
a  kultúra,  melyben  a  joljbat  keresik.  A  jobbnak  s  a  leg- 
jobbnak szeretetével  vonzódnak  Krisztushoz,  mihelyt  föl- 
ismerik. 

Ha  az  Urat  méltányolni  akarjuk,  tisztába  kell  jut- 
nunk az  ő  egyéniségének  páratlan  fölsége,  az  ö  szellemé- 
nek nagysága  s  a  világra  gyakorolt  kihatásának  titka 
iránt. 

Az  ö  egyéniségének  fölsége  abban  keresendő,  hogy 
az  a  krisztusi  lélek  s  krisztusi  sziv  lant  is,  orgánum  is, 
melyet  Isten  kezel,  s  melyet  hangossá  tesz  az  ő  gondo- 
lata ;  de  nemcsak  az.  Lant  és  orgánum  a  művész  lelke 
is ;  a  művész  lelkét  is  ihleti  az  Isten ;  azt  is  áttüzesit- 
heti  s  átjárhatja  az,  aki  „szellem  és  élet",  s  közölheti 
magát  vele;  de  ezt  a  „szellemet  és  életet"  nekünk  való 
módon  elénk  élni,  annak  az  emberi  élet  keretében  sze- 
rencsés kifejezést  adni,  azt  csak  Krisztus  tette.  Ami  na- 
gyot s  mélységest  s  fölségest  kiválthat  az  Istenből  az 
emberi  élet ;  amit  az  isteni  életből  folyósítani  lehet  az 
emberi  élet  számára,  azt  Krisztusban  szemlélhetjük.  Ne- 
künk Krisztus  azért  minden,  mert  az  isteni  benne  talált 
emberi  kiadást.  O  nekünk  az  istenség  kompendiuma. 

Mi  mindig  csak  kompendiumot  használtunk  !  a  vég- 
telent föl  nem  foghatjuk,  a  mérhetetlent  át  nem  karol- 
hatjuk. Az  Isten  szellem  és  lélek,  kiben  a  lét  a  legtisz- 
tább s  legtökéletesebb  élet ;  az  idő  s  a  tér  kategóriáján 
kivül  egyszerű  és  szép  mint  az  egész  létet  egyszerre  s 
nem  egymásután  átélő  élet.  Egyszerre  átél  minden  igaz- 
ságot s  minden  jót,  egyszerre  átél  minden  örömöt  s 
minden  élvezetet.  Ki  sejthetné  azt,  hogy  mi  a  végtelen 
élet'.M  A  mi  örömeink  csak  szappanbuborékok,  a  mi 
szenvedélyeink  csak  az  éji  szellő  sóhajai  a  végtelen  élet- 
tel szemben.  A  tudás  s  a  lángész  találmányai,  a  művé- 
szet s  az  irodalom  aranykorszakai  olyanok  vele  szem- 
ben, mint  a  fölvetődő  halak  csillogása.  Az  a  végtelen 
élet  csupa  szépség  és   öröm ;    szép  mint  a  napsugárban 

izzó  vidék,  élvezetteljes  mint  a  saját  illatától  megittasult 
őserdő ;  titokzatos  mint  a  tenger  élete.  Gyönyörei  frissek 
mint  az  oly  májusi  reggel,  melynek  nincs  sem  tikkasztó 
dele,  sem  eltikkadt  estéje.  Kilendülései  határtalanok ; 
mélázva  terül  el  a  kontemplálónak  szemei  előtt  mint 
az  óceán ;  kifogyhatatlanul  emelkednek  inélységeiből  vi- 
lágok s  életének  pulzusa  ki  nem  fárad,  csakúgy  mint  a 
tenger  hullámzása.  Ez  a  végtelen  élet  amellett,  hogy 
határtalan,  mégis  oly  bensőséges,  mint  az  örömök  zárt 
kertje  s  az  örök  szeretetnek  izzása ;  sötét  árny,  csalódás, 
bánat  nem  vonul  el  fölötte ;  szabadsága  s  lendülete  dia- 
dalmas mint  amely  fellegtelen,  fénytelt  világok  égboltjai 
alatt  jár. 

E  végtelen  életnek  mint  minden  életnek,  vonatko- 
zásai vannak  önmagához,  mert  ismeri  önmagát  s  szereti 
önmagát,  szóval  kiindul  önmagából  s  visszatér  önma- 
gába. E  visszaható  vonatkozások  alkotják  a  végtelen 
életnek  önmagában  való  kettős  kiáradását  s  három  sze- 
mélyét. Egy  az  Isten,  de  önmagában  hordja  önmagának 
képét,  az  Igét  s  Igéjében  mint  tükörben  elragadtatva 
saját  végtelen  szépségétől,  a  Szeretetet,  az  átélt  gyönyör 
illatát  árasztja  ki  magában.  Egy  az  Isten,  egy  az  esze, 
mondjuk  feje,  egy  az  akarata,  mondjuk  szive,  egy  az 
öntudata.  Nem  oly  háromság  az  Isten,  hogy  három  az 
öntudata ;  egy  benne  az  öntudat,  amint  egy  a  végtelen 
ész  tehát  a  tudat  is ;  nem  jelképezhetjük  a  Háromságot 
három  fejjel,  mint  három  értelemmel,  sem  három  szív- 
vel, mint  három  akarattal ;  egy,  egy  ez  mind,  de  ez  a 
végtelen  egy  a  végtelen  életnek  önmagához  való  szük- 
ségszerű vonatkozásaiban  van  kialakitva.  E  vonatkozá- 
sok alkotják  a  végtelennek  önmagában  való,  osztatlan 
háromságát,  a  Szent  Háromságot. 

Csak  futólag  akartam  ezeket  érinteni  s  a  végtelen 
életről    valamféle  gyönge  s  árnyszerü  fogalmat  nyújtani. 

Nagy,  nagy  az  Istenség,  elragad  s  elnyom ;  de 
mondjátok,  képesek  vagyunk-e  mi  e  végtelen  nagyságból 
az  embernek  való  ideált  konstruálni?  Soha. 

Krisztus  lelkét  és  szivét  választotta  ki  az  Isten,  hogy 
kialakítsa  benne  öntudatos  gondolattá  mindazt,  amit  a 
végtelenből  velünk  közölni  akart  s  hogy  szivének  érzel- 
meibe öltöztesse  az  örök  tökéletességnek  emberi  imitá- 
cióját. A  krisztusi  lelken  fölragyogtatta  az  Ur  önmagának 
leghűbb  ismeretét  s  szivében  kiidomitotta  a  leglelkibb 
életet,  hogy  az  emberiségnek  eszménye  s  lelkesülésének 
célpontja  legyen. 

Ezt  a  krisztusi  lelket  úgy  képzelem  magamnak  mint 
a  pacsirtát,  mely  a  lomha,  még  párákban  úszó  földről 
beleszántja  magát  a  derült,  napsugaras,  illatos  égbe; 
magába  veszi  e  csillogó  kékségnek  s  ez  illattengernek 
báját,  s  úgy  repes  örömtől,  hogy  ki  nem  fér  a  torkán 
a  szivét  elandalitó  harmónia ;  szárnyal  és  énekel,  neki 
mindakettő  gyönyörűség.  A  szárnyalás  kelti  énekét,  s  az 
ének  lelkesiti  szárnyalását.  Szárnyaival  üt  taktust  gyö- 
nyörűségének. —  Krisztus  lelke  is  beleszántja  magát  a 
végtelenség  kontemplációjába,  s  a  mit  abból  kinézhet 
emberi  gondolattal  s  aminek  alakot  adhat  emberi  har- 
móniákkal, ami  titkot  s  örömöt  beleolthat  emberi  életbe, 
azt  mind  kiveszi,  s  azt  evangéliumnak  s  krisztusi  élet- 
nek hivják. 

Az  evangélium  nem  filozófia,  nemcsak  tan,  hanem 
eleven  erő,  eleven  s  folytonos  behatás  a  lelkekre,  s  azt 
kegyelemnek  hivjuk.  Hívhatjuk  krisztusi  életerőnek,  ter- 
mészetfölötti íluidumnak,  melyet  Krisztus  áraszt  a  lel- 
kekbe, mint  ahogy  ő  mondja :  Nélkülem  semmit  sem 
tehettek.  En  vagyok  a  szőlőtő,  ti  a  szőlővesszők.  Vala- 
mint a  szőlővessző  nem  hoz  gyümölcsöt,  ha  nem  ma- 
rad a  tőkén,  úgy  ti  sem  hoztok,  ha  nem  maradtok  ben- 
nem. Ez  a  krisztusi  életerő  kiárad  az  egész  erkölcsi  vi- 
lágra s  telitve  van  élettel,  mint  ahogy  azok  a  termékeny 
ősvizek  voltak,  melyek  fölött  az  Isten  lelke  lebegett. 
Azért  a  krisztusi  szó  vagy  tan,  nemcsak  szó,  hanem  be- 
nyulás  a  szivbe ;  nemcsak  dialektika,  hanem  meleg 
psyché ;  lélek  érintkezik  ott  lélekkel,  lélek  szivárog  át 
lelkébe.  Az  Isten  e    benyúlása  a  lélekbe    olyan,    mint  a 

himpor  a  tavaszi  virág  bibéjén ;  új,  egészen  új  elv !  Spi- 
ritus  et  vita! 

így  lett  nekünk  Krisztus  lelke  az  az  orgánum,  mely 
az  Istennek  gazdag,  mérhetlen  világába  merült  s  e  szép 
világnak  látomásait  s  az  Isten  kegyelmét  a  legideálisabb 
istenemberi  életben  alakitotta  ki. 

Ez  a  nagy  valóság,  az  istenemberi  életet  élő  Krisz- 
tus, képezi  az  emberiség  kincsét,  eszményét  s  életforrását! 

S  ez  a  krisztusi,  ez  az  isteni  élet  természetesen  em- 
beri is.  Hiszen  ép  az  az  ő  különös  bája,  hogy  ember. 
„Filius  hominis",  az  „ember  fia";  ez  az  ő  különös  cimC) 
melyet  lefoglal  a  maga  számára  s  melyet  nyomatékozva 
kiemel  lépten-nyomon,  ü  dicsekedett  azzal  az  uj  ideállal, 
melynél  fogva  ő  az  igazi  ember.  E  névből  és  cimből 
sugárzik  felénk  szeretete,  jóindulata ;  a  kedves  és  szép 
emberség  kiömlik  szavaira,  fölfogására  s  egész  valójára, 
melyet  kiérzett  az  apostol,  midőn  Titusnak  irja :  meg- 
jelent Üdvözítő  Istenünk  kegyessége  és  embersége  (Tit. 
3.  4.),  —  melyet  hasonlóképen  kiérez  mindenki  s  el  nem 
felejt  soha  senki,  aki  szivébe  vette  az  „ember  fiának" 
szavait :  „jöjjetek  hozzám  mindnyájan,  kik  fáradoztok  és 
terhelve  vagytok  s  én  megenyhitlek  titeket." 

Krisztus  élete  az  egész  vonalon  emberséges.  0  sze- 
líd és  alázatos,  imádkozik  és  dolgozik ;  nem  erőszakos, 
nem  sötét.  Krisztus  élete  nekünk  olyan  mint  a  hegyi  rét 
tavaszkor,  mint  a  mezei  virágoktól  himes  mező ;  egy- 
szerűség és  szépség  néz  föl  róla  a  tiszta  derült  égre. 
Sehol  túlzás,  sehol  keserűség.  Evangéliumát  boldogsá- 
gok sorozatában  adta  elénk  s  e  boldogságok  is  csupa 
keserűségekből  lettek.  Könyekből  s  üldözésből,  szomjl)ól 
és  szenvedésből,  harcból  és  lemondásból  s  önmegtaga- 
dásból  varázsolja  elénk  boldogságait.  Bizalmat  lehel  s 
bizalmat  ébreszt ;  beszél  hathatósan,  de  különben  előbb 
tesz,  és  cselekszik.  „Kezdett  cselekedni  és  tanítani."  A 
tan  nála  csak  az  élet  lehelete. 

Ezt  az  isteni  s  emberi  valóságot  foglalta  ő  szóba, 
mikor    mondotta :    én  vagyok    az  élet.    Ez  a    legigazabb 

szó ;  minden  egyéb  kevesebbet  mond.  Az  igazság,  az  út, 
a  jóság  az  is  kevesebb ;  egyes-egyedül  ez  a  teljes  való- 
ság; én  vagyok  az  élet.  Nem  tan  az  életről,  hanem  élet. 
O  az  életről  nemcsak  beszélt,  ő  azt  nekünk  megmutatta ; 
ő  az  életet  elénk  élte.  0  az  életnek  látható  formát  adott. 
Azt  senki  más  nem  tette  ;  senkinek  sem  sikerült,  azért 
van  csak  egy  Krisztus  a  világon.  S  azért  rajzolt  Krisztus 
oly  vonalat  az  emberiség  életébe,  amely  vonalból  a  lel- 
kek s  a  hadak  útja  lett.  Hasonlóképen  azért  is  lesz  Krisz- 
tusnak mindig  hivő  serege ;  az  élet  életet  szül,  s  csakis 
az  élet  szül  s  az  ily  élet  kipusztithatlan ;  az  örökké 
nemz ! 

így  áll  Krisztus  az  emberiség  élén  mint  elsőszülöttje 
az  Istennek,  mint  legideálisabb  remekműve  az  Úrnak. 
Ez  az  a  szent  Grál,  melyben  az  örök  élet  titka  és  ereje 
rejlik;  „das  Gefáss,  in  welchem  Glaube  und  Wissen, 
HoíTnung  und  Ringen  zur  Einheit  gebraut  wurde. "  „Lelki 
edény",  „tiszteletes  edény",  melyet  az  örök  művész,  az 
Isten,  kialakított  s  mint  a  „szép  élet"  formáját  állította 
bele  a  világba.  Maga  a  végtelen  Isten  semmiért  sem 
lelkesült  úgy  mint  Krisztusért,  mert  szinek,  hangok, 
vonalak,  testek  harmóniájánál  jobban  kedveli  az  „élet" 
műremekét. 

Ez  az  ideális,  Isten-ember  volt  az  a  nagy  világtör- 
téneti tény,  melyen  eligazodott  az  emberiség  fölfogása. 
Ő  maga,  az  Isten-ember,  lett  az  emberiségnek  pro- 
grammja;  nem  a  tan,  melyet  tanított,  hanem  őmaga, 
az  egyén  s  azután  az  élet,  melyet  élt,  lett  a  világmeg- 
ujulásnak  szakramentuma. 

A  tan  úgyis  róla,  a  valóságos  Isten-emberről  s  az 
isteni  életről  szólt ;  de  a  tan  az  már  csak  reflexe  a  ténynek. 
Benne,  az  Isten-emberben  ki  volt  fejezve,  hogy  az  anyag 
nem  rossz,  —  hogy  a  világ  nem  ördögi  mű,  —  hogy 
az  érzékiség  nem  bűn,  —  hogy  az  élet  nem  lángoló  kín, 
—  hogy  az  akarat  nem  az  Isten  ellentétje,  s  következő- 
leg, hogy  az  emberi  lét  nem  lényeg  szerint  rossz,  nem 
bűn,  sem  nem  átok. 

Mindez  nem  tan,  hanem  tény  volt ;  ragyogó  tény, 
mely  Krisztusban  világított  felénk ! 

Benne,  az  Isten-emberben,  volt  kifejezve,  hogy  az 
ember  értéke  nem  a  fajnak  tiszta  vagy  kevert  vérétől 
függ,  —  hogy  a  gyöngéből  erős  lehet,  —  hogy  a  „rossz" 
nem  képez  kategóriát  az  Isten  országában,  —  hogy  a 
pária  s  a  tsandala  s  a  bramin  közt  nincs  különbség  az 
örök  életre  nézve,  —  hogy  mindnyájan  nemesekké  lesz- 
nek, kik  az  Isten-gyermek  öntudatára  ébrednek. 

Ez  nem  tan,  ez  tény  volt,  mely  Krisztus  életében, 
a  bethlehemi  istálló  aljazott  szalmáján  született  ács-fiú- 
nak életében  talált  kifejezést. 

Az  ázsiai  szellem  e  fényes  jelenségre  vetette  árnyé- 
kait. Az  ázsiai  szellem  ugyanis  impregnálva  volt  a  bűn- 
nek, a  romlásnak,  a  győzelmes  rossznak  gondolataival ; 
ezek  bomlasztó  savként  járták  át  világnézetét  s  erkölcsi 
világát  a  lemondásnak  s  az  apathiának  árnyékába  állí- 
tották. Az  ázsiai  ember  kontemplált  és  szenvedett ;  nézte 
a  világnak  s  a  létnek  mélységeit  és  soha  sem  hozott 
ki  e  mélységekből  egyetlen  izzó,  tüzes  gondolatot,  mely 
őt  a  türhetlen  létnek  megváltoztatására  indította  volna. 
Az  ázsiai  ember  sötétben  ült  s  gyertyát  nem  gyújtott, 
vagy  ha  gyújtott,  azt  is  azzal  a  lemondó  öntudattal  tette, 
hogy  attól  világosság  úgy  sem  lesz !  Azért  lelkülete  csupa 
depressziót  tüntet  föl ;  nem  volt  aktiv,  hanem  pasz- 
sziv ;  kedélye  nem  volt  himes  rét,  hanem  békanyálas, 
hideg  víz  ! 

Abba  az  ázsiai  világba  s  ne  ebbe  az  európaiba, 
mely  már  az  ő  szellemének  leánya,  állítsátok  bele  Krisz- 
tusnak ragyogó  alakját  s  megértitek,  hogy  az  Evangélium 
nem  tan,  hanem  tény,  s  hogy  az  egész,  nagy  világese- 
mény semmi  egyéb,  mint  Krisztusnak  ragyogó  egyéni- 
sége. Onnan  érthető  az  is,  hogy  a  kereszténység  elleni 
reakciók,  az  első  hét  századnak  herezisei,  átlag  mind  az 
ázsiai  sötét,  szenvedő  világnézetnek  reakciói  voltak  a 
ragyogó  Krisztus  ellen.  Nem  értették  meg,  hogy  hogyan 
lehet  az  Isten  ember,  mikor  az  ember  alávaló,  —  hogyan 

lehet  lelke,  érzékisége,  akarata,  mikor  ez  a  lélek,  érzé- 
kiség és  akarat  harcol  az  isteni,  a  fölséges  ellen.  Mind- 
ezek a  herezisek  az  ázsiai  világnézetnek  nehézségei  az 
új  világossággal  szemben !  S  hogyan  győzte  le  az  egyház 
az  ázsiai  passziv,  renyhe,  lemondó  szellemet?  Nem  okos- 
kodott, nem  filozofált,  hanem  Krisztusra  nézett,  róla 
olvasta  le,  hogy  az  élet  és  az  ember  micsoda,  s  hogy 
mily  utón  kell  járnunk,  hogy  boldoguljunk.  —  Azért 
mondják,  s  helyesen  mondják,  hogy  a  kereszténység 
nem  tan,  hanem  tény,  s  ez  a  tény  a  Krisztus !  Tant 
adott  Plató,  adott  Zeno,  adott  Demokritosz  is ;  de  az 
csak  tan  volt,  itt  meg  a  tény  van ! 

S  valamint  a  legszebb  valóságot  Krisztus  nem  szó- 
ban, hanem  életben  fejezte  ki,  úgy  az  ellentétes  világ- 
nézet s  a  kereszténységet  védő  egyház  is  minden  nehéz- 
séget s  minden  cáfolatot  rá,  nem  elvont  filozófiai,  hanem 
konkrét  formában,  az  emberi  életre  való  vonatkozásban 
fejeztek  ki.  A  gondolat  problémái  akkor  is  azok  voltak, 
melyek  most ;  de  akkor  a  problémákat  s  azok  megol- 
dásait theologiai  kifejezésre  hozták.  Pesszimizmus  és 
optimizmus,  realizmus  és  idealizmus,  dualizmus  és  mo- 
nizmus,  hit  és  szkepszis  mind,  mind  Krisztust  nézték  s 
reá  vonatkozólag,  róla  vévén  a  formát,  beszéltek.  Azt 
mondták  pl.  nem  lehet  Krisztusnak  teste,  nem  lehet 
érzékisége,  hiszen  a  két  lángoló  kín  (Buddha),  az  anyag 
sötét  és  rossz  (Montanus),  az  érzékiség  alávaló  ( Arius) ; 
tehát  Krisztus  nem  ember !  Az  ember  jó  lehet,  de  hogy 
isteni  legyen,  hogy  a  személy  egységébe  forrjon  vele 
egygyé,  az  nem  lehet ;  messze  van  az  Istentől  az  ember 
(Nestorius),  s  bűnnel  van  átitatva  lelke  s  akarata  az 
alávalóság  ösztöneinek  uralma  alatt  nyög;  lázadó  rab- 
szolga az  ember,  kit  szerencsétlen  szabadossága  tüzel ; 
nem  lehet  Krisztusnak  emberi  akarata   (Monotheleták) ! 

Ez  ázsiai  gondolatok  nem  voltak  a  bizánci  szellem- 
nek szőrszálhasogatásai.  Aki  igy  gondolkozik,  az  nem 
érti  a  világnézetek  szívós  harcát  s  jelentkezéseiknek 
metamorfózisait.  A  mi  derék   Madáchunk    is    hogy    veti 

el  a  sulykot,  mikor  egy  jottáért  (homozousios)  eretne- 
keket égettet !  Nem  fől)en  járó  itt  a  jotta,  sem  a  theo- 
logiai  forma ;  itt  a  sötét,  elernyedt,  ázsiai  világnézet  köde 
küzd  a  dicsőséges  Krisztus  ellen,  aki  lelket,  testet,  érzé- 
kiséget, édes  anyát,  anyatejet,  könnyet,  vért,  szenvedést, 
istállót,  ácsműhelyt  az  örök  élet  apotheozisának  fényébe 
állított  bele. 

S  ismétlem,  ezt  nem  tannal,  hanem  ténynyel  tette. 
„Én  vagyok  az  isteni  ember!  Jöjjetek  utánam!"  ez  az 
evangélium. 

Ezekben  jellemeztem  Krisztus  egyéniségének  pá- 
ratlan fölségét. 

Térjünk  át  most  a  második  vonásra,  az  ő  szelle- 
mének nagyságára,  értem  ezalatt  az  ő  kihatásának  titkát. 

A  kérdés  az,  hogy  mi  az,  ami  által  hódított  Krisz- 
tus. Mert  hiszen  látjuk,  hogy  hóditott.  Látjuk,  hogy 
Európa  kultúráját  a  kereszténység  teremtette  meg. 
Látjuk,  hogy  sokféle  kultúra  volt  s  van  ma  is  a  világon 
s  hogy  a  régi  kultúrák,  a  kaldeusok,  babyloniak,  egypto- 
miak,  görögök  s  rómaiak  kultúrájánál  gazdagabb,  hatal- 
masabb, életerősebb  a  keresztény  kultúra.  Tehát  mi  az, 
amivel  a  kereszténység  képes  volt  előbbre  vinni  az  em- 
beriség kultúráját. 

E  kérdésnél  sokféle  véleménynyel  találkozunk  s 
legújabban  Pollák  Illés  szellemdús  művében  irja,  hogy 
„Krisztusnak  legragyogóbb  gondolata  és  egyetlen  világra 
szóló  tette  ....  ami  felforgatta  a  világot  s  forrongásba 
hozta  a  népeket  és  új  útra  terelte  a  fajt,  a  fénylő  hadak 
útjának  egyik  legfénylőbb  szakaszára  az,  hogy:  „Krisztus 
a  gyengének  hirdette  az  élethez  való  jogait."  (Erősek 
és  gyengék.  25L) 

Mindenesetre  hirdette:  de  ez  nem  a  krisztusi  főté- 
tel ;  ez  már  csak  az  egyik  levonás  belőle.  A  krisztusi  tétel 
általános  s  nem  csak  a  gyengére  vonatkozik  s  azt  igy 
formulázhatjuk,  hogy  Krisztus  Urunkban  kifejezést  nyert 
az,  ami  a  legszebb  s  legértékesebb  :  az  embernek  isten- 
gyermeki öntudata.  Az,  hogy  ő  több  mindennél,  s  hogy 

neki  jár  az  örök  élet.  S  amint  ez  benne  kifejezést  nyert, 
úgy  azt  ő  föl  is  ébresztette  bennünk  csodálatos,  eleve- 
nitő  befolyásaival ;  Istenek  vagytok  —  mondotta  a  sz. 
Jánosi  evangéliumban  —  s  mindannyian  a  Magasság- 
bélinek  fiai ! 

Az  egyéni  öntudat,  az  egyéni  méltóság,  a  lélek  ér- 
téke léptek  föl  a  világ  színpadán,  ezek  lettek  az  érté- 
kek, melyeket  ő  természetesen  nem  a  vagyonból,  nem 
az  osztálykülönbségekből,  nem  hatalomból  vagy  tudás- 
ból, hanem  a  lélek  halhatatlanságából  s  az  Isten  szere- 
tetéből merített  s  melyekre  ráütötte  saját  páratlan  föl- 
ségének  hitelesítő  bélyegét.  Ez  a  ti  értéketek,  hogy  Isten 
gyermekei  vagytok  s  én  szabadítottalak  ki  a  lélek  sza- 
badságára ! 

Az  individualitásnak  ez  isteni  nemességlevelével 
lett  proklamálva  az  új  világ,  az  új  kultúra.  Ez  nyitotta 
meg  a  haladásnak  útját.  Szegény  és  gazdag,  római  és 
skytha,  patrícius  és  rabszolga  egyaránt  megindultak  ke- 
resni az  „életet"  s  kialakítani  magukban  a  tökéletes 
embert. 

Azáltal,  hogy  az  individuum  s  a  lélek  lett  köz- 
pontja a  világnak  s  gyöngye  az  ugarnak  s  talentuma  a 
szegénynek  s  gazdagnak  egyaránt,  azáltal  nyilt  meg  a 
versenyfutás:  „omnes  currunt"  a  tökéletességért.  „Le- 
gyetek tökéletesek  mint  a  ti  mennyei  Atyátok  tökéletes." 
Jézus  buzdít  a  tökéletességre,  az  igaz  életre.  Finomabb, 
mélyebb  s  lelkibb  életet  sürget.  Hősies  odaadásra  nevel. 
Ez  az  irányzat  az  individuum  sokoldalú  kifejlődésének 
csiráját  hordja  magában,  s  képesít  rá,  hogy  önmagát 
minél    gazdagabban  s  teljesebben    kifejleszsze. 

Az  evangélium  nem  vezet  szükségképen  sötét  s 
egyoldalú  aszketizmusba,  mely  a  világot  gyűlöli  s  azt 
szinte  a  demiurgosznak  s  nem  az  Istennek  hajlandó  tu- 
lajdonítani. Nem,  hiszen  beállít  a  világba,  mely  az  Isten 
műve  s  melyet  Isten  gondoz,  aki  a  mező  virágait  öltöz- 
teti s  a  madarak  gondtalan  világát  táplálja.  Világ  és 
emberiség  lehet  egy  darabig  a  pszichológiának   tekerve- 

nyes  útjain  az  ignorálásnak  s  a  megvetésnek  tárgya,  de 
ha  az  individuum  jól  van  beállitva  a  világba  s  ha  azt 
a  törvényt  szabják  rá,  hogy  élj,  fejlődjél,  lehetetlenség, 
hogy  értelmének  látóhatárai  ki  ne  táguljanak,  hogy  úri 
ösztönei  a  természeten  ne  diadalmaskodjanak  és  sok- 
oldalú gazdag  életet  ne  teremtsenek.  Az  első  embernek 
azt  mondta  az  Isten  :  Dominamini ....  Krisztus  pedig  kar- 
dot köt  a  törekvő  embernek,  a  föllelkesített  individuum- 
nak ágyéka  köré ;  kardot,  hogy  küzdjön  minden  hatalom 
ellen,  mely  szolgaságba  akarja  őt  dönteni,  s  hogy  e  küz- 
delemben győzzön  s  a  szó  teljes  értelmében  úr  legyen ! 

F]n  a  keresztény  kultúrának  titkát  az  isteni  életről 
való  öntudatba  fektetem.  Ez  az  a  győzelmes  s  föltartóz- 
tathatlan  hatalom !  Éljetek  isteni  életet  ...  ez  a  legna- 
gyobb tény !  Ne  kételkedjetek,  hogy  baj,  éhség,  halál 
legyőz  titeket ;  emelkedjetek  öntudatotokkal  a  kétség 
fölé.  A  bensőséget  semmiért  se  adjátok  oda,  se  kabát- 
ért, se  pénzért,  se  kipörlendő  jogigényért ;  hagyjatok 
ott  kabátot  és  pénzt ;  legyetek  készek  ezt  mind  odaadni 
a  bensőséges,  mélységes  életért. 

Erezzétek  át,  hogy  az  Isten  van  veletek,  hogy  az 
gondvisel  s  az  örök  életbe  átvisz  titeket ;  igy  legyőztök 
majd  mindent.  Ez  öntudatban  lép  föl  a  világ  szinterén 
az  „Isten  fia",  beékelve  ugyan  a  világnak  fizikai  s  az 
emberéletnek  gazdasági  szükségletei  közé,  de  homlokán 
a  világ  fölé  való  emelkedésnek  epikai  vonásával.  Az  er- 
kölcsi föladatok  nagysága,  az  iránynak  komolysága,  az 
odaadásnak  elszántsága  adja  hozzá  a  pátoszt.  Ez  alakok 
kettős  életet  élnek :  az  egyikét  a  fizikai  rend  sürü  ködé- 
ben s  a  másikat  az  etikai  hivatás  éteri  átlátszóságában. 
Látnak  szemmel,  de  intuícióik  vannak  a  hitben ;  köz- 
tünk élnek,  de  existasisokba  esnek.  Szóval  az  örök  élet 
nekik  valóság,  oly  kézzelfogható  valóság,  hogy  azért 
élni  kell,  másért  nem  lehet.  Ez  öntudatnak  a  halál  nem 
nehézség. 

Fényes  porta  az  neki  s  az  Isten  hatalmának  érvé- 
nyesülése !    Ez    előtt    meg    kell    hódolnunk   a  természet 

gyöngeségében,  de  le  is  kell  azt  győznünk  készségünk- 
kel. Mi  legyőzzük  a  halált,  mert  bármikor  készek  va- 
gyunk azt  elviselni ;  bármikor,  mihelyt  az  Isten  int. 
A  mi  életünk  ugyanis  az  örök  élet  jegye  alatt  áll ;  mi 
azt  az  örök  életet  keressük  magunkban  kialakítani  s  azt 
az  erény,  az  Istenszeretet  s  az  Istennel  való  szoros  egye- 
sülés által  érjük  el.  Az  életre  a  halál  is  ráönti  az  ideális 
szépséget  azáltal,  hogy  általa  az  életet  Istenben  folytat- 
juk ;  a  halál  keserű  s  a  természetnek  gyönge  pillanata, 
de  léptessük  föl  benne  is  az  Isten  gyermekének  öntu- 
datát;  hadd  ragyogjon  föl  rajta  az  isteni  tetszés.  Akarj 
Uram,  hogy  megtegyem  akaratodat,  teremtményt  s  lelket 
megdicsőítő  akaratodat ;  akarj  Uram,  hogy  tetszhessem  ne- 
ked. Az  Istennek  lelkesülő  akarata  teremtett ;  a  Teremtő- 
nek szeretetig  hevült  akarata  formált  engem;  a  gondviselő 
Istennek  áldozataimban  megdicsőített  akarata  dicsőit  meg 
engem ;   tehát  akarj    Uram,   hogy    tetszhessem  neked ! 

Az  ilyen  evangélium  természetesen  tiszteli  —  bát- 
ran irom  ki  a  szót  —  valóságban  megtiszteli  az  embert. 
S  mert  tiszteli,  azért  nem  töri  össze,  nem  köti  gúzsba 
szabadságát,  sőt  ép  e  szabadságot  annyira  becsüli,  hogy 
tisztelettel  áll  meg  előtte. 

Jézus  a  szabadság  öntudatára  nevelt  minket  s  csakis 
szabad  elhatározást  becsül ;  szeretetet  akar  s  nem  rab- 
szolgakényszert!  S  ettől  még  akkor  sem  ijedt  vissza, 
mikor  látta,  hogy  lesznek,  kik  ezért  az  evangéliumot 
túlzónak,  idealisztikusnak  tartják  majd ;  sebaj ;  inkább 
káromkodjanak  a  hideglelkű  emberek,  semhogy  Krisz- 
tus kicsinyesen  gondolkozzék  az  emberről.  Mondogassák 
inkább  a  világ  pesszimista  bölcsei,  hogy  az  evangélium 
túlságos  jóknak  s  nemeseknek  gondolta  az  embereket; 
vessék  szemére  a  fölséges  irányzatnak,  hogy  téved,  mi- 
kor az  embereknek  szabadságot  kinál,  mert  hiszen  azok 
nem  akarnak  szabadságot,  hanem  szolgaságot ;  mindegy, 
Krisztus  mégis  a  szabadság  mellett  foglalt  állást. 

„Szabadok  legyetek,  azzal  a  szabadsággal,  melyre 
az  Isten  Fia  váltott  mes   titeket.'" 

„Az  igazság  megszabadít  titeket." 

S  az  Isten  Fia  nem  veszi  meg  szabadságtokat  sem- 
mivel. Ugy-e  tudjátok,  hogy  az  ördög  megkisértette  őt 
a  pusztában,  mondván :  „Változtasd  át  e  köveket  ke- 
nyérré";  mintha  azt  akarta  volna  mondani:  „adj  ke- 
nyeret a  tömegnek  s  meghódol  neked.  Mert  annak  ke- 
nyér kell  s  nem  szabadító  ige.  Aki  kenyeret  ad  neki, 
annak  szolgál."  S  Jézus  visszautasította  a  világmeghó- 
ditásnak  e  módját ;  ő  az  engedelmességet  nem  akarta 
kenyéren  megvenni.  Hódoljon  az  ember  nekem  szaba- 
don, az  ige  s  nem  kenyér  miatt ;  én  tisztelem  szabad- 
ságát ;  kenyéren  lelket  nem  veszek ! 

S  ismét  megkisértette  őt  a  gonosz  szellem  s  föl- 
vitte a  templom  tetejére:  „Szállj  le  innen  s  hódol  majd 
a  bámészkodó  tömeg"  ;  de  Krisztus  nem  szállt  le;  pedig 
egy  csapásra  meghódíthatta  volna  az  emberiséget ;  de 
ez  a  csapás  a  csodatevőnek  csapása  lett  volna,  melyet 
a  szabadságra  mért  volna  Krisztus !  0  nem  akarja  az 
embert  csodákkal  meghódítani ;  a  csoda  csak  jelzi  lé- 
nyének fölségét,  akinek  ez  a  fölség  nem  imponál,  annak 
nyakába  ő  békót  nem  rak.  Pedig  szent  igaz,  a  tömeg 
nem  akar  gondolkozni,  nem  akarja  a  fölségest  szem- 
lélni s  önelhatározásából  követni ;  inkább  hipnotízál- 
tatni  kíván,  de  Jézus  e  kívánságának  nem  felel  meg. 
O  szabad  szeretetet  s  nem  kábult  rajongást  keres ! 

S  végül  az  ördög  fölajánlotta  az  Úrnak  a  világ- 
uralmat, fölajánlotta  neki  a  Caesar  hatalmát,  a  császár 
kardját  s  vele  az  imperiumot.  Impérium  !  Mit  kivan  a 
tömeg  mást?!  Hatalmat,  uralmat,  caesari  vasas  lábat  a 
nyakára !  Caesart  kíván,  kiért  ujjongjon !  Urat  kíván, 
kinek  hódoljon !  Nyáj  akar  lenni  pásztor  alatt,  birka- 
nyáj, „Heerden-Mensch !"  S  Jézus  ezt  nem  akarta.  Sza- 
bad embereket,  szerető  lelkeket  keresett,  kiket  el  ne 
kábítson  a  világ  pompája,  kiket  meg  ne  részegítsen  a 
hatalom  igézete  s  öntelt  lélegzése.  Az  Isten  országában 
csupa  szabad,  öntudatos  ember  legyen  ;  a  testvéri  sze- 
retetnek összeforrasztó  erejétől    s    ne  az  imperíálís  gőg- 

nek  benyomásaitól  képezzenek  egy  testet,  alakítsák  meg 
a  szentek  községét. 

Az  Úr  Jézustól  távol  volt  a  hatalmas  lelkek  gon- 
dolata a  gyöngébbek  elnyomására  s  ez  által  a  gyöngé- 
ket erősekké  tette.  Kezébe  fogta  ugyan  a  világhódítás 
zászlaját,  de  e  zászlóra  vezérelvül  e  szót  irta  :  pro  liber- 
tate. Nem  egy  népnek,  hanem  az  embernek,  a  nemze- 
teket alkotó  egyéniségnek  szabadságát  akarta  kivívni ! 

Mily  kellem  és  báj,  mily  erő  és  fölség  s  a  léleknek 
mily  szinpompája  van  elöntve  ez  isteni  fölfogáson ! 

Gondolhatjuk  továbbá,  hogy  aki  az  embert  igy 
megbecsülte  s  aki  őt  mindig  a  szó  teljes  értelmében 
nemes,  egész  embernek  akarta,  hogy  az  nem  szakította 
el  őt  szülőtől,  kedvestől,  háztól,  hazától  sem. 
,  Az  ő  lendületes,  derült,  életszeretettől  átjárt  szel- 
leme szociális.  0  nem  gyűlöl,  hanem  szeret.  O  nem 
lakik  pusztában,  hanem  Názárethben ;  köztünk  él ;  ter- 
mészete, szíve,  lelke,  olyan  mint  a  mienk.  Nem  sötét, 
nem  rideg.  Nem  pesszimista,  hiszen  az  Isten  országát 
hordozza  magában.  Nem  sztoikus.  Szereti  a  különb  lel- 
keket s  tanácsolja  a  lelkibb,  az  előkelő  életet;  de  elpa- 
raboláz  a  kicsinyekkel  s  nem  veti  meg  őket.  O  a  fino- 
mabb, gazdagabb  életnek  arisztokratája ;  a  közönséges- 
sel, az  alacsonnyal  be  nem  éri ;  ő  sas,  mely  kifeszíti 
szárnyait  s  a  magasságba  repül ;  de  e  kedvtelései  nem 
vetnek  meg,  nem  nyomnak  el  senkit.  O  szereti  a  ma- 
gányt ;  a  csendes  éj  s  a  csendes  hegycsúcs  az  ő  lelké- 
nek gyönyörűsége ;  ő  imádkozik  éjjeleken  át,  de  a  vég- 
telen örvényeiből  ő  soha  sem  merít  sötétséget,  hanem 
mindig  fényt  s  világosságot.  Az  ő  theologiája  az  Isten 
látásából  táplálkozik  s  azt  leszűrte  szánmnkra  olajjá. 
Olajat  öntött  sebeinkbe  s  olajat  virrasztó  s  kutató  lel- 
künknek mécsébe.  E  mécsnél  gyújtjuk  meg  hitünket  s 
megnyugszunk  benne,  hogy  az  Isten  szeret  minket, 
minket  mindnyájunkat,  nemcsak  az  erőst,  a  géniusz 
kegyeltjeit,  a  hatalom  birlalóit ;  nem,  nem ;  mindnyá- 
junkat szeret. 

Hát  láttatok  —  kérlek  —  valamikor  szebbet?  Túloz-e 
a  zsoltár,  mikor  hirdeti:  Speciosus  forma  prae  íiliis  ho- 
minum  ?  Speciosus  .  .  .  Igazán  szép !  Épp  azért  ki  fog  az 
ellen  küzdeni?  Ki  fogja  mondani,  hogy  ne  kössük  le  a 
világot  hozzá,  hanem  keressünk  új  ideált?  Minek  ke- 
ressünk ?  Nekem  ideálom  az  isteni  emberség ;  ideálom 
a  szép,  a  legszebb  ember;  mit  keressek  jobbat?  Nem 
volna-e  hiábavaló  szebb  Apollót  s  szebb  Hérát  keresni, 
mint  amilyenek  a  Vatikánban  állanak?  Hát  mi  legyen 
szebb,  mint  a  teljes  harmónia? 

Minden  emberi  lett  benne,  amit  Isten  nekünk  általa 
s  benne  adni  akart.  Az  erő  emberi,  s  a  részvét  is  em- 
beri, s  egy  sem  töri  le  a  másikát.  „Érzelmes  szeretetre", 
„affectuosus  amor"-ra  tanit  minket ;  édes  részvétre  oktat, 
mert  az  ember  önző  s  durva  lett  s  a  sziveknek  lágyul- 
niok  kellett,  de  nem  az  erőtlenségbe,  hanem  az  erős 
érzésbe.  Az  isteni  édes  lett  nekünk  általa,  tej-édes  lett, 
mióta  az  Isten  édes  anyától  született.  A  nagyság  elvesz- 
tette ridegségét  s  fölöltözködött  a  fölségesnek  szépsé- 
gébe. Az  erőszak  megolvadt  mint  a  jég  s  a  jóindulatnak 
mosolya  fakadt  ki  a  jeges  ajkakon.  Az  életnek  összes 
vonatkozásai,  gyöngesége!  s  szenvedései  is  nemességi 
levelet  nyertek ;  az  örök  élet  babérja  úgy  fakadt  a  ke- 
resztény szenvedőnek  nyomaiban,  mint  Buddha  nyo- 
mában a  virág. 

így  lett  az  élet  hatalom  ...  a  mi  Urunk  Jézus 
Krisztus  által.  így  került  korona  a  számkivetett  szen- 
vedőnek „ex  lapide  pretioso." 

Én  érzem,  hogy  Krisztus  egyénisége  győz ;  „il  s'im- 
pose" ;  ki  tehet  róla?  Az  örök  életnek  impulzusaiból  s 
az  isteni  erőnek  öntudatából  kialakult  emberé  a  győ- 
zelem. Legyen  is ! 

Ez  a  győzelmes  egyéniség  alkotja  meg  magának  a 
stílszerű  keretet  is. 

A  Krisztus-arcnak  kerete  a  világtörténelem.  (3  bele- 
állt a  világba  s  központ  lett  s  izzó  nap  lett.  ()  lefogta 
a  bolygókat  s  holdakat  s  azok  örömmel  keringenek  kö- 

rülötte.  Nem  erőszakkal,  nem  csellel  s  fortélylyal  tette 
ezt ;  nem  véres  karddal  mint  Mohamed,  hanem  az  erény 
bűbájos  hatalmával  s  isteni  behatásainak  ellenállhatat- 
lan hatalmával.  Nézzétek  a  tigris-Caesarok,  Dániel  láto- 
másának szörnyei,  a  szellemi  hatalmak,  mindmegannyi 
medaillonok  állnak  bele  e  keretbe  diszül  s  a  népek  hó- 
dolatának  géniuszai  véres  tölgyfakoszorúval,  a  győzelmes 
harcok  fűzérével  koszorúzzák  a  képet.  0  lett  intézője, 
ő  nevelője  az  emberiségnek ! 

Még  kell  valamit  érintenem  ! 

A  modern  korban  azzal  hitegetik  magukat,  hogy 
mindent  meg  fognak  érteni  s  azt  gondolják,  hogy  méte- 
rekben s  kilogrammokban  lehet  a  valóságot  kifejezni. 
Nem  csoda  tehát,  hogy  elfelejtik  a  régi  filozófiának  té- 
telét, hogy  a  dolgok  lényegét  nem  értjük.  A  dolgok,  az 
állagok,  azok  merő  tények,  melyek  azt  hangoztatják  fe- 
lénk:  Vagyunk;  hódoljatok!  Ha  szétszedtek,  azzal  sem 
tudtok  többet :  tehát  ?  De  az  már  az  együgyűséggel  hatá- 
ros, ha  valaki  a  teremtő  gondolatot,  ha  a  tőből  kinőtt 
virágot  vagy  a  lélek  inspirációjából  született  remeket 
részeiből  akarja  megérteni ;  ha  az  eredeti  egészre  részt 
részre  rakosgatva  akar  rábukkanni.  Az  ilyeneknek  fogal- 
muk nincs,  hogy  az  egész  nem  lett  részekből,  hanem 
hogy  az  egész  mindig  egész  volt ;  a  növény  mindig  egész 
volt,  az  állat  mindig  egész  volt ;  a  nagy  ember  is  mindig 
egész  volt ;  az  nem  tevődött  össze  kis  emberekből. 

Krisztust  is  sokan  ki  akarják  magyarázni,  vagyis  ösz- 
sze  akarják  részekből  rakosgatni.  Nem  fogadják  el,  hogy 
Krisztus  a  legnagyobb  isteni  tény,  ők  foltoznak  rajta. 

Pedig  Krisztus  nincs  összerakva  Sokratesből,  Pla- 
tóból, Mózesből ;  még  Rafael  sincs  összerakva  Pintu- 
ricchióból  s  Giottóból ;  a  géniusz  szárnyait  nem  lehet 
összecsinálni  tépett  tollakból ;  a  szárnya  is  egy,  a  len- 
dülete is  egy,  őmaga  is  egy  s  osztatlan. 

Ne  kutassátok,  hogy  mit  mondtak  már  előtte  pró- 
féták és  szentek,  filozófok  s  vértanúk ;  ne  böngésszetek 
Piátóban  s  Mózesben,  hogy  mily  tiszta  szellemnek    tar- 

tották  s  hogy  atyának  gondolták  az  Istent  ők  is,  s  hogy 
a  felebaráti,  sőt  az  ellenség-szeretetet  hirdették  ők  is ; 
mert  féltlek  titeket,  hogy  e  tanokra  akadva,  azt  gondol- 
játok majd :  no  hisz  ezt  már  Sokrates  is,  Mózes  is  tudta ; 
mi  újat  hozott  tehát  Krisztus'?  Megmondom.  Sem  az  Isten 
szellemisége,  sem  az  Isten  atyai  volta,  sem  a  felebaráti 
szeretet  mint  elvont  gondolat,  mint  csillogó  szó,  mint 
általános  tan,  nem  Krisztus  vívmánya ;  Sokrates  is  mon- 
dott ilyesmit  s  a  prófétáknál  is  majd  lelki,  majd  földizű 
kiadásban  ugyanazt  olvashatjuk,  hanem  ahogy  azt  az 
Úr  Jézus  kimondta  azzal  a  határozottsággal,  ahogy  azt 
ő  velünk  átéreztette  azzal  a  különös  egyetlen  öntuda- 
tossággal, ahogy  ő  azt  átélte,  ő  az  Isten  igéje,  —  ahogy 
az  benne  alakot  s  kifejezést  nyert,  úgy  az  másutt  nincs. 
Nem  azon  van  a  súly,  hogy  mondta,  —  hanem  hogy 
úgy  mondta,  hogy  a  szó  benne  élet  volt,  —  hogy  úgy 
mondta,  hogy  megtestesítette,  életben  kifejezte  s  minden- 
kinek szemei  elé  állította:  ez  volt  az  a  páratlan  krisztusi. 
Mondani  és  dadogni,  buzdulni  és  nyögni,  nagy  gondo- 
latok terhét  hordozni,  azt  mások  is  tudják ;  de  beszélni 
s  a  szót  meleg  valóságban  átélni:  hoc  opus,  hic  labor 
est.  Krisztus  nem  született  a  görög  gondolatnak  a  zsidó 
könyörülettel  való  párosodásából.  0  eleven  élet,  ő  Isten- 
ember; nem  rendszer,  nem  tan. 

Értsük  meg  már  egymást. 

A  görög  istenek  alakjainak  megteremtése  képezi 
első  nagy  művét  az  európai  szellemnek.  Homer  költé- 
szete adta  nekik  azt  a  ragyogó,  acélkeménységű,  fölséges 
alakot.  Poézisében  kialakultak  mint  a  szépség  eszményei 
s  a  görög  művészet  gyönyörrel  dolgozott  rajtuk.  Avatott 
kezek  vésték  márványba,  amit  a  kiválasztott  géniuszok 
nem  összerakosgatva,  nem  összefoltozva,  hanem  készen, 
teljes  eredetiséggel  téptek  önlelkükből  s  igy  alakult  ki 
az  Olymp  derűs  élete,  Praxiteles  gyönyörűséggel  telt 
élete,  Skopas  nemesen  szenvedélyes  élete. 

De  egy  nagy  hibája  volt  ez  alkotásnak.  Ez  az  élet, 
ez  az  eszményi  élet  meleg  életté  sohasem  lett ;  nem  tes- 

testi  11  meg  soha.  Az  alak  megvolt,  de  szem  nem  látta  a 
földön  járni,  fül  nem  hallotta  beszélni.  Az  ő  világuk  a 
művészet  világa.  Gyújtanak  képzeletet,  ingerelnek  mű- 
vészi alkotásra;  de  mivel  maguk  sem  meleg,  eleven,  való- 
ságok, azért  nincs  nemzetségük ;  Isten  fiai  nem  születnek 
tőlük.  Ugyanezt  kell  mondanunk  a  görög  filozófiáról. 

Ideált  mint  elvont  eszmét  teremtett  Plató  is ;  ő 
beszél  róla,  de  nem  éli  át !  Az  ideál  eszme  maradt  s 
nem  testesült  meg  köztünk.  Ép  ez  a  nagy  különbség 
a  íilozófia  és  Krisztus  közt.  A  filozófia  is  ige,  de  róla 
nincs  megirva,  amit  az  Úr  Jézusról  irt  szent  János : 
„és  az  Ige  testté  lőn!"  A  meleg,  valóságos  ideál,  ázhat, 
az  vonz.  0  vonzott  .  .  .  „Ecce  mundus  totus  post  eum 
abiit."  (Ján.  12,  19.)  Aki  nem  élet,  az  nem  vonz.  Akinek 
nincs  megadva,  az  meg  nem  szerezheti : 

„Wenn  ihr's  nicht  fühlt, 
Ihr  werdet's  nicht  erjagen." 

(Faust.) 

Épp  oly  kevéssé  osztjuk  Pollák  Illés  nézetét,  hogy 
mi  egyéb  „a  kereszténység,  mint  a  palaestinicus  zsidó- 
ságnak explodálása  és  tartalmának  nyugat  felé  való  ki- 
áradása  . . .  Elkövetkezett  egy  kor,  midőn  nyilvánvalóvá 
lett,  hogy  a  haladás  megakad;  tudomány,  filozófia  s 
kutatás  az  iszapban  elmerül  s  a  nagy  menetelés  kataszt- 
rófa előtt  áll ;  hisz'  inter  arma  silent  musae.  Ekkor  tör- 
tént, hogy  a  zsidóság  explosiója  Rómát  újra  megtermé- 
kenyitette."  (I.  m.  249.  és  250.  1.) 

Ez  a  megtermékenyítés  Krisztusban  történt.  De  hát 
Krisztus  maga  micsoda?  Jellemeztük-e,  ha  mondjuk, 
hogy  amit  a  próféták  tanítottak,  azt  ő  még  lelkibb  ér- 
telemben adta  elénk?  Jellemeztük-e,  ha  tézisekbe  fog- 
laltuk tartalmát?  Az  ő  tartalma  a  tartalomnak  meg- 
elevenitése,  a  tartalomnak  emberben  való  megtestesü- 
lése s  az  embernek  átistenülése.  Az  ő  tartalma  a  szép, 
az  isteni  életnek  páratlan  igézete. 

Mondjuk   ki    újra,    az    ő    tartalma   az   eleven   élet. 

A  való  élet,  az  eleven  Krisztus,  ez  a  krisztusi  jelenség- 
nek a  veleje  s  kihatásának  titka ! 

Ez  az  eleven,  valóságos  Krisztus  a  mi  viziónk  s  a 
mi  vigaszunk !  Ez  a  ragyogó  s  nem  vakitó,  ez  a  bájos 
s  nem  izgató  arc  a  mi  örömünk.  Megnyugszik  rajta  lel- 
künk. Semmin  sem  nyugszik  meg  végleg,  csakis  rajta. 
Nem  a  jegyesnek,  nem  az  anyának,  nem  a  jóbarátnak 
arcán,  mert  mindez  arcon  ott  sötétlik  a  mulandóságnak 
árnya,  a  hervadásnak  halványsága,  a  romlásnak  baráz- 
dája, melyet  az  idő,  mint  a  halál  napszámosa,  ás  be- 
léjük. 

Ez  arcon  szemléljük  az  isteni  emberséget  !  Embe- 
rinek kell  lenni  ez  arcnak,  mert  különben  idegen  volna 
nekünk ;  de  ez  emberi  arcon  van  az  isteni  szépség,  vala- 
miféle néma,  csendes  kifejezés,  mint  amilyen  a  fénynek 
zenéje,  melyet  erdőn,  hegyen,  réten,  mezőn,  tavon,  ten- 
geren, a  napsugár  játszik  s  az  embert  kéjes  önfeledésbe 
ringatja. 

Ez  az  arc  a  mi  mennyországunknak  világossága ; 
oly  kedves  és  éltető,  mint  a  nap,  hold  és  csillagok  fé- 
nyessége. E  szemekből  isszuk  az  Isten  szeretetének,  a  nagy 
Krisztus  leereszkedésének,  s  első  testvérünk  jóindulatai- 
nak érzését.  Ez  arcon  váltakozik  a  gyermek,  a  fiú,  az 
ifjú,  a  férfiú  arckifejezése  s  a  fejlődő  lélek  pszichológiá- 
jának bája.  Elömlik  rajta  a  gyermeknek  látszólagos  ön- 
tudatlansága,  a  fiúnak  kedvessége,  a  férfiúnak  jóakaratú, 
de  gondolatos  derültsége !  Fölvillan  rajta  a  viziónak  el- 
ragadtatása, majd  a  szeretetnek  gyengéd  pirja  s  ismét  a 
haragnak  izzó  heve ;  meglátszik  rajta  az  örömnek  derűje 
s  a  bánatnak  mélyen  megrenditő  komolysága,  aszerint 
amint  erőszak,  gyalázat,  szenvedés,  irgalom,  szeretet 
vonult  el  fölötte. 

Ez  arcon  tükröződik  a  mélység,  az  Isten  mélysége, 
ahol  energiájának  forrásai  nyitnak.  A  természetfölötti 
erő  és  méltóság,  mely  homlokán  ragyog,  nem  nyomja 
el  a  föld  szépségét,  sőt  kiemeli  a  romlatlan  s  bűntelen 
természetnek  bájait. 

Ezt  az  arcot  nézni,  abba  belehatolni,  hozza  haso- 
nulni, az  kontempláció  és  tökéletesedés.  Ez  arcon  ke- 
resztül a  lelkébe  hatolni,  annyi  mint  az  életet  niegiz- 
lelni  s  lelkesülni  önmagunkban  való  kialakulásáért! 

0  Krisztus-arc !  Homályban  állunk ;  a  sötétség  vég- 
telen perspektívái  nyitnak  körülöttünk,  mit  nézzünk  ki 
belőlük'?  A  lét  érthetetlensége,  a  feleletek  chaosza,  a 
találgatások  zűrzavara  ránk  erőszakolja  a  kétséget;  az 
pedig  éj,  sötét  éj  !  A  foszforeszkáló  intelligenciák  kép- 
telenek ezt  az  éjt  megvilágosítani ;  lidérctüzek  ők,  pos- 
ványba visznek,  vagy  céltalan  hajszába  ingerelnek.  Ez 
éjben  légy  te  a  mi  viziónk,  dicsőséges  és  szép  Krisztus ! 
Halljuk  a  zűrzavarnak  éjjében  a  küzdő,  törtető  géniuszok 
harci  kiáltását,  mely  azt  üvölti :  keressük  a  jobbat !  De 
mi  azt  feleljük :  éljen  a  legjobb,  s  leborulunk  előtted  s 
imádunk  téí^ed ! 


XX. 
Az  Isten   országa. 

Krisztus  Jézus  nagy  és  fölséges ;  ő  a  megtestesült 
erkölcsi  ideál ;  következőleg  utána  vonulnak  a  lelkek. 
Azon  nem  csodálkozhatunk.  A  lélek  hozzá  húz,  mihelyt 
megismerte  őt.  Az  életteljesség  a  lelkek  mágnese,  s  ez 
a  mágnes  megmondta :  omnia  traham  ad  meipsum. 
Szavai  beteljesedtek.  Nem  is  vonulás  az,  ami  Krisztus 
fényes  nyomaiban  jár,  hanem  valóságos  fergeteg,  a  lel- 
kek fergetege.  Dante  poklában  látni  vihart,  melyben  a 
lelkek  soraiból  ostor  lesz,  s  azzal  pattogtat  az  örök 
harag  a  ködös,  borús  szférák  alatt ;  Krisztus  a  fényes 
lelkek  sorait  ragadja  magával  a  lelkesülésnek  s  az  örök 
élet  vágyának  viharjában. 

Mindazok,  kik  utána  járnak,  hozzá  hasonulnak  s 
megalapítják  magukban  az  Isten  országát. 

Mi  tehát  az  Isten  országa? 

Szent  Pál  megmondotta :  erény,  béke  és  öröm  a 
Szentlélekben.  Az  Isten  országa  a  krisztusi  lelkület  az 
emberben ;  az  Isten  országa  a  krisztusi  lélek ;  azután  az 
Isten  országa  e  lelkületnek  társadalmi  orgánuma,  az 
egyház.  De  minket  most  csak  az  előbbi  érdekel,  amely 
a  krisztusi  életnek  valósága  az  emberi  lélekben.  Annyira 
érdekel,  hogy  gyönyörködünk  benne,  mind  a  kifejezé- 
sen, hogy  Isten  országának  mondotta  a  lélek  világát, 
mind  a  szó  által  jelzett  dolgon,  a  krisztusi  életnek  való- 
ságán. Valóban  mi  volna  dicsőbb  s  mi  fölségesebb,  mint 
az  Isten  országa,  s  mi  volna  boldogitóbb,  mint  az  élet 
abban  az  országban  ? ! 

A  kérdés  már  most  az:  sikerült-e  Krisztusnak  ez 
országot  megalapitani  a  lelkekben  V  Megértették-e  azok, 
kik  feléje  vonzódtak,  hogy  mi  az  ő  szelleme?  s  még 
inkább,  megőrizték-e  a  századok  hagyományai  sértetle- 
nül Jézusnak  erkölcsi  irányát?  Sikerül-e  majd  mind- 
végig átvinni  a  lelkekre  a  Mester  vonásait  s  sikerül-e 
hiven  kópiázni  érzéseit  s  melegen  belehelyezkedni  lelki 
világába?  Mert  a  legragyogóbb  aranyos  képek  is  elha- 
laványodnak  s  rájuk  vetődik  a  félreértések  s  az  elma- 
gyarázások  foltja.  Az  előbb  ideális  kifejezés  valamikép 
torzul,  mert  észrevétlenül  bomlik  a  vonások  harmóniája. 
S  a  világitástól  is  mennyi  függ !  Új  csillagok  támadnak 
s  káprázatos  fényük  elzsibbasztja  a  kortársaknak  látó- 
idegét, minek  következtében  az  az  eszmény,  mely  előbb 
tündökölt,  később  sápadt  ködképpé  halaványodik,  mely 
iránt  érdeklődnek  az  archaeologusok,  de  amelyből  nem 
élnek  többé  a  nemzedékek. 

Ez  aggodalmak  mind  arra  vonatkoznak,  vájjon  is- 
merjük-e még  igazság  szerint  a  krisztusi  lelkületet  s 
nem  változott-e  el  az  egyházban  a  régi  tősgyökeres 
„christianismus?"  Az  egyház  ellen  való  ellenszenv  min- 
denféle kiadásban  hajtogatja  e  gondolatot,  s  legmoder- 
nebb kifejezést  adott  neki  akkor,  mikor  a  kereszténység 
kialakulásában  nemzeti  és  faji  befolyásokra  figyelmeztet 
s  romanismus  s  christianismus  közt  különböztet.  Ez 
alatt  azt  értik,  hogy  a  román  népszellem  sajátosan  fogta 
föl  az  evangéliumot  s  az  által  elváltoztatta.  Vissza  kell 
állítani  a  „tiszta  evangéliumot",  ki  kell  emelni  a  „misch- 
masch-népek"  elgyengült  szellemi  világából  a  tős-gyö- 
keres  kereszténységet;  ezt  csak  fajilag  tiszta,  kedély- 
világukban sértetlen  népszellem  teheti,  amilyen  a  germán 
faj  szelleme.  A  germán  faj  kedélye  van  hivatva  az  igazi 
keresztény  érzésnek  tükrözésére;  az  fogja  tudni  ki- 
érezni az  evangéliumnak  szellemét  s  az  fogja  megóvni 
az  evangéliumi  morálnak  eredeti  irányát. 

A  romanismus  elleni  kifogások  felölelik  mindazo- 
kat a  vádpontokat,    melyeket   a  középkori  eretnekségek 

s  késől)b  a  reformáció  is  han<^oztatott  s  melyek  az  el- 
világiasodott  s  formákhoz  ragaszkodó  kereszténység  el- 
len sok  oldalról  most  is  emeltetnek.  Sok  a  forma,  a 
szokás,  a  holt  hagyomány,  a  szó,  s  kevés  a  szellem^ 
az  érzés  s  az  átélés.  Ezt  panaszoljuk  föl  gyakran  mima- 
gunk is,  mert  hiszen  tapasztaljuk,  hogy  a  legfölségesebh 
eszme  s  a  leggyakorlatihb  intézmény  is  merő  formali- 
tássá válhatik  s  nem  fejti  ki  erejét  a  lelkek  érzéketlen- 
sége miatt.  A  szokás  hatalma,  a  fölfogás  léhasága,  a  tár- 
sadalmi állapotoknak  mostohasága  miatt  az  evangéliumi 
ige  nem  érvényesül  eléggé,  nem  érvényesül  oly  erővel, 
amilyennel  kellene.  Köves  talajra  vagy  tövisek  közé  esik 
az  evangéliumi  mag ;  az  erjesztő  kővé  fagy,  mert  nem 
lisztbe,  hanem  homokba  dugtuk. 

Sok  most  a  kifogás  kivált  a  morális  theologiának 
módszere  ellen,  mely  a  kazuisztikában  az  egyes  eseteket 
a  polgári  jog  digesztáinak  módjára  fejtegeti.  Veszedelmes 
dolog  a  jogi  eljárást  az  erkölcsi  világban  alkalmazni  s 
a  kötelezettséget  körmönfont  distinkciók  s  ügyvédi  fo- 
gásokkal ledisputálni.  Annál  is  inkább,  mert  az  evangé- 
lium morálisának  elvei  a  szeretet,  az  odaadás,  a  nagy- 
lelkűség, mely  mind  az  ideálisba  tör,  mely  nem  akar 
minket  arra  tanítani,  hogy  önző  számítással  különböz- 
tessünk halálos  és  bocsánatos  bűn  közt,  hanem  minden 
bűnnek  utálatára  nevel,  legyen  az  akár  halálos,  akár 
bocsánatos,  mely  az  embert  minél  közelebb  akarja  hozni 
Istenhez  s  távolabb  tartani  az  Isten  iránt  való  meghide- 
güléstől,  s  azért  mindenütt  a  jobbat,  a  nemesebbet  sür- 
geti. A  morális  különben  sem  mechanizmus.  Tulajdon- 
képeni  világa,  a  lélek  titkos  belső  élete,  nem  is  lehet  a 
statisztikának  tárgya.  A  morális  nem  jog  s  nem  kánoni 
forma,  hanem  a  léleknek  eleven  viszonya  Istenhez, 
melynél  fogva  bűnt  utál,  jót  akar.  Istent  szeret.  Azért 
benne  a  szubjektív  érték  a  döntő ;  a  fölfogás,  a  szán- 
dék, a  „szív  s  a  vese"  gyakorolja  a  fémjelzést; 
senki  sem  vétkezik,  ki  jóhiszemüleg  jó  szándékból  cse- 
lekszik. 

A  második  kifogás  a  romanismus  ellen,  hogy  el- 
vesztettük magunkat  a  szimbólumok  tömkelegében  s 
külső  cselekedeteket  állitottunk  a  meleg  érzés  helyébe. 
Külső  jelekkel,  milyenek  a  keresztség,  a  föloldozás,  az 
Úrvacsora,  a  búcsú  s  cselekedetekkel,  milyenek  a  mise- 
hallgatás, ceremóniák,  eltereljük  a  figyelmet  az  ember- 
nek belső  átváltozásától.  Az  evangélium  egyszerű,  kris- 
tálytiszta folyását,  mely  életet,  bensőséget,  érzést  szivá- 
rogtat a  lelkekbe,  mely  paraboláiban  az  Isten  országáról 
a  figyelmet  egyre  a  belső  világra,  az  aktuális  átérzésre 
igazítja,  elbontja  a  külsőségek  homokpusztája  s  eln3'eli 
azt  nyomtalanul,  mint  a  glecserek  vízfolyását  a  gránit 
görgeteg. 

A  romanismusban  Krisztus  is  háttérbe  szorul  s  elő- 
térben áll  szűz  Mária.  Hivatkoznak  Liguori  szent  Alfonz- 
nak „Le  glorie  di  Maria"  cimü  munkájára,  mely  azt  a 
tételt  vitatja,  hogy  mindnyájan,  kik  üdvözülnek,  a  szent 
Szűz  által  nyerik  el  üdvüket.  A  szentek  jelenéseiből,  a 
misztikusok  irataiból,  a  jó  lelkeknek  látomásaiból  bizo- 
nyltja a  szerző,  hogy  mily  hathatós  a  szent  Szűz  oltalma 
s  mindenféle  bizarr  történetet  hoz  fel,  melyek  igen 
messze  esnek  az  evangéliumi  Isten-országától. 

Ilyen  állitólag  a  romanismussá  fajult  christianismus  ; 
torzkép;  beteges,  enyves  lelkület;  világfájdalmas,  erőt- 
len bujdosás !  Hej,  be  más  az  erőteljes,  a  láthatlan  ideált 
meleg  valóságban  megtestesítő  élet.  Aki  feléje  közeledik 
úgy  érzi  magát,  mint  aki  az  erdők  kábitó  s  a  kertek 
illatos  légrétege  fölött  el  a  hegyek  tiszta  levegőjét  szivja ! 
Be  más  az  a  természettel  s  világgal  szemben  győzelme- 
sen érvényesülő,  krisztusi  szellem,  a  .,spiritus  et  vita", 
melyben  a  hit,  a  bizó  megnyugvás  élet  és  erő ! 

Be  más,  az  az  „ember  fia",  aki  mindenkivel  szem- 
ben, aki  feléje  közeledik,  „élőnek  mutatja  magát  sok 
bizonyítás  által"  s  valamint  maga  él,  ugy  éltet  s  elevenít 
is !  Ez  a  szellem,  ez  az  elevenítő  valóság  kell  nekünk ! 
Ezt  a  forrást  szomjazzuk  s  vizeit  az  elváltozott  koroknak 
mellékizeitől  meg  akarjuk  tisztítani  !  Ezt  a  fényt  keres- 

sük  s  meg  akarjuk  sugárzását  szabadítani  az  elmaradt, 
idejüket  múló  fölfogásoknak  s  világnézeteknek  reflexeitől, 
hamis  fénytöréseitől,  s  filozófiáiknak  sokszínű  üveg- 
buráitól ! 

Szabad  legyen  nyíltan  kijelentenem,  amit  gondolok : 
én  tisztelem  ezt  a  törekvést,  tisztelem  még  túlzásaiban 
s  erőszakos  explodálásaiban  is,  bár  mindig  sajnálom, 
hogy  a  törtetés  szakadássá  lesz  s  hogy  a  fejlődés  ösz- 
töne és  rohama  átlyukgatja  az  organizmusnak  szöveteit 
és  hártyáit.  Valahányszor  a  középkori  spiritualista  irány- 
zatokra gondolok  s  szemlélem  bennük  az  erőteljes  reak- 
ciót az  egyháznak  elvilágiasodása  ellen,  amely  reakció- 
ban ők  azután  tönkre  is  mentek,  mindannyiszor  eszembe 
jut  az  utolsó  góth  királynak  szűkszavú,  de  egy  világnak 
részvétét  s  gyászát  kifejező  mondása,  hogy  „kár  értünk." 

Hasonlókép  méltányolom  az  egyházellenes,  modern 
reakciónak  fölfogását  s  értem  nehézségeit  s  következőleg 
nem  zárkózom  el  e  fölfogásnak  megvitatásától  sem.  De  itt 
is,  mint  már  az  előbbi  fejezetekben  azt  a  sajátos  irányt, 
követem,  hogy  nem  csatázok  pro-  és  contra-érvekkel, 
hanem  föltárom  a  modern  gondolkozású,  de  egyszers- 
mind meggyőződéses  kereszténynek  világnézetét  s  érzé- 
seit. E  fölfogáson  megérzik  ugy  a  régiségnek  szerves  át- 
származása,  mint  a  modern  embernek  gondolataiban 
végbemenő  elváltozás  is. 

Fogadjátok  el  tehát  bizonyíték  és  cáfolat  helyett  a 
katholikus  egyház  egy  hű  fiának  erkölcsi  credóját  s  ítél- 
jétek meg,  hogy  keresztény-e. 

Ez  erkölcsi  credót  az  egyháztól  tanultam.  Az  evan- 
gélium, a  szentatyák,  a  Kempis  Tamások  és  Heinrich 
Súsók,  a  Rodriguezek  és  Szalézi  sz.  Ferencek  tanítottak 
rá,  A  skolaszticizmustól  s  legsötétebb  romanísmustól 
megfertőztetett  tájakon,  magában  Rómában,  tanultam  s 
két  évig  kazuisztikával  is  kellett  foglalkoznom.  A  Con- 
gregatío  Mariana  nevelte  érzékenységemet  az  erkölcsi 
tisztaság  iránt  s  sz.  Ignác  lelki  gyakorlataiba  örömmel 
merültem  s  merülök  el  most  is  évenként.   Olvastam  Paul 

Hoensbroech  kifakndásait  a  szellem  kiölése  ellen,  melyet 
a  jezsuita-rendszernek  tulajdonit,  s  kilenc  éven  át  ma- 
öam  is  élveztem  a  ..szellem  e  kiölését"  magamban.  Is- 
merem  Viktor  Müller  müvét  a  Madonnafetischismusról 
s  Grassmann  vádjait  szent  Alfonz  ellen.  Ezt  a  ..Madonna- 
fetischismust  ■  nemcsak  könyvekből  ismerem,  hanem  sok 
éven  át  a  Mária-ünnepeken  közvetlenül  szemléltem  azt 
a  Sabini  hegyek  egyszerű  falucskáiban.  A  .,Santo  Bam- 
binót"  nemcsak  Selma  LagerlöíT  regényeiből  ismerem, 
hanem  hallgattam  a  gyermekek  szónoklatait  Santa-Maria 
in  Ara-Coeliben,  hol  azt  a  szent  szobrot  tisztelik.  Mind- 
ezekután  gondolom  képesítve  vagyok  a  katholikus  er- 
kölcsiségnek hű  tükröztetésére. 

Hát  higyjék  el  nekem,  hogy  a  mi  morálisunk  is 
most  épp  úgy  mint  assisii  sz.  Ferencnek  s  szent  Ber- 
nátnak, valamint  sokkal  azelőtt  a  szentatyáknak  korában 
az  evangélium  paraboláiból  indul  ki,  melyek  mind  a 
belsőre,  a  sziv  mélyeibe  utalnak  s  összegezésüket  birják 
a  szent-Jánosi  szóban,  mely  az  újjászületést  hangoztatja. 
Üjjá.születni  Lélekből  krisztusi  emberré,  ez  a  mi  aszké- 
zisünknek  régi  s  változatlan  ideálja. 

A  milyen  az  ideál,  olyan  a  vágy  utána !  Mi  folyton 
rohamra  vezényeltetünk  a  belső  embernek  meghódítására 
s  a  vezényszót  félreérthetlenül  szent  Páltól  kölcsönöz- 
zük, ki  egyre  azt  sürgeti :  renovamini  .  .  .  reforma- 
mini  .  . !  Reform  az  élet  megújítására,  ez  az  ő  csata- 
kiáltása I  Élni,  beleélni  magát  Krisztusba,  ez  az  ő  prog- 
rammja. 

S  amilyen  kizárólagos  ez  a  mi  vezető  csillagzatunk, 
a  milyen  kizárólagos  életforrás  ez  a  mi  napunk,  az  Ur 
Jézus  Krisztus  :  olyan  a  mi  erkölcsi  világunknak  vala- 
mennyi elve  ;  tőle  vesszük  igazságainkat,  parancsainkat ; 
hegyi  beszédéből  meritjük  a  keresztény  érzést ;  azért 
nálunk  minden  derűs,  napos ;  nincs  sötétség,  nincs  elha- 
lás és  rothadás. 

Az  Isten  országa  bennünk  semmi  egyéb,  mint  az 
élet    erkölcsi    föladatainak    Krisztus     szellemében    való 

megoldása  s  mi  tudjuk,  hogy  ezt  csak  az  által  érjük  el, 
ha  a  jót  szivhől  szeretjük, —  ha  be  nem  érve  a  halálos 
s  a  bocsánatos  bűn  közti  distinkciókkal,  minden  rosszat 
szivből  utálunk,  —  ha  a  paranccsal  be  nem  érve,  lehe-^ 
tőleg  nagyobb  tökéletességre  törekszünk,  mert  élni,  Krisz- 
tushoz hasonulni  kívánunk.  Mindezt  nem  külső,  az  élet 
egyéni  folyamától  elszigetelt  s  az  érzést  föl  nem  kavaró 
cselekedetek  vagy  szimbólumok  által  kívánjuk  eszkö- 
zölni. A  mi  szenvedelmünk  az,  hogy  beleéljük  magunkat 
Krisztusba,  —  hogy  venyigévé  legyünk  a  tőkén,  mely- 
ből életünket  szivjuk,  hogy  az  apostollal  elmondhassuk  : 
élek  én,  már  nem  én,  hanem   Krisztus  él  bennem. 

S  ez  a  Krisztus  nekünk  nemcsak  példakép,  nem- 
csak ideál  és  mester,  hanem  életforrás  a  kegyelem  által. 
Mert  hogy  a  mag  kifejlődjék,  ahhoz  napsugár,  ahhoz 
magnetikus  befolyások  kellenek :  épp  úgy,  hogy  a  krisz- 
tusi tan  bennünk  életté  váljék,  ahhoz  meleg,  magnetikus 
áram  kell,  ahhoz  a  lélek  bensőségét  átjáró  isteni  beha- 
tás kell  s  ezt  mi  kegyelemnek  hivjuk.  Krisztus  nekünk 
mérhetetlenül  több  mint  Chamberlainnak  és  Kunovszky- 
nak;  nekik  ideál;  nekünk  ideál  és  isteni  erő,  melyet 
valóság  szerűit  eszközöl  bennünk  a  minket  átható  Isten. 
Krisztus  nekünk  Megváltó,  aki  az  Isten  éltető  vizeit  ismét 
reánk  árasztotta,  miután  azoktól  a  bűnbeesés  által  meg- 
fosztattunk. Krisztus  nekünk  Üdvözítő,  a  ki  a  tőlünk 
elfordult  üdvöt  az  éjbe  szálló  napot  ismét  egünkre  tűzte. 
Csak  miután  ez  éltető  vizek  a  lelki  világban  ismét  csör- 
gedezni kezdtek  —  s  ez  mindjárt  a  bűnbeesés  után  tör- 
tént Krisztusra  való  tekintetből,  —  csak  miután  az  isteni 
kegy  ismét  ránk  derítette  delejes,  villamos  sugarait : 
csak  azután  jött  el  ő  s  eleven  példaképet  tűzött  az  isteni 
kegyelem  behatásaitól  fogékony  ember  elé.  A  krisztusi 
mű,  mely  a  kegyelemnek  reánk  árasztása,  s  a  krisztusi 
tan,  együttvéve  alkotják  az  Isten-országának  buzamagját, 
mely  kizsendűl  a  lélekben. 

Valami  páratlanul  szerencsés  mérséklet  jellemzi  a 
katholikus  morált  s  megérzik  rajta  az  isteni  vezetésnek 

áldása,  hogy  örvények  közt  járva  s  szenvedélyes  gon- 
dolatok lidérc-tüzeitől  kisérve,  kísértetbe  nem  esett  ki- 
siklani, hanem  túlzásoktól  menten  haladt  előre.  Nem 
állitom  én  azt,  hogy  nem  voltak  túlzók  s  túlzások  a 
katholikusok  közt  is ;  volt  abból  is  elég ;  hanem  azt 
állitom,  hogy  az  egyház  tana  nem  siklott  ki  a  lejtőkön 
s  megtartotta  az  egyensúlyt  ott,  hol  filozófiák  s  theolo- 
giák  tönkrementek. 

Pedig  mennyi  kísértés  környékezi  az  emberi  gon- 
dolatot !  Mennyi  árny  s  homály  borul  az  életre !  Mennyi 
keserűség  szivárog  az  élet  vizeibe !  Nem  volna  csoda, 
ha  a  morálisl)ól  immorális,  a  hitből  kétségbeesés,  az 
életkedvből  pesszimizmus  válnék ;  vált  is  nem  egyszer 
s  nem  egy  helyen !  Más  tekintetben  megint  a  szenvedély 
az  élvezetnek  s  az  örömnek  mézes  serlegeit  kínálgatja 
s  a  földön  az  élet  szépségébe  öltözik ;  a  vér  meleg  pá- 
rázata  mámoros  álmot  s  tündöklő  álomban  képeket  tud 
varázsolni  lelkünkbe:  mily  könnyű  a  „dicső  sárban" 
benrekedni  s  a  jobbra  való  törekvéssel  fölhagyni ! 

E  veszedelmeket  a  keresztény  morál  szerencsésen 
elkerülte.  Nem  túlzott ;  mindig  erős  hittel  vallotta,  hogy 
van  harmónia  lét  és  ideál,  szenvedés  és  gondviselés, 
gyöngeség  s  boldogulás  közt !  Kevés  bizalma  volt  a  leg- 
nagyobb tehetségek  iránt  is,  mihelyt  a  mérséklet  ütem- 
szerüségét  dühkitörésekkel  szakították  félbe. 

Mi  a  harmóniát  az  ellentétek  közt  következőkép 
alkotjuk  meg. 

Mi  szeretjük  az  életet  s  keresünk  örök  életet;  ne- 
künk a  lét  jó ;  mi  bízunk  a  gondviselő  Istenben,  ki  vezet 
és  segit  az  örök  boldogságba. 

Nekünk  „a  lét  nem  lángoló  kin"  ;  nekünk  az  élet 
nem  oly  értelemben  sós  tenger,  hogy  „valamint  a  tenger 
vizét  áthatja  a  só,  úgy  az  életet  a  megváltás  gondolata", 
melytől  a  semmiségbe,  a  nirvánába  vágyódjunk  ;  mi  nem 
tartjuk,  hogy  „minden  öröm  fájdalmat  szül,  tehát  mind- 
egyik csak  látszólagos  öröm" ;  ezeket  a  buddhista  Psam- 
mapadam  „az  igazság  örvénye"    hirdeti ;    a    mi  moráli- 

sunk    nem    áll    sötétségben,     hanem    félhomályban,     az 
Urjövet  „penombrá"-jában. 

Mi  nem  mondjuk,  hogy  az  ember  az  ördögé,  hogy 
csontig-velőig  romlott ;  az  apostollal  ugyan  panaszko- 
dunk a  „földi  ember"  fölött  s  megsiratjuk  a  test  és  lélek 
közti  meghasonlást.  „Infelix  ego  homo,"  azt  mi  is  haj- 
togatjuk ;  de  nem  tévedünk  el  vele  a  reménytelenség 
éjjébe.  A  kath.  morálisra  sohasem  estek  annak  a  sötét 
praedestinációnak  árnyai,  melyek  a  reformátorok  gon- 
dolatait kegyetlenségbe  hajszolták  bele.  A  Jézus  anyját 
tisztelő  kereszténységet  soha  sem  kerülgette  a  re- 
probációnak  félelme  s  a  reformátoroknak  s  janzenis- 
táknak  szigorára  azzal  felelt,  hogy  rámutatott  a  „Szent 
Szivre." 

Mi  látjuk  a  rosszat  s  szenvedünk  alatta,  de  azért 
nem  bizalmatlankodunk  a  gondviselésben.  Kísértéseink- 
kel szemben,  melyek  a  beléje  vetett  hitet  meg  akarják 
rendíteni,  az  emberi  életnek  a  világcél  alá  rendelt  vol- 
tára s  Krisztus  keresztjére  tekintünk.  Az  Isten  szelleme 
nem  elkényeztetett  gyermekeket  van  hivatva  nevelni, 
hanem  a  küzdelemben  naggyá  lett  hősöket,  s  az  apostol 
szerint:  „virtus  in  infirmitate  perficitiir\,  szenvedésben 
tökélesbül  az  erény.  Mi  a  fizikai  rend  mechanizmusába 
vagyunk  beleágyazva  s  a  szükségesség  vashengereire  rá- 
csöpögtetjük bizalmas  imádságunk  olaját.  Mi  imádkozunk, 
mert  a  fizikai  rendnek  alkotója  a  morális  rendnek  is 
nyitott  tág  mezőt  s  a  fizikai  bajt  és  szenvedést  morális 
erőkkel  akarja  legyőzetni.  Azért  a  mi  imánk  fizika  s 
chemia  dacára  bizalmat  lehel  az  Ur  iránt,  s  küzdelme- 
inkben olyan  az,  mint  az  iránytű  a  viharban  ;  s  mély- 
ségek fölött  el  a  változatlan  sarkcsillagra  mutat.  A  ma- 
nichaeusok  s  a  négerek  nem  imádkozhatnak  igazán,  mert 
a  ros.szat  is  tisztelik  világintéző  hatalomnak  ;  istentiszte- 
letük a  félelem  és  rémület ;  a  mienk  a  szeretet  és  re- 
mény. A  mi  imánk  gyengéd  és  erős,  mint  a  szeretet 
fakadása  ;  de  tulajdonképen  senki  sem  lesz  tőle  gyönge, 
hanem  mindenki   erős. 

Lehetséges  azonban,  hogy  a  gondviselés  hite  s  az 
imának  gyakorlata  némely  lelket  helytelen,  beteges 
irányba  terelt  s  hogy  ellágyult  s  elgyöngült  tőle.  Lehet- 
séges ;  de  miből  nem  származhatnék  rossz,  ha  azt  egy- 
oldalúan túlhajtjuk?  A  keresztény  elvekből  átkozott 
morálist  faragtak  a  manichaeusok  s  montanisták  ;  hideg 
morálist  a  pelagiánusok  és  racionalisták  ;  finyás  morálist 
a  janzenisták,  bizarr  morálist  a  spiritualista  szekták. 
Minden  elv  immorális  lesz,  mihelyt  rosszul  alkalmazzuk. 
Immorálist  teremt  az  eredeti  bűnnek  gondolata  éppúgy, 
mint  az  Istenszeretet  evangéliuma,  mihelyt  az  embernek 
erejét  bénítják.  Immorálist  teremt  a  gondviselésbe  vetett 
bizalom,  mely  dolgozni  nem  akar,  s  a  természetnek  túl- 
becsülése, mely  Krisztusra  nem  szorul.  Immorálist  te- 
rem a  szánalom,  mely  úgy  ellágyit,  hogy  az  energiát 
kiöli  s  ugyancsak  immorálisra  vezet  a  tetterő,  mihelyt 
megkeményít  s  mindent  elfojt,  ami  nem  „én." 

Mi  az  életet  sokoldalúan  fogjuk  föl ;  egyéninek  tart- 
juk ;  de  karrikaturákat  nem  csinálunk  belőle ;  sem 
Nietzsche,  sem  Tolstoj  túlhajtásai  nem  imponálnak 
nekünk. 

Mi  a  kultúrának  hivei  vagyunk,  mert  az  ész  hala- 
dása természetszerűen  megteremti  a  kultúrát ;  de  nem 
lelkesülünk  a  modern  eszményekért,  milyenek  a  gazdag- 
ság, a  hatalom,  melyektől  a  társadalom  birtokos  osztá- 
lyai gőgben  és  önzésben  s  a  munkás  osztályok  kinban 
s  nyomorúságban  sorvadoznak  s  elvész  az  elfogulatlan, 
derült,  jókedvű  élet.  Nincs  az  életben  öröm  és  teltség; 
mindenki  dicséri  a  tönkrejutásnak  saját  maga  által  ki- 
talált s  szabadalmazott  módját,  s  ki  is  használja  busásan. 
Mi  szociális  lén3^ek  vagyunk  s  szeretetünk  kiterjed 
mindenkire,  de  azért  nem  hidegül  meg  azokkal  szemben, 
kik  különösen  a  mieink.  De  hát  miért  is  hidegülne 
meg ;  hisz  a  lélek  nemesebb  lesz  tőle ;  s  a  nemesbült 
lélek  jobban,  forróbban,  lelkesebben  szeret. 

Olvassák  el  Dostojevszki   „Ifjúságát,"    hol   az    öreg 
Makar  szeretettől  árad  s  elbeszéli,  hogy  „mennyi  kimond- 

hatlan  szépség  van  elöntve  mindenen.  Minden  csendes ; 
a  levegő  hig  és  átlátszó  s  fűszálak  nőnek  mellettem. 
Nőjjetek  csak  Istennek  füvei !  Egy  madárka  gyújt  rá 
édes  dalra.  Énekelj  csak  Istennek  madárkája !  Egy  gyer- 
mek sir  elfojtott  hangon  anyjának  ölében.  Isten  veled, 
kis  ember ;  nőjj  föl  s  légy  boldog,  gyermekem  !  S  aki 
igy  érez  s  igy  szeret,  vájjon  meghidegül-e  e  nagy  sze- 
retettől azok  iránt,  kik  övéi  ?  !  Őszinte  jóindulatot  s  sze- 
retetet akarunk  ápolni  az  emberek  iránt  szivünkben  s 
,,ha  tőlem  függne,  úgy  kötelességévé  tenném  minden  em- 
bernek, hogy  valakit,  habár  csak  egy  lényt  is,  boldogít- 
son életében,  minthogy  minden  parasztnak  kötelességévé 
tenném,  hogy  legalál)b  egy  fát  ültessen  életében."  (Dos- 
tojevszki.) 

De  mialatt  ily  szociálisak  vagyunk,  azalatt  termé- 
szetesen az  egyént  is  szeretjük,  de  nem  az  imperátori,  ke- 
vély, ragadozó  fajtát,  hanem  a  harmonikus  embert,  kiben 
az  erény  a  jósággal,  az  erő  a  széplelküséggel  szinte  ön- 
tudatlanul párosul.  Nekem  azok  a  legkedvesebbek,  kik 
nem  tudják,  hogy  készakarva  nem  rosszak.  Egy  nagy 
emberismerőnek  szavaival  élve :  leginkább  azokat  az 
egyszerű,  hitből  s  munkából  élő  típusokat  szeretem,  kik 
eléggé  műveltek  ugyan,  de  rá  nem  érnek  az  Íróasztal 
aesthetikájának  s  a  túlzásokba  lágyult  kultúrának  beha- 
tásait magukba  venni.  Ezek  olyanok,  mint  a  levélhor- 
dók. Értékes  titkokat  hordoznak  maguknál;  tudják,  hogy 
van  valami  ilyesmijük,  de  hogy  mi  az,  azt  nem  tudják. 
Sebaj ;  az  érték  el  nem  vész,  sőt  annál  biztosabban  bír- 
ják, minél  kevesebbet  okoskodnak  fölötte !  (Magnus 
Jocham.) 

S  végre  még  egy  megjegyzést  a  katholicizmusnak 
külsőséges  jócselekedeteiről,  ájtatossági  gyakorlatairól  és 
szimbólumairól. 

Higyjék  el  nekünk  a  jóakaratú  emberek,  hogy  a 
mi  moralitásunkat  nem  alkotja  semmi,  ami  külső  s  nem 
a  mienk,  szóval  ami  nem  akarat.  Értelmes  élet  s  öntu- 
datos élet,  az  két  vonal,  mely  teljesen  födi  egymást;  már 

pedig  a  morális  élet  ugyancsak  értelmes,  tehát  egyszers- 
mind öntudatos  élet ;  tehát  öntudatos  jóakarat.  Van  sok 
szent  jelünk,  van  sok  gyakorlatunk,  sok  szimbólumunk; 
de  miért  mondják  ezeket  mechanikusoknak  f  Azért-e, 
mert  az  Isten  kegyelmét  vesszük  föl  moralitásunknak 
alkotó  eleméül  s  azt  a  szentségekből  is  merítjük?  Hisz 
mi  lelki,  elevenítő  benyomásokat  merítünk  hegyen-völ- 
gyön s  azokat  beleszőjjük  életünkbe;  hát  miért  ne  higy- 
jük,  hogy  az  Isten,  aki  mindent  átjár  és  áthat,  befoly  a 
lélekbe  is?  de  mindez  a  befolyás  életet,  öntudatos  jó- 
akaratot sürget!  Mi  nem  mondjuk  jó  kereszténynek,  aki 
misére  jár  és  böjtöl,  de  Krisztus  szellemét  nem  birja.  Mi 
nem  érjük  be  ájtatossági  gyakorlatokkal,  szentelt  vizzel, 
skapulárékkal,  olvasókkal ;  mi  krisztusi  életet  kívánunk. 
Eziránt  a  népben  lehet  sok  félreértés,  sok  rossz  irány- 
zat ;  lehet  oly  fölfogás,  mely  az  életszentséget  külsőséges 
cselekedetekbe  helyezi ;  de  mit  nekünk  az  idétlen,  alak- 
talan, elcsűrt  lélek?  Ne  ezeket,  hanem  azokat  nézzük, 
kikben  a  kereszténység  életté  szilárdult ! 

Mindenekelőtt  pedig  legyünk  pszichologok  s  szá- 
moljunk az  emberi  lélekkel  I  Ugyan  hogy  is  veheti  ki 
magát  a  szicíliai  vagy  reggioi  olasznak  Madonnakultusza 
egy  pommerániai  lutheránusnak  szemeiben  !  Okvetlenül 
félreértés  lesz  belőle!  Mit  gondolhat  a  porosz  filozófus 
Paulsen,  ha  véletlenül  kezei  közé  kerül  sz.  Alfonznak 
„Le  glorie  dl  Maria"  cimű  könyve?  Mily  különbség  van 
az  olasz  s  a  pommerániai  néplélek  közt!  Mily  különbség 
a  szicíliai  s  a  porosz  vér  érzelmi  világa  közt  még  abban 
az  esetben  is,  ha  téziseik  megegyeznek !  De  azért  egyik- 
nek sem  kell  közülök  megtagadnia  Krisztust ! 

Nem  volna-e  ügyetlenség  tőlünk,  ha  a  Herbarti  meta- 
fizikának jéghegyeivel  vonulnánk  a  családi  körbe,  hogy 
rendet  csináljunk?  Nem  volna-e  barbárság,  ha  a  pedagógia 
botránkoznék  az  anya  csókján,  a  gyermek  naivságán,  az 
élet  mámorító  közvetlenségein  ?  0,  mily  kegyetlenek 
ezek  az  elvont,  absztraháló  elmék!  Csak  az  a  jó  rajtuk,  hogy 
terméketlenek ;    lábnyomaikban  nem  fakadnak  virágok ! 

Vannak  túlzások,  vannak  félreértések  mindenütt. 
Ahol  a  vér  heves  s  az  áhítat  izzó,  ott  az  emberi  érzés 
sok  vizet  fog  tölteni  a  tiszta  értés  borába ;  de  az  érzé- 
seket nemesíteni  s  nevelni  kell  s  a  katholikus  morális 
kifogástalan  elveket  szolgáltat  e  célra!  így  van  az  most, 
igy  volt  a  középkorban  ;  az  egyház  sehol  és  soha  sem 
érte  be  a  külső  cselekedetekkel,  mindenütt  a  belső  át- 
változást sürgette ;  morálisa  mindig  az  alázatos,  bűn- 
bánó s  jó  életben  érvényesülő  szellemet  lehelte. 

Ennek  megvilágítására  álljon  itt  az  a  „kilenc  mód 
arra  nézve,  hogy  az  ember  áhítatosan  töltse  idejét", 
melyet  egy,  1472-benH  ans  Bámlernél  Augsburgban  meg- 
jelent fóliánsból  írok  ki : 

„Ha  Istennek  tetsző  dolgot  akarsz  végezni,  adj  egy 
fillért  életedben  Istenért;  tetszőbb  dolgot  teszesz  vele, 
mint  ha  halálod  után  nagy  fillérrakást  hagysz  hátra 
jó  célra." 

„Sírj  egy  könyűt  bűneidért,  kínszenvedésemre  való 
tekintetből ;  tetszőbb  dolgot  végzesz  vele,  mint  ha  annyi 
vesszőt  üttetsz  a  hátadra,  mennyi  egy  tágas  mezőn  nőhet." 

„Tűrj  el  kemény  gáncsot  kedvemért ;  tetszőbb  dol- 
got művelsz  vele,  mint  ha  patakokat  sírnál  mulandó 
dolgokért. " 

„Kurtítsd  meg  alvásodat  kedvemért;  tetszőbb  dol- 
got csinálsz  vele,  mint  ha  12  lovast  küldenél  a  szent- 
földre halálod  után." 

„Fogadd  föl  szállásra  a  szegényt  s  bánj  vele  jól ; 
tetszőbb  dolgot  művelsz  vele,  mint  ha  40  évig  hetenként 
háromszor  böjtölnél  kenyerén  és  vízen." 

„Ne  szólj  meg  s  ne  rágalmazz  meg  senkit;  tetszőbb 
dolgot  művelsz  vele,  mint  ha  mezítláb  járnád  körül  a 
földet,  s  lépten-nyomon  véredet  ontanád." 

„Ne  botránkoztass  meg  senkit  s  fordítsd  a  dolgo- 
kat jóra;  tetszőbb  dolgot  művelsz  vele,  mint  ha  napon- 
ként a  harmadik  égbe  ragadtatnál." 

„Bármit  kérsz  testednek  vagy  lelkednek,  kérd  azt 
te  magad;  tetszőbb  dolgot  művelsz  vele,  mint  ha  anyám 

s  a  szentek  könyörögnek  érted"  (vagyis  ne  bizd  maga- 
dat vekmerően  a  szentek  közbenjárására). 

„Szeress  engem  mindenek  fölött;  tetszőbb  dolgot 
művelsz  vele,  mint  ha  oszlophoz  köttetnéd  magadat,  mely 
tele  van  hegyes  késekkel.  Szeress,  ó  szeress  engem !  Az 
Úr  mondja :  dicsérj  engem  hűséggel,  munkáddal,  akkor 
munkád  az  én  dicséretem  lesz,  s  szeress  engem  kelle- 
metlenségeidben, akkor  szereteted  dicsőségem  lesz." 

Mi  ez  ?  Mit  lehel  ez  a  „kilenc  mód"  ?  Bensőséges, 
tiszta  katholicizmust,  mely  szeretetet  sürget  Isten  s  a 
felebarát  iránt  s  bűnbánatra,  türelemre,  s  hűséges,  ki- 
tartó munkára  buzdit.  Ez  a  romanizmus  tehát  hamisí- 
tatlan kereszténység ! 


XXI. 
A  halhatatlanság. 

A  fölséges  ideált,  az  Úr  Jézust  s  annak  gyönyörű 
hasonmásait  már  bemutattuk ;  az  Isten  országa  megnyílt 
előttünk ;  szeretnénk  már  most  egy  találó  s  mégis  min- 
dentmondó jellemzést  adni  a  két  világnézetről,  amely 
rámutasson  irányukra  s  kiemelje  szinte  gyökerében  a 
köztük  érvényesülő  különbséget.  Ha  ilyet  keresünk,  radi- 
kálisabbra  s  találóbbra  nem  akadunk,  mintha  mondjuk: 
halhatatlanság  és  végenyészet. 

A  kereszténység  szivében  a  halhatatlanság  öntudata 
lüktet ;  lelkületéről  el  lehet  mondani  a  szentírás  szavát : 
„spes  immortalitate  plena."  Vele  szemben  áll  a  „paliida 
mors."  Halhatatlanságot  emleget  természetesen  a  füozófia 
is.  Neki  gyürkőzik  a  problémának,  dolgozik,  verejtékezik, 
hogy  a  füozófiai  gondolkozás  mélységeiből  kiemelje  a 
halhatatlanságról  való  meggyőződést.  Érzi,  hogy  le  kell 
győznie  valamikép  a  halált  s  hogy  ki  kell  egyenlítenie 
az  ember  érzéseiben  az  élet  szeretetének  s  a  halál  biz- 
tos tudatának  ellentétjeit  s  hogy  ezt  máskép  mint  a  hal- 
hatatlanság tézisével,  meg  nem  teheti.  „Die  Furcht  vor 
dem  Tode  ist  der  beste  Prüfstein  für  allé  Philosophie. 
Eine  Philosophie,  die  dieselbe  nicht  überwindet . . .  erfüllt 
jedenfalls  ihren  Zweck  nicht  ganz."  (Hilty,  Glück.  II.  206.) 
A  filozófia  iparkodik  e  föladatnak  megfelelni.  Minden- 
esetre tiszteletreméltó  munkát  végez ! 

De  mennyivel  diadalmasabban  végez  a  problémával 
a  kereszténység.  Nem  filozofál,  hanem  világraszóló,  ter- 
mészetfölötti  tényekkel   fejti   meg    a  kérdéseket.    Elvek 

helyett  konkrét  tényeket,  s  eszmék  helyett  meleg  való- 
ságot állit  közénk  s  nem  azt  mondja,  hogy  gondolkoz- 
zatok, hanem  inkábh  azt,  hogy  nézzetek  ide,  lássátok 
s  szeressétek  meg  s  éljetek.  Mily  sokat  filozofál  lak  pl. 
erényről,  szentségről,  ideálról !  A  kereszténység  nem  filo- 
zofált, hanem  a  megtestesült  Igére,  az  eszményi  való- 
ságra mutatott.  Ez  úton  nevelt  erényt,  vivott  harcokat  s 
győzelemre  vezette  hiveit!  S  épen  igy  mily  sokat  filozo- 
fáltak lélekről,  őrök  életről,  halhatatlanságról ;  a  keresz- 
ténység nem  filozofált,  hanem  a  föltámadt  Krisztusra 
mutatott,  ki  az  életben  a  szebb  élet  felé  s  a  halálon  túl 
az  örök  életbe  vezet.  Az  életben  kialakítja  a  lelket  s  a 
halálban  megszabadítja  kötelékeitől ;  itt  ez  életben  végig 
fúr,  farag,  vés  rajta;  kivési  rajta  az  isteni  képet  s  a  ha- 
lálban lehordja  az  ideiglenes  állványokat,  letöri  a  csont- 
gerendázatot  s  leleplezi  az  elkészített  szobrot ! 

Bátran  mondhatjuk,  hogy  a  kereszténység  epikai 
nagyságának  legjellemzőbb  vonása  a  mélységes  meggyő- 
ződés a  halhatatlanságról  s  a  dicsőséges  föltámadásról, 
s  ebben  ismét  annyira  reális,  hogy  sz.  Pál  mondhatta, 
hogy  fölösleges  az  erény,  ha  nincs  dicsőséges,  örök  élet. 
A  német  filozófia  s  nevezetesen  Strauss  Dávid  botrán- 
kozik sz.  Pál  e  mondásán  s  biztosit  minket,  hogy  „ich 
halté  ihn  für  besser  als  dicsen  seinen  Spruch",  mert 
azt  szeretnék,  hogy  sz.  Pál  azt  mondotta  volna :  ha  nincs 
is  örök  élet,  akkor  is  éljünk  erényesen,  mert  az  erény 
akkor  is  szép.  Mi  mégis  meg  vagyunk  győződve,  hogy 
sz.  Pál  ma  is  föntartaná  állítását,  hogy  észszerütlen  a 
lét,  ha  a  világban  a  halál  a  végleg  diadalmaskodó  ha- 
talom s  észszerűtlen  a  szép  erény,  ha  a  vége  üres  sem- 
miség. Igaza  van  sz.  Pálnak,  mert  érthetetlenség  ül  ki 
a  lét  homlokára,  ha  a  halál  nihilizmusba  kerget  minden 
eszmét,  minden  erőlködést  s  erényt.  Ha  az  ember  vég- 
leg meghal,  akkor  az  erény  is  csak  olyan  mint  a  virág, 
mely  kifej  lik  és  elhervad,  —  a  szent  is  csak  olyan  mint 
az  oroszlán  vagy  a  sas,  mely  hatalmas  egyeddé  fejlik, 
uralkodik,  s  azután  elrothad.  Csakhogy  a  virág,  az  orosz- 

Ián  s  a  sas  nem  tud  semmit  az  élet  erkölcsi  érté- 
kéről s  nem  ismeri  azt ;  de  mi  ismerjük,  s  annak  élünk. 
Hogyan  élhetnénk  pedig  neki,  ha  a  sir  s  a  koporsó 
nyelne  el  nemcsak  életet,  hanem  minden  értéket ;  a  mu- 
landó létben  nincs  abszolút  értéke  az  erénynek!  Az  enyé- 
szet e  hatalma  előtt  nem  hódol  meg  a  kereszténység ; 
nem  imponál  neki  a  halál  hatalma,  mint  ahogy  nem 
szerelmes  a  semmiségbe!  Mit  is  csodáljon  rajta?  Tudja, 
hogy  a  földi  élet])en  a  halál  jó  és  célszerű ;  tudja,  hogy 
halál  nélkül  ki  nem  fejlődhetnék  okos  és  hasznos  élet 
a  világban  ;  tudja,  hogy  halál  nélkül  megállna  a  hala- 
dás s  hogy  már  most  is  a  közügyekre  nézve  ártalmasán 
túlhosszú  életet  élnek  néha  a  hatalmasok ;  tudja,  hogy 
a  halál  megiíjitja  a  nemzedékek  gondolatait  s  mikor 
sírköveket  hengerít  hullákra,  ugyanakkor  köveket  henge- 
rít el  erőteljes  s  életrevaló  hajtásokról  s  mégis  csak  a 
halhatatlan  örök  életben  találja  meg  az  emberi  lét  ész- 
szerűségét  s  ez  a  tétel  praeludiumul  szolgál  neki  val- 
láshoz, erkölcshöz,  erényhez  s  minden  jóhoz ! 

Nem  igv  a  modern  világnézet ;  annak  az  arca  her- 
vadt  s  a  lelke  borús  s  nem  tud,  még  ha  akarna  is, 
lelkesülni  e  fölséges  hitért,  a  halhatatlanságért.  Mintha 
elvesztették  volna  erejüket  a  filozófiának  érvei,  melye- 
ket a  halhatatlanság  bizonyítására  fölhozni  szokás,  — 
mintha  a  mindenütt  empirikus  bizonyítást  kereső  mo- 
dern ember  elvesztette  volna  értékét  e  fölséges,  meta- 
fizikai intenciók  iránt. 

Tényleg  ezt  a  benyomást  veszem,  ha  a  hatást  für- 
készem, melyet  a  modern  emberre,  a  földnek  betegére, 
a  filozófia  gyakorol ;  de  másrészt  mégis  remélem,  hogy 
a  filozófia  érvei  a  halhatatlan,  bár  beteges  lélekben  vissz- 
hangot keltenek,  mihelyt  csak  a  modern  fölfogáshoz  al- 
kalmazkodnak, s  azért  megkísértem  a  bennük  rejlő  bizo- 
nyitó  erőt  fölfogásukhoz  közelebb  hozni. 

A  metafizika  bizonyításai  ilyenek : 

I.  Az  emberek  szükségképen  vágyódnak  egy  soha 
véget  nem  érő  lét  után ; 

már  pedig  egy  ily  szükségszerű,  általános  vágynak 
okvetlenül  kell  tárgygyal  birnia,  mely  azt  kielégítse : 

tehát  kell  a  halál  után  is  élnünk. 

így  beszél  a  lét  s  az  élet  ösztöne  s  követeléseit  nyo- 
mósitja  a  boldogság  vágya,  melyből  igy  érvelünk : 

II.  Minden  ember  vágyódik  teljes  s  tökéletes  bol- 
dogság után,  melyet    pedig  a  földön    ki    nem    elégíthet; 

már  pedig  egy  általános  s  szükségszerű  vágynak 
kell,  hogy  megfelelő  tárgya  legyen : 

tehát  kell  egy  más  világnak  lennie,  melyben  ez 
ösztönünk  kielégítést  talál. 

A  harmadik  érvet  az  erkölcsi  törvényből  meritjük: 

III.  Az  ember  az  erkölcsi  törvény  alatt  áll  s  töké- 
letességét csak  akkor  érheti  el,  ha  e  törvénynek  mindig 
s  mindenütt  s  mindenáron  engedelmeskedik ; 

már  pedig  ez  az  engedelmesség  itt  a  földön  a  leg- 
kiáltóbb  jogtalanságokkal,  nélkülözésekkel,  sőt  az  egyén- 
nek teljes  tönkrejutásával  lehet  összekötve  s  nem  érvé- 
nyesülésre, hanem  nyomorúságra  vezet : 

kell  tehát  eg}^  más  életnek  lennie,  hol  a  jó  s  a 
szent  s  a  fölséges  végleg  mindig  érvényesül. 

Kell,  kell  ...  ezt  hangoztatja  a  mi  filozófiánk,  de 
megállja-e  helyét  a  modern  kriticizmussal  szemben, 
mely  választó-vizet  önt  mindenre  s  a  kétely  savával 
szétszedi  a  gránit-sziklákat?  A  modern  kritika  tényleg 
bonckés  alá  vette  a  halhatatlanság  érveit  s  igazán  érde- 
kes látni,  hogy  az  ellenvetéseknek  és  kifogásoknak  mily 
tajtékzó  árját  zúditja  az  emberi  gondolat  e  metafizikai 
gátak  ellen !  Érvel  a  növény-  s  az  állatvilággal,  az  illú- 
ziók bánatával,  a  csalódások  keserűségével,  a  meghiú- 
sult remények  panaszaival,  a  lét  érthetetlenségével  s  a 
refrain  egyre  az : 

Vágya  be  nem  telek,  az  élv  sem  volt  elég, 
Mindig  a  változót  áhitván, 
Ha  jön  a  végperc,  az  üres,  a  hitvány, 
Szegény,  még  azt  is  megragadni  vágyna  még! 

(Faust.) 

De  ugy-e,  mind  hiába?! 

Mily  kitörő  ösztöne  van  a  fuldoklónak,  mily  szen- 
vedéllyel ragadja  meg  a  szalmaszálat  is !  Nos  és  betel- 
jesül-e természetes  ösztöne '?  Dehogy  teljesül;  akárhány- 
szor megfúl.  így  vagyunk  a  boldogság  ösztönével  is ! 
Boldog,  boldog  akar  lenni  mindenki ;  boldog  akar  lenni 
az  állat  is ;  nos  és  boldog  lesz-e  ?  Boldog  akar  lenni  az 
ember  is,  de  hiszen  már  itt  akar  boldog  lenni.  Itt  akar 
élni  s  azért  küzd  a  halál  ellen ;  mindnyájan  küzdünk 
ellene,  bár  tudjuk,  hogy  megtör  valamikor  ereje.  S  ugyan 
mit  érünk  el  ösztöneinkkel  ?  Azt,  hogy  a  létet  egy  da- 
rabig óvhatjuk,  azt,  hogy  az  életet  esetleg  megnyújt- 
hatjuk, de  az  emberi  természet  határain  s  az  organiz- 
mus keretein  túl  nem  terjeszkedhetünk.  Boldogságunk 
vágyának  meg  van  a  maga  célja ;  mire  szolgálna  az 
másra,  mint  ösztönzésül  a  munkára,  indításul  a  törek- 
vésre? A  boldogság  vágya  a  haladás  s  a  fejlődés  len- 
dítő kereke  s  alkalmas  ösztöke  az  érthetetlen  világcél 
kezében  a  restség  s  dologtalanság  távoltartására.  Ez  untig 
elég  észszerűséget  ver  a  boldogság  ösztönébe.  Fölösleges 
végül  fölpanaszolni  az  élet  jogtalanságait.  Az  élet  igaz- 
ságtalan az  állattal  szemben  is  s  ez  igazságtalanságokból 
nem  következtetünk  semmire.  Mily  jó  dolga  van  a  király 
paripájának  s  a  királyné  ölebének  s  mily  nyomorult 
dolga  van  a  szenttamási  vízhordó  gebének  s  a  dédai 
kutyakaparó  csárda  kuvaszának!  S  ugyan  rcményked- 
nek-e  az  utóbbi  sorsüldözöttek  abban,  hogy  a  túlvilágon 
majd  ők  kerülnek  fölül  ? !  Végre  is,  mi  az  élet  filozó- 
fiája? Az  egyedek  fejlődnek  majd  kedvező,  majd  ked- 
vezőtlen viszonyok  közt ;  az  alakok  érvényesülnek  ahogy 
tudnak.  Vannak  beteg  fák,  beteg  állatok,  emberek ;  van- 
nak egészségesen  fejlett  fák,  erős  állatok,  szerencsés  em- 
berek ;  de  beteg  és  erős,  gyönge  és  egészséges,  fejlett 
és  fejletlen  valamikor  tönkre  megy ;  csak  a  világ  halad 
tovább ! 

így  beszél  a  világ  széltében-hosszában.  Csóválja 
fejét  s  megdöbben  a  hivő  is,  mikor  ezeket   hallja ;   hisz 

a  példázgatások  az  állati  ösztönökre  oly  közel  fekszenek 
mint  amilyen  hasonló  az  élet  vágya  az  emberben  az 
állat  harcaihoz  az  életért.  Édes  az  élet  mindkettőjüknél, 
ösztön  beszél  itt  is  ott  is  s  ha  ennyire  hasonlók  egy- 
máshoz e  vágyak,  ez  ösztönök  és  harcok  emberben  s 
állatban  egyaránt,  nem  csalatkozhatik-e  akkor  az  ember 
ösztöne  és  vágya  lét  és  élet  után,  mint  ahogy  tényleg 
az  állat  ösztöne  hiába  vágyik  az  életnek  folytonos  meg- 
hosszabbítása után  7 ! 

S  mégis  mily  győzhetetlen  erő  rejlik  azokban  az 
ősrégi,  változatlan  érvekben,  ha  kellő  világításba  he- 
l5^eztetnek  s  mily  meggyőzőek,  ha  a  kellő  látószög  alatt 
nézzük  azokat !  S  ez  a  világítás  s  ez  a  látószög  nem 
a  létnek  mint  létnek  ösztöne,  hisz  az  minden  létben 
föltalálható;  nem  a  boldogságnak,  a  jólétnek  vágya, 
hisz  minden  állat  törekszik  jólétre ;  hanem  aki  ez  ér- 
vekből gátat  akar  emelni,  melyen  a  szkepszisz  s  a  le- 
mondás zavaros  óceánja  megtörjék,  annak  az  emberi 
létnek  belső  világát  s  az  öntudatnak  tartalmát  kell  te- 
kintenie. Ne  azt  nézzük,  hogy  az  embernek  léte  és  élete 
van,  hanem  hogy  olyan  az  élete  és  léte,  melynek  ön- 
tudata az  igazság  ismeretével  s  a  tökéletesség  szerete- 
tével töltekezik  s  ez  által  egy  anyagon  túl  fekvő  szel- 
lemi világba  tartozik  s  következőleg  ösztönei  s  vágyai 
is  az  anyagon  túl  fekvő  létbe  s  életbe  érnek,  s  ott  tel- 
jesülnek ! 

Igen,  nem  a  merő  élet,  hanem  hogy  milyen  az  az 
él^t,  s  milyen  annak  az  öntudatnak  tartalma,  az  dönt 
e  kérdésben ! 

Már  pedig  a  lélek  öntudatában  egy  más,  érzékeken 
s  anyagon  túl  fekvő  világnak  távlatai  nyitnak. 

Mi  egy  más  világba  tartozunk,  melyből  felénk  cseng 
az  igazság,  az  erény  s  a  szépség  akkordja,  melyet  az 
állat  nem  hall,  melynek  nyelvét  nem  érti  s  követke- 
zőleg vágyaival  s  ösztöneivel  s  küzdelmeivel  csak  e  vi- 
lágra szoritkozik.  Hogy  az  állat  is  feszül,  vágyik,  küzd 
és  fejlik,  az  természetes;  az  az  élet  sajátossága;  de  hogy 

e  feszülés,  e  vágy  és  küzdés  mennyire  ér,  ez  már  nem 
a  vágytól,  de  az  élet  tartalmától  függ. 

Már  pedig  az  emberben  az  életnek  e  tartalma  tér- 
től és  időtől  független ;  értése  és  szemlélete  az  érzékeken 
túl  fekvő  valóságba  hat  el :  tehát  az  ösztöne  is,  mely  e 
felsőbb  élet  mélységeiből  tör  elő,  szintén  a  halhatatlan 
életre  irányul ! 

így  áll  meg  az  argumentum  s  igy  emelkedik  egyet- 
len lendülettel  a  növény-  és  állatvilág  életének  ana- 
lógiái fölé. 

Erre  irányozza  a  t.  olvasó  figyelmét  s  ebben  is- 
merje föl  az  emberi  lét  közt  nyiió  örvényt,  melyet  át- 
hidalni nem  lehet,  mert  egy  új,  még  pedig  halhatatlan 
világ  kezdődik  ott. 

Elemezzük  ezt  még  egy  kissé. 

Van  vágyunk  lét  és  élet  után.  Van ;  de  azzal  nem 
mondtunk  sokat ;  sőt  nagyon  is  keveset.  Vágy,  ösztön 
sok  van.  Az  állat  is  tele  van  az  élet  ösztöneivel.  Mennyi 
feszülés  és  kiindulás  a  növényben;  mennyi  mag  és  csira, 
csupa  életszomj  !  Az  élet  tódul  és  pattog.  A  rög  meg- 
indul ;  eltolják  a  csirák,  melyek  alakot,  napsugárt  s  éle- 
tet szomjaznak ;  de  mennyi  vész  el,  mennyi  pusztul, 
csira,  mag,  rügy,  hajtás,  fakadás ! 

S  mennyi  ösztön  és  vágy  van  az  állatvilágban ! 
Kifogyhatatlan  az  élet  forrásainak  bugyogása ;  az  élet 
differenciálódik ;  lenni,  s  jól  lenni  kivan !  Mennyi  erő 
küzd  ezért,  mennyi  ín,  izom,  ideg,  karom,  szárny,  fog ! 
Mennyi  gerinc  feszül  s  görbül  meg  ezért !  Mennyi  iram- 
lás  a  mezőn,  csúszás  a  földön,  mászás  a  fákon,  tapadás 
a  sziklákhoz,  röppenés  a  levegőben,  úszás  a  vizben  .  .  . 
az  életért !  Oh  mily  hangos  ez  az  ösztön ;  minden  hang 
az  ő  szava !  S  mily  tevékeny,  száz  meg  száz  keze  van, 
akár  az  indiai  isteneknek !  Mennyi  édes  álma  van  s  szen- 
vedése !  S  mégis  mi  a  vége  mindennek  a  vágyódásnak 
s  küzdésnek?  Az  állat  elvész,  megölik,  leütik,  szétmar- 
cangolják, —  az  élet  s  vágya  semmivé  lesz.  A  növény 
elhervad,  az  állat  elrothad ! 

S  ime  most  föllép  az  ember,  a  .,tertium  genus" ; 
az  életösztön,  az  életboldogság  vágyának  harmadik  meg- 
testesülése s  ugy-e  alighanem  egyszersmind  harmadik 
megtestesülése  az  illúzióknak,  a  hasztalan  küzdelmeknek 
s  alighanem  harmadik  s  legújabb  s  legkeservesebb  ki- 
adása a  végleges  elpusztulásnak?  Fejletlen  csirákból, 
eltorzult  embriókból  van  itt  is  elég.  Hány  vész  el !  Még 
szét  sem  bontotta  szikéit  s  már  is  elpusztult.  Hány  le- 
perzselt hajtás,  hány  elhervadt  fakadás  az  emberiség 
fáján,  hány  eltorzult  kisérletezés  az  emberi  tipus  kiala- 
kításában !  Hán}'  csecsemő,  hány  gyermek,  hány  ifjú 
vész  el!  De  azért  az  élet  bravúroskodik;  az  ifjú  élet 
tavaszi  fagyain  túl  neki  lát  a  fejlődésnek  s  kifejti  tehet- 
ségeinek bűvös  bájait;  individuumokat  léptet  föl  az  élet- 
erő különböző  fokain  a  kultúra  változatos  zónái  alatt, 
egyre  finomabb  s  lelkibb  kiadásokban,  átitatva  azokat 
szépséggel  s  kellemmel.  Föllépteti  az  embert,  az  úr- 
embert  s  „az  erős  munkától  és  igavonástól  távol  tartva 
őt,  gerincének  kivasalja  lenge  sudárfáját,  vállainak  ki- 
párnázza puha  hullámvonalait  s  arcára  ráolvassa  a  jó- 
létnek csudatevő  bársonyát"  s  ez  az  ember  is  akar  lenni 
s  akar  boldog  lenni,  még  pedig  mindig  akar  boldog 
lenni,  boldog  halhatatlanság  után  vágyik. 

S  csakis  ő  vágyik,  mert  csakis  ő  ismeri  azt  meg ! 
Megütközve  kérdezitek :  hát  az  állat  nem  vágyik  örök 
élet  után  ?  Természetes,  hogy  nem  vágyik,  —  felelem 
nektek,  —  hogyan  is  vágyódnék,  hisz  nem  ismeri  a  hal- 
hatatlanságot, amint  nem  ismeri  s  nem  tudja,  hogy  mi 
az  örök  élet.  Az  állat  nem  gondolkozik  sem  életről,  sem 
halálról ;  egyikét  sem  ismeri ;  az  ő  ösztöne  csak  itt  és 
most  ennek  a  fájdalomnak  eltávolítására,  ennek  az  éh- 
ségnek csillapítására  irányul.  Hiába  kínálgatják  örök 
élettel ;  nem  érti,  hogy  mi  az.  Akárcsak  a  Tannháuser- 
ről  beszélnétek  neki,  fogalma  sincs  róla. 

Hát  akkor  hogy  mondhatjátok,  hogy  az  állat 
örök  életet  kivan?  Mondom  nektek,  hogy  nem  is  is- 
meri azt ! 

De  az  ember  igenis  kivan  örök  életet ;  el  fogja-e 
hát  érni? 

Ne  azt  nézzétek  csak,  hogy  kivan  s  akar  örök  életet, 
hanem  azt  kutassátok  mindenekelőtt,  hogy  akarhatja-e 
azt  s  megfelel-e  természetének ;  más  szóval  azt  kutas- 
sátok mindenekelőtt,  vájjon  az  az  ösztön  az  örök  élet 
után  az  őstermészetnek  megnyilatkozása-e'?  Mert  ha  az, 
akkor . . .  Tudjátok,  hogy  a  természet  nem  csal. 

Mi  tehát  az  ember  természete,  mi  az  ő  világa '!  Meg- 
mondom röviden :  oly  világ,  melyet  az  állat  nem  lát, 
nem  sejt,  —  melybe  a  mamutfák  s  a  tátrai  íényüszálak 
nem  érnek!  Értelmünk  elvezet  a  felsőbb,  abstrakciókra 
képes  ismeretbe  s  ott  szembe  állit  minket  a  világgal, 
hogy  azt  megértsük  s  önmagunkban  kialakítsuk  s  mi 
valóban  ki  is  alakítjuk  azt  magunkban.  De  mennyire 
más  kép  az,  melyet  ugyanarról  a  világról  az  érzéki  is- 
meret s  ismét  az  értelmi  szemlélet  alkot.  Az  érzéki  látás 
látja  a  világot  a  maga  korlátoltságában  tér  és  idő  szerint; 
minden  egyes  darabját  annak  a  sokaságnak  külön-külön, 
egyedi  sajátosságával  s  konkrét  meghatározásaival.  Látja 
ezt  a  sárga,  kilenc  ablakos,  zöld  kapus,  cserép-zsinde- 
lyes  házat  s  mellette  az  istállót  s  jobbra  tőle  ezt  a  botolt 
szederfát.  Mindent  igy  lát  konkrét  kialakulásban ! 

Mily  végtelenül  messze  áll  ettől  az  értelmi  ismeret, 
mely  a  dolgokat  egyedi  sajátosságaikból  kivetkőztetve 
szemléli.  Minden  fogalom,  amilyen  pl,  a  ház,  a  fa,  az 
istálló,  az  egyedeknek  beláthatatlan  sorát  födi;  a  „ház" 
szemlélete  minden  lehető  házat,  —  a  „fa"  szemlélete  az 
őserdők  s  a  távoli  csillagokon  is  teremthető  összes  fákat 
tartalmazza,  s  tényleg  kimerithetlen.  Ez  absztrakt  szem- 
léletből a  tér  s  az  idő  kiesik ;  a  legnagyobb  távolságok,  a 
fén3^évekkel  mért  csillagászati  távolok  elmerülnek  a  gon- 
dolkozásnak perspektíváiban.  E  szemléletek  nem  egy,  de 
minden  lehető  világot  tartalmaznak  magukban  s  elnyelik 
az  érzéki,  véges    valóságokat,    mint  a  tenger  a  kavicsot. 

Mily  szegényes  e  szempontból  az  érzéklés  tartalma 
s  mily  kicsiny  térfogata !  Ellenben  mily  óriási    világ  az 


224 


értelmi  szemlélet  \'ilága !  Valamiféle  végtelenség  és  kor- 
látlanság, valamiféle  kiemelkedés  jellemzi  minden  térből 
s  időből. 

Nem  csoda,  hogy  fdozófusok,  kik  e  szemléletet  nem 
abstrakciónak  tartották,  hanem  a  szemléletnek  teljesen 
megfelelő,  tehát  tértől  s  időtől  ment  reális  valóságokat 
vettek  föl  tárgyul,  ez  örök,  csodálatos  valóságokat  majd 
Platóval  „örök,  isteni  ideáknak",  úgylátszik  tárgyi  léttel, 
majd  a  gnosztikusokkal  isteni  lényegnek  tartották.  Ne 
keresd  az  Istent,  —  mondja  a  gnózis,  —  hisz  a  te  szem- 
léletedben látod  az  Istent;  az  a  tértől  s  időtől  független 
szemlélet  állitja  szemeid  elé  az  Istent. 

Mi  tudjuk,  hogy  a  gnózis  téved,  mert  absztrakt  fo- 
galmaink nem  adják  a  végtelent,  a  mindent,  hanem 
mindig  egy  darabját  a  mindennek,  pl.  a  fát,  a  házat,  az 
embert ;  a  darab  pedig  nem  minden,  a  valami  nem  vég- 
telen. De  azt  szívesen  elismerjük,  hogy  ez  ismeret  oly 
belső,  öntudati  világot  tár  elénk,  mely  a  szemlélőt  a  tér 
s  az  idő  korlátain  túl  fekvő  valóságba  inti  s  a  láthatat- 
lannak is  látójává  avatja. 

Mint  ahogy  az  óceán  partján  a  kéklő  határtalan- 
ságba, úgy  ismeretünkben,  szemlélődő  lelkünknek  abban 
a  belső  világában  a  valóságnak  s  az  igazságnak  végte- 
tenségébe  merül  tekintetünk ! 

Ez  az  ismeret  képesit  egyszersmind  a  mechanikán 
s  a  mozgáson  túl  fekvő  valóságnak,  a  lelki  világnak,  az 
isteninek  megközelítésére.  Az  érzékin  túl,  a  phánomenon 
túl  elmélyedünk  az  anyagi  s  a  szellemi  metafizikába ; 
megértjük  a  noumenont,  mely  vagy  anyag  vagy  szellem,  s 
megismerjük  az  ősokot,  melyből  minden  eredt,  s  melybe 
minden  vág3'ik !  Ez  a  mi  világunk ;  ez  a  mi  öntudatunk 
tartalma.  Mi  hivatva  vagyunk  ily  látókká  lenni ! 

„Zum  Sehen  geboren 
Zum  Schauen  bestellt." 

Lenni,  enni,  nemzeni,  ez  minden  élet  sajátsága,  de 
az  emberi  individuumnak  elsőrendű  aktusa  az  ismeret ; 

az  a  látás,  mely  az  igazság  szemébe  néz.  Csak  ez  lát  s 
ismer  igazán  létet  s  életet ;  az  állat  nem  ismeri ;  az  csak 
a  közvetlen  s  konkrét  determinációkra  hat  vissza.  Olyan 
szűkkörű  s  határolt  tehát  az  élete,  amilyen  az  ismerete. 
De  mi,  a  látók,  nem  nézhetünk  a  végleges  semmiségnek 
sötétségébe ! 

Igazság,  valóság,  ez  a  mi  világunk  s  lelkünk  arra 
való,  hogy  az  egész  valóságot  önmagán  tükröztesse  s 
önmagában  egységesítse.  Térből  s  időből  kiemelkednek, 
tértől  s  időtől  elvonatkoznak  ismereteink  s  mi  egy  szel- 
lemi világ  felé  ragadtatunk,  hogy  abban  elmerüljünk  s 
azt  élvezzük ! 

Ismerni,  tudni,  látni  akarunk ! 

De  hát  miért  akarjuk  azt  7  Talán  csak  az  ideiglenes 
életnek  szükségleteiért?  Talán  csak  azért,  hogy  ismere- 
teink által  gyakorlatilag  hasznosítsuk  a  világot  s  annak 
erőit?  Talán  csak  az  emberiség  haladásáért,  mely  végre 
is  a  természet  erőinek  meghódításában  áll  ? 

Nem,  nem ;  az  igazság  s  a  látás  szenvedélye  nem 
erre  való,  A  praktikus  ismeretek  csak  kis  erecskéjét 
képezik  az  ismeret  folyamának,  mely  minket  tovaragad. 
Mit  is  reflektáljunk  egyáltalában  a  gyakorlatra  s  a  ha- 
szonra, mikor  szemléletről  s  a  lélek  csodálatos  világáról 
van  szó?!  Az  absztraháló  értés  és  szemlélet  a  tér  s  az 
idő  korlátaitól  kiemelkedő  igazságnak  világa !  Annak  a 
világnak  gyermekei  a  kontemplátorok,  a  filozófok,  a  szen- 
tek s  nem  a  praktikus  hasznositásban  utazó  mérnökök  s 
szenzálok.  Inkább  India  van  e  zóna  alatt  otthon,  mint 
Manchester,  —  inkább  a  bramin,  mint  a  gyáros. 

Igaz,  hogy  ez  ismeret  által  lesz  az  ember  úrrá  a 
földön ;  ez  ismeret  által  halad  s  folytatja  rettenetes  hó- 
dításait, mig  lábai  alá  nem  vetette  a  természetet ;  de  ez 
az  uralom  az  anyag  fölött,  nem  cél,  hanem  csak  követ- 
kezmény. Kevés  ez  neki !  Kevés  annak,  ki  a  végtelent 
fölismeri,  a  Sirius  távolsága  is.  Mit  pöffeszkedjék  a  ma- 
roknyi világgal,  kinek  képzetei  mérhetlen  sok  világgal 
játszanak  mint  a  gyermek  a  homokkal?   Ez  ismeretnek 

látni  a  célja  s  elérni  a  végtelennek  minél  teljesebb  föl- 
ismeréséhez! A  Duna  sem  azért  folyik,  hogy  a  helembai 
malmot  hajtsa  s  ha  le  is  fogják  erre  a  munkára,  mily 
kevés  az  az  erő,  melyet  lefogtak,  ahhoz  képest,  mely 
szabadon  lejt !  Úgy  vagyunk  az  értelmi  ismerettel  is. 
Fény-folyam  ez,  nagyobb  a  Golf-áramoknál  s  mélyebb 
az  óceánoknál ;  praktikus  célokra,  szövésre,  fonásra  s 
tűhegy ezésre  csak  nagyon  kis  mérvben  hasznosíthatjuk; 
mélységeit  az  érdek  nem  hog}^  lefogni,  de  még  megmérni 
sem  képes ;  s  áradozásait  s  szétágazódásait  nem  a  múlé- 
kony földi  érdek,  hanem  az  örök  valóság  igazítja  el. 

Ezt  még  korunk  tudományának  pszichológiája  is 
bizonyltja.  A  gyakorlati  haszon  nem  izgatja  föl  az  em- 
beri lélek  kielégithetlen  ismeretvágyát,  nem  éleszti  azzá 
a  szenvedéllyé,  mely  mindenkiben  mint  kíváncsiság  veti 
az  első  lobbot  s  azután  tűzvésszé  növekszik  a  modern 
tudományban.  A  korszellem  ittas  a  tudomány  szerete- 
tétől, bizonyára  nem  a  villamos  lámpák,  nem  a  fino- 
modó szövet-  és  papir-  és  vas-  és  majolika-ipar  miatt, 
hanem  ittassá  teszi  a  tudomány  egyre  tágabbra  nyiló 
országa,  ittassá  teszi  az  igazság  szemlélete. 

Erre  a  szemléletre  ösztönöz  és  izgat  lelkünk  ter- 
mészete ;  e  szemléletért  áldozzák  föl  az  ideális  férfiak 
erőiket,  egészségüket,  életüket ;  ideiglenes  károkért  s  ál- 
dozatokért kárpótolja  őket  az  igazság  élvezete.  S  minél 
nemesebb  s  kitűnőbb  s  kiválóbb  a  tehetség,  annál  ma- 
gasabbra emelkedik  e  szellemi  régiókban. 

Mit  keresnek  tehát?  igazságot!  Mit  akarnak?  látni 
akarnak.  Hova  törekszenek  ?  elemükbe !  Mert  a  madár- 
nak a  levegő,  a  halnak  a  viz  az  eleme ;  az  emberi  lélek- 
nek pedig  az  igazság  s  az  örök  valóság  ismerete  alkotja 
elemét. 

A  lélek  ez  örök,  halhatatlan,  végtelen  világba  való. 
Szeme  e  világosságnak  fölfogására  van  berendezve ;  szen- 
vedélye e  végtelenség  felé  húz ;  azt  élvezi  s  benne  meg- 
nyugszik, az  Ágostoni  szó  szerint :  quid  fortius  desiderat 
anima  quam  veritatem  ?  S  minden  lélek  ilyen,  mert  ter- 

mészetük  egy.  Ha  az  élet  kedvezőtlen  körülményei  el 
is  terelték  a  lelket  a  műveltség  útjairól,  vagy  ha  gyer- 
mekkorában halt  is  el  az  ember  mindegy  ;  mindenkiben 
szunnyad  ez  a  tehetség,  s  az  adja  meg  az  egyednek 
értékét ! 

Mily  csodás,  mily  gazdag  világ  ez,  melynek  igéze- 
tétől végleg  nem  szabadulhatunk  s  melybe  ha  beletalál- 
tuk magunkat,  úgy  nézünk  le  az  életnek  térben  s  idő- 
ben korlátolt  szakaira,  mint  magas  hegyről  a  párás 
vidékre.  Uralkodó,  ünneplő  lelkünk  úrnak  érzi  magát  s 
fölötte  állónak  az  egész  világ  fölött.  Én  állok  ott,  s  alat- 
tam az  a  minden,  melyet  fölfogok,  öntudatomra  hozok, 
szemlélek  s  élvezek,  de  mind  ebben  a  világot  lábaim 
zsámolyául  érzem.  S  minél  öntudatosabban  élek,  annál 
inkább  kifejezésre  hozom  a  siihjectiimnak,  mely  én  va- 
gyok, fölségét  és  főlényét  az  objectum  fölött,  mely  a 
világ.  S  ugyancsak,  minél  öntudatosabban  élek  és  szem- 
lélek, annál  inkább  látom,  hogy  mindig  csak  egy-egy 
darabjával  foglalkozom  a  valóságnak,  az  igazság  egy-egy 
törtjével.  De  ép  ez  a  tudat  a  végtelennek  is,  meg  a  szel- 
lemi világnak  is  partjára  állit  engem,  ahonnan  az  ato- 
mokon túl  terjeszkedő  valóságba  tekintek.  Ennek  a  szel- 
lemi világnak  én  is  egy  darabja  vagyok,  bennem  is 
megnyilatkozik  mint  élet,  mint  akaraterő,  mint  alkotó  s 
alakitó  lélek.  Az  öntudatos,  teremtő  szerető  léleknek 
világa  már  is  fölötte  áll  annak  a  mechanikának,  „w^o 
hart  im  Raume  sich  die  Dinge  stossen. '  Lelki  erőnk, 
akaratunk  erélye,  szeretetünk  heve,  boldogságunk  mély- 
sége nem  az  erőföntartás  törvényének  funkciója.  Mi 
köze  a  mozgásnak  Rafael  Madonnáihoz  vagy  Hamlet 
tépelődéseihez  ? !   Az  egy  más  világ. 

„Die  Geisterwelt  ist  nicht  verschlossen. 
Dein  Sinn  ist  zu,  dein  Herz  ist  tot ! 
Auf,  bade,  Schüler,  unverdrossen, 
Die  irdische  Brust  im  Morgenrot!" 

Lám  ezért  a  tértől  s  időtől  elvonatkozó  szellemi 
tartalomért    él    a    lélek.    S    a    tartalom    mutatja  a  lélek 

15* 


228 


értékét.  Ez  érték  pedig  követeli  a  léleknek  a  tartalomhoz 
mért  létét  s  életét.  Igazság  és  valóság  a  lélek  tápláléka ; 
igazság  és  valóság  az  eleme.  Megtelnie  vele  nem  lehet, 
mert  végtelen ;  de  benne  kell  élnie  örökké,  mert  örökké 
kifogyhatatlan.  S  nemcsak  azért  kell  a  léleknek  élnie  a 
halálon  túl,  mert  itt  az  igazságból  még  keveset  élvez- 
hetett, —  ó,  de  mily  keveset;  semmit;  gondoljatok  a 
hülyékre,  az  elhalt  csecsemőkre,  a  pápuákra,  a  csorda- 
pásztorokra, —  hanem  azért  kell  élnie  a  halálon  túl, 
még  ha  az  Istent  magát  intuitíve  látta  volna  is,  mert 
világa  halált  nem  ismer ! 

Térjünk  most  át  a  halhatatlanság  második  érvére. 

A  halhatatlanság  második  érve  az  akaratból  indul  ki. 

Hová,  merre  nyilik  a  vágynak  világa  ?  A  vágy  a 
lélek  szárnya ;  ezt  a  vágyat  nem  a  lélek  növelte  magá- 
ban, mint  a  hogy  nem  a  madár  növesztette  meg  a  maga 
szárnyát,  hanem  megnőtt  az,  mint  mondani  szokás, 
magától ;  megnőtt  s  úgy  nőtt,  a  hogy  neki  való ! 

Hová,  merre  nyilik  —  kérdem  tehát  —  a  vágynak 
világa '? 

A  boldogság  felé,  mely  a  földi  jóval  be  nem  éri  s 
be  nem  éri  azért,  mert  nem  nyugtatja  meg  őt.  Az  ember 
a  földön  nem  boldog,  azzal  a  lelket  megnyugtató  s  ösz- 
töneit kielégítő  boldogsággal.  Nem  boldog  a  fejletlen, 
szenvedő  típusokban ;  nem  boldog  azokban  a  meg- 
akasztott, korán  elhalt  s  elnyomorodott  existenciákban 
s  épp  úgy  nem  a  boldog  a  legfejlettebb  egyedekben  sem, 
sem  a  gráciák  kegyenceiben,  sem  a  szerencse  bálvá- 
nyaiban. 

Nem  boldog  a  „boldog"  ember  sem !  Ki  lehetne 
az,  akit  megcsap  az  örökkévalóság  s  a  végtelenség  ten- 
gere felől  a  szenteket  s  hősöket  nevelő  légáram?  Ki 
lehetne  az,  aki  öntudatában  van  saját  törpeségének  s  az 
igazság  égbe-ködbe  meredő  magaslatai  előtt  révedezve 
jár  s  hallgatózik  egy  más  világ  felől  zsongó  harmó- 
niákra? Érzi,  hogy  hasonlít  a  bardénekeshez,  kiről  az 
ének  mondja : 

Stumm  schláft  der  Sánger,  dessen  Ohr 
Gelauschet  hat  an  fremder  Welten  Thor! 

Révedezve,  hipnotizálva  járunk  s  ha  nyugodtak  is 
vagyunk  nagy  harcok   és    lemondások  árán,    de    azt    is 
érezzük,  hogy  minden,  az  igaz,  szép    és   jó,    amit  élve- 
zünk, egy  elfojtott  életnek  várakozási  stádiuma.  Valami- 
féle boldogság  itt  a  földön  csak  az  Istent  szerető.  Benne 
megnyugvó,  s  derűjéből  felénk  mosolygó  lélekben  van 
mondjuk,     a    tiszta    sziv    harmóniáiban.    Másutt    nincs 
nincs  a  szkepszisben,    nincs    az    immorálisták    földjén 
nincs  a  költői  idealizmusban  Goetheék  és  Wagneréknél 
nincs  a  szerencsében  s  a  hatalomban  sincs. 

Hozzak  föl  példákat  V  Fáradt,  vén  vivőröketV  nagy 
urakat?  királyokat,  költőket?  Talán  a  népek  ébresztőjét 
említsem?  Gentzet?  kinek  zsebei  tele  valának  bonbon- 
tartókkal  és  illatszeres  üvegcsékkel ; 

„Persze,  ha  van  pénz,  van  cukor 
Van  parföm  .  .  .  Míndakettöt  imádom  ...  Itt  a  kor 
Mellékes.  Lássa:  vén  gyerek  vagyok. 
Egy  kis  haut-gout-val." 

(Sasfiók.) 

Goethét?  Napóleont?  Kossuth  Lajost?  Érdemes 
erről  a  „boldogságról"  beszélni?  Mily  tragikusan  panasz- 
kodik Duse,  a  nagy  tragika,  kit  a  tűz  (d'Annunzio  re- 
génye „II  fuoco")  megégetett : 

„Fáradt  vagyok;  nem  a  művészet,  hanem  maga  a 
szinház,  a  kulisszák,  a  kollégák,  direktorok,  a  titkárok, 
a  lámpagyújtogatók  fárasztottak  ki.  Szabad  akarok  lenni, 
szét  akarom  törni  azokat  a  láncokat,  melyek  a  színpad- 
hoz kötnek.  Ez  nem  élet,  rosszabb  a  pokolnál.  Undor 
fog  el,  ha  visszagondolok  arra  a  sok  hitványságra,  amely 
a  szinház  világában  lejátszódott  előttem.  Ugy  a  színé- 
szek, mint  a  színésznők,  akikkel  pályámon  találkoztam, 
mind  csőcselék-népség  volt.  Ha  egyszer  megszabadul- 
hatok tőlük,  soha  többé  nem  fognak  engem  látni.  A 
színpadok  királynéjának  neveztek  el,  a  század  legnagyobb 
művésznőjének    tartanak.    Micsoda   gúnyolódás  I  Életem 

a  szállodák  rideg  szobáiban  s  a  szinpadon  folyik  le. 
Legl)orzasztóbb  pedig  —  hogy  öregszem,  az  isteni  szikra, 
érzem,  mint  alszik  ki  belőlem  lassacskán.  Kétségbeeset- 
ten tekintek  magam  elé,  mindaz,  amit  tanultam,  semmi, 
mindaz,  amit  tudok,  semmi !  Amerikai  turném  lesz  utolsó 
művészi  körutam." 

Menn}  i  lemondás  egy  lélekben,  mely  a  világ  dicső- 
ségét élvezte,  de  a  földi  boldogság  ligeteiben  nem  para- 
dicsommadárnak, hanem  költöző  fecskének  bizonvult. 
Hiába,  hiába,  a  léleknek  szárnya  van. 

S  mily  boldogtalan  volt  Humboldt  Sándor,  a  mo- 
dern műveltség  fejedelme !  Mily  boldogtalan  volt  ő,  ki 
még  90  -éves  korában  rossz  vicceket  csinált  halhatat- 
lanságról, lelkiismeretfurdalásokról  „und  über  all  die 
blauen  Dinge  jenseits  des  Grabes" ;  ő,  az  aggastyán,  ki 
még  akkor  is  oly  gyöngeségekkel  kacérkodott,  melyeket 
20  éves  korában  is  elszántan  kellett  volna  legyőznie. 
Azért  azután  itt  sem  maradt  ki  a  tragikum,  a  panasz, 
melyet  elsir  egy  sivár  élet  tévedezései  fölött,  s  mely 
megborzongatja  lelkét  „hideg,  buddhista  pokollal,  mely 
őt  környékezi,  s  szomorúságba  s  nyugtalanságba  meriti." 
(Janssen,  Zeit-  und  Lebensbilder  107.  1.)  Mit  is  mond 
ezzel  szemben  a  zsoltár?  „Mert  jobb  egy  nap  a  te  tor- 
nácaidban ezreknél  (ezer  más  napnál).  Inkább  akarok 
utolsó  lenni  az  én  Istenem  házában,  mint  lakni  a  bű- 
nösök hajlékaiban."  (83,  10.) 

A  földi  élet  a  legszebben  fejlett  lelkeknek  is  keve- 
set ad  abból  a  valóból,  melyet  végtelennek  fölismerünk, 
de  csak  parányi  mértékben  élvezünk;  keveset  juttat  abból 
a  lefátyolozott  szépségből,  melyet  egyre  szomjazunk,  de 
leleplezni  nem  birunk;  keveset  ad  abból  az  őserős,  fejlett, 
szép  életből,  melyet  megkívánunk,  miután  lelkünk  ösztö- 
nei irányulnak  feléje  s  egész  valónk  nyugtalanul  vágyódik 
utána.  Elet,  hatalmas,  boldog  élet  .  .  .  élet,  isteni  élet ; 
nem  az  az  anyagba  fúlt,  érzékiségben  elernyedt,  hanem  az 
a  harmonikus,  lehetőleg  emancipált,  szép  élet  .  .  .  ugyan 
mennyi  van  belőle  még  a  világ  imádottjaiban  is  ? 

S  lehet-e  más  vágyunk,  mint  az,  hogy  boldogok 
legyünk?  Ki  tehet  róla,  hogy  e  vágy  nyel  el  minden 
életmoccanást  szivünkben  ?  Ki  tehet  róla  7  Saját  ismere- 
tünk módja,  a  valóságnak  értelmi  intuiciója,  a  végte- 
lennek látása  fakasztja  e  vágyat  a  szivben.  Ha  igy  isme- 
rünk, akkor  kell  igy  vágyódnunk.  A  vágy  mindig  a  jót, 
a  magának  való  jót  keresi  s  az  örök  s  végtelen  igazság 
ismeretének  nyomaiban  jár.  Már  pedig  az  örök  s  a  vég- 
telen igazság  ismeretétől  ittas  léleknek  vágya  nem  irá- 
nyulhat másra,  mint  a  minket  kielégítő  s  ez  ismeretnek 
megfelelő  boldogságra.  Bennünk  a  boldogság  után  való 
vágy  a  fölismert  boldogság  után  való  vággyá,  tehát  a 
fölismert  boldogság  után  való  öntudatos  vággyá  lesz. 

Az  állatban  nincs  meg  a  boldogságnak  öntudatos 
vágya.  Az  állat  vágya  az  ember  vágyától  oly  távol  van, 
mint  a  mennyire  távol  van  ismerete  az  ember  ismere- 
tétől. Állati  s  emberi  vágy  közt  párhuzamot  vonni  lehet, 
de  csak  gyönge  s  szerény  analógiák  alapján,  különben 
pedig  e  kettő  annyira  távol  esik  egymástól,  mint  az  ég 
a  földtől.  Az  állat  vágya  ugyanis  az  itt  és  most  jelent- 
kező jóra,  utálata  s  iszonyodása  pedig  az  itt  és  most 
ijesztő  roszra  irányul.  Öntudatos  ismeret  s  igy  öntuda- 
tos vágy  sincs  benne.  Eletet,  mint  öntudatosan  fölfogott 
és  lendületesen  stilizált  életet  s  boldogságot  mint  végte- 
len jót  élvező,  szép  életet  az  állatról  emlegetni  sem 
lehet.  Az  állat  épp  ugy  nem  érti  élvezeteiben  a  boldog- 
ságot, mint  ahogy  nem  tudja  énekelni  a  Tannháusert, 
bár  látja  a  kottákat.  Tulajdonkép  pedig  kottákat  sem 
lát,  hanem  csak  pontokat  és  vonalakat.  Enni,  inni  lát, 
de  a  boldogságot  nem  érti  ki  belőle. 

S  ez  a  mérhetetlen  különbség  szolgáltatja  ismét  a 
feleletet  arra  a  nehézségre,  hogy  az  állat  is  kivan  bol- 
dogságot s  mégsem  nyeri  azt  el,  jóllehet  ösztöneinek 
nyomában  keresi.  —  Dehogy  kivan  boldogságot;  nem 
is  keresi  azt.  Csak  az  ösztön  dolgozik  benne,  az  az  ön- 
tudatlan, rohamos  impulzusokban  megnyilatkozó  ösztön, 
melynek  tartalma  nem  a  fölismert  boldogság,  hanem  az 

evés,  mikor  éhes,  —  az  ivás,  mikor  szomjas,  —  a  futás, 
mikor  az  ellenség  közeledik  s  igy  tovább ;  de  vágy  a  föl- 
értett boldogság  után  az  állatban  ugyancsak  nincs.  Ellen- 
ben az  ember  vágya  a  boldogság  után  a  fölértett,  s  neki 
való  jó  után  való  vágy!  Mi  tudjuk,  hogy  ez  nekünk 
való ;  mi  öntudatosan  vágyódunk  a  boldogság  után,  s 
úgy  gondolkozunk :  minek  adta  volna  azt  belénk  a  ter- 
mészet, ha  azt  egyáltalában  soha  és  senkinek  kielégítenie 
nem  lehet  V 

Azt  mondják  erre :  szeretném,  ha  úgy  volna ;  de 
lehet-e  abból  az  általános,  határozatlan  vágyból  biztosan 
következtetni  a  halhatatlanságra?  Hisz  e  vágynak  más 
érthetősége  is  van.  Azért  adta  azt  nekünk  a  természet, 
hogy  küzdjünk,  törjünk  a  jobb  után.  Azért  adta,  hogy 
a  rest  tömeget  megmozgassa.  Mert  ugyan  ki  dolgoznék, 
ki  harcolna,  ha  a  boldogulás  vágya  nem  késztetné  harcra 
az  embert?  Az  ember  fut  a  nyomorúságtól  s  azért  küzd. 
Szenvedés  nélkül  nincs  harc,  harc  nélkül  nincs  haladás. 
Megpenészednék  a  világ,  megposhadna  az  emberiség,  ha 
vágya  a  jó  után  nem  sarkalná,  s  azért  állította  szemei 
elé  a  természet  a  távol  fekvő  jót,  a  boldogságot,  hogy 
haladásra  inditsa : 

Kéklő  lepelben  jár  előtted  a  remény. 
Magához  int;  de  meg  nem  vár;  tovább-tovább  repül. 
S  mig  lepkeszárnyait  hiába  kergeted,  lezajlik  életed. 
S  állasz  pályád  végén. 

S  mi  volna,  ha  a  boldogulás  reménye  nem  csalo- 
gatná az  embert?  Megállna  a  világ  energiáinak  óraműve. 
Lám,  mily  nagy  jó  tehát  a  boldogság  vágya  az  emberi- 
ségben !  Ez  az  emberiség  tetterejének  inspirációja,  —  a 
benne  lefektetett  erők  megmozgatója.  Hogy  egy  világot 
megmozgassunk,  hogy  a  természetet  gondolataink  szerint 
kulturvilággá  kialakítsuk,  hogy  a  jobb,  a  több  ember 
tipusát  kifejlesszük:  azért  van  szivünkbe  belefektetve  a 
jobbnak  vágya.  Ez  az  a  prometheuszi  tűz,  mely  éget  és 
tüzel,  hogy  küzdjünk  és  alkossunk. 

Valóban  sok  szép  szó    ez,  s  mégis    barbár  beszéd ! 

Mondhatom,  hogy  szégyenlem  magamat  e  barbár  fölfo- 
gás miatt.  Barbárnak  mondom,  s  valóban  az,  mert  nincs 
e  fölfogásban  érzék  az  individuumnak  fölértése  és  mél- 
tánylása iránt.  Barbár  ugyanis  az,  ki  fizice  ugyan  egyed, 
de  erkölcsi  világában  még  nem  ébredt  az  individualitás 
mivoltának  s  értékének  tudatára, tehát  még  csorda-ember. 
Ember,  aki  még  nem  mondhatja  teljes  joggal,  hogy 
„én,"  mert  a  világ,  a  csillagok  és  a  nap,  a  virágok  és  a 
föld,  az  érzékelhető  tömegek  előtte  még  többet  érnek  s 
többet  jelentenek,  mint  a  lélek  fölséges  s  csodálatos 
világa.  Az  imponál  neki,  amit  lát,  amit  számlál,  amit 
befut;  imponál  neki  az  a  sok,  hangos  és  szines  adat- 
halmaz s  az  én  elhalaványul  tőle !  Az  evangélium  nem 
barbár,  hiszen  tele  van  az  egyén  nagyrabecsülésével : 
„Mit  használ  az  embernek,  ha  az  egész  világot  megnyeri, 
lelkének  pedig  kárát  vallja;"  ime,  az  egész  világnál  több 
az  ember,  az  „én."  De  Schiller  is  ily  barbár  realistáktól 
tartott,  mikor  irja :  „Welcher  Einzelne  Neuere  tritt  her- 
aus,  Mann  gegen  Mann,  mit  dem  einzelnen  Athenienser 
um  den  Preis  der  Menschheit  zu  streitenV"  Aki  át  nem 
érezte,  hogy  ő  több  mint  a  világ,  az  ne  keljen  versenyre, 
mert  az  athenei  polgárral  szemben  csúfot  vall.  Az  érezte 
a  nemes  individualitás  értékét ;  a  modern  barbár  nem 
érzi.  Neki  a  faj,  az  emberiség  s  más  ily  elvonások  több 
mint  az  igazi  realitás,  az  individuum. 

Valóban  hát  mi  az  a  „faj,''  „emberiség,"  „kultúra," 
„haladás"?  mik  ezek  s  hol  vannak  V  Hisz  ezek  elvoná- 
sok; sehol  sem  léteznek  s  ami  legteljesebben  s  legiga- 
zabban  létezik,  az  az  öntudatos  individuum ! 

Mily  irreális,  oktalan,  illuzorius  eljárás  ignorálni 
elvonásokért  a  valóságot,  a  való,  igaz  életet  s  annak 
elfojthatlan  ösztöneit,  s  elvont  fogalmaknak  alárendelni 
az  egyén  értékét ! 

Aki  a  boldogság  vágyában  rejlő  érv  erejét  akarja 
fölérteni,  annak  az  individuum  értékét  kell  helyesen 
megállapítania ;  annál  is  inkább,  mert  a  halhatatlanság- 
nak harmadik  argumentuma  is  ezen  fordul  meg. 

A  harmadik  érv  a   következő : 

Az  eml)er  az  erkölcsi  törvény  alatt  áll  s  tökéletes- 
ségét csak  akkor  érheti  el,  ha  e  törvénynek  mindig  s 
mindenütt  s  minden  áron  engedelmeskedik ; 

már  pedig  ez  az  engedelmesség  itt  a  földön  a  leg- 
kiáltóbb  jogtalansággal,  nélkülözésekkel,  sőt  az  egyénnek 
tönkrejutásával  lehet  összekötve  s  nem  érvényesülésre, 
hanem  nyomorúságra  vezet ; 

kell  tehát  egy  más  világnak  lennie,  hol  a  jó,  a 
szent,  a  fölséges  végleg   érvényesül. 

De  miért  kell  a  jónak,  szentnek  s  fölségesnek  ben- 
nünk érvényesülnie?  hátha  érvényesül  általunk,  de  ki- 
viiliink, mint  ahogy  érvényesül  a  vegetáció  célja  a  növé- 
nyek virágzásában  épp  ugy,  mint  azoknak  elrohadásában  ? 

íme  ismét  a  barbár  fölszólalás,  mely  nem  érti  a 
valóságot,  s  mellyel  szemben  okvetlenül  ki  kell  emel- 
nünk az  individuum  jelentőségét. 

Mi  hát  a  valóság?  A  valóság  az,  hogy  a  lét  érthe- 
tetlenné válik  élet  nélkül.  Minden  az  életért  van ;  de 
miután  az  életben  magában  megint  beláthatlan  sok  fo- 
kozat lehet,  a  természet  egyre  az  erősebb,  fejlettebb, 
szebb  s  egységesebb  életet  sürgeti,  melyet  az  öntudatos, 
erőteljes  s  erényes  individuumban  alakit  ki.  Azért  kell 
a  természetbe  élet,  azért  kell  bele  értelmes  s  erkölcsös 
élet,  s  ennek  virága  és  koronája:  az  erkölcsi  tökélybe  s 
szépségbe  öltözött  egyéniség. 

Ezért  van  s  ezért  történik  minden  a  világban.  A 
világot  Isten  a  maga  dicsőségére  teremtette,  de  dicsősé- 
gét első  sorban  az  ember  tökéletességében  s  boldogsá- 
gában akarja  föllelni;  az  egek  hirdetik  az  Isten  dicső- 
ségét, de  sokkal  inkább  hirdetik  azt  a  hősies  lelkek,  a 
szentek ! 

Az  individuumnak  e  királyi  helyzetét  kell  a  gon- 
dolkozónak fölismernie,  ki  az  élet  problémáiról  irni, 
halálról  s  halhatatlanságról  értekezni  akar. 

A  természetben  az  individuális  elv  épp  oly  hatal- 
mas s  általános  tényező,  mint  maga  az  anyag.  Az  indi- 

viduális  elv  adja  az  alakot,  az  anyag  adja  a  tömeget.  A 
természet  nem  mondható  tömegnek,  hanem  igen,  típu- 
sok összfoglalatának  és  rendjének.  Hasonlóképen  a  ter- 
mészet nem  arra  törekszik,  hogy  minél  nagyobb  töme- 
geket tömöritsen,  nem  arra,  hogy  minél  több  erő  gyü- 
lemeljék  föl  egy  rakáson,  hanem  inkább  arra,  hogy 
formákat  alakítson  s  azokat  egymás  mellett  föntartsa; 
minél  több  diíTerenciálódott  tipust  akar.  A  mechanika 
tömörít ;  a  tömeg  vonzza  a  tömeget ;  ellenben  az  indi- 
viduális elv  a  különállásnak  elve,  mely  szétválaszt  s 
a  világba  állítja  „ezt"  és  „azt". 

Különösen  az  élő  természet  jár  ez  utón.  Mohó  és 
szomjas,  vágyik  az  alak  után,  a  növényvilágban  csak 
úgy  mint  az  állatviláglian.  Az  állatok  némely  fajáról 
ugyan  azt  szokás  mondani,  hogy  ott  a  faj  s  nem  az  egyed 
a  cél,  mert  mihelyt  az  egyed  elérte  ivari  érettségét  s 
nemzési  szerepének  megfelelt,  elvész ;  de  voltakép  ez  az 
állítás,  hogy  ott  a  faj  s  nem  az  egyed  a  cél,  semmit 
sem  jelent,  mert  hiszen  csak  egyedekben  létezik  a  faj 
s  ott  is  a  természet  az  erősebb  s  a  tökéletesebb  alakot 
keresi,  azt,  amit  keres  az  erőteljesen  hajtó  vad-rózsában 
s  gesztenyefában  s  ugyancsak  az  oroszlánban  és  sasban. 
Az  erőteljes  alakot  keresi,  ha  nincs  is  benne  erkölcsi 
tartalom,  vagyis  ha  az  az  alak  nem  is  öncél !  S  ezt  a 
fölfogást  az  evolúciónak  gondolata  hathatósan  nyomó- 
sitja,  mert  hiszen  mindenütt  az  erős  individuumé  a 
vezető  szerep,  annyira,  hogy  ha  a  faj  vonalát  a  fejlődés 
áttöri,  azt  is  csak  az  arra  termett  s  szépen  fejlett  indi- 
duumok  által  teszi !  Azért  ezt  az  állítást,  hogy  az  alsóbb 
állatoknál  a  faj  a  cél  s  nem  az  egyed,  jó  volna  kitörülni 
a  tudományos  nézetek  inventáriumából. 

S  ha  a  természet  mindenütt  az  alakot  keresi  s  a 
szebb  s  erősebb  alak  után  vágyik,  mennyivel  inkább 
célozza  az  emberben  a  típust.  Itt  a  természetnek  célja  a 
tökéletesebb  embernek,  az  öntudatosan  nemes  és  szent, 
tehát  tökéletes  individuumnak  kialakítása  s  nem  a  „faj", 
nem  a  „világélet",  nem  a  „kultúra",  sem  a  „társadalom". 

Mindezek  a  szép  és  erős  individuumoknak  funkciói  és 
következményei;  de  a  fő  az  ,.én." 

Ez  az  egyed  létezik ;  a  faj  nem  létezik.  Faj,  nemzet, 
önmagában  nem  egzisztál.  Az  egyed  van ;  az  élet  fizi- 
kája benne  lüktet.  Az  egyén  öncél ;  célja  önmagának 
kialakitása  s  boldogítása  s  ebben  s  ez  által  az  Isten 
dicsősége.  „Ha  a  fajfentartás  volna  az  alaptörvény,  az 
egyének  csak  számban  szaporodnának,  ám  maguk  közt 
azonosak  volnának ;  .  .  .  nyilvánvaló  azonban,  hogy  az 
uj  egyének  önmagukért  születnek"  s  bár  a  lények  my- 
riádjaival  összeköttetésben  állnak,  de  az  összefüggés  nem 
akadályozza  meg  az  egyént  abban,  hogy  mint  ilyennek 
önálló  létele  és  létjoga  ne  legyen.  (PoUák,  Erősek  és 
gyengék.  268.  1.) 

Méltán  mondatik,  hogy  az  értelmes  individuum 
öncél,  s  az  élet  virága.  Ez  a  legegységesebb  lét.  Értés 
által  összefoglalja  magában  a  világot;  Isten  után  után- 
gondolja a  gondolatokat  s  megérti  a  lényeket.  Ez  a 
tudás  az  ő  gazdagsága ;  de  még  nem  mindene.  Értésé- 
ben ugyanis  fölismeri  az  ideált,  az  erkölcsi  jót  és  szépet 
s  kötelezve  érzi  magát  a  jobbra;  megismeri  hivatását 
önmagának  s  a  világnak  kialakítására  s  a  szellem  ural- 
mának diadalra  juttatására ! 

Biztos,  hogy  az  individuumnak  hivatása  megfelelni 
az  erkölcsi  tökélynek  s  emancipálni  magát  az  anyagtól 
s  az  öntudatlan,  ösztönös  léttől.  E  részben  már  csak 
nem  lehet  azt  mondani,  hogy  a  „theosophia  túlságosan 
széles,  elszállingozó  és  lehetetlen  ködökbe  fullad"  (Pol- 
lák  i.  m.  157.):  mert  bizonyára  az  isteni  tökély  s  a 
szentség  az  a  „magasabb  cél,  mely  felé  megyünk  és  ott 
kell  keresnünk  azt  az  anyag  rabbilincseitől  emancipált 
tipust."  Másban  mint  az  öncélban  nem  kereshetjük,  s 
ha  abban  találjuk  föl,  akkor  az  öntudatos  erkölcsi  élet 
a  non-plus-ultrája  a  létnek,  mely  lehet  ugyan  finomabb, 
lelkibb  az  egyesekben,  de  lényegben  mégis  csak  ugyanaz. 
Különbség  lesz  Judith  és  sienai  sz.  Katalin,  Dávid  és 
assisii  sz.  Ferenc  közt ;  erkölcsi  nézeteikben  is  lesz  több- 

féle  eltérés ;  de  abban,  hogy  Istent  szeressük,  benne  bíz- 
zunk, neki  minél  tökéletesebben,  —  módunk  szerint, 
szolgáljunk,  nem  lesz  eltérés  ! 

S  mivel  a  földi  létnek  s  életnek  s  az  életben  az 
öntudatnak  virága  az  ember ;  világos,  hogy  az  lenni, 
élni  akar.  Mire  volna  való  különben  az  öntudat  s  annak 
önmagában  való  világa,  ha  lenni  megszűnik'?  Lenni  akar, 
mert  benne  öntudatra  ébredt  a  természet.  Lenni  akar ; 
neki  nem  vigasz  tudni,  hogy  halálával  nincs  vége  a 
világnak,  hanem  folytatódik  a  faj  élete,  vagyis  hogy 
szaporodnak  mindazok  az  egyedek,  melyek  közül  egy 
sem  él  magának,  hanem  egy  meg  nem  ismert  világcél- 
nak. Ez  se  nem  vigasza,  se  nem   tartalma  az  életnek. 

Élet,  öntudatos  élet  s  amellett  elszállingozó,  végleges 
ködbe  fojtott  élet  képtelenség ;  már  pedig  ha  van  értel- 
mes, öntudatos  individuum  s  nincs  halhatatlanság,  akkor 
ködbe  vé.sz  az  élet.  Ne  mondják,  hogy  a  természettudo- 
mány túlságosan  összeszorítja  s  a  theosophia  meg  túl- 
ságosan kiszélesíti  s  „lehetetlen  ködökbe  fullasztja"  az 
életcélt;  kérdem,  hol  van  sűrűbb  s  lehetetlenebb  köd, 
ott-e,  a  hol  azt  mondják,  hogy  élűnk,  fejlődünk,  hala- 
dunk, de  nem  tudjuk,  hogy  hová  s  minek,  vagy  ott-e, 
ahol  azt  mondják:  természetűnk  harmóniája  s  az  indi- 
viduum öntudata  kivánja  a  halhatatlan  létet  7  Nincs 
kétség  benne,  hogy  a  zűrzavar  s  a  lehetetlen  köd  ott  van, 
hol  a  természetnek  s  az  öntudatnak  harmóniája  kép- 
telenség. 

A  természettudomány  az  anyag  mechanikáját  vizs- 
gálja s  én  e  mechanikán  tul  önmagamban  egy  lelki  vi- 
lágot látok  törvényekkel,  eszmékkel,  ideálokkal !  Egy 
mérhetetlen  világot  hordozok  magamban.  Lelkemben 
rejlik  a  végtelen,  „das  Grenzenlose,  welches  ich  fűr 
den  gesammten  Kosmos  mit  seinen  ungezáhlten  Sternen 
nicht  hingábe."  (Chamberlain,  Die  Grundlagen  des  XIX. 
Jahrhunderts.  II.  685.)  S  minek  is  adnám  oda'.'  S  mit 
kapnék  érte,  ha  odaadnám?  Valóban  bámulatos  ez  a 
szellemi  világ  a  maga  fölséges  irányával  az  örök  és  szent 

Isten  fele  s  a  maga  hajthatatlan,  fizikát,  tért  és  időt  meg- 
haladó törvényeivel !  En,  aki  külsőleg  a  fizikában  tér 
és  idő  szerint  korlátolt  vagyok,  egy  mérhetetlen  világot 
hordozok.  Az  egész  külvilág  arra  való,  hogy  ezt  bennem 
fölébressze  és  kifejlessze.  Mintha  minden  öntudatomba 
folyni  s  ott  életre  ébredni  akarna !  S  csak  az,  aki  a  vi- 
lágot harmonice  fölérteni  s  önmagában  kifejezésre  hozni 
képes,  csak  az  a  valóságos  ember ! 

Ez  az  individualizmus  be  nem  éri  a  földi  lét  kor- 
látaival ;  nem  ismer  különbséget  élet  és  túlvilág,  idő  és 
örökkévalóság  közt ;  egyöntetű  létet  kivan.  Valamint  esz- 
méi és  eszményei  örökkévalók,  ugy  élete  is  örök  létet 
kivan. 

Hol  éreznők  ezt  élénkebben  s  közvetlenebbül,  ha 
nem  a  nag}'  embereknek  s  a  nagyok  közt  ismét  azok- 
nak sirjánál,  kik  éppen  a  legszebb  s  legideálisabb  indi- 
viduumnak önmagukban  való  kialakításán  dolgoztak, 
kik  az  erkölcsi  tökéletességnek  áldoztak  s  egy  tisztult, 
isteni  világot  hordoztak  lelkükben '}  Hol  éreznők  ezt 
élénkebben,  ha  nem  a  szentek  sírjainál  ?  A  lelki  ember 
ösztöne  e  sírokban  csak  a  lepke  gubóját  látja  s  érzi, 
hogv  a  fölséges  életek  itt  nem  végződhettek.  Azért  üres 
a  Messiás  sirja  is;  „surrexit  non  est  hic",  föltámadt, 
nincsen  itt.  Mint  ahogy  mindent,  a  mit  eszményi,  érzé- 
kelhető tényekben  adott  elénk,  ugy  fejezte  ki  a  halha- 
tatlanságot is  a  dicsőséges  föltámadásnak  fénvében. 

Vedd  el  a  halhatatlanság  hitét  s  letagadtad  a  lelki 
élet  tökélesbülésének  követelményeit,  elfojtottad  az  er- 
kölcsi haladás  vágyát  s  kiöntötted  a  belső  világ  tartal- 
mát az  állat-ember  útjainak  sarába !  Szent  igaz,  hogy 
nem  lesz,  a  ki  törődjék  lélekkel,  tökéletességgel,  szent- 
séggel, ha  nem  hiszi,  hogy  az  emberi  lélek  halhatatlan. 
„Be  kell  azt  látnunk,  —  mondja  Sokrates  —  hogy  a 
lélek  halhatatlanságától  függ  az,  vájjon  neki  éljünk  s 
vele  törődjünk-e.  Mert,  ha  a  halál  egy  végleges  meg- 
semmisülés, akkor  a  gonoszok  jól  járnak,  kik  a 
halálban   nemcsak    testüktől    szabadulnak    meg,    hanem 

leiküktől  s  igy  saját  gonoszságuktól  is."  (Plató,  Phá- 
don.  107.  l) 

Mit  lehet  ez  ellen  mondani,  mikor  az  erkölcsi  tör- 
vény kötelező  ereje  s  a  felelősség  érzete  ugy  él  s  érez- 
teti magát  ösztöneinkkel,  mint  ha  csak  izzó  parázs  égne 
homlokunkon  ! 

Elementáris  hatalomként  érvényesül  s  szemébe  ne- 
vet a  tagadás  hóbortosainak,  mintha  csak  mondaná : 
mindennek  eltagadásával,  az  öntudat  legvilágosab  s  leg- 
biztosabb adatainak  kétségbevonásával  természetesen 
engem  is  letagadtok ;  de  mig  észszerű  emberek  vagytok 
s  biztosabb  alapot  a  „cogito  ergo  sum"-nál  nem  talál- 
tok, addig  én  is  élek  s  élek  ugy,  hogy  hódolatot  kö- 
vetelek. 

Mit  használ  ezzel  szemben  a  pozitivizmus,  mely 
nem  ismeri  föl  a  végtelent  sem,  mihelyt  az  nem  érzéki 
s  a  materializmus,  mely  nem  ütközött  még  az  érzékin 
túl  fekvő  valóságba'.'  Mit  használ  mindez  az  ismeret- 
elméleti gyarlóság,  mikor  az  „én"  s  az  öntudat  minden 
bizonyosság  alapja  s  mikor  ugyanez  az  eltagadhatlan 
öntudat  minket  egy  lelki  világba  állit  bele  ? ! 

A  nehézkes,  érzéki  elmék  ellenkezéseivel  szemben 
elég  utalnunk  a  felelősség  érzetére,  melytől  nem  szabadul- 
hatunk s  mely  egymaga  bizonyltja  az  erkölcsi  törvénynek 
létét  s  a  léleknek  halhatatlanságát.  Az  erény  elhervadna 
s  a  bűn  burjánoznék,  az  áldozatkészség  megszűnnék,  s  a 
vivőr  győzelmesen  menekülne  a  halálba  a  megtört  szivek- 
nek s  a  megcsalt  erénynek  romjain  át ; 

„Mert  ki  viselné  a  kor  gúny-csapásit, 

Zsarnok  bosszúját,  gőgös  ember  dölyfét, 

Utált  szerelme  kínját,  pör-halasztást 

A  hivatalnak  packázásait, 

S  mind  a  rúgást,  melylyel  méltatlanok 

Bántalmazzák  a  tűrő  érdemet: 

Ha  nyugalomba  küldhetné  magát 

Egy  puszta  tőrrel  ?  —  Ki  hordaná  a  terheket, 

Izzadva,  nyögve  élte  fáradalmin. 

Ha  rettegésünk  egy  halál  utáni 

Valamitől,  —  a  nem  ismert  tartomány, 
Melyből  nem  tér  meg  utazó,  —  le  nem 
Lohasztja  kedvünk,  inkább  tűrni  a 
Jelen  gonoszt,  mint  ismeretlenek 
Felé  sietni?" 

Hamlet  III.  1.  szín. 

íme  a  halhatatlanságnak  gránit-alapjai. 

Ne  lépjünk  le  róluk. 

Ez  állásponton  egy  nyilt,  derült  mennyország  ivei 
boltozódnak  fejünk  fölött ;  világosság,  lendület  s  öröm 
a  részünk !  Ez  állásponton  hiszünk !  Ez  állásponton 
hiszünk  az  eszmékben  s  ugyanakkor  ki  akarjuk  fejteni 
erőinket.  Erőkifejtéssel,  melynek  nincs  irányítása,  be 
nem  érjük,  mert  látjuk,  hogy  azok,  kik  az  erőkifejtést 
hangoztatják,  de  az  örök  eszmék  irányítását  el  nem 
fogadják,  lassankint  az  eszméket  is  megtagadják.  A  mi 
irányunk  az,  hogy  hiszünk  az  eszmékben ;  az  ő  irányuk, 
hogy  hisznek  az  erőben;  „Glaube  an  die  Macht,  Unglaube 
an  die  Ideen."  (Paulsen.) 

Onnan  az  a  nyugtalan,  szomorú  élet,  mely  a  modern 
embert  jellemzi.  Onnan  az  a  különös  szimptoma,  hogy 
a  modern  embernek  annyira  érdekes  és  feltűnő  mindaz, 
a  mi  tele  van  ellentmondással  és  vajúdással.  Bizarrság 
és  köd  kóvályog  fejében.  Tolstojnak,  Rousseaunak  ellent- 
mondással, homálylyal  s  egyoldalúságokkal  telt  világ- 
nézete, a  gyakorlati  teendők  iránt  való  tanácstalanság, 
a  kivitelben  való  vergődés  azért  vonz  annyi  olvasót, 
mert  e  lelkiállapot  közös,  olvasók  s  irók  osztják  s  így 
egymásnak  megfelelnek. 

A  modern  világnézetben  nincs  egy  nyugvó  és  meg- 
nyugtató pont,  s  azért  nincs  benne  igazi  lendület  és 
öröm.  Mig  az  életet  a  halhatatlanság  hitében  szemlélte, 
addig  mindenütt  célokat  látott  s  reménye  zöldéit.  De 
mióta  tudunk  valamit  a  mechanikából,  azóta  törvényeket 
ismerünk  törvényhozó  nélkül,  fejlődést  cél  nélkül,  remek- 
művet művész  nélkül.  Mig  az  életet  halhatatlansággal 
oldottuk  meg,  addig  az  örök  szépet  szemléltük ;  az  örök 

szépnek  látása  s  a  lét  harmóniája  volt  az  élet  zenéje. 
Ez  adott  ihletet  s  lendületet  a  teremtő  művészetnek. 
Azóta,  hogy  a  halhatatlanság  hite  hervadozik  a  művészek- 
ben, törekszenek  ugyan  uj  harmóniákat  teremteni,  ipar- 
kodnak Hauptmannal  „új  harangot  önteni",  de  harang- 
juknak nincs  szava;  a  felsőbb  régiókban  hiába  kongatják ; 
nem  szól.  „Az  erény,  az  igazság  és  szépség  triója,  mely 
a  szférák  zenéjéből  olvad  le  hozzánk,  kihiv  minket  e 
ködös,  temető-földről  egy  más  melodikus  világba.  Minek 
s  kicsoda  fektette  e  csodálatos  képességeket  és  vágyakat 
e  felsőbb  valóságok  iránt  szivünkbe,  melyek  mintha  csak 
lenyelt  gyémántok  volnának,  szétszelik  porhüvelyünket? 
Ki  ragasztotta  rá  az  embert  e  sárgömbre  s  minek  adott  neki 
fényből  szőtt  szárnyakat,  ha  csak  az  vár  rája,  hogy  vissza- 
rothad a  rögbe,  anélkül,  hogy  aetheri  szárnyaival  föl- 
emelkedhetett volna'.'  Azért  csuktak  be  angyaltatestbe, 
hogy  néma  szolgája  és  fűtője  és  pincére  és  szakácsa  és 
ajtónállója  legyen  a  gyomornak  ? !  Szivünk  s  a  földi  lét 
közti  aránytalanság  rejtély  volna,  ha  igy  kellene  élnünk 
s  káromlás  volna,  ha  végleg  megszűnünk.  Hegyi  lakók, 
kiket  a  sors  síkságokba  üldözött  le  hegyeikről,  elsorvad- 
nak a  lapályban  ...  mi  magasabb  régiókba  valók 
vagyunk,  azért  emészt  minket  a  vágy  valami  szebb, 
valami  nagyszerűbb  után  .  .  .  S  mit  hozunk  le  mind- 
ebből ?  Nem  azt,  hogy  szerencsétlenek,  hanem  azt,  hogy 
halhatatlanok  vagyunk  !  Még  ha  a  földön  csupa  csalogány- 
liget bokrosodnék  s  a  szigetek  mind  a  Senki-szigetei 
volnának,  ha  a  mezők  mind  elysiumi  mezők  s  a  szemek 
mind  mosolygó  szemek  volnának,  —  ó  akkor  igen 
—  nem,  akkor  sem  volnának  itt  ugy  mint  otthon, 
ha  a  teremtő  a  boldogságot  halhatatlansággá  ki  nem 
nyújtaná.  De  most?  most  mikor  annyi  otthon  sira- 
lomház s  annyi  mező  csatamező,  s  annyi  arc  hala- 
vány,  most,  mikor  annyi  hervadt,  kisirt  s  lecsukott 
szemmel  találkozunk  .  .  .  ó  akkor  a  sírgödör,  mely 
pedig  megváltónk  volna,  végső,  mindent  elnyelő  örvény 
nem  lehet!" 

„O  Karison  —  mondja  ki  itt  minden  kétkedő  a  saját 
maga  nevét  —  ó  Karison,  miért  hengerited  a  virágos 
földre  az  örök  halál  rémséges  sírkövét?  Legyőzik-e 
nehézségeid,  melyek  voltaképen  az  ember  tudatlanságára 
támaszkodnak,  azt  a  végtelenül  nagyobb  nehézségeket 
megoldó  hitet,  mely  nélkül  életünk  céltalan,  küzködé- 
sünk  érthetetlen  s  az  erénynek,  igazságnak  s  szépségnek 
hármas  mennyországa,  mely  keblünkben  nyilik  s 
lelket  boldogít,  háromszoros,  borzasztó  ellentmondás 
volna?  .  .  .  ."  „Szivem  —  feleli  Karison  —  Önnel  egy 
véleményen  van  s  fejem  nemsokára  követi  szivemet." 
(P.  A.  Sheehan,  Mein  neuer  Kaplan !  200.  1.) 

Kinek  feje  ne  követné  ezt  az  irányt  ? ! 

S  még  valamit ! 

Tekints  a  létnek  befejezetlen  s  fejlődő  fohamatára. 
Mindenütt  vajúdást,  készülődést  látsz  s  ahová  pihenni 
szállnál,  onnan  fölrebbentenek  mintha  azt  akarnák,  hogy 
ne  pihenj  meg  itt  e  földön  semmiben  és  sehol,  hanem 
igazodjál  vágyaiddal  Isten,  a  minden-jó,  az  örökkévaló 
felé.  Te  ezt  érzed  s  igy  egész  életed  a  várakozás  jegyéhen 
áll;  várakozol  s  vágyódol  a  végleges,  a  befejezett,  a 
tökéletes  Jó  után. 

Bárhová  nézesz,  a  természetnek  egy-egy  arcát  látod ; 
vidám  és  szomorú,  szép  és  komor  arcokat.  De  akár 
derült,  akár  szomorú,  akár  szép,  akár  komor  arca  legyen 
a  világnak,  mindezeken  az  arcokon  észre  fogod  venni 
a  közös  vonást :  a  várakozást.  Vonásaik  azt  mondják, 
azt  hirdetik,  hogy  nem  maradandók  s  épp  azért  a  lélek 
meg  nem  pihenhet  rajtuk.  Ha  a  természet  nem  is  esett 
volna  el,  akkor  is  ugy  volna,  hogy  ki  nem  elégítené  a 
lelket.  Van  a  lélekben  valami  mélység,  mohó  méhség, 
kavargó  örvény,  mely  százával  nyelné  el  a  szebbnél- 
szebb, kedvesebbnél-kedvesebb  világokat  s  mégis  mindig 
éheznék,  mindig  tátongó  ür,  terméketlen  sivatagszerü 
érzés  töltené  el.  —  Az  Isten  arca  után  vágyódunk  tehát, 
azon  biztató,  kielégítő,  megnyugtató  örök  valóság  után. 
A  teremtett  lét  s  az  élet   ezzel  a  természetszerű   irányi- 

tással  van  megbízva ;  csupa  útmutató  kéz,  mely  a  vég- 
telenbe int;  csupa  útjelző  tábla,  mely  azt  hirdeti,  hogy 
egy  élet-,  egy  jóélet-távolságra  van  a  haza,  a  község, 
hova  a  lélek  való. 

Némelyik  már  itt  a  földön  valamikép  megközelíti 
azt  a  láthatatlant,  s  az  ilyennek  lelkén  a  láthatatlannak 
fölséges  képe  tükröződik  s  szemeiben  elváltozik  a  világ. 
A  kedves  természet  mosolygó  virányairól,  az  élet  tarka 
játéktereiről  elverődik  a  kontempláció  félelmes,  isteni 
sivatagjaiba,  hol  a  természet  csak  kongó,  visszhangzó, 
mély  magányt  talál,  sziklacsiicsokkal,  melyek  az  égbe 
nyúlnak  s  mélységekkel,  melyek  más  világok  alagútjainak 
látszanak,  de  e  fölséges  rideg  magányban  a  lelkeken 
viziók  tükröződnek,  melyek  édességeért  elviselik  a 
környékező  valóság  fanyar  vigasztalanságát. 

Ezek  a  viziók  olyanok,  mint  a  világító  tornyok ; 
melyek  biztatják  a  hullámokkal  küzdőket.  Előlegezett 
leleplezések  ezek,  próba-leleplezések,  melyek  végtelen 
boldogságot  Ígérnek.  Inger  van  bennük  végtelen,  s  amely 
lelkek  megízlelték,  nem  telnek  el  velük ! 

Azok  érzik  át  igazán  a  krisztusi  szónak  egész 
fölségét:  „Mit  használ  az  embernek,  ha  az  egész  világot 
megnyeri,  lelkének  pedig  kárát  vallja?"  Kicsiny  nekünk 
a  világ  és  szegényes  s  minél  tovább  nézünk  virágzó 
arcába,  annál  hervadóbb  lesz ;  végül  szürke  öregarccá 
torzul,  mely  már  nem  vonz,  hanem  ijeszt. 

Ijeszti  azokat  is,  kik  Goethevei  mondják : 

„Das  Drübeii  kann  mich  wenig  kümmern, 

.  .  .  Aus  dieser  Erde  quellen  meine  Freudén." 

(Faust.) 
Ijeszti  azokat  is,  akik  fönnen  hirdetik : 

„Dem  Tüchtigen  ist  diese  Welt  nicht  stumm, 
Was  braucht  er  in  die  Ewigkeit  zu  schweifen  !" 

(FaiistJ 

Mert  végül  Goethe  maga  is  bevallja,  hogy  e  véges 
halandó  életet  csak  az  örök  élet  fejti  meg : 

„Und  so  láng  du  das  nicht  hast, 
Dieses  „stirb  und  luerde,"' 
Bist  du  nur  ein  triiber  Gast 
Auf  der  dunkeln  Erde." 

Tehát  Karison  gyerünk  erre  felé ;  itt  élet  és  erő, 
öröm  és  szépség  int  felénk!  .. Áhítatos  tisztelet  —  mondja 
Carlyle  a  deákokhoz  intézett  búcsúbeszédében  —  képezze 
a  léleknek  azt  az  égboltját,  mely  alatt  minden  nőjjön. 
Mert  minden  elvész  s  tönkremegy  s  minden  mentési 
ügvekezetünk  csődöt  mond,  ha  az  hiányzik.  Tudomány- 
nak és  technikai  ügyességnek  nagy  hasznát  vesszük  a 
világban,  de  ezek  a  léleknek  azon  hitével  szemben  csak 
másodrendű  szerepet  játszanak,  akárcsak  hideg  szerszámai 
volnának  a  kovács  —  műhelyének  .  .  .  S  ime  te  tüzet 
hozasz,  de  tüzed  csak  fáklya,  mely  gyújtogatásra  jó,  s 
nincs  kalapácsod,  melylyel  építhetnél?  Isten  veled; 
nincs  szükségünk  rád !  .  .  .  Hagyjátok  el  az  utcai  lármát, 
a  tüntetést,  a  fenyegetődzéseket !  Szeressétek  a  bölcses- 
séget, mint  ahogy  szeretni  akar,  hogy  kincseit  kioszthassa; 
szeressétek  istenfélő,  bátor,  alázatos  lélekkel,  forróbban 
mint  az  életet,  egész  szívből  s  egész  lélekből."  S  mi 
lesz  az  ilyen  életnek  vége?  „Inebriabuntur  ab  ubertate 
domus  Dei  et  torrente  voluptatis  potabis  eos",  meg- 
ittasodnak a  boldog  élet  örömétől  s  megnyugvás  tölti 
ki  szivüket. 


XXII. 

Egyház  és  modern  világ. 

Dostojevsky  az  ő  utolsó  regényében  (Karamasow) 
egy  nagyszerű  látomást  tár  elénk,  melyben  Krisztust 
látja  lejönni  az  égből,  de  nem  a  dicsőséges  Krisztust, 
aki  Ítélni  jön  eleveneket  és  holtakat,  hanem  azt  az 
emberséges,  régi  Krisztust,  aki  itt  közöttünk  járt  vala- 
mikor a  földön.  Ez  a  szelid,  alázatos  szivű  Krisztus  a 
spanyol  inkvizíció  napjaiban  leereszkedik  a  sevillai 
piacra,  hol  épen  100  eretneket  égetnek  elevenen.  Meg- 
jelenése nem  feltűnő,  nem  lármás  s  mégis  mindnyájan 
ráismernek:  „ez  ő,  ez  Krisztus,"  mondogatják,  meg- 
érintik s  eleven  erő  árad  ruháiból  tagjaikba  .  .  .  Ekkor 
vonul  el  a  főinkvizitor  a  kathedrális  előtt,  egy  száraz 
arcú,  villogó  szemű  aggastyán,  utána  tisztjei  és  a  szent 
őrség.  Az  Úr  éppen  egy  leányt  támaszt  föl  halottaiból 
s  a  nép  szeretettel  s  bizalommal  környékezi  őt,  ki 
bajaikra  irt  hozott ;  de  az  inkvizítor  int,  s  az  őrség  el- 
fogja Krisztust  s  mély  börtönbe  csukja.  Éjjel  az  inkvizítor 
gyertyával  kezében  végig  megy  a  folyósókon,  megáll  az 
Ur  börtöne  előtt,  —  kinyitja  az  ajtót  s  belép :  Tudom, 
ki  vagy  —  kezdi  beszédét  —  ismerem  művedet;  hiszen 
a  te  műved  tulajdonkép  a  mi  űgyűnk  s  hivatásunk 
volna ;  hát  hogyne  ismerném ;  de  te  rég  elkészültél  vele, 
mond  meg  hát,  mit  akarsz  itt  köztűnk,  minek  jöttél? 
Valamikor  azért  jöttél  le  a  földre,  hogy  az  embereket 
megváltsad;  „szabadokká  teszlek  titeket,''  mondottad. 
1500  év  óta  láthatod,  hogy  mire  mentél  velük.  1500  év 
óta    kínlódunk  e  veszett   programmal   s    nem   megyünk 

vele  semmire!  Rengeteg  sokba  került  ez  a  programm- 
pont  nekünk ;  hanem  most  végre-valahára  végeztünk  e 
vergődéssel ;  elvettük  az  eml)erek  kinzó  szabadságát  s 
ők  örülnek,  hogy  megszabadítottuk  őket  tőle.  A  szabadság 
nem  nyújt  békét  s  megnyugvást ;  de  a  szabadságról  való 
lemondás,  a  kutatástól  való  menekülés,  az  békéltet  meg 
csak  igazán.  Azért  mi  azt  gondoltuk  :  vegyük  el  az  ember 
szabadságát,  mentsük  meg  az  önelhatározás  kinjától  s 
szabadság  és  szeretet  helyett  adjuk  oda  neki  a  misztériumot, 
a  csodát  s  a  tekintélyt,  mely  előtt  föltétlenül  meghajlik ; 
azoktól  biztosan  megbékül.  S  igy  is  tettünk ;  mi  ki- 
korrigáltuk a  te  müvedet  s  az  Isten  országába  beállítottuk 
a  három  léleknyugtató  hatalmat :  a  csodát,  a  misztériumot 
s  a  tekintélyt.  S  az  emberek  örültek  neki,  hogy  megint 
csorda-népekké  lehettek  s  nem  kellett  önálló  gondolkozó  s 
szerető  egyedekké  válniok.  Jót  tettünk-e  velük  V  mit 
gondolsz  ?  Nem  szerettük-e  őket,  mikor  gyöngeségükre 
való  tekintetből,  könnyitettünk  terhükön  ?  Mit  vergőd- 
jenek szegények  a  nekik  nem  való  nagy  igények  rém- 
képeivel ?  .  .  .  Látod  ugy-e,  hogy  e  részben  elpártoltunk 
tőled  s  odaálltunk  hozzá  ?  Kihez  7  a  Caesarhoz  !  Mi  a 
Caesartól  átvettük  az  impérium  kardját,  melyet  te  nem 
akartál  elfogadni  s  „in  virga  ferrea"  vezetjük  az  embere- 
ket a  lélek  megnyugvására.  Mi  ezáltal  szerény,  de  biztos 
boldogságot  szerzünk  nekik,  a  gyermekek  édes  boldog- 
ságát, kik  nem  kutatnak,  nem  törtetnek,  kik  sokat  kér- 
deznek ugyan,  de  bármily  felelettel  is  beérik.  Hadd 
féljenek,  az  nem  árt  nekik,  féljenek  ugy  mint  a  csirkék, 
melyek  a  kotlós  tyúk  szárnyai  alá  iramodnak.  Lelki- 
ismeretük aggodalmait  kitárják  majd  nekünk  s  örvendve 
fognak  engedelmeskedni  a  kötő  és  oldó  hatalomnak.  0 
boldogok  ;  szinte  megirigylem  őket ;  hogy  oly  alázatosan, 
igénytelen  s  megnyugvó  lelkük  van,  mert  lásd  nekünk 
az  nincs.  Mi  akik  a  misztériumot  őrizzük,  ily  gyermeki 
lelkületnek  nem  örvendhetünk ;  hisz  mi  látunk  s  épp 
azért,  a  mi  kínjainkra  nincs  ír,  s  a  mi  kérdéseinkre 
nincs  csitító  válasz.  Mindegy ;  az  is  jó,  hogy  ezer  millió 

megnyugodjék  s  százezerén  titokl)an  tűrjenek  s  ép  azért 
szenvedjenek,  hogy  a  milliók  boldogok  lehessenek.  Ezért 
azután  fölhozzák  ellenünk  az  Apokalypsis  parázna-asszo- 
nyát, ki  a  szörnyetegen  ül  s  -a  misztériumot  tartja  kezé- 
ben s  azt  mondják:  „te  római  egyház,  te  vagy  a  parázna- 
asszony, kezedben  a  misztérium,  te  megigézted  a  népeket, 
megbabonáztad  őket;  eszük  megáll,  s  szivük  szolgai  lett." 
Mi  pedig  e  váddal  szemben  rámutatunk  a  milliókra, 
kik  boldogok  és  az  Isten  gyermekei !  ítélj  el,  ha  birsz ! 
Mi  is  akartunk  nemzedéket  nevelni,  mely  szabad  és 
boldog  legyen,  de  kudarcot  vallottunk  vele ;  amily 
mértékben  szabadok  lettek,  oly  mértékben  boldogtala- 
nokká váltak ;  csoda-e,  ha  elpártoltunk  e  büszke,  szen- 
vedő csapattól,  s  hozzáálltunk  az  alázatos  s  megnyugodott 
telkekhez?  így  javítottuk  ki  művedet.  Dixi. 

Valóban  impozáns  látomás !  A  költő  kifejezi  vele  a 
modern  kornak  egyik  nagy  vádját,  hogy  a  római  egy- 
ház a  lelki  világban  a  régi  impérium  nyomaiban  járva, 
szabadság  helyett  szolgaságot,  önelhatározás  helyett 
engedelmességet,  egyéni  felelősség  helyett  a  tekintély 
föltétlen  uralmát  állította  föl ;  álmos  lett  szárnyai  alatt 
a  gondolat,  parlag  lett  imperiumának  határai  közt  a 
kutatás  földje ;  a  lélek  elernyedt  s  örült  a  zavartalan  s 
dologtalan  békének.  Ha  támadt  valahol  egy  nyugtalan 
ember,  aki  fölemelte  fejét  a  tudomány  nevében,  azt  le- 
ütötték; mit  is  zavarja  —  gondolták  —  agyrémekkel  milliók 
békéjét!  „Örvendjünk  az  igazságnak,  —  zengette  karban 
a  hivők  serege,  —  élvezzük  a  békét,  melyet  az  Úr  adott 
az  anyaszentegyházban !  Nihil  innovetur ;  nisi  quod 
traditum  est.  Csak  a  régi,  a  hagyományos  az  kell  nekünk  ! 
Le  a  reakcióval,  mely  az  egyház  szent  imperiumának 
falait  döngeti.  Torkoljátok  le  azt  a  sipogó  hangot,  mellyel 
az  erkölcs  fitogtatása  rikácsol  az  elvilágiasodott  egyház 
hatalma  ellen!"  De  túl  van  már  a  világ  e  vakságon,  e 
szolgai  hódolaton  s  hogy  harsog  manapság  a  harci 
riadó,  a  „Los  von  Rom,"  ez  a  régi,  reformátori  szózat! 
El,  el  Rómától  a  lelkek  nyügözőjétől !  Félre  e  tekintély 

Mediisafejével,    mely    megrögzíti  a  kutató    gondolatot    s 
gyermeki  fejletlenségben  akasztja  meg  a  népeket. 

S  most  elmondok  én  is  egy  látomást;  kérem, 
figyeljenek.  Az  Isten  Fia  mikor  a  földön  járt,  kikeresett 
magának  egy  sziklát,  gránitnál,  porfirnál  keményebbet, 
melyet  az  idő  vasfoga  ki  nem  kezdhetett  s  e  sziklára 
állította  azt,  amit  ő  ugy  nevezett  „Ecclesia."  Ez  az 
Ecclesia  egy  fölséges,  szép  alak,  olyan,  aminőnek  őt, 
az  uj  Évát,  szenvedésének  háromórás  éjfélében,  kinos 
szeretetének  álmában,  megálmodta  az  iij  Ádám,  Krisz- 
tus !  Lelket  adott  neki,  tüzes,  pünkösdi  lelket,  mely 
gerincét  sudárpálmává  vasalta  s  arcára  észbontó  szép- 
séget s  szellemet  lehelt.  Homlokára  odatüzte  saját  tekin- 
télyének csillagát  s  azt  mondta  neki :  te  most  egészen 
ugy  tégy  mint  én  tettem,  szavad  az  én  szavam,  tekin- 
télyed az  én  tekintélyem,  hatalmad  az  én  hatalmam : 
neked  adom  a  mennyország  kulcsait.  S  ott  ült  a  sziklán 
a  szép  egyház  s  úgy  tett  mint  a  népek  anyja.  Magához 
hivta  őket  s  fölnevelte,  s  nemcsak  hitet,  hanem  kultúrát 
is  adott  nekik,  olyat,  mely  azóta  is  egyre  hajt,  buján 
fakad  s  nem  lehet  megállítani.  Hit  és  élet  az  egyház 
kezei  közt  egybe  szövődött ;  vallás  és  jog  kompakt 
kultúrát  adott  s  ő  a  népek  királynéja  lett.  Ölében  volt 
az  irás,  jobbra  tőle  a  kulcsok,  balra  a  kard.  De  ország- 
lása nem  volt  békés  s  dicsősége  nem  volt  felhőtlen ; 
mert  lázadók  törtek  ellene,  s  ki  az  irást,  s  ki  a  kulcsot 
s  más  ismét  a  kardot  bántotta.  Erőszakos  ázsiai,  afrikai 
s  európai  tipusok  rácsaptak,  elragadták  a  könyvet  s 
fosztották,  tépték,  szaggatták.  A  gnózis  fogta  s  hozzáadott 
más,  állítólag  mélyebb  bölcsességü  lapokat;  a  manichaeus 
fogta  s  leöntötte  tintával ;  Pelágiusz  fogta,  egybekötötte 
Piátóval  s  ráirta  „klasszikusok."  Jöttek  koronás  fejek 
buzogánynyal,  jöttek  sisakos  alakok  hosszú  bárddal, 
rácsaptak  a  könyvre,  hogy  csak  porzott ;  piszkálták, 
szurkálták  bárdjukkal.  Végre  jöttek  kritikusok,  a  kritika 
élesre  fent  tőreivel,  s  kibökdöstek  mondatokat,  szavakat, 
fölforgatták  a  sor-  s  a  szó-rendet,   csináltak   belőle   egy 

új  könyvet.  Szegény  könyv,  mi  lesz  veled?  Nincs  annyi 
betű  benned,  ahány  részre  tépnek  szét  téged !  S  nem- 
csak téged,  de  azt  az  Ecclesiát  is  s  kulcsait,  kardját, 
ruháját,  székét,  szirtjét ;  azt  mind  szétszedik.  Rávetik 
magukat  csúf-szörnyek,  agyaras,  karmos,  patás  hatalmak 
s  tépik,  szaggatják;  medve-népek,  barbár  esetlenséggel 
s  kegyetlenséggel  kullognak  s  mozognak  körülötte ;  sima, 
mérges  kigyók  sziszegnek  s  szíjják  méregfogaikat  rája* 
Óriások  közelednek  s  sziklákat  hengergetnek,  köveket 
dobálnak  feléje !  Kegyetlen,  sötét  emberek,  őrületes,  de 
elszánt  fanatizmussal  támadnak  neki,  s  szétszedik  oltárait, 
fölbujtatják  hiveit,  kulcsait  eldobják,  kardja  ellen  kardot 
húznak  s  hirdetik :  csinálunk  uj  világot.  S  mit  tesz  gz 
az  egyház?  Első  gondja  a  könyv;  azt  őrzi,  azt  védi 
féltékenyen ;  a  szétszaggatott  s  szétszórt  lapokat  össze- 
szedi, a  foszlányokat  egyberagasztja,  a  könyv  elnyűtt 
kötését  kijavítja;  a  hozzáadott  részektől  megtisztítja, 
Piátótól  külön  választja;  a  kibökött  sorokat  s  monda- 
tokat visszahelyezi;  a  foltokat  kiradírozza,  a  ráöntött 
tintát  kimossa  s  a  könyv  az  ő  ölében  a  kedves  régi 
könyv !  Nem  a  fdozófiának  terméke,  nem  a  zsidó  nép- 
szellemnek vagy  az  Augusztusi  korszellemnek  meg- 
nyilatkozása, hanem  az  Úr  szava.  Ezt  a  tépett,  szét- 
foszlott, szétrongyolt  könyvet  fogja  az  Ecclesia  s  a  böl- 
cseséggel,  füozófiával  s  kritikával  szemben  fölolvassa  azo- 
kat a  régi,  ősi,  füleinkben  csengő  mondásokat,  az  Úrnak 
szavát  s  megnyugszik,  s  nemcsak,  hogy  ő  nyugszik  meg, 
hanem  megnyugtat  milliókat,  s  a  bölcseket  megszégyeniti. 
Mert  minél  többet  olvasták  ők  is  e  könyvet  s  minél 
jobban  tárult  ki  szemeik  előtt  az  irás  inspirált  fölsége, 
annál  savanyúbban  húzták  el  szájukat,  annál  sárgább 
fényű  lett  tekintetük,  annál  inkább  csúszott  szivük  helyére 
májuk  s  bosszankodtak  a  varázson,  melyet  az  a  könyv 
áraszt.  „(3stoba  könyv"  .  .  .  mondogatták  s  olvasták 
tovább.  „Gonosz  veszedelmes  könyv"  .  .  .  mondogatták 
ismét  s  még  sem  csapták  a  földhöz.  „Fel  kell  szabadítani 
az  emberiséget   e   könyv    babonázó    hatalma    alól"   ,  .  . 

tört  ki  belőlük  a  düh  s  mégis  görcsösen  szorongat- 
ták, mintha  szerették  volna.  S  az  Ecclesia  mit  mű- 
velt'? Mint  a  hogy  a  Caesaroknak  s  a  régi  szektáknak 
ellentállt :  úgy  szánakozott  a  kritikusokon ;  de  a  könyv- 
ből nem  engedett.  S  ime  most  feláll  s  ócsárlói  felé 
fordítja  a  régi  szépség  összes  vonásaival  s  a  kellem 
bársonyos  tónusaival  ékeskedő  arcát  s  igy  .szól  hozzájuk : 
.Ifjú  röpke  kornak  impressziós,  ideges  fiai,  nektek  nehéz 
szivetek  van  ráin,  kiolvasom  a  szemetekből,  ne  tagad- 
játok. De  lehetséges-e  az,  hogy  végig  néztétek  a  szellemek 
dulakodását,  mely  e  szirt  s  e  szék  s  királyi  alakom 
körül  folyt,  anélkül,  hogy  méltányosságot  tanultatok 
volna  velem  szemben '?  Lehetséges-e,  hogy  a  százados 
harcok  e  mezeiről  nem  szállt  lelketekre  a  kétségnek 
valamiféle  felhője,  mely  megrendíthette  volna  elfogult, 
egyoldalú  meggyőződésteket  s  arra  a  belátásra  segített 
volna  titeket,  hogy  más  korok  más  korszellemek?!" 

„Különös,  hogy  a  történelemből  legalább  ennyi 
belátást  nem  tanultatok,  s  műveimet,  szellememet,  el- 
járásomat nem  az  akkori  fölfogásnak,  hanem  a  mai  kor- 
szellemnek szemüvegén  nézitek!  Mit  fogtok  igy  látni? 
a  valót  bizonyára  föl  nem  ismeritek,  hanem  igenis, 
saját  eszméitek  s  a  mostani  nézetek  éles  ellentétjeit 
szemlélvén  a  múltban,  rajtam  üttök  és  .  .  .  kiöntitek  a 
fürdővízzel  a  gyermeket.  Ez  ugyan  nem  bölcsesség  s 
épp  oly  kevéssé  igazságos.  De  még  az  ilyen  pártos  biró 
elé  is  bátran  lépek  s  kérdem : 

„Hát  mit  tettem,  amit  tennem  nem  kellett  volna? 
S  mit  tettem,  amit  mások  nem  tettek  vagy  az  én  helyze- 
temben nem  tettek  volna  7  A  szellemi  sötétség  századain 
vonultam  keresztül  s  világítottam,  ahogy  tudtam  s  vilá- 
gítottam én  magam,  s  csakis  én.  Mindenütt  sötét  éj  ült 
a  lelkekben,  csak  az  én  fáklyám  világított.  A  népvándorlás 
medve-népeit  neveltem ;  szájukra  zabolát  kötöttem ;  a 
vadságot  én  fékeztem ;  a  kegyetlen  erőszak  viharjában 
én  csináltam  rendet.  Hogy  néha  rövidebbre  fogtam  a 
gyeplőt,  s  keményen  vágtam  közéjük  vas-vesszővel,  hát 

ez  is  bűn?  S  vadállatok  közé  tán  sétapálcával  kellett 
volna  mennem,  s  merőben  erkölcsi  hatalmammal 
imponálnom,  mely  elveszett  volna,  ha  ki  nem  váltom 
tettben  s  a  bűnösnek  megfenyitésében  ?  No  de  ugy-e 
véres  a  kezem  s  vérfolt  van  ruhámon '?  Igen  van  ;  van 
ti  Napóleon-  s  Moltke-  s  Bismarck-tisztelők ;  van !  De 
én  hitért  ontottam  vért  úgy-e?  ez  az  én  bűnöm!  0  mily 
bűn !  Vért  ontottak  mindenért,  ami  nagy  és  szent ;  vér- 
torral ültek  meg  mindent,  mit  szeretni  s  tisztelni  meg- 
tanultak. Hogy  harcot  vivtam  török,  tatár  s  mór  ellen, 
hogy  a  kereszt  szent  jelében  milliókat  harcba  vezettem 
a  hitetlenek  ellen,  az  bűn  a  ti  szemetekben !  A  tietek- 
ben  igen,  no  de  hát  csak  ti  vagytok  látók  s  más  korok 
mind  baglyok  voltak  és  vakok?  Az  a  harc  hősiesség 
volt  a  keresztesekben ;  mert  önfeláldozó  készséggel 
harcoltak  a  legnagyobb  kincsekért  s  úgy  harcoltak, 
amint  akkor  lehetett.  wS  mit  gondoltok,  mit  fognak  mon- 
dani a  későbbi  évezredek,  mikor  már  háború  s  ember- 
öldösés  nem  lesz  a  vitézség  szintere,  mit  fognak  mondani 
rólatok,  hőseitekről?  Barbároknak  fogják-e  declarálni 
őket?  Ha  megteszik  nem  lesz  igazuk;  jóllehet  szakasztott 
úgy  tennének  ez  esetben  veletek,  mint  ti  tesztek  velem 
most.  Küzdeni  fegyverrel  a  legideálisabb  kincsért,  a 
hitért,  —  küzdeni  eretnekek  és  tévtanitók  ellen,  kik  hitet 
s  társadalmi  rendet,  evangéliumot,  polgári  törvény- 
könyveket egyaránt  fenyegettek,  akkor  oly  természetes 
volt,  mint  amilyen  természetes  sőt  dicsőséges  még  ma- 
napság is  küzdeni  s  vérzeni  a  hazáért !  Dixi. 

De  úgy-e  mégis  csak  borzasztó,  embereket  elevenen 
égetni  s  az  inkvizíciónak  rémeit  ha  nem  is  fölidézni, 
de  még  csak  el  is  tűrni?  Rettenetesek  az  albiaiak  s  a 
husziták  elleni  harcok,  s  hogy  szíthatta  ezeket  Krisztus- 
nak jegyese?!  S  mintha  valami  nemes  méltatlankodás 
kergetné  az  egyház  felséges  arcába  a  vért,  ócsárlóit 
végigméri  s  szenvedélylyel  kiáltja :  0  igen,  ti  nemes 
áldozatai  a  kegyetlen  egyháznak,  albiaiak,  husziták, 
mórok!    Ti  drága   vértanúi  a  szabadságnak!    Ti    derült, 

fénytszóró  csillagok  az  én  éjemben  !  Ti  érzékeny,  humá- 
nus, szelidlelkü  liivei  az  evangéliumnak  az  én  apokalip- 
tikus bestializmusommal  szem])en,  ti  elpusztultatok;  de 
fölhívlak  az  alvilág  mélyeiből,  jöjjetek  elő,  s  mondjátok  : 
kinek  kellett  volna  hát  elpusztulnia  helyettetek?  Ugy-e 
nekem?  Ha  nem  nektek,  hát  nekem.  Azt  természetesen 
tűrnöm  nem  lehetett.  Legázolni  az  evangéliumot  patkós 
lábbal,  —  földulatni  a  civilizációt  agyrémekkel,  azt  nem 
engedhettem.  Azért  volt  harc,  volt  erőszak,  volt  máglya. 
S  minek  kellett  volna  lennie  V  Talán  a  lelkiismereti 
szabadság  kihirdetésének  modern  kiadásban  700,  500, 
400  év  előtt? !  Mélyen  tisztelt  modern  urak,  s  Dostojevski, 
siszmatikus  barátom,  van  egy  kérdésem  magukhoz  : 
Ugyan  mondják  meg :  lejöhetett  volna-e  Krisztus  a  15. 
században  s  kiállhatott  volna-e  a  sevillai  piacra  nézni 
a  spanyol  kultúrát,  ha  nincs  egyház,  az  a  bizonyos, 
középkori,  a  népeket  fegyelmező,  a  barbárságot  féken 
tartó  egyház?  Tovább  megyek:  mondják  meg  csak,  állt 
volna-e  a  sevillai  piacon  a  kathedrális  s  ha  Krisztus 
bemegy  hallgathatta  volna-e  a  15.  században  az  evangé- 
liumnak fölolvasását,  ha  nincs  egyház?  Ne  hőköljenek! 
Én  ezt  a  kérdést  a  lehető  legjózanabb,  de  egyszersmind 
legnagyobb  nyomatékkal  vetem  föl  s  ajánlom  figyel- 
mükbe. Nézzenek  végig  a  kereszténység  térténetén, 
történeten,  melyet  millió  támadás  kudarca  s  az  egyház 
páratlan  „szerencséje"  jellemez,  s  mondják  meg,  mi 
tartotta  fönn  a  kereszténységet,  mi  őrizte  meg  az  evan- 
géliumot, mi  lett  volna  a  krisztusi  tanból,  ha  nincs 
egyház?  Gondoljanak  a  Caesarokra,  Bizáncra,  a  politikára, 
a  diplomáciára,  az  erőszakra,  a  vadságra  s  mondják 
meg,  hogy  mi  tartotta  fönn  a  kereszténységet,  ha  nem 
az  egyház?  Semmi  a  világon,  semmiféle  külső  hatalom, 
semmiféle  politikai  vagy  diplomácia  vagy  caesarismus ; 
egyesegyedül  az  eleven  szervezet,  az  egyház.  Az  állt  ellen 
az  elpogányositásnak,  az  küzdött  az  eltorzulásokkal,  az 
űzte  el  az  ázsiai  pesszimizmus  árnyékait,  az  ellensúlyozta 
a  derültebb  világnézetek  vizenyősségét,  az  irtotta  az  ultra- 

spiritualista  szekták  l^abonáit,  az  mentette  meg  számunkra 
Krisztusnak  ragyogó  ideális  alakját.  Valamennyi  ellenség 
s  ami  volt  ellentét  és  széthúzás,  az  mind  beleverte  ékét, 
neki  zúdította  faltörő  kosait  az  evangéliumnak  s  hogy 
a  világ  kincsei  el  nem  vesztek  a  szenvedély  s  a  tévely 
tatárjárásában  s  a  düh  s  a  fanatizmus  parasztlázadásai- 
ban, azt  egyesegyedül  nekem  köszönhetitek.  Homlokomon 
az  isteni  tekintély,  ajkamon  az  evangélium,  kezeimben 
a  misztérium  és  a  csoda ;  a  természetfölöttinek  követ- 
kezetes s  föltétlen  érvényesitésével  törtem  át  az  alávaló- 
ságon s  az  állaton.  Karjaim  acélkemények,  homlokom 
a  próféta  kovakemény  homloka  volt;  igy  birtam  meg- 
küzdeni a  tévely  paroxizmusaival  s  a  szenvedély  düh- 
kitöréseivel. S  végül,  mit  bámuljátok  csak  a  vért  s  a 
máglyáknak  égre  vetődött  pirját,  a  lelkes,  de  gyötrő 
emberiség  vajúdásainak  ez  elkerülhetetlen  emlékeit V 
Mit  izgatjátok  gyönge  idegeiteket,  hogy  ellenszenvetekből 
gyűlöletet  szítsatok  e  borzalmas  erőpróbákkar?  Hát 
mikor  az  európai  kultúra  nevelőjével  álltok  szemben, 
nincs  más  látni  valótok,  mint  hulla,  tört  cserép,  izzó 
parázs,  véres  kard?  Hát  az  én  munkám  kiválólag  a 
gyujtogatónak  robotja  volt?  Ezen  is  láthatjátok,  hogy 
nincs  igazatok !  Templomot  építettem  eleven  kövekből ; 
kultúrát  teremtettem  vadnépek  közt;  lelkeket  neveltem, 
melyeknek  erénye,  mint  a  déli  sarköv  tűzhányóinak  fák- 
lyája izzik  éjben  s  örök  fagyban.  Minden  kincset,  melylyel 
ember  dicsekedett,  megmentettem  számotokra ;  örvényes 
utakon  ezer  veszély  közt  jártam  s  hordoztam  az  üdv  igéit 
s  a  jövendő  fejlődés  csiráit  s  óh,  ti  gyönge  lelkek,  fönn- 
akadtok ruhámon,  hogy  szőrcsuha  s  nem  Lyoni  selyem 
s  kezeimet  kifogásoljátok,  hogy  kérgesek  s  nem  bárso- 
nyosak, s  hogy  nincs  kesztyű  rajtuk.  Azt  fogjátok  rám, 
hogy  ott  éreztem  magam  jól  a  máglyák  s  a  kinpadok 
közt  s  oda  vágyom  vissza,  hol  szabadon  pörkölhettem 
s  vagdalhattam  embereket  hitért,  meggyőződésért !  Helyes, 
helyes,  higvelejüek !  Egyet  mondok  nektek!  Ha  még 
egyszer  kellene  végig  élnünk  a  klasszikus  világ  romba- 

dőltét  s  a  népvándorlás  sötét  korszakait,  szeretném, 
hogy  akkor  rátok  biznák  a  világ  folyását,  hogy  ti 
rendelkeznétek  l)enne,  ti  bölcs  kritikusok!  Dixi." 

Bizony  ez  is  látomás !  S  kinek  van  igaza  ?  Annyi 
igaza  e  második  látónak  bizonyára  van,  hogy  az  egészet 
s  nem  csak  a  részét  látja  a  világfejlődésnek'? 

Valóban  végtelen  sokat  tett  s  létesített  a  kath. 
egyház,  végtelen  sokat.  Megőrizte  az  evangéliumot,  sér- 
tetlenül föntartotta  Krisztus  misztériumait  s  átszármaz- 
tatta reánk  valamennyi  nagy  ideálját.  S  hogy  ezt  tehesse, 
szirtre  állt,  Krisztus  helyezte  oda  s  bástyákat  épitett 
isteni  s  történeti  jogokból  s  vasszerkezetet  állított  föl 
az  isteni  érdekek  megvédésére  az  állati  erőszak  s  az 
emberi  szenvedély  ellen. 

A  kereszténység  benne  lett  organizálva ;  az  egyház 
lett  a  cédrus  acélkemény,  gyantás  fája  s  benne  rejlett 
az  evangélium  veleje  s  rajta  fakasztott  az  Isten  kegyelme 
életet,  uj  rügyeket,  lombot  s  virágot.  Aki  az  acélkemény, 
gyantás  fát  kivagdalta  volna,  az  széthányja  a  velőt  s  el- 
hervasztja a  lombot. 

Maga  ez  az  egyház  mint  társadalmi  szervezet, 
óriási  nagy  tény  a  világtörténelemben,  mert  a  faj- 
szereteten, a  nemzeti  motívumokon,  a  fizikai  erőn  és 
hatalmon  épülő  királyságokkal  szembe  állított  egy  más 
községet,  melynek  nem  fizikai  erő,  nem  világi  hatalom 
az  érdeke,  hanem  más  valami  ami  szellem,  lélek,  igaz- 
ság, erény,  s  ami  közös  kincse  keltának,  rómainak, 
góthnak,  bizáncinak,  szarmatának,  germánnak,  szlávnak. 
Van  egy  más  ország  Duna,  Rajna,  Szajna,  Arno,  Tájó, 
Themse  fölött  el,  melynek  támaszai  nem  a  várak  s 
mesgyéi  nem  a  „gau'-ok  s  a  megyék  határai.  Nagy- 
szerű perspektívákat  nyitott  ez  utón  az  egyház  a  lelki 
szabadságnak,  az  emberi  érzésnek,  az  erkölcsi  öntudatnak 
s  kiemancipálta  a  barbárokat  s  a  római  polgárokat  az 
imperializmus  alacsony  fölfogásából.  Van  egy  nagy 
közösség,  a  lelkek,  a  szentek  községe.  Krisztus  nyája  és 
gyülekezete  s  ez  fajon,  véren,  nyelven,  nemzeti  érdeken 

felül  áll.  Ez  oly  virány,  melyre  nem  szabad  ráhengeri- 
teni  az  állami  mindenhatóság  sírkövét !  S  hogy  nem 
hengeredett  rá,  azt  az  egyház  tette ;  harccal  is,  vérrel 
is;  de  folyt-e  a  vér  nag3'obb  érdekért?!  Hogy  Európából 
nem  lett  Bizánc,  az  az  egyház  érdeme ;  elzsibbadt  volna 
a  kultúra  a  szellemi  világ  szabadsága  nélkül,  s  a  szabad- 
ságnak ez  öntudatát  az  egyház  szította ! 

Üdvözlégy  kath.  egyház,  szolgálónak  mondanak 
téged,  pedig  te  a  szabadság  leánya,  s  a  szabadság  zász- 
lajának hordozója  vagy !  Az  voltál  s  az  leszesz !  Nem 
a  lármás  szabadságé,  mely  lázba  kerget  tömegeket  pia- 
cokon s  torlaszokat  épit  boulevardokon ;  te  a  komoly 
szabadságnak  érdekeit  óvod,  te  az  erkölcsi  élet  s  az 
emberi  méltóság  alapföltételei  fölött  őrködöl ! 

S  hiába  mondják,  hogy  az  egyházból  kiveszett  az 
evangélium ;  az  nem  ugy  van.  Azt  megengedem,  hogy 
az  élet  az  egyházban  sem  felelt  meg  az  evangéliumnak, 
azt  igen  megengedem  és  fájlalom,  de  hogy  az  evangélium 
elveszett  volna,  azt  meg  nem  engedhetem?  Hát  honnan 
vették  elő  mindannyiszor  ?  Valahányszor  pünkösdi  tűz 
lett  a  hamvas  üszőkből,  mindannyiszor  az  egyház  tűz- 
helyéről vették  az  izzó  parazsat.  De  különben  se  vádas- 
kodjunk az  anyaszentegyház  ellen,  mintha  emlői  el- 
száradtak s  termékenysége  elapadt  volna.  Hiszen  minden 
időben  hitre,  bizalomra,  szeretetre,  hamisítatlan  alázatra, 
odaadásra,  hősiességre  nevelte  gyermekeit.  Hitre  nevelt ; 
bizó  hitre  a  természet  erőin  túl  s  az  azokkal  szemben 
érvényesülő  természetfölötti  hatalomba,  mely  vezet,  véd 
és  segit.  A  világ  a  tanú  rá,  hogy  a  lelkeknek  az  egyház 
ezt  a  természetfölötti  irányt  adta  s  hogy  a  lelkek  jól 
jártak  vele.  Bizony  jól  jártak ;  annyira,  hogy  nagyok, 
hatalmasak  s  boldogok  lehettek  általa.  E  természetfeletti 
világban  oly  lelki  közösségbe  állított,  hol  óriási  alakok, 
szentek,  próféták,  vértanúk  környékeznek  s  hozzászokunk 
e  környezethez,  mint  az  erdőnek  tölgyeihez,  vagy  a  régi 
templom-udvaroknak  százados  hársfáihoz.  A  legnagyobb 
gondolatok  testvéreinkben  testet  öltve  szólnak  hozzánk ; 

megelevenedik  a  hit  Ábrahámban,  Izaiásban,  Jeremiás- 
ban ép  ugy  mint  assisii  szent  Ferencben,  sienai  szent 
Katalinban    s    a    többi    régibb    s    ujabb    testvéreinkben. 

Testvérek  vagytok ez  volt  az  apostoli  egyháznak 

szivhóditó  programmja  s  e  programmot  beváltotta, 
mielőtt  püspökeink  s  pápáink  vállára  nem  borult  az 
impérium  bibor-palástja  s  azután  is,  mikor  már  a 
társadalom  hatalmas  rendjévé  nőtte  ki  magát  az  egyházi 
rend,  még  mindig  a  testvériség  nyomdokain  járva,  a 
lelkek  testvériségét  a  népek  életébe  iparkodott  átvinni, 
s  faji  különbségek  s  nemzeti  ellentétek  dacára  nagy 
népközösséget  teremteni.  Uj  néplelket  nem  alkotott. 
Az  uj-szövetség  nem  volt  nemzeti,  mint  az  ó-szövetség. 
Zsidó,  az  faj ;  de  keresztény,  az  nem  faj ;  hanem  csodá- 
latos szellemi  erő,  olyan  mint  a  napsugár,  mely  beleszövő- 
dik az  erdő  legkülönbözőbb  fáinak  lombjába  s  mindnyá- 
jukat élteti  fajuk,  családjuk,  nemük    sajátossága  szerint. 

Ezek  az  ő  müvei,  ezek  cselekedetei,  ezek  közül 
melyikért  akarjátok  megkövezni? 

Hallgassatok  meg  még  egy  korona-tanut. 

„A  római  egyház  —  mondja  Harnack  „Das  Wesen 
d.  Christenthums"  c.  művében  —  a  legkiterjedtebb  és 
leghatalmasabb,  a  legbonyolultabb  és  mégis  leginkább 
egységes  alkotás,  aminőt  a  történelem,  amennyire  ismerjük, 
létrehozott.  Az  emberi  szellemnek  összes  erői,  minden 
elemi  erő,  amelyekkel  az  emberiség  rendelkezik,  építettek 
rajta."  A  kérdésre:  Mit  hozott  létre  a  római  katholikus 
egyház?  igy  felel  a  berlini  tudós:  „Fölnevelte  a  román- 
germán népeket.  Az  ifjú  népeknek  keresztény  kultúrát 
adott  és  nemcsak  adott,  hogy  azután  az  első  lépcsőnél 
megállítsa,  —  nem,  hanem  valami  tovafej lődésí  tehet- 
séggel is  megajándékozta  és  ezt  a  haladást  majd  egy 
évezreden  át  maga  vezette.  Egészen  a  XIV.  századig 
vezető  és  anya  volt:  eszméket  szolgáltatott,  megjelölte 
a  célokat  és  felszabadította  az  erőket.  Egészen  a  XIV. 
századig  —  innen  kezdve  látjuk,  hogy  önállók  lettek 
azok,    kiket  nevelt    és    most    oly    útra    térnek,    amelyet 

nem  ő  jelölt  ki,  amelyre  őket  nem  akarja  követni  és 
nem  is  követheti.  De  még  ekkor  az  utolsó  hat  században 
sem  maradt  el  annyira  mint  a  görög  egyház.  A  politikai 
mozgalmakban,  aránylag  rövid  megszakításokkal,  töké- 
letesen megállta  a  helyét  —  mi  azt  itt  Németországban 
elegendőképen  tapasztaljuk  —  és  a  szellemi  mozgalmak- 
ból még  mindig  jelentékeny  részt  vesz  ki  magának. 
Természetesen  nem  vezető  többé,  ellenkezőleg  gátló ;  de 
a  modern  világ  haladásának  hibáival  és  elhamarkodott- 
ságaival  szemben  gátvetése  nem  mindig  áldástalan." 

A  második,  amit  a  népek  a  római  katholikus  egy- 
háznak köszönnek,  Harnack  szerint  az  a  tény,  hogy 
„ez  az  egyház  a  vallás  és  egyház  önállóságának  gon- 
dolatát Nyugat-Európában  föntartotta  az  itt  sem  hiányzó 
állammindenhatósági  törekvésekkel  szemben  a  szellemi 
téren." 

Harnack  a  római  egyháznak  katholikus  jellegét 
nyiltan  elismeri,  sőt  amaz  elemek  egyikének  állitja, 
amelyek  „a  római  egyház  sajátszerűségét  alkotják." 
Apostoli  jellege,  vagyis  történelmi  folytonosság,  mely  a 
pápai  egyházat  a  kereszténység  kezdetével  összeköti, 
nem  kerülhette  ki  a  historikusnak  figyelmét  és  midőn 
kiemeli,  hogy  „az  egyházi  hivatalnoknak  helyes  succes- 
siója"  oly  tárgy  volt,  amelyre  a  római  egyház  mindig 
a  legszorgosabb  gondot  fordította,  —  e  körülménynek 
ujabb  megállapításáért  csak  köszönettel  tartozunk  neki, 
hiszen  ez  az  az  alapgondolat,  amelyből  az  apostoliságnak 
eszméje  kidomborul.  Hogy  a  római  egyház  egységes,  azt 
Harnack  föntidézett  soraiban  tisztán  és  világosan  ki- 
mondotta: „A  leginkább  egységes  alkotás,  aminőt  a 
történelem  létrehozott."  Harnack  szerint  szentségi  jellege 
sem  hiányzik  ennek  az  egyháznak.  „Minden  időben  vol- 
tak szentjei,  amennyiben  az  embereket  így  lehet  nevezni 
és  még  most  is  vannak.  Istenbe  vetett  bizalmat,  mes- 
terkéletlen alázatosságot,  az  üdvösség  bizonyosságát,  az 
életnek  odaadását  a  felebarát  szolgálatában  találjuk  föl 
benne ;    sokan    veszik    magukra    Krisztus    keresztjét    és 

gyakorolják  egyúttal  az  önmegtagadást  és  érzik  azt  az 
örömet  az  Istenben,    amilyet   Pál  és  Ágoston    élveztek." 

E  nagy  érdemek  megszerzik  számára  az  anya  tisz- 
tességét s  az  európai  kultúra  nevelőanyjának  dicsőségét 
s  mi  anyánkul  akarjuk  őt  szeretni  s  tisztelni !  Általa 
lettünk  barbárokból  emberek  és  szegényekből  gazdagok 
s  ha  sok  vérbe  s  kínba  kerültek  is  kincseink,  —  vérbe, 
melynek  emléke  megfagyasztja  vérünket  s  kínba,  mely- 
nek története  mély  szomorúságba  meríti  lelkünket,  arra 
az  egyre  gondolunk,  ugyan  mi  került  kevésbe,  ami  az 
emberiségnek  tényleg  kincse  ?  ! 

Mit  nem  védtek  meg  tüzzel-vassal,  ami  nagy  s  ami 
szent  volt  a  népek  szemeiben  ?  Nem  lettek-e  fúriák  az 
édes  anyák  g3'^ermekeik  védelmében  V  Nem  lett-e  orosz- 
lán a  lovagból  szivének  választottjáért  viselt  küzdel- 
meiben ?  S  család,  haza,  nemzet,  nem  épülnek-e  föl  vér- 
tanúk csontjain  ?  Csoda-e,  hogy  az  oltár  lépcsőit  is 
küzdőknek  hullái  borítják?  Szent  volt  előttük  az  oltár, 
szent  az  oltár  misztériuma,  —  szent  volt  az  evangélium 
s  aki  az  evangéliumot  kezeiben  tartotta,  az  anyaszent- 
egyház, az  is  a  szent  s  legtiszteletreméltóbb  hagyomá- 
nyoknak hordozója  volt :  csoda-e  már  most,  hogy  a 
műveltség  alacsonyabb  fokán  álló  érzés,  melynek  pszi- 
chológiája mindig  erőszakos  és  kegyetlen,  oltárt,  evan- 
géliumot, egyházat  is  ugy  védett,  ahogy  tudta,  ököllel 
és  karddal?  Csoda-e,  hogy  az  a  korszellem,  mely  vért 
ontott  lépten-nyomon,  vért  ontott  a    legszentebbért    is? 

így  volt  ez,  igen ;  így  tettek,  így  éreztek  akkor  mind- 
nyájan. Mi  már  máskép  érezünk,  máskép  gondolkozunk ; 
mi  vér-iszonyban  szenvedünk  s  szenvedélyünk  nem  kí- 
nozni, hanem  a  kínt  mindenütt  kevesbíteni. 

Mi  tehát  más  emberek  vagyunk;  lágyabban,  em- 
berségesebben érzünk ;  megjártuk  a  százados  tapasztalat 
iskoláját,  tanultunk  és  okultunk!  De  hát  tulajdonképen 
illik-e  hozzánk,  hogy  büszkélkedünk?  A  mi  fejünkben 
termett-e  a  régi  századok  keménységén  megütköző  böl- 
cseség?   Nem    szenvedték,    nem    verejtékezték-e    azt    ki 


259 


számunkra  mások,  kik  bölcseségben  kisebbek,  de  áldo- 
zatkészségben nagyobbak  voltak  ? !  Örüljünk  a  belátás- 
nak, s  ne  dobáljunk  követ  azokra,  kiknek  vállain  állunk. 

Ismétlem :  mi  tehát  más  emberek  vagyunk  s  azt 
nyiltan  bevalljuk. 

Kik  akarnak  közülünk  lelkesülni  az  ordaliákért,  az 
Istenitéletekért;  midőn  tűzbe  ugrottak,  parázson  jártak 
a  vádlottak  s  remélték,  hogy  az  Isten  a  rosszat  győze- 
lemre nem  segiti  7  S  nem  volt-e  igazuk,  hogy  az  Isten 
a  rosszat  nem  segiti  ?  Igazuk  volt,  de  ezt  a  hitet  itt  nem 
helyesen  alkalmazták.  Ki  akarna  közülünk  lelkesülni  az 
inkvizicióért,  mely  erőszakkal  akarta  kiirtani  a  herezist 
s  rémülettel  biztosítani  a  szivek  békéjét?  S  nem  volt-e 
igaza,  hiszen  az  irás  mondja,  hogy  ha  a  kezed  vagy  sze- 
med vagy  lábad  megbotránkoztat  téged,  vágd  le  azt  s 
dobd  el  magadtól  ?  Igaza  volt,  de  a  vér  nem  üzi  el  a 
kétség  árnyait ;  azok  újra  föltámadnak.  A  léleknek  mély- 
séges mélyeiből  törnek  elő  s  a  konkoly  az  evangélium 
szerint  is  a  búzával  együtt  nő.  S  ki  akarná  védeni  kö- 
zülünk a  boszorkánypöröket  vagy  a  babonának  borzal- 
mas kinövéseit,  melyek  századokon  végig  ép  oly  beteg- 
ségei a  vallásos  érzésnek,  mint  a  bélpoklosság  s  a 
Vitus-tánc  a  vérnek  s  az  idegeknek  ?  Múló  tünetek,  hibás 
nézetek,  korszakokon  uralkodó  tévelyek  voltak  ezek, 
melyeken  át  kellett  esnünk,  s  melyeken  hála  Istennek 
szerencsésen  túl  vagyunk  s  remélem,  hogy  senki  sem 
fogja  magát  velük  azonosítani. 

Ne  azonosítsuk  tehát  velük  az  egyházat  sem  !  Te- 
kintsünk rá  szeretettel,  mint  aki  magasra  emelt  kezei- 
ben hozza  misztériumait  s  az  evangéliumot,  de  az  útja 
századok  változatos  életén  vonulván  át  majd  derült, 
majd  borús,  majd  véres,  majd  kenetes,  majd  erőszakos, 
majd  békés ;  fájdalmakkal  s  örömökkel  van  behintve,  s 
majd  tövis,  majd  meg  virág  fakad  nyomaiban. 

S  annak  igy  kell  lenni !  Mert  az  egyház,  ha  isteni 
intézmény  is,  de  emberekben  áll  fönn ;  az  isteni  intéz- 
ménynek is  lesznek  történeti  alakulásai ;   az  isteni  mel- 

lett  sok  lesz  az  emberi ;  az  abszolút  mellett  sok  a  relatív 
értékű,  melyet  fejlődés  hozott  s  fejlődés  söpör  el. 

Az  egyház  is  a  fejlődés  folyamában  állt.  Dogmákon 
túl  tenger  az  élete.  Elet  és  dogmák  nem  födik  egymást. 
Az  élet  tarka  nézeteknek,  gyűlöletes  küzdelmeknek,  sze- 
rető ragaszkodásoknak  beláthatlan  komplikációja.  Ren- 
geteg sok  fölfogás,  nézet,  érdek,  vélemény  hullámzik 
benne.  Ez  mind  nem  dogma.  Hozzájárul,  hogy  a  dog- 
mák esetleg  nem  jól  alkalmaztatnak  az  életre,  ami  pél- 
dául az  ördögről  való  tannal  történt  a  boszorkánypörök- 
ben,  vagy  hogy  kiterjesztetnek  oly  kérdésekre  is,  me- 
lyekhez nincs  közük.  A  szellemi  munkának  irányai  s  a 
tevékenységnek  tempói  közt  is  nagy  a  különbség.  Némely 
korban  lázas,  máskor  csendes  a  tevékenység  tempója. 
Azt  is  megengedhetjük,  hogy  az  emberi  szellem  a  tekin- 
tély folytonos  befolyása  alatt  a  szabadabb  irányokra, 
melyeken  önerejéből  kellene  haladnia,  nem  neveltetik, 
s  hogy  az,  amit  a  középkorban  theologiai  szellemnek 
hivnak,  „bizonyos  inegszokottsága  volt  az  értelemnek", 
hogy  mindent  a  priori,  a  deduktív,  okoskodás  által  vagy 
a  szentírás  tekintélyével  akartak  eldönteni.  A  természetet 
is  nem  annyira  önmagában  siettek  fölismerni,  mint  in- 
kább azt  kutatták,  mit  mond  róla  az  irás.  Ez  tehát  az 
emberi  értelemnek  az  a  korszaka  volt,  melyben  a  de- 
dukció s  a  tekintély  volt  a  vezető  csillagzat,  s  nem  volt 
meg  az  érzék  az  indukció  s  az  önálló  természetkutatás 
iránt.  De  ez  az  érzék  később  ébredni  kezdett;  új  esz- 
mék, nagy  feltalálások,  érdekfeszítő  vállalatok  fölzsendi- 
tették  az  addig  alélt  tudományos  életet  s  a  figyelem  új 
irányok  felé  fordult. 

Hasonlóképen  elkerülhetetlen,  hogy  a  középkorban 
a  népeknek  hódolata  az  anyaszentegyház  iránt  szinte 
föltétlen  lesz,  melyet  nemcsak  a  hit  dolgaiban,  de  a 
jogban,  az  állami,  a  polgári  életben  is  érvényesíteni  fog- 
nak. Az  embernek  ugyanis  az  a  hajlama,  hogy  szívesen 
áll  be  nehéz  dolgokban  erős  szellemek  igézetes  befo- 
lyása alá  s  éppen  ugy  szívesen  hódol  nagy  tekintélyek- 

nek.  Könnyebb  ugy  élni :  szívesen  megteszi.  Még  a  mo- 
dern népek  is  teszik  s  a  szabadságvágy  kitörései  után 
hanyatt-homlok  rohannak  Napóleonok  után.  Hát  még 
a  középkori  gyereknépek !  Ezek  az  éretlen  jóságos  ka- 
masznépek !  Pszichológiai  szükségletük  volt  a  hódolat,  s 
mivel  akkor  az  egyház  volt  a  legnagyobb  tekintély,  hát 
az  egyháznak  hódoltak  s  mindent  theologiai  szemüve- 
gen néztek ! 

Ezt  a  pszichológiai  tünetet  az  emberi  lélek  az  isteni 
egyházban  is  magán  hordozta  s  ebből  sem  neki,  sem  az 
egyháznak  szemrehányást  tenni  nem  lehet ;  hiába  szid- 
juk ;  enélkül  nincs  ember,  nincs  értelem  ;  elfogultság  az 
ő  eredeti  bűne  s  dolgozni,  törni  magát  nem  szeret ;  szíve- 
sen elhiszi,  hogy  érti  már  s  hatalmában  birja  a  világot. 
Erre  nézve  mondja  remekül  s  finom  megfigyeléssel 
Turgot:  „ce  n'est  pas  l'erreur,  qui  s'oppose  aux  progrés 
de  la  vérité.  Ce  sönt  la  mollesse,  l'entétement,  l'esprit 
de  routine,  tout  ce  qui  porté  á  l'inaction."  (Pensées  II. 
343.)  Ne  csodálkozzunk  azon,  hogy  ez  lévén  az  emberi 
szellem  nehézkességének  s  csökönyösségének  pszicholó- 
giája, időnként  fel  kell  robbantani  a  balhiedelmeknek, 
a  tévtanoknak,  s  a  céhbeli  tudományosságnak  föltorló- 
dott inventáriumát ;  —  ki  kell  kotorni  az  eliszaposodott 
medret,  hogy  az  élet  vize  ismét  szabadon  áradozzék.  S 
azt  néha  erőszakkal  is  végre  kell  hajtani.  Ne  haragud- 
junk Kunovszky-ra,  ki  „Durch  Kunst  zum  Lében"  c. 
könyvében  fölkiált:  „Die  Hálfte  jener  versofFenen  und 
vollgefressenen  Landsknechte  und  Höriger,  Bauern,  Ábte 
ung  Bürger  mussten  im  dreissigjáhrigen  Kriege  erschla- 
gen  werden,  um  den  Rest  mit  eiserner  Faust  aus  Bes- 
tialitát  zur  Gesittung  zu  zwingen."  (106.  1.)  Minden  téren 
van  ilyen  megfeneklés,  s  ott  azután  a  szenvedély  lép 
föl  s  csinál  rendet.  De  jaj  annak,  ki  ezt  teszi ;  mert  a 
„beati  possidentes"  nagykönnyen  fejéhez  vágnak  nem- 
csak kódexeket,  de  anathémákat  is  s  idő  kell  hozzá, 
mig  a  szenvedélyesség  által  fölkavart  porfelhők  elülnek 
s  az  emberek  ismét  tisztán  látnak. 

Hiba  nélkül  tehát  nem  vagyunk ;  szentjeinken  is 
van  eredeti  bün  s  tudósainkon  is  ott  borong  az  elfogultság 
árnya,  mindnyájan  Ádámnak  s  korunknak  gyermekei! 
Egy  darabig  a  tekintély  lesz  csillaguk ;  később  meg- 
egyeztetik a  tekintélyt  a  szabad  kutatással  s  igy  sem 
esik  bajuk. 

Van  azonban  a  modern  egyházellenességnek  még 
egy  más  kiadása  is,  mely  mindenféle  ellenszenvekből 
mindmegannyi  csalánszálból  szövődött  s  mely  az  egy- 
ház ellen,  mint  világias,  hatalmi  rendszer  ellen  irányul. 
Az  a  hármas  koronájú,  világi  fejedelemségre  igényt  tartó, 
követeket  küldő  s  fogadó  pápa,  —  azok  a  gazdag  főúri 
püspökök,  kik  a  középkorban  lovon  jártak  s  most  a  tár- 
sadalom vezető  osztályában  az  egyház  érdekeit  képvise- 
lik, egy  oly  szervezetnek  fejei,  meh^  az  evangéliumért 
hatalmi  eszközökkel  is  küzd  s  befolyását  a  nag}'  világ- 
ban, fönt  is,  lent  is  meg  akarja  tartani !  Mily  különös 
benyomást  tesz  az  evangéliumot  olvasó  lélekre  az  'a 
hatalmas,  szenvedélyes  középkori  történelem,  a  maga 
csatázó,  politizáló,  hatalomért  császárokkal,  királyokkal 
ujjat  húzó  pápáival,  püspökeivel !  Mennyire  nőtt  bele  az 
egyház  szervezetébe  az  állam  s  megfordítva,  mennvire 
azonosittatott  az  állammal  az  egyház !  S  nekünk  ugy 
látszik,  hogy  mégis  csak  nagyot  haladtunk,  mikor  a 
csatázó  pápa  helyett  atyát  s  a  lovag-püspökök  helyett 
apostolokat  nyertünk  s  a  két  hatalomnak  középkori 
összekapcsolásán  is  szerencsésen  átestünk. 

Valóban  ez  nagy  haladás,  s  bár  mondhatnók,  hogy 
mindnyájan  igy  gondolkozunk,  s  az  egyház  erejét  a  lé- 
lekbe s  a  szellembe  s  nem  a  közjogi  pozíciókba  fektetjük ! 

A  vallásos  ember  a  mai  világban  nem  akarja  a 
krisztusi  tekintélyt  a  világi  hatalommal  s  még  kevésbbé 
az  erőszakkal  párosítani ;  lelki  világának  trónján  nem 
akarja  a  hatalmat  tisztelni !  Nem  érezte  ki  ezt  any- 
nyira  senki,  mint  IX.  Pius  pápa,  aki,  mikor  a  48-as 
olasz  hazafiak  s  köztük  Rosmini  is,  biztatták,  hogy 
Ausztria  ellen  ő  is  a  hadviselő  felek  közé  álljon,  sehogy 

sem  volt  rávihető  a  hitet  bontó  lépésre.  Kiérezte,  hogy 
a  keresztények  Atyja,  Krisztus  helytartója,  nem  lövet- 
heti Ausztriának  katonáit,  kiket  szintén  az  egyház  ne- 
velt, s  kikért  a  távoli  csendes  falukban  édes  anyák  és 
testvérek  járnak  imádkozni  misére !  Megtehették  azt  a 
középkor  urai ;  de  nem  tehetik  a  bensőséges  vallást  ke- 
reső újkornak  pápái ! 

Meg  vagyok  győződve,  hogy  az  egyház  ez  irányban 
fog  haladni,  —  hogy  egyre  lelkibb,  erkölcsibb  lesz,  úgy 
értve  ezt,  hogy  tekintélyét  nem  a  kard,  nem  a  diplo- 
mácia, nem  is  a  kormányok,  hanem  a  hivő  népek  sze- 
reretete  s  ragaszkodása  által  érvényesiti. 

De  a  történelmi  kategóriáknak  is  megvan  fejlődé- 
sük. Nem  lehet  azokat  egyszerre  eltüntetnünk;  azok  is 
lettek  s  érvényesültek ;  következőleg  lassanként  majd 
megint  elernyednek,  elszáradnak  és  eltűnnek.  Legyen  türel- 
münk !  Akinek  nem  tetszik  a  középkori  állapot  s  még  sok 
középkorit  észlel  most  is,  az  legyen  annyira  filozóf,  hogy 
föl  birja  fogni  s  biztosan  tudja  remélni,  hogy  később  ez 
nem  lesz  igy,  de  amig  az  a  tisztultabb,  fejlettebb  kor 
beáll,  addig  türelemre,  mérsékletre  s  fölvilágosult  köz- 
reműködésre van  szükség. 

De  mennyit  vétenek  épp  a  modern  kor  fiai  e  józan 
s  méltányos  követelmények  ellen ! 

Ha  végig  nézek  a  mozgalmakon,  melyek  az  egyház 
ellen  irányulnak,  ha  figyelek  a  fanatikusokra,  kik  min- 
den ellen,  ami  egyházi,  kigyót,  békát  kiabálnak,  el  nem 
zárkózhatom  a  benyomás  elől,  hogy  ideges,  hisztérikus, 
túlzó  s  szinte  hóbortos  emberekkel  van  dolgunk.  Ki 
gondolhatta  azt,  hogy  az  egyházat  a  román  népszellem 
alkotásának  nyilvánítsák  ki,  melyet  a  germán  népszel- 
lemnek kell  megformálnia,  vagyis  inkább  szétrobbantania? 
Hová  jutunk  Chamberlainnek  germán  s  román  fajokról 
felállított  téziseivel  V  Ahol  germán  vér  pezseg,  ott  „Heil! 
Heil!";  ahol  pedig  belőle  nincs  semmi,  ott  sötétség, 
elbutulás,  terheltség  kisért.  Krisztus  természetesen  áriái, 
—  kár,  hogy  nincs  kimondva,  hogy  germán ;  de  sz.  Pál 

rémségesen  sötét  farizeus,  borzasztó  fajszemita,  aki  nem 
értette  meg  az  evangéliumot  s  bizarr  gondolatokat  ke- 
vert bele  !  Ágoston  szintén  egy  rém-tipus,  „misch-masch'"- 
lángész :  de  bakokat  lődöz,  mert  nem  germán ;  gondol- 
kozásán ott  ül  az  átok,  a  kereszténység  eltorzitása.  Neki 
s  a  hasonszőrű  kereszténységnek  már  az  Evangélium 
mellett  imponál  az  ..Ecclesia."  —  Evangéliumból  csak 
a  „misch-masch  "-vérű,  egészségtelen  népek  fölfogásában 
alakulhatott  ki  az  Ecclesia.  Azért  aztán  végig  a  közép- 
koron nem  az  evangélium,  hanem  az  Ecclesia  áll  elő- 
térben. Ahol  ugyan  a  német  vér  forr  s  öntudatra  ébred, 
ott  Petrus  Waldus,  Abaelard,  WicklefF  nézeteiből  s  a 
spiritualista  szektákból  ki-kitör  az  igazi,  halhatatlan  evan- 
gélium, de  csak  az  ős-német  típusban,  Luther  Márton- 
ban kelt  föl  újra  rabágyának  kőpárnáiról  a  békókba 
vert  krisztusi  gondolat  I  Aquinói  sz.  Tamás,  Dante,  Ra- 
fael, no  meg  pláne  assisii  szent  Ferenc,  jórészben  szintén 
német  vér  voltak  ;    csak   azért  tudtak  nagyot  teremteni. 

Ily  hülyeségek  s  következetlenségek  már  csak  nem 
borithatnak  árnyat  a  „román  szellem  alkotására",  az 
egyházra  \' 

S  mit  szóljunk  Nietzsche  dühkitöréseire  s  Tolstoj- 
nak  s  az  oroszoknak  túlzásaira  s  mit  a  német  protestáns 
theológiának  panaszaira,  mely  a  katholicizmusban  a 
gyűlöletes  „Ecclesiától"  nem  látja  az  evangéliumot,  — 
az  intézmény  kereteitől  a  lelket,  —  mely  búsul  azon, 
hogy  ezerhatszáz  évnek  kereszténységére  sirkövet  henge- 
rített a  római  jogász  szellem  s  Krisztus  evangéliumának 
erőteljes  életét  fölhasználta  az  elsorvadt  imperiumnak 
más  alakban  való  föltámasztására  \*  Ez  a  .,nagy  hamisítás, 
ez  a  lélekmérgezés,  ez  az  életirtás"  nyomja  a  római 
egyháznak  lelkét.  Azért  ő  a  parázna  asszony  s  végzete 
az  Isten  átka ! 

E  siralmas  vádakban  csak  egy  gondolat  talál  visz- 
hangra  lelkünkben,  még  pedig  az,  mely  az  egyháznak 
oly  gyakori  elvilágiasodására  mutat  pápáiban  s  püspökei- 
ben. Ez  igaz,  de  érthető.   Ember  az  ember,  akár  infula. 

akár  tiara  legyen  a  fején  s  az  ilyennek  is  szól  az  apostoli 
szózat :  „inimicos  crucis  Christi,  quorum  finis  interitus, 
quorum  Deus  venter  est."  Az  egyházi  méltóságok  fénye, 
a  gazdagság,  a  hatalom  kihívják  a  hivatástalan  lelkek 
amhicióját,  s  a  fénnyel  s  a  hatalommal  bevonulását 
tartja  az  egyházba  a  világias  szellem  is.  Fölkerülnek 
azok,  kiknek  a  lélek  hierarchiáiban  nincs  helyük ;  VI. 
Sándorok  lesznek  Krisztus  helytartói,  a  Savonarolák  a 
máglya  áldozatai ;  az  apostolok  udvaroncokká  vedlenek 
s  Júdásnak  csak  annyi  utóda  van  mint  Pálnak,  ha 
ugyan  nem  több.  E  réven  a  tekintély  természetfölötti 
jellege  s  a  hivatalos  egyház  lelkülete  közt  gyakran  kinzó 
s  botrányos  ellentét  fejlik  s  De-Retz  kardinális  jellemez- 
vén Memoirs-jaiban  önmagát,  jellemez  sokakat,  mikor 
Írja :  „l'ame  peut-étra  la  moins  ecclesiastique,  qui  fut 
dans  l'universe"  s  ismét:  „Je  haissois  ma  profession 
plus  que  jamais'",  (21.  1.)  s  ez  is  püspök,  érsek  és 
kardinális  volt !  Mindez  volt  ő  jog  szerint,  de  szellem 
nélkül. 

Ez  mind  igaz  ;  de  mit  is  akarunk  már  most  ebből 
levonni  ?  Azt-e,  hogy  az  egyház  nem  krisztusi  intézmény, 
azt-e,  hogy  elromlott,  vagy  hogy  nincs  rá  szükség? 
semmi  ilyesmit  következtetnünk  nem  szabad,  nem  lehet; 
azt  az  egyet  azonban  szabad  is,  kell  is  következtetnünk, 
azt,  hogy  az  isteni  gondolatok  emberekben  vannak 
megvalósítva  s  az  isteni  stilus  törékeny,  porló,  szét- 
málló  kőzetből  építette  templomát!  A  pszicholog  tudja, 
s  a  theologus  hirdeti,  hogy  az  erkölcsi  világ  mily  ki- 
lengéseket enged  s  mily  elváltozásoknak  van  kitéve ; 
de  ezeknek  óvszere  nem  a  szabadságot  megrögzítő, 
hanem  a  szabadságot  megnemesitő  hatalom.  Jó  a  tenger 
áldáshozó,  gördülékeny,  fáradhatlan  hulláma ;  de  azért 
még  sem  lehet  reá  kőből  házat,  hanem  fából  hajót  épí- 
teni s  bár  a  hajó  ing,  bár  reng,  de  az  nem  baj  ;  annak 
igy  kell  lenni;  ez  az  ő  törvénye.  Az  erkölcsi  világot  is 
hullámzó,  szeszélyes,  gördülékeny  elemek  alkotják ; 
íinom,      érzékeny,      markolhatlan      hatalmak;     vágyak, 

érzelmek,  hajlamok,  lobbanások,  félelmek,  örömök, 
szabad  elhatározások ;  létföltételük  a  függetlenség ;  töké- 
letességük az  erény;  kulcsuk,  nyitjuk  az  önelhatározás. 
Törvényeik  vannak,  de  mindenki  tesz,  amit  akar.  Az 
Isten  is,  az  evangélium  is  tiszteli  a  szabadság  vámfáit 
s  nem  töri  le  azokat,  szabad  hódolatot  kivan  mindenütt 
s  mindenkitől,  a  magánéletben  ép  úgy,  mint  a  társadalmi 
funkciók  végrehajtásában :  ez  a  szabadság  teremti  meg 
a  szenteket  s  az  árulókat,  a  szent  Pálokat  s  a  Judásokat, 
a  vértanúkat  s  a  Juliánokat,  De-Retz  s  Talleyrandt-féle 
püspököket  s  Borrom  aei  sz.  Károly  okát. 

Mindezen  borún  és  nyomorúságon  túl  pedig  az 
Isten  mégis  csak  eléri  célját,  s  elérte  azt  az  egyházban  is. 

Fölléptette  benne  az  erkölcsi  hatalmat  s  a  kemény 
népeket  kioktatta  általa  a  törvény  tiszteletére.  A  népek 
a  buzogányon  s  dárdán  kivül  megtanulták  tisztelni  a 
védtelen  jogot  és  erkölcsöt.  Ezért  kárhoztatták  Alighieri 
és  sokan  utána  és  előtte  a  rossz  papokat,  püspököket 
és  pápákat,  de  szivük  mélyében  végtelen  részvétet  s 
lángoló  szeretetet  ápoltak  az  Egyház  iránt,  melyet  mindig 
anyjuknak  neveztek. 

Ezt  mi  nem  értjük  ;  mi  az  emberit  összezavarjuk 
az  istenivel,  az  efemért  az  örökkévalóval.  Mi  nem  nézzük 
azt,  hogy  az  edény  gyönyörű,  s  a  kenet  isteni,  mi  csak 
a  foltot  rögzítjük,  mely  az  edényre  esett. 

Az  egyház  az  Isten  választott  edénye  ;  ez  alabastrom- 
edényben  őrizte  meg  Isten  a  nemzedékek  számára  az 
evangéliumnak  kenetét,  —  e  vaskeretben  óvta  meg  a 
jövendőség  számára  Krisztus  képét.  Az  edény  nem 
a  keret,  s  a  vaskeret  nem  a  kép ;  hasonlóképen  az 
egyház  nem  az  evangélium  s  a  jogi  szervezet  nem  a 
Krisztus-kép.  A  vallás  nem  hierarchia  s  az  evangélium 
kenetéből  gyakran  kevés  van  épen  a  hivatalos  fölkenteken  ; 
de  az  evangélium  lágy,  erkölcsi,  lelki  velejének  kellett  ily 
kemény  héj, mertkülönben  elpusztult  volna;  kellettakincs- 
nek  féltékeny  s  a  korszak  szenvedélyeivel  elbánó  őrizet, 
hogy  szét  ne  szedjék,  meg  ne  hamisítsák,  el  ne  tékozolják. 

Ez  kellett  s  ezt  megtenni  erő,  jog  nélkül  nem 
lehetett  s  az  erőhöz  —  tudjuk  —  közel  áll  az  erőszak ; 
oly  közel,  hogy  a  századok  érzése  nagyon  elütő  annak 
meghatározásában,  hogy  hol  végződik  a  jog  s  hol 
kezdődik  az  erőszak. 

Ha  néha  többet  léptettek  föl  erőből  s  erőszakból 
mint  kellett  volna,  ismerjük  azt  el  s  okuljunk.  A  jelenre 
nézve  pedig  ismerjük  el  mindakettőt :  a  lelkiismeretnek 
jogát  s  az  egyháznak  mint  természetfölötti  tekintélynek 
regulázó  hatalmát.  Emancipálni  lehet  önmagunkat 
politikailag,  de  nem  vallásilag ;  királyok  lehetünk,  a 
királyi  hatalomban  mindnyájan  osztozkodhatunk,  de 
istenek  nem  lehetünk  s  a  természetfölötti  tekintélyt  ön- 
magunkban föl  nem  lelhetjük.  A  természetfölötti  tekin- 
tély tehát  mindig  velünk  szemben  áll;  nincs  bennünk, 
hanem  kívülünk.  Remekül  mondja  ereszben  Sabatier 
(Vie,  de  S.  Francois  d'Assise) :  „La  Revolution  a  fait  de 
nous  tous  des  rois,  mais  ni  le  treiziéme  siécle,  ni  la 
Reformé  n'ont  pu  fairé  de  nous  tous  des  prétres.  C'est 
sans  doute  la  que  git  la  contradiction  intimé  de  notre 
vie  et  ce  qui  met  periodiquement  en  péril  nos  institutions 
nationales.  Emancipés  politiqiiement ,  nous  ne  le  sommes 
ni  moralement,  ni  religieusement."  (V.  1.) 

Vallásilag  csak  az  emancipálja  magát,  aki  a  ter- 
mészetfölöttit egyáltalában  elveti.  Kereszténység  és 
vallási  emancipáció  annyi  mint  fából  vaskarika.  A 
protestantizmus  is  csak  áttette  a  tekintélyt  az  élő  egy- 
házból a  holt  Írásba ;  s  ezzel  Krisztust  a  szubjektivizmus 
ködébe  állította.  No  ha  igazán  van  kinyilatkoztatás  s  ha 
tényleg  a  tekintély  vezet :  akkor  nem  a  kritikusoktól 
elgyötört  irás,  hanem  az  egyházban  szervezett,  hagyo- 
mányos tekintély  van  hivatva  a  kereszténységnek  veze- 
tésére ! 

A  „Los  von  Rom"  kiáltás  tulajdonképen  semmi 
egyéb  mint  pángermán  tagadása  a  kereszténységnek ! 


XXIII. 

Tekintély  és  szabadság. 

Ez  a  két  szó  jellemzi  az  emberi  szellemnek  világ- 
történelmi harcait,  melyeket  az  egyéni  lelkiismeret  viv 
a  hatalom  ellen.  Sokféle  változatban,  bámulatos  követ- 
kezetességgel, akárcsak  egy  kiirthatatlan  princípiumnak 
lüktetéseként  érvényesül  a  világtörténelemben,  még 
pedig  minden  téren,  ez  az  antagonizmus  a  szabadság  s 
a  tekintély  közt.  Szigorú  barátok,  spiritualista  szekták, 
ujkoru  anarchisták  szolgáltatják  hozzá  az  illusztrációkat. 
Pedig  mily  különbség  van  a  XIII.  századbeli  ciszterci 
apát,  Joachim  de  Flóra  s  Krapotkin  közt !  Mily  különb- 
ség az  „  evangélium  aeternum"  s  Bakunin  proklamációja 
közt !  Joachim  de  Flóra  nem  kivánt  mást  a  földön,  mint 
egy  citharát.  „Qui  vére  monachus  est  —  irja  —  nihil 
reputat  esse  suum  nisi  citharam."  Az  elég  volt  neki  s 
kincsek  után  nem  vágyódott ;  az  internacionálénak 
„Manifestuma"  pedig  a  földön  akar  mindent  s  a  földön 
kivül  mást  sem  nem  akar,  sem  nem  remél.  S  bár  e 
törekvések  tartalma  annyira  különböző,  az  irány  s  a 
lélek  vágya  mégis  egy.  A  citharás  barátnak  theológiájá- 
ban  s  a  petárdás  kommunistának  politikájában  ugyanaz 
a  gondolat  érvényesül :  ne  más  valaki  parancsoljon,  s 
igazgasson  engem ;  ne  más  valaki  gondoskodjék  rólam ; 
minek  az  a  más  valaki,  mikor  itt  vagyok  én  7  Bennünk 
van  a  lélek,  bennünk  hangzik  szózata ;  a  tekintélyt  saját 
lelkiismeretünkben,  a  szuverenitást  saját  emberségünk- 
ben találjuk  föl.  Az  lesz  az  uj  világkorszak,  a  „tertia 
aetas"  ;  akkor  lép  föl  az  Isten  gyermekeinek  hamisítatlan 

nemzedéke,  a  „tertium  genus",  mikor  majd  mindenki 
egyéniségének  saját  ura  lesz;  mikor  majd  a  benne 
érvényesülő  istenségnek  öntudatára  ébred  s  törvényen, 
s  külső  tekintélyen  úgy  tör  át,  mint  a  pillangó  a  gubón, 
miután  szárnya  nőtt ! 

A  tekintély,  a  törvény,  a  száraz  jog,  ezek  csak 
gubói  a  léleknek,  de  a  szárnya  a  szabadság;  mihelyt 
szárnyunk  megnőtt,  ne  respektáljuk  a  gubót!  Ki  fogja  a  jég- 
virágot siratni,  mikor  már  a  muskátli   virit  ablakában? 

Valóban  citharás"  költői  hangok  ezek  a  nagy  szenve- 
dések s  a  nagy  szenvedélyek  koraiból. 

Csakhogy  ezeken  a  citharás  barátokon  s  e  hallu- 
cináló spiritualistákon,  valamint  az  elkeseredett  anar- 
chistákon a  képtelenségek  miszticizmusa  s  a  túlzások 
pathologiája  jelentkezik  s  nem  zárkózhatunk  el  a  be- 
nyomás elől,  hogy  nagyon-nagyon  túloznak.  Tény,  hogy 
e  csuhás  „szentek"  lehetetlenné  tették  az  egyházat,  mint 
ahogy  a  petroleurök  lehetetlenné  teszik  az  államot ; 
azért  azokat  a  szerafikus  Doktor  záratta  örökös  fogságba, 
ezeket  pedig  a  humánus  modern  kor  üldözi,  ahogy 
tudja.  így  tehát  a  problémát  sem  a  „zelanti"-k,  sem  a 
petroleurök  nem  oldották  meg;  szabadság  és  tekintély 
most  is  a  Scylla  és  Charybdis,  melyek  közt  a  bölcs 
mérséklet  keresi  az  utat. 

Lehet-e  már  most  ezt  a  kettőt  egymással  összhangba 
hozni '? 

Csak  az  kételkedik  erről  igazán,  aki  még  nem 
értette  meg  önmagát  s  nem  találta  meg  a  maga  helyét 
a  mindenségben.  Az  kételkedik  csak  erről,  aki  igy  követ- 
keztet :  szabad  vagyok,  érzem  ;  tehát  határtalan,  végtelen, 
korlátlan,  föltétlen  vagyok;  kár,  hogy  nem  teszi  hozzá: 
tehát  formátlan  vagyok.  Pedig  hozzá  tehetné.  Forma  és 
alak,  mi  legyen  egyéb,  mint  határvonal  és  korlát;  s 
ahol  nincs  korlát  és  keret  és  határ,  honnan  kerüljön 
oda  forma?  Már  pedig  ami  formátlan,  az  csúnya.  Határ- 
vonal, korlát,  tempó,  arány,  viszony,  összhang  nélkül 
semmi  sem  szép  a  világon ;  mivel  pedig  a  szabadságnak 

is  szépnek  s  formásnak  kell  lennie,  azért  korlátoltnak, 
határoltnak  s  arányoltnak  kell  lennie. 

Tiszteljük  tehát  a  szabadságnak  nemes  és  szép 
formáit  s  utáljuk  meg  a  csúnyát  s  nemtelent,  ami  a 
szabadságnak  tagadása  volna ;  ne  keressük  a  szabad- 
ságot másutt,  mint  a  nemesnek,  igaznak  s  szépnek 
kereteiben.  Szabadon  ostobát  s  rosszat  cselekedni,  — 
szabadon  helytelent  s  hazugságot  mondani,  —  szabadon 
garázdálkodni,  pusztítani  s  rontani  lehet,  de  tulajdon- 
képen az  ostobaságnak,  hazugságnak,  gonoszságnak  a 
szabadsághoz  csak  annyi  köze  van,  mint  az  árvíznek  a 
májusi  esőhöz  ;  viz  mindkettő;  de  az  egyiknek  nyomá- 
ban halál  és  rothadás,  a  másiknak  kíséretében  élet  és 
virágzás  jár.  „Szabadon  elfajulni,  elzülleni,  elrothadni," 
ily  összeköttetésekben  bün  a  szabadság  nevét  emlegetni. 
Mert  mindez  nemlét  és  tagadás ;  ami  pedig  lét,  erő  és 
élet,  az  formás  szabadságnak  örvend  s  a  szépség  géniusza 
őrködik  épen  a  formának  határain !  Aki  e  géniuszt  el- 
riasztja s  a  korlátot  összetöri,  az  a  gondolatba  tévelyt, 
az  egyénbe  bűnt,  az  életbe  romlást  plántál.  Ex-lex  dolog 
nincs  a  világon,  akár  arkangyal,  akár  szent-János-bogárka 
legyen,  akár  gondolat,  akár  epeömlés  legyen.  A  helyes 
viszonyt,  a  harmóniát,  a  mindenség  rétegein  és  emeletein 
végigvonuló  folytonosságot  egy  ponton  sem  szabad 
tagadnunk ;  kivált  pedig  nem  szabad  a  szabadság  nevé- 
ben a  gondolatot  a  tévely  sötétségébe  s  az  egyéniséget 
az  elfajulásba  kergetnünk. 

„Ugy-e  szabadon  akarod  egyéniségedet  kifejleszteni? 
—  Írja  az  ünnepelt  John  Ruskin  —  látom,  hogy  hová 
fejleszted !  Szabadon  akarsz  enni,  inni,  dorbézolni ; 
szabadon  akarsz  tántorogni,  botlani  s  elesni,  hogy 
végre  szabadon  átkozd  meg  magadat  s  szabadon  menj 
tönkre  ...  A  létnek  legjava  —  folytatja,  nem  a  szabad- 
ság! Az  arkangyal  szolgálatától  le  a  bogárka  tevéken}'- 
ségeig,  a  bolygók  iramlásától  le  a  porszem  titkos 
gravitációjáig,  a  mindenség  hatalma  és  szépsége  nem  a 
szabadságon,    hanem  az  engedelmességen  épül !"    Tehát 


271 


megint  csak  igaz,  hogy  a  törvény,  az  arány,  a  korlát,  a 
forma  s  a  töméntelen  sok  dirib-darabnak  gyönyörű 
harmóniája  alkotja  meg  a  fölséges  világot. 

De  ki  is  kételkedhetnék  arról,  hogv  a  szabadság- 
nak  is  van  mértéke  ?  hogy  azt  is  a  valóság,  az  igazság,  a 
szépség  keresztezi? 

Keretek  közt  mozog  s  alakul  ki  a  szabadság 
mindenütt ;  tehát  formásnak  kell  lennie,  akár  a  gondolat, 
akár  a  lelkiismeret,  akár  az  egyén,  akár  a  politikai  élet 
szabadságáról  legyen  szó.  A  gondolat  szabadságának 
formája  az  igazság ;  a  lelkiismeret  szabadságának  for- 
mája az  erény  ;  az  egyéni  szabadság  fegyelmezett,  harmo- 
nikus egyéniséget  keres  s  a  politikai  szabadság  sürgeti 
a  tekintélynek  harmóniáját  az  egyéni  szabadsággal. 

Minket  most  csak  az  első,  a  gondolat  szabadsága 
érdekel,  mint  amely  körül  dúl  a  szellemek  heves  harca. 
Két  zászló  leng  itt;  az  egyikre  a  „tudomány  szabadsága", 
a  másikra  a  „dogmatikai  tekintély"  jelszava  van  irva. 
De  hát  miért  is  veszekednek  ezek  tulajdonképen'?  Jogos 
érdekek  harca-e  ez,  vagy  „agent  provocateur"-ök  zavar- 
ják itt  a  vizet  ? 

Nekem  a  tudomány  szabadsága  is  korlátolt.  Korlátjai 
közt  lesz  csak  igazán  szabad  és  igaz,  s  a  korlátokon 
túlra  nem  terjed ;  azokon  túl  terjed  még  egy  végtelen 
valóság,  mely  viszont  szabad  ...  a  tudománytól.  Lehet- 
séges-e, hogy  az  észt  határtalannak  s  az  agyat  a  minden- 
ség összfoglalatjának  gondoljuk?  Mily  alaktalan,  csúnya 
gondolatok  ezek !  Agyunk  csak  egy  darabkája  annak  a 
kifogyhatatlan  termékeny ségű  talajnak,  melyen  a  világ 
élete  fejlik ;  gondolataink  csak  apró  foszlányok  abból  a 
csodálatos  árny  és  fény-egyvelegből,  mely  a  minden- 
séget tükrözi.  Kipontozott  apróságok,  foszforeszkáló 
dirib-darabok  ezek  az  agy  velők ;  fényes  ködfoszlányok 
ezek  az  emberi  gondolatok,  foszlányok  „super  faciem 
abyssi;"  a  semmiség  néz  ki  belőlük. 

A  világegyetem  az  anarchiát  nem  ismeri ;  fegyel- 
mezettsége példás ;  még  elmosódott  határvonalakat  sem 

tűr  meg.  Benne  minden  vonal  és  korlát  pontosan  meg 
van  húzva  s  ha  ránk  néha  azt  a  benyomást  is  teszi, 
mintha  a  vonal  elmosódott  volna,  még  akkor  is  aggályos 
s  aprólékos  tiizetesség  rejlik  a  látszat  alatt!  Nem  mi 
vonjuk  meg  a  határt ;  meg  van  az  már  vonva.  A  tudo- 
mány sem  vonja  meg  a  maga  határait ;  meg  vannak 
már  azok  is  vonva.  Azt  az  Isten  tette ;  körül  sövényzett 
minket  misztériumokkal,  áthatatlan  sötétséggel ;  abból 
néz  felénk  a;  „facies  abyssi." 

„Geheimnissvoll  am  lichten  Tag 
Lasst  sich  Natúr  des  Schleiers  nicht  berauben, 
Und  was  sie  deinem  Geist  nicht  oíl'enbaren  mag, 
Das  zvvingst  du  ihr  nicht  ab  mit  Hebeln  und  mit  Schrauben." 

(Faust.) 

A  különbség  csak  az,  hogy  az  egyiknek  a  természet, 
a  másiknak  a  végtelen,  személyes  intelligencia  vonja 
meg  ezeket  a  határokat. 

Van  tehát  korlátolt  ész ;  van  korlátolt  tudás.  S 
azontúl  van  egy  titkos,  mélységes  s  mérhetetlen  való- 
ság, mely  a  létnek  s  az  erőnek  s  az  életnek  forrása, 
melyet  önmagában  meg  nem  ismerhetünk  s  szavakkal 
fátyolától  meg  nem  foszthatunk.  Ezt  hirdeti  Neith, 
egyptomi  istenasszony,  kinek  a  szaiszi  romok  közt 
akadtunk  lefátyolozott  szobrára ;  a  több  ezer  éves  szobor 
felirata  ez:  „Én  vagyok  minden,  ami  van,  volt  és  lesz, 
fátyolomat  még  föl  nem  lebbentette  halandó."  S  ugyan 
közelebb  jutottunk-e  legalább  azóta  a  tudás  határtalan- 
ságához?  A  feleletet  megint  csak  Faust  adja: 

„Dass  ich  erkenne,  was  die  Welt 

lm  Innersten  zusammenhalt, 

Schau  allé  Willenskraft  und  Samen 

Und  thu'  nicht  mehr  in  Worten  kramen  /" 

No  de  mirevaló  is  a  positivista  allűrökkel  diszes- 
kedő  modern  irányzatnak  bizonyítanunk,  hogy  az  agy,  s 
hogy  az  ész  határolt?  Minek  ezt  bizonyitanunk,  hogy  a 
tudomány  korlátolt,  s  a  gondolat  akár  csak  a  néma, 
alkonyati  villanás  \M    A  korlátokon  s  határokon  túl  van 

még  valóság,  mely  nekünk  misztérium  s  e  misztikus, 
korláton  túl  való  világból  lép  felénk  a  tekintély ! 

A  pozitivisták  protestálnak  e  föltevés  ellen !  S  ugyan 
mi  a  kifogásuk?  Talán  az,  hogy  az  ész  korlátolt  s  hogy 
darabja  az  egésznek?  Az  ellen  már  csak  nem  lehet 
protestálni !  Vagy  hogy  a  korláton  túl  van  még  valami  ? 
Az  ellen  protestálni  absurdum !  Vagy  hogy  onnan  nem 
jöhet  át  semmi?  Az  dogma.  Mi  majd  ezzel  szemben  a  törté- 
netet tekintjük!    Azután  meg  az  éppen  nem  tőlünk  függ. 

De  különben  is,  nem  veszitek-e  észre,  hogy  ez 
állásfoglalásban  mennyi  ingerültség,  mennyi  pátosz  és 
szenvedély  lüktet?  Nem  veszitek-e  észre,  hogy  a  tudo- 
mány zelótái  a  természet  korlátait  börtönrácsoknak 
nézik  s  rázzák,  döngetik  s  ez  oktalan  dühben  fanatikusokká 
lesznek?  Különös;  pedig  ugyancsak  megférhetnének. 
Kimérte  Isten  a  tudás  határait  s  a  tekintélynek  is  ki- 
jelölte helyét ;  észt  adott  valamire  s  hitet  kér  a  mindenre. 
Hogy  a  földön  járjunk  s  boldoguljunk,  szemet,  észt  s 
kezet  adott,  s  hogy  a  halhatatlanság  s  az  örök  élet  iránt 
eligazodjunk,  tényleg  hitet  követelt.  Leereszkedett  hoz- 
zánk a  Végtelen,  mint  tekintély  s  értelmünket  a  kinyilat- 
koztatásnak sugaraiból,  s  szivünket  a  bizó  szeretetnek  s 
vigaszoknak  kegyelmeiből  szőtt  gyeplőn  vezeti  az  örök 
hazába.  Tiszteljük  tehát  a  tudományt  s  ne  döntsük  föl  az 
auktoritást.  Mindkettő  illetékes  és  hivatott  az  élet  el- 
rendezésében ;  mindkettőnek  meg  van  ereje  és  súlya, 
csak  a  helyét  találjuk  el.  Aki  az  auktoritást  tagadja,  az 
egy  dogmatizáló,  apriorisztikus  ember ;  legalább  is  oly 
fanatikus,  mint  az,  ki  a  tudományt  megveti  és  disz- 
kreditálja. 

Nekem  sem  ez,  sem  az  nem  tetszik.  Nem  tetszik 
a  tekintélyben  az  az  irányzat,  mely  hatalmi  szózatokkal 
minden  vitát  s  minden  szétkülönbözést  letorkol  s  igy 
csitit  el  kérdést,  kételyt,  kifogást ;  nem  tetszik  a  tudo- 
mányban sem  az  a  fönhéjázó  gőg,  mely  hirdeti,  hogy 
neki  korlátjai,  határai  nincsenek,  s  hogy  ott  vonja  meg 
azokat,  ahol   épen  akarja.    „Die  Wissenschaft  zieht  sich 

überall  selbst  ihre  Grenzen"  ...  no  már  csak  a  vég- 
telenbe nem?  E  formátlan  gondolatok  gyökeréből  fakad 
a  türelmetlenség,  mely  búján  megterem,  hol  hév,  lel- 
kesülés s  fanatizmus  melengetik ;  e  féktelen  érzelmek 
hoztak  régen  inkviziciókat  a  népek  nyakára  Velencében, 
Spanyolországban,  Angliában  s  teremtenek  gyűlölködést 
s  üldözést  modern  kiadásokban  a  modern  világban. 
Egyikét  sem  védem,  egyikét  sem  szépítem ;  örüljünk, 
hogy  túl  vagyunk  pszichológiánk  e  szomorú  vergődésein 
s  őrizkedjünk,  hogy  azokba  uj divatú,  elfogadható  formá- 
ban vissza  ne  essünk.  Mert  csak  a  forma  változik  ;  a  lélek 
fenékáramlatai  ugyanazok ;  lelkesül  és  szeret  és  gyűlöl 
és  üldöz  s  ha  elfogadható  formát  talál  ez  érzelmeinek, 
bizonyára  kitörésre  juttatja  azokat.  Fanatizmusból  van 
a  modern  lélekben  is  elég  s  ha  nem  is  jár  talárban  s 
nem  is  védekezik  a  kereszt  szent  jelével,  de  azért 
fanatikus  tud  lenni  soha  ki  nem  fogyó,  örökbe  kapott 
elfogultsággal. 

Hogy  kikre  vonatkozom  itt,  azt  Reinke  szavaival 
mondom  el : 

„Ich  habé  ein  atheistisches  Pfaffenthum  getroffen, 
unduldsamer  als  jedes  andere,  das  allé,  die  im  nicht 
unbedingt  folgten,  für  Schwachköpfe  und  Heuchler 
erklarte ;  Leute,  die  alles  glaubten,  was  sie  wünschten 
und  die  den  Kopf  in  einen  Busch  steckten,  wenn  es 
ihnen  nicht  nach  Wunsch  erging."  Nekem  egy  sem  kell, 
sem  az  atheista,  sem  a  theista  gyűlölködés ;  sem  az 
atheista,  sem  a  theista  elfogultság  és  erőszakoskodás. 
A  „Pfaffenthum"  gyűlölséges  frázisa  jelzi  azt  a  rendszert, 
mely  a  megszokott  gondolkozás  terheltségével  nyakában 
ül  az  emberiségnek  s  hatalmi  kijelentésekkel  akar  dön- 
teni ott  is,  hol  annak  helye  nincs ;  ilyen  „Pfaffenthum" 
sajnos  gyakran  föltűnik  a  történelemben  s  a  tudomány 
épenséggel  nincsen  megóva  a  szellemnek  ez  eltéve- 
dése elől. 

Fanatizmust  s  Pfaffenthumot  manap  is  láthatunk 
eleget,  még  pedig  nemcsak  a  középkori  tradíciók  nyoma- 

ban,  hanem  a  modern  tudomány  kíséretében  is.  Csak 
ki  kell  nyitnunk  szemeinket.  Lépten-nyomon  arra  a 
tapasztalatra  jutunk,  hogy  a  hideg  észnek  csak  ugy  van 
fanatizmusa,  mint  a  meleg  szivnek.  Az  a  kultúra,  mely 
agyvelőnkben  kioltotta  a  zelótának  tüzét,  nem  óvott 
meg  a  fanatizmusnak  görcseitől ;  megdermesztette  érzé- 
seinknek ideális  irányát  s  mi  jellemünk  energiáját  most 
már  a  tagadásra  használjuk,  mint  ahogy  előbb  lelkesü- 
lésre s  lendületre  használtuk ;  s  valamint  régen  a  hit- 
buzgalom az  eretnekeket  bilincsbe  verte  s  máglyára 
rakta ;  ugy  tüzeli  most  a  hitetlenség  a  nagy  tömegek 
gyűlöletét  egyház  s  hit  ellen  s  máglyát  rak  robbanó 
szenvedélyekből  a  kereszténységnek. 

Hagyjuk  a  zelotákat.  .,Rauni  für  allé  hat  die  Erde." 
Korlátolt  lények  szépen  megférhetnek  egymás  mellett. 
Korlátolt  energiák  szabadon  működhetnek.  Megfér  a 
tudomány  a  tekintély  mellett;  nem  bántják  egymást. 
Néha  lesznek  határvillongások,  de  lassanként  tisztul  e 
helyzet  s  mindegyik  háboritlanul  örül  birodalmának. 
Az  auktoritás  fénye  nem  vet  árnyékot  a  tudományra  s 
viszont  a  tudomány  mécse  nem  homályosítja  el  a 
tekintélyt.  A  vallási  igazságok  s  az  élet  nagy  problémái 
mélységek,  melyekbe  egyre  jobban  lehet  behatolni ;  de 
bármennyire  hatoljon  is  beléjük  valaki,  csak  saját 
kárával  nélkülözi  majd  a  tekintély  vezető  s  útmutató 
kezét.  Ez  igazságok  világosságában  vagy  talán  inkább 
ködös  derűjében  sas-szellemek  szárnyalhatnak,  de  bár- 
mennyire érvényesüljenek  is,  a  tekintély  nemhogy  nem 
feszélyezi,  hanem  inkább  segíti  őket. 

A  kinyilatkoztatásról  e  részben  nem  is  szólok.  Ki 
akarná  az  Isten  gondolatait  s  irgalmas  végzéseit  a-priori 
meghatározni?  Krisztust,  Betlehemet  s  Golgothát  az  ész 
elveiből  megszerkeszteni?  A  kinyilatkoztatás  maga  s  a 
természetfölötti  tények  legalább  is  oly  szabadok,  mint 
egy  szerető  lélek  éneke ;  azt  tudomásul  vesszük  s 
gyönyörködünk  benne,  de  képleteket  nem  keresünk 
megfejtéséhez.   Sokkal  föltünőbb  az,  hogy  a  természetes 

vallás  keretében  sem  ismerünk  föl  mindent,  amit  föl- 
ismerhetnénk akkor,  ha  természetes  képességünket  nem 
zavarná  meg  a  bűn  s  az  élet  terhe.  Van  képességünk, 
erkölcsi  s  vallásos  életünknek  emberhez  méltó  kiépíté- 
sére, de  hol  van  az  a  páratlan  halandó,  kinek  e  nagy 
föladat  sikerül?  Az  óriás  problémák,  melyek  életünket 
sövényezik,  lépten-nyomon  magukra  irányítják  figyel- 
münket s  kényszerítenek  rá,  hogy  eligazodjunk  rajtuk. 
Nem  hiszek  a  pesszimizmusnak,  mely  azt  gondolja, 
hogy  a  rájuk  pazarolt  munka  létünknek  egyik  érthetet- 
len kínja  s  hogy  a  metafizikának  álmot  nem  ismerő 
tekintete  tehet  róla,  hogy  tépelődésünket  elnyugodni 
nem  hagyja ;  azt  azonban  a  tapasztalat  mutatja,  hogy  e 
problémák  sötét  árnyakat  szőnek  az  emberi  ismeretbe 
s  tétovázó  nézetek  labyrinthjai  terülnek  el  lábaik  körül. 
Igaza  van  Bossuetnek,  hogy  „la  sagesse  humaine  est 
toujours  courte  par  quelque  endroit"  és  Feneionnak,  a 
ki  mondja:  „Les  hommes  n'ont  point  assez  de  force 
pour  suivre  tout  leur  raison."  Biztos  és  megnyugtató 
értesülést  e  pontban  a  kinyilatkoztatásból  merítünk, 
abból  a  könyvből,  mely  inindnyájunk  előtt  nyitva  van  ; 
nemzetek  olvassák,  de  a  világ  valamennyi  föltalálása  és 
vívmánya  sem  adhat  hozzá  egyetlen  verset  sem.  Nincs 
a  theologíában  olyatén  haladás,  mint  a  chémiában,  geo- 
lógiában és  nautikában  .  .  .  Nem  esik  ott  latba,  hogy 
föltaláltuk  a  kompászt,  a  lőport,  a  könyvnyomtatást  és 
sok  más  ezer  dolgot.  Hogy  az  ember  csakis  a  hit  vagy 
egyéb  jó  cselekedetek  által  is  igazul-e  meg,  azon  a  tu- 
domán}^  semmit  sem  lendít. 

Remélem  tehát,  hogy  ez  iránt  megegyezünk  s  sza- 
badság s  tudás  és  hit  közt  különböztetve  megteremtjük 
a  sza])adságnak  s  a  tekintélynek  igazi  harmóniáját.  De 
van  itt  más  hiba  is.  Az  ellenkezés  s  a  féltékenység  a 
tekintély  ellen  nem  származik  a  hitnek  a  tudománnyal 
való  theoretikus  ellentétességéből ;  hiszen  a  hánytorga- 
tott  ellentmondásokat  még  senki  sem  mutatta  ki  s  a 
szakemberek    tudják,    hogy    ilyenek     egyáltalában    nem 

léteznek;  hanem  a  tekintély  elleni  animozitás  forrását 
inkább  érzésünkben  kell  keresnünk.  Én  ugy  látom,  hogy 
mikor  a  szabadságot  féltik  a  tekintélytől,  féltik  azt  több- 
nyire az  illetéktelen  tekintélytől,  másodszor  féltik  azt  azért, 
mert  a  tekintély  hivei  hajlandók  gyakran  kiterjeszteni  a 
tekintély  illetékességének  korlátjait  s  a  tudomány  territó- 
riumába törnek. 

Nekünk  éltető  s  nem  szellemölő  tekintélyekkellenek. 

Kell,  kell  a  léleknek  tekintély;  az  alól  azt  felszaba- 
dítani nem  lehet.  Az  a  fölszabadítás  szánandó  elvaku- 
lást  jelentene  az  élet  legnagyobb  problémáival  szemben. 
De  a  tekintélynek  oly  módon  kell  képviselőiben  meg- 
nyilvánulnia, hogy  az  életet,  s  a  szellem  fejlődését,  szóval 
hogy  a  több  életet  szolgálja.  Nem  békó,  nem  kolonc, 
nem  korlát  a  tekintély,  hanem  irányító  ;  inkább  szárny, 
mint  rablánc.  Ha  korlátnak  akarjuk  nevezni,  azt  se  bá- 
nom ;  de  akkor  oly  korlátnak  kell  azt  mondanom,  mely 
a  meredek  útnak  az  örvény  oldaláról  való  korlátfája ; 
irányt  ad,  de  haladásomban  meg  nem  akadályoz.  Az 
igazi  tekintély  oly  éltető  szelleme  a  léleknek  mint  az 
evidencia,  a  belátás ;  forrásaiból  ismeretet  merit.  Nem 
rögzíti  bele  a  lelket  lemondásba,  nem  ringatja  bele  élet- 
telenségbe  s  erőtlenségbe.  Nem  dolgozik  suggesztiókkal, 
nem  opiátokkal.  Amely  tekintély  ezt  teszi,  az  olyan  mint 
az  a  betű  s  az  a  forma,  mely  öl.  Természetes,  hogy  ez 
ólmos  szellemtelenségtől  irtózik  a  lélek.  De  az  igazság, 
az  élet,  a  lélek  mélysége  és  gazdagsága,  mely  az  isteni 
tekintélyből  árad  ránk,  nem  nyűgöz  le,  hanem  elevenít. 
Vonz  s  nem  rémit,  —  éltet,  villanyoz,  tevékenységre 
indit,  „non  littera  sed  spiritu."  Az  ilyen  tekintély  való- 
ságos szellemi  hatalom^   mely  csak  jót  s  áldást   teremt ! 

Ilyen  volt  az  Ur  Jézus  tekintélye :  szellem  és  élet ; 
az  élet  imponáló  fölségében  érvényesült  az  ő  tekintélye. 
Ilyennek  kell  lennie  az  egyházi  tekintélynek ;  mert  e 
tekintélyből  kiérezzük  az  Urat,  ki  velünk  marad  a  világ 
végéig.  Az  az  ősi,  jó  Jézus,  ki  velünk  volt  s  minket  élni 
tanitott  s  nem  tanított  sem  fizikára,  sem  asztronómiára, 

s  nem  csinált  jogrendszert  s  nem  szervezte  közvetlenül 
a  társadalmat  s  aki  velünk  van  most  is,  bizonyára  nem 
korlátozza  a  lélek  alkotó  szabadságát  most  sem ;  ugy 
mint  résen  nem.  A  velünk  való  Krisztus  hat  reánk  az 
egyház  közösségében  ;  szellemének  termékenyítő,  eleve- 
nítő befolyása  alá  helyezkedik  a  lélek ;  eleven  sejt  lesz 
Krisztus  testében  s  az  által  csak  elevenebbé,  erősebbé, 
lelkesebbé  válik ;  valóban  ez  a  tekintély  nem  nyűg,  ha- 
nem élet. 

De  nem  gyanakodunk-e  mindazonáltal  a  tekintély 
elvének  zelótáira  s  vakmerően  itélünk-e,  ha  azt  gondol- 
juk, hogy  a  tekintély  elvének  érvényesítésében  is  lehet 
túlozni?  Nem  tehetek  róla,  de  úgy  érzem,  hogy  nem 
Ítélünk  vakmerően,  ha  a  túlzás  lehetőségét  föltételezzük. 
Hiszen  minden  életnek  és  elvnek  van  káros  tünete ! 
Lehet  a  tekintélyhez  is  helytelenül  s  bénitólag  ragasz- 
kodni s  ha  a  szabadságnak  féltői  tagadják  a  tekintélyt, 
miért  ne  volna  lehetséges,  hogy  mások  megint  a  tekin- 
tély elvét  hajtják  túlzásba. 

Azon  csepjDet  sem  csodálkozom.  Az  ember  mindig 
hajlandó  a  dolog  könnyebb  végét  fogni ;  már  pedig  te- 
kintély által  vezettetni  mindig  könnyebb,  mint  valamit 
munkával  megszerezni.  Bizonyára  könnyebb  módja  a 
problémák  megfejtésének,  ha  dogmatikai  deciziókkal 
tisztázhatjuk  a  kérdéseket,  mintha  neki  állunk  tanulni, 
kutatni  s  várakozunk  türelemmel,  mig  a  kérdés  tisztul 
s  a  dolog  valamiképen  dűlőre  kerül.  Az  ember  tehát 
veszélyben  forog,  hogy  enged  e  kísértéseknek.  Azért 
nem  is  csoda,  hogy  az  ember  néha  a  tekintély  alá  nem 
tartozó  kérdésekben  is  erre  az  útra  tért  s  munka  helyett 
hitet  ajánlott  föl.  Ily  lelki  hangulat  mellett  még  egy 
más  veszedelem  is  fenyeget,  s  ez  az,  hogy  hajlandók 
leszünk  félteni  a  kinyilatkoztatást.  Gyanús  szemmel  néz- 
zük a  szabadabb  kiindulásokat  s  a  félelemtől  inspirál- 
taivá kassandrai  jóslatokat  kockáztatunk.  E  lelkület 
zsémbeszkedő  kislelküséggé  fokozódhatik,  s  magára  ölti 
a  szellemi  világ  elsatnyulásának  jellegét. 

Az  ilyen  emberek  egyre  féltik  „igazságaikat"  és 
„lényeiket",  melyeket  úgy  szőnek  egybe  a  kinyilatkoz- 
tatással, hogy  igazán  theologus  legyen,  aki  a  kinyilat- 
koztatást az  emberi  gondolattól  elválassza  s  a  kettőt 
széjjel  tartsa.  Pedig  a  kinyilatkoztatással  semmiféle  böl- 
cseleti rendszert,  semmiféle  tudományt  vagy  iskolát  azo- 
nosítani nem  lehet.  Paulsen  sz.  Tamás  filozófiáját  a  kath. 
egyház  hivatalos  bölcseleti  rendszerének  mondja,  bizo- 
nyára, mert  a  pápa  ajánlotta,  s  a  ker.  iskolák  figyelmét 
szent  Tamásra  felhívta.  Tudjuk  azonban,  hogy  e  hiva- 
talos filozófiától  bármely  filozófiát  követhetünk,  sőt  újat 
is  találhatunk  föl,  föltéve,  hogy  a  keresztény  tant  föl 
nem  döntjük  vele.  Igazi  szabadságot  kívánunk  s  tudjuk 
is,  hogy  azt  élvezzük.  Még  kevésbé  szabad  állapotokat  s 
jogfejlődéseket  s  állami  szevezeteket  a  kereszténységgel 
azonosítani.  A  ki  azt  teszi,  az  az  ^egyházat  kalodába 
zárja.  Még  az  egyházat  sem  szabad  a  történeti  fejlődés- 
nek adataihoz  szegezni.  Senki  sem  tudja  előre,  hogy  az, 
a  mi  történet  s  nem  lényeg,  hogyan  változhatik  el  s 
hogyan  állhat  elő  esetleg  egy  új  állapot,  mely  a  lényeg- 
gel ép  úgy  egyeztethető  össze,  mint  a  hogy  megfelelt  a 
szervezetnek  az  előbbi  történeti  alakulás.  Számtalanszor 
olvassuk  modern  kultúrtörténetekben,  hogy  a  kath.  egy- 
ház szevedélyes  előszeretettel  viseltetik  a  középkori  álla- 
potok iránt  s  mindenütt  útjába  áll  a  föltartóztathatat- 
lan kulturfejlődésnek.  Csak  egy  klasszikus  tanura  hivat- 
kozom. Harnack  irja :  „Wir  erieben  heute  an  der 
römisch-katholischen  Kirche,  zu  w^elch'  einer  schw^eren 
Last  die  Verbindung  mit  einer  bestimmten  Kulturepoche 
für  die  Religion  wird.  lm  Mittelalter  war  diese  Kirche 
voll  Teilnahme,  formgebend,  gesetzgebend  auf  allé  Fra- 
gen  des-  Fortschrittes  und  der  Kultur  eingegangen.  Un- 
vermerkt  hat  sie  aber  ihr  heiliges  Érbe  und  ihree  igent- 
liche  Aufgabe  mit  den  Erkenntnissen,  Maximén  und 
Interessen,  die  sie  damals  gewonnen  hat,  identifiziert. 
Nun  ist  sie  gleichsam  festgenagelt  auf  der  Philosophie, 
der   Nationalökonomie,    kurz    auf   dem  ganzen    Kultur- 

bestand  des  Mittelalters."  (Wesen  des  Christentums. 
76.  1.)  így  Írnak  számtalanan.  Theologusaink  erre  azt 
felelik :  de  hogy  van  az  egyház  leszegezve,  s  igazuk  van, 
nincs  leszegezve ;  az  isteni  kinyilatkoztatás  nincs  azono- 
sítva a  történelmi  fejlődéssel.  Ugy  is  legyen !  De  ha 
nincs  —  amint  hogy  biztos,  hogy  nincs  — ,  mutassuk 
azt  ki  érzésünkkel,  viselkedésünkkel  is.  Ne  kössük  össze 
nagyon  az  ideiglenes  állapotokat  a  kinyilatkoztatással 
ezentúl  sem.  Aki  azt  teszi,  az  az  elváltozott  koroknak 
összes  ellenszenvét  s  az  elmaradásnak  gyűlölködő  vád- 
jait fűzi  az  egyház  sarkához.  Ugyancsak  rósz  szolgálat; 
pedig  ezt  is  a  szeretet,  csakhogy  az  elfogult  szeretet 
sugallja.  Mit  nyerünk  vele,  ha  a  középkori  állapotokat 
mintaszerűknek  mutatjuk  be?  Van-e  ez  eljárásban  ta- 
pintat és  józanság  s  a  mi  fő,  igazság?  S  mit  akarunk 
ezzel  V  Vissza  akarjuk  hozni  azokat,  vagy  csak  elégiákat 
zengedezünk  mint  a  zsidók  a  jeruzsálemi  falak  tövében  ? 
Ily  merengések  romantikus  költőkhöz  illenek,  de  törté- 
neti érzékkel  biró  férfiakhoz  nem  valók.  A  korszakok 
elváltoznak ;  a  középkor  is  a  fejlődésnek  egy  szaka ;  az 
vissza  nem  tér,  ha  vissza  is  hivnók ;  értsük  meg  tehát 
inkább  korunkat  s  teremtsük  meg  az  állapotoknak  meg- 
felelő keresztény  életet. 

Mennyi  munka,  hány  föladat  vár  itt  ránk  s  mily 
szabad  tere  nyilik  itt  a  tudományos  kutatásnak  s  a  hit- 
buzgalmi  tevéken3^ségnek !  Beláthatlan  tér !  Hagyjuk  sza- 
badon ezt  a  tért  a  tudományos  kutatásnak  s  munkálko- 
dásnak számára.  Hadd  dolgozzanak  a  tudósok !  ne  fél- 
tékenykedjük  rájuk.  A  szellemi  erjedés  korszakában  ne 
vágjunk  a  tisztán  tudományos  kérdések  és  vitatások  elé 
parancsszavakkal.  Ez  az  atyáskodó  s  nagynénisködő 
kislelkűség  elcsűggeszti  s  megbénítja  a  szellemeket,  s 
elveszi  munkakedvüket.  Félre  a  kislelkűséggel,  félre 
azokkal  a  gyanakvó,  szűkkeblű  szellemekkel,  melyek 
mindenütt  definíciót  sürgetnek,  hogy  a  szabad  mozgást 
megakadályozzák  s  nézeteiknek  érvényt  szerezzenek.  S 
hogy  senki  meg  ne  botránkozzék   e  nyilt    fölszólaláson, 

kijelentem,  hogy  igy  gondolkozott  magának  a  csalha- 
tatlan tekintélynek  egyik  hordozója,  XIII.  Leo  pápa, 
kinek  fölséges  személye  ellen  senkinek  sem  volt 
kifogása  a  tudomány  szabadságát  illetőleg.  XIII.  Leo 
pápa  igy  szólt  Msgr.  d'Hultshoz :  „Il-ya  des  esprits 
inquiets  et  chagrins,  qui  pressent  les  congregations  ro- 
maines  de  se  prononcer  sur  des  questions  encore  dou- 
teuses.  Je  m'y  oppose,  je  les  arréte,  car  il  ne  fant  pas 
empécher  les  savants  de  travailler.  II  fant  leiir  laisser  le 
loisir  d'hésiter  et  mérne  d'errer.  La  vérité  religieuse  ne 
peut  qu'y  gagner.  L'église  arrive  toujours  á  temps  pour 
les  reméltre  dans  le  droit  chemin."  (Annales  de  philo- 
sophie  erét.  1901.  decembre.) 

Mily  fényes  eszmék!  „Nem  szabad  a  tudósokat 
gátolni  a  munkában."  „Hagyjátok  őket  bakokat  lőni  és 
tévedni."  Lehetetlen  a  gondolat  tengerén  hajóznunk,  s 
az  ingadozásokat  elkerülnünk.  Aki  azokat  el  akarná 
kerülni,  az  fagyaszsza  meg  a  tengert;  akkor  ugyan  el- 
kerüli az  ingadozást,  de  lehetetlenné  teszi  egyszers- 
mind a  hajózást.  Az  ellentétek  elkerülhetlenek  már 
a  dolgok  sokoldalúsága  s  a  szemlélőknek  változatos 
szempontja  miatt  is ;  de  az  nem  baj,  s  a  tudománynak 
nincsen  ártalmára.  XIII.  Leo  pápa  nem  akarta  a  tudo- 
mány e  szabadságát  korlátozni.  Ő  volt  az,  aki  a  Vatikán 
levéltárát  is  megnyitotta  s  a  történetíróktól  is  azt  kivánta, 
hogy  ne  szépítsenek,  hanem  mondjanak  igazat.  Ugyan- 
csak ő  jegyezte  meg  bizonyos  jámbor,  de  félénk  lelkekről, 
hogy  ha  rájuk  bizták  volna  az  evangélium  megírását, 
bizonyosan  elhallgatták  volna  Júdás  árulását  s  Péter 
tagadását  az  Ur  jó  hírnevére  való  aggodalmas  tekintetből. 

Ily  pápai  szózat  a  tudomány  szabadságának  való- 
ságos programmja!  Az  ily  tekintély  nem  akadályoz, 
hanem  ösztönöz,  nem  bénit,  hanem  lelkesít. 

Ez  a  pápai  szózat  leheli  a  krisztusi  tekintélynek 
szellemét,  mely  tért  nyit,  időt  enged  a  tudománynak  s 
nem  vág  eléje  a  kutatásnak,  s  mégis  „arrive  toujours  á 
temps";  jókor  érkezik,  hogy  irányt  mutasson.  Túlsúlyban 

van  benne  a  finom,  erkölcsi  érzék,  mely  a  lelkeket 
nevelni  s  szeretni  tudja  s  mindazt,  amit  Krisztus  beléje 
fektetett,  tekintélyt,  hatalmat,  jogot  a  lelki  élet  újjá- 
születésére, az  erkölcsi  tökély  fölvirágoztatására  fordítja. 
Maga  a  jog  s  hatalom  csak  olyan  az  egyházban,  mint 
a  csontváz  meg  az  izom  a  testben ;  mindkettő  a  meleg 
életnek  kemény  s  rostos  tartója.  Keménység  kell  bele, 
mert  különben  nem  hordhat  terhet ;  de  azt  a  meleg, 
belső  életet,  melyet  az  Ur  Jézus  kegyelme  éleszt  a 
lelkekben,  a  keménységgel  azonosítani  nem  lehet.  Mert 
a  tulajdonképeni  élet  természetesen  nem  a  jog,  nem  a 
tekintély,  nem  a  csontváz,  nem  az  izom,  hanem  a 
krisztusi  élet  összhangban  a  tudományos,  művészeti, 
társadalmi  élettel.  Az  egyház  élete  is  első  sorban  az 
Istennek  az  az  országa,  mely  a  nyolc  boldogság  hegyé- 
ről leszáll  az  érzés  s  a  cselekvés  termékeny  mezeire,  s 
az  Isten  gyermekeiben  átélt  boldogsággá  válik.  Ezt  az 
Isten-országot  az  egyház  hordozza  s  szolgálja ;  miatta, 
érte  van.  A  lelkekért,  a  lelkeknek  boldogitásáért  van  az 
anyaszentegyház.  Valamint  a  hegyoldalnak  függő  kert- 
jében minden :  falak,  támoszlopok,  kerítések,  csatornák, 
föltöltött  talaj,  ásók,  kapák,  kannák  a  fakadó  virágért  s 
az  illanó  illatért  vannak :  úgy  az  eg3^házban  is  pápa, 
püspök,  joghatóság,  szentségek,  templomok  az  Isten 
kedvtelésének  nyiló  virágáért,  a  szerető  lélekért  vannak. 
A  tekintély  is,  a  hatalom  is  csak  eszköz  e  célra,  a  minél 
teljesebb,  színpompásabb,  gazdagabb  virágnyilásra !  Ha 
ezt  eléri,  akkor  imponál.  Ha  a  lelkek  erénye,  mint 
Magdolna  nardus-olajának  illata  tölti  el  az  egyházat, 
akkor  érezzük,  hogy  ez  az  Isten  háza ! 

A  szentek  szelleme  s  a  belső  életnek  reményteljes 
kitavaszodása  mindig  sürgeti  a  lelki  haladásnak  s  a 
lelkek  fejlődésének  megfelelő  atmoszférát,  a  szabadságot 
s  készséget,  a  szeretetet  s  engedelmességet.  Az  egyházi 
reform  is  mindig  életet  keres,  szellemet  s  életet,  el- 
mélyedést s  bensőséget  s  az  egyházat  nem  csupán 
kanonista,   jogi    úton,   hanem  a  vallásos  föléledés  útján 

is  reméli  megreformálni.  Az  egyház  szervezetét  nem 
töri  le,  a  jogot  nem  tagadja,  a  tekintélyt  tiszteli,  de 
egyszersmind  azt  is  tudja,  hogy  a  házba  illat,  meleg 
élet,  a  kertbe  pedig  virág  s  tavasz  kell. 

Azok,  kik  e  kettőt  nem  tudják  megegyeztetni, 
könnyen  zavart  támaszthatnak  az  egyházban.  Először 
azáltal,  hogy  a  gyakorlatban  szinte  azonosítják  az  egy- 
házat a  joggal  s  a  jogi  jelleget  túlságosan  léptetik  elő- 
térbe ;  másodszor  az  által,  hogy  a  méltányos  szabad 
mozgás  korlátozásával  fölléptetik  a  vad  reakciót,  mely 
a  szenvedélyt  féken  eresztve,  az  egyház  hierarchikus 
szervezetét  is  tagadja.  Azt  „papi  uralomnak",  ezt  anarchiá- 
nak hivják.  Mindkettő  rossz.  Az  egyház  nem  a  papság, 
hanem  a  lelkek  miatt  van ;  hatalom  és  tekintély  csakis 
ezt  szolgálják. 

Ne  tegye  senkire  azt  a  benyomást  az  anyaszent- 
egyház, amit  Kant  fölpanaszol:  „Das  Reich  Gottes  auf 
Érden,  das  ist  die  letzte  Bestimmung,  des  Menschen 
Wunsch.  Dein  Reich  komme !  Christus  hat  es  herbei- 
gerückt ;  aber  man  hat  ihn  nicht  verstanden  und  das 
Reich  der  Priester  errichtet,  nicht  das  Gottes  in  uns. 
lm  ganzen  Welttal  sind  tausend  Jahr  ein  Tag.  Wir 
müssen  geduldig  an  dicsem  Unternehmen  arbeiten  und 
warten." 

Nem  a  papok  országát,  hanem  az  Isten  országát 
jött  Krisztus  fölállítani,  s  az  anyaszentegyház  is  igy 
vallja.  Ha  vannak  is  az  egyháztörténelemben  korszakok, 
mikor  az  egyháznak  mint  nem  csak  isteni,  hanem 
történelmi  jogalkotmánynak,  érdekeiért  folyt  a  harc,  — 
ha  vannak  is  harcok,  melyek  azt  a  benyomást  keltik, 
hogy  itt  a  „regnum  de  hoc  mundo"  állt  előtérben:  az 
egyháznak  lelkéből  sohasem  veszett  ki  a  tudat,  hogy  ő 
a  lelkek  anyja  s  hogy  nem  keres  s  nem  óhajt  semmit 
sem  annyira,  mint  lelket,  szellemet,  szenteket.  III.  Ince 
összes  dicsőségénél  nagyobb  fényt  árasztott  az  egyházra 
a  „poverello  di  Cristo",  Krisztus  dicsőséges  szegénye  s 
VIII.  Bonifácnak  s  valamennyi   kanonistának  jogi  tudó- 

mánya  nem  lendített  annyit  az  egyházon,  mint  azok  a 
rajok,  melyek  Assisi  lejtőiről  szálltak  szét  a  világba  s 
viaszt  s  mézet  vittek  magukkal,  az  erény  világosságát  s 
a  békének  s  örömnek  édességét.  Szétterjedt  általuk  s  föl- 
ébredt szavukra  az  Isten  oszága,  mely  „erény,  béke 
és  öröm."  Az  „Inno  al  sole",  melyet  sz.  Ferenc  Umbriá- 
nak  erdeiben  nyolc  álló  napig  énekelt,  nagyobb  harmóniát 
öntött  ki  Olaszoszágra,  mint  valamennyi  békekötés,  szer- 
ződés és  szövetség.  Ezt  el  kell  ismerni,  de  azért  sem  a 
jogot,  sem  az  egyházi  tekintélyt  nem  szabad  tagadni, 
hanem  tisztelni  kell  s  kérni  az  Istent,  hogy  küldjön 
pásztorokat,  kik  legeltetik  a  nyájat  s  küldjön  citharás 
embereket,  kik  békítenek  és  bűvölnek  lelkeket.  Akkor 
megszűnnek  majd  a  panaszok,  hogy  a  „civitas  Dei"  a 
római  impérium  substrukcióin  emelkedik  s  a  hatalom- 
nak hagyományaiból  táplálkozik ;  akkor  szétfoszlik  a 
félelem,  mely  a  római  hierarchiában  politikai  hatalmat 
lát,  mely  isteni  varázszsal  diplomáciai  finom  érzéket 
kombinál  az  európai  nemzetek  gyöngítésére  s  a  római 
szék  világi  hatalmának  biztosítására.  Ez  aggodalmak 
megszűnnek,  ha  Krisztust  látják  a  püspökökben  s  a  papok- 
ban a  népek ;  e  félelmek  szétoszlanak,  ha  az  erkölcs 
hatalmával  lépünk  föl  köztűk,  ha  nem  a  kardra  hivat- 
kozunk, mely  vág  és  öl,  hanem  citharát  hordozunk 
magunkkal,  melyről  Joachim  de  Floris,  olasz  egyház- 
reformer, mondja,  hogy  az  Isten  embere  ne  járjon 
mással  mint  citharával.  Istent  s  embert  szerető,  harmo- 
nikus lelkűlettel.  Azzal  győz ! 


XXIV. 
Az  evangélium  s  a  munka. 

Az  eddigi  századok  nem  a  nép  századai.  Nemzetek 
jóformán  még  nem  léteztek ;  csak  egyes  kiváltságos 
osztályok  élvezték  a  jogokat,  javakat  és  kiváltságokat  s 
az  ország  érdekét  azonositották  a  kiváltságos  rendek 
érdekeivel.  A  népnek  nem  volt  öntudata.  Nem  egyebek 
ezek  a  rendi  alkotmányokban  foglalt  népek,  mint  nagy 
tömegek,  melyeknek  föladata  néhány  hatalmas  családnak 
érdekét  szolgálni  a  politikában  s  a  nagy  tömeggel  szem- 
ben elenyésző  tízezernek  lehetővé  tenni  az  emberséges 
létet  a  társadalmi  életben.  Mi  volt  a  magyar  nemzet  1848 
előtt  ?  az  a  háromszázezer  nemes,  ki  rendi  kiváltságainak 
megőrzésén  fáradott.  Ezek  mondták :  mi  vagyunk  a 
nemzet,  mint  ahogy  azt  már  más  valaki  még  nyersebb 
kizárólagossággal  mondotta :  én  vagyok  az  állam. 

Nem  mondjuk  ezt  szemrehányáskép,  hanem  rá- 
mutatunk mint  eltűnt  társadalmi  alakulásra  s  mint  oly 
fejlődési  fokozatra,  mely  a  történeti  fejlődésben  átmenetet 
képez,  de  sem  ideálnak  nem  vehető,  sem  meg  nem 
örökíthető.  Minden  kor  teljesiti  a  maga  munkáját,  s 
akkor  állunk  jól,  ha  kiismerjük  efemer,  átmeneti  érvé- 
nyét s  meg  nem  akasztjuk  a  múlttal  a  jövőt.  Az  ember 
ugyanis  nagyon  könnyen  beleringatja  magát  abba  a 
meggyőződésbe,  hogy  a  viszonyok,  a  társadalmi  alakulá- 
sok és  kapcsolatok  mindig  olyanok  maradnak,  mint  az 
édes  jelenben  s  revoluciónak,  jogfosztásnak,  erőszakos- 
kodásnak bélyegzi  a  fejlődést,  nyilván  azért,  mert  nincs 
fogalma  az  életről,  s  a  társadalmat  sem  tekinti  élő 
szervezetnek. 

A  megálmodott  s  kiváltságokkal  kihimezett  stabilitás 
helyett  a  történelem  folytonos  változást  tüntet  föl,  amely 
változást  az  alsó  néprétegek  emelkedése  s  a  tűrhetőbb, 
emberi  létnek  általánosítása  jellemzi.  Látunk  századokon 
végigvonuló  s  egyre  emelkedő  mozgalmat,  mely  a 
nyomorult  tömegeket  az  uralkodó  osztályokhoz  közelebb 
hozza  s  a  munka  által  termelt  javakban  s  a  közélet 
jogaiban  részelteti.  Ez  a  mozgalom  néha  stagnál ;  máskor 
ismét  gyorsabb  tempóban  halad;  jelenleg  rendkivül 
gyorsan  fejlik  és  sebesedő  sebességgel  tör  előre ;  méltán 
mondhatjuk,  hogy  szociális  korszakban  élünk.  Ébresztő, 
mozgató  szellem  szállta  meg  az  emberiséget  s  az  uj  idők 
arculatának  és  pszichológiájának  jellemző  vonása  épen 
ez,  hogy  minél  több  emberrel  kívánják  megosztani 
mindazt  a  jót  és  jogot,  mit  a  felsőbb  társadalom  szűkebb 
körben  élvez. 

A  XVIII.  század  rémes  forradalma  a  világ  szín- 
padára léptette  a  polgári  szabadságot  követelő  embert, 
kiemelte  őt  akkori  lekötöttségének  békóiból  s  megosztotta 
vele  az  uralkodó  rétegeknek  politikai  és  gazdasági  szabad- 
ságát. Ez  a  darab  szabadság  tovább  érleltette  a  világot ; 
inint  ahogy  a  napsugár  kifejleszti  a  csirát  s  az  illatos 
aromát :  ug}'  fejlesztette  ki  a  gazdasági  szabadság  az 
individualismus  erőit,  de  nagygyá  növesztette  ugyan- 
akkor a  gazdasági  szabadságból  és  garázdálkodásból 
származó  hátrányokat,  ugy  hogy  most  ezek  a  társadalom 
nyakára  nőtt  hátrányok,  melyek  mint  milliók  fájdalmai 
és  jajjai  jelentkeznek,  kényszeritik  ismét  a  társadalmat 
uj  lépések  megtételére,  uj  alakulások  és  intézmények 
megteremtésére. 

Minden  ilyen  uj  lépés  több  és  több  embert  emel  a 
jogok  és  javak  élvezetébe.  Ellenkező  irányban  haladni, 
a  javak  élvezőit  csökkenteni,  lehetetlen.  A  törekvések, 
haladások,  átalakulások  célpontja  a  nagy,  közös  emberi- 
ség. Eddig  is  az  volt ;  de  ezentúl  már  öntudatos  ismere- 
tünkké vált  ez  a  folyamat,  mely  a  kiváltságokat  a  közös- 
ség javára    letöri  s  a  javaknak  élvezetét   intézményesen 

tágasabb  néprétegeknek  lehetővé  teszi.  Innen  van,  hogy 
a  lent  és  fönt  közt  való  különbség  a  társadaloml)an 
egyre  jobban  vész,  ha  nem  is  érzület  szerint,  de  legalább 
is  az  intézmények  szelleme  szerint;  a  kiváltságok  vesznek; 
a  szellem  s  az  élet  kincseiben  való  részesülést  nemcsak 
elvben  el  nem  tagadjuk  senkitől,  de  méltányoljuk  is  az 
erre  vonatkozó  jogok  kivívását ;  a  társadalom  kezdi  be- 
látni, hogy  az  uralkodó  és  élvező  tizezer  nincs  praedes- 
tinálva  a  javak  leírására,  valamint  a  sanyargó  milliók 
nincsenek  reprobálva  örökös  és  végleges  nélkülözésre ; 
a  társadalmi  különbségeknek  kegyetlen  örvénye  kezd 
kitöltődni,  s  az  emberiséget  meg-megszállja  egységé- 
nek érzete  és  sejtelme. 

Hogyan  áll  most  már  az  evangélium  a  világ  e  kultur- 
haladásával  szemben  7 

Az  evangélium  nem  azonosította  magát  sem  a 
klasszikus,  sem  a  középkori  világgal;  az  Ur  Jézus  nem 
lett  Caesar,  s  ha  volt  ács,  de  az  Isten  országát  nem  a 
munkába  helyezte.  A  munka  az  embernek  természetes 
funkciója ;  az  teremteni  fog  uj  meg  uj  társadalmi  alakí- 
tásokat, de  nem  hozza  le  a  földre  az  Isten  országát.  Az 
Isten  országát  Jézus  hozta  közénk.  Ezt  a  kettőt  tehát :  a 
munkát  s  az  Isten  országát  összezavarni  nem  szabad! 
Nem  szabad  azt  mondani,  hogy  az  Isten  országa  a  haladó 
s  diadalmaskodó  munkának  programmja ;  épp  oly 
kevéssé  szabad  más  oldalról  azt  állítani,  hogy  az  Evan- 
gélium a  munkát  megveti  vagy  a  klasszikus  világ  álla- 
potait szentesíti. 

Mindkét  fölfogás  túloz;  a  helyes  nézet  pedig  az, 
hogy  legyetek  Isten  gyermekei  minden  társadalmi  alakulás- 
ban s  minden  társadalmi  alakulás  dacára;  ez  az  Isten 
országa ;  de  kiizdjetek,  érvényesüljetek  Istenadta  erőitek 
szerint ;   ez   az   Isten  örök  gondolata  s  a  ti  föladatotok ! 

Jézus  nem  adott  szociális  programmot;  de  Jézus 
nem  is  akadályozta  az  Isten  gondolatainak  kifejtését  a 
világban,  nem  akadályozta  meg  az  emberiség  fejlődését, 
mely  természetünkkel  adva  van,   s  mely  arra  tör,  hogy 

mennél  több  ember  részesüljön  több  jóban,  anyagi, 
szellemi,  erkölcsi  jóban. 

A  szentírásnak  az  a  szava :  „töltsétek  be  a  földet 
és  hajtsátok  azt  birodalmatok  alá  és  uralkodjatok  a 
tenger  halain  és  az  égi  madarakon  és  minden  állatokon, 
melyek  mozognak  a  földön"  (Mózes  I.  1.,  28.),  a  kultú- 
rának első  paragrafusa,  magának  az  Istennek  gondolata. 
Az  Isten  gondolata  az,  hogy  az  ember  úr  legyen  a  föl- 
dön, s  nem  troglodita ;  azt  akarja,  hogy  uralkodjék  s 
hajtsa  birodalma  alá  a  földet  s  a  természeti  erőket,  s  e 
lenyűgözött  erőkön  építse  föl  kulturéletét  a  földön. 
Ugyanez  a  kulturföladat  siirgetí,  hogy  a  javakat  necsak 
néhányan  élvezzék,  hanem  hogy  azokból  minél  többnek 
jusson. 

Mindezen  az  evangélium  nem  változtatott  semmit; 
s  éppen  azért  e  természetes  fejlődést  az  evangéliummal 
megakasztani    nem    szabad.    Az  bűn  és  hazugság  volna. 

Az  evangélium  ez  állásfoglalásának  helyességét  föl 
fogjuk  ismerni,  ha  a  kulturhaladásnak  tényezőivel  tisz- 
tába jövünk. 

A  kultúra  az  embernek  érvényesülése  s  uralmának 
kiterjesztése.  Két  világa  van :  a  külső  s  a  belső ;  az 
igazi  kultúra  mindkét  országra  terjeszkedik  és  súlypontja 
természetesen  nem  a  külsőben,  hanem  a  belsőben  fekszik. 

Az  ember  úr  lesz  tehetségeinek  kifejlesztése  által, 
a  teljes  embernek  kialakulása  által ;  s  ha  a  külvilágot 
tekintjük,  úr  lesz  első  sorban  a  technikai  haladás,  a 
nmnka  által. 

A  munka  a  haladás  lenditő  kereke. 

Az  ember  úr  a  földön  a  természetnek  kihasználása 
által  lesz.  Keze  által  tartja  esze  a  maga  szolgálatában  a 
természetet.  Ha  halad  az  ész,  ha  fejlik  a  kéz,  akkor 
emelkedik  az  ember  s  ura  lesz  a  természetnek.  S  minél 
nagyobb  az  ember  e  diadala,  s  minél  általánosabb  az 
életnek  egész  vonalán,  annál  hathatósabban  csúszik  a 
praktikus  észbe  s  a  technikus  kézbe  a  társadalmi  élet 
súlypontja     is.     A    munka     kezdi    érezni,    hogy    hiszen 

mindezt  a  gazdaságot,  pompát,  kényelmet  ő  szolgáltatja ; 
érzi,  hogy  mindezt  az  ész  s  a  kéz  teremti ;  azért  aztán 
követeli  is,  hogy  ez  általa  teremtett  világban  ő  maga  s 
ne  a  kiváltság,  ne  a  tunyaság  vagy  a  pénzcsinálás  henye 
mestersége  érvényesüljön. 

Ekkép  a  társadalmi  alakulás  egén  a  munka  csillaga 
kel  föl  s  emelkedik  vezető  szerepre  s  a  munkának  be- 
folyása és  súlya  szerint  alakul  át  a  társadalom. 

A  régibb  múltban  nem  a  munkáé  volt  a  vezető 
szerep,  nem  pedig  azért,  mert  nem  volt  meg  az  az 
óriási  kihatása,  nem  volt  meg  az  a  hatalma  és  súlya, 
melynek  ez  idő  szerint  örvend. 

A  régi  rabszolgatársadalomban,  értem  ez  alatt  a 
rabszolgákat  tartó  társadalmakat,  óriási  a  különbség  a 
herus  s  a  servus  közt,  mely  örvényt  szakít  a  két  osztály 
közé  s  ha  ugyanabból  a  népből  valók  voltak  is,  mégis 
távolabb  veti  szét  egymástól,  mintha  külön  zónák  alatt 
születtek  volna.  A  munka  meg  volt  vetve ;  azt  a  rab- 
szolgák nyakába  varrták  s  az  élvezetet,  a  jogot  s  a 
javakat  kizárólag  az  urak  tartották  fönn  maguknak.  A 
középkori  jobbágy  alakját  tünteti  föl  az  elnyomott  ember- 
nek ;  a  munka  itt  is  nagyon  egyenlőtlenül  volt  megosztva ; 
ő  a  teherviselő,  s  a  jogot  csak  kis  mérvben  élvezi ;  de 
mégis  élvezi.  A  haladás  a  rabszolgai  termelésből  a 
jobbágyi  munka  viszonyaiba  abban  áll,  hogy  több  jót 
és  jogot  juttattak  a  jobbágynak  mint  a  régi  rabszolgának. 
Amit  a  rabszolga  még  soha  és  sehogysem  élvezett, 
azt  élvezte  már  a  jobbágy.  De  a  munkának  még  sem 
itt,  sem  ott  nincs  meg  a  becsülete.  Bizonyára  azért, 
mert  még  nem  intézte  a  társadalom  sorsát ! 

De  a  modern  társadalomban  a  nagyipari  termelés- 
nek tényezői  viszik  a  főszerepet  s  minden  a  munkára 
utal  s  a  munkától  várja  boldogulását;  a  nemzetek  közti 
harc  itt  áttette  a  harctért  a  csatamezőkről  a  piacokra. 
Lehet-e  akkor  csodálkoznunk,  hogy  a  munka  vezető 
szereppel  birván,  s  öntudatában  lévén  hatalmának,  föl- 
adatainak és  sikereinek,  a  maga  képére  és  hasonlatos- 
ig 

ságára  teremti,  illetőleg  alakítja  át  a  társadalmat  ?  A  vezető 
társadalmi  osztályok  szoktak  részesülni  a  legtöbb  jogban 
és  jóban ;  igy  volt  ez  a  feudális  korban,  melynek  jellege 
nem  a  munka,  hanem  a  hóditás  s  annak  nyomában 
járó  kiváltságosság;  igy  lesz  a  munka  társadalmában  is 
s  ha  a  munkásság  a  társadalom  súlypontja,  akkor  termé- 
szetesen a  társadalom  javai  is  feléje  áramlanak. 

Nálunk  is  az  a  társadalom,  mely  ki  fog  fejleni,  ha 
fog  egyáltalán  valami  kifejteni,  nem  lehet  más  mint 
az,  melyben  a  főszerepet  a  munkásság  játsza,  amelyben 
a  demokrácia  a  vezető  elem.  Ez  szakítást  jelent  a  hűbéri 
kor  valamennyi  hagyományaival  s  a  társadalmi  súly- 
pontnak, a  jogok  és  javak  elosztásának  uj  korszakát 
hozza  ránk.  A  folytonos  emelkedés  az  alsóbb  rétegeket 
a  felsőbbekkel  ellenkezésbe  hozza  ;  az  uralkodó  és  vezető 
osztályok  jól  érzik  magukat  javaik  és  jogaik  élvezetében, 
s  az  emelkedő  osztályokat  betolakodóknak  nézik ;  nem 
fontolják  meg,  hogy  az  ő  jogosultságuk  a  társadalom 
jellegétől  és  életétől  függ  s  kiváltságaik  és  jogaik  csak 
külső  héját  és  alakját  képezik  a  társadalom  belső  egyen- 
súlyának ;  ők  akkor  is  szeretnének  még  a  formához 
ragaszkodni,  mikor  annak  tartalma  már  kiesett,  mikor 
a  forma  már  üres,  vagy  jobban  mondva,  mikor  a  tar- 
talom pl.  a  vezető  eszmék,  már  nem  az  övéik. 

A  társadalmi  rétegeknek  uj  elhelyezkedése  alkotja 
mindannyiszor  az  illető  kornak  társadalmi  kérdését.  Ez 
a  kérdés  annyiszor  válik  akuttá,  a  hányszor  a  fejlődés 
miatt  uj  elhelyezkedésre  van  szükség.  Az  elhelyez- 
kedésnek meg  kell  történnie ;  azt  föltartóztatni  nem 
lehet. 

Ha  ez  álláspontról  Ítéljük  meg  a  társadalmi  moz- 
galmakat, eleven  szervezeteknek  fejlődését  látjuk  bennük. 
A  fejlődést  pedig  semmi  eleventől  sem  tagadhatjuk  meg. 
A  fejlődés  egymásutánjában  minden  csak  időszaki  s  az 
egyes  alakulásoknak  is  csak  ideiglenes  értéket  tulajdonit- 
hatunk ;  jogok,  törvények  vagy  pláne  kiváltságok  csak 
addig  bírnak  érvénynyel,  míg  célszerűek  s  a  haladásnak 

szolgálnak ;  mihelyt  idejüket  multák,  az  ócska  vas  lom- 
tárába, sárguló  kódexek  világába  valók.  Föltételezem, 
hogy  amily  észszerű  ez  az  igény,  oly  észszerűen  essék 
meg  kivitele,  ami  akkor  történik  majd,  ha  nem  az 
önkényre,  nem  az  egyesek  kényére  és  öklére  bizatik  a 
jogok  és  törvények  megváltoztatása.  Hogy  pedig  a 
társadalom  e  változtatásokat  megtegye,  arra  hajtja  és  sür- 
geti őt  az  élet  maga,  és  eszmék  hatalma,  mely  ha  egy 
intézményből  kivonult,  az  intézmény  maga  csak  üres 
hüvely,  okvetlenül  elszárad  és  elvész. 

De  ime  épp  e  helyen  ötlik  szemünkbe  egy  nagy 
nehézség !  Helyes  fejlődés-e  az,  mely  a  technikus  mun- 
kának, mondjuk,  a  természet  meghódításának  utján 
haladV  Helyes  fejlődés-e  az,  mely  a  világot  a  munkának, 
az  ideiglenes  jó  életnek  efemer  csillagzata  alá  helyezi  s 
az  embert  kísértésbe  hozza,  hogy  az  Isten  országáról 
megfeledkezzék  ? 

E  nehézség  megoldásánál  két  gondolatot  kell  szem 
előtt  tartanunk;  az  egyik  az,  hogy  a  munka  nem  boldogít 
s  hogy  vele  az  Isten  országát  agyonütni  nem  lehet;  a 
másik  az,  hogy  a  munka  szükséges  fejlődés  s  az  Isten 
országával  a  munkát  száműzni  nem  szabad.  Mindkettőt 
kell  érvényesíteni  s  mindkettőnek  helyes  kiegyenlítésé- 
ben fekszik  majd  az  igazi  társadalmat  boldogító  egyen- 
súly! 

Hogy  a  munka  nem  boldogít  s  hogy  nem  veszi  le 
egünkről  az  örök  problémák  csillagait,  minek  pazarolnék 
arra  szót.  Az  élet  áramai  oly  mélyek  mint  a  tenger 
mélyei,  a  gőz  és  villany  nem  tereli  el  azokat  másfelé, 
sőt  még  csak  el  sem  éri,  nem  is  fodrozza  széleiket.  A 
harmonikus  ember  hálásan  fogadja  a  munka  vívmányait, 
de  azt  is  látja,  hogy  azokkal  az  élet  problémáit  meg- 
oldani nem  lehet.  „Minél  öregebb  lesz  az  ember,  annál 
inkább  érzi,  hogy  belső  világunkat  a  külső  dolgok 
folyása,  a  kultúrában  való  haladást  elő  nem  mozdítja. 
Ott  vagyunk,  a  hol  voltunk  s  rá  vagyunk  utalva  azokra 
az  erőkre,  melyeket  elődeink  használtak."  (Harnack,  Das 

Wesen  des  Christenthums  77.  1.)  Vallás,  szeretet,  erő, 
bátorság,  jóindulat,  szóval  az  erkölcsi  nagy  világ,  s 
annak  bűbájos  élete,  lendületes  motívumai  s  mélyen 
járó  áramai,  mind  a  technika  korlátain  túl  terülnek  el ! 
Az  egyéniség  erkölcsi  világát,  a  személyes  érzést,  a 
szívnek  melegét,  a  technika  összes  gépeivel  lehetetlenség 
kiszorítani,  átvitt  értelemben  itt  is  igaz : 

Azt  a  kis  patakot,  mely  a  szivet  hajtja, 
Ha  egyszer  kiapad,  ki  nem  pótolhatja 
Tengereknek  árja ! 

Krisztus  Urunk  folyton  az  erkölcsi  erőkre  utal,  a 
szeretetet  sürgeti,  az  Istennel  való  egyesülést,  a  teJjes 
odaadást,  az  irgalmat,  a  könyörületet  ajánlja.  Ezek  azok 
az  áradó  források,  melyek  életet  hoznak  a  világnak. 
Ezek  azok  az  erők,  melyek  boldogságot,  békét  terem- 
tenek s  szent  örömöt  hintenek  lélekre  s  társadalomra, 
Ha  majd  ezek  elhatalmasodnak,  akkor  lép  ki  a  sziv 
szentélyéből  a  társadalomba  is  az  Isten  országa.  Dolgoz- 
zunk e  térfoglaláson;  munkálkodjunk  az  „Ur  szőlőjébe", 
használjuk  föl  a  „talentumokat." 

A  fejlődés  tehát,  mely  a  munkával  szemben  a 
morális  életet  ignorálná  s  az  ideális  irányzatnak  érvé- 
nyesülést nem  engedne,  csúnya  materializmus  volna  s 
ily  materializmusnak  tartjuk  azt  az  elméletet  is,  mely 
az  emberiség  összes  haladását  kizárólag  a  termelés 
módjából  eredezteti.  Ez  annyit  jelent,  hogy  a  munka 
egyenlő  az  élettel.  Már  pedig  nincs  ennél  kézzelfoghatóbb 
tévely.  Belső  világunkat  a  munka  nem  érinti,  legalább 
is  nem  elégiti  ki.  Reméljük  azonban,  hogy  az  emberiség 
haladása  nem  törtet  sokáig  ez  egyoldalú  fölfogás  utján 
s  elismeri  majd  az  erkölcs  világát  s  annak  igényeit  is 
s  mind  a  kettőt  köti  össze  akkor,  mikor  kultúráról 
beszél.  A  kultúra  nemcsak  a  munkára  vonatkozik, 
hanem  kiterjed  az  emberi  élet  összes  irányaira ;  technikus 
munka  s  erkölcsi  élet  együttvéve  s  épp  úgy  a  külső 
természetnek  s  a  belső  világnak  az  emberi  méltósághoz 


293 

illő  kialakítása  adja  a  kultúrának  teljes  képét.  Az  úr- 
ember,  vagyis  a  szellemi,  erkölcsi  s  technikai  tekintet- 
ben kifejlett  úr-ember,  az  igazi  kultúrának  ideálja ! 

A  kultúra  az  ész  és  a  sziv  kifejlődésében  s  az  ész 
és  sziv  uralma  alá  hajtott  természetben  áll.  Ha  az  ész 
kifejlett,  akkor  okvetlenül  megtalálja  módját  annak, 
hogy  a  természetet  fölhasználja.  Hiszen  fejlettsége  a 
természet  tüzetesebb  s  mélyebb  átértéséből  való.  E 
mélyebb  átértést  hasznosítja  szolgálatára ;  befogja  a 
természet  erőit,  a  gőzt  és  villámot  s  amit  addig  tiz 
ujjával  végzett  nagy  fáradsággal  s  kevésbé  tökéletesen, 
azt  most  elvégzik  könnyű  szerrel  és  gyönyörű  kivitelben 
szolgái,  a  természeti  erők  s  a  „dominamini"  lesz  a 
jelige.  Az  ember  úr  lett. 

S  úr  lett  Isten  gondolatai  szerint. 

Nem  szabad  a  természet  s  a  kegyelem  közé  éket 
verni ;  nem  szabad  azt  mondani,  hogy  a  kultúra  az  ész 
és  a  sziv  műveltségében  s  a  földi  élet  nyers,  durva 
keretezésében,  a  lehető  legnagyobb  nélkülözésben  s 
minden  anyagi  jónak  ignorálásában  áll.  Nem;  a  kultúra 
az  egész  embernek  minden  irányban  való  érvényesülé- 
sében, —  a  szellemi,  erkölcsi,  lelki  és  anyagi  élet  lehe- 
tőleg szép  s  célra  vezető  kifejtésében  áll.  A  szenteket 
sem  szabad  e  fölfogásunk  ellen  nehézségül  fölhozni, 
mint  akik  a  világból  minél  kevesebbet  élveztek  s  annak 
megvetésére  tanítanak.  Már  csak  azért  sem,  mert  mind- 
nyájan a  pusztákba  nem  vonulhatunk  s  nincs  is  arra 
szükség ;  Jézus  sem  vonult  el  oda  s  a  szent  Szűz  sem 
élt  a  pusztában  A  pusztákba  s  a  barlangokba  az  emberi- 
ség nem  vonulhatna  a  teljes  elzüllés  és  elvadulás  vesze- 
delme nélkül  ?  Remete  szent  Antalon  és  Pálon  azt  látni, 
amit  az  eszmék  apostolain  mindenütt  csodálunk,  hogy 
rideg  és  fölséges  egyoldalúságban  állítják  elénk  az 
egyetlen  egy  gondolatot,  melynek  éltek;  az  örökkévaló- 
ság sarkcsillaga  alá  ültek  s  e  gondolat  fölségétől  el- 
felejtették a  világot  s  a  mulandóságot.  Fölséges  stilitái 
a   hősies    erénynek,   kik   az    élvezet    mámorába   merült 

világot  öntudatra  ébresztik;  sziklaszilárd  sarkantyúk, 
melyeket  az  Ur  a  világáramba  épitett,  hogy  a  szenvedély 
megtörjék  rajtuk,  a  part  ne  szakadjon,  s  az  áram  a 
helyes  irányba  terelődjék. 

Az  embernek  földi  és  égi,  ideiglenes  és  örök  hiva- 
tása van.  Az  Isten  földet,  természetet,  kegyelmet  és 
dicsőséget  teremtett.  A  teremtés  Istennek  egyik  képe  s 
a  kinyilatkoztatás  a  másik ;  a  tudomány,  mely  a  termé- 
szet lapjairól  olvas,  s  a  szentírás,  mely  a  hit  fényét 
tükrözteti,  nem  arra  valók,  hogy  egymást  agyonüssék. 
A  kegyelem  a  természetet  nem  teszi  tönkre,  hanem 
ellenkezőleg  megnemesiti  s  átszellemesiti  azt;  hiszen  a 
segitő  kegyelem  egészen  az  ész  s  az  akarat  bensőségébe 
hatol  s  az  értelmi  életet  a  maga  legfinomabb  gyökér- 
szálain ragadja  meg,  hogy  azontúl  kegyelem  és  termé- 
szet már  nem  két  különálló  valami  legyen  a  természet- 
fölötti tevékenységben,  hanem  egy,  bár  összetett  elv. 
Nem  is  vagyunk  mi  manichaeusok,  kik  az  anyagot  rosz- 
nak  mondták,  sem  ó-lutheránusok,  kik  az  emberi  termé- 
szetetlényegében romlottnak  állitották;  mi  a  teremtést  nem 
tekintjük  gnosztikus  felfogásban  aposztaziának  a  végtelen- 
től, sem  pedig  valami  lázadó  szellem  művének;  nekünk 
a  teremtés  az  Isten  képe  s  a  föld  és  ég  telve  van  az 
Ur  dicsőségével !  Az  Isten  beleállitotta  a  természet  és 
kegyelem  e  kettős  dicsőségébe  az  emberiséget,  hogy 
mindkét  világosságban  teljesítse  föladatát.  Tehát  ural- 
kodjék a  természeten ;  használja  föl  erőit ;  fejtse  ki 
rajtuk  tehetségeit ;  hozza  összhangzásba  a  földet  az  éggel, 
a  testet  a  lélekkel,  az  érzéki  jót  az  erkölcsivel,  az  időt 
az  örökkévalósággal.  Ne  bélyegezze  rosznak,  amit  az 
Ur  alkotott,  de  fölértvén  saját  természetét  s  annak  árny- 
és  fényoldalait,  fejtse  ki  összhangzatosan  tehetségeit. 
Hogy  azután  lesznek  képviselői,  kik  az  örökkévalóság 
szeretetéből  barlangokban  laknak,  vagy  fahéjjal  ruház- 
kodnak, nem  mosakodnak  s  minden  élvezettől  iszonyod- 
nak, az  természetes  is,  érthető  is,  hiszen  a  nagy  gondo- 
latok elragadják  a  fogékony  lelkeket  s  megdicsőülésüket 

áldozataikban  ünneplik;  de  az  emberiségnek  föladata 
nem  az  lesz ;  föladatát  Isten  adta  elé,  midőn  azt  mondta : 
dominamini  ...  és  salvamini. 

A  keresztény  filozófia  igy  igazit  el  minket  időn  s 
örökkévalóságon,  s  eszerint  alkothatjuk  meg  tüzetesen 
a  kultúra  fogalmát. 

Tehát  az  Isten  gondolatai  szerint  az  emberiség  űr 
legyen  a  földön,  legyen  kultur-emberiség.  Ettől  csak 
egyet  kell  lépnünk  s  fölfogjuk  azt  is,  hogy  az  Isten 
gondolatai  bizonyára  a  kulturjavaknak  szélesebb  s  tágabb 
körökben  való  élvezését  szánják  az  emberiségnek,  el 
fogjuk  tehát  ismerni  azt  is,  hogy  a  társadalom  mozgalma, 
mely  egyre  minél  több  embert  részesít  a  kulturjavakban, 
a  természetes  fejlődés  közvéleménye  ;  el  fogjuk  ismerni, 
hogy  az  emberi  szabadságok  kiterjesztése  nem  liljeráliz- 
mus  és  tévtan,  hanem  isteni  gondolat,  —  valamint  azt 
is,  hogy  az  emberi  jogok  kihirdetése  nem  szabadkőmives- 
ség,  hanem  igaz  való  kereszténység. 

Elismerem,  hogy  a  legtermészetesebb  mozgalmat 
gyakran  téves  irányzatok  zsákmányolják  ki,  valamint  a 
francia  forradalmat  sem  helyesli  senki  vértől  izzó, 
embertelen  kegyetlenkedéseiben ;  de  ami  az  emberi 
jogokat,  s  a  szabadságnak  kitágítását  illeti,  azt  szemére 
gáncsképen  senki  sem  vetheti,  még  akkor  sem,  ha  e 
szabadságnak  illetéktelen  és  mértéktelen  kiterjesztése  az 
éretlen  tömegekben  nagy  kárt  tett.  Nekünk,  katholikusok- 
nak,  az  az  öreg  hibánk,  hogy  a  történelmi  fejlődéssel  s 
a  tényleges  állapotokkal  nagyon  is  összenövünk  s  a 
ténylegesen  fönnállóra  ráruházzuk  az  isteni  rendnek  és 
akaratnak  tekintélyét ;  őrt  állunk  minden  intézmény 
mellett,  amelynek  szerencséje  van,  hogy  fönnáll,  pedig 
sok  más  intézménynek  több  joga  volna  ahhoz,  hogy 
a  helyén  álljon,  s  azután  balta-szemeket  vetünk  azokra, 
kik  az  ujat  pártolják,  kik  az  uj  viszonyok  célszerűségé- 
ben a  réginek  helyet  nem  találnak :  szocialistáknak 
hivjuk  azokat,  kik  a  társadalmi  egyensúly  megzavaro- 
dásával    uj    elhelyezkedést,  s  ennek    nyomában   járó  uj 

jog-megoszlást  hirdetnek.  Kár  a  buzgólkodásért ;  ahelyett 
jobb  volna  egy  kis  történelmet  és  nemzet-gazdászatot 
tanulni. 

Bármint  legyen  azonban,  a  fejlődést  megakasztani 
nem  lehet ;  a  társadalom  fejlik  s  a  súlypont  áthelyez- 
kedése  uj  rendszereket  teremt! 


XXV. 

Az  evangélium  és  a  szociális  fejlődés. 

Az  Ur  Jézus  az  Isten  országát  jött  megalapítani  a 
földre,  az  pedig  nem  állam,  nem  jogi  intézmény,  hanem 
a  nemzetek  Apostola  szerint:  „erény,  béke,  öröm." 

Az  Isten  országa  az  Istennel  való,  bizó,  szerető 
egyesülés.  Az  Isten  országa  az  Istennel  telitett  lélek, 
mely  teljes  öntudattal  mondja  „Atyám."  Ez  a  tudat  az 
ő  meggyőződése  s  uralkodó  érzelme  s  ettől  megnyugszik. 
Van  sok  rossz  a  világon,  mely  az  ember  ellen  küzd ;  ne 
kérdezzük  sokat  honnan  jöttek,  ne  okoskodjunk,  hogy 
mire  valók,  érvényesítsük  az  Isten  fiainak  tudatát  minden 
körülmények  közt  mindannak  dacára,  a  mi  aggaszt, 
a  mi  gyötör  és  nyomorgat  s  megtaláljuk  szivünk  békéjét. 
Az  embert  sok  kétely,  sok  kísértés  és  szenvedés  bántja; 
legyünk  „starke  Ja-sager."  Jézus  azt  akarja  tőlünk,  hogy 
hitünkben    legyőzzük  a  világot,  s  megpihenjünk  Benne. 

Az  evangélium  ezt  leheli.  Rajta  van  elöntve  az  a 
derült,  megnyugodott  lelkület,  mely  az  Isten  szereteté- 
nek tudatából  és  saját  méltóságának  átérzéséből  való. 
Fényes,  erős  és  boldog !  A  karácsonyi  éj  glóriája  tükrö- 
ződik rajta :  pax  hominibus  honae  voliintatis.  Ez  a 
„bona  voluntas"  a  legnagyobb  erő ;  az  élet  hullámai 
fölött  leng,  mint  a  sirály  a  viharban ;  csendesen  ül  a 
mulandóság  korhadt  ágain,  mint  a  vadgalamb  a  száraz 
fán ;  nem  fél,  hisz  szárnya  van. 

A  léleknek  e  megnyugvása  s  átélvezett  békéje  az 
emberi  életnek  legnagyobb  ténye.  Édes  azt  átélni; 
nagyobbat,    nemesebbet  át  nem    élhetünk.    Ez  az  az  el- 

ásott  kincs,  ez  az  a  drága  gyöngy,  melyre  miután  rá- 
akadtunk, azt  semmiért  a  világon,  de  még  az  egész 
világért  sem  adjuk  oda,  nem  pénzért,  nem  jogigényért, 
melyet  ki  kellene  pörölnünk,  nem  ruháért,  melyért 
másokkal  kellene  veszekednünk,  nem  társadalmi  szolgá- 
latokért, melyektől  hogy  szahaduljunk,  mások  ellen 
kellene  küzdenünk,  az  Istenben  megnyugodott  s  az 
embereket  átkaroló  szeretet  mindennél  több ;  tehát  azt 
oda  nem  adjuk  s  nem  is  veszélyeztetjük. 

íme,  ez  a  „hegyi  beszéd"  szelleme.  Ez  őszinte, 
nemes  jóindulatba,  e  készséges  hódolatba,  az  erkölcsi- 
ségnek e  legtisztább  szférájába  állit  bele  minket  az  Ur 
Jézus.  Minél  kevesebb  lesz  benne  jogból,  kényszerből, 
pörből,  erőszakból,  küzködő  igényekből,  annál  melegebb, 
bensőségesebb,  boldogabb  lesz  életünk.  Mert  a  jog 
hideg,  rideg  erő,  mely  testvéreket  nem  ismer,  s  kény- 
szerrel dolgozik;  mialattazéletszeretetet,jóindulatot,  bizal- 
mat, önfeláldozást  sürget ;  az  az  hogy  ezeken  épül.  Jézus 
nem  tagadja  a  jogot ;  azt  már  csak  Tolstoj  Jézusa  teszi ;  de 
a  joggal  szemben  a  jobbat,  az  önkéntes  szeretetet  ajánlja 
s  az  áldozatos  élet  illatát  leheli.  Mert  az  élet  fakadásai 
s  a  lélek  legideálisabb  irányzatai,  a  művészet  ihletése, 
a  jóindulat  az  önfeláldozásig,  mindez  a  jogon  kivül  áll ; 
a  leggazdagabb  életet  ez  a  bensőséges  világ  rejti. 

Jézus  erre  az  Isten  országára  utal ;  ezt  sürgeti 
tőlünk.  Következőleg  ne  várjunk  tőle  pontokba  szedett, 
befejezett  szociális  programmot.  Jézus  közvetlenül  nem 
szabadította  föl  a  rabszolgákat;  az  evangélium  sehol 
sem  ösztönöz  lázadásra,  fölkelésre  s  belépésével  nem 
teremt  rögtön  uj  társadalmi  szervezetet.  Jézus  az  Isten- 
országát állitja  föl  a  római  s  a  barbár  világban  s 
kivánja,  hogy  a  tüz,  melyet  meggyújtott,  égjen.  A  fej- 
lődő keresztény  társadalom  majd  megteremti  magának 
a  megfelelő  formát ;  megteremti  az  egyikét,  hogy  elvesse 
a  másikát,  mihelyt  fejlődési  stádiumának  meg  nem 
felel.  A  keresztény  társadalom  ugyanis  csak  ugy  fejlik, 
mint  akármely    más    szerves   lény  s  azt,  hogy  fejlődjék 

s  elváltozzék,  hogy  újra  meg  iijra  szervezkedjék,  épp 
oly  kevéssé  akadályozhatta  meg  az  evangélium,  mint 
ahogy  nem  akarta,  hogy  a  fiú  a  gyermeknek  s  a  férfiú 
a  fiúnak  szűkké  lett  ruhájában  szorongjon.  Valamint  a 
kegyelem  nem  akadályozza  meg  a  csecsemőnek  teljes- 
koru  férfiúvá  való  kifejlődését;  ugy  az  Isten-országa 
nem  akadályozza  meg  a  társadalmi  ujjászervezkedést. 

Lesz  tehát  társadalmi  szervezkedés,  lesz  elváltozás, 
szóval  lesz  szociális  kérdés ;  az  Isten-országa  nemcsak 
nem  akadályozza  azt,  hanem  sürgeti  annak  szeren- 
csésebb kialakulását.  Akik  azt  gondolják,  hogy  az  evan- 
gélium fölöslegessé  teszi  a  társadalmi  átalakulást,  vagy 
hogy  egy  csapással  nyélbe  üti  a  mindenkorra  érvényes 
társadalmi  rendet,  azok  sem  azt  nem  tudják,  hogy  mi 
az  Isten  országa,  sem  azt  nem  értik,  hogy  mi  a  társada- 
lom. Éppen  olyan  fölületes,  nagy  szó  az  is,  hogy  az  evan- 
gélium, vagy  az  egyház  egymagában  képes  megoldani 
a  szociális  kérdést;  arra  ugyan  nem  képes,  hanem 
igen  az  evangélium  fogja  szolgáltatni  az  erkölcsi,  ideális 
elemeket,  melyeket  a  szociális  kérdés  időnkénti  megoldá- 
sában érvényesíteni  kell ;  a  többi  elemet  nem  az  evan- 
gélium,   hanem  az  azon  időbeli  társadalom  szolgáltatja. 

Mondom  „azon  időbeli",  mert  a  szociális  kérdés 
mindig  relativ,  mely  az  adott  társadalmi  osztályoknak 
uj  elhelyezkedését  keresi.  A  társadalmi  osztályok  törté- 
neti adatok,  melyeknek  kialakulásába  sok  tényező  folyt 
be  s  különféleképen  osztja  el  a  jogokban  s  a  javakban 
való  részesülést.  A  társadalmi  osztályok  kialakításában 
legfőbb  szerepet  játsza  a  munka  megosztása,  tehát  a 
termelés  módja. 

A  mi  korunkban  a  szociális  kérdés  nagyon  elő- 
haladott stádiumban  van  és  sok  oly  gondolatot  érvényesít, 
mely  rokonszenvünket  bírja,  sőt  melyről  bátran  mond- 
hatjuk, hogy  keresztény  gondolat.  Elíből  magyarázhatjuk 
a  keresztény  demokráciának  rokonszenvezését  a  szociáls 
törekvésekkel,  melyeket  a  hitetlen  szociáldemokráciából 
kiszakít  s  lefoglal  az  evangélium  számára ! 

A  mai  szociális  mozgalom  ideális  rokonságban  van 
az  evangéliummal ! 

Ugyanis  a  szociális  kérdés  annál  előhaladottabb 
stádiumban  van  s  annál  nehezebb  problémákat  fejteget, 
minél  teljesebben  fogja  föl  az  embert  s  minél  nagyobb, 
nemesebb  s  több  jót  és  jogot  akar  neki  juttatni.  Hogy 
ismét  hasonlattal  éljek,  azt  mondom  :  valamely  művészet 
és  mesterség  annál  magasabb  fokon  áll,  minél  finomabb 
anj^aggal  s  minél  több  munka  által  előkészített  fél- 
gyártmánynyal dolgozik,  s  másodszor  annál  tökéletesebb, 
minél  teljesebb  alakot,  elevenebb  kifejezést,  minél  több 
szellemet  és  életet  juttat  művének.  A  szociális  fejlődés 
is  hosszú,  millió  tényezővel  dolgozó  munka.  Anyaga  az 
emberiség ;  magát  ezt  az  emberiséget  egyre  magasabb  s 
fejlettebb  fokozatokra  emeli ;  minél  finomabb  lesz  ez  az 
emberanyag,  minél  magasabb  fokán  a  műveltségnek, 
annál  finomabb  s  művészibb  kéz  kell  hozzá,  hogy  azt 
idomíthassa ;  éppen  úgy  minél  komplikáltabb  a  társa- 
dalom élete  s  minél  nagyobb  és  szellemibb  igényeket 
kell  kielégítenie,  annál  nehezebb  lesz  a  munkája,  de  dicső- 
ségesebb a  célja  s  elismerést  érdemlő  a  jó  siker  esete !  A 
XIX.  és  XX.  század  szociális  problémája  ezek  szerint  igazán 
nagy  és  kitűnő  művészetet  igényel,  mert  mindkét  irány- 
ban fejlett  stádiumban  áll.  E  fejlett  stádiumot  épp  a 
modern  szociális  kérdés  jellegeiből  olvasom  le. 

E  jellegek  a  következők  :  magasabb  fokú  szabadsága 
s  magasabb  fokú  műveltsége  az  egyénnek. 

Legfontosabb  jellege  a  mai  szociális  mozgalmaknak 
az  embernek  mint  önálló,  öntudatos  individuumnak 
föllépte.  Ez  teljesen  keresztény,  evangéliumi  gondolat. 
Az  ember  annyiban  halad  és  fejlik,  amennyiben  önmagán 
uralkodik  ;  annyiban  válik  sorsának  intézőjévé,  amennyi- 
ben szabad  és  önálló  egyéniségre  tesz  szert.  A  társadalom 
pedig  ebből  kifolyólag  annál  tökéletesebb,  minél  teljesebb 
érvényesülést  biztosit  szervezetében  a  kifejlett  egyedek- 
nek. Valóban  nem  is  kereshetjük  az  ember  tökélesbülését 
másban  mint  a  helyesen  s  jól  kifejlett,  teljes  egyediség- 

ben ;  az  értelmi  s  ethikai  életet  önmagában  öntudatra 
hozó  „én"  közvetlen  célja  az  embernek.  Ennyiben  igaz 
a  német  filozófia  szava,  hogy  az  ember  „Selbstzw^eck", 
öncél.  Az  egyéni  szabadságnak  s  ez  által  az  ethikai 
értéknek  sok  fokozata  van  és  sok  tényezőnek  van  reá 
befolyása.  Az  egyed  meg  lehet  kötve,  szabadsága  sok 
tekintetben  korlátozva;  meg  lehet,  hogy  az  ember  csak 
tökéletlenül  ismerheti  meg  bizonyos  korban  a  tudomány 
elmaradása  miatt  föladatait;  lehet,  hogy  nincs  tisztában 
a  társadalom  életével,  a  fejlődés  szabályaival ;  ily  körül- 
mények közt  az  individualitásnak  még  nem  lesz  meg 
őt  megillető  szerepköre.  Az  ilyen  fejletlen  ember  még 
durva  anyag;  a  belőle  épülő  társadalom  még  nyers 
és  tökéletlen.  De  amily  fokban  halad  és  fejlik  az  ethikai 
elem,  a  szabadság,  az  önelhatározás,  az  individualitás, 
abban  a  mérvben  finomodik  az  emberanyag;  s  a  mily 
arányban  tudja  a  társadalom  a  maga  szervezetében 
biztosítani  a  minél  nagyobb  szabadságot  a  társadalmi 
kapcsolatok  és  célok  biztosítása  mellett,  abban  az  arány- 
ban tökélesbiil  a  társadalom  és  sikerül  neki  nehéz 
problémákat  megoldani. 

Vegyük  most  már  szemügyre,  hogy  az  individualitás 
mily  fokán  állt  az  ember  régen  s  áll  mostanában  a  társa- 
dalmi élet  tekintetében.  Erkölcsi  tekintetben  az  evan- 
gélium kihirdette  az  emberek  egyenlőségét,  mert  az  Isten 
országával  szemben  nincs  különbség  görög  és  barbár, 
úr  és  szolga  közt;  de  hol  maradt  az  emberi  méltóság- 
nak méltatása  a  társadalmi  életben  ?  A  középkori  társa- 
dalomban az  egyed  szabad  elhatározása  nem  érvényesül- 
hetett minden  tekintetben ;  az  egyed  bele  volt  szorítva 
a  rendek  keretébe.  Maga  a  társadalmi  rend  adott  neki 
értéket,  kijelölte  helyét,  biztosította  kenyerét,  de  ugyan- 
akkor lekötötte  a  rend  keretén  túl  való  gazdasági,  tár- 
sadalmi érvényesülését.  Minden  ember  egy-egy  rendhez 
tartozott;  lovag,  pap,  kézműves,  kereskedő,  paraszt 
lehetett  Németországban ;  főnemes,  nemes,  pap,  polgár, 
jobbágy  nálunk  ;  azontúl  semmi  sem  volt.  A  társadalmi 

harcokban  és  mozgalmakban  az  egj^ed  önállólag  egy- 
általában nem  szerepelhetett,  azokban  a  rendek  küzdöttek 
egymással  s  a  rend  sorsát  nyögte  s  örömeit,  vívmányait 
élvezte  minden  egyes  tagja  a  rendnek.  Az  egyed  tehát 
másodsorban  jön  tekintetbe  a  középkori  társadalomban; 
elül  áll  a  rend.  Az  egyesnek  érdekei  csak  mint  a  rend 
érdekei  jönnek  tekintetbe.  Az  egyed  amint  nem  rendel- 
kezik önállóan  a  társadalomban,  ugy  meg  van  óva,  védve 
az  egész  rendnek  közös  érdekei  által ;  de  viszont  az  egyes 
nem  is  keresheti  önállóan  és  függetlenül  a  rend,  a  céh 
szabályaitól  jogait  és  nem  szolgálhatja  érdekeit. 

Példával  világosabbá  tesszük  e  gondolatot. 

Tekintsük  meg  a  munkabér-mozgalmakat  a  közép- 
korban s  hasonlítsuk  össze  azokat  a  mostaniakkal. 

A  középkori  iparossegéd  munkadiját  meghatározta 
a  hatóságilag  megállapított  bértarifa;  ha  a  mester  nem 
fizette  ki  diját,  akkor  a  hatósághoz  fordulhatott ;  de  ön- 
állóan magasabbra  nem  taksálhatta  munkáját ;  a  tarifánál 
többet  senki  sem  fizetett.  Hogyan  juthatott  mégis 
a  haladó  iparos  segéd  nagyobb  munkabérhez?  Csakis 
az  egész  rendnek,  vagyis  az  iparos  segédek  osztályának 
mozgalma  s  a  céhmesterekkel  létrejött  megállapodásuk- 
nak révén.  Manapság  a  munkás  jog  szerint  saját  elhatá- 
rozásának ura,  sem  rend,  sem  törvény  nem  feszélyezi ; 
keresheti  ahol  akarja  munkájának  gyümölcsöztetését. 
Nincs  lekötve;  mehet,  amerre  akar;  köthet  szerződést 
ahol,  akivel  s  ahogy  akar.  Az  egyén  már  nincs  lefogva 
a  rend  keretébe;  saját  elhatározásának  ura  lett. 

Ezt  a  szabadságot  sokan  gáncsolják  s  a  munkás- 
osztály is  nagyon  kétséges  vívmánynak  tekinti.  Kifogá- 
solják, hogy  ez  a  szabadság  csak  irott  malaszt  és  nem 
érvényesíthető,  tényleg  a  munkás  nagyon  is  le  van 
kötve  s  ha  önállóan  és  függetlenül  szabadságát  hánytor- 
gatja,  akkor  ez  a  szabadság  reá  nézve  az  éhenhalás 
szabadságává  válik.  Régen  volt  legalább  mit  ennie ; 
urasága  adott  neki  élelmet ;  most  azonban  ettől  is  elesett 
s  maradt  aranv-szabadsága. 

Csak  azt  a  kérdést  vagyok  bátor  e  nehézséggel 
szemben  kockáztatni :  tehát  ajánlják-e,  hogy  elvegyük  a 
munkás  szabadságát  s  adjunk  neki  helyette  kenyeret? 
ajánlják-e,  hogy  visszahozzuk  a  jobbágyságot,  a  régi 
céhrendszert,  a  hatóságoknak  kotnyeleskedését,  a  tevé- 
kenységnek s  a  szabad  költözködésnek  megkötöttségét? 
Senki  sem  egyeznék  ebbe  bele ;  mert  mindenki  látja, 
hogy  a  munkás  önrendelkezése  és  szabadsága  az  emberi 
egyéniségnek  a  diadalrajutása ;  belátja,  hogy  ez  a  dolog 
s  a  természet  rendje  és  nem  akarja  a  jászolhoz  állitani 
az  embert  lánccal  a  nyakán,  még  ha  ingyen  adnának  is 
neki  enni.  Ez  visszaesés  volna.  Ha  bajokat  akarunk 
orvosolni,  nem  szabad  meghaladt  álláspontra  vissza- 
esnünk ;  hanem  a  haladást  biztosítva,  a  bajt  a  haladás 
alapján,  ujabb  vívmányokkal  és  intézményekkel  kell 
leküzdenünk.  Legyen  a  numkás  szabad,  tartsa  meg  ön- 
rendelkezési jogát,  s  keressük  a  mai  társadalmi  s  gazda- 
sági viszonyok  közt  a  munkás  jogainak  érvényesítését 
a  bérhez,  az  őt  megillető  élethez.  Hogy  csak  egyet 
említsek,  e  bajon  úgy  segíthetnénk,  ha  a  társadalom 
készséggel  adná  meg  a  szabad  embernek,  a  munkásnak 
jogos  bérét,  s  hogy  azt  készséggel  tegye,  ahhoz  az  kell, 
hogy  a  bérmegvonásnak  vagy  a  bér  túlságos  csökkentésé- 
nek utálatos  és  alávaló  voltát  belássa ;  továbbá,  hogy  a 
munka  méltányos  bérében  mindnyájunknak,  a  köznek 
javát  lássa  s  ne  akarjon  emberhússal  táplálkozni,  amit 
az  esetben  tenne,  ha  a  munkásnak  bérében,  amelyből 
házbérre,  élelmezésre,  üdülésre  kerüljön,  vissza  nem 
szolgáltatja  azt  a  velőt  és  vért,  melyet  a  munkás  mun- 
kájába fektetett. 

Gondoljuk-e,  hogy  a  társadalom  a  gazdasági  viszo- 
nyok és  törvények  mélyebb  fölértése  s  az  ezek  szerint 
alakuló  közvélemény  befolyása  alatt,  nem  tér  majd 
egykor  egészen  az  igazság  s  a  méltányosság  ösvényeire? 
Meg  vagyok  győződve,  hogy  megteszi  ezt ;  ki  fogja 
küszöbölni  a  barbárságnak,  az  emberirtásnak,  a  nemze- 
dékek   elsatnyulásának    modern    kiadásait.    A    szociális 

gondolat,  hogy  mindnyájan  egy  testet  képezünk  s  közös 
boldogságon  dolgozunk,  hatalmassággá  válik  majd, 
melynek  ellene  nem  állhatnak.  Most  csak  a  morális 
szőrit  és  buzdit  erre,  s  ennek  szavát  a  szenvedélyek,  az 
önzés  zavarában  elfojtják;  később  a  szociális  tudományok 
fognak  e  belátásnak  s  e  közérzésnek  utat  törni.  Valamint 
a  közegészségügy  a  művelt  népeknél  oly  közjó,  melyet 
mindenki  óv  és  ellenőriz :  ugy  idővel  a  közjólét  is  emel- 
kedik majd  arra  a  polcra,  melyen  mint  közügy  és  köz- 
kötelesség mutatkozik  be  majd  nekünk.  Be  fogjuk  látni, 
hogy  valamint  a  bacillus  közrosz,  s  az  anthropofagia, 
még  ha  nem  is  az  én  bőrömről  van  szó,  köz-barbárság  : 
úgy  a  munkabérek  leszorítása,  s  a  szegénység  köz-igazság- 
talanság, köz-szégyen  !  „La  fáim  c'est  le  crime  public." 
Mindnyájunknak  köze  van  hozzá,  vájjon  a  mészárszékek- 
ben hullát  vágnak-e  vagy  friss  húst,  —  mindnyájunknak 
köze  van  hozzá,  hogy  a  pékek  mily  lisztet  használnak 
s  a  műhelyekben,  a  dagasztókban  mily  tisztasági  óv- 
szabályokat  tartanak  szem  előtt;  és  pedig  azért  van 
ehhez  közünk,  mert  életünkhöz  s  halálunkhoz  már  csak 
van  közünk.  Hogy  ne  volna  akkor  közünk  ezrek 
életéhez  és  százezrek  nyomorához,  kiknek  vére  és  veleje 
forog  a  piacon.  Az  árukban  van  megaludva  a  vér,  — 
„geronnene  Arbeit",  mondja  Marx  Károly  — ;  mi  nem 
akarunk  embervért  a  leszorított  munkabérben  termelt 
árukban  venni,  annál  kevésbé  enni ! 

A  társadalmi  tudományok  éles  világosságot  lövet- 
nek az  emberiség  életére ;  öntudatára  hozzák  a  társa- 
dalomnak a  köz-jót,  a  közéletnek  legszorosabb  össze- 
függését és  egységét,  s  mihelyt  ez  az  ismeret  átment  az 
életbe,  megváltoztatja  a  föld  szinét. 

Térjünk  ezek  után  vissza  tárgyunkhoz. 

A  modern  szociális  mozgalom  szinterén  az  önálló, 
szabad  ember  áll,  aki  követeli  a  maga  jogát,  hogy 
egyéniségét  minden  irányban  szabadon  kifejleszthesse. 
Széthulltak  a  korlátok,  melyek  az  embert  lekötötték  s 
a  maradiság  sablonjába  szorították  ;  a  francia  forradalom 

nyitott  utat  az  uj  eszméknek,  azaz  jobban  mondva, 
erjedésbe  hozta  a  régi,  örök  gondolatokat  s  hatalmas 
lenditést  kölcsönzött  a  fejlődésnek.  Az  ember  egyéniségét 
lekötő  copfot,  az  érvényesülésnek  ezer  akadályát  eltörülte  ; 
politikai  szabadságot  adott,  hogy  a  szabad  polgár  maga 
vegyen  részt  a  kormán3'zásban ;  fölszabaditotta  a  jobbágyot 
a  röghöz  való  lebilincselés  alól  s  tért  nyitott  az  indivi- 
duális erők  szabad  játékának.  Előbb  csak  néhány  ember 
volt  ember ;  csak  néhány  élvezett  jogokat ;  a  többi  egy 
szellemtelen  gyámságban  mint  önálló  ember  egyáltalában 
nem  számított ;  hiszen  nem  volt  önálló ;  most  az  embert 
saját  lábára  állítják,  s  azt  mondják  neki :  szabad  vagy, 
boldogulj ;  felelős  vagy  önmagad  tetteiért;  tégy  amit  akarsz. 

Ezen  sokan  az  idő  szerint  csak  botránkozni  szoktak 
s  istentelenségnek,  illuminatusok  művének,  szabad- 
kőművességnek bélyegzik  e  szabadságot.  Azonban  itt 
egy  quid  pro  quoval  állunk  szemközt.  Az  embert,  az 
egyént  a  szabadság  jellemzi;  ez  az  Isten  gondolata  róla; 
következőleg  senki  sem  veheti  tagadásba,  hogy  a  szabad- 
ság s  a  felelősség,  s  az  önelhatározás  az  ember  ideális 
jellege ;  többet  mondok :  ismerjük  el,  hogy  e  szabadság 
polcára  való  kilépés  a  legnagyobb  lépés  volt,  melyet  az 
emberiség  hosszú  fejlődésének  századán  át  tett!  De 
mikor  ily  nagyot  lépett  s  egy  uj  világ  tárult  ki  előtte, 
ugyanakkor  a  szabadsággal  együtt  járó  uj  problémák 
jelentkeztek  ;  jelentkezett  az  a  kérdés,  hogy  mikép  lehessen 
majd  az  egyéni  szabadság  alapján  a  szociális  szervezetet 
megcsinálni. 

A  páratlan  és  hallatlan  szabadság  megadta  az 
egyesnek  méltóságát,  de  atomizálta  a  régi  társadalmat. 
A  szabad  ember  szabad  emberrel  áll  szemben,  ember 
ember  ellen.  Az  „én"  megjelent  a  szinen,  de  a  köz  még 
nem  találta  meg  alakulását.  Pedig  nemcsak  „én"  mindenki 
közülünk,  de  társas  lény  is.  Mikor  saját  lábainkra  állított 
a  szabadság  korszaka,  ki  akarta  fejleszteni  az  individuális 
tehetségeket  és  erőket,  s  szétszaggatta  a  társadalmi 
formákat  s  nem  adott  helyükbe  ujakat.   Pedig  meg  kell 

teremteni  a  társadalmi  formát ;  mert  az  emberiség  a 
legcsodálatosabb  ismereteket  éppen  társadalmaiban  épiti 
föl,  s  a  fejlődés  nem  maradhat  meg  az  atomoknál,  neki 
„egész"  kell.  A  szabadság  alapján  megtalálni  a  társadalmi 
alakot,  azt  az  új  alakot,  melyben  az  ember  szabad 
maradjon,  de  eleven  közösséget  képezzen  embertársaival, 
ez  az  új  idők  problémája. 

A  modern  szociális  kérdés  tehát  abban  áll,  hog)'^ 
a  fejlett  magas  fokú  szabadság  megóvása  mellett  mikép 
lehelne  eleven  közösséget  képezni  a  társadalomnak  ?  Új, 
társadalmi  formát  keressünk  az  egyedeknek. 

Gondoljuk-e,  hogy  a  társadalom  csak  néhánynak 
szabadságával  s  a  legtöbbnek  bambaságával  kombinál- 
ható eleven,  összetai'tó  egészszé '?  Essünk-e  kétségbe  az 
iránt,  hogy  az  embert  emberibbé,  emberségesebbé, 
nemesen  öntudatosabbá  tenni  nem  lehet '?  Lehetséges-e 
az,  hogy  a  szabadságnak  csak  múlt  századi,  rétegeket, 
rendeket  ki  nem  fejlesztő  adagával  szabad  a  társadalmat 
boldogítani,  ha  pedig  ez  adagot  növeljük,  akkor  a 
szabadság  méreggé  válik,  melytől  a  társadalom  veszni 
tér  ?  Nem,  ezt  sem  a-priori,  sem  a-posteriori  bizonyítani 
nem  lehet;  a  haladást  és  fejlődést  a  múlt  századi  stádiumba 
szorítani  s  azt  az  emberiség  koronájának  tartani  nem 
lehet.  Ezt  "különben  nem  is  teszi  senki ;  tehát  a  nagyobb 
szabadság,  s  a  fejlettebb  emberiség  a  közjelszó. 

E  nehéz  kérdés  elől  ki  nem  térhetünk.  Ez  a 
kérdés  a  modern  ember  kérdése;  mindnyájunknak  közös 
és  legfontosabb  ügye ;  ol}'  széles  és  tág  és  mély  mint 
az  ember  élete  s  ezt  a  kérdést  az  egész  világ  feszegeti 
és  oldozgatja.  Eddig  kivált  az  egyik  elemet  óvták  és 
nyomósitották,  a  szabadságot  s  a  másik  hatalmat,  a 
társulást,  nem  részesítették  kellő  figyelemben.  A  meg- 
oldást azonban  e  kettőnek  kombinálásában  kell  keres- 
nünk. Ha  csak  az  ösztönökre,  akár  a  szabadság,  akár  a 
társulás  ösztöneire,  bizzuk  magunkat,  túlzásokba  esünk 
s  az  eltévesztett  életirányok  nagy  társadalmi  rétegek 
eleven     kínjában     nyilatkoznak     majd.     Nyilatkoztak    a 

társulás  túlhajtott  kínjai  a  múltnak  nyomorult  népeiben  ; 
nyilatkoztak  a  szabadság  ösztönének  kihágásai  a  mai 
nemzedékek  nyomorában ;  de  ha  tudományos  belátással, 
tüzetes  hozzáértéssel  fogunk  a  társadalmi  kérdésnek 
időszerű  fejtegetéséhez,  akkor  bizonyára  lehetőleg  ki- 
kerüljük a  téves  irányokat  s  a  méltányosságnak  s 
igazságosságnak  aranyos  útjára  terelődünk 

Magas  fokú  szabadság  s  magas  fokú  műveltség, 
mint  társadalmi  két  közkivánalom,  jellemzi  a  modern 
szociális  mozgalmat  s  teszi  nehézzé  az  új  alakulást. 

így  értjük  mi  a  szociális  fejlődést.  Valami  végleges, 
eszményi  állapotot  a  társadalom  alakulásában  hiálía 
képzelünk;  a  munkafölosztás  s  a  társadalmi  rétegek  el- 
helyezkedésének megváltoztával  megváltozik  a  társadalom 
belső  alkata  is.  Az  Úr  Jézus  —  mint  már  annyiszor 
emiitettem  —  nem  teremtette  meg  a  társadalomnak 
eszményi,  non-plus-ultra-állapotát ;  nem  tette  azt,  hanem 
fölszitotta  bennünk  a  lelket,  kiárasztotta  ránk  kegyelmeit 
s  buzdított,  hogy  imádkozzunk  s  tegyünk  is  róla,  hogy 
jöjjön  el  hozzánk  az  Isten  országa.  A  földi  ország  elé 
pedig  s  annak  tökélesbülése  elé  nem  gördített  akadályt, 
sőt  tanításával  s  az  Isten  gyermekeinek  testvériségével, 
melyet  a  világba  léptetett,  irányt  adott  s  utat  mutatott 
a  lehető  legjobb  s  legméltányosabb  társadalmi  állapotok- 
nak megteremtésére.  A  társadalomnak  uralkodó  osztályai 
nehezen  értik  meg  az  evangéliumnak  ezt  az  alkalmazását, 
s  a  társadalmi  alakulásokat  átlag  nem  ők,  hanem  az 
osztályharcok  intézik,  de  mikor  az  átalakulás  megtörtént 
s  az  érdekharcok  zavargó  benyomásai  elmultak,  azon 
vesszük  magunkat  észre,  hogy  a  fejlődés  folytonos,  s 
ha  nem  is  halad  egyenes  vonalban,  hanem  tekervényes 
zig-zeges  utón,  mégis  csak  közelebb  érünk  az  Isten 
nagy  gondolatainak  nemcsak  az  örökkévalóságban, 
hanem  az  időben  való  kialakulásához. 

Jöjjön  el  a  földön  is  a  Te  országod! 

